
Riebaluotas kaklaraištis, ketaus prikaistuvio dangtis ir nekaltas 
baldų apmušalams skirtas plaktukas su nulaužtu mediniu kotu. 
Šie trys daiktai buvo įdomiausi iš visų radinių, kai Solnos policijos 
teismo ekspertų grupė ištyrė nusikaltimo vietą. Net nereikėjo būti 
teismo ekspertu, kad numanytum, jog tie trys radiniai galimai 
buvo panaudoti nužudant auką. Tą būtų pasakęs bet kas, turintis 
porą akių ir šaltus nervus. 

Dėl plaktuko su nulaužtu kotu buvo išsiaiškinta gana greitai: 
pirmas įspūdis vis dėlto pasirodė klaidingas, ir šio daikto, bent jau 
pribaigdamas auką, žudikas veikiausiai nepanaudojo. 

Kol teismo ekspertai darbavosi, nusikaltimą tiriantys pareigū- 
nai taip pat nesnaudė. Jie apklausė kaimynystėje gyvenančius žmo- 
nes teiraudamiesi apie auką, ar kas matė ką nors, kas galėtų būti 
susiję su įvykdytu nusikaltimu. Viena su policija bendradarbiau- 
janti civilė iškart sėdo prie kompiuterio ieškoti visos įmanomos 

informacijos — su policija bendradarbiaujantys civiliai paprastai tą 
ir darydavo. 

Ilgai netruko, kol paaiškėjo tragiška šios žmogžudystės aukos 
istorija. Ją buvo galima priskirti dažniausiai pasitaikančių žmog- 
žudysčių kategorijai per visą pusantro šimtmečio siekiančią Švedi- 
jos kriminalistikos istoriją. O gal ir nuo dar senesnių laikų, nes pa- 
našaus tipo aukos portretas aptinkamas ir industrinio amžiaus, ir 
viduramžius siekiančiuose teismo protokoluose. Ši auka buvo, ga- 
lima sakyti, klasikinės švediškos žmogžudystės auka. Šiuolaikine 
terminija kalbant, „vienišas, visuomenės užribyje esantis vidutinio 


amžiaus vyriškis, turintis rimtą priklausomybę nuo alkoholio“. 


— Iš esmės, eilinis bom2žas, - taip vyresnysis inspektorius tyrėjas 
Evertas Bekstriomas, vadovaujantis Solnos policijos vykdomam 
preliminariam tyrimui, apibūdino nužudytąjį savo viršininkui po 


pirmojo bylą tiriančios grupės susirinkimo. 


Remiantis kaimynų liudijimais ir iš įvairiausių registrų surinkta 
informacija jau ir taip buvo pakankamai įrodymų, o dviejų teismo 
ekspertų pateikti įkalčiai tokią versiją tik patvirtino. 

— Tipiškos alkoholikų skerdynės, pasakysiu tau, Bekstriomai, 
apibendrino bylą vyresnysis iš jų, Peteris Niemis, pristatinėdamas 


jųdviejų su kolega padarytas išvadas pirmajame susirinkime. 


Kaklaraištis, prikaistuvio dangtis ir plaktukas priklausė nužudyta- 
jam ir buvo jo namuose tuo metu, kai reikalai ėmė krypti blogyn. 
Kaklaraištį rado užnertą aukai ant kaklo. Po apykakle, kaip ir dera, 
tik šiuo atveju suveržtą keliais centimetrais per daug ir dėl visa ko 
dar užrištą apie gerklę paprastu rifo mazgu. 

Du žmonės, iš kurių vienas, kaip rodė pirštų atspaudai, buvo 
pats nužudytasis, kelias valandas prieš nužudymą kartu valgė ir 
gėrė tame pačiame bute. Tušti gėrimų ir stipraus alaus buteliai, 


bokalai ir degtinės taurelės, svetainėje ant stalelio dvi lėkštės su 

maisto likučiais, to paties maisto likučiai mažoje virtuvėlėje — visa 
tai liudijo, kad paskutinė aukos vakarienė buvo sena gera švediška 
klasika - kiaulienos žlėgrainis su pupelėmis. Pupelės, sprendžiant 
iš šiukšliadėžėn išmestos plastikinės pakuotės, veikiausiai parsi- 
neštos iš vietinės parduotuvės tą pačią dieną. Paskui, prieš patie- 
kiant, pašildytos ketaus prikaistuvyje, kurio dangčiu žudikas tą 
patį vakarą trankė namų šeimininko galvą. 


Mirties priežastis tiriantis pareigūnas nustatė beveik tą patį. Jis 
perdavė savo išvadas vienam skrodime dalyvavusiam teismo eks- 
pertui, mat pats buvo užimtas daug svarbesniais reikalais ir ateiti 
į pirmąjį tyrimo grupės susirinkimą negalėjo. Pateikti galutines 
išvadas raštu jis planavo maždaug po savaitės, bet preliminariai 
žodinei ataskaitai užteko ir įprastinio skrodimo bei įgudusios spe- 
cialisto akies. 

— Vargšelė auka buvo, jūsų, ponai policininkai, terminais ta- 
riant, bom2žas, - paaiškino jis, nes pats, priešingai nei minimi po- 


nai, buvo išprusęs žmogus ir tokių žodžių sau negalėjo leisti. 


Bendrai viską sudėjus - kaimynų parodymus, trumpus apgailėti- 
nus įrašus apie nužudytąjį oficialiose duomenų bazėse, nusikalti- 
mo vietos apžiūrą ir pirmines skrodimo išvadas - policija sužinojo 
pakankamai. Du bomžai, pažįstami iš anksčiau, susitiko šio to už- 
kąsti ir išlenkti po vieną kitą, o gal netgi trečią taurelę, prisiminė 
kokią nors senų laikų nesąmonę ir susikivirčijo. Tada vienas iš jų 
užbaigė pasisėdėjimą mirtinai uždaužydamas kitą. 

Jokių gilesnių priežasčių čia nereikėjo ieškoti. Buvo galima 
pagrįstai tikėtis surasti šio įvykio kaltininką artimiausių aukos 
bendražygių rate, ir šios paieškos jau buvo pradėtos. Panašaus po- 

būdžio bylos būdavo išaiškinamos devyniais atvejais iš dešimties, 
o dokumentai ant prokuroro stalo atsidurdavo nepraėjus nė mė- 


nesiui. 


Kitaip tariant, tyrimas buvo visiškai neišskirtinis, ir niekam iš 
Solnos policijos pareigūnų nė netoptelėjo į pirmąjį susirinkimą 
pakviesti kompetentingų žmonių iš šalies, pavyzdžiui, kokio nors 
psichologinio profiliavimo specialisto iš Valstybinio kriminalis- 
tinių tyrimų centro arba kriminologijos profesoriaus iš Policijos 
valdybos, kuris, kaip paaiškėjo, gyveno vos už kelių kvartalų nuo 
nužudytojo namų. 

Nė vienas iš gerbiamų ekspertų pats neparodė iniciatyvos, ir 
labai gerai, kadangi jie būtų turėję patvirtinti, ką visi šiaip ar taip 
jau žinojo. Dabar bent jau niekam negrėsė pavojus būti nutvertam 
už rankos dėl pagrįstų įkalčių trūkumo. 

Bet galiausiai vis dėlto nutiko taip, kad visa turima informacija, 
sukaupta iš rastų nusikaltimo įkalčių, laiko patikrintos policijos 
patirties ir niekada nenuviliančios intuicijos, kurią laikui bėgant 
išsiugdo kiekvienas tikras policijos pareigūnas, - pasirodė esanti 


absoliučiai klaidinga. 


— Gerai, sakyk esmę, Bekstriomai, - paliepė Ana Holt, Bekstrio- 
mo šefė ir Vakarų Stokholmo policijos viršininkė, kai šis jai pasa- 
kojo apie tyrimą kitą dieną po žmogžudystės. 

- Eilinis bomžas, ir tiek, - didingai linktelėjo Bekstriomas. 

— Gerai, duodu penkias minutes, - atsiduso Holt. Jos darbo- 
tvarkėje laukė dar keletas dalykų, ir bent vienas iš jų buvo gerokai 


svarbesnis už Bekstriomo bylą. 


Ketvirtadienį, gegužės penkioliktąją, virš pirmuoju numeriu pa- 
žymėto namo Lazdynų take, Solnoje, saulė tekėjo trečią valandą 
dvidešimt minučių. Lygiai dvi valandas ir keturiasdešimt minučių 
prieš tai, kai dvidešimt penkerių merų Seprimas Akotfelis atvyko 


šiuo adresu pristatyti rytinių laikraščių. 


Septimas Akofelis šiaip dirbo dviračių kurjerių tarnyboje, bet jau 
beveik metus papildomai užsidirbdavo išnešiodamas rytinius lai- 
kraščius po kelis kvartalus palei Rosundos garvę, įskaitant ir pir- 
muoju numeriu pažymėtą namą Lazdynų take. Taip jau gyvenime 
susiklostė, kad jis buvo pabėgėlis iš pietų Somalio, mažo kaimelio, 
esančio vos už dienos kelio pėstute nuo Kenijos sienos. Į naująją 
tėvynę Septimas atvyko per savo tryliktąjį gimtadienį, ir būtent 
Švedijoje, o ne kur kitur, atsidūrė dėl to, kad prieš penkerius metus 
čia buvo apsigyvenusi jo teta, dėdė ir pusbroliai, o visi kiti gimi- 

naičiai jau buvo mirę. Tiksliau sakant, nužudyti, nes tik keli iš jų 
baigė gyvenimą dėl kitų priežasčių. 

Septimas Akofelis nebuvo eilinis pabėgėlis iš Somalio, atsidū- 
ręs Švedijoje per atsitiktinumą. Čia jis turėjo artimų giminių, ga- 
linčių juo pasirūpinti, tad buvo svarių žmogiškų priežasčių leisti 
jam pasilikti. Viskas, regis, susiklostė į gera. Bent ne prasčiau, nei 
būtų galima tikėtis iš tokio vaikino. 

Septimas Akofelis sugebėjo baigti švedų mokyklą ir šeštosios 
pakopos kolegiją neblogais, nors gal ne pačiais geriausiais pažy- 
miais iš daugumos dalykų. Paskui trejus metus studijavo Stokhol- 
mo universitete. Jis baigė kalbų studijas, kur pagrindinis dalykas 
buvo anglų kalba. Gavo švedišką vairuotojo pažymėjimą ir būda- 
mas dvidešimt dvejų tapo Švedijos piliečiu. Ieškojo darbo daugy- 
bėje įmonių ir galiausiai vienoje įsidarbino. Tai buvo dviračių kur- 
jerių tarnyba „Žalieji kurjeriai“, arba „Kurjeriai žmonėms, kuriems 
rūpi mūsų planeta“. Paskui, kai į pašto dėžutę įkrito pirmasis stu- 
dijų paskolos grąžinimo grafikas, jis susirado papildomą laikraščių 
išnešiotojo darbą. Pastaruosius porą metų Septimas gyveno vienas 
Rinkebiu rajone, vieno kambario bute Fornbiu gatvėje. 

Septimas Akofelis sugebėjo savimi pasirūpinti. Jis niekam ne- 
sėdėjo ant sprando. Trumpai tariant, nepaisant kilmės, jis pasiekė 
daugiau nei dauguma žmonių, ir gyvenime tvarkėsi geriau už be- 
veik visus savo likimo draugus. 

Septimas Akofelis nebuvo eilinis pabėgėlis iš Somalio. Visų 
pirma, Septimo vardas somaliams buvo neįprastas, netgi tarp 
mažumą sudarančių Somalio krikščionių. Jo oda taip pat buvo 
gerokai šviesesnė nei daugumos tėvynainių. Tam buvo paprastas 
paaiškinimas: anglikonų bažnyčios pastorius Mortimeris S. Krei- 

gas, - „S“ reiškė Septimo trumpinį, - su misija atkeliavęs į Afriką, 
sulaužė šeštąjį Dievo įsakymą. Jis užtaisė Septimo motinai vaiką, o 
tada suvokė padarytos nuodėmės didybę, paprašė Dievo atleidimo 
ir ilgai nedelsdamas išrūko atgal į savo gimtąją Didžiojo Danstor- 
do parapiją Hampšyro grafystėje, įsikūrusią pačioje dievobaimin- 
giausioje aplinkoje, kokią tik galima įsivaizduoti. 


Ketvirtadienį, gegužės penkioliktosios rytą, penkios minutės po 
šeštos valandos, dvidešimt penkerių metų Septimas Akofelis Sol- 
noje rado šešiasdešimt aštuonerių metų Karlo Danielsono lavoną, 
gulintį savo buto koridoriuje, Lazdynų take esančio pirmojo namo 
pirmame aukšte. Buto durys buvo plačiai atvertos, o nužudytojo 
kūnas tysojo viduje per kokį metrą nuo jų. Septimas Akofelis pa- 
dėjo į šalį „Švedijos dieną“, kurią jau ketino mesti į Danielsono 
gnybtelėjo jo skruostus, norėdamas įsitikinti. Tada palingavo gal- 
va ir savo mobiliajame telefone surinko 112. 

Šešios minutės po šeštos valandos jį sujungė su Stokholmo po- 
licijos Kungsholmeno skubiosios pagalbos centru. Operatorius 
paprašė nedėti ragelio ir perdavęs pranešimą iškart gavo atsakymą 
iš Vakarų Stokholmo policijos patrulių automobilio, tuo metu 
buvusio Frosundos aplinkkelyje, vos už kelių šimtų metrų nuo 
pateikto adreso. „Solnoje, Lazdynų take numeris vienas, įtariama 
žmogžudystė. Operatoriaus teigimu, skambinantis „vyriškos ly- 
ties asmuo“ iš balso atrodė „įtartinai ramus ir susikaupęs“ — tai 
buvo verta įsidėmėti, jei paaiškės, kad kažkas skambino ne šiaip 
sugalvojęs papokštauti su policija, o turintis „rimtesnių psichikos 


sutrikimų...“ 

Operatorius tiesiog nežinojo, kad viskas kur kas paprasčiau. 
Septimas Akofelis buvo tiesiog tinkamas žmogus lavonui suras- 
ti. Dar būdamas mažas berniukas jis turbūt prisižiūrėjo daugiau 
nužudytų ir sudarkytų žmonių kūnų nei kiti devyni milijonai jo 


naujosios tėvynės gyventojų. 


Septimas Akofelis buvo žemas ir liesas: būdamas metro šešiasde- 
šimt septynių centimetrų ūgio jis tesvėrė penkiasdešimt penkis ki- 
logramus. Tačiau buvo tvirtas ir sportiškas, o kaip kitaip, kai kas- 
ryt po kelias valandas tekdavo laiptais lakstyti aukštyn ir žemyn, o 
paskui likusią dienos dalį sparčiai minti dviratį išvežiojant laiškus 
ir siuntinius nekantriems klientams, tokiems, kuriems rūpi plane- 
ta ir kurių negalima versti laukti ilgiau negu būtina. 

Septimas Akofelis buvo išvaizdus, tamsios, alyvmedžio spalvos 
odos, puikaus sudėjimo, o jo profilis atrodė lyg iš senovinės egip- 
tietiškos vazos. Jis, žinoma, nė nenutuokė, kokios mintys galėtų 
šauti į galvą pusamžiam švedų policijos pareigūnui, dirbančiam 
operatoriumi Stokholmo policijos skubiosios pagalbos centre, ir 
buvo seniai pasistengęs išmesti iš atminties vaikystės prisimini- 
mus. 

Iš pradžių jis klausė nurodymų ir nepadėjęs ragelio laukė. Po 
poros minučių palingavo galva, paspaudęs mygtuką nutraukė 
skambutį — policija apie jį buvo aiškiai pamiršusi — ir, pasidėjęs 
šalia krepšį su laikraščiais, prisėdo ant laiptų prie buto durų, mat 
buvo pasižadėjęs jiems neišeiti iš pastato. 

Po kelių minučių atvyko ekipažas. Pirmiausia kažkas atsargiai 
atidarė ir po savęs uždarė laiptinės duris. Tada ėmė kopti laiptais į 
viršų. Pasirodė du pareigūnai, pirmasis ėjo į penktą dešimtį įkopęs 

vyriškis, paskui jį - daug jaunesnė kolegė. Dešinė vyro ranka buvo 
ant pistoleto rankenos, kairiąja jis laikė ginklą nukreipęs į jį. Jau- 
nesnioji kolegė, stovinti jam už nugaros, dešinėje rankoje spaudė 
plieninę teleskopinę lazdą. 

— Gerai, - linktelėjęs Akofeliui tarė vyras. - Dabar mes dary- 
sim taip: pirmiausia keliam rankas virš galvos, tada iš lėto ramiai 
stojamės ir išskėtę kojas atsisukam nugara... 

„Kas tie 72652“ — stebėjosi Septimas Akofelis, vykdydamas tai, 


kas jam liepiama. 


Lazdynų takas - tai trumpas, vos kelių šimtų metrų ilgio skersga- 
tvis, kertantis Rosundos gatvę ir esantis už kokio puskilometrio 
nuo Nacionalinio futbolo stadiono, netoli tos vietos, kur anksčiau 
stovėjo senasis Švedijos kino studijos pastatų kompleksas „Films- 
taden“. Buvusios studijos dabar buvo virtusios prabangiais būstais 
žmonėms, kurie gerokai skyrėsi nuo pirmojo Lazdynų tako namo 
gyventojų. 

Pirmuoju numeriu pažymėtas pastatas Lazdynų take buvo pa- 
statytas 1945-ųjų rudenį, praėjus šešiems mėnesiams nuo karo 
pabaigos. Vietiniai sakydavo, kad tai Dievo, ar bent jau teisėto 
savininko pamirštas pastatas. Penkių aukštų plytinis namas buvo 
padalytas į trisdešimt mažų butų, teturinčių po vieną ar du kam- 
barius ir virtuvę. Statytas prieš šešiasdešimt metų, jis jau seniai 
prašėsi renovuojamas pradedant fasadu, baigiant elektros instalia- 
cija, įskaitant praktiškai viską, kas buvo tarp jų. 

Namo gyventojai irgi buvo regėję šilto ir šalto. Iš jų gal dvi- 
dešimt buvo vieniši žmonės, daugiausia pensininkai. Aštuonios 
pagyvenusios poros, visos pensinio amžiaus, ir viena pusamžė, 
keturiasdešimt devynerių metų moteris, dviejų kambarių bute 
gyvenanti su dvidešimt devynerių metų sūnumi, gaunančiu inva- 
lidumo pensiją. Kaimynams jis atrodė truputį keistas. Geras, ne- 
agresyvus, netgi paslaugus, kai paprašydavai, bet iki šiol glaudėsi 
viename bute su motina. Pastaruoju metu jis ten gyveno vienas — 
motina po insulto jau keletą mėnesių gydėsi sanatorijoje. 

Rytinius laikraščius prenumeravo vienuolika gyventojų, — šeši 
„Dienos naujienas“, penki „Švedijos dieną“, — ir jau kokius metus 
Septimas Akofelis buvo tas žmogus, kuris juos kasryt išnešiodavo. 
Tiksliai kaip laikrodis, kiekvieną rytą apie šešias - dar niekada ne- 
buvo nutikę, kad jis nepasirodytų. 

Lazdynų tako name iš viso gyveno keturiasdešimt vienas žmo- 
gus. Tiksliau, keturiasdešimt, nes vieną iš jų ką tik nužudė. Ketvir- 
tadienį po pietų Solnos policija jau turėjo visų namo gyventojų 
sąrašą, į kurį tebebuvo įtraukta ir auka. 

Per tas kelias valandas nuo tada, kai skubiosios pagalbos cen- 
tras sulaukė skambučio, iki kol buvo sudarytas gyventojų sąrašas, 
nutiko gana nemažai. Be kita ko, tą rytą be dvidešimt dešimt į 
žmogžudystės vietą atvyko Solnos policijos tyrėjų grupei vadovau- 
ti paskirtas vyresnysis inspektorius tyrėjas Evertas Bekstriomas. 
Vos trys su puse valandos buvo praėjusios nuo tada, kai jo kolegos 
iš vadinamosios Šachtos atsiliepė į skambutį, ir, tiesą sakant, kaip 
Bekstriomui tai buvo žaibiškas greitis. 

Tam būta itin asmeninių priežasčių. Stokholmo policijos gy- 
dytojas anądien jį buvo prisaikdinęs keisti gyvenimo būdą ir iš- 

vardijęs, kokios medicininės alternatyvos lauks Bekstriomo, jei 
jis toliau gyvens, kaip gyvenęs, o tai mirtinai įbaugino net tokį 
kietakaktį pacientą. Bent jau tą vakarą jis nieko negėrė ir negalėjo 
užmigti visą naktį, o ryte nutarė, kad į savo naująjį darbą Vakarų 
Stokholmo kriminalinės policijos skyriuje eis pėstute. 

Tai buvo nesibaigiantis, kokių keturių kilometrų ilgio Kalvari- 
jų kelias. Negailestingai kepinant saulei, esant tokiam žmogui ne- 
pakeliamam karščiui, koks galėtų pribaigti netgi olimpinio mara- 
tono bėgiką, jis ėjo nuo savo jaukaus būsto Kungsholmene, Slėnio 
gatvėje, iki pat centrinės policijos būstinės Sundbybergo gatvėje, 
Solnoje. 


Ketvirtadienį, gegužės penkioliktosios rytą, po devynių penkioli- 
ka, saulė jau plieskė aukštai giedrame žydrame danguje. Nors ge- 
gužė buvo dar tik įpusėjusi, pavėsyje termometras rodė net dvide- 
šimt šešis laipsnius karščio, o prakaitu permirkęs Bekstriomas ėjo 
tiltu per Karlbergo kanalą. Kaip atsakingam, į ateitį mąstančiam 
žmogui ir dera, jis buvo prisitaikęs aprangą prie jo laukiančių iš- 
šūkių. Havajietiški marškiniai ir šortai, basos kojos - sandaluose, 
kišenėje netgi butelis šalto mineralinio vandens, kad prireikus ga- 
lėtų greit duoti atkirtį gresiančiam dehidratacijos priepuoliui. 

Niekas negelbėjo. Nors savo noru praleido pirmąją blaivią die- 
ną per visą sąmoningą gyvenimą - jei tiksliau, burnoje neturėjo 
nė lašo jau dvidešimt penkias su puse valandos - dar niekada taip 
prastai nesijautė. 

„Nudėsiu tą prakeiktą šundaktarį!“ — pagalvojo Bekstriomas. 
Va tau ir pagirios. Negėrė nė lašo, antra diena kaip blaivus, o vis 


vien jėgų tiek, kiek pas erelį, atsitrenkusį į elektros stulpą. 

Čia pat suskambo jo mobilusis telefonas. Skambino budėtojas 


iš Solnos nuovados. 


— Niekaip tau neprisiskambinam, Bekstriomai, — tarė jis. - Nuo 
septynių ryto tavęs ieškau. 

— Anksti ryte teko eit į VNTT susirinkimą, - pamelavo Beks- 
triomas, nes maždaug tokiu metu jam pagaliau pavyko užsnūsti. — 
Kas yra? — paklausė jis, užbėgdamas už akių tolimesniam kaman- 
tinėjimui. 

— Turim tau žmogžudystės bylą. Mūsiškiai jau vietoje, pravers- 
tų keli patarimai ir užvedimas ant kelio. Kažkas nužudė senį pen- 
sininką. Kiek girdėjau, vaizdas ten kaip skerdykloje. 

— Ką žinom? - burbtelėjo Bekstriomas, nepaisant gerų naujie- 
nų nepasijutęs nė kiek geriau. 

— Tik tiek ir težinau. Kad žmogžudystė, tai tikrai. Nužudyta- 
sis, kaip ir minėjau, gerokai pagyvenęs pensininkas, vaikinai sako, 
atrodo nekaip. Žudikas neaiškus. Net neturim aprašymo, kad ga- 
lėtume paskelbti per radiją, daugiau nieko ir negaliu pasakyti. Tai 
kur tu esi? 

— Ką tik perėjau per Karlbergo kanalą, - atsakė Bekstriomas. — 
Stengiuosi vaikščiot į darbą pėsčias, jei tik smarkiai nelyja. Prasi- 
judinti visada į naudą, - paaiškino jis. 

— Aišku, — tarė budėtojas, sunkiai slėpdamas nuostabą. - Jei 
nori, galiu atsiųst automobilį, kad tave paimtų. 

— Puiku, - sutiko Bekstriomas. - Paaiškink jiems, kad skubus 
reikalas. Lauksiu ten, kur trinasi futbolo chuliganai, prie tilto iš 


Solnos pusės. 


LEIF G. W. PERSSON 


Po septynių minučių pasirodė patrulių mašina su mėlynais švytu- 
rėliais ir, padariusi staigų posūkį, sustojo prie „Stokholmo AIK“ 
sirgalių klubo pastato įėjimo. Vairuotojas ir jo jaunesnė kolegė išli- 
po iš automobilio ir draugiškai linktelėjo Bekstriomui. Regis, šį tą 
išmanė apie policijos darbą, nes vairuotojas atidarė galines dureles 
iš savo pusės, kad Bekstriomui nereikėtų sėstis už keleivio sėdynės, 
kur paprastai sodinami įtariamieji. 

— Tai sakai, Bekstriomai, lūkuriuoji klasikinėje kriminalų zo- 
noje, - pajuokavo vyriškis, ranka mostelėdamas į krūmus Beks- 
triomui už nugaros. - Tiesa, aš Holmas, - pridūrė jis ir bakstelėjo 
nykščiu į savo uniformuotą krūtinę. - O čia Hernandes, - linkte- 
lėjo galva kolegės pusėn. 

— Kaip suprast, klasikinėje zonoje? - nesuprato Bekstriomas, 
įsispraudęs ant užpakalinės sėdynės, mat jo mintys jau sukosi apie 
Holmo kolegę. Ilgi tamsūs plaukai, susukti į nerūpestingą kuodą, 
šypsena, kuri galėtų apšviesti visą Rosundos stadioną, ir mėlyną 
uniformos palaidinę per siūles kone plėšianti krūtinė. - Kaip su- 
prast, klasikinėje zonoje? - pakartojo jis. 

— Na, žinai gi, aš apie tą prostitutę. Šitoj vietoj ją rado, argi ne 
taip? Tiksliau, ne ją, o tai, kas iš jos liko. Sena žmogžudystė, dėl 
kurios visi įtaria tą patologą anatomą ir jo draugelį, šeimos gydyto- 
ją. Nors kas ten žino? Mūsiškis kriminalinio skyriaus viršininkas, 
senis Toivonenas, turi visai kitą teoriją, kaip ten buvo. 

- Tikriausiai ir tu ties tuo dirbai, Bekstriomai? - įsiterpė Her- 
nandes, atsisukdama į jį ir žybsėdama nuostabia šypsena. - Kelin- 
tais tai buvo? Tai yra, kada rado jos lavoną? Aš tada dar nebuvau 
gimusi, bet turbūt kokiais septyniasdešimt kažkelintais? Prieš tris- 
dešimt penkerius ar prieš keturiasdešimt metų? Panašiai ? 

— 1984-ųjų vasarą, — atžariai burbtelėjo Bekstriomas. „Dar 
leptelėsi bent žodį, kekšyte tu nelaiminga, ir aš pasistengsiu, kad 
tave perkeltų reguliuoti eismo. Kur nors į Čilę!“ - pamanė jis, 
rūsčiai žvelgdamas į Hernandes. 

— Aa, 1984-aisiais. Na, tada jau buvau gimusi, - atsakė Her- 
nandes, aiškiai nė neketindama nusileisti ir teberodydama savo 
gražius, akinamai baltus dantis. 

— Tikrai buvai. Nors šiaip atrodai daug vyresnė, - pridūrė 
Bekstriomas, taip pat neketindamas nusileisti. „Išgraužk, pra- 
keikta /esbe“, - mintyse nusikeikė jis. 

— Turim tau nemažai ką papasakot apie tą naują bylą, - san- 
tūriai krenkštelėjęs nukreipė kalbą Holmas, o Hernandes, at- 
sukusi nugarą Bekstriomui, atsivertė savo bloknotą, norėdama 
pasitikrinti, kad nieko nesupainiotų. - Mes kaip tik grįžtam iš 
ten. 


— Gerai, įdėmiai klausau, - tarė Bekstriomas. 


Pareigūnas Holmas ir pareigūnė Hernandes atvyko į nusikalti- 
mo vietą pirmieji. Jie buvo tik ką stabtelėję kavos visą parą vei- 
kiančioje degalinėje už Solnos prekybos centro, kai per policijos 
radiją išgirdo pranešimą. Įjungė mėlynus švyturėlius, sirenas ir 
po trijų minučių jau buvo prie pirmojo namo Lazdynų take. 
Kolega per radiją juos įspėjo elgtis atsargiai. Jo manymu, 
skambinęs „vyriškos lyties asmuo“ kalbėjo ne taip, kaip norma- 
lūs žmonės, kai skambina pranešti tokias žinias. Jis visai neatro- 
dė sutrikęs ir balsas nė kiek nedrebėjo. Trumpai tariant, buvo 
įtartinai ramus ir susitvardęs, visai kaip tie psichai, kartais skam- 
binantys į policiją pasipasakoti apie naujausius žygdarbius. 

— Vaikinukas, kuris paskambino, dirba laikraščių išnešiotoju. 
Imigrantas. Atrodo šaunus vyrukas, jį turbūt galim atmesti, man 
taip atrodo, - apibendrino Holmas. 

„O kas, po velnių, klausia, kaip tau atrodo?“ - pamanė Beks- 
triomas. 

— O nužudytasis? Ką apie jį žinom? 

— Jis nuomojosi tame name butą, vardu Karlas Danielsonas. 
Pagyvenęs vyras, vienišas, šešiasdešimt aštuonerių metų. Žodžiu, 
pensininkas, - patikslino Holmas. 

— Tapatybė tiksliai nustatyta? - paklausė Bekstriomas. 

- Praktiškai taip, - atsakė Holmas. - Aš jį iškart atpažinau. Esu 
prieš kelis metus jį susėmęs, kai girtas siautėjo Solvalos hipodrome. 
Paskui dar pakėlė didelį triukšmą, apskundė mane ir kitus mūsiš- 
kius, prigalvojo visokių nesąmonių. Nors ne pirmą kartą tuomet jį 
susėmėm už panašias išdaigas. Socialinės problemos, alkoholis ir 
taip toliau. Gyveno visuomenės užribyje, kaip dabar sakoma. 

— Vienu žodžiu, tipiškas bo2žas, - pataisė Bekstriomas. 

— Na, taip. Galima ir taip pavadinti, - tarė Holmas, iš staiga pa- 


sikeitusio balso tono sprendžiant, norintis keisti pokalbio temą. 


Po penkių minučių pareigūnai išleido Bekstriomą prie pirmojo 
Lazdynų tako namo durų, ir Holmas jam palinkėjo sėkmės. Jiems 
su Hernandes reikėjo važiuoti į nuovadą rašyti ataskaitų, bet jei 
tik ko nors prireiktų, Bekstriomas drąsiai galįs skambinti. 

„Kokio bybio man gali iš jūsų prireikti?“ — pamanė Bekstrio- 
mas, lipdamas lauk ir nė nesivargindamas jiems padėkoti už tai, 


kad pamėtėjo. 


„Nieko naujo“, - pamanė Bekstriomas, kai išlipo iš automobilio. 
Prie namą apjuosusių policijos užtvarų, kaip visada, buvo jau su- 
sispietusi kompanija žurnalistų ir fotografų, kaimynų ir šiaip žio- 
plių, kurie daugiau neturėjo, ką veikti. Aišku, būriavosi ir visokie 
valkatos, kurie čia atsivilko veikiausiai nei patys dorai nežinodami 
ko. Tarp jų stoviniuojantys trys įdegę vaikėzai nepraleido progos 
pakomentuoti Bekstriomo aprangos ir išvaizdos, kol šis kiek ste- 
nėdamas lindo pro užtvarą į kitą pusę. 

Atsisukęs į juos Bekstriomas rūsčiai įsispoksojo, norėdamas už- 
fiksuoti vaikėzų veidus atmintyje iki to karto, kai su jais vėl susitiks 
savo tarnyboje. Tai buvo tik laiko klausimas, o tai dienai galiausiai 
išaušus, jis jau tikrai pasistengs, kad snargliai dar ilgai prisimintų. 

Praeidamas pro jauną uniformuotą pareigūną, stovintį prie 
laiptinės, Bekstriomas davė pirmąjį savo įsakymą naujame žmog- 
žudystės tyrime: 

— Paskambink sekimo skyriui ir liepk atsiųsti porą vaikinų, kad 
padarytų gražių kadrų su šia žavia publika, - tarė jis. 

— Jau padaryta, - pranešė jam kolega. - Tą parį liepė ir Inkarė, 
vos tik čia atvažiavo. Kolegos iš sekimo skyriaus tikriausiai jau ko- 
kias dvi valandas čia fotografuoja, - kažkodėl dar pridūrė jis. 

— Inkarė? Kokia dar Inkarė? 

— Anika Karlson. Žinai, tą mūsų aukšta brunetė, kur anksčiau 
tirdavo apiplėšimus. Jos pravardė Inkarė. 

— Ar ta nelaiminga rėksnė? - pasitikslino Bekstriomas. 

Bet, kaip matau, pats šį tą girdėjai. 

— Pavyzdžiui? - įtariai pasiteiravo Bekstriomas. 

— Na, kad su ja geriau neiti imtynių, — atsakė kolega. 

Bekstriomas tik papurtė galvą. „Kur mes riramės? — mąstė jis, 
eidamas pro duris į pirmojo Lazdynų tako namo laiptinę. - Kas 
per nesąmonės dedasi Švedijos policijoje? Pyderai, lesbės, juočkiai 


ir visokie padlaižiai. Normalaus policininko nė su žiburiu nerasi. 


Nusikaltimo vieta irgi atrodė taip, kaip visada, kai savame bute 
mirtinai sumušamas senas bomžas. Kitaip sakant, seno bo2žo na- 
mai buvo dar labiau apšnerkšti nei įprastai. Pats žmogėnas tysojo 
pilvu į viršų ant koridoriuje patiesto kiliminio tako, vos tik įėjus: 
pėdos nukreiptos į duris, kojos išskėstos, o rankos ištiestos virš 
suknežintos kaukolės, tarsi melstųsi. Sprendžiant iš tvaiko, pilko 
gabardino kelnės buvo permirkusios nužudytojo išmatomis ir šla- 
pimu. Ant grindų telkšojo metro skersmens kraujo klanas. Siauro 
koridoriaus sienos iš abiejų pusių buvo aptaškytos krauju iki pat 
palubės, ir netgi šiek tiek kraujo buvo užtiškę ant lubų. 

„Eina šikt, - linguodamas galva pamanė Bekstriomas. - Tikrai 
reiktų paskambinti ir pranešti kokiam interjero žurnalui, kad tie 
pedikai interjero dizaineriai pagaliau gautų rimtesnio darbelio ir 
pačiupinėtų nepagražintą realybę. „Trumpas reportažas „Namai 
namučiai“ iš atitinkamo socialinio sluoksnio..“ — galvojo Beks- 
triomas, kol jo mintys nutrūko kažkam paplekšnojus per petį. 

— Labas, Bekstriomai. Džiaugiuosi matydama, - pasakė tris- 
dešimt trejų metų inspektorė tyrėja Anika Karlson ir draugiškai 
linktelėjo. 

— Labas, - tarė Bekstriomas, stengdamasis neparodyti savo su- 
sierzinimo. 

Moteris buvo puse galvos aukštesnė už jį, aukštą ir puikiai sudė- 
tą vyrą pačiame jėgų žydėjime. Ilgakojė, liekna alija, pavydėtinai 
sportiška ir gerų kūno formų. Jeigu dar kiek paaugintų plaukus ir 
užsisegtų trumpą sijoną, netgi palaikytum visai normalia moteri- 
mi. Aišku, išskyrus ūgį, bet čia, matyt, šaukštai po pietų, belieka 
tikėtis, kad bent dabar ji nustojusi augti, nors dar pienas nuo lūpų 
nenudžiūvęs. | | 

— Ar turi kokių nors konkrečių nurodymų, Bekstriomai? Teis- 
mo ekspertai jau baigė pirmines apžiūras, ir kai tik išveš kūną į 
morgą, galėsi žvilgtelėt į mūsų nusikaltimo vietą. 

— Vėliau turėsiu, - papurtė galvą Bekstriomas. - Kas tas per 
vienas? - paklausė, galvos mostu rodydamas į liesą tamsiaodę figū- 
rą, kuri sėdėjo atsirėmusi į tolimiausią laiptų aikštelės sieną. Nieko 
nesakanti melancholiška veido išraiška ir ant peties kabantis me- 
džiaginis krepšys su kyšančiais laikraščiais. 

— Čia mūsų laikraščių išnešiotojas, jis ir paskambino, - paaiš- 
kino Karlson. 

— Tu matai kaip, - atšovė Bekstriomas. - Tai va kodėl ant pe- 
ties pasikabinęs krepšį su laikraščiais. 

— Tavęs neapmausi, - nusišypsojo Karlson. - Jeigu tiksliau, 
tai jis turi penkis „Dienos naujienų“ ir keturis „Švedijos dienos“ 
numerius. Nužudytojo laikraštis guli va ten, palei duris, — tęsė ji, 
galva rodydama į aukos butą, prie kurio ant laiptinės grindų buvo 
padėtas sulenktas laikraštis. - Vieną „Dienos naujienų“ numerį jis 
jau paliko senai moteriškei iš pirmo aukšto. 

— Tai ką mes apie jį žinom? Kas per laikraščių išnešiotojas? 

— Na, visų pirma, tai jis atrodo visai švarus, - atsakė Anika 
Karlson. - Teismo ekspertai patikrino, ir nei ant kūno, nei ant 
drabužių nieko nerado. Pagal tai, kaip čia viskas atrodo, jei jis būtų 
susidorojęs su mūsų auka, turėtų būti kiaurai permirkęs krauju. 
Pats mums papasakojo, kad palietė veidą, tiksliau, skruostą, ir kai 
pamatė, kad sustingęs, suprato, kad žmogus nebegyvas. 

— Tai jis studijuoja mediciną, ar ką? „Nepėsčias, suskis“, - pa- 
manė Bekstriomas. Šiam juodukui ambicijų aiškiai nestigo. 

— Aš manau, kad pakankamai prisižiūrėjo lavonų savo buvusio- 
je tėvynėje, — šį kartą be šypsenos tarė Karlson. 

— Ar kartais nepasinaudojo proga ką nors įsikišt į kišenę? - pa- 
klausė Bekstriomas, apimtas įsišaknijusio instinkto nepasitikėti 
tokiais juodaodžiais. 

— Patrulis jį apieškojo. Iškart, kai tik atvyko. Kišenėse rado 
piniginę su vairuotojo pažymėjimu, laikraščių išnešiotojo darbo 
pažymėjimą ir šiek tiek pinigų monetomis bei banknotais, apie 
šimtą kronų. Man atrodo, daugiausia monetomis. Ir dar mobilųjį 
telefoną, jo asmeninį. Numerį mes užsirašėm, jeigu ką. Jei būtų ką 
nors pasisavinęs, prie savęs nelaikytų, o bendras šio namo patalpas 


jau apieškojom, niekur nieko nepaslėpė. 

„Tai šūdas. Net vogti tingi, suskis“, - pamanė Bekstriomas, dar 
neprarasdamas vilties. 

— O gal kam nors skambino? 

— Kaip pats sako, skambino tik vieną kartą. Skubios pagalbos 
numeriu 112. Jį sujungė su mūsiškiais iš Šachtos. Sako, kalbėjo tik 
su tenykščiu dispečeriu, bet mes, aišku, vis tiek patikrinsim. Įtrau- 
kėm jo telefono numerį į patikrų sąrašą. 

— Ir kokia gi jo pavardė? - paklausė Bekstriomas. 

— Septimas Akofelis, dvidešimt penkerių metų bėglys iš Soma- 
lio, turi Švedijos pilietybę, gyvena Rinkebiu. Paėmėm pirštų at- 
spaudus ir DNR mėginį, tik dar neturėjom laiko patikrinti. Bet 
esu beveik tikra, kad jis apie savo tapatybę nemeluoja. 

— Koks ten, sakei, jo vardas? - darsyk paklausė Bekstriomas. 
„Kažkoks nesąmoningas“, - pamanė jis. 

— Septimas Akofelis, - pakartojo Anika Karlson. - Viena iš 
priežasčių, kodėl jo dar nepaleidau, tai pagalvojau, kad gal tu no- 
rėsi jį paklausinėti. 

— Ne, - papurtė galvą Bekstriomas. - Dėl manęs jį gali siųsti 
namo. Bet užtat nusikaltimo vietoje, manau, apsižvalgysiu. Jeigu 
tik mokslininkai diletantai iš teismo ekspertų skyriaus kada nors 
baigs. 

- Peteris Niemis ir Chorchė Hernandesas, pravarde Čikas, — 
linktelėjo Anika Karlson. - Jie mūsiškiai, iš Solnos teismo eksper- 
tizių skyriaus, geresnių, sakyčiau, dar reiktų paieškoti. 

— Hernandesas? Kur man ta pavardė girdėta? —- sukluso Beks- 
triomas. 

— Jis turi jaunesnę seserį, vardu Magdalena Hernandes, irgi 
mūsiškė. Tikriausiai jau būsi sutikęs, todėl ir prisimeni, — atsakė 
Anika, kažkodėl plačiai besišypsodama. 

— Kodėl taip sakai? — pasiteiravo Bekstriomas. 

— Gražiausia policijos pareigūnė Švedijoje, kaip sako dauguma 
jos kolegų. Ir mano pačios akimis žiūrint, manau, ji puiki mergi- 
na, - su šypsena paaiškino Karlson. 

— Negali būti, - atšovė Bekstriomas. „Spėju, kad ir pati ją nusi- 


žiūrėjai , - mintyse nusišaipė jis. 


Butas atrodė taip baisiai, kaip Bekstriomas ir įsivaizdavo. Pir- 
miausia nedidelė drabužinė ir siauras koridorius. Po kaire mažu- 
tė vonia ir tualetas, už jų mažas miegamasis. Po dešine virtuvė su 
valgomuoju stalu, o tiesiai - svetainė. Iš viso kokie penkiasdešimt 
kvadratinių metrų, ir sunku pasakyti, kada šeimininkas paskutinį 
kartą tvarkėsi. Šiemet tai dar tikrai ne. 

Baldai buvo apšepę ir nudėvėti, kaip ir visas interjeras. Pra- 
dedant nepaklota lova ir pagalve be jokio užvalkalo, baigiant 
apšnerkštu virtuvės stalu ir įdubusia sofa su foteliu svetainėje. Ir 
vis tik keli daiktai liudijo nužudytojo Karlo Danielsono gyveni- 
mą anksčiau buvus geresnį. Keli nutrypti persiški kilimai, tvirtas 
senamadiškas raudonmedžio rašomasis stalas, puoštas šviesesnės 
medienos inkrustacija; dvidešimties metų senumo, bet vis dėlto 
firminis „Bang 8 Olufsen“ televizorius. O priešais jį pastatytas 
fotelis buvo angliškas odinis krėslas su aukštu atlošu ir priderintu 
suoleliu kojoms. 

„Išgerti, - šmėstelėjo Bekstriomui. - Išgerti ir pabūti vienumo- 
je. Taip prastai jis nesijautė dar nuo tada, kai tie neandertaliečiai iš 
greitojo reagavimo būrio paleido į jį elektrošoko granatą. Tai buvo 
prieš pusmetį. Bekstriomas atgavo sąmonę tik kitą dieną, o per tą 
laiką šitie jau buvo spėję jį uždaryti Hudingės ligoninės psichiatri- 
jos skyriuje. 

— Ar dar ko reikia, Bekstriomai? — paklausė Anika Karlson, 
kažko susirūpinusi. 

„Poros taurelių ir bokalo alaus, - pamanė jis. - O jeigu atsiau- 
ginsi plaukus ir užsisegsi sijoną, galbūt galėsi man pačiulpti. Tik 
nepradėk tikėtis ko nors daugiau... — mintyse dar pridūrė, mat vos 
prieš dvidešimt keturias valandas buvo rimtai sudvejojęs ir žemiš- 
kaisiais troškimais, ir dvasingąja meile. 


— Ne, - tarėjis ir papurtė galvą. - Susitiksim nuovadoje. 


„Kažkas čia ne taip“, - mąstė Bekstriomas, kai neskubėdamas pė- 
dino atgal į policijos nuovadą. Bet kas? Ir kaip jis galėtų tai išsi- 
aiškinti, kai smegenys kenčia nuo ūmios dehidratacijos, o galbūt 
joms jau pakenkta negrįžtamai? „Nudėsiu tą prakeiktą šundakta- 
rį, - pagalvojo jis. 


Trečią valandą popiet pirmasis Bekstriomo ir jo komandos, tirian- 
čios naująją žmogžudystės bylą, susirinkimas jau buvo praėjęs. Ly- 
ginant su kitomis komandomis, kurioms jam buvo tekę vadovauti 
per tuos dvidešimt penkerius metus dirbant sunkių nusikaltimų 
tyrėju, šioji tikrai nebuvo pati nuovokiausia. Tiesą sakant, ir ne 
pati didžiausia. Iš viso aštuonetas žmonių, jei skaičiuosim jį patį ir 
du teismo ekspertus, kurie, vos tik baigs savo darbą ties Karlo Da- 
nielsono nužudymu, imsis kitų bylų. Taigi, tebuvo penki žmonės 
ir jis, nors sprendžiant iš to, ką kol kas Bekstriomas matė ar buvo 
girdėjęs apie dabartinius kolegas, viskas kabojo ant vieno asmens 
pečių — paties vyresniojo inspektoriaus tyrėjo Everto Bekstriomo. 
Išties, kieno gi daugiau? Galų gale, taip dažniausiai ir būdavo. Vie- 
nui vienas Bekstriomas, paskutinė viltis gedintiems artimiesiems. 
Nors šiuo atveju buvo tikėtina, kad vienintelis Danielsono artima- 


sis yra valstybės kontroliuojamas alkoholio monopolis. 

— Gerai, - tarė Bekstriomas. — Tai ką, sveiki susirinkę pradėti 
šį tyrimą, kol kas kreipiuosi į visus čia esančius. Jei kas pasikeis, 
pažadu informuoti. Ar kas nori pradėti? 

— Mes norim, mano kolega ir aš, - atsiliepė vyresnysis iš teismo 
ekspertų, Peteris Niemis. — Praktiškai dar neturėjom progos pra- 


dėti buto apžiūrą, tai laukia krūva darbų. 


Peteris Niemis dirbo policijoje jau beveik dvidešimt penkerius me- 
tus, penkiolika iš jų buvo praleidęs teismo ekspertų skyriuje. Jam 
buvo daugiau kaip penkiasdešimt, tačiau atrodė gerokai jaunes- 
nis. Šviesaus gymio, puikios formos, kiek aukštesnis nei vidutinio 
ūgio. Gimęs ir augęs Tornės slėnyje, tolimojoje Švedijos šiaurėje. 
Stokholme buvo praleidęs daugiau nei pusę savo gyvenimo, bet 
vis dar kalbėjo ano krašto tarme. Jis daug šypsodavosi, o mėlynų 
akių žvilgsnis sykiu buvo ir draugiškas, ir santūrus. Nereikėjo būti 
chuliganu, kad sužinotum, kuo jis dirba, nors uniformos jis ne- 
vilkėjo jau penkiolika merų. Viską, ko reikia, galėjai įskaityti jo 
akyse. Peteris Niemis buvo geras ir malonus policijos pareigūnas, 
kol deramai elgsiesi. Priešingu atveju, greit pasirodydavo jo tvirtas 
charakteris, ir jau ne vienam buvo tekę tą sužinoti iš gana skau- 
džios patirties. 

— Puiku, - atsakė Bekstriomas. - Įdėmiai klausau. „Apsišikėlis 
lapis, tikra suomio išpera, ir dar kalba kaip ką tik autobusu atva- 
žiavęs iš Haparandos. Tikiuos, ilgai man neteks jo klausytis, kuo 
greičiau baigs, tuo geriau“, - pamanė jis. 

— Gerai, tai pradėsiu, - tarė pareigūnas Niemis, versdamas savo 


popierius. 

Nužudytasis buvo vardu Karlas Danielsonas. Pensininkas, šešias- 
dešimt aštuonerių. Sprendžiant iš jo bute teismo ekspertų surasto 
paso, buvo 188 centimetrų ūgio ir svėrė apie 120 kilogramų. 

— Stambaus sudėjimo ir sveria gerokai per daug, sakyčiau, ko- 
kiais trisdešimčia kilogramų, - konstatavo pareigūnas Niemis, 
pars laikęs kūną už pažastų keliant jį ant neštuvų. - Tiksliau bus 
parašyta medikų ataskaitoje. 

„Lyg mums reikėtų tokių šūdniekių, - kandžiai pagalvojo 


Bekstriomas. - Nei mes iš jo malsim faršą, nei kimšim dešreles: 


— Nusikaltimo vieta, - tęsė Niemis, - aukos butas. Tiksliau kal- 
bant, koridorius. Įtariu, kad žmogus buvo tualete, ir pirmą smūgį 
gavo iš jo išeidamas, kol dar segėsi kelnes. Tai patvirtintų kraujo 
tiškimo pėdsakai ir pusiau užsegtas užtrauktukas, jeigu jums įdo- 
mu, iš ko sprendžiu. Iškart po to buvo suduota dar keletą kartų, o 
mirtini smūgiai trenkti jam jau gulint koridoriuje ant grindų. 

— Kuo jam trenkė? — paklausė Bekstriomas. 

— Mėlynu emaliuotu ketaus prikaistuvio dangčiu, - atsakė Nie- 
mis. - Jis gulėjo ant grindų prie lavono. Prikaistuvis stovi virtuvėje 
ant viryklės, ne toliau kaip už trejeto metrų. Be šito įrankio, - tęsė 
jis, - užpuolikas, atrodo, dar panaudojo apmušalams skirtą plak- 
tuką su mediniu kotu. Kotas nulūžęs prie par galvutės, abi dalys 
gulėjo koridoriuje ant grindų, palei aukos galvą. 

— Kruopštus tipelis tas mūsų žudikas, - atsiduso Bekstriomas, 
purtydamas savo didelę apvalainą galvą. 

— Ne toks jau ir tipelis. Bent jau žiūrint į smūgių kampą. Bet 
kad kruopštus, tai tikrai, nors iš pradžių buvo sunku įžvelgti per 

kraujais paplūdusius Danielsono veidą ir krūtinę, - patikslino 
Niemis. — Jį dar ir smaugė. Jo paties kaklaraiščiu. Kai tysojo ant 
grindų būdamas jau tikriausiai be sąmonės ir viena koja anapus, 
užpuolikas dar užveržė jam ant kaklo kaklaraištį ir užbaigė dar- 
bą rifo mazgu. Mano nuomone, visiškai bereikalingai. Bet turbūt 
atsarga gėdos nedaro, kai žmogus nori būti tikras, - gūžtelėjo pe- 
čiais Niemis. 

— Gal kartais turi minčių, kas galėjo tai padaryti? - pasiteiravo 
Bekstriomas, nors atsakymas jam buvo aiškus iš anksto. 

— Sakyčiau, tipiškos bom2žų skerdynės, - su draugiška šypsena 
atsakė Niemis. - Tik žinok, Bekstriomai, kad taip sako žmogus iš 
Tornės slėnio. 

— O kaip tuomet dėl žmogžudystės laiko? - paklausė Bekstrio- 
mas. „Pasirodo, ne toks jau ir bukas“, - pamanė jis. 

— Tuoj prieisiu. Viskam savas laikas, Bekstriomai, — tarė Nie- 
mis. - Prieš auką nužudant jis su kitu asmeniu, palikusiu pirštų 
atspaudus nusikaltimo vietoje, bet kol kas dar neidentifikuotu, sė- 
dėjo svetainėje ir valgė kiaulienos žlėgtainius su pupelėmis. Šeimi- 
ninkas veikiausiai sėdėjo ant fotelio, jo svečias — ant sofos. Lėkštes 
buvo pasidėję ant kavos stalelio, bet vėliau nurinko. Užbėgdamas 
už akių pasakysiu, kad radome nemažai jų abiejų pirštų atspaudų, 
tyrimų rezultatus turėtume gauti rytoj. Jei pasiseks, nusikaltėlio 
duomenys jau bus pirštų atspaudų registre. Bevalgydami abu išgė- 
rė penkias puslitrines skardines stipraus šviesiojo alaus ir daugiau 
nei butelį degtinės. Radome vieną tuščią butelį ir vieną vos pradė- 
tą. Įprastos, septyniasdešimties centilitrų talpos, ir dar turbūt ver- 
ta paminėti, kad tai rinkoje pripažinto gamintojo „Explorer“ deg- 
tinė. Abu buteliai buvo rasti ant grindų priešais televizorių, kur jie 

sėdėjo ir valgė, įkalčiai leidžia manyti, kad jiems pradėjus buteliai 
dar nebuvo atkimšti. Visų pirma, ant kamštelių tebėra juostelės. 
Na tos, žinote, su skylutėmis, kur būna po kamšteliu. Taip gražiai 
trakšteli atsukant butelį. 

„Retsykiais tas nupezęs lapis visai normaliai kalba“, - pamanė 
Bekstriomas, staiga apimtas pojūčio, kad krūtinėje veriasi tuštu- 
ma. Beveik kaip prieš pat mirtį. Kas čia dabar? 

— Kas dar? Ką dar gali pasakyt apie žudiką ir apie įvykius prieš 
žmogžudystę? 

— Mano manymu, ją įvykdęs asmuo buvo fiziškai stiprus, — tarė 
Niemis ir mąsliai linktelėjo. - Reikia daug jėgos taip užveržti ka- 
klaraištį. Be to, jis dar apvertė kūną, nes iš pradžių auka tysojo ant 
šono ar galbūt ant pilvo, tą sprendžiam pagal kraujo išsiliejimą, o 
juk mes radom gulintį ant nugaros. Manau, jis apvertė auką ant 
nugaros, kai nusprendė pasmaugti. 

— O kada tai galėjo nutikti? — staiga įsiterpė Anika Karlson, 
savo klausimu užbėgdama Bekstriomui už akių. 

— Kadangi klausi neprofesionalaus mediko - skrodimas bus 
atliktas tik šįvakar, — tai aš spėčiau, kad vakar vakare, — atsakė 
Niemis. - Mes su Čiku ten nuvažiavom beveik lygiai septintą, ir 
kūnas jau buvo visiškai sustingęs, bet, aišku, apie tai ir dar apie 
daug ką plačiau sužinosim rytoj, - Niemis linktelėjo, nužvelgė su- 
sirinkusius ir atsitraukė kėdę ruošdamasis stotis. - Jau išsiuntėm 
gerą šūsnį medžiagos tyrimams į Noršiopingo valstybinę teismo 
ekspertizių laboratoriją, bet atsakymus turbūt gausim tik po kelių 
savaičių. Tik aš nežinau, ar tokioje byloje tai turės daug reikšmės. 
Turiu galvoje, kad reikės laukti. Šitas žudikas niekur nedings. Ko- 
legos ekspertai iš lėno kriminalinės policijos pažadėjo pagelbėti 

su pirštų atspaudais, tad jei viskas eisis sėkmingai, per savaitgalį 
baigsim. 

Niemis pakilo nuo kėdės. 

— Per savaitgalį, - pakartojo jis. - Pirmadienį, aš manau, jau 
galėsime jums normaliai papasakoti, kas įvyko tame bute. 

— Dėkui, - tarė Bekstriomas, linktelėjęs pareigūnui Niemiui ir 
jo jaunesniam kolegai. „Kai tik prigriebsim tą Danielsono vaka- 
rienės kompanioną, bus baigtas kriukis“, - pagalvojo jis. Vienas 
bomnžas pribaigė kitą tokį patį, ką čia daugiau begalvoti. 


Vos tik teismo ekspertai išėjo iš kabineto, jo tingi, niekam tikusi 
tyrėjų grupė kaip mat subruzdo norėdama pramankštinti kojas 
ir padaryti rūkymo pertraukėlę. Įprastu atveju Bekstriomas būtų 
juos greitai užčiaupęs, bet dabar kažkodėl jautėsi toks apatiškas, 
kad tik pritariamai linktelėjo. Labiau už viską jis būtų troškęs iš 
čia dingti, bet neturėdamas geresnio pasirinkimo tiesiu taikymu 
nukulniavo iki tualeto ir išgėrė mažiausiai kokius penkis litrus šal- 


to vandens. 


— Gerai, - tarė Bekstriomas, kai visi vėl susirinko į posėdžių kam- 
barį ir pagaliau buvo galima tęsti, kad šitas beviltiškas reikalas kuo 
greičiau užsibaigtų. - Pakalbam apie auką. Tada galėsim pasida- 
lyti mintimis, o prieš išeidami susirašysim, ką jau nuveikėm ir ką 
veiksim rytoj. Šiandien ketvirtadienis, gegužės penkioliktoji, tai, 
sakyčiau, iki savaitgalio būtų gerai užbaigti ir kitą savaitę skirti 
svarbesnėms byloms negu pono Danielsono. Ką žinom apie mūsų 
nužudytąjį, Nadja? — tęsė jis, galvos linktelėjimu paragindamas 
žemaūgę, per penktą dešimtį persiritusią putlutę moterį, kuri sė- 
dėjo stalo gale ir jau buvo spėjusi apsikrauti įspūdinga popiergalių 
šūsnimi. 

— Tiesą sakant, gana daug, - atsakė Nadja Hiogberg. - Peržvel- 
giau, kaip įprastai, informaciją, ir aptikau pikantiškų smulkmenų. 
Dar kalbėjau su jo jaunesne seserimi, vienintele artima giminaite. 
Ji irgi šį tą papasakojo. 

— Įdėmiai klausau, - paragino Bekstriomas, nors jo mintys 
buvo visai kitur, o galvoje aidėjo malonus atsukant butelio kamš- 


telį pasigirstantis trakštelėjimas. 


Karlas Danielsonas gimė Solnoje 1940-ųjų vasarį, taigi, nužudy- 
tas šešiasdešimt aštuonerių metų amžiaus. Jo tėvas dirbo teksto 
rinkėju ir vadovavo cechui Solnos spaustuvėje. Mama buvo namų 
šeimininkė. Abu tėvai jau seniai mirę. Artimiausia giminaitė buvo 
sesuo, už jį dešimčia metų jaunesnė ir gyvenanti Hudingėje, į pie- 
tus nuo Stokholmo. 

Karlas Danielsonas gyveno vienas. Niekada nebuvo vedęs ir 
neturėjo vaikų. Tiksliau, taip rodė įvairūs policijai prieinami regis- 
trai. Ketverius metus mokėsi vienoje Solnos pradinėje mokykloje, 
tada penkerius metus progimnazijoje, kur išlaikęs egzaminus įsto- 
jo į Polmanoverslo mokyklą Stokholme ir studijavo trejus metus. 
Devyniolikos baigė šeštosios pakopos ekonomikos kursą. Paskui 
atliko karinę tarnybą Barkabiu oro bazėje. Po dešimties mėnesių, 
1960-ųjų vasarą, iš ten grįžo ir būdamas dvidešimties gavo pirmąjį 
asistento darbą vienoje Solnos buhalterinių paslaugų įmonėje. 

Tą pačią vasarą jis pirmąkart sušmėžavo policijos įskaitoje. 
Karlas Danielsonas buvo sulaikytas prie vairo neblaivus ir nubaus- 
tas dviejų mėnesių atlyginimo dydžio bauda už vairavimą išgėrus, 
šešiems mėnesiams iš jo atimtas vairuotojo pažymėjimas. Po pen- 
kerių metų tai pasikartojo. Vairavimas išgėrus, dviejų mėnesių at- 
lyginimo dydžio bauda. Vairuotojo pažymėjimas atimtas metams. 
Paskui praėjo septyneri metai iki trečiojo nusižengimo, šį kartą 
gerokai rimtesnio. 

Būdamas girtas kaip pėdas Danielsonas įvažiavo į Solnos ga- 
tvėje stovintį dešrainių kioską ir pabėgo iš įvykio vietos. Solnos 

apylinkės teismas jį pripažino kaltu dėl vairavimo išgėrus ir pa- 
bėgimo iš įvykio vietos, nuteisė trims mėnesiams kalėti ir atėmė 
vairuotojo pažymėjimą. Danielsonas susirado apsukrų advokatą, 
kreipėsi į apeliacinį teismą ir pateikė dvi skirtingas medicinines 
pažymas apie problemą dėl alkoholio. Jam pavyko pasiekti, kad 
nuosprendis dėl pabėgimo iš įvykio vietos būtų panaikintas, o vie- 
toj kalėjimo būtų paskirtas lygtinis atleidimas nuo laisvės atėmi- 
mo bausmės. Tačiau vairuotojo pažymėjimo jis neatgavo, ir, regis, 
dėl to pernelyg nesuko galvos, nes pasibaigus bausmės terminui jo 
iš naujo išsilaikyti nebandė. Pastaruosius trisdešimt šešerius savo 
gyvenimo metus Karlas Danielsonas išsivertė be vairuotojo pažy- 
mėjimo, tad daugiau už vairavimą išgėrus nebeįkliuvo. 

Ir vis dėlto, netgi vaikščiodamas pėsčiomis jis sugebėjo patekti 
į policininkų akiratį. Per tą laiką jis buvo suimtas penketą kartų, 
pritaikius kardomojo kalinimo įstatymo straipsnį neblaiviems 
asmenims, nors, ko gero, tokių atvejų būta gerokai daugiau. Da- 
nielsonas visada atsisakydavo nurodyti savo vardą, nes neprivalėjo. 
Pastarąjį kartą buvo sulaikytas įvykus rimtam incidentui. 

Tai nutiko prieš penkerius metus, per Elito taurės ristūnų lenk- 
tynes Solvalos hipodrome, gegužės mėnesį. Danielsonas buvo 
girtas ir įsišėlo, o vedamas į policijos autobusiuką ėmė priešintis 
ir švaistytis kumščiais. Už pasipriešinimą policijai ir smurtavimą 
prieš viešosios tvarkos pareigūną jam buvo paskirtas nebe kardo- 
masis suėmimas, o areštas, nors tai reiškė tą patį tupėjimą Solnos 
nuovados areštinėje iki išsiblaivys. Paleistas praėjus šešioms valan- 
doms Danielsonas apkaltino jį suėmusius pareigūnus ir nuovados 
personalą — tris policininkus ir du areštinės darbuotojus - panau- 


dojus prieš jį fizinę prievartą. Pasirodė dar vienas apsukrus advo- 

katas, buvo pateiktos naujos medikų pažymos, o tada viskas virto į 
vieną didelį cirką. Praėjo daugiau nei metai, kol pirmoji byla pasie- 
kė teismą, ir ta pati buvo iškart atidėta, nes dėl neaiškių priežasčių 
du prokuroro liudininkai nepasirodė. 

Kadangi Danielsono advokatas buvo baisiai užimtas asmuo, 
praėjo dar metai, kol atsirado laiko kitam bylos nagrinėjimui teis- 
me. Ir šį kartą jį teko atidėti, nes prokuroro liudininkai vėl neatvy- 
ko. Netekęs kantrybės prokuroras bylą nutraukė. Karlas Danielso- 


nas, bent jau tuo savo gyvenimo etapu, buvo nekaltas žmogus. 


- Žinant, kokia menka tikimybė būti sulaikytam ir areštuotam už 
tokio pobūdžio nusižengimus, tai jis praktiškai visą laiką turėjo 
šlaistytis girtas, - užbaigė Nadja Hiogberg, o ji žinojo, ką sako. 
Gimimo liudijime įrašyta kaip Nadežda Ivanova, ji dirbo Vakarų 
Stokholmo regiono policijoje samdoma civile jau dešimt metų, ir 
buvo įgijusi fizikos bei taikomosios matematikos daktaro laipsnį 
Sankt Peterburgo universitete. Dar tais gūdžiais laikais, kai Sankt 
Peterburgas vadinosi Leningradu, o akademiniai reikalavimai ten 
buvo kur kas griežtesni nei dabartinėje laisvoje Rusijoje. 

— O ko jis dar yra prisišikęs? Be to, kad voliodavosi užmynęs 
ant kamščio? - pasiteiravo Bekstriomas, linktelėdamas Nadjai 
Hiogberg. 

Ne todėl, kad jį būtų bent kiek dominę nužudytojo santykiai 
su kokiais nors besmegeniais iš kolegų kriminalistų ar iš kelių po- 
licijos — tik norėjo ją pristabdyti ir taip nutraukti tą nesibaigiantį 
susirinkimą. Kad pagaliau būtų galima pėdinti namo į Slėnio ga- 
tvę, kur dar iki vakar išties buvo jo namai. Nusiprausti po dušu ir 
nutildyti visą tą triukšmą galvoje. Išmaukti dar keletą litrų ledinio 

vandens. Prisiryti žalių daržovių ir kuo nors užsiimti, jei apskritai 


liko ką veikti po vakar, kai gyvenimas nebeteko jokios prasmės. 


„Kada tu išmoksi prikąsti liežuvį, Bekstriomai?“ — pyko jis ant sa- 
vęs po penkių minučių. 

Nadja Hiogberg, supratusi klausimą pažodžiui, išsamiai pasa- 
kojo apie visokiausias Danielsono finansines machinacijas ir dėl jų 
kilusius susidūrimus su teisėsauga. 

"Tais pačiais metais, kai jį pirmąkart nuteisė už vairavimą išgė- 
rus, Karlas Danielsonas buvo paaukštintas iš buhalterio asistento 
į skyriaus vadovo pareigas dirbti su „patikos fondais, korporacijo- 
mis, ūkinėmis ir labdaros bendrijomis, turto paveldėjimu ir tes- 
tamentais, fiziniais asmenimis ir įvairiais kitais reikalais“. Paskui 
viskas ėjosi kaip iš pypkės. Iš pradžių jis perėjo į verslo klientų sky- 
rių dirbti finansų patarėju ir mokesčių konsultantu, o po kelerių 
metų buvo paskirtas vadovauti visai įmonių grupei ir priimtas į 
valdybos narius. 

Praėjus savaitei po susidūrimo kaktomuša su dešrainių kiosku 
Solnos gatvėje, tik atšventęs trisdešimt antrąjį savo gimtadienį, 
Karlas tapo generalinio direktoriaus pavaduotoju ir tvirtai užsi- 
tikrino kėdę valdyboje. Dar po poros metų perėmė visą bendro- 
vę ir pervadino ją „Karlo Danielsono konsultantais“. Kaip buvo 
teigiama bendrovės įstatuose, jų verslas apėmė „finansines, apskai- 
tos ir audito konsultacijas bei patarimus mokesčių ir investavimo 
klausimais“, taip pat „turto valdymą bei kapitalo investavimą ; tai 
turėjo būti nemenkas pasiekimas, kadangi per visą šį aukso amžių 
bendrovėje niekada nedirbo daugiau kaip keturi asmenys. Viena 


sekretorė ir trys vyrukai, besivadinantys konsultantais ir einantys 

gana miglotas pareigas. Pats Karlas Danielsonas buvo bendrovės 
savininkas, generalinis direktorius ir valdybos pirmininkas. 

Šią rolę atlikti jam sekėsi kur kas geriau nei būti vairuotoju ar 
pėsčiuoju. Per dvidešimt trejus metus, nuo 1972 iki 1995 metų, 
už įvairius finansinius nusikaltimus iš viso devynis kartus jis buvo 
patekęs į teisėsaugos akiratį. Keturis kartus už bendrininkavimą 
vengiant mokėti mokesčius, du kartus už valiutos padirbinėjimą, 
dukart už vadinamąjį pinigų plovimą, vieną kartą už suklastorą 
vogtų daiktų kvitą ir kartą už sukčiavimą. Kaskart kaltinimai bū- 
davo atmetami. Karlui Danielsonui mestų įtarimų niekada nepa- 
vykdavo įrodyti, o šis visados surengdavo kontrataką ir įskųsdavo 
savo priešus Seimo kontrolieriui arba teisingumo kancleriui, arba 
dėl viso pikto - abiem. 

Čia jam taip pat sekėsi geriau nei priešininkams. Vienas Stok- 
holmo policijos finansinių nusikaltimų skyriaus tyrėjas pateko į 
Policijos valdybos etikos komiteto nagus, gavo tarnybinį įspėjimą 
ir atsisveikino su dviejų savaičių alga. Seimo kontrolierius paso- 
dino vieną prokurorą ir vieną auditorių iš mokesčių inspekcijos. 
Teisingumo kancleris patraukė baudžiamojon atsakomybėn vieną 
šalies vakarinį laikraštį ir pasiekė, kad teismas pripažintų jo kaltę 
dėl asmenybės diskreditavimo. 

Po 1995-ųjų reikalai aprimo. „Karlo Danielsono konsultan- 
tai tapo „Karlo Danielsono holdingu“. Veiklos, regis, buvo ne 
per daugiausia, nes įmonė neturėjo nė vieno darbuotojo. Nadja 
Hiogberg buvo paprašiusi Patentų ir registrų biuro pateikti šios 
įmonės pastarųjų metų ataskaitų kopijas ir ketino jas per savaitgalį 
peržiūrėti. 

Karlo pajamos, regis, niekada nebuvo itin didelės. Nadja Hiog- 
berg turėjo iškapsčiusi jo paties pateiktas pajamų deklaracijas už 


41 


LEIF G. W. PERSSON 


pastaruosius penkerius metus; apmokestinamos pajamos svyruo- 
davo apie 170 000 kronų per metus. Gaudavo pensiją iš valstybės, 
ir kiek mažesnę — iš privačios bendrovės „Skandia“. Butas, kuria- 
me gyveno, atsieidavo 4500 kronų per mėnesį, o atskaičiavus mo- 
kesčius ir nuomą, likdavo maždaug 5000 kronų visam kitam. 

Jei žmogaus sėkmę buvo galima išmatuoti sukauptais titulais, 
tuomet Karlo Danielsono gyvenimas buvo išties nusisekęs, ir šį 
pasaulį jis paliko užkopęs į pačią viršūnę. Būdamas dvidešimties 
pradėjo karjerą nuo asistento buhalterių paslaugų įmonėje, tu- 
rinčioje trisdešimt penkis darbuotojus. Praėjus keturiasdešimt aš- 
tuoneriems metams nežinomas užpuolikas šią jo karjerą užbaigė, 
suknežinęs kaukolę ketaus prikaistuvio dangčiu. Bendrovė, kurio- 
je Karlas išdirbo visą savo gyvenimą, jau beveik penkiolika metų 
faktiškai buvo neveikianti. Telefonų knygoje jis buvo įrašytas kaip 
direktorius, o vizitinės kortelės, be kurių jo piniginėje teismo 
ekspertai daugiau nieko nerado, skelbė nužudytąjį buvus „Karlo 
Danielsono holdingo“ generaliniu direktoriumi ir valdybos pir- 
mininku. 

„Bomžas, teismų maniakas ir dar patologinis svaičiotojas“, — 


pagalvojo Bekstriomas. 


— Sakei, kalbėjaisi su jo seserimi, - tarė Anika Karlson, vos tik Na- 
dja Hiogberg baigė kalbėti. - Kaip ji pakomentavo visa tai, ką tu 
mums ką tik papasakojai? 

Nadja Hiogberg atsakė, kad ji patvirtino visus esminius faktus. 
Kol buvo jaunas, jos brolis „labai mėgdavęs merginų draugiją“ ir 
„pernelyg dažnai lakstydavęs po vakarėlius“. Bet viskas klostėsi 


neblogai iki tol, kol ėmė artėti link keturiasdešimt, paskui alkoho- 

lis, regis, beveik visiškai jį užvaldė. Sesuo, be kita ko, aiškiai leido 
suprasti, kad jie niekuomet nebuvo itin artimi. Jau kokius dešimt 
metų nebendraudavo net telefonu, o paskutinį kartą matėsi per 
motinos laidotuves prieš dvylika metų. 

— Kaip ji sureagavo, kai pasakei, kad jos brolį nužudė? - pa- 
klausė Anika. 

„Dieve aukštielninkas, - vos girdimai atsiduso Bekstriomas, — 
gal dar tylos minute jį pagerbkim?“ 

— Ramiai, - atsakė Nadja. - Ramiai priėmė šitą žinią. Ji dirba 
slauge Hudingės ligoninėje ir atrodo gana nuovoki, santūri mo- 
teris. Sakė, kad tai jos labai nenustebino. Jau daug metų numanė, 
kad kažkas panašaus gali nutikti. Na, turiu galvoje, žinant jo gy- 
venimo būdą. 

— Gal susiimkim ir nustokim čia sielvartavę, - pertraukė Beks- 


triomas. — Tai kokios mintys iš viso to peršasi? 


Visi ėmė aptarinėti įvairias versijas. Tiksliau, vieną vienintelę, ku- 
rią apsidrausdamas pamėtėjo pats Bekstriomas. 

— Na, ką gi, - pasakė jis, kadangi kitiems bent šį kartą užteko 
mandagumo palaikyti liežuvį už dantų ir leisti jam pradėti. - Vie- 
nas bomžas užmušė kitą bomžą. Jei kas nors turi kitokią versiją, 
pats laikas prabilti, - pridūrė jis pasilenkęs priekin, gremėzdiškai 
pasirėmęs alkūnėmis į stalą ir rūsčiai nužvelgęs kolegas. 

Visi kaip vienas papurtė galvas, vadinasi, niekas neprieštaravo. 

— Gerai, - tarė Bekstriomas. - Tiek prielaidų mums pakanka. 
Belieka išsiaiškinti, kiek pasistūmėjome, ir iš kur iškrapštyti Da- 
nielsono vakarykštį svečią, užsukusį vakarienės. Kaip sekasi ap- 
klausinėti kaimynus? - pridūrė jis. 

— Beveik baigėm, - atsakė Anika Karlson. - Liko pora, kurių 
neradom, ir dar keli prašė palaukt iki vakaro, nes turėjo išeiti į dar- 
bą. O vienas devintai valandai buvo užsirašęs pas gydytoją ir netu- 
rėjo laiko su mumis kalbėtis. Iki rytojaus visus apklausim. 

— O ką patologas anatomas? 

— Pažadėjo atlikti skrodimą šįvakar ir kitos savaitės pradžioj pa- 
teikt bent trumpas išvadas. Kolega Hernandesas dalyvaus darant 
skrodimą, taigi esmę turėtume sužinot rytoj iš pat ryto, - infor- 
mavo Anika Karlson. 

— Ar mes kreipėmės į taksi bendroves? Ar yra bent kokių vertų 
dėmesio pranešimų? Teritorija aplink pastatą apieškota? O jo pa- 
Žįstamų ratas? Ką jis veikė kelias valandas prieš pat mirtį? Ar mes 
apklausėm... 

— Nusiramink, Bekstriomai, - pertraukė jį Anika, plačiai šyp- 
sodamasi. - Viskas kontroliuojama. Viską patys puikiausiai ži- 
nom, gali būti ramus. 

„Aš toli gražu neramus“, - pamanė Bekstriomas, bet nė neke- 
tino to garsiai sakyti. Tiktai linktelėjo. Tada susirinko savo popie- 
rius ir atsistojo. 

— Iki rytojaus, - atsisveikino jis. - Dar vienas dalykas, prieš iš- 
siskirstant. Dėl to laikraščių išnešiotojo, kuris paskambino. Koks 
ten jo vardas, Suodis Akofelis? 

— Septimas, - be menkiausio šypsnio veide pataisė Anika Karl- 
son. - Jo vardas Septimas Akofelis. Mes jį patikrinom. Kolegos jau 
spėjo sulyginti Lazdynų take iš jo paimtus pirštų atspaudus su tais, 
kuriuos buvo davęs Migracijos tarnyboje, kai atvyko prieš dvyli- 
ka metų. Jis apie save nemeluoja, ir užbėgdama už akių pasakysiu, 
kad niekad niekur nebuvo įsivėlęs. 

— Gerai jau, gerai, — tarė Bekstriomas, - bet kažkas su tuo ti- 
peliu ne taip. 

— Pavyzdžiui, kas? - Anika Karlson papurtė trumpai kirptą 
galvą. 

— Nežinau, - atšovė Bekstriomas. - Stengsiuosi išsiaiškinti, o 


jūs visi bent sekundėlę apie tai pamąstykit. 


Vos tik išėjęs iš posėdžių kabineto, jis patraukė tiesiai pas savo 
naująją šefę, policijos viršininkę Aną Holt, ir paaiškino jai situa- 
ciją. Nužudytas bomžas. Žudikas - beveik visu šimtu procentų — 
irgi bom2žas. Bylos tyrimas visiškai kontroliuojamas. Ji bus išaiš- 
kinta vėliausiai iki pirmadienio ryto, o jam pačiam tereikėjo trijų 
minučių, nors galėjo išnaudoti visas penkias. Holt, regis, lengviau 
atsikvėpė Bekstriomui išėjus. Jos galva buvo užimta visai kuo kitu, 
ir Bekstriomo žmogžudystė, palyginus, atrodė tarsi dangaus do- 


vana. 


„Ta sudžiūvus kalė turės apie ką pagalvoti, - pamanė Bekstrio- 


mas, žengdamas lauk pro savo naujojo gulago duris. 


Jeržis Sarnieckis, dvidešimt septynerių metų lenkas, dirbo dailide. 
Jis gimė ir augo Lodzėje, o prieš keletą metų papildė Švedijoje už- 
darbiaujančių imigrantų gretas. Pastarąjį mėnesį su bendradarbiais 
plušėjo iš pagrindų renovuojamame nedideliame daugiabutyje 
Ąžuolyno gatvėje, Solnoje, maždaug už kilometro nuo Lazdynų 
tako pirmojo namo, kuriame buvo įvykdytas nusikaltimas. Atly- 
gį jam mokėjo vokelyje, po aštuoniasdešimt kronų už valandą, o 
panorėjęs galėjo dirbti kad ir dvidešimt keturias valandas per parą 
be poilsio dienų. Maistą visi pirkdavo netoliese esančiame ICA 
prekybos centre, miegojo tame pačiame pastate, kurį renovavo, o 
visa kita buvo galima ramiai atidėti iki kol grįš namo į civilizuotą 
gyvenimą Lenkijoje. 

Maždaug tuo metu, kai Bekstriomas išėjo iš Solnos polici- 
jos nuovados, Sarnieckis, tempdamas šiukšlių maišą su remonto 
atliekomis į lauke pastatytą konteinerį, šį tą atrado. Pasilipęs ant 


klebančių kopėčių, ant paties nuolaužų krūvos viršaus jis pamatė 

maišą, kurio nei pats, nei jo bendradarbiai ten negalėjo užmesti. 
Nieko čia keista, kad kaimynystėje įsikūrę švedai pasinaudojo pro- 
ga atsikratyti savų šiukšlių, tačiau patirtis buvo Jeržį išmokiusi, 
kad jų išmetami daiktai dažnai būna dar tinkami naudoti, todėl jis 
pasilenkė ir prisitraukė maišą. 

Paprastas plastikinis maišas. Viršus tvarkingai užrištas, o vidu- 
je, iš pažiūros, prigrūsta drabužių. 

Sarnieckis nulipo nuo kopėčių ir, atrišęs maišą, ištraukė, kas 
buvo viduje. Juodas ilgas lietpaltis iš sintetinio audinio. Atrodė 
beveik naujas. Raudonos buitinės guminės pirštinės. Nesuplyšu- 
sios, praktiškai nenaudotos. Pora tamsios odos šlepečių, irgi be- 
veik kaip naujų. 

„Kam mesti lauk tokius gerus daiktus?“ — nusistebėjo Sarniec- 
kis, bet po akimirkos pamatė, kad jo radiniai kruvini. Krauju nu- 
taškytas visas lietpaltis, permirkę šviesūs šlepečių padai. Kraujo 
dėmės ant pirštinių, nors aiškiai buvo bandyta jas nuplauti. 

Jis buvo girdėjęs apie Lazdynų gatvėje įvykdytą žmogžudystę, 
tai pasakojo švedas brigadininkas, kai ryte visi gėrė kavą. Sakė, 
nužudytas kažkoks vargšas pensininkas, ir kiti normalūs, padorūs 
žmonės dabar nebedrįsra iškelti kojos iš namų. „Galvok, ką kal- 
bi, - šmėstelėjo jam tuomet, klausantis viena ausimi. - Nevarykite 
Dievo į medį, gyvendami Švedijoje kaip rojuje, kitaip jus pačius iš 
čia išvarys“, - pamanė jis. Taip galvoti jis buvo išmokęs iš kunigo 
kataliko savo gimtojoje Lodzėje. 

Nepaisant to, su savo sąžine jis galynėjosi keletą valandų, kol 
pagaliau paskambino į policiją. Kažin kiek valandų užtruks, svars- 
tėjis, stovėdamas ir laukdamas pažadėtojo pareigūnų automobilio. 
Kiek valandų, atsieinančių po aštuoniasdešimt kronų, bus atimta 
iš jo ir namie laukiančios jo nėščios sužadėtinės? 

Patrulių automobilis su dviem uniformuotais pareigūnais at- 
vyko praėjus penkiolikai minučių. Jie atrodė stebėtinai abejingi. 
Sukrovė radinius su maišu, kuriame jie buvo, į kitą maišą. Užsira- 
šė jo vardą ir telefono numerį. Tada išvažiavo. Tik prieš nueinant 
vienas iš jų dar paprašė vizitinės kortelės. Planavo su uošviu statyti 
pirtelę šeimos vasarnamyje, Adelsono saloje, ir pagalba už priei- 
namą kainą jiems būtų buvusi neprošal. Jeržis ištiesė jam kortelę, 
kurią švedas brigadininkas buvo prisakęs duoti tokiais atvejais, kai 


žmonės teiraujasi. Paskui jie išvažiavo. 


Vėliau tą vakarą į pastato, kuriame jis dirbo, duris pasibeldė aukš- 
tas šviesus vyriškis, aiškiai iš policijos, nors apsirengęs odine striu- 
ke ir paprastais mėlynais džinsais. Atidarė pats Jeržis, kadangi kalė 
gipso kartono plokštę laiptinėje, o jo bendradarbiai valgė vėlyvą 
vakarienę keliais aukštais aukščiau, kambarėlyje, kurį laikinai 
buvo pavertę virtuvėle. Šviesiaplaukis draugiškai jam nusišypsojo 
ir ištiesė gyslotą ranką. 

— My name is Peter Niemi, - angliškai prisistatė Niemis. - I 22 
a police officer. Do you know where I can find Jerby Sarniecki?“ 

— Thbats me“", - atsakė Jeržis Sarnieckis, ir prabilo švediškai. — 
Šiek tiek moku švediškai, nes jau keletą metų čia dirbu. 

— Taip par kaip ir aš, - plačiai šypsodamasis atsakė Niemis. — 
Ar galim kur nors pasišnekėti, kad niekas mums netrukdytų? No- 


riu užduoti keletą klausimų. 


* Aš vardu Peteris Niemis. Esu policijos pareigūnas. Gal žinote, kur galiu rasti 
Jeržį Sarnieckį? (angl.) 
** Taiaš. (angl.) 


10 


Bekstriomas visą kelią iki pat namų parėjo pėsčias. Nuo Solnos 
policijos nuovados Sundbybergo gatvėje iki pat savo namo Slėnio 
gatvėje, Kungsholmene. Lyg pėdos ir kojos staiga būtų ėmusios 
pačios jį nešti, o galva ir kūnas tiesiog tabaluotųysi joms iš paskos. 
Visiškai nevalingai. Uždaręs paskui save duris jis neturėjo žalio 
supratimo, ką pastarąsias kelias valandas veikė. Šlapia nuo prakai- 
to galva buvo visai ištuštėjusi. Ar su kuo nors susitiko? Ar su kuo 
nors kalbėjosi? Kas nors iš pažįstamų matė jį tokios apgailėtinos 
būklės? Akivaizdu, kad buvo stabtelėjęs kažkurioje parduotuvėje, 
nes parsinešė daug mineralinio vandens ir visą šūsnį į plastiką su- 
pakuotų mįslingų daržovių. 

„Kažin, kas čia per šūdas..“ — svarstė Bekstriomas, apžiūrinė- 
damas plastikinę pakuotę. Tie maži raudoni tai tikrai pomidorai, 
juos atpažino, netgi buvo ragavęs jaunystėje. Visi tie žali tai turbūt 
salotos? O kas tie kiti? Krūva keistų, skirtingų dydžių juodos ir 
rudos spalvos kamuoliukų. Kiškių šūdukai? Arba briedžių? Ir dar 

kažkas labai panašaus į lervas, bet tikriausia ne jos, nes baksnojant 
nė kiek nekruta. 
„Kas per šikna..“ — stebėjosi Bekstriomas, eidamas praustis į 


dušą ir pakeliui ant grindų mesdamas drabužius. 


Iš pradžių jis tiesiog stovėjo duše kokį ketvirtį valandos, leisdamas 
vandeniui tekėti drūtu puikių proporcijų kūnu. Šis kūnas visada 
buvo jo šventovė, o dabar kažkoks psichas policijos gydytojas nu- 
sprendė jį pasmerkti pražūčiai. 

Kruopščiai nusišluostęs jis apsisiautė chalatą ir sėdo valgyti 
vakarienės, kuri susidėjo iš parsineštų daržovių ir butelio mine- 
ralinio vandens. Dėl visa ko prieš tai dar žvilgtelėjo į šaldytuvą, ar 
neliko ten ko skanaus po vakarykščio susidorojimo, kai sekdamas 
gydytojo sudarytą sąrašą metė lauk viską, kas kėlė pavojų sveikatai 
ir buvo nereikalinga. Po to Bekstriomo virtuvinės spintelės ir šal- 


dytuvas suspindo akinama švara ir vis dar tebespindėjo. 


Bekstriomas kibo į savo daržoves. Čiaumojo, stengdamasis atjung- 
ti smegenis ir skonio receptorius, bet vis tiek tesugebėjo įveikti vos 
pusę pakelio. Vienintelis jame valgomas daiktas jam pasirodė tos 
lervos. 

„Garantuotai lervos“, - pamanė Bekstriomas, kišdamas į tuš- 
tutėlį šaldytuvą šios iškrypėliškos daržovių puotos likučius. „Jeigu 
taip, tai pasisekė, - galvojo jis. - Bent šiek tiek baltymų būsiu už- 
valgęs per pastarąsias dienas: 

Tada jis išgėrė butelį mineralinio vandens. Pusantro litro. Vie- 
nu ypu. „Negi ne naujas pasaulio rekordas? - pamanė, mesdamas 
tuščią butelį į šiukšliadėžę po kriaukle. - Ką, po velnių, dabar veik- 

ti, juk dar tik septynios?“ — mintyse paklausė savęs, žvelgdamas į 


neseniai nusipirktą šveicarišką laikrodį, kurį segėjo ant rankos. 


Ieškoti kur nors paslėptų gėrimų nebuvo prasmės. Jų taip pat atsi- 
kratė vakar, nes šiuo klausimu gydytojas buvo itin griežtas. Jokių 
stipriųjų, jokio vyno, jokio alaus. Tiesą sakant, nieko, kas bent iš 
kvapo primintų alkoholį, netgi, pavyzdžiui, sidro, bepradedančių 
rūgti sulčių ar užsilikusio sirupo kosuliui gydyti, kuris kažkodėl 
irgi pateko nuostabiojo gydytojo ir jo kolegų nemalonėn. 

Viską surinkus išėjo visai nemažai, mat pastaruoju metu Beks- 
triomas buvo gana neblogai apsirūpinęs. Keli neatsukti buteliai 
salyklinio viskio ir degtinės, net nepaliestas litrinis butelis pran- 
cūziško konjako. Beveik pilna dėžė čekiško šviesiojo alaus. Dar 
daugiau atsuktų, pilnesnių ir tuštesnių butelių. Savaime supran- 
tama, tik ne vyno, juk vyną geria nebent pyderai ir lesbietės, o ne 
Bekstriomas, kuo normaliausias švedas pačiame jėgų žydėjime. Be 
to, dar legendinis žmogžudysčių tyrėjas ir vyras, įkūnijantis kie- 


kvienos moters slaptus troškimus. 


Sukrovęs visą turtą dėžėn Bekstriomas pasibeldė į vieno kaimyno 
duris. Tas buvo beviltiškas alkoholikas, kadaise dirbęs „TV3“ va- 
dovu, bet paskui, po „Išlikimo“ Almavimų Filipinuose, visiškai nu- 
siritęs į duobę. Jį, įdavę kelis milijonus kronų, gražiai išspyrė, kad 
turėtų iš ko prasigerti ir užverstų kojas nespėjęs išleisti knygos apie 
savo patirtį dirbant šiame kanale ir ankstesnius karjeros metus, kai 
lakstydavo iš vienos šiai žiniasklaidos milžinei priklausančios ben- 
drovės į kitą. Sprendžiant iš to, kaip jis dabar leido dienas, jo buvę 
kolegos, atrodo, neklydo. 

— Velnias, kiek daug čia visokio turto, - greit patikrinęs dėžės 
turinį tarė potencialus pirkėjas. - Išsikraustai, ar ką? Tik nesakyk, 
kad parėjo kepenys? 

— Tikrai ne, - atsakė Bekstriomas, draugiškai nusišypsojęs, 
nors širdis plyšo iš skausmo. - Išvažiuoju į ilgą kelionę, tai kaž- 
kaip gaila viską palikt vagims, jeigu įsilauš. Ir taip pilnos subinės 
visokio šūdo. 

— Labai teisingai, Bekstriomai, - pritarė buvęs televizijos kana- 
lo direktorius. - Duodu penkis gabalus už visą dėžę, - pridūrė, ir 
taip entuziastingai mostelėjo ranka, kad vos neišsidrėbė aukštiel- 
ninkas. 

„Vargšas žmogelis, matyt, jam jau dvejinasi“, - pamanė Beks- 
triomas, nes pats buvo pasiskaičiavęs kone perpus mažiau. Na, 
bent jau kelias dienas nereikės kviesti taksi ir važiuoti pirkti. 

— Tinka, - pasakė Bekstriomas, tiesdamas ranką tik ką sudary- 


tam sandoriui patvirtinti. 


Jam sumokėjo grynaisiais. Tik jis nenumanė, kur šiuos pinigus 
bepanaudos, kad jau buvo nustojęs valgyti, gerti, o apie moteris 


negalėjo nė pagalvoti. 


Nesugalvodamas nieko geresnio Bekstriomas pažvelgė į DVD dis- 
ką, įžvalgiojo gydytojo jam duotą kaip išsigelbėjimo šiaudą. Pa- 
galbos priemonę siekti geresnio gyvenimo. Iš ilgametės skaudžios 
patirties gydytojas žinojo, kad su tokiais pacientais kaip Bekstrio- 
mas būna sudėtingiausia. Pasak jo, net beviltiškas narkomanas, 
priverstas leistis į pėdą, nes kitur neberanda sveikos venos, iš tiesų 
yra niekis, palyginti su šitokiu piktnaudžiavimu maistu ir alkoho- 

liniais gėrimais. Bekstriomas ir jo likimo broliai buvo praktiškai 
nepagydomi, ir viskas dėl to, kad jiems buvo į savo gyvenimą nu- 
sišikt. Jie tik valgydavo, valgydavo ir valgydavo. Gerdavo, gerdavo 
ir gerdavo. Ir jausdavosi esą dievai. 

Viename amerikietiškame medicinos leidinyje gydytojas buvo 
aptikęs be galo įdomų straipsnį apie tai, kaip vienoje privačioje 
Arizonos klinikoje tokiems kaip Bekstriomas bandyta taikyti 
elektrošoko terapiją. Jis tuomet kreipėsi į vietos valdžią dėl finan- 
savimo, gavo daugiau nei prašė, ir išlėkęs į JAV keletą mėnesių stu- 
dijavo, kaip tenykščiams pavyko pakeisti žalingai besimaitinan- 
čių ir išgeriančių žmonių įpročius. Tai buvo nepaprastai įdomu, 
ir grįždamas jis dar parsigabeno visą šūsnį vizualinės medžiagos. 
Įskaitant ir tą DVD, kurį parodė Bekstriomui, o paskui liepė neš- 


tis namo. 


Bekstriomas įstūmė diską į DVD grotuvą. Tris kartus giliai įkvė- 
pė, ir nors širdis krūtinėje daužėsi tarsi kūjis, galiausiai spustelėjo 
mygtuką. Aišku, kartą jis jau buvo žiūrėjęs, o jeigu ką, visada gali- 
ma užsidengti akis. Kaip tada, kai jį, keturmetį, beprotis tėvas, ku- 
ris dirbo seržantu centrinio Stokholmo Marijos rajono policijoje, 
nusitempė į kino teatrą, esantį šalia namų Siodermalme, ir ištisą 
valandą vertė žiūrėti į didelį piktą vilką, medžiojantį tris mažus 
paršelius. Mažasis Evertas visą tą laiką stūgavo it kokia šmėkla, ir 
ištrūko iš šios kankynės tiktai tuomet, kai prisišlapino į kelnes. 

— Mažas bliuvis, nebus iš jo normalaus pareigūno, - pasakė 
tėvas, parvedęs savo vienatinį sūnų pas motiną, kuri buvo kantri, 
mokėjo švelniai paguosti ir palepinti karštu šokoladu bei šviežiai 


keptomis cinamoninėmis bandelėmis. 

Ką gi, atėjo laikas. Trisdešimties minučių trukmės reportažas 
iš centrinėje JAV dalyje įsikūrusios reabilitacijos klinikos, kur pa- 
cientai, po nestiprių insultų ir su užsikimšusiomis širdies bei sme- 
genų kraujagyslėmis grąžinami atgal į gyvenimą. 

Dauguma jų labai priminė Bekstriomą. Nežiūrint į tai, kad ne- 
pavaikščiojo be atraminių kėdučių, iš žabrų tekėjo seilės, akys buvo 
stiklinės, o kalba - nerišli. Vienam iš jų - tokiam panašiam į Beks- 
triomą, kad netgi galėjo būti jo identiškas brolis dvynys - tolstant 
nuo kameros jau ir taip vos besilaikančios kelnės visiškai nusmu- 
ko, parodydamos po apačia dėvimas didžiules mėlynas sauskelnes. 
Tada šis palaimingai šypsodamasis seilėta burna atsigręžė į kame- 
rą, susiėmė už sauskelnių ir konstatavo, kas jam nutiko. 

— Nebėr kelnyčių, - suvapėjo, ir tuomet švelnus diktoriaus bal- 
sas ėmė pasakoti apie šį pacientą, kuriam, nepaisant jo išvaizdos, 
regis, tebuvo keturiasdešimt penkeri. Metų metus jis piktnaudžia- 
vo daug cholesterolio turinčiais produktais ir litrais maukė bur- 
boną bei alų, nes absurdiškai manė, kad pirmasis neutralizuos an- 
trojo poveikį. Prieš kelis mėnesius pacientas patyrė lengvą insultą. 
Štai taip atrodė karti tiesa, tačiau Bekstriomas jau buvo užsidengęs 


akis ir vargais negalais susirado išjungimo mygtuką. 


Po to jis paskubomis užsitempė seną treningą su policijos emble- 
ma. Jį gavo lankydamas kursus kartu su kitais neandertaliečiais, 
mat kažkoks proto bokštas iš jų valdybos buvo nusprendęs, kad 
reikia išmokti komandinio darbo, jei nutiktų kas nors rimto. 

„Koks debilas galėtų į juos kreiptis pagalbos?“ - galvojo Beks- 
triomas, negrabiai rišdamasis naujutėlaičius sportbačius. Jis kuo 
rimčiausiai ketino apeiti visą Kungsholmeną. 

Po dviejų valandų grįžus namo, bekišant raktą į spyną jį netikėtai 
aplankė nušvitimas. 

„Viskas aišku, - pamanė Bekstriomas. - Tas proto bokštas su 
baltu chalatu dėl visko klydo, ir turėjo pats sau galą pasidaryti, jei 
tik pasaulyje egzistavo nors truputis teisingumo. Tiesiog reikia ne 
maukti, o tik pagurkšnoti. Kad kraujagyslės prasiskalautų kaip po 
kalnų upokšniu pavasarį , - galvojo jis. Nereikėjo būti gydytoju, 
kad susivoktum. Ber kuris apsišvietęs žmogus puikiai žino, kad al- 


koholis yra pats geriausias iš visų kada nors išrastų tirpiklių. 


Nieko nelaukęs jis nupėdino į koridorių ir po dviejų minučių jau 
beldėsi į duris pas kaimyną, buvusį televizijos direktorių. 

— Aš galvojau, kad tu išvažiuoji atostogų, Bekstriomai, - suve- 
bleno kaimynas, ir lyg norėdamas jį nubaidyti pamosikavo taure 
puikiojo Bekstriomo salyklinio viskio. 

— Teko kelioms dienoms atidėti, - pamelavo Bekstriomas, - tai 
pagalvojau, kad reiktų atpirkti ką nors iš tų gėrimų, kuriuos tau 
vakar pardaviau. Man užteks vieno butelio. Geriausia to salyklinio 
viskio, jeigu dar jo turi, - pasakė jis, nužvelgdamas taurę kaimyno 
rankoje. 

- Sandorių niekas neatšaukinėja, - sugargaliavo šis, ir papurtė 
galvą. - Jeigu pardavei, tai pardavei. — Ir atžariai trinktelėjęs duri- 
mis užsuko skląstį. 

Bekstriomas dar bandė perkalbėti kaimyną per plyšį duryse 
paštui įmesti, bet pasiekė tik tiek, kad šis užtrenkė ir vidines buto 
duris. 

Čia jau netgi Bekstriomui teko nuleisti rankas. Jis nukiūtino 


atgal į savo butą. Dar kartą nusiprausė po dušu, išsivalė dantis ir 

išgėrė tris piliules, kurias buvo išrašęs psichas gydytojas — rudą, 
mėlyną ir rožinę. Tada įsiropštė lovon. Vos užgesinęs šviesą jis 
atsijungė lyg būtų pritrenktas prikaistuvio dangčiu, nė neparašęs 


atsisveikinimo laiškelio. 


Kai pabudo, buvo ketvirta ryto. Giedrame žydrame danguje ne- 
gailestingai plieskė saulė, o jis jautėsi dar prasčiau nei vakare prieš 
atsiguldamas. 

Bekstriomas pasidarė juodos kavos ir stovėdamas virtuvėje 
vieną po kito susivertė tris puodelius. Sušlamštė, kas buvo likę iš 
vakarykščių daržovių, ir išmaukė dar vieną butelį mineralinio van- 
dens. Tada susiruošė ir iki pat Solnos policijos nuovados nužings- 
niavo pėsčiomis. 

Oras buvo toks pat pragariškas kaip vakar, o termometro stul- 
pelis neperkopė dvidešimties turbūt tik dėl to, kad vis dar buvo 
gili naktis. Į darbą jis atsvirduliavo kiek po šešių. Iš nuovargio svai- 
go galva, o nuo miego ir alkio jį ėmė siutas. Visame pastate buvo 
vienui vienas, kadangi visi tingūs ir niekam tikę kolegos dar knar- 
kė savo lovose namuose. 

„Reikia kažkur nusnūsti, - pamanė Bekstriomas. Betikslės 
klajonės jį pagaliau atvedė į požeminį garažą. 

— Jėzau, Bekstriomai, atrodai žvalus kaip niekad, — tarė garažo 
prižiūrėtojas, jau sėdintis savo darbo vietoje, ir pasivalęs pirštus į 
kombinezoną ištiesė riebaluotą ranką. 

- Žmogžudystės tyrimas, - burbtelėjo jam Bekstriomas. - Jau 
kelinta diena akių nesumerkiu. 

— Tai kokios problemos, Bekstriomai, - atsakė prižiūrėtojas. — 
Galiu paskolint kabiną ant ratų, pats įrengiau ją narkotikų preven- 
cijos grupei praėjusią Žiemą. 

Tai pasakęs jis atidarė iš pažiūros visai paprasto mėlyno kro- 
vininio autobusiuko dureles, už kurių buvo viskas, ko tik reikėjo 


Bekstriomo būsenos žmogui. Be viso kito — ir padori lova. 


Po dviejų valandų jis krustelėjo nuo šnerves kutenančio šviežiai 
išvirtos kavos kvapo. Užuodė ir dar kai ką, kas turbūt buvo tik 
haliucinancija - šviežias bandeles su sūriu ir sviestu. 

— Nepyk, bet turiu pažadinti, Bekstriomai, — atsiprašė garažo 
prižiūrėtojas, statydamas ant grindų didelį padėklą ir sėsdamas 
ant kėdės priešais lovą, — bet tie žiopleliai iš prevencijos grupės 
jau nekantrauja, sako, reikia autobusiuko. Kaip supratau, važiuoja 
akis paganyt į senus narkomanus Risnėje. Atnešiau tau kavos ir 
bandelių, jei kartais alkanas. 

Du dideli puodeliai kavos su daug pieno ir dvi bandelės su 
sūriu atsidūrė skrandyje nė nespėjus dorai to suvokti. Paskui jis 
padėkojo savo išgelbėtojui, nedaug trūko, kad būtų ir apkabinęs, 
tačiau laiku spėjo atsitokėti ir tiktai vyriškai paspaudė ranką bei 
paplekšnojo per nugarą. 

Tada nusileido į sporto salę, nusiprausė po dušu ir užsivilko 
švarius havajietiškus marškinius, kuriuos laikė savo kabinete. Pusę 
dešimtos ryto vyresnysis inspektorius Bekstriomas jau sėdėjo prie 
savo stalo Solnos nuovados kriminalinės policijos skyriuje. Pirmą- 


kart po dviejų dienų jis jautėsi bent kiek panašus į žmogų. 


11 


Penktadienį, dešimtą valandą ryto, į Bekstriomo kabinetą užsuko 
svečias. Tai buvo Niemio kolega Chorchė Hernandesas, pravarde 
Čikas; jis norėjo pasikalbėti su tyrėjų grupės vadovu. 

„Juodžiai, visur aplink juodžiai , - pamanė Bekstriomas ir 
širdyje giliai atsiduso. Garsiai to nė už ką nebūtų pasakęs. Ypač 
kai prisiklausė tiek istorijų apie Peterį Niemį, taip pat svetimša- 
lį - suomio išperą, tai yra, atvykėlį iš šiaurės, - kuriam dvidešimčia 
metų jaunesnis Hernandesas aiškiai buvo geriausias draugas. 

- Prisėsk, Čikai, — tarė Bekstriomas ir galvos mostu parodė į 
kėdę kitapus stalo, o pars atsilošęs savojoje sunėrė rankas ant liū- 
dnai subliuškusio pilvuko. Turbūt bus nukritę mažiausiai kokie 
dešimt kilogramų, pagalvojo jis, apimtas neaiškaus nerimo dėl 
savo kūno, kuris iki šiol buvo šventas reikalas. - Įdėmiai klausau, — 
pridūrė su šypsena ir paraginamai linktelėjo savo svečiui. „Nors 
juodžių ir nereikėtų prileisti prie policijos, bet tiek to. Matyt, tos 


bandelės su sūriu pakėlė nuotaiką“, - pamanė jis. 

Hernandesas turėjo nemažai informacijos. Praėjusį vakarą jis da- 
lyvavo atliekant aukai skrodimą, tad iš pradžių patvirtino kolegos 
Niemio spėliones dėl nužudytojo ūgio ir svorio. 

— Metro aštuoniasdešimt aštuonių ūgio, sveria šimtą dvidešimt 
du kilogramus, - pasakė Hernandesas. - Peteris visada pataiko. 

„Lyg man, po velnių, tai rūpėtų , - pamanė Bekstriomas. 

— Tai pravers galvojant apie užpuoliko gebėjimus, - padarė išva- 
dą Hernandesas. - Reikia daug jėgos susitvarkyti su tokiu dideliu 
ir sunkiu kūnu. 


Neskaitant antsvorio ir įspūdingo dydžio kepenų, Danielsonas 
buvo stebėtinai neblogos formos. Patologas nepateikė jokių pasta- 
bų nei dėl širdies, nei dėl plaučių, nei dėl kraujo apytakos. Tik padi- 
dėjusi prostata ir kitos su amžiumi atsirandančios problemos. Bet 
šiaip, žinant aukos propaguotą gyvenimo būdą, nieko reikšmingo. 

- Jeigu tik būtų kasmet bent po porą mėnesių daręs pertraukas 
tarp daugiadienių ir leidęs kepenims atsigauti iki kiro užgėrimo, 
tikriausiai būtų pratempęs daugiau kaip aštuoniasdešimt metų, — 
reziumavo Hernandesas. 

„Kaip kalnų upokšnis pavasarį, - pagalvojo Bekstriomas, pri- 
tariamai linksėdamas. - Gal vis tik reikėtų dešras iš jo kimšti ? Gal, 
pavyzdžiui, išeitų visai neblogos konjakinės dešros iš tiek metų pra- 
marinuoto direktoriaus Danielsono. 

— O dėl plaktuko norėtumėm pasitaisyti, - tarė Hernandesas. — 
Kaukolės rentgenas neparodė jokių sužalojimų, kuriuos būtų pa- 
likę plaktuko smūgiai, netrenkta nei galvute, nei smailiąja lenkta 
puse su įpjova, kuria ištraukiamos vinys. Be to, ir kotas lūžęs ne iš 


tos pusės. Ne tos, kurią atsuka kalant vinis. Įlūžimas kitoj pusėj, toj 

pačioj, kur viniatraukis, o tai perša mums mintį, kad užpuolikas 
sulaužė kotą bandydamas tuo viniatraukiu kažką išlupti. Bėda ta, 
kad bute niekaip nerandame, kas tai galėjo būti. 

— Gal su savim išsinešė? - pasufleravo Bekstriomas. — Gal 
kokį pinigų seifą? „Kuriame gulėjo Danielsono pieniniai dantys 
ir dviejų kronų moneta nuo gerosios dantukų fėjos“, - mintyse 
nusišaipė jis. 

- Taip, kažką panašaus, - pritariamai linktelėjo Hernandesas. — 
Kol kas laikomės nuomonės, kad tai turbūt buvo koks nors odinis 
portfelis su žalvariniu ar kitokio aukso spalvos metalo užraktu. 
Taip spėjame iš žymių, paliktų ant plaktuko viniatraukio. Radom 
nedidelę, gal milimetro ilgio arplaišėlę, beveik garantuotai odos. 
Šviesiai rudos spalvos oda. Ant smaigalio likusios nuotrupos, kaip 
mes manome, yra vario. Išsiuntėme į valstybinę laboratoriją, nes 
čia neturime reikiamos įrangos, kad galėtume nustatyti tiksliai. 

— O paties portfelio nesuradot? 

— Ne, - atsakė Hernandesas. - Jei mes neklystam, tai greičiau- 
siai jį bus išsinešęs su savimi, kad galėtų išlaužti niekieno netruk- 


domas. 


— Supratau, - tarė Bekstriomas, ir dėl visa ko užsirašė tai juodoje 
užrašų knygutėje. - Kas dar? 

— Dar grįžtant prie prikaistuvio dangčio, - pradėjo Hernande- 
sas. — Jis iš ketaus, išorinė pusė padengta mėlyna emale. Atitinka 
prikaistuvį, stovėjusį ant viryklės virtuvėje. Dvidešimt aštuonių 
centimetrų skersmens, su rankena per vidurį. Sveria beveik du 
kilogramus. Aukai teko mažiausiai šeši stiprūs smūgiai dangčiu. 
Pirmasis kliudė viršugalvį iš dešinės pusės. Trenkta iš už nugaros, 
šiek tiek iš šono, kaip mes manom, tada, kai auka žengė lauk pro 

tualeto duris. Danielsonas parkrito ant pilvo arba galbūt ant šono, 
galva į svetainę, kojomis į duris. Tada užpuolikas tikriausiai jį ap- 
vertė ir pribaigė trimis smūgiais į veidą. 

— Iš kur taip tiksliai žinai, kad tokia tvarka? — pertraukė Beks- 
triomas. 

— Niekada negali žinoti šimtu procentų, bet būtent toks vaiz- 
das susidarytų sprendžiant iš kaukolės lūžių ir kitko, ką pastebėjo- 
kraujas ir taip toliau. Ant prikaistuvio dangčio taip pat yra krau- 
jo, plaukų kuokštų ir kaulo skeveldrų. O dangčio forma sutampa 
su kaukolės sužalojimais. Mūsiškis žudikas ne tik stiprus. Spren- 
džiant iš smūgių kampo, jis dar ir aukštaūgis. Ir mes manom, kad 
auka jį kaip reikiant supykdė. Pats pirmas smūgis buvo mirtinas. 
Kitus du kartus - į galvą ir sprandą - galėjo trenkti, kaip sakoma, 
kad apsidraustų, tai dėl to dar galėtume pažiūrėti pro pirštus. Bet 
triskart į veidą, mažiausiai triskart, tai čia jau persistengta. Ypač 
kai teko padėti dangtį ant žemės, apversti kūną, vėl pasiimti dangtį 
ir trankyti toliau. 

— Tai koks tas jo ūgis? - paklausė Bekstriomas. 

— Danielsonas buvo metro aštuoniasdešimt šešių. Tai galima 
spėti, kad mažiausiai metras aštuoniasdešimt. Aš sakyčiau, dar 
plius kokie dešimt centimetrų. Metras devyniasdešimt. 

— Gal kartais bus koks profesionalus krepšininkas? — patrau- 
kė per dantį Bekstriomas. - Galėjo gi pasišokėti ir skelti pakelta 
ranka, žinai, tarsi mestų kamuolį. O gal tenisininkas? Padavinėjo 
kamuoliuką su prikaistuvio dangčiu. 

— Krepšininkų tame rajone turbūt ne per daugiausia, - paste- 
bėjo Hernandesas nė nešyptelėjęs. - Tenisininkų tikriausiai irgi, - 
pridūrė, kiek sučiaupdamas lūpas. 

„Linksmas berniokas, - pamanė Bekstriomas. - Nors vienas 


juočkis pagaliau turi humoro jausmą. 


Hernandesas pasuko pokalbį kita linkme ir ėmė pasakoti apie len- 
ko dailidės radinį konteineryje. 

— Laukiam, kol iš Valstybinės teismo ekspertų laboratorijos at- 
sakys, ar kraujo mėginys sutampa su nužudytojo krauju. Jeigu taip, 
tuomet radinys, be abejonės, labai įdomus. Tiktai mums nepavyko 
rasti jokių atspaudų. Nei ant lietpalčio, nei ant guminių pirštinių 
ir šlepečių. Lietpaltis ir šlepetės atitinka Danielsono sudėjimą. 
Didelis dydis, didelė krūtinės apimtis, keturiasdešimt ketvirto dy- 
džio koja. 

— Tai kaip manai, po kelių mėnesių gausim atsakymą iš labora- 
torijos? — pasidomėjo Bekstriomas. 

— Išzyzėm, kad šito reikalo imtųsi pirmiausia, - atsakė Her- 
nandesas. - Kolegos Linšiopinge sakė vėlų vėliausiai po šio sa- 
vaitgalio. Apibendrinant viską, ką kol kas turim, — tęsė jis, — tai 
užpuolikas, ko gero, fiziškai stiprus, daug aukštesnis nei vidutinio 
ūgio, nekenčiantis savo aukos. Jei paaiškės, kad drabužiai priklausė 
Danielsonui, kaip ir plaktukas su prikaistuvio dangčiu, vadinasi, 
tai gana patyręs veikėjas. Apsisiautė lietpaltį, kad neapsitaškytų 
krauju. Dar ir batus pasikeitė į aukos šlepetes dėl tos pačios prie- 
žasties. Užsimovė aukos gumines pirštines, kad nepaliktų pirštų 
atspaudų. Tiktai vieno negalim suprasti, kodėl aukos svečias ne- 
buvo toks atsargus iš pat pradžių, nes ant indų, stiklinių ir įrankių 
liko daugybė jo atspaudų. Nepanašu, kad būtų bent kiek stengęsis 
juos panaikinti. 

— Man tai visai nekeista. Nė kiek, - papurtė galvą Bekstrio- 
mas. — Juk bomžai, ko norėti. Iš pradžių sėdėjo ir gėrė su Da- 

nielsonu. Paskui staiga ant jo užsišiko, ir kai tas nuėjo į tualetą, 
nusispyrė batus, pasičiupo šlepetes, lietpaltį ir pirštines, griebė už 
prikaistuvio dangčio ir kibo į darbą, kol Danielsonas, tik išėjęs iš 
šikinyko, svyruodamas sagstėsi kelnes. O ką prieš tai veikė, turbūt 
jau ir pamiršęs buvo. 

— Mes su Peteriu irgi galvojam labai panašiai, - linktelėjęs tarė 
Hernandesas. - Tik dar spėliojam, ar kartais nebus čia šis tas dau- 
giau nei spontaniškas pyktis, gal esama ir racionalesnio motyvo. 

— Pavyzdžiui, kokio? 

— Pavyzdžiui, faktas, kad jis kažką pavogė, - tarė Hernande- 
sąs. 

— Tiksliai, - pritarė Bekstriomas, pabrėžtinai tardamas žodį. — 
Ir tai tik parodo mums, koks jis supistas asilas. Vogti iš tokio kaip 
Danielsonas. Čia tas pats, kas bandyti apkirpti nuplikusį žmogų. 

— Bijau, kad šį kartą ne tas atvejis, - pasakė Hernandesas. - De- 
šiniajame viršutiniame Danielsono rašomojo stalo stalčiuje rado- 
me pluoštą lažybų kortelių iš Solvalos hipodromo. Visi laimėji- 
mai išgryninti, kortelės tvarkingai sudėtos pagal datas ir aprištos 
gumele. Pati viršutinė kortelė su tos dienos data, kai Danielsonas 
buvo nužudytas, kitaip sakant, iš užvakar. Jis buvo laimėjęs dvide- 
šimt tūkstančių šešis šimtus dvidešimt kronų, ir laimėjimas išmo- 
kėtas Solvalos kasoje iškart po lenktynių. Tai buvo pirmosios V65 
kupono lenktynės, jeigu tiksliai, vykusios tą vakarą pusę septynių. 
Tačiau pinigų mes neradom. Jo piniginė, gulėjusi ant stalo miega- 
majame, buvo visai tuščia, neskaitant kelių vizitinių kortelių. 

— Kad tave kur, - tepratarė Bekstriomas. - Kad tave kur, - dar 
pakartojo. „Iokiam veikėjui kaip Danielsonas turėjo būti neblo- 
gas laimikis“, - pamanė jis. 

— 


— Dar keletas pastabų, - toliau kalbėjo Hernandesas. - Dėl to, ką 
suradom, ir ko nesuradom, nors turėtume. 

— Įdėmiai klausau, - paragino Bekstriomas, čiupdamas savo ra- 
šiklį ir juodąją užrašinę. 

— Radom lažybų kortelę, bet nėra pinigų, radom, kaip ma- 
nome, lagaminėlio pėdsakus, bet nėra paties lagamino. Radom 
vieną praimtą ir vieną neatidarytą dėžutę Viagros. Išrašyta Karlui 
Danielsonui ilgalaikiam vartojimui, receptą taip pat radom. Beli- 
kusios šešios tabletės iš aštuonių. Recepte nurodyta, kad nuo ba- 
landžio pradžios suvartotos dar aštuonios tabletės. Dar suradome 
dešimties vienetų prezervatyvų dėžutę, bet joje likę tik du. 

— Vadinasi, mūsų auka bent porąkart spėjo brūkštelėti stryku. 
Nors ir reikėjo pagalbos derinant savo instrumentą, — išsišiepė 
Bekstriomas. 

— Suradome du raktus nuo seifo banke, tik dar nenustatėme, 
kuriame, - toliau vardijo Hernandesas. - Tačiau neradome nei 
mobiliojo telefono, nei kompiuterio, nei jokių kredito kortelių. 
Apskritai netgi jokių sąskaitų. Radom paprastą kišeninę užrašų 
knygutę su kalendoriumi ir keliais užrašais viduje. Bet daugiau nei 
jokios darbo knygos, nei nuotraukų, nei asmeninių laiškų. 

— Tipiškas bomžas, - metė Bekstriomas. - Kam tokiam reiktų 
mobiliojo telefono? Kad paskambintų užsisakyt gėrimų į namus? 
Ir kas duotų kreditinę prasigėrusiam seniui? Tokių asilų nėra net- 
gi socialinėje rūpyboje. Kas dar? 


— Ant rašomojo stalo buvo keli pluošteliai taksi kvitų, - tarė Her- 


nandesas. 

— Transporto lengvatos. Manau, jų gauna visi alkoholikai to- 
kiame socializmo rojuje kaip pas mus, o mes, likusieji, už tai mo- 
kame. 

— Ne, - paprieštaravo Hernandesas. - Tikrai ne. Paprasti kvi- 
tai. Man atrodo, kad jis jais prekiaudavo. 

— Kuo prekiaudavo, ar taksi kvitais? Kokio velnio? Jie valgomi, 
ar ką? 

— Manau, kad turėjo pažįstamą taksistą, ir supirkdavo iš jo ne- 
atsiimtus kvitus už kokius dvidešimt procentų jų vertės, o paskui 
parduodavo už kokius penkiasdešimt ar panašiai tiems, kas galėtų 
juos panaudoti atskaitant mokesčius savo versle. Tikriausiai išmo- 
ko tokių gudrybių daug metų išdirbęs buhalteriu, ir reikiamų kon- 
taktų turėjo turėti, - paaiškino Hernandesas. 

— Galvojau, seni girtuokliai renka nebent tuščius butelius ir 
skardines, - tarė Bekstriomas. 

— Šitas, matyt, ne, - atsakė Hernandesas. 

„Koks skirtumas, po velnių, jei gyvenimas ir degtinės kaina 
nuo to nesikeičia, - gūžtelėjęs pečiais pagalvojo Bekstriomas. 

— Čia jau viskas? — pasiteiravo jis. 

— Taip. Kol kas viskas, - tarė Hernandesas stodamasis. - Kiek 
vėliau šiandien jūs su kolegomis gausite ataskaitą raštu, ten bus 
viskas, ką šiuo metu mums su Peteriu pavyko surasti, taip pat pri- 
dėsime nuotraukas iš nusikaltimo vietos ir iš skrodimo. Atsiųsime 
elektroniniu paštu. 

— Puiku, - atsakė Bekstriomas. „Neįtikėtinai puiku, kai pagal- 
voji, kad čia suskio suomio ir pasipūtusio tango šokėjo bendradar- 


biavimo vaisiai“, - pamanė jis. 


12 


Inspektorė tyrėja Anika Karlson pusę aštuonių jau buvo darbe, 
nors praėjusią naktį atsigulė tik po vidurnakčio. 

Jai nė nespėjus prisėsti prie savo stalo paskambino Peteris Nie- 
mis papasakoti apie rastus drabužius. 

— Bandau prisiskambinti Bekstriomui, bet jis nekelia, — paaiš- 
kino jis. 

— Aš ir pati jį bandau pagauti. Tikriausiai ateis, kai prasidės 
darbas. Man dėl jo neramu. Jam kažkas negerai. Vakar nekaip at- 
rodė. Tu nepastebėjai? 

— Pastebėjau, pastebėjau, bet koks skirtumas, - atsakė Nie- 
mis. - Juk reikia apklausti tą lenką ir jo bendradarbius, kuo grei- 
čiau, tuo geriau, todėl ir skambinu tau. 

- Na, dėkui, - tarė Karlson. „Šaunuolis tas Niemis, - pamanė 
ji. - Tikrai šaunuolis. Ne tik savo darbą išmano, bet dar ir nuošir- 
džiai jį dirba“ 

— Kaip ir sakiau, buvau ten nuvažiavęs, perknisom tą konteine- 
rį, bet nieko gero neradom. Ir kaimynystėje nieko, atsakau užbėg- 
damas už akių. Mes netgi šunį pasiėmėm, nors jau buvo gili naktis. 
Paskui dar pakalbinau tą vaikinuką, kuris rado krepšį su drabu- 
žiais. Malonus vaikis. Kalba švediškai vos ne geriau už tokius kaip 
aš, — iš balso buvo akivaizdu, kad Niemis šypsosi. - Tik tiek, kad 
labai skubėjom, ir ilgai negalėjau su juo kalbėti. 

— Tai dabar iš manęs nori normalios apklausos, su diktofonu ir 
užrašais? — pasitikslino Karlson, irgi nusišypsodama taip plačiai, 
kad buvo galima tą suprasti iš balso. „Kodėl visi vyrai negali būti 
kaip Niemis?“ - pamanė ji. 

— Tikrai taip, - atsakė Niemis. - Žinai gi, kokie mes. 

— Tada jau verčiau sutvarkysiu tą reikalą, - pažadėjo Anika 


Karlson. „Kadangi jau tu prašai“, - pridūrė sau mintyse. 


Paskui ji dar kartą paskambino Bekstriomui, tačiau jo mobilu- 
sis tebebuvo išjungtas, nors laikrodis rodė beveik pusę devintos. 
Anika Karlson, palingavusi galvą nuėjo ieškoti Felicijos Peterson, 
tada abi sėdo į tarnybinį automobilį ir nuvažiavo į Ąžuolyno gatvę 
pasikalbėti su Jeržiu Sarnieckiu ir jo keturiais tėvynainiais, reno- 
vuojančiais nedidelį daugiabutį namą Solnoje, už tūkstančio kilo- 


metrų nuo savo gimtinės. 


Dvidešimt trejų metų Felicija Peterson buvo baigusi Policijos aka- 
demiją šių metų sausį. Ji buvo paskirta dirbti į Solnos kriminalinės 
policijos skyrių ir štai vos po pirmosios savaitės su kitais parei- 
gūnais jau tyrė nužudymo bylą. Felicija buvo gimusi Brazilijoje. 
Augo San Paule, vaikų namuose, ir buvo vos metukų, kai ją įsidu- 

krino švedų pora. Abu įtėviai dirbo policijoje, o gyveno Melare- 
no ežero salose, šiek tiek į vakarus nuo Stokholmo. Felicija ir pati 
tapo policijos pareigūne, kaip daugelis pareigūnų vaikų. Jauna, be 
darbo patirties, bet daug žadanti. Geros formos, rami, nuovoki ir, 
regis, mėgstanti savo darbą. 

„Bus nebloga pareigūnė“, - pamanė Anika Karlson, kai pirmą- 
kart ją sutiko. 

— Ar žinai, kaip nuvažiuoti į Ąžuolyno gatvę, Felicija? - pa- 
klausė Anika, įsitaisiusi į keleivio sėdynę ir prisisegusi saugos dir- 
Žą. 

— Žinau, šefe, - linktelėjusi atsakė Felicija Peterson. 

— Gal kartais netyčia ir lenkiškai moki? - pasiteiravo Anika. 

- Taip, šefe. Žinoma. Laisvai. Maniau, visi moka? -— nusišyp- 
sojo Felicija. 

— Ko dar apie tave nežinau? - vėl paklausė Anika. „Dar ir są- 
mojinga mergaitė, - pamanė ji. 

— Draugai mane šiaip vadina Liza, - atsakė Felicija. - Gali ir 
tu, jeigu nori. 

— O mane šiaip vadina Inkare, - tarė Anika Karlson. 

— Ar tau patinka tokia pravardė? — nustebusi pažvelgė į ją 
Liza. 

— Nelabai, - papurtė galvą Anika Karlson. - Nesuprantu, kuo 
aš jiems primenu inkarą? 

— Neįsivaizduoju, - sukikeno Liza Peterson. - Bet manau, tu 


visai kieta. Sakau nuoširdžiai. 


Anikai Karlson ir Felicijai Peterson pasisekė. Nors buvo tik kokios 
devynios ryto, Jeržis su saviškiais jau valgė priešpiečius. Visi buvo 

pakilę dar prieš išauštant, papusryčiavo ketvirtą, o pusę penkių jau 
darbavosi. Devintą valandą buvo pats laikas priešpiečiams, kad ne- 
pristigtų energijos dirbti iki pat vakaro. 

— Sorry to disturb you in your breakfast, - angliškai kreipėsi į 
juos Anika Karlson, šypsodamasi ir rodydama policininko žen- 
klelį. - My name is Detective Inspector Anika Karlson and this is 
ny colleague, Detective Constable Felicia Petterson. By tbe way, does 
anyone Of you speak Swedish? Or understand Swedish?" 

— Aš truputį kalbu švediškai, - atsakė Jeržis, tuo metu kiti trys 
jo bendradarbiai papurtė galvas, o vienas nedrąsiai linktelėjo. - Jei 
norite, galiu pavertėjauti. 

— Mes tik užduosim kelis klausimus, - paaiškino Anika. - Ga- 
lim prisėsti? 

- Žinoma, - pašoko Jeržis, ir, nukėlęs įrankių dėžę, atlaisvino 
vieną kėdę, stovėjusią prie jų savadarbio stalo, o vienas iš jo ben- 
dradarbių pasiūlė konsteblei tyrėjai Peterson savąją ir pats nuėjo 
sau atsinešti taburetės. 

Dvi gražios jaunos moterys. Negana to, dar švedės policinin- 
kės, nors viena atrodė lyg iš Vest Indijos. Linksma, draugiška, graži 
pažiūrėti ir verta pasvajoti kalant į sieną vinis. Jos užsibuvo valan- 
dą. Bet argi tai svarbu? Aštuoniasdešimt kronų buvo tik pinigai, o 


jiems kitų dalykų trūkdavo kur kas labiau negu darbo. 


Ar jie nieko nepastebėjo trečiadienį vakare arba ketvirtadienį iš 
pat ryto? 

* Atleiskite, kad trukdome jums pusryčiauti. Aš esu inspektorė tyrėja Anika 
Karlson, o čia mano kolegė konsteblė tyrėja Felicija Peterson. Beje, ar kas nors iš 


jūsų kalbate švediškai? Arba gal suprantate švediškai? (angl.) 


69 


LEIF G. W. PERSSON 


Tą vakarą visi dirbo iki aštuntos. Aštuntą baigė darbus, nes kaimy- 
nai vėliau imdavo skųstis. Tada pavalgė. Šnekučiavosi, žaidė kor- 
tomis, kažkur apie dešimtą nuėjo miegoti. Per tą laiką nė vienas 


nebuvo niekur išėjęs, nes visą vakarą lijo. 
O kaip naktį? Gal kuris nors ką girdėjo ar matė? 


Visi miegojo. Nė vienas neturėjo problemų su miegu. Nė vienas 
nieko nematė ir negirdėjo. Visi gulėjo savo lovose ir miegojo. Vie- 
nas trumpam buvo atsikėlęs nueiti į tualetą. Ir viskas. 

— Lešekas, tinkuotojas, - patikslino Jeržis, galvos mostu rody- 
damas į tą, kuris buvo nuėjęs ištuštinti savo pūslės. - Tualete yra 
langas į gatvės pusę, - pridūrė, užbėgdamas už akių kitam Anikos 
Karlson klausimui. 

— Paklauskite, ar žino, kelinta buvo valanda. 

— Jis nežino, - atsakė Jeržis, greit persimetęs su juo keliais sa- 
kiniais lenkiškai. — Jis nepažiūrėjo į laikrodį. Buvo jį nusisegęs ir 
pasidėjęs prie lovos. 

— Ar vis dar lijo? - paklausė Anika, mat buvo perskaičiusi me- 
teorologijos tarnybos ataskaitą. Lietus aprimo trečiadienį vakare, 
o visai nustojo praėjus pusvalandžiui po vidurnakčio naktį į ke- 
tvirtadienį, gegužės penkioliktąją. 

— Nebelabai, — vėl trumpai šnektelėjęs lenkiškai tarė Jeržis. — 
Be to, buvo tamsu. Visai tamsu. Kai atsikėlėm, oras buvo gražus. 
Tada buvo keturios valandos ryto. 


„Vadinasi, apie vidurnaktį“, - nusprendė Anika Karlson. 

- Paklauskit, gal ką nors matė arba girdėjo. Žmogų, automo- 
bilį, bent kokį triukšmą. O gal nieko nei matė, nei girdėjo. Kaip 
suprantate, mums svarbu viskas. 

Vėl pokalbis lenkų kalba. Neryžtingas galvos purtymas. Jeržio 
ir Lešeko šypsenos. Paskui tvirtas pastarojo linktelėjimas, dar vie- 
nas sakinys lenkiškai, ir gūžtelėjimas pečiais. 

— Įdėmiai klausau, - paragino Anika Karlson. „Atsargiai, Inka- 
re, - mintyse perspėjo ji pati save. - Pradedi kalbėti kaip Bekstrio- 
mas, o kietoms moterims taip negalima“ 

— Jis matė katiną, - linksmai šypsodamasis pranešė Jeržis. 

Mažą katiną rusvu kailiu. Jie dažnai jį matydavo, ir manė, kad 
tas katinas čia netoliese gyvena, nors antkaklio ir neturėjo. Kartą 
net pieno buvo įpylę. 

Bet nei žmogaus, nei automobilio, nei jokio žmonių keliamo 
triukšmo. Buvo tamsu, tylu ir lynojo. Niekur negrojo nei radijas, 
nei televizorius, nei vienam lange nedegė šviesa. Nei šuo nesulojo. 


Tik vienišas rusvas katinas prakiūtino pro šalį. Daugiau nieko. 

Inspektorius tyrėjas Larsas Almas, sulaukęs šešiasdešimties, buvo 
išdirbęs Solnos policijos kriminaliniame skyriuje apie dešimt 
metų. Anksčiau, prieš atvykdamas čia, jis dirbo Stokholme, bu- 
vusiame Kungsholmeno centrinės policijos būstinės sunkių nu- 
sikaltimų skyriuje, o vėliau perėjo į tyrėjų grupę, tiriančią nusi- 
kaltimus pačiame miesto centre. Paskui persikėlė į Solną. Jis buvo 
išsiskyręs ir antrąkart vedęs, o naujoji žmona dirbo slauge Karo- 
linskos institute ir turėjo neblogą butą Solnos centre. Iki darbo 
Almas nueidavo per dvi minutes, todėl jam nekliudė nei sniegas, 
nei liūtys. 

Tai buvo gera priežastis pereiti dirbti į Solnos policiją, tačiau 
jis turėjo ir kitų. Almas buvo pervargęs nuo darbų. Metai, praleis- 
ti tiriant sunkius nusikaltimus Stokholme, nepraėjo be pasekmių. 
„Solnoje turėtų būti šiek tiek geriau“, - samprotavo jis. Pagaliau 
manė pabėgsiąs nuo to naktinio gyvenimo siautulio, kurio atgar- 

siai guldavo ant jo stalo kiekvieną mielą pirmadienį. Bet šiuo at- 
žvilgiu visos jo viltys sudužo. Būtų mielai ėjęs į išankstinę pensiją, 
bet pasiskaičiavęs nusprendė bandyti ištempti iki kol sueis šešias- 
dešimt penkeri. Slaugės nedaug teuždirbdavo, ir nė vienas iš jų 
nenorėjo badauti sulaukę senatvės. 

Jis stengėsi tvarkytis kaip įmanydamas. Vengė sunkių nusi- 
kaltimų, įtariamųjų sekimo, narkotikų ir apiplėšimų. Imdavosi 
paprastesnių tyrimų, pavyzdžiui, smulkių nusikaltimų, buitinių 
problemų, įsilaužimų į namus ir transporto priemones, lengves- 
nių smurto, muštynių, nusikalstamos veikos atvejų. Pats manė, 
kad jam neblogai sekasi, ir vis atidžiai sekdavo, kiek iš jo tikimasi. 
Stengdavosi išspausti tiek, kiek vidutiniškai priklausytų tokiam 
pareigūnui. 

Pirmadienį, gegužės dvyliktąją, Vakarų Stokholmo policijos 
padangėje prasiautė uraganas. Du kol kas neišaiškinti asmenys 
Bromos oro uoste apiplėšė apsaugos autobusiuką. Ėmę šaudyti 
mirtinai sužalojo vieną iš apsaugininkų ir vos nenušovė jo par- 
tnerio. Vagystė sunkinančiomis aplinkybėmis, žmogžudystė ir 
pasikėsinimas nužudyti. Po kelių valandų teisingumo ministras 
jau šmėžavo per visus televizijos kanalus. Jų naujoji šefė, policijos 
viršininkė Ana Holt, nebuvo labai patenkinta. Vos mėnuo nauja- 
me darbe, ir še tau. 

Pirmąją bangą Almas atlaikė. Nors kriminaliniam skyriui va- 
dovaujantis vyresnysis inspektorius Toivonenas išsikvietė nema- 
žai kituose skyriuose dirbančių ir kitas pareigas einančių pareigū- 
nų, Almo tuomet jis nejudino. Bet ketvirtadienio rytą atėjo eilė 
ir jam. Toivonenas įvirto pro jo kabineto duris ir paaiškino, kad 


metas raitotis rankoves visiems. 

— Netoli Rosundos gatvės kažkas mirtinai uždaužė prasigėrusį 
senį, - pranešė Toivonenas. - Tokia byla, kad bet kuris normalus 
pareigūnas išaiškintų dar iki pietų, bet kadangi mes ir taip mėšlo 
turim užtektinai, tai teks atiduot tyrimą Bekstriomui. 

— O mano tuomet koks vaidmuo? - paklausė Almas, suprasda- 
mas, kad neverta net diskutuoti. 


Prižiūrėk, kad tas storas šiknius nenugrybautų, - atsakė Toi- 


vonenas ir apsisukęs i išėjo. 


Štai taip viskas ir susiklostė. Po daugiau nei dešimties metų per- 
traukos ant Almo galvos užkrito nauja žmogžudystė, o kadangi jis 
puikiai žinojo, kas toks yra Evertas Bekstriomas, reikalai, be abe- 
jonės, atrodė prasti kaip niekad. 

Almas pažinojo Bekstriomą iš senų laikų. Devintajam dešim- 
tmečiui baigiantis abu dirbo žmogžudysčių tyrėjais senajame 
Stokholmo policijos sunkių nusikaltimų skyriuje. Po kelerių metų 
Bekstriomas staiga gavo darbą Valstybinės nusikaltimų tyrimo 
tarnybos žmogžudysčių skyriuje. Visiškai nesuvokiama. Kas nors 
iš aukštai sėdinčių ten turėjo patirti insultą arba gauti kyšį iš Stok- 
holmo policijos viršininko. Almas su visais bent kiek nuovokes- 
niais bendradarbiais nuplaukė keltu į Elandą ir ten visą parą šven- 
tė. Po penkiolikos metų tai atsirūgo, ir su kaupu. 

Šiai sunkiai valandai išaušus jis pasikalbėjo su Anika Karlson. 
Vis tik moteris, ir apskritai ne iš kelmo spirta. Almas pasakė galįs 
sudaryti aukos profilį, surinkti informaciją apie jo asmeninį gyve- 
nimą ir apie tai, ką veikė kelias valandas prieš pat mirtį. Kad tik 
galėtų sėdėti ramiai savo kabinete ir susitikti su Bekstriomu tik 


tada, kai būtinai reikės. 

— Pasiūlymas skamba labai neblogai, - linktelėjusi tarė Anika 
Karlson. - Tai kas jis per vienas? Prisiklausiau apie Bekstriomą vi- 
sokių istorijų, bet nebuvau net sutikusi iki šio ryto. Ir tai tik prasi- 
lenkėm, kai atvažiavo į nusikaltimo vietą. 

— Jei būtum daugiau pabendravusi, tai įsimintum ilgam, - at- 
siduso Almas. 

— Ar jis tikrai toks nevisprotis, kaip visi kalba? Turbūt daug 
istorijų iš piršto laužtos. 

— Dar blogesnis, - atsakė Almas. - Daug blogesnis. Kaskart 
įsijungęs Žinias ir išgirdęs, kad nušautas policijos pareigūnas, aš 
meldžiu Dievą, kad tai būtų Bekstriomas. Jeigu jau vyksta tokie 
baisūs dalykai, tai kodėl negalėtų pradėti nuo Bekstriomo, kad 
liktų tiktai normalūs, padorūs policininkai? Bet maldos nepade- 
da, - palingavo galva jis. - Tas storas mažas mulkis yra nemirtin- 
gas. Sudarė kokią nors sutartį su šėtonu. O mes, likusieji, kenčiam 
jį išpirkinėdami savo nuodėmes, tik aš nesuprantu, ką tokio pada- 
rėm, kad jį mums atsiuntė. 

- Suprantu, suprantu, - tarė Anika Karlson, ir mąsliai linktelė- 
jo. „Na ką gi, bus visai linksma. Blogiausiu atveju teks nusitempti 


jį į garažą ir sulaužyti rankas“, - pagalvojo ji. 


Darbo pradžia sudarinėjant nužudytojo Karlo Danielsono profilį 
Almui buvo daug žadanti. Kai tik jį pažinoję žmonės išgirdo gan- 
dus apie jo netikėtą baigtį, naujienos pasklido žaibo greičiu, ir visi 
puolė skambinti į policiją. Bent kartą pravertė karštoji policijos 
linija, pranešimai plūdo vienas po kito, ir jau pirmosios dienos va- 
kare susiruošęs namo Almas jautėsi padėties šeimininku. 

Jis jau žinojo maždaug dešimties žmonių iš artimiausių aukos 
pažįstamų rato vardus ir išsamią informaciją apie juos. Visi buvo 

vyrai, ir nors Almas tiksliai nežinojo, bet spėjo, kad juos visus sie- 
jo vienas didis pomėgis, tas pats, kaip ir jų nužudytojo „draugo“ 
ir „bendražygio“. Su keliais Almas kalbėjosi telefonu. Išsiaiškinęs 
dar keletą su nužudytuoju draugavusių asmenų pavardžių, kurie 
patys policijai skambinti neskubėjo, netgi porą iš jų spėjo apklaus- 
ti. Namo Almas tą vakarą grįžo septintą, čia laukė žmona, paruo- 
šusi balandėlių su bruknių padažu. Pagaliau jis jautėsi laimingas, 
kiek tai įmanoma, kai esi priverstas turėti reikalų su vyresniuoju 
inspektoriumi tyrėju Evertu Bekstriomu. 

„Jei tik Bekstriomas atliktų savo pilietinę pareigą ir užverstų 
kojas, tai išvis nebebūtų ko nerimauti dėl šios bylos tyrimo“, - gal- 


vojo Almas. 


14 


Bekstriomas visą rytą bandė įvesti bent šiokią tokią tvarką šiame 
žmogžudystės tyrime, kurį jo kolegos nežinia kodėl jau buvo be- 
pradedą versti aukštyn kojomis. Be to, jis jautėsi kur kas geriau nei 
pastaruoju metu, nes jautrios šnervės vis uodė dieviškai kvepian- 
čias šviežias bandeles su daug sūrio ir sviesto. 

„Iegu apsišika tie svorio stebėtojai, - galvojo jis. - Gali sau 
valgyti kaip normalus žmogus, svarbiausia tik neužpilti maisto 
jokiais gėrimėliais. Paskui padarai pertraukėlę, papasninkauji, 
mauki litrais vandenį ir praskalauji tas savo kraujagysles, o tada vėl 
viskas iš pradžių. 

Kiek po vienuolikos pradėjęs gurgti pilvas davė malonų ir pui- 
kiai pažįstamą ženklą, kad pats laikas šiek tiek užkrimsti. Taigi jis 
nusileido laiptais į personalo valgyklą ieškoti pietų, kurie būtų su- 
balansuoti ir neprieštarautų jo asmeninėms išvadoms bei pastebė- 
jimams. 

Pirmiausia stabtelėjo prie salotų bufeto ir prisikrovė dailią krū- 
velę tarkuotų morkų su keliais agurko ir pomidoro griežinėliais. 
Visų tų briedžių ir triušių šūdukų jis nelietė, o lervų, atrodo, ne- 
buvo, nors tos bent jau buvo panašios į maistą aną vienintelį kartą, 
kai jų ragavo. Apuostinėjęs ąsočius su įvairiais padažais ir aliejais 
galų gale apsisprendė. „Imsiu rodailendo padažą“, - pamanė Beks- 
triomas. Iš patirties žinojo, kad jis tikrai valgomas. Netgi pats tokį 
pirkdavo pagardinti savo naminiams mėsainiams su kalnu sūrio ir 
majonezo. 

Priėjęs prie kito bufeto ilgai rinkosi dienos pietų patiekalą iš 
didkepsnio su keptomis bulvėmis, kornišonais ir grietinėlės padažu, 
makaronų su karbonarišku kiaulienos ir žalio kiaušinio trynio pa- 
dažu, ir keptos plekšnės su virtomis bulvėmis ir majonezu su korni- 
šonais. Tvirtas ir ryžtingas charakteris paėmė viršų, tad jis pasirinko 
žuvį, nors žuvis buvo daugiausiai pyderą, lesbių ir visokių giesmes 
giedančių krikščionių kompanijų maistas. „Bet gal vis dėlto paban- 
dysiu“, - pagalvojo Bekstriomas, staiga pajutęs keistą ramybę. 

Beliko pasirinkti, ką gerti: vandenį, sultis, mineralinį ar nestiprų 
alų? Jis apsistojo ties stikline nestipraus alaus, taip apdovanodamas 
save už parodytą tvirtą valią. Be to, alus buvo baisiai šlykštus, vadi- 
nasi, turėjo būti sveikuoliškas. 

Po penkiolikos minučių pietūs buvo įveikti. Beliko išgerti kavos, 
galbūt suvalgyti mažytį migdolinį pyragėlį ir taip atšvęsti pergalę. 
Ir gal dar paimti tą vieną mažą žalią marcipaninį pyragaitį, aplietą 
šokoladu. 

„Galvok, ką darai, Bekstriomai“, - pamanė jis, ir kone didvyriš- 
kai padėjo atgal marcipaninį pyragaitį, savo lėkštutėje palikdamas 
tik vieną migdolinį. Tada pasiėmė kavos ir nuėjęs prisėdo atokiame 


kampe, kad niekieno netrukdomas užbaigtų savo kuklius pietus. 


15 


Po valandos jo laukė antrasis tyrėjų grupės susirinkimas. Bekstrio- 
mas jautėsi esąs ramus, susikaupęs ir pagaliau visiškai kontroliuo- 
jantis situaciją. Net kraujospūdis nepakilo, kai kreipėsi į inspek- 
torių tyrėją Larsą Almą prašydamas pradėti susirinkimą nuo atas- 
kaitos, apie jų auką ir jos paskutines tragiškai pragerto gyvenimo 
valandas. 

— Gal norėtum pradėti, Larsai? — pasiteiravo Bekstriomas, 
draugiškai šypsodamasis tam, į kurį kreipėsi. Į seną kelmą iš Stok- 
holmo kriminalinės policijos. „Kaip toks apsišikėlis dar išvis tapo 
policijos pareigūnu, turbūt jam pačiam mįslė“, - pamanė Beks- 


triomas. 


Inspektorius tyrėjas Larsas Almas apklausė Sepą Laureną, vieną iš 
jauniausių nužudytojo kaimynų, nuvykęs pas jį į namus Lazdynų 
take. Šis gyveno bute kartu su motina. Almas jam suteikė tokią 


garbę todėl, kad prieš dešimtį metų Laurenas buvo baustas už 

smurtą dviejų mėnesių atlyginimo dydžio bauda. Kartu su kitais 
šešiais „Stokholmo AIK“ sirgaliais jis po Rosundos stadione vy- 
kusių rungtynių užpuolė ir sumušė priešininkų komandos gerbėją 
metro stotyje Solnos centre. Tas kartas buvo vienintelis Laureno 
susidūrimas su policija, ir iš viso sepryneto jam tuomet paskirta 
švelniausia bausmė. Tačiau jis vis dėlto buvo vienintelis namo gy- 
ventojas, baustas už smurtinį nusikaltimą, ir kaip tyčia - aukos 


kaimynas. 


— Tuaraš, Larsai? - klausiamai pažvelgė į jį Anika Karlson. 
— Pasikalbėsiu su juo, - tarė Almas. 
— Dėkui, Larsai, - atsakė Anika. 


Vaikas suaugusio vyro kūne, pagalvojo Almas, baigęs apklausą ir 
išėjęs iš Laureno buto. Šis buvo už jį bent dešimčia centimetrų 
aukštesnis, bent dešimčia kilogramų sunkesnis, plačiapetis su il- 
gomis ištįsusiomis rankomis. Suaugęs vyras. Jei ne tie šviesūs ilgi 
plaukai, vis krentantys jam ant kaktos ir vis braukiami atgal kai- 
re ranka, kaskart krestelint galvą, jei ne naivus vaiko akių, ir dar 
mėlynų, žvilgsnis, jei ne gremėzdiškas kūnas ir nerangi laikysena. 
„Vaikas suaugusio vyro kūne, nepavydėtina būsena“, - galvojo Al- 


mas, eidamas lauk. 


Ketvirtą valandą popiet, trečiadienį, gegužės keturioliktąją, Karlas 
Danielsonas grįžo namo į savo butą Solnoje, pirmuoju numeriu 
pažymėtą namą Lazdynų take. Išlipo iš taksi, susimokėjo ir kakto- 
muša susidūrė su dvidešimt devynerių metų Sepu Laurenu laipti- 


nės tarpduryje. 

Laurenas, nepaisant jauno amžiaus jau gaunantis pensiją iš 
valstybės, pastaruoju metu gyveno vienas. Jo motina, su kuria jie 
glaudėsi viename bute, buvo patyrusi insultą ir jau kurį laiką gydė- 
si sanatorijoje. Danielsonas pasisakė Laurenui buvęs mieste, užsu- 
kęs į banką ir susitvarkęs dar keletą reikalų. Paskui davė Laurenui 
porą šimtinių ir paprašė parnešti jam maisto. Pats ketino tą vakarą 
traukti į Solvalą ir neturėjo laiko. Užsiprašė kiaulienos žlėgtainių, 
dviejų didelių pakuočių pupelių su padažu, kelių skardinių toni- 
ko, kokakolos ir sodos vandens. Daugiau nieko, o grąžą jam leido 
pasilikti. 

Laurenas panašius Danielsono pavedimus vykdė jau daugelį 
metų. Kai grįžo iš vietinės ICA parduotuvės, Danielsonas kaip tik 
vėl buvo belipantis į taksi ir atrodė geros nuotaikos. Pasakė kažką 
apie tai, kad atėjo laikas „keliauti į Valą ir susišluoti gražaus pini- 
go“. 


— Gal prisimeni, kiek tada buvo valandų? - paklausė Almas. 

— Taip, - linktelėjo Laurenas. - Tiksliai pamenu. Dažnai žiū- 
riu į laikrodį. - Tai pasakęs jis ištiesė kairę ranką, kad pademons- 
truotų. 

— Tai kiek buvo valandų? - pakartojo Almas, draugiškai jam 
šypsodamasis. 

— Buvo po penkių dvidešimt, - atsakė Laurenas. 

— Ką veikei po to? - pasidomėjo Almas. 

— Pakabinau maišelį su pirkiniais jam ant durų, užlipau namo 
ir žaidžiau kompiuterinius žaidimus. Dažnai juos žaidžiu, - paaiš- 
kino jis. 

— Visa tai atitinka ir mūsų turimą informaciją, - pranešė Al- 
mas, sklaidydamas savo užrašus. - Danielsonas pastatė pinigų 

pirmosiose V65 lenktynėse Solvalos hipodrome, kurios prasidėjo 
šeštą valandą. Iki ten nuvažiuoti taksi trunka ne daugiau kaip pen- 
kiolika minučių, tad jam buvo sočiai laiko pastatyti pinigus prieš 
lenktynių pradžią. 

— Pala, pala, - pertraukė Bekstriomas. - Tarp mūsų kalbant, 
man susidarė įspūdis, kad tam Laurenui trūksta poros varžtelių. 

- Jis turi mokymosi sutrikimų, - tarė Almas. - Bet laiką pažįs- 
ta. Patikrinau. 

— Pasakok toliau, - burbtelėjo Bekstriomas. „Ir pasitaikyk tu 
man, - pamanėjis. - Senas kelmas aplankė pirmąjį liudininką, o tas, 
pasirodo, toks pat bukagalvis, ir dar abu sako pažįstantys laiką: 


Pirmosiose lenktynėse Danielsonas pastatė penkis šimtus kronų už 
šeštuoju numeriu pažymėtą žirgą, vardu Greičio Teisėjas. Autsai- 
derio, nepatenkančio tarp favoritų, kuriam laimėjus statyta suma 
padidėtų keturiasdešimčia kartų, o teismo ekspertai kaip tik stal- 
čiuje rado laimėjimą patvirtinančią lažybų kortelę. 

— Ar tikrai taip ir buvo? — perklausė Bekstriomas. „Gal tam 
šunsnukiui pinigus kas nors padovanojo arba pats iš ko nors pavo- 


gė ,- pamanė jis. 


Pasak Almo, tikrai taip. Jis kalbėjosi su senu Danielsono bičiuliu 
ir šis tvirtino, kad Danielsonas jam paskambino pasigirti. Mat bū- 
tent jis buvo pataręs statyti už Greičio Teisėją. Gunaras Gustavso- 
nas yra buvęs jojikas ir dirbęs treneriu Valoje, dabar išėjęs į pensiją, 
o Danielsoną pažįsta nuo pradinės mokyklos laikų. 

— Tas Gustavsonas, matyt, Sovaloje jau beveik legenda, — tarė 
Almas. - Kolegos, išmanantys apie žirgų lenktynes, sako, kad jį va- 

dina Gunaru Žokėjumi, o patarimais jis nesišvaisto, taigi Daniel- 
sonas turbūt buvo tikrai geras jo draugas. Seni vaikystės draugai 
iš Solnos ir Sundbybergo vadino Danielsoną Kaliu Buhalteriu. 
Žodžiu, - tęsė Almas, žymėdamas varneles savo užrašuose, - Gus- 
tavsonas papasakojo, kad jam su draugais besėdint Solvalos res- 
torane, staiga išdygo itin geros nuotaikos Danielsonas. Tai buvo 
maždaug pusę septynių. Gustavsonas jį pakvietė prisijungti, bet 
Danielsonas atsisakė. Jis norėjo važiuoti namo. Vėliau pasikvietė 
kitą mokyklos laikų draugą pas save vakarienės. O tas draugas irgi 
turėjo ką švęsti, nes abu su Danielsonu statė per pusę. 

- Ir kas jis toks? - paklausė Bekstriomas. - Ką tokį jis pasikvie- 
tė vakarienės? 

— Mes su tavim jį pažįstam, — atsakė Almas. - Lankė tą pačią 
mokyklą Solnoje, kaip ir Danielsonas. Lygiai tokio paties amžiaus, 
kaip jis, šešiasdešimt aštuonerių. Mes su tavim jį žinom nuo tų lai- 
kų, kai dirbom įtariamųjų sekimo grupėje, senajame Stokholmo 
policijos sunkių nusikaltimų skyriuje. Tai Rolandas Stolhamaris. 
Rolis Stolis, Geležinis žmogus, arba tiesiog Stolis. Žinai, kaip pa- 
vadinsi, taip nepagadinsi. 

„Štai prašom, - pamanė Bekstriomas. - Rolandas Stolis Stol- 
hamaris, nutvertas praktiškai už rankutės. Tas Geležinis žmogus, 
man rodos, tuoj prikraus kelnes. 

— Na, tai ką, - tarė jis. Atsilošęs kėdėje sunėrė rankas ant pilvo 
ir patenkintas nusišypsojo. - Kažkodėl turiu nuojautą, kad byla 
baigta, - pridūrė. - Gal tu paaiškink mūsų jauniesiems kolegoms? 
Papasakok apie mūsų buvusį bendradarbį Rolandą Stolhamarį, — 


Bekstriomas geraširdiškai linktelėjo Almo pusėn. 

Almas pernelyg neapsidžiaugė, bet papasakojo. 

— Rolandas Stolhamaris buvo legendinė asmenybė senajame 
sunkių nusikaltimų skyriuje. Jis dirbo jam priklausančioje įtaria- 
mųjų sekimo grupėje. Pažinojo visus iki vieno šalies banditus. O šie 
netgi jį mylėjo, nepaisant to, kad per daug metų už grotų įkišo jų 
ne vieną šimtą. Rolandas išėjo į pensiją 1999-aisiais. Pasinaudojo 
anuomet buvusia galimybe senesniems pareigūnams išeit į išanks- 
tinę pensiją. Tai va, - kažkodėl atsiduso Almas. - Ką dar apie jį ga- 
liu pasakyti? Gimęs ir augęs Solnoje. Visą gyvenimą čia pragyveno. 
Sporto mėgėjas. Iš pradžių pats sportavo, paskui dirbo treneriu. 
Ekstravertas. Energingas. Lengvai sutardavo su žmonėmis. Galima 
sakyti, mokėjo išjudinti reikalus. 

— Bet čia dar ne viskas, ar ne? - klastingai žvelgdamas pertraukė 
jį Bekstriomas. — Yra dar kai kas, ką reiktų paminėti, argi ne taip? 

— Taip, - atžariai linktelėjo Almas. - Srolhamaris - buvęs bok- 
sininkas. Kadaise — vienas iš geriausių Švedijoje. Septintajame 
dešimtmetyje kelis metus iš eilės tapo čempionu sunkiasvorių ka- 
tegorijoje. Vieną sykį kovėsi su Ingemaru Johansonu per labdaros 
renginį senajame cirko pastate Žvėryne. Ingemarą Johansoną visi 
vadino Ingu, - patikslino Almas ir nežinia kodėl linktelėjo, atsisu- 
kęs į Feliciją Peterson. 

— Papasakojai kaip apie seną gerą dėdulę, apsiverkt galima, — 
tarė Bekstriomas. — Iš tokio pasakojimo neatpažįstu Rolio Stolio. 
Žmogus metro devyniasdešimt, šimtas kilogramų kaulo ir rau- 
mens, ir didžiausias karštakošis visoj policijoj. Nusiskundimų dėl 
smurtinio elgesio sulaukdavo daugiau negu visi mes kartu sudėjus. 

- Žinau, žinau, - atsakė Almas. — Bet negalima taip vienareikš- 
miškai pasakyti. Stolhamaris, kaip sakiau, mokėjo išjudinti reika- 

lus. Ištraukdavo iš duobės daug jaunimo, kad rimtai neįklimprų. 
Jeigu neklystu, vienintelis iš visų mūsiškių kadaise savanoriškai 
prižiūrėdavo lygtinai nuteistuosius. 

— Kai nemaukdavo kibirais, nes tai būdavo jam pati didžiausia 
šventė, — atšovė Bekstriomas, jusdamas kylantį kraujo spaudimą. — 
Ir dabar tebėra, kaip matau... 

— Gal aš galiu įsiterpti? — atsargiai kilstelėjęs ranką tarė seržan- 
tas Janas O. Stigsonas, kuriam buvo dvidešimt septyneri. - Čia 
susiję su aptariama byla. 

— Arirtu buvęs boksininkas, Stigsonai? - paklausė jo Bekstrio- 


mas, dabar jau rimtai susierzinęs. 


Vaikinukas atrodė tiesiog šiuolaikinio automobiliu patruliuojan- 
čio pareigūno įsikūnijimas. Skustagalvis, kultūristas, su smegeni- 
mis, ne didesnėmis už golfo kamuoliuką. Neaišku, kodėl atvilktas 
tiesiai iš patruliuojančio automobilio padėti tirti nužudymą. „Tik 
toks kvailys iš Suomijos kaip Toivonenas ir tegalėtų taip sugalvo- 
ti, - galvojo Bekstriomas. — Iš akcento sprendžiant, vargšas vaikas 
taip par iš Dalarnos. Ne kalba, o traška kaip koks duoniukas. Šoko 
sau su draugeliais liaudies šokius, pasirėdęs trumpomis kelnėmis 
su kaspinėliais, ir netyčia atklydo į žmogžudystės tyrimą. Jėzau, 
Jėzau, kas darosi Švedijos policijoje?“ 

— Sakyk, - tarė Anika Karlson ir ryžtingai linktelėjo. - Kad 
mums nebereiktų klausytis, kaip Bekstriomas su Larsu riejasi dėl 
seno draugo. Nes nemanau, kad kam nors iš mūsų tai įdomu. 

„Kas, po velnių, ji įsivaizduoja esanti? - pamanė Bekstriomas, 
verdamas ją piktu žvilgsniu. - Reikės su ja persimesti pora žodelių 
apie pagarbą ir autoritetą, kai baigsim susirinkimą. 

— Vakar eidami per kaimynus surinkom šiek tiek informaci- 
jos, - prakalbo seržantas Stigsonas. - Manau, kelios smulkmenos 
gali būti labai reikšmingos papildant tai, ką apie buvusį mūsų ko- 
legą Rolandą Stolhamarį tik ką kalbėjo Almas. 

— Įdėmiai klausau, - paragino Bekstriomas. - Ko mes tem- 


piam? Čia gal paslaptis, ar ką? 


— Styna Holmberg, septyniasdešimt aštuonerių metų našlė, — 
linktelėjęs Bekstriomui pradėjo Stigsonas, - Iš Lazdynų tako pir- 
mojo namo, gyvena pirmam aukšte. Maloni senučiukė. Buvusi 
mokytoja, dabar pensijoje, atrodo gana žvali, visi varžtai vietoje, 
ir klausa nebloga. Jos butas tiesiai po Danielsonu, ir kadangi sie- 
nos gana plonos, tai pripasakojo visai įdomios tyrimui pravarčios 
informacijos. 

Pabrėždamas savo žodžius Stigsonas linktelėjo ir pažiūrėjo į 
Bekstriomą. 

„Eina šikt, negaliu patikėti, - pagalvojo Bekstriomas. — Šitas 
Klumpakojis, matyt, bus to liudininko, Laureno, giminaitis. Tur- 
būt netikri broliai, nes pavardės skirtingos“ 

— Aš laukiu, laukiu, - pasakė jis, iš nevilties gestikuliuodamas 
rankomis. 


Trečiadienį vakare, gegužės keturioliktąją, Danielsono bute, regis, 
būta vakarėlio. Pasak ponios Holmberg, jis prasidėjo apie devintą 
vakaro, sklido garsūs balsai, juokas ir šūksniai, o po maždaug va- 
landos jie kaip reikiant įsismarkavo. Danielsonas su svečiu klausė 
muzikos visu garsu, ištisai leido Everto Taubės įrašus, tvirtino po- 


nia Holmberg, ir kartu traukdavo priedainius. 

— Stokerio valsą, Mėlynąjį Halo strazdą, Fritiofą ir Karmensitą 
ir visas kitas, vis leido ir leido, - pasakojo ponia Holmberg. 

Tai buvo ne pirmas kartas, bet kadangi Danielsono ji šiek tiek 
prisibijojo, tai paskambino kitai kaimynei ir paprašė pagalbos. Ta 
kaimynė, Brita Merė Anderson, buvo jaunesnė už ją ir gyveno vir- 


šutiniame aukšte. 


— Tas Danielsonas kartais būdavo gyva bėda, - paaiškino ponia 
Holmberg. - Nors gal ir negražu taip sakyti apie neseniai miru- 
sį žmogų. Stambus, grubus, gerdavo per dienas. Prisimenu, vieną 
kartą norėjo padėti man prie laiptinės durų, bet buvo toks girtas, 
kad parvirto ir dar vos manęs su visais pirkiniais nenuspyrė. 

— Tai jūs paskambinot jaunesnei draugei, Britai Merei Ander- 
son, ir paprašėte jos pagalbos? — pasitikslino seržantas Stigsonas. 
Jis pats buvo atlikęs apklausą ir įrašęs jų pokalbį, o dabar, per susi- 
rinkimą, skaitė iš stenogramos. 

— Taip, ji - nuovokus žmogus. Ir nebijo tokiems kaip Daniel- 
sonas pasakyti, kad apsiramintų. Ne pirmas kartas, kai paprašiau 
jos padėti. 

— Ar žinote, ką tuomet darė panelė Anderson? — pasiteiravo 
Stigsonas. 

— Ponia, ne panelė. Ji išsiskyrusi, arba gal vyras paliko ir numi- 
rė. Tiksliai nežinau, bet manau, kad nulipo žemyn ir su juo pasi- 
kalbėjo, nes po kiek laiko jau vėl buvo tylu ir ramu. 

— Gal kartais žinote, kiek tada buvo valandų, ponia Holmberg? 
"Tada, kai viskas vėl nutilo, - patikslino Stigsonas. 

— Tikriausiai maždaug pusė vienuolikos. Bent jau kiek prisi- 
menu. 

— O poto ką jūs darėte, ponia Holmberg:? 
— Nuėjau gulti, - atsakė ponia Holmberg. — Ir gerai padariau. 
Jei būčiau iškišusi pro duris nosį, tai turbūt ir mane pačią būtų 


užmušę. 


— Kaip ta jaunesnė kaimynė? Ta, kurios ji paprašė pagalbos? Ką ji 
sakė? - paklausė Bekstriomas. 

— Brita Merė Anderson. Saldainiukas, - patenkintas išsišiepė 
seržantas Stigsonas. 

— Koks dar saldainiukas? - nesuprato Bekstriomas. 

— Ten tai moteris, - giliai atsiduso Stigsonas. - Ten tai mote- 
ris. Blondinė, natūrali blondinė, aš įsitikinęs. Kokia figūra. Kokia 
krūtinė. Saldainiukas! Visokioms dolėms parton tik apsišikt iš pa- 
vydo, garbės žodis, - paaiškino Stigsonas su palaiminga šypsena 
veide. 

— Ojji kalbėti mokėjo? — pasiteiravo Bekstriomas. 

— O taip, - linktelėjo Stigsonas. — Ji buvo tokia miela, ir gerai, 
kad turėjau diktofoną, nes, žinot, su tokia figūra... 

— Kiek čia myžčiosi! - pertraukė Anika Karlson. - Sakyk grei- 
čiau, ką ji papasakojo! 

„Na va, Klumpakoji, verčiau pasisaugok, - pamanė Bekstrio- 
mas. — Karlson tiesiog akimis žaibuoja, tuoj tau nutrauks kojas ir 


rankas, mažyli Stigsonai. 


— Taip, taip, žinoma, — susigriebė Stigsonas ir staiga išraudo. Ner- 


vingai pasklaidęs savo užrašus jis vėl ėmė skaityti. 


— Toliau pateikiama iš liudininkės Britos Merės Anderson gauta 


informacija, — perskaitė Stigsonas. - Trečiadienį, maždaug dešim- 

tą valandą vakaro, ponia Holmberg paskambino poniai Anderson 
ir paprašė pagalbos dėl jų kaimyno Danielsono elgesio. Ponia An- 
derson nulipo žemyn pas Danielsoną ir paskambino į jo buto du- 
ris, o šis atidarė, akivaizdžiai būdamas smarkiai apsvaigęs. Ji liepė 
jam netriukšmauti, priešingu atveju, pagrasino skambinti į polici- 
ją. Danielsonas atsiprašė ir uždarė buto duris. Ponia Anderson ke- 
lias minutes dar palaukė už durų klausydamasi, ir, kai gramofonas 
buvo išjungtas, pakilo atgal į savo butą liftu. Maždaug po ketvirčio 
valandos Danielsonas paskambino poniai Anderson į namų tele- 
foną. Pradėjo ant jos šaukti ir kitaip negražiai elgtis. Liepė nekišti 
nosies ten, kur jai nepriklauso. Tada padėjo ragelį. Pasak ponios 
Anderson, tuo metu buvo apytiksliai pusė vienuolikos. 

— Viskas sutampa, - įsiterpė Almas. - Prieš pat susirinkimą ga- 
vau pirmuosius skambučių sąrašus. Kaimynų skambučių sąrašas 
dar neatėjo, bet nužudytojo sąraše matau, kad jis tą vakarą skam- 
bino iš namų į kitą namų telefoną 22:27. Kitaip sakant, prieš pat 
pusę vienuolikos. Parodyk man tą ponios Anderson apklausą, — 
paprašė jis. 

— Prašom, - tarė Stigsonas, tiesdamas Almui išspausdintą A4 
formato lapą. 

— Taip, - žvilgtelėjęs į lapą linktelėjo galva Almas. - Čia An- 
derson namų telefono numeris. Iš esmės, paskutinis numeris, ku- 
riuo Danielsonas skambino. 

„Nes paskui jį uždaužė ir apiplėšė mūsų senas herojus Rolis 
Stolhamaris“, - pamanė Bekstriomas, sunkiai tvardydamas savo 
džiaugsmą. 

— Man kai kas kitas neduoda ramybės. Gal verčiau pasakysiu 


Bekstriomą. 

— Taip, gal taip būtų geriausia, - draugiškai šypsodamasis atsa- 
kė Bekstriomas. 

— Kai rinkau informaciją apie Stolhamarį, išsiaiškinau, kad jis 
gyvena Sundbyberge, Geležinkelio gatvėje. Tik už kelių šimtų me- 
trų nuo Ąžuolyno gatvės, kur tas lenkaitis surado lietpaltį ir ką ten 
dar... šlepetes su pirštinėmis. Daugmaž pakeliui, taip sakant. Jeigu 
nori grįžti namo iš Lazdynų tako į Geležinkelio gatvę pačiu trum- 
piausiu keliu, tai teks kirsti Ąžuolyno gatvę daugmaž toje vietoje, 
kur lenkas ir rado tuos drabužius. 

— Tu matai kaip, - klastingai šyptelėjo Bekstriomas. — Ir kas 
pagalvotų, juk žmogus kažkada savanoriškai dirbo su jaunimu? 
Stigsonai, — pridūrė jis. - O ta moteris, Anderson, kartais nematė, 
kas buvo pas jį svečiuose? Ar būsi pamiršęs paklausti, žinai, kai 
tokia figūra? 

— Ne, aišku, nepamiršau, — atsakė Stigsonas, metęs nervingą 
žvilgsnį į inspektorę tyrėją Aniką Karlson. - Aišku, paklausiau. 
Ne. Ji nematė, kas ten toks buvo. Bet kol kalbėjo su Danielsonu, 
girdėjo, kad svetainėje dar kažkas yra. Bet, aišku, į vidų nebuvo 
užėjusi, tai ir nematė, kas ten. 

— Aš dar kai ką pagalvojau, - tarė Bekstriomas ir kažkodėl at- 
sisuko į Almą. 

— Ką? 

— Tu iš pradžių sakei, kad nemažai Danielsono senų draugų 
mums paskambino, kai tik išgirdo, kad jį nužudė. 

— Taip. 

— Bet ne Rolandas Stolhamaris? 


— Ne, - patvirtino Almas. - Jis nepaskambino. 

— Bet juk kas jau kas, o jis tai turėjo? Juk buvęs policininkas, ir 
šiaip. Juk sėdėjo ir gėrė su nužudytuoju prieš pat jo mirtį? — aiškiai 
patenkintas savimi dėstė Bekstriomas. 

— Taip, man taip pat tai užkliuvo, jei ką, - tarė Almas. - Jeigu jis 
žino apie Danielsono nužudymą, ir jeigu tikrai buvo pas jį tą vaka- 
rą, nes mes negalim būt visiškai tikri, nepaisant Gunaro Žokėjaus 
tvirtinimų. Bet jeigu tikrai taip yra, tai ir man tai labai kliūva. 

— Mhm, - atsakė Bekstriomas, mąsliai linksėdamas. „Tinklas 
užmestas, - pamanė jis. - Kažin, ar dar spėsiu apdovanot save 
marcipaniniu pyragaičiu ir kava su šlakeliu grietinėlės?“ - Kaip 
manot, gal pasidarome pertraukėlę šiek tiek prasijudinti? — pa- 
klausė jis, žvelgdamas į laikrodį. - Tarkim, penkiolikos minučių? 
„Gal dabar ir ne pats tinkamiausias laikas kalbėtis apie pagarbą ir 
autoritetą , - pamanė jis, kai tuoj po šių žodžių Karlson net prisi- 
merkusi išlėkė iš kabineto. 


Dėl pertraukėlės niekas neprieštaravo. 


16 


„Na ką, - galvojo Bekstriomas, kai su kolegomis vėl įsitaisė į savo 
vietas. - Dabar belieka viską išspręsti, tik nepamesti galvos ir ne- 
skubinti įvykių. 

— Nadia, - kreipėsi jis į Nadją Hiogberg, maloniai linktelėjęs, — 


ar sužinojai dar ką nors apie mūsų auką? 


Nadjos Hiogberg teigimu, didžioji dalis informacijos jau buvo su- 
rinkta. Išskyrus apie senąją Danielsono bendrovę, kuria ji planavo 
pasidomėti šį savaitgalį. Ir dar buvo tas seifas banke, kurio jai kol 
kas nepavyko aptikti. Raktai tiko seifui, esančiam viename „Han- 
delsbanken“ padalinyje Stokholme, Valhalos gatvėje, tai buvo aiš- 
ku iš karto. Bėda ta, kad nei Danielsonas, nei jo bendrovė, banko 
teigimu, neturėjo tame padalinyje savo seifo. Iš raktų dėžutės nu- 
merio negalėjai pasakyti, o vien tik tame padalinyje buvo šimtai 
tokių seifų, taigi reikalas buvo sudėtingesnis, nei kad atrodė. 

— Vis dar aiškinamės su banku, - pasakė Nadja Hiogberg. — 


Išsiaiškinsim, kas ir kaip. 


Vieną dalyką ji jau buvo išsiaiškinusi - dėl tų statymo kortelių ir 
kvitų, kuriuos teismo ekspertai rado Danielsono bute. 

— Ten jų krūvos, - paaiškino Nadja. - Solvalos hipodromo sta- 
tymo kortelės su išgrynintomis sumomis už daugiau nei pusę mi- 
lijono kronų, taksi ir restoranų kvitai bei daugybė kitokių sąskai- 
tų už viską, nuo biuro baldų iki dažymo darbų sename sandėlyje 
Flemingsberge, į pietus už miesto. Bendra kvitų ir sąskaitų vertė 
siekia daugiau kaip milijoną, ir visi išrašyti per kelis pastaruosius 
mėnesius. 

— Tas tipas turbūt neišeidavo iš hipodromo, - tarė Bekstrio- 
mas. Jis klausėsi tik viena ausimi. „Pusė milijono per kelis mėne- 
sius, - mąstė jis. 

- Nė už ką netikiu, - papurtė galvą Nadja. - Žirgų lenktynėse 
kiek vieni laimi, tiek kiti pralošia. Jeigu sekasi ir bent šį tą nutuoki 
apie žirgus, tai gal kažkada ir acsiloši, ką įdėjęs. Jis tiesiog prekia- 
vo statymo kortelėmis, ir tiek. Paprasta kaip dukart du, nors aš 
manau, kad keletą kartų yra statęs ir pats. Jis parduodavo korteles 
tiems, kam reikėdavo pasiaiškinti mokesčių inspekcijai, iš kur nau- 
jas mersedesas, jeigu nėra jokių pajamų. Tas pats ir su kvitais. Par- 
davinėdavo juos asmenims, kurie paskui panaudodavo tuos kvitus 
mokesčiams atskaityti iš savo verslo. Matyt, turėjo reikiamų ryšių 
dar nuo tada, kai dirbo buhalteriu ir auditoriumi, nors didelių su- 
gebėjimų čia nereikia. 

„Vis geriau, negu rinkti tarą, kaip daro kiti bommžai, - pamanė 
Bekstriomas. 

— Atleiskit truputį, - tarė Almas ir atsiprašydamas pakėlė ran- 
ką, mat ėmė skambėti jo mobilusis. - Klausau, - atsiliepė jis, o 
paskui porą minučių sėdėjo ir praktiškai visą laiką tik klausėsi, ne- 
paisydamas rūstaus vis labiau nirštančio Bekstriomo žvilgsnio. — 
Atsiprašau, - pakartojo Almas, kai pokalbis buvo baigtas. 

— Nieko tokio, - atsakė Bekstriomas. - Tikiuosi, mes tau ne- 
trukdom. Net neabejoju, kad buvo gyvybiškai svarbu. 

— Skambino Niemis, - paaiškino Almas. - Pasinaudojęs proga 
per pertrauką jam paskambinau ir papasakojau apie Rolį Stolha- 
marį. 

— Ar Stolhamario atspaudai yra duomenų bazėje? - paklausė 
Bekstriomas. - Ko mums iškart nesakei? 

— Ne, - papurtė galvą Almas. - Stolhamario atspaudų oficialiai 
neturim, bet juos Niemis buvo paėmęs prieš daug metų, kai kažka- 
da tyrė nužudymą Stokholme. Stolhamaris ir jo partneris — atro- 
do, jo pavardė Brenstriomas? - nuvažiavo pas vieną seną narkoma- 
ną į Piperio gatvę, praktiškai prie pat centrinės policijos būstinės. 
Namie nieko nerado, bet kad jau atvažiavo, tai pasinaudojo proga 
apšniukštinėti buveinę. Brenstriomui pasirodė, kad bute tvyro 
keistas kvapas, tad jis pakėlė seną miegamą sofą svetainėje. Ir ten 
rado nuomininką. Sugrūstą į savo paties sofos stalčių, su ledo kir- 
tikliu kaukolėje. Tad kai atvyko teismo ekspertai, Rolis su Brens- 
triomu turėjo duoti visų pirštų atspaudus, kad atliekant paiešką jie 
neklaidintų tyrėjų. 

— Sakai, ne jie patys tada pasidarbavo? — išsišiepęs paklausė 
Bekstriomas. - Kiek prisimenu, tai Brenstriomas mėgo slidinėji- 
mą ir kitokį žiemos sportą. „Dar vienas prakeiktas idiotas“, - pa- 
galvojo jis. Su Stolhamariu turėjo būti nebloga porelė. Bukas ir 


bukesnis. 

— Tai buvo liepos mėnesį, - pasakė Almas. - Lavonas ten pra- 
gulėjo apie savaitę, tad, jeigu galima... 

— Žinoma, žinoma, tęsk, - tarė Bekstriomas. 

- Žodžiu, prie esmės, - tarė Almas, - Niemis skambino pa- 
sakyti, kad tik ką sulygino Stolhamario pirštų atspaudus su tais, 
kuriuos paėmė nuo stiklinių, įrankių ir butelių Danielsono bute. 

— Ir? — sukluso Bekstriomas. 

— Na, - nutęsė Almas, - tie atspaudai sutampa. 

— Eik tu sau! - atsakė Bekstriomas. - O toks malonus, padorus 


vyriškis. 


— Gerai, dabar padarysim štai ką, - kiek pagalvojęs prabilo Beks- 
triomas. Pats faktas, kad tegalvojo tik pusę minutės, rodė, kad po 
truputį grįžta į vėžes, nusprendė jis. - Anika, - atsisukęs linktelėjo 
pareigūnei Karlson. - Pasikalbėk su prokurore ir sužinok, ką ga- 
lim padaryt su Stolhamariu. Būtų labai gerai, jei galėtume tiesiog 
nuvažiuoti, susemti ir uždaryti visam savaitgaliui. Tada nuo pir- 
madienio ryto galėtume imtis reikalo. Trys dienos už grotų ir nė 
lašo dažniausiai seniems bo2ža>m2s suveikia. 

— Išsiaiškinsiu, - nė nešyptelėjusi atsakė Anika Karlson. 

— Nadja, tu toliau aiškinkis Danielsono seifo dėžės numerį. 
Ten turbūt pilna senų kvitų ir panašių šūdų. Dėl šito irgi pasitark 
su prokuroru, kad vėliau nereikėtų terštis. Dėl senų Danielso- 
no draugelių, - tęsė Bekstriomas, atsisukęs į Almą. — Surink jų 
nuotraukas, apeisim kaimynus dar kartą ir pažiūrėsim, gal atsiras 
kokių atpažinusių liudininkų. Geriausia, jei kas nors būtų matęs 
netoli namo svirduliuojantį Stolhamarį su šlepetėmis, guminėmis 
pirštinėmis ir kruvinu lietpalčiu. 

— Vienuolika jau surinkau, - pranešė Almas, traukdamas skai- 
drią įmautę iš savo segtuvo. - Gavau visų nuotraukas iš pasų ir 
vairuotojo pažymėjimų. Turiu sąrašą su adresais. Šitą reikalą gal 
užbaigsim vėliau, bet Strolhamario nuotrauka irgi yra. 

— Nuostabu, - tarė Bekstriomas. - Tokiu atveju, manau, pasi- 
skolinsiu tavo nuotraukas, - pareiškė jis, nesiteikdamas paaiškinti, 
kodėl. - O dabar, Almai, visu greičiu pirmyn. Stolhamaris dabar 
pirmiau visko, o visa kita palauks. Sutarėm? 

Almas tik linktelėjo ir patraukė pečiais. „Ko ir norėt iš nevykė- 
lių“, - pamanė Bekstriomas. 

— Tu eini su manim, - pasakė jis, storą pirštą atkišęs į seržantą 
Stigsoną. - Pralėksim pro Stolhamario namą ir atsargiai žvilgtel- 
sim, ką suskis veikia. Na, ir turbūt viskas, bent jau kol kas. 

— O aš? - paklausė Felicija Peterson, aiškumo dėlei rodydama 
į save pirštu. 

— Aa, tu... - pabrėžtinai nutęsė Bekstriomas. - Pamąstyk apie 
tą laikraščių išnešiotoją. Tą vyruką, juo... na tą, Akofelį. Kažkas 
ten su juo ne taip. 

— Bet kuo jis susijęs su Stolhamariu? - Felicija klausiamai žvel- 
gė į Bekstriomą. 

— Geras klausimas, - tarė Bekstriomas, jau eidamas link durų. - 
Verta gerai pagalvoti, Felicija, — pridūrė jis. „Štai, turės dabar ta 
gražutė juodukė apie ką pamąstyt, - pamanė Bekstriomas. - Kas 
apskritai, po velnių, bendro tarp to Akofelio ir jų tiriamos žmog- 


žudystės? Aš sakyčiau, absoliučiai nieko“ 


— Paimk mums mašiną, Stigsonai, - paliepė Bekstriomas, kai tik 
jie paėjėjo tiek, kad nebegalėjo nugirsti budri Anikos Karlson au- 


S1S. 

- Jau sutvarkyta, - atsakė Stigsonas. - Turiu Stolhamario adre- 
są. Geležinkelio gatvė, namo numeris... 

— Paskui, - nutraukė jį Bekstriomas. - Paskambink tai kaimy- 
nei, Anderson, ir paklausk, ar galim užsukti. 

— Gerai, šefe, — tarė Stigsonas. - Ar nori parodyti jai Stolhama- 
rio nuotraukas? 

— Norėčiau pirma apžiūrėti jos bandeles, - atsakė Bekstriomas. 
Jis jautėsi vėl grįžtąs į savo vėžes. Viskas savo laiku, įskaitant ir 
Stolhamario nuotraukas, galvojo jis. 

— Bandeles, - niekinamai atkartojo Stigsonas, ir atsidusęs pa- 
purtė savo skustą galvą. - Aš tau sakau, šefe. Arbūzai, o ne bande- 


lės. Didžiuliai prinokę arbūzai. 


1/ 


„Eina šikt!“ — mintyse šūktelėjo Bekstriomas, kai tik ji atidarė 
duris. Brita Merė Anderson buvo sena ragana! „Jai kokie šešias- 
dešimt, ne mažiau“, - pamanė jis. Taip galvojo vyriškis pačiame 
jėgų žydėjime, kuriam tik rudenį turėjo sueiti penkiasdešimt 


penkeri. 


Šviesių plaukų kupeta, ryškiai mėlynos akys, rudas soliariumo 
įdegis, gėlėta suknelė gerokai virš kelių, nekukli iškirptė — apie 
miegojimą ant pilvo ji tegalėjo tik pasvajoti. „Koks žiaurus tas 
likimas“, — galvojo Bekstriomas. Jai tikrai šešiasdešimt, taigi 
Bekstriomo aukščiausios rūšies saliamis moteriškei nuplaukė dar 
gerokai prieš naująjį tūkstantmetį. 

Kaip ir pridera, jai apie kojas viauksėdamas bėginėjo mažas 
šuniukas. Toks meksikietiškas tarakonas, kurį nuskandintum 
arbatos puodelyje. Norėdama tai dar labiau akcentuoti, ji buvo 


pavadinusi jį Širduku. 

— Vargšiukas, vargšiukas, - ramino jį šeimininkė, imdama ne- 
laimingą padarą ant rankų ir bučiuodama jam į nosį. - Širdukas 
visada pradeda pavydėti, kai pas mamytę užeina kokie nors vy- 
riškiai, - paaiškino ponia Anderson, mirksėdama ir šypsodamasi 
savo raudonomis lūpomis. 

„Kurgi ne, tik žiūrėk, kad nepradėtumėt čia man dulkintis visi 
trys su mažyliu Stigsonu“, - pagalvojo Bekstriomas. Panašių min- 


čių jo galvoje niekada nepristigdavo. 


Paskui jis paskubomis išsitraukė Danielsono draugų nuotraukas, 
norėdamas greit užbaigti šį farsą ir nešdintis lauk. Šeimininkė 
prisėdo ant neaukšto rožinio pliušinio fotelio, ragindama svečius 
sėstis ant priešais stovinčios gėlėtos sofos. Širdukas visą tą laiką 
lakstė aplink viauksėdamas, kol šeimininkė jo pagailėjo ir užsikė- 
lė ant kelių. 

Klumpakojis skendėjo palaimoje. „Atvirkščia pedofilija“, — 
galvojo Bekstriomas, o kai sena ragana Anderson pasilenkė virš 
stalo, norėdama iš arčiau pažiūrėti į bo2žo Danielsono bomžus 
draugus, mažylio Stigsono akys daugiau nebematė nieko aplink. 

— Atpažįstu beveik visus, - pasakė ponia Anderson. Ji atsitiesė 
ir dėl visa ko keliskart giliai kvėptelėjusi plačiai nusišypsojo savo 
svečiams. - Seni Danielsono draugeliai. Vaikščiojo pas jį be palio- 
vos visus tuos metus, kiek jau čia gyvenu, o blaivo, turbūt, nema- 
čiau nei vieno. Ar šitas kartais ne buvęs policininkas? - paklausė 
ji, ilgu raudonai lakuotu nagu pabarbenusi į Rolando Stolhama- 
rio pasinę nuotrauką. 

— Tikrai taip, - patvirtino Bekstriomas. - Dabar pensinin- 


kas. 

— Man atrodo, kad jis ir buvo pas Danielsoną, kai vyko tas visas 
triukšmas tą vakarą prieš nužudant. 

— Iš ko spėjate, ponia Anderson? - paklausė Bekstriomas. 

— Mačiau jį, kai buvau išvedusi lauk Širduką, — atsakė Brita 
Merė Anderson. - Jis ėjo Rosundos gatve. Buvo maždaug aštuo- 
nios valandos. Labai gali būti, kad ėjo pas Danielsoną. 

— Bet to žmogaus, kuris buvo Danielsono bute, jūs nematėte? — 
pasitikslino Bekstriomas, mesdamas piktą žvilgsnį į Stigsoną. 

— Ne, tikrai nemačiau, kas ten buvo, - pasakė ponia Ander- 
son. - Bet nežinau, kiek kartų mačiau, kaip tas Rolis, jei nemaišau 
vardo, atsibelsdavo pas Danielsoną. 

- Kuris dar? - tarė Bekstriomas, rankos mostu rodydamas į pa- 
skleistas nuotraukas. 

— Širas, tiesą sakant, yra mano buvęs dieveris, Halvoras Sioder- 
manas, - ponia Anderson bakstelėjo į septyniasdešimt vienų metų 
buvusio automobilių prekiautojo, Halvoro Siodermano, kitaip 
Halfio, nuotrauką. - Buvau ištekėjusi už jo vyresniojo brolio, Pero 
Siodermano, Pero A. Siodermano, - patikslino ji, ypač pabrėžda- 
ma raidę A. - Jis buvo visai kitoks žmogus negu jo jaunesnysis 
brolis, anas tai išvis niekam tikęs. Nė kiek neperdedu, bet, deja, 
mano vyras mirė prieš dešimt metų. 

„Iurbūt jį sutraiškė sunkus daiktas“, - pamanė Bekstriomas. Jis 
paskutinį kartą žvilgtelėjo į Britos Merės Anderson neginčijamą 
Dievo dovaną, padėkojo jai už pagalbą, čiupo už pakarpos nie- 
kur nenorintį eiti Stigsoną ir atsisveikino. Stigsono išraiška bylojo, 
kad Bekstriomas jam tiesiog išplėšė širdį, o prieš jiems pagaliau iš- 
sinešdinant Stigsonas, nepaisydamas jokios darbo etikos, palinko 
prie senos raganos ir ją apkabino. 

— Čia tai moteris, čia tai moteris, - dūsavo Janas O. Stigsonas, sės- 
damas prie vairo važiuoti į Geležinkelio gatvę, kur jie ketino slapta 
žvilgtelėti į Stolhamario namą. 

— Tau neatrodo, kad ji pagal amžių tau tiktų į močiutes? - pa- 
siteiravo Bekstriomas. 

— Gal nebent į mamas, - pataisė Stigsonas. - Tu pagalvok, 
Bekstriomai. Mama su tokia figūra. 

— Kaip matau, labai myli savo mamą, - gudriai pastebėjo Beks- 
triomas. „Jinai, matyt, ir bus tvirkinusi jį nuo mažų dienų“, - pa- 
galvojo jis. 

— Kaip ir visi, ne? — policijos seržantas Stigsonas su nuostaba 
pažvelgė į savo viršininką. - Ką, ne visi myli mamas? 

„Kraujomaiša, ne kitaip. Vargšas vaikas“, - pamanė Bekstrio- 


mas, bet nieko jam neatsakė, tik linktelėjo. 


16 


Bekstriomas viską atliko kaip iš vadovėlio. Pirmiausia liepė Stig- 
sonui kelissyk apsukti aplink kvartalą, kur gyveno Stolhamaris. Jo 
paties niekur nesimatė. 

Paskui abu nuėjo į jo namo laiptinę ir pasiklausė prie buto durų 
pro plyšį paštui įmesti. Viduje nė garso. 

Bekstriomas surinko Stolhamario namų telefono numerį. Kita- 
pus durų abu išgirdo jį skambant, bet daugiau nė gyvos dvasios. 

Tada Bekstriomas jam paskambino į mobilųjį. 

— Rolis, - suriaumojo ragelin Stolhameris, tačiau Bekstriomas 
su juo nekalbėjo. - Klausau. Klausau? — pakartojo Stolhameris. 
Bekstriomas padėjo ragelį. 

— Dėjo į kojas, garantuoju, - tarė Bekstriomas, iškalbingai link- 
sėdamas Stigsonui. Tuo metu prasivėrė gretimo buto durys, išlin- 
do Stolhamario kaimynas ir įsispoksojo į juos. „Gyslotas seniokas, 
bus apie septyniasdešimties“, - pagalvojo Bekstriomas. 

Vadovėlyje tokie atvejai dažniausiai nefigūruodavo, tačiau 
Bekstriomas, žinoma, ir su tuo susidorojo. 

— Gal žinai, kur Rolis? - draugiškai tarė jis. - Mes jo seni bičiu- 
liai, norėtumėm pasikalbėt. 

— Aba, lyg pats nematyčiau, - sušnypštė senis, tebespoksoda- 
mas į havajietiškus Bekstriomo marškinius ir skustą Stigsono gal- 
vą. 

Bet apie Rolį jis nežinojo nieko, ir jeigu jie tučtuojau neding- 


sią, jis pagrasino iškviesiąs policiją. 


Bevažiuojant atgal į nuovadą Bekstriomas išdėstė Stigsonui ele- 
mentarią tvarką. Kad reikia pranešti įtariamųjų sekimo skyriui ir 
liepti jiems nenuleisti akių nuo Stolhamario gyvenamosios vietos, 
o vos tik jam pasirodžius iškart informuoti Aniką Karlson. Taip 
pat perduoti Stolhamario telefono numerį pareigūnams, sekan- 
tiems skambučius, gal kartais šiems per mobiliojo ryšio bokštą pa- 
vyks nustatyti, kur buvo Stolhamaris, kai atsiliepė į jų skambutį. 

— Pasižymėjai, kada skambinau? - paklausė Bekstriomas. 

— Keturiolika keturiasdešimt penkios ir dvidešimt sekundžių, — 


linktelėjo Stigsonas. - Nesinervink, šefe, - užtikrino jis. 


Išlipęs iš automobilio nuovados garaže Bekstriomas kaktomuša 
susidūrė su Anika Karlson. Ši paprašė jo pasikalbėti akis į akį ir 
metė piktą žvilgsnį į Stigsoną. 

— Kuo galiu būti naudingas, Anika? - maloniai šyptelėjo jai 
Bekstriomas. 

— Kalbėjausi su prokurore. Bylą atidavė Tuvei. Ji kieta, - pati- 
kino Anika. 

„Tai tau ne pirmas kartas, - šmėstelėjo Bekstriomui. Tačiau 
garsiai tai pasakyti būtų buvę neišmintinga. - Būtų nekas pradėt 
savaitgalį praskelta galva“, - pamanė jis. 

— Ar per savaitgalį man prižiūrėti šį reikalą, ar tu pats? - pa- 
klausė Karlson. 

— Būtų gerai, jeigu tu apsiimtum, - atsakė Bekstriomas. - Pra- 
eitą kartą ir taip teko dirbt nelengvom sąlygom. Besibaigiant tyri- 
mui susidarė gerokai per daug viršvalandžių, tai planavau šį savait- 
galį pasidaryt laisvą, nes jei situacija paaštrės, norėsiu pats dalyvau- 
ti, - pamelavo Bekstriomas. 


Karlson mielai sutiko. 


Kai Bekstriomas grįžo į savo kabinetą susirinkti daiktų ir dingti, 
pro duris staiga kyštelėjo nosį Niemis. Regis, kažko susimąstęs. 

— Galiu prisėst? — tarė jis ir nelaukęs atsakymo atsisėdo, tad 
Bekstriomui teliko tik linktelėti. | 

— Tai kuo galiu būti naudingas? —- paklausė jis. „Prakeiktas la- 


pis“, - mintyse nusikeikė. 


Niemiui praktiškai nieko iš jo nereikėjo. Jam buvo svarbiau, kuo 
pats gali pagelbėti Bekstriomui. 

— Noriu patart iš širdies, - pasakė Niemis. 

— Įdėmiai klausau, - atsakė Bekstriomas. 

— Man atrodo, gal tu neskriausk labai Rolio Srolhamario, - tarė 
Niemis. - Jis ne toks, kad pasiųstų anapilin kokį nors Danielsoną 
su prikaistuvio dangčiu. Be to, jie buvo draugai. Kažin ar čia jo 
darbas. 

— Tikrai? - Bekstriomas patenkintas nusišypsojo. - Pataisyk, 
jeigu klystu, bet iš pradžių Danielsonas su Stolhamariu sėdėjo, 

gėrė ir linksminosi iki maždaug po dešimt penkiolika. Tada atė- 
jo kaimynė jų apraminti. Netrukus po to kažkas negyvai uždaužė 
Danielsoną. Bet tik ne Stolhamaris, nes tas jau buvo paršliaužęs 
namo ir atsigulęs poilsio. Vos tik jam išėjus iš kažin kur atsiranda 
nežinomas užpuolikas, nematomas, negirdimas ir nepaliekantis 
jokių pėdsakų, nes nei tu, nei Fernandesas nesuradote jo nė žyme- 
lės. Ar gerai supratau? 

- Žinau, kad keistai skamba, - atsakė Niemis, - bet... 

— Ar gerai supratau? — pakartojo Bekstriomas, rūgščia mina 
įsispoksojęs į Niemį. 

— Taip, nes aš netikiu, kad Rolis galėtų taip pasielgt su draugu, 
vadinasi, taip ir buvo. Kad ir kokia neįtikėtina versija. 

— Na, man kažkodėl ji nelimpa, - atkirto Bekstriomas. - Atsi- 


prašau, bet turiu eiti. 


Niemis gūžtelėjo pečiais, palinkėjo jam gero savaitgalio ir išėjo. 
Bekstriomas tik atžariai linktelėjo. Paskui išsinešdino iš šio be- 
protnamio, tapusio jo darboviete, ir visą kelią iki namų parpėdino 


pėsčiomis. 


19 


Po valandos, sėdėdamas prie virtuvės stalo jaukiame savo būste ir 
tebežliaugdamas prakaitu, Bekstriomas išsitraukė popieriaus ir ra- 
šiklį, norėdamas į savo naująjį gyvenimą įvesti šiek tiek tvarkos. 
„Na, pažiūrėkim, - galvojo jis, liežuviu seilindamas tušinuką. 
Pirmas dvi dienas pasninkas. Sterilus gyvenimas iki smulkmenų, 
vien tik daržovės, vanduo ir kitas gėris. Tada pereinam prie labiau 
subalansuotos mitybos plano, tai irgi dvi dienos, ir, jeigu teisin- 
gai čia sudėliojo, tai pagal Bekstriomo asmeninį metodą atėjus 
sekmadieniui jau būtų galima normaliai paūžti. - Puiku, tiek aš 


ištversiu , - pamanė Bekstriomas. 


"Tai įvyko šiek tiek ankstėliau, mat dar tą patį penktadienio vakarą 
jį aplankė netikėtas apreiškimas. 


Pirmiausia nuėjęs į dušą, po to kruopščiai nusišluostęs ir apsisiau- 


tęs chalatu, jis įsitaisė ant sofos ir pažiūrėjo filmą, kurį buvo davęs 

gą, pėsčiomis apėjo pusę Kungsholmeno, o grįžęs namo vos įžen- 
gęs pro duris išmaukė tris skardines nestipraus alaus. Tai nepadėjo. 
Erelis ir vėl tėškėsi į elektros stulpą. 

Tokioje situacijoje daugiau nebuvo pasirinkimo. Išgėręs vieną 
rudą ir vieną mėlyną piliulę jis susmuko kaip lazda pritrenktas 
ruonis, kažkuriuo momentu, prieš panyrant į gilų miegą, jį aplan- 


kė dieviškas apreiškimas. 


Miegamasis buvo tamsus, tarsi skendėjo rūke, nežinia kaip taip 
galėjo nutikti, kai staiga pasirodęs aukštas ir liesas baltai apsiren- 
gęs senolis su barzda iki bambos priėjo prie lovos, uždėjo gyslotą 
ranką jam ant peties ir prabilo. 

— Sūnau mano, — tarė senolis. - Sūnau mano, ar mane girdi? 

„Kaip tai „sūnau“? — sumišęs galvojo Bekstriomas, kadangi 
senolis buvo liesas ir su balta barzda. Nė kiek nepriminė to įrau- 
dusio, išlenkti burnelę mėgstančio seržanto, kuris dirbo Marijos 
rajono policijoje ir kuris buvo Bekstriomo gimdytojas, kaip tvirti- 
no jo sena pakvaišusi motina. 

„O Viešpatie! - pagalvojo Bekstriomas, staiga supratęs, kas 
vyksta. — O Viešpatie!“ 

— Sūnau mano, - vėl tarė senolis. - Ar girdi, ką tau sakau? 

— Girdžiu tave, tėve, - atsakė Bekstriomas. 

— Tavo gyvenimas jau nebe toks, koks buvo, iš jo liko tik šu- 
kės, - nugriaudėjo senolio balsas. - Tu nuklydai į neteisingą kelią, 
sūnau mano, klausydamas apsišaukėlių pranašų. 

— Atleisk, tėti, - cyptelėjo Bekstriomas. 

- Telydi tave ramybė, sūnau mano, - tarė senolis, vėl plekšnoda- 
mas jam per petį. - Sugrįžk į teisingą kelią. Ir vėl būk žmogumi. 

— Pažadu tau, tėve, - pasakė Bekstriomas, atsisėsdamas lovoje, 


ir visi miegai kaipmat išsilakstė. 


Jam perduota žinia buvo akivaizdi. Nusimaudęs duše dar kartą jis 
apsimovė kelnes, švarius marškinius ir švarką. Išėjęs į gatvę jis už- 
vertė galvą, pakėlė akis į neaprėpiamą dangaus žydrynę bei padė- 
kojo savo Kūrėjui ir Viešpačiui. 

— Labai ačiū tau, tėti, - pasakė Bekstriomas, ir po poros mi- 
nučių jau sėdėjo prie savo mėgstamo stalo pamėgtame bare netoli 


namų. 


— Kur, po velnių, buvai dingęs, Bekstriomai? — paklausė už baro 
dirbanti moteris. Ji buvo suomė ir kartkartėmis paišdykaudavo 
tvirtoje „Hastens“ gamintoje Bekstriomo lovoje, jeigu jam, žino- 
ma, nepasitaikydavo kokia nors geresnė. 

— Žmogžudystės byla, - tarė Bekstriomas glaustai ir vyriškai. — 
Visą savaitę ariau kaip jautis, bet dabar pagaliau padariau tvarką. 

— Voine, voine“. Kaip gerai, kad policija turi tave, Bekstriomai. 
Man atrodo, nusipelnei pasilepinti, - pasakė moteris, šypsodama- 
si jam kaip mama. 

— Savaime suprantama, - pritarė Bekstriomas. Tada prieš vaka- 


rieniaudamas užsisakė bokalą alaus, o paskui išlenkė dar vieną. 


Valgė rūkytų dešrelių su burokėlių ir bulvių apkepu. Dėl viso pik- 
to dar pasistiprino pora užkandžių - kepenėlių paštetu ir keptais 
kiaušiniais. Galiausiai atšventė savaitgalį taip, kaip buvo įpratęs, 
o išaušus pirmadieniui devintą ryto įsėdo važiuoti į darbą taksi. 
* Žinoma, žinoma (suom.) 

Pamišėlio gydytojo jam duotas įrašas jau seniausiai gulėjo šiukšlia- 
dėžėje. Be to, labai jau atidžiai reikėjo žiūrėti, kad tarp Bekstriomo 
ir to vyruko su sauskelnėmis įžvelgtum kokių nors panašumų. 

— Apsišaukėliai pranašai, - purkštelėjo Bekstriomas. 

— Atsiprašau? — nustebęs į jį atsisuko taksi vairuotojas. 

— Važiuok į Solnos policijos nuovadą. Jei galima, būtų gerai 
suspėti dar šiandien, - atsakė Bekstriomas, pagaliau vėl tapęs sa- 


vimi. 


20) 


Įėjęs į kabinetą ant stalo Bekstriomas rado raštelį nuo vieno žmo- 
gaus iš mobiliųjų telefonų pokalbių sekimo grupės. Pagal ryšio 
bokšto lokaciją, tą penktadienį Bekstriomo skambutis sutrukdė 
Stolhamarį kitapus Eresundo pusiasalio, Kopenhagos centre. 

— Taip ir žinojau, kad tave kur, — burbtelėjo Bekstriomas ir 
puolė skambinti Anikai Karlson į jos mobilųjį. 

— Bekstriomai, labas rytas, - atsiliepė Karlson. 

— Nereikia tų formalumų, - kaip galėdamas mandagiau jai at- 
sakė Bekstriomas. - Panašu, kad tas šūdžius Stolhamaris pabėgęs 
į Kopenhagą. 

— Jau nėbe, - tarė Anika Karlson. - Man ką tik skambino iš 


priimamojo. Sakė, jis sėdi apačioje ir nori su mumis pasikalbėti. 


Po dešimties minučių Bekstriomas, Karlson ir Stolhamaris jau 
sėdėjo viename kriminalinio skyriaus tardymo kambaryje. Spren- 


džiant iš drabužių ir išvaizdos, Srolhamaris buvo audringai pra- 

leidęs savaitgalį. Trijų dienų šeriai, prakaituoti nešvarūs drabužiai 
ir pagirių tvaikas, sumišęs su neseniai išlenktos taurelės kvapu. 
Bet šiaip jis atrodė nepasikeitęs. Stambus, kresnas vyras kampuo- 
tu, raukšlių išvagotu veidu ir nė lašelio riebalų ant raumeningo 
kūno. 

— Baisus dalykas, Bekstriomai, - pasakė Stolhamaris, dešinės 
rankos krumpliais trindamas akies kamputį. - Koks šunsnukis su- 
galvojo užmušti Kalį ? 

— Mes tikėjomės, kad tai tu mums padėsi atsakyt į šitą klausi- 
mą, — tarė Bekstriomas. - Jau kelias dienas tavęs ieškom. 

— Išvažiavau į Malmę ketvirtadienį iš pat ryto, - atsakė Stol- 
hamaris, trindamas paraudusias akis. - Tai tada ir nužudė, kaip 
supratau? 

— Ką veikei Malmėje? - paklausė Bekstriomas. „Ne tu, o aš da- 
bar uždavinėju klausimus“, - pagalvojo jis. 

— Turiu ten vieną seną meilę. Velniškai daili moteris, užtat kai 
su Kaliu trečiadienį išsirinkom teisingą žirgą, ir staiga atsirado 
kišenėje dešimt tūkstančių, aš ilgai nesukau galvos. Nuvažiavau 
traukiniu, lėktuvų nepakenčiu. Užpisa, kad nėra vietos. Nebent 
būtum japonas be kojų, tada gal tilptumei į lėktuvo sėdynę. Ir dar 
maisto su gėrimais nevežioja. Sėdau iš ryto į traukinį. Po pietų jau 
buvau ten. 

— Ji pavardę turi? - paklausė Bekstriomas. 

— Kas? - nesuprato Stolhamaris ir nustebęs pažvelgė į Aniką 
Karlson. 

— Tavo sena meilė iš Malmės, - paaiškino Bekstriomas. 

— Aišku, kad turi, - atsakė Stolhamaris. - Marja Olson. Gyve- 


na Stafano gatvėje, namo numeris ketvirtas. Yra telefonų knygoj. 

Ji dirba slaugytoja vienoje ligoninėje. Pasiėmė mane iš geležinke- 
lio stoties. Galit paskambinti jai, jeigu manim netikite. 

— Ką veikei po to? — pasiteiravo Bekstriomas. 

— Po to mes buvom namie iki pat penktadienio, o tada nuvažia- 
vom į Kopenhagą normaliai pavalgyti. Ten prabuvome visą dieną 
ir pusę nakties. 

— O paskui? 

— Na, paskui grįžom. Kažkada paryčiais. Turiu galvoje, grįžom 
į Malmę, atgal pas Marją, ir ten toliau leidom laiką. Išėjome ap- 
sipirkti prieš parduotuvėms užsidarant. O paskui vėl grįžom prie 
reikalo. 

— Vel grįžot prie reikalo? 

— Aišku, — atsiduso Stolhamaris. - Ji kuo geriausios formos, 
rimtai, o aš buvau užsivedęs. Mes turbūt nebuvom išlipę iš lovos 
iki sekmadienio vakaro, kai Žaibas paskambino man į mobilųjį ir 
pasakė naujienas. 

- Žaibas? 

— Bjornas Johansonas. Toks kitas draugelis iš mokyklos laikų. 
Turbūt pažįsti? Tarp vietinių neblogai žinomas. Senas veikėjas iš 
Solnos. Sundbyberge turėjo savo įmonę „Žaibo elektrikai“, bet 
dabar jo sūnus perėmęs. Tai va, jis pasakė man, kas atsitiko, tai 
nebesinorėjo kažkaip trintis Malmėje. Sėdau į naktinį traukinį ir 
grįžau padėti jums rasti tą šunsnukį, kuris užmušė Kalį. 

— Kaip miela iš tavo pusės, Rolandai, - tarė Bekstriomas. „At- 
rodo, kad senis Rolis begerdamas vis dėlto kiek pakrutino smege- 
nis ir sugalvojo šiek tiek pasispyrioti“, - pamanė jis. 

— Ką čia šneki. Padėsiu, kaipgi kitaip. Todėl ir atėjau, - patiks- 
lino jis. 


112 


TAS, KURIS NUGALĖS DRAKONĄ 


Prireikė dviejų valandų išsiaiškinti, ką Stolhamaris veikė nuo ke- 
tvirtadienio ryto, kai staiga sugalvojo traukti link Kopenhagos, iki 
pirmadienio ryto, kai pasirodė Solnos policijos nuovadoje. Paskui 
visi išėjo pietauti. 

Bekstriomas prisikimšo kaip reikiant, nes suprato, kad reikalas 
užsitęs. Sukirto kukuliukų su bulvių koše ir grietinėlės padažu, šį- 
kart pasiėmė ir migdolinį, ir marcipaninį pyragaitį. Anika Karlson 
paskubomis užkando makaronų salotų, ir, gurkštelėjusi minera- 
linio vandens, nuėjo pasižiūrėti, ar Almas su savo kolegomis jau 
ėmėsi tikrinti iš Stolhamario išgirstą informaciją apie jo apsilanky- 
mą Malmėje ir Kopenhagoje. Srolhamaris pasitenkino sumuštiniu 
ir puodeliu kavos, kurį Anika parnešė iš valgyklos. 

„Tuoj prisikasim“, - galvojo Bekstriomas, kai visi vėl atsisėdo į 
savo vietas. Stolhamarį ėmė pilti prakaitas, matyt ne veltui, o ger- 
damas kavą jis laikė puodelį abiem rankomis. 

— Praeitą trečiadienį, gegužės keturioliktąją, tu buvai Solvalos 
hipodrome, - pradėjo Bekstriomas. - Ką mums gali apie tai pa- 


pasakoti? 


Tą trečiadienį jis atvažiavo į hipodromą apie ketvirtą, kad pažiūrė- 
tų apšilimą, o paskui pavaikštinėtų ir pasižmonėtų. 

— Apšilimą? - paklausė Anika Karlson. Prieš pietus ji praktiš- 
kai nekalbėjo. 

Stolhamaris jai paaiškino, kad prieš lenktynes arkliai išvedami 
į bėgimo taką, kad galėtų apšilti. 

- Čia kaip mankšta, supranti? Apšilimas. Prieš išbėgant į tikras 
lenktynes, - paaiškino jis. 

— 


Po maždaug valandos pasirodė ir Kalis Danielsonas. Jie kalbėjosi 
su Gunaru Gustavsonu, ir šis patikino, kad prieš dieną jo duotas 
patarimas tebegalioja. Greičio Teisėjas per pirmąjį apšilimą elgėsi 
nepriekaištingai. Sena trauma, atrodo, jau buvo puikiausiai sugi- 
jusi. 

— Gunaras tvirtino, kad jis lyg visiškai kitas arklys, - pasakojo 
Srolhamaris. — Žinok, šakės, kaip traukinys, Bekstriomai. 

— Kaip jūs suradote vienas kitą Valos stadione? - paklausė Ani- 
ka Karlson. - Iš anksto susitarėt, kur susitiksite, ar kaip? 

- Jis turbūt paskambino man į mobilųjį, - papurtęs galvą atsa- 
kė Srolhamaris. - Atrodo, paskambino, - pridūrė jis. 

— Tai Kalis turėjo mobilųjį? - perklausė Anika. 

— O ką, ne visi šiais laikais turi? — savo ruožtu nustebęs į ją 

— Tu turi jo numerį? Jo mobiliojo? — pasitikslino Bekstrio- 
mas. 

— Turbūt ne, - papurtė galvą Stolhamaris. - Kam jis man rei- 
kalingas? Aš jam skambindavau į namus, o jei ne, tai vis tiek kur 
nors susitikdavom. Jeigu paskambinęs jo nerasdavau, tai palikda- 
vau žinutę autoatsakiklyje. Jis radęs perskambindavo. Nes mano 
mobiliojo numerį jis turėjo. 

— Pala, pala, Rolandai, - neatlyžo Bekstriomas. - Tu tikrai turi 
turėti Danielsono mobiliojo numerį. „Kažkas čia ne taip“, - pa- 
manė jis. 

— Ne, - pakartojo Stolhamaris. - Tu gal negirdi, ką sakau? — 
piktai pažvelgė jis į Bekstriomą. 

— Ar kada nors matei Danielsoną su mobiliuoju? - paklausė 
Karlson. - Jis tikrai jį turėjo? „Kažkas čia ne taip“, - pamanė ir ji. 


114 


TAS, KURIS NUGALĖS DRAKONĄ 


— Dabar, kai pasakei, man atrodo, tikrai nemačiau, — sutiko 
Stolhamaris. 

„Šūdas“, - pamanė Bekstriomas, susižvalgydamas su kolege, ir 
nusprendė pakeisti taktiką. 

— Aptarsim vėliau, - tarė jis. - Taigi, jūs su Danielsonu išlošėte 


apvalią sumelę? 


Jiedu su Danielsonu susimetė ir pastatė penkis šimtus už naujai 
gimusį Greičio Teisėją, o po dviejų minučių jau buvo dvidešimčia 
tūkstančių kronų turtingesni. 

— Kas tada? - paklausė Bekstriomas. 

— Kalis išgrynino pinigus, - pasakė Stolhamaris, - tada išvažia- 
vo namo su taksi pavakarieniauti. Mes buvom taręsi susitikti pas jį 
ir šiek tiek užkąsti, tai pagalvojau, kad nieko čia keisto. Taip len- 
gviau išvengti pagundų. Kai artėji link sepryniasdešimties, gana 
neblogai save pažįsti, - paaiškino jis. — Ir jis teisingai padarė, - tęsė 
Stolhamaris, - nes jau po kitų lenktynių likau be skatiko. Teko 
skolintis iš seno draugo šimtinę, kad nereikėtų pėdinti iki Kalio 
pėsčiomis. Jau buvo beveik aštunta valanda, o vidury nakties juk 
nevalgysi. Nebent, aišku, tik vakarienę. 

„Šūdas“, - pamanė Bekstriomas. 

— Jis pavardę turi? - paklausė jis. 

— Kas? - iš nustebimo papurtė galvą Stolhamaris. - Kalis? 

— Tas draugas, kuris paskolino tau šimtinę. 

- Žaibas, - pasakė Stolhamaris. - Man atrodo, kad jau sakiau? 
Ar mes apie jį nekalbėjom prieš pietus? 

— Pas Danielsoną, į Lazdynų tako pirmąjį namą, nuvažiavai 
su taksi? — pasiteiravo Bekstriomas, prisimindamas Britos Merės 


Anderson duotus parodymus. 

— Taip, su taksi, — linktelėjęs patvirtino Stolhamaris. 

— Esi tuo visiškai tikras? - paklausė Bekstriomas. 

— Na, velnias, ne, kai dabar pagalvoju. Šimtinės man neužte- 
ko, o tas lupikautojas irakietis, kuris mane vežė, išspyrė Rosundos 
gatvėje. Žinoma, čia ne pasaulio pabaiga, nes nuo ten iki Kalio 
namų tik kokie pora šimtų metrų, bet vis tiek teko pacit pėsčio- 
mis. 

— Kvitą pasiėmei? 

— Būčiau paėmęs, - atsakė Stolhamaris. - Visus kvitus atiduo- 
davau Kaliui. Jis juos pardavinėdavo kažkokiam senam pažįstam, 
prekiaujančiam buitine technika. Bet tas suskis iškart nuvažiavo. 

— Tai iki namo ėjai pėsčiomis? - pasitikslino Bekstriomas. „Ne 
toks vis dėlto ir kvailas tas senas bomžas“, - pamanė jis. - Kas 


toliau? 


Pirmiausia jie pasidalijo pinigus. Apylygiai. Stolhamaris į rankas 
gavo dešimt tūkstančių tris šimtus — dešimt banknotų po tūks- 
tantį kronų ir tris šimtines, - o kadangi Danielsonas neturėjo 
smulkių, tai Stolhamaris leido jam dar dešimtinę pasilikti. 

- Čia smulkmė, taigi senas draugas, - gūžtelėjo pečiais Stol- 


hamaris. 


Paskui jiedu valgė, gėrė ir šnekučiavosi. Pradėjo apie pusę devynių, 
suvalgė kiaulienos žlėgtainius su pupelėmis ir išgėrė kelis bokalus 
šviesaus alaus. Kai maistas buvo įveiktas, Kalis sau pasidarė deg- 
tinės su toniku, o Stolhamaris gėrė gryną. Jie toliau šnekučiavosi, 
abu buvo puikios nuotaikos, ir Kalis uždėjo senų Everto Taubės 


albumų. 

— Čia tai bent muzika, - įsijautęs pareiškė Stolhamaris. — Vel- 
nias, pas mus daugiau niekas nėra parašęs nė vienos normalios 
dainos nuo tada, kai užsilenkė Evertas. 

— Kiek laiko leidote muziką? - paklausė Anika Karlson. 

— Valandėlę kitą, - tarė Stolhamaris, žvelgdamas į ją su nuos- 
taba. — Turėjo jis tokią seną vinilo plokštelę, tai, man rodos, pa- 
klausėm ją keletą kartų. Senų „Kalnų klajūnu“, laivu iš Aberdyno, 
priplaukę prie San Pedro mes pylėmės benziną, - tyliai užtraukė 
Stolhamaris. - Tu girdi, kaip jis gerai varė, Karlson? Žodžius iki 
šiol prisimenu, amžiams įsmigę į širdį, - pareiškė jis. 

— Kiek laiko dainas traukėt? - paklausė Bekstriomas. 

— Kol kažkokia pikta sena ragana paskambino į duris ir pradė- 
jo laidyti gerklę. Aš stovėjau svetainėje ir klausiausi Everto, tai jos 
nemačiau, tik girdėjau, kur negirdėsi, kai taip užsivedė. 

— Kiek tada buvo valandų? - neatlyžo Bekstriomas. 

— Net neįsivaizduoju, - gūžtelėjo Srolhamaris savo plačiais pe- 
čiais. - Bet žinau, kiek buvo valandų kai grįžau namo ir paskam- 
žmonėms juk neskambinėsi. 

— Nair kiek tada buvo valandų? 

— Vienuolika trisdešimt, jei gerai prisimenu, - atsakė Stolha- 
maris. - Tada dar pagalvojau, kad gal kiek ir vėloka, bet buvau 
baisiai užsinorėjęs važiuoti. Taigi sukaupiau drąsą ir jai paskam- 
binau. Tiesa, iš pradžių dar namie šiek tiek atšvenčiau. Spintelėje 
buvo dar šio bei to užsilikę, tai turbūt begeriant ir sugalvojau, kad 
reiktų ją aplankyti. 

— O kiek buvo tada, kai išėjai iš Danielsono? - paklausė Beks- 
triomas. „Kaip, po velnių, mes tai patikrinsim?“ - pamanė jis. 

— Kai ta sena ragana ėmė rėkauti, supratau, kad laikas eiti namo 
nusnūsti. Taigi atsisveikinau su Kaliu ir patraukiau namo. Parėjau 
per kokias dešimt minučių, ne daugiau, nors beeidamas porą sykių 
ne ten pasukau, - paaiškino Stolhamaris, ir šypsodamasis palin- 
gavo galva. - Vakarėlis jau buvo šiek tiek, sakykime, išsikvėpęs, o 
Kaliui užvirė kraujas ir jis paskambino tai mus aprėkusiai senei. 
Man išeinant jis stovėjo ir ginčijosi su ja. 

— Tau išeinant Danielsonas rėkė ant kaimynės per telefoną? — 
perklausė Bekstriomas. 

— Būtent, - patvirtino Stolhamaris. - Tai pamaniau, kad pats 
laikas keliauti namo pailsėti. Viešpatie, kaip Žiauru, — varė savo 
Stolhamaris, vėl trindamas krumpliais akis. - Aš sau drybsojau 
sapnuodamas Marją, o kažkoks nevisprotis tuo metu įsilaužė pas 
Kalį ir uždaužė jį negyvai. 

— Kodėl nusprendei, kad kažkas įsilaužė? - pasiteiravo Beks- 
triomas. 

— Man Žaibas taip sakė, - Stolhamaris nustebęs pažvelgė pirma 
į Bekstriomą, paskui į Aniką Karlson. - Sakė girdėjęs, kad Kalio 
buto durys buvo nuimtos nuo vyrių. Kažkoks šunsnukis įsilaužė ir 
jį apšvarino. Negyvai sumušė, kol tas gulėjo įmigęs. 

— Kai tu išėjai, - nukreipdamas kalbą tarė Bekstriomas, - gal 
prisimeni, ar Kalis užsirakino duris? 

- Jis visada užsirakindavo. Kalis buvo atsargus žmogus, - atsa- 
kė Srolhamaris. - Nesakau, kad tada atkreipiau dėmesį, bet esu vi- 
siškai tikras, kad užsirakino. Aš jį vis patraukdavau per dantį. Dėl 
to, kad visada užsisklęsdavo. Aš namie būdamas niekad nerakinu 
visų spynų. 

— Arjis ko nors bijojo? - paklausė Bekstriomas. - Jei sakai, kad 


visada užrakindavo duris? 

— Nenorėjo turbūt, kad kas įsilaužtų ir jį apvogtų. Juk turėjo 
šio to vertingo. 

— Pavyzdžiui, ko? - pasidomėjo Bekstriomas. Jis pats lankėsi 
tame bute ir matė visas jo apšepusias vertybes. „Nagi nagi“, - pa- 
galvojo jis. 

— Na, - nutęsė Stolhamaris, įtemptai galvodamas. - Jo senų įra- 
šų kolekcija tikriausiai šio to verta. Ir tas jo stalas buvo brangus. 

— Ar tas miegamajame? — pasitikslino Bekstriomas. „Kas tokį 
galėtų pakelt nuo grindų? Ir kaip, po velnių, toks kaip Srolhamaris 
dar galėjo pakliūt į policiją?“ - pamanė jis. 

— Tas, - linktelėjo Stolhamaris. - Antikvarinis. Kalis turėjo 
tokių daikčiukų. Autentiškų senų kilimų ir daug kitokių gražių 
senovinių daiktų. 

— Iš tavo pasakojimo man kai kurie galai nesueina, - tarė Beks- 
triomas. —- Kai mes jį radom, durys buvo neužrakintos, ir neapti- 
kom jokių žymių, kad kas būtų jėga įsilaužęs. Iš vidaus duris galima 
užrakinti raktu arba skląsčiu. Iš lauko jos užrakinamos tik raktu. 
Kai mūsų kolegos ten nuvažiavo, duris rado plačiai atvertas, bet 
jokių žymių ant jų nebuvo. Teismo ekspertai mano, kad išeidamas 
nusikaltėlis uždarė duris, bet svetainėje buvo paliktas atviras bal- 
konas, ir nuo skersvėjo jos vėl atsidarė. Kaip tai paaiškintum? 

— Paaiškinčiau? - apstulbęs pakartojo Stolhamaris. - Jeigu eks- 
pertai taip sako, tai vadinasi, taip ir buvo. Manęs neklausinėkit, 
kokį velnią manau. Aš buvęs tyrėjas. Ne teismo ekspertas. Klauskit 
Pelios Niemio ar kurio nors iš jo vaikinų. 

— Mes su kolegomis linkstame link kitokios versijos, - linkte- 
lėjęs Anikai Karlson tarė Bekstriomas. - Manome, kad Kalis Da- 
nielsonas tikriausiai pats įsileido žudiką, nes jį pažinojo ir pasiti- 
kėjo. „Kaip tau tokia mintis?“ - pagalvojo jis. 

— Neteisinga linkme einat, Bekstriomai, - papurtė galvą Stol- 
hamaris. - Kas iš mūsų senų draugų turėtų bent kokią priežastį 
nužudyti Kalį? 

— O tu neturi variantų? - paklausė Bekstriomas. - Mes su ko- 
lege Karlson tikėjomės, kad gal kartais žinosi. 

— Na, vienintelis iš mūsų senų draugų, kuris man ateina į galvą, 
būtų nebent Manhatanas. Jis, žinai, iš senosios mūsų kompanijos. 
Vienintelis, kuris griežė dantį ant Kalio. 

— Manhatanas? Kaip Niujorko rajonas? 

— Ne, baik tu, - atsakė Srolhamaris. - Kaip tas šlykštus birzga- 
las su viskiu ir trauktine. Iš kur, po velnių, žmonės primąsto į viskį 
pilti trauktinės? Galėtų uždrausti įstatymu. 

— Manhatanas, - pakartojo Bekstriomas. 

— Manis Hansonas, - patikslino Stolhamaris. - Draugų vadi- 
namas Manhatanu. Dirbo barmenu senajame „Karltono“ viešbu- 
tyje, kai dar nebuvo išėjęs į pensiją. Po kelių taurelių pasidarydavo 
kaip gyvulys. Buvo įmerkęs šiek tiek pinigų į kažkokią įmonę, nes 
paklausė Kalio, ir, matyt, viskas nuplaukė. Dėl to ir buvo nepaten- 
kintas. 

— Manis Hansonas, - vėl pakartojo Bekstriomas. - O kur mes 
galėtume jį rasti? 

— Bijau, kad lengvai nesurasit, - šypsodamasis atsakė Rolandas 
Stolhamaris. - Nebent galit bandyti ieškoti Solnos kapinėse. At- 
rodo, vaikai išbarstė jo pelenus tenai miškelyje, kad būtų pigiau. 

— O kada tai nutiko? - paklausė Bekstriomas. „Ir už ką man 
tai?“ — šmėstelėjo jam. 

- Žiloj senovėj, - atsakė Stolhamaris. - Sakyčiau, prieš kokią 
gerą dešimtį metų. 

— Rolandai, man rūpi kai ko paklausti, - įsiterpė Anika Karlson. — 
"Tu buvęs mūsiškis, taigi apie skambučių išklotines išmanai ne ma- 
žiau už mane. 

— Kelias senas gudrybes vis dar prisimenu, - kukliai sutiko 
Stolhamaris. 

— Kai išėjai iš Kalio Danielsono namų, jis telefonu šaukė ant 
savo kaimynės. Mes patikrinome tą skambutį. Buvo beveik pusė 
vienuolikos. Tada, kaip sakai, tu išėjai namo ir parėjai per kokias 
dešimt minučių. Tai reikštų, kad namo grįžai maždaug be dvide- 
šimties vienuolika. 

— Kažkas panašaus, - linktelėjo Srolhamaris. 

— Tada, kaip sakai, paskambinai savo draugei į Malmę, apytiks- 
liai pusę dvylikos. 

— Taip, tą tiksliai žinau. Todėl, kad prieš skambindamas pažiū- 
rėjau į laikrodį. Kaip ir sakiau, nenorėjau labai vėlai skambinti. 

— Tai ką tuomet iki tol veikei? Namo grįžai be dvidešimt vie- 
nuolika, o jai paskambinai pusę dvylikos. Praėjo penkiasdešimt 
minučių. Tai beveik valanda. O ką tu veikei? 

— Juk jau sakiau, - Stolhamaris atrodė nustebęs. 

— Tada aš, matyt, pamiršau, - atsakė Anika Karlson. - Gal ga- 
lėtum priminti, jei nesunku? 

— Spintelėje turėjau dar vieną kitą šlakelį. Ir buvo proga atšvęsti, 
tai iš pradžių tą šlakelį išgėriau. Paskui paskambinau Marjai. Na, 
žinai, turbūt kraujotaka suaktyvėjo, kol atsisėdęs namie gurkšno- 
jau, - kreivai šyptelėjęs paaiškino Srolhamaris. 

— Penkiasdešimt minučių, - greit susižvalgiusi su Bekstriomu 
pakartojo Anika Karlson. 


— Turbūt buvo nemažas šlakelis, - pastebėjo Bekstriomas. 

— Kam kabinėtis, Bekstriomai, - atsakė Stolhamaris. - Tikriau- 
siai sėdėjau, mąsčiau ir užsimiršau. 

— Klausimas iš kitos operos, - tarė Besktriomas, - gal kartais 
prisimeni, ar Kalis Danielsonas neturėjo portfelio arba lagaminė- 
lio? Tokio puošnaus, odinio, su žalvariniu užraktu? 

- Taip, turėjo, - linktelėjo Stolhamaris. — Šviesiai rudos odos. 
Kaip tikro direktoriaus. Paskutinį kartą mačiau jį, kai buvau užėjęs 
pavalgyti, tą vakarą prieš nužudymą. Tikrai jį mačiau. 

— Tikrai jį matei? - pakartojo Bekstriomas. —- Kodėl toks ti- 
kras? 

— Buvo padėtas ant televizoriaus, - paaiškino Stolhamaris. — 
Svetainėje, kur mes valgėm. Ir sugalvok tu man ten padėti sušiktą 
portfelį. Na gerai, aš pats neturiu tokio portfelio, bet jeigu turė- 
čiau, kažin ar laikyčiau ant televizoriaus. O kodėl klausi ? 

— Jis dingo, - atsakė Bekstriomas. 

— Matai kaip, - gūžtelėjo pečiais Srolhamaris. - Man išeinant 
dar buvo. Ant televizoriaus. 

— Mums atvažiavus kitą rytą jau nebebuvo, - pasakė Bekstrio- 
mas. - Gal kartais turi minčių, kur jis galėjo dingti ? 

— Baik juokus, Bekstriomai! — Srolhamaris rūsčiai pažvelgė į jį 
savo įdubusiomis akimis. 

— Manau, kol kas padarysime pertraukėlę, - tarė Bekstriomas, 
linktelėdamas savo kolegei. 

- Dėl manęs galim, — atsakė Stolhamaris. - Aš nieko prieš grįž- 
ti namo ir palįst po dušu. 

— Tau greičiausiai reikės luktelėti dar keletą minučių, Rolan- 
dai, - draugiškai jam šypsodamasi pasakė Anika Karlson. - Mums 
reikia pasikalbėti su prokurore prieš tau išeinant. 

— Gerai, - gūžtelėjo pečiais Rolandas Srolhamaris. 

Praėjus valandai vyriausioji prokurorė Tuvė Karlgren nusprendė 
skirti buvusiam inspektoriui tyrėjui Rolandui Stolhamariui kar- 
domąjį suėmimą. Bekstriomui su Karlson teko paprakaituoti ją 
įtikinėjant, bet galiausiai prokurorė su jų prašymu sutiko. Stol- 
hamaris turėjo marias laiko užmušti Karlą Danielsoną, pakeliui 
namo atsikratyti drabužių, ir taip toliau. Buvo pakankamai mo- 
tyvų, bet dar daugelį dalykų reikėjo išsiaiškinti. Taigi jį pagrįstai 
buvo galima įtarti žmogžudyste, o kol tyrėjų komanda tikrins jo 
parodymus ir apieškos butą, visiems būtų geriausia palikti Srolha- 
marį už grotų. 


Bekstriomas jau ruošėsi eiti namo, kai paskambino Peteris Niemis. 
Jis buvo ką tik faksu iš Valstybinės teismo ekspertų laboratorijos 
gavęs pirmuosius atsakymus dėl kruvinų drabužių. 

— Kraujas Danielsono, - tarė Bekstriomas, labiau konstatuoda- 
mas faktą nei klausdamas. 

- Jo, be jokios abejonės, - atsakė Niemis. 

Bet daugiau, kaip teigė Valstybinės laboratorijos ekspertai ir 
pats Niemis, nebuvo jokių kito žmogaus pėdsakų. Jokių atplaišų, 
plaukų, pirštų atspaudų. Esama tikimybės vėliau nustatyti DNR, 
tačiau šis reikalas truks gerokai ilgiau. 

„Ir tegu eina šikt“, - pagalvojo Bekstriomas, kviesdamas taksi. 

Kitą dieną, antradienį po pietų, įvyko trečiasis tyrėjų grupės susi- 
rinkimas. Jame dalyvavo visi, įskaitant abu teismo ekspertus. Prieš 
pat susirinkimo pradžią į kabinetą įžengė Solnos kriminalinės po- 
licijos viršininkas vyresnysis inspektorius Toivonenas. Nužvelgęs 
visus paniurusiu žvilgsniu jis linktelėjo ir atsisėdo į tolimiausią 
kampą. 

„Devyni žmonės, ir tik vienas normalus policininkas“, - pagal- 
vojo Bekstriomas. Be jo kabinete buvo viena grynakraujė suomio 
išpera, vienas asilas iš Laplandijos (o tai praktiškai tas pats), vie- 
nas čilietis, vienas rusas, viena daili juodukė, viena arši /esbė, vienas 
protiškai atsilikęs Klumpakojis ir senas kelmas Larsas Almas, pro- 
tiškai neįgalus nuo gimimo. „Į kokią šikną ritasi mūsų policija?“ — 
mąstė Bekstriomas. 

— Na ką, - pradėjo jis. - Pradedam. Kaip sekasi apieškoti Stol- 
hamario butą? - Bekstriomas padrąsinamai linktelėjo Niemiui. 

Pasak Niemio, krata buvo praktiškai atlikta. Daug neišsiplečiant 
buvo galima teigti, kad įkalčių prieš Stolhamarį nerasta. Nebuvo 
nei stambesnės sumos grynųjų, nei kelnių su kraujo dėmėmis, nei 
portfelio su plaktuko paliktomis žymėmis. 

„Greičiausiai bus viską paslėpęs ir atidžiai panaikinęs pėdsa- 
kus. O šlamančius turbūt kur nors užkasė, - pamanė Bekstrio- 
mas. - Ko daugiau norėt iš tokio asilo“ 

— Mūsų menki radiniai, tiesą sakant, labiau patvirtina Rolio 
pasakojimą, - paskelbė Niemis. 

— Pavyzdžiui, kokie? - paklausė Bekstriomas. - „Ir kas pagal- 
votų? Tai dabar jau nebe įtariamasis, o Rolis, ar ne?“ - mintyse 


pridūrė jis. 


Miegamajame ant lovos teismo ekspertai aptiko Stolhamario ke- 
lionės į Malmę ir Kopenhagą įrodymą. Tai buvo pusiau iškraus- 
tytas sportinis krepšys su drauge sugrūstais švariais ir nešvariais 
drabužiais, plastikiniu vonios reikmenų maišeliu ir pustuščiu 
buteliu tradicinės daniškos žolelių trauktinės. Žodžiu, viskuo, ką 
toks veikėjas kaip Srolhamaris ir galėtų parsivežti namo iš trum- 
pos kelionės į Malmę ir Kopenhagą. 

— Be to, jame dar buvo pluoštelis kvitų, - pridūrė Niemis. — 
Traukinio bilietai į Malmę ir atgal, taip pat ir abipusiai bilietai 
į Kopenhagą. Kvitai iš penkių barų Malmėje ir Kopenhagoje. 
Koks tuzinas taksi ir dar visokių kitokių kvitų. Bendra suma su- 
daro apie devynis tūkstančius Švedijos kronų. Įkalčiai patvirtina 


jo parodymuose paminėtą laiką. 

- Viską surinko, kad perduotų savo geram draugui, kvitų pre- 
kiautojui Karlui Danielsonui. Kai tik grįš namo, - išsišiepė Beks- 
triomas. „Iš kur randasi tokių nevispročių?“ — svarstė jis. 

— Jo teigimu, taip, — įsiterpė Almas. — Aš su juo apie tai kal- 
bėjau, ir būtent taip jis man tvirtino. Bet suprantu, kur tu lenki, 
Bekstriomai. 

— Tai ką dar sužinojai? — šyptelėjęs paklausė Bekstriomas. 

— Kalbėjausi su ta moterimi iš Malmės, jo drauge. Apklausiau 
telefonu, - tarė Almas. - Paklausiau jos to paties. Ji daug negalvo- 
dama atsakė, kad irgi tai pastebėjusi ir jiems būnant Kopenhagoje 
paklaususi, kam jam prireikė tų senų kvitų. Jis jai atsakė Stokhol- 
me turintis seną bičiulį, kuriam juos vėliau perduos. 

— Tik pamanyk, - patenkintas nusišypsojo Bekstriomas. — 
Rolis Stolis nerimsta dėl kvitų, o jo mergužėlei parūpsta, kur jis 
juos dės. Nes tikriausiai ne savo buvusiems darbdaviams jis juos 
rinko. 

— Kaip ir sakiau, - tarė Almas, - aš suprantu, kur tu lenki. 

— Ką dar mums turi? — pasiteiravo Bekstriomas. „Sakyk, kol 
nepasiraitojau rankovių ir nesumaišiau to Rolio Stolhamario su 
šūdais“, - pagalvojo jis. 

— Dėl to reikalo su laiku, kur praleido tą penkiasdešimt minu- 
čių. Kai sakė sėdėjęs namie ir mąstęs, o paskui paskambinęs Mar- 
jai Olson į Malmę. Jis iš tikrųjų jai skambino. Dvidešimt penkios 
minutės po vienuoliktos iš namų telefono jis skambino į Marjos 
Olson namų telefoną. 

— O likusias keturiasdešimt penkias minutes mąstė apie aukš- 
tas materijas, - nusprendė Bekstriomas. - Nebent turi kokią kitą 
versiją? 

— Pradžiai pabandžiau pėsčiomis nueiti iš Lazdynų tako pir- 
mo namo iki Stolhamario buto Geležinkelio gatvėje, prasukda- 
mas pro Ąžuolyno gatvę, kur rado numestus drabužius. Užtrunka 
mažiausiai penkiolika minučių, nebent šuoliuorum bėgte. 

— Lieka trisdešimt minučių, - suskaičiavo Bekstriomas. - Dau- 
giau nei reikia suknežinti Danielsonui makaulę, susišluoti pini- 
gus ir persirengti švariais drabužiais. O pakeliui išmesti lietpaltį, 
šlepetes ir gumines pirštines. 

— Tiesos yra, - sutiko Almas. - Tik va, Rolando kaimynas... 
Jeigu jis nemeluoja, tuomet ši versija atkrenta. 

„Taip ir maniau, - pagalvojo Bekstriomas. — Masinė akcija bet 
kokia kaina ištraukt iš bėdos legendinį Rolį akivaizdžiai įsibė- 
gėja. 


Septyniasdešimt trejų metų kaimynas buvo vardu Polis Englun- 
das. Pensininkas, anksčiau dirbęs prižiūrėtoju Stokholmo karo 
laivyno istorijos muziejuje. Tas pats, kuris grasino Bekstriomui ir 
Stigsonui iškviesiąs policiją. Englundas turėjo sūnų, dirbantį fo- 
tografu laikraštyje „Ekspresas“, ir praėjusį vakarą šis paskambino 
tėvui papasakoti, kad jo kaimynas iš gretimo buto sulaikytas kaip 
įtariamasis nužudymo byloje. Gal kartais tasai kaimynas palikęs 
tėvui atsarginį raktą nuo savo buto, kad būtų galima ten įeiti ir 
šiek tiek pafotografuoti ? 

Englundas vyresnysis sužlugdė sūnaus viltis. Atsarginio rakto 
jis neturėjo. Stolhamaris buvo triukšmadarys ir girtuoklis, bloges- 
nio kaimyno ir nesurasi. Englundas džiaugdavosi tomis minutė- 
mis, kai tik šio nebūdavo namie, o kitą rytą iškart paskambino į 


Solnos policiją norėdamas papasakoti, ką pastebėjęs Danielsono 

žmogžudystės išvakarėse. Pagaliau pasitaikė proga atsikratyti jo 
visiems laikams. Jei tik jis būtų žinojęs, kaip viską pakreips jo pa- 


sakojimas, greičiausiai nebūtų pravėręs burnos. 


- Nair ką jis papasakojo? - paklausė Bekstriomas. 

— Kad trečiadienį vakare matė Stolhamarį įeinantį į jų namą 
apytiksliai be penkiolikos minučių vienuoliktą. Jis įsitikinęs, kad 
tai buvo Srolhamaris, bet kadangi jo nelabai mėgsta ir kaip galė- 
damas vengia kalbėtis, tai luktelėjo kokią minutę ir tik tada pats 
įėjo vidun. 

— Gerai, - tarė Bekstriomas. - O kokio velnio jis toks įsitikinęs, 
ir ką veikė lauke vidury nakties? Kodėl jis toks tikras, kad buvo be 
penkiolikos vienuolika? Ir išvis, ar bent buvo blaivus? - neatlyžo 
jis. - Ar nebus ta pati sena dainelė. Supainiojo dienas, arba viena 
kita valanda apsiriko. Arba matė visai kitą žmogų. Arba gal viską 
išsigalvojo, nes nori būti svarbus, o gal nori sušikti Stolhamariui 
reikalą. 

— Nenukrypkim nuo temos, Bekstriomai, — pertraukė Almas, 
mėgaudamasis kiekviena šio pokalbio sekunde. - Jeigu liudinin- 
kas sako tiesą, tuomet Stolhamaris vargiai galėjo užmušti Daniel- 
soną. Mažų mažiausiai tada viskas vyko ne taip, kaip mes manėme. 
Bent jau po pusės vienuolikos. 

— Išdėstysiu nuosekliai, - tęsė Almas. - Kas vakarą po vėlyvųjų 
žinių per TV4, kurios baigiasi orų prognoze pusę vienuolikos, En- 
glundas išveda lauk savo taksą. Visada apeina su šunimi kvartalą 
tuo pačiu maršrutu, ir visada užtrunka apie penkiolika minučių. 
Bet ne tą vakarą, nes ties posūkiu dešinėn link Esplanados gatvės jį 


sustabdo uniformuotas policijos pareigūnas ir nuvaro šalin, liepęs 

grįžti namo pro ten pat, iš kur atėjęs. Taigi jis grįžta atgal. Pėdina 
nenoromis, nes jam, kaip ir visiems, smalsu. Bet nieko neatsitinka, 
tad jis kiek paėjėjęs vėl stabteli Jarnvagsgatano gatvėje ir dar kelias 
minutes pasiklauso, o paskui traukia namo. Priėjęs prie gretimo 
namo, už kokių dvidešimties metrų nuo savo laiptinės durų, jis 
pamato Stolhamarį, einantį į vidų. 

— O ką ten veikė mūsų uniformuoti kolegos? — paklausė Beks- 
triomas. 

— Jie buvo atitvėrę Esplanados gatvę, nes ruošėsi reidui viena- 
me bute, esančiame už šimto metrų. Reagavo į pranešimą, kad ten 
slapstosi vienas asmuo, įtariamai susijęs su prieš kelias dienas Bro- 
mos oro uoste vykusiu susišaudymu ir ginkluotu apiplėšimu. 

— O laikas? - nerimo Bekstriomas. - Kaip susidėlioja laikas? 

— Visų pirma, tai turėjo nutikti trečiadienį, gegužės keturiolik- 
tąją, po pusės vienuolikos vakare. Tai neginčijamas faktas. Būtent 
tada prasidėjo reidas ir mūsų uniformuoti kolegos stengėsi atitver- 
ti tą vietą nuo pašalinių. 

— Tai gal jis stovėjo ten su šunimi ir žiopsojo beveik pusvalan- 
dį, - nepasidavė Bekstriomas. — Iš kur, po velnių, tu toks tikras, 
kad ne? 

— Niekada negali būti visiškai tikras, - atsakė Almas. — Aš tik 
žinau, ką jis papasakojo, o sėdėjau ir klausinėjau jį dvi valandas. 

- Ir ką dar jis papasakojo? - paklausė Bekstriomas. - Praverstų 
žinoti. „Ir būtų gerai dar iki Kalėdų , - mintyse pridūrė jis. 

— Pasakojo, kad pastovėjo kelias minutes ir nuėjo namo, pa- 
matė įeinantį į laiptinę Stolhamarį, luktelėjo kelias minutes, kad 
nereikėtų su juo kalbėtis, o tada pats įėjo į namą ir liftu pakilo į 
savo aukštą. Vos tik įėjęs pro duris paskambino sūnui. Iš savo mo- 

biliojo į jo mobilųjį. Tiesiog šiaip, iš smalsumo, o sūnus jau ir taip 
laukė prie Esplanados gatvės, nes redakcija jau buvo informuota 
apie tenykščius įvykius. 

— Tuo metu buvo be dešimt vienuolika, šįryt patikrinome 
skambučių išklotinę, - užbaigė Almas. 

— Sakai, šitaip, - Bekstriomas metė piktą žvilgsnį į savo kole- 
gą. - Ber ar tas žioplas senis kartais neturi namų telefono? 

— Turi, - atsakė Almas, - ir žinau, kur lenki, Bekstriomai. Aš 
tik perpasakoju tau jo žodžius. 

— Labai įdomu, kodėl jis skambino iš mobiliojo, - toliau svars- 
tė Bekstriomas. - Senas šykštuolis. Kam jam skambinti iš mobi- 
liojo? 

— Paskambino, nes jau laikė jį rankoje žengdamas pro namų 
duris. Jis taip teigia, - paaiškino Almas. - Gaila, Bekstriomai, — 
pridūrė jis, nors iš pažiūros jam nė kiek nebuvo gaila. - Praktiškai 
visos detalės patvirtina Geležinio Žmogaus parodymus. Kad pusę 
vienuolikos jis išėjo iš Danielsono, patraukė tiesiai namo, ir be 


penkiolikos vienuolika jau buvo savo bute. 


Bekstriomas pasiūlė padaryti pertraukėlę. Teismo ekspertai ilgiau 
dalyvauti susirinkime negalėjo. Jie turėjo svarbių reikalų ir nega- 
lėjo gaišti. Toivonenas, pasinaudojęs proga, taip pat dingo. Kaž- 
kodėl atrodė kur kas linksmesnis negu tada, kai atėjo. Išeidamas 
netgi padrąsinamai linktelėjo Bekstriomui. 

— Sveikinu, Bekstriomai, — tarė jam Toivonenas. - Smagu ma- 


tyti, kad sugrįžai į savo vėžes. 


"Ž. 


„Dar vienas mulkis liudininkas“, — galvojo Bekstriomas, kai po 
ketvirčio valandos tyrėjų grupė vėl susirinko. Blogiausiu atveju 
tai galėjo reikšti, kad Stolhamaris vėliau tą naktį tiesiog grįžo į 
Lazdynų taką užmušti ir apiplėšti Karlo Danielsono. Iš tokio tipo 
kaip Geležinis Žmogus to tikrai būtų galima tikėtis. Sėdėdamas 
namuose Ąžuolyno gatvėje išmaukė paskutinį lašą ir staiga alko- 
holiu užpiltomis smegenėlėmis susivokė, kad dvidešimt tūkstan- 
čių yra dvigubai daugiau nei dešimt. Tada nusvirduliavo atgal pas 
Danielsoną ir pasiūlė pratęsti jų vakarėlį. Apsivilko lietpaltį, apsi- 
avė šlepetes, užsimovė gumines pirštines ir tvojo draugeliui su jo 
paties prikaistuvio dangčiu. „Labai tikėtina, kad taip ir viskas ir 
buvo“, - tikino save Bekstriomas. 

— Turit minčių? - paklausė jis, nužvelgdamas kabinete likusius 
penkis žmones. Penkis psichinius ligonius, jo asmenine nuomo- 
ne. Vieną rusą, vieną dailią juodukę, vieną aršią /esbę, atsilikusį 

liaudies šokėją ir seną kelmą. „Visa našta man“, - pamanė Beks- 


triomas. 


— Na, aš, pavyzdžiui, dar nesiruošiu paleisti Srolhamario, - pasakė 
Anika Karlson, drąsindama savo viršininką šypsena. 

„Tik /esbė taip ir galėtų pareikšti, - pamanė Bekstriomas. 

— Įdėmiai klausau, - tarė jis. 

— Argi nekeista, kad kažkoks visai kitas žmogus tiesiog ėmė ir 
išdygo pas Danielsoną bute vos tik išėjo Stolhamaris? — paklausė 
Karlson, žvelgdama į Almą. 

— Gal jis stovėjo ir laukė, kol šis išsinešdins? - pasakė Almas. — 
Norėjo likti su savo auka akis į akį. 

— Bet jį taip pat įsileido į vidų, - neatlyžo inspektorė tyrėja 
Karlson. - Vadinasi, dar vienas senas Danielsono draugas? Tarp 
kitko, ar mes jau visus patikrinom? - ji klausiamai linktelėjo Al- 
mui. 

— Vis dar dirbam, - susigūžęs patraukė pečiais Almas. 

— Aš, ko gero, pritarčiau Bekstriomui ir Anikai, - įsiterpė Nadja 
Hiogberg. - Kai užaugi Sovietų Sąjungoje, taip kaip aš, tai nustoji 
tikėti sutapimais, o mes neturim jokių žinių, kad kas nors būtų ste- 
bėjęs Danielsono butą. Be to, ir tas mūsų liudininkas man nelabai 
patinka. Iš kur jis toks tikras, kad ten buvo būtent Stolhamaris? 
Tas, kurio. jis, atrodo, labai nemėgsta. Ar tik nebuvo taip, kad jis 
matė tą, ką norėjo matyti? O tas faktas, kad prieš pat vienuoliktą 
jis paskambino sūnui, gali būti visai nesusijęs sa mūsų byla. Labai 
tikėtina, kad jam tik parūpo, ką veikia policija Esplanados gatvėje. 
Gal tenorėjo pranešti sūnui, kad ten kažkas vyksta, turint galvoje, 
kad šis dirba fotografu laikraščio redakcijoje. Ir kam jam skambin- 

ti iš mobiliojo, jeigu jau buvo grįžęs namo? Šios detalės nereiktų 
pamiršti. Šitas liudininkas neatrodo patikimas. 

„Viena /esbė ir viena rusė, - mintyse skaičiavo Bekstriomas. — 
Nors kaip rusė, sakyčiau, gudri. 

— Nemanau, kad iš to dar ką nors pešim. Bent jau kol kas tikrai 
ne, — tarė Bekstriomas. - Kas dar ką pridurtų? 

— Tai gal aš dar papasakosiu apie tuos Danielsono senus drau- 
gus, - prabilo Almas. - Kaip tu prieš tai ir klausei, Anika. - Link- 
telėjo jis atsisukęs į Aniką Karlson. 


— Na, tai ką mes apie juos žinome? - paragino Bekstriomas. 


Pasak Almo, buvo maždaug dešimt tokių „Solnos berniukų“. Visi 
buvo užaugę Solnoje arba Sundbyberge, čia baigę mokyklas ir dir- 
bę. Tokio pat amžiaus kaip Danielsonas ar net šiek tiek vyresni, ir 
nelabai panašūs į tipiškus žmogžudžius, žinant jų amžių. 

— Nepamirškim, kad šešiasdešimtmetį perkopęs žmogžudys 
yra itin retas atvejis, - priminė Almas. - Tarp vadinamųjų 50>2- 
žų — taip pat. 

— Na, kalbant apie Stolhamarį man tai netrukdo, — pareiškė 
Bekstriomas. 

- Sutinku, - pritarė Almas. - Žiūrint grynai iš statistinės ir kri- 
minologinės pusės, jis kuo puikiausiai tinka tam vaidmeniui. 

„Bailys“, - pamanė Bekstriomas. 

— Aš policininkas, - atšovė jis. - Ne statistikas ir ne krimino- 
logas. 

— Senyvi vyriškiai, piktnaudžiaujantys alkoholiu, palikti žmo- 
nų, pamiršti vaikų, kai kurie teisti, dažniausiai už vairavimą arba 
viešosios tvarkos pažeidimą išgėrus, o vienas iš jų, būdamas dar vy- 

resnis nei septyniasdešimties, netgi sukėlė triukšmą bare ir buvo 
nuteistas už kūno sužalojimą, - atsiduso Almas. Jis kalbėjo tokiu 
tonu, lyg garsiai mąstytų. 

— Ne senis, o dinamitas, - atsakė į tai Bekstriomas. - Koks ten 
jo vardas? 

— Halvoras Siodermanas, šį rudenį jam sueis septyniasdešimt 
dveji. Incidentas įvyko vietiniame bare, atrodo, susimušė su savi- 
ninku dėl maisto, kurį buvo valgęs ten prieš savaitę. Aiškino, kad jį 
bandė nunuodyti. Siodermanas, pravarde Halfis, anksčiau prekia- 
vo automobiliais. Baro savininkas buvo iš Jugoslavijos, dvidešim- 
čia metų jaunesnis, bet tai nesutrukdė Siodermanui sulaužyti jam 
žandikaulį. Halfis Siodermanas, kaip sako keli vyresni kolegos iš 
mūsų nuovados, tarp senų Solnos girtuoklių yra legendinė asme- 
nybė. Buvo rokeris, pardavinėjo automobilius, turėjo perkrausty- 
mų bendrovę, prekiavo buitine technika ir viskuo, kas tik šauna į 
galvą. Su teisėsauga susidūręs ne kartą. Daug sykių teistas už įvai- 
rius dalykus - nuo sukčiavimo iki smurtavimo. Pasiknisau duome- 
nų bazėje, jo pavardė mūsų įrašuose jau šmėžuoja penkiasdešimt 
metų. Per tuos metus penkiskart sėdėjo kalėjime. Ilgiausia bausmė 
truko pustrečių metų. Tai buvo septintojo dešimtmečio viduryje, 
kai jį nuteisė už kūno sužalojimą, sukčiavimą stambiu mastu, vai- 
ravimą išgėrus ir dar keletą nusižengimų. Bet per pastaruosius dvi- 
dešimt penkerius metus jis gerokai apsiramino. Amžius, atrodo, 
padarė savo. Na, išskyrus tas peštynes su jugoslavu. 

— Na va, matai? — su geranoriška veido išraiška tarė jam Beks- 
triomas. — Jeigu tokiam tipui kaip Halfis paklius į rankas prikais- 
tuvio dangtis, jis turbūt vienas pats išguldys visą riaušių malšintojų 
būrį. Smalsumo dėlei, ar jis turi alibi tam trečiadienio, gegužės ke- 
turioliktosios vakarui ? 

- Sako, kad turi, - atsakė Almas. - Su juo kalbėjausi tik telefo- 
nu, bet tvirtino, kad turi alibi. 

— Ir koks tas jo alibi? — matyt, grynai iš smalsumo paklausė 
Anika Karlson. 

— Pasakė, kad nieko nenori aiškinti, - tarė Almas. - Pasiuntė 
mane velniop ir padėjo ragelį. 

— Ir ką tu su juo planavai daryti? - išsišiepė Bekstriomas. 

— Planavau pas jį užvažiuoti ir apklausti oficialiai, - atsakė Al- 
mas be didelio entuziazmo. 

— Pasakyk, kai važiuosi, ir aš prisijungsiu, - suraukusi antakius 
tarė Anika Karlson. 

„Vargšas Halfis“, - šmėstelėjo Bekstriomui. 

— Kas dar? - paklausė jis, norėdamas pakeisti temą. 

— Dauguma iš jų turi alibi, - tęsė Almas. - Pavyzdžiui, Gu- 
naras Gustavsonas ir Bjornas Johansonas, arba Gunaras Žokėjus 
ir Žaibas, kaip juos draugai vadina. Jie sėdėjo Valoje, restorane, 
iki vienuoliktos valandos. Paskui nuėjo pas trečią draugą ir žaidė 
pokerį. Jis turi vasarnamį Spongoje. 

— O pavardę turi? - paklausė Bekstriomas. - Tas, kur gyvena 
Spongoje? 

— Jontė Ogrenas. Pravarde Jontė iš Bolstos. Buvęs šaltkalvis, 
atrodo, turėjęs versliuką kažkur netoli Bolstos upės. Septyniasde- 
šimties metų. Neteistas, bet pagarsėjęs erelis. Iš tų, kur kibdavo į 
vamzdžius ir metalo lakštus plikom rankom, kai buvo jaunesnis. 
Taip par jis, skirtingai nei dauguma, tebeturi žmoną, tik tą vakarą, 
kai visi susirinko pokerio, jos, atrodo, nebuvo. Lankėsi pas savo se- 
serį Nineshamne. Sakyčiau, jau buvo pasimokiusi iš praeitų kartų, 
Bekstriomai. 

— Kokie dar veikėjai? - paklausė Bekstriomas, nenoromis vis 
labiau susidomėjęs. 

— Marijas Grimaldis, šešiasdešimt penkerių, - toliau vardijo 
Almas. - Imigrantas iš Italijos. Atsikraustė septintajame dešim- 
tmetyje, kai įsidarbino „Saab“ filiale Sioderteljėje. Tapo geriausiais 
draugais su Halfiu Siodermanu, automobilių prekeiviu, ir su jo 
dešimčia metų vyresniu broliu, kuris irgi prekiavo automobiliais. 
Brolis, tiesa, jau dešimt metų kaip miręs, tai manau, kad jis atkren- 
ta. Užtat Marijas sveikas gyvas. Iš „Saab“ išėjo po kelerių metų ir 
atidarė piceriją. Kiek girdėjau, dar tebeturi kelias picerijas ir aludę 
kažkur čia Solnoje ir Sundbyberge, bet jei tai tiesa, tai jo vardas 
nefigūruoja jokiuose oficialiuose dokumentuose. 

— O pravardę kokią nors turi? - pasidomėjo Bekstriomas. 

— Draugai, atrodo, vadina Krikštatėviu, - Almas liūdnai pa- 
kinkavo galva. - Kol kas iki jo neprisikasiau, bet surasim. 

— Na va, matai? — linksmai tarė Bekstriomas. - Pilna aplink 
tų erelių, tik gaudyk, bet nuoširdžiai kalbant, aš vis tiek statau pi- 
nigus už mūsų buvusį kolegą Stolhamarį. Kas dar? — pridūrė jis, 
žvilgteldamas į laikrodį. 

— Suradau Danielsono banko seifą, - prabilo Nadja. - Sunkiai, 
bet suradau. 

- Šaunuolė, - pagyrė Bekstriomas. „Sena gudri lapė. Tipiška 
rusė. Tie šunsnukiai rusai kartais būna žiauriai gudrūs: 

— Padėjau raktą nuo seifo ant tavo stalo, - pridūrė ji. 

— Nuostabu, - atsakė Bekstriomas, mintyse jau regėdamas žygį 


į miestą ir pintą šalto alaus. 

Ant Bekstriomo stalo gulėjo seifo dėžutės raktas, prokurorės 
sprendimo nuorašas ir ranka parašytas raštelis nuo Nadjos. Ji buvo 
nurodžiusi pavardę ir telefono numerį vienos banko darbuotojos, 
kuri turėjo paaiškinti Bekstriomui visas aplinkybes. 

Tiek informacijos visiškai pakako, tačiau Bekstriomas buvo 
smalsus iš prigimties, tad pakeliui namo užsuko į Nadjos kabine- 
tą. 

— Papasakok, kaip tau pavyko, Nadja, - paprašė jis. 


Pasak Nadjos, nieko ypatingo čia nebuvę. Iš pradžių ji paprašiusi 
„Handelsbanken“ padalinyje, esančiame Stokholme, Valhalos ir 
Eriko Dolbergo gatvių sankirtoje, seifus turinčių banko klientų 
sąrašo. Jame buvo daugiausia privatūs klientai, tačiau juos ir dar 
apie šimtą organizacijų ji kol kas nusprendė atmesti. Liko priva- 
čios įmonės, prekybos bendrovės, ūkinės bendrijos, uždarosios ak- 

cinės bendrovės, kelios asociacijos ir keletas kooperatyvų. Ji pradė- 
jo nuo didžiausios grupės - akcinių bendrovių. 

Ieškojo vardų ir pavardžių tų žmonių, kurie buvo bendrovių 
valdybos nariai, direktoriai arba akcininkai - visų, kurie susiję su 
įvairiomis kompanijomis. Tačiau Karlo Danielsono pavardės tarp 
jų nebuvo. 

— Užtat suradau uždarąją akcinę bendrovę, kurios valdybos na- 
riai yra Marijas Grimaldis ir Rolandas Stolhamaris, o Sepas Lau- 
renas, jei prisimeni, tas jaunasis Danielsono kaimynas iš Lazdynų 
tako, yra vykdomasis direktorius. Man tai pasirodė daugiau negu 
keista, - pasakė Nadja Hiogberg ir papurtė galvą. 

— Na, tikrai, juk jis atsilikęs, ar ne? Tas Laurenas? 

— Gali būti, - atsakė Nadja. - Almas taip sakė, o aš pati su juo 
nebendravau, bet jis nėra pripažintas teisiškai neveiksniu ir jam 
niekada nebuvo paskelbtas bankrotas, tad formaliai jam niekas 
nekliudo būti vykdomuoju direktoriumi. Danielsonui, matyt, tas 
ir buvo svarbiausia. 

— Neįtikėtina, - tarė Bekstriomas. „Velnias, ta rusė turėtų būti 
Saugumo policijos viršininkė, - pamanė jis. - Šiek tiek išjudintų 
tenykščius senukus“ 

— Nedidelė privati įmonė. Jau kokius dešimt metų nevykdo jo- 
kios veiklos, praktiškai neveikianti. Jokio turto, atrodo, taip pat 
neturi. Pavadinta „Rašto namais“. Įstatuose nurodoma, kad teikia 
rašymo paslaugas įmonėms ir privatiems asmenims. Kuria viską 
nuo reklamos brošiūrų iki gimtadienio tostų. Dvi moterys, įkū- 
rusios šitą verslą, anksčiau dirbo sekretorėmis vienoje reklamos 
agentūroje, tad tikriausiai pamanė taip gausiančios šiek tiek pa- 
pildomų pajamų. Atrodo, kad pakankamai klientų taip niekada 

ir nepritraukė, todėl po poros metų savo įmonę pardavė anuomet 
dar inspektoriumi tyrėju dirbusiam Rolandui Stolhamariui. 

— Va tai tau, - šelmišku tonu ir tokia pat veido išraiška tarė 
Bekstriomas. 

— Mano asmenine nuomone, Danielsonas naudojo Stolhamarį 
ir Grimaldį kaip priedangą. Jeigu tose kalbose apie Stolhamarį yra 
bent kiek tiesos, tai abejoju, kad jis ką nors apie tai žino. 

— Bet kam Danielsonui to reikėjo? Kam jam tie „Rašto na- 
mai ? 

— Man irgi rūpėjo tas pats klausimas, - atsakė Nadja. - Juk ta 
įmonė, kiek matau, visiškai nieko nedarė. Kita vertus, turėjo sei- 
f3 banke. Paskambinau į banką, - tęsė ji, — ir ten, nenorom pa- 
sikapstę po klientų duomenis, surado seną įgaliojimą, suteikiantį 
teisę Karlui Danielsonui naudotis įmonės banko seifu. Paaiškėjo, 
kad paskutinį kartą jis juo naudojosi žmogžudystės dieną, gegužės 
penkioliktosios, trečiadienio, popietę. Prieš tai buvo atidaręs seifą 
praėjusių metų gruodžio viduryje. 

— Va tai tau, - pakartojo Bekstriomas. - Ir ką jis laiko tame 
seife? 

— Tai pats mažiausias iš visų nuomojamų seifų, - paaiškino Na- 
dja. - Trisdešimt šešių centimetrų ilgio, dvidešimt septynių centi- 
metrų pločio ir maždaug aštuonių centimetrų gylio. Labai daug į 
jį nesukiši. Ką pats manai? 

- Žinant Danielsono reputaciją, spėju, ten bus lažybų kortelės 
ir seni kvitai, - atsakė Bekstriomas. - O tu kaip manai, Nadja? 

- Gal aukso puodas, - plačiai nusišypsojo Nadja. 

— Iš kur pas jį aukso puodas? - papurtė galvą Bekstriomas. 

— Kai dar buvau maža, pas mus namie, Rusijoje... tai yra, pas 


mus Sovietų Sąjungoje, kur nieko neturėdavome ir nelabai ką ma- 

tydavome, o gyvenime pernelyg dažnai vyko išvis baisūs dalykai, 
mano senas tėvas visaip stengdavosi mane pralinksminti. Niekada 
nepamiršk, Nadja, sakydavo jis, kad vaivorykštės gale rasi aukso 
puodą. 

— Sena rusų patarlė, - supratingai tarė Bekstriomas. 

— Tikrai ne, - prunkštelėjo Nadja. - Jeigu tokią patarlę būtum 
leptelėjęs anais laikais, būtų tuoj prisistačiusi KGB. Bet galim la- 
žintis, jeigu nori, iš degtinės butelio, - vėl nusišypsojo ji. 

— Tada aš statau butelį, jei ten bus ne kvitai ir lažybų kortelės, — 
pareiškė Bekstriomas. — O tu, Nadja? 

— Aš sakau, aukso puodas, - atsakė Nadja, staiga apimta me- 
lancholijos. - Aišku, į tokį mažą seifą jis net netilptų, bet mums, 


rusams, viltis miršta paskutinė. 


„Gudri, gudri kaip velnias, - pagalvojo Bekstriomas. - Bet išpro- 


tėjusi, kaip ir visi rusai. 


Jis paprašė Anikos Karlson, kad pamėtėtų į banką. „Negi vėl 
klausysiuosi to motinos tvirkinto vaikio iš Dalarnos svaičiojimų 
apie seną storą blondinę, tai jau ačiū, - pagalvojo Bekstriomas. 
Karlson bent jau turėjo proto vairuodama neplepėti, ir išvažiavę iš 
Solnos policijos nuovados, po penkiolikos minučių jie jau stovėjo 
prie banko pastato. 

Banko tarnautoja buvo labai paslaugi. Greit žvilgtelėjusi į jų 
pažymėjimus nusivedė juos į saugyklą, paėmusi savo ir Bekstrio- 
mo turimą raktą atrakino seifą, ištraukė mažą metalinį stalčiuką ir 
jį pastatė ant stalo. 

— Dar vienas klausimas, kol neišėjote, - šypsodamasis ją sulaikė 


Bekstriomas. - Danielsonas buvo atėjęs prie seifo maždaug prieš 

savaitę. Kaip suprantu, būtent jūs jį ir aptarnavote? Ar prisimena- 
te tą apsilankymą? 

Prieš atsakydama ji neryžtingai papurtė galvą. 

— Mes turime laikytis banko konfidencialumo nuostatų, - at- 
siprašydama tarė ji. 

— Tuomet tikriausiai žinote, kad mes čia dėl žmogžudystės, ir 
kad tokiais atvejais banko konfidencialumo nuostatai nebegalio- 
ja, - priminė Bekstriomas. 

- Žinau, - nusileido ji. - Na, taip, prisimenu tą apsilankymą. 

— Kodėl? 

— Tokie klientai savaime atkreipia dėmesį, nors jis nesilanky- 
davo pas mus itin dažnai, - atsakė ji. - Visada atrodydavo išdidus, 
kiek demonstratyviai gestikuliuodavo, ir dar trenkdavo alkoholiu. 
Prisimenu, vieną kartą po jo apsilankymo netgi juokėmės. Spėlio- 
jome, ar greit pas mus pasirodys Finansinių nusikaltimų tyrimo 
tarnyba. 

— Gal prisimenate, ar jis nešiojosi su savimi kokį nors portfelį ? 
Šviesiai rudos odos lagaminėlį su žalvarinėm detalėm? - pasiteira- 
vo Anika Karlson. 

— Taip, prisimenu. Visada turėdavo jį su savimi. Net ir praeitą 
savaitę, kai atėjo pasiimti daiktų iš seifo. 

— Iš ko taip nusprendėte? - susidomėjo Anika Karlson. - Ko- 
dėl sakote, kad jis atėjo pasiimti daiktų iš seifo? 

- Kai ištraukiau stalčiuką, jis atidarė lagaminėlį. Šis buvo visiš- 
kai tuščias. Na, neskaitant užrašų knygelės ir poros rašiklių. 


— Supratau, ačiū, - tarė jai Bekstriomas. 


— Kaip sakai, verta? - banko tarnautojai nuėjus paklausė Anika 


Karlson, imdama gumines pirštines. 

— Ar šitą mažą stalčiuką, ant kurio jau ir taip pilna banko tar- 
nautojų atspaudų? - papurtė galvą Bekstriomas. - Neverta. Tegu 
Niemis su savo bičiuliais tvarkosi. „Lažybų kortelės ir seni kvi- 
tai“, - mintyse vylėsi jis. 

— Gerai, Anika, - sverdamas stalčių rankose išsišiepė Bekstrio- 
mas. - Gal nori eiti lažybų? 

— Koks šimtas, ne daugiau, - atsakė Anika Karlson. — Aš šiaip 
nemėgstu lažybų. Na gerai, spėju, kad viduje bus lažybų kortelės ir 
kvitai. O tu kaip sakai, Bekstriomai ? 

— Aukso puodas. Žinok, Anika, vaivorykštės gale visada rasi 


aukso puodą, - išpyškino Bekstriomas ir atidarė dėžutę. 


„Eina šikt, - šmėstelėjo jam, o akys vos ant kaktos neiššoko. - Ko- 
kio bybio nesugalvojau ateiti čia vienas? Būtų gyvenime neberei- 


kėję pačiam netgi užpakalio nusišluostyti“, - pamanė jis. 


— Gal tu telepatas, Bekstriomai? — pralemeno Anika Karlson, 


žvelgdama į jį ne ką mažiau išpūstomis akimis. 

Prieš šešis mėnesius Valstybinės nusikaltimų tyrimo tarnybos 
viršininkas Larsas Martinas Johansonas paskambino savo kole- 
gei, policijos viršininkei Anai Holt, ir pasiteiravo, ar galėtų ją pa- 
kviesti pavakarieniauti. 

— Būtų visai nieko, - atsakė jam Ana Holt, stengdamasi ne- 
parodyti savo nuostabos. „Pirmą kartą gyvenime, nors esam pa- 
Žįstami jau daugiau negu dešimt metų, - pamanė ji. - Kažin ko 
prireikė šį kartą?“ Iš patirties ji žinojo, kad Johansonas niekada 
nieko nedaro be priežasties, ir už jo veiksmų visada esama kokių 
nors slaptų užmačių. 

— Kada norėtum? - paklausė Holt. 

— Būtų gerai šį vakarą, - atsakė Johansonas. - Vėliausiai ry- 
toj. 

— Šį vakarą visai tinka, - tarė Holt. „Kažin ko iš manęs prireikė 
šį kartą, - tebesvarstė ji. - Maryt, kažko rimtesnio, ne šiaip sau. 

— Nuostabu, - pasakė Johansonas. - Susitinkam septintą. At- 
siųsiu tos vietos adresą, kur galvoju tave pasikviesti. Važiuok su tak- 
si ir paprašyk kvito, pinigus aš tau grąžinsiu. 

— Nesuk sau galvos, - nuramino Holt. - Tik vienas klausimas, 
iš smalsumo. Ką nori, kad padaryčiau šį kartą? 

— Oi, Ana, Ana, - atsiduso Johansonas. - Noriu, kad pavaka- 
rieniautum su savo viršininku. Tikiuosi, maloniai praleisi laiką. 
Atsakant į tavo klausimą, nieko, neprašysiu tavęs jokios paslaugos. 
Bet galvoju atskleisti tau paslaptį. Ir ji nesusijusi su niekuo, išskyrus 
mane patį, taigi nesijaudink. 

— Aš nesijaudinu, - patikino jį Holt. - Bus malonu pasimacyti. 


„Iš jo išeitų visai geras prekeivis“, - pamanė ji, padėjusi ragelį. 


„Kažin ko jam vis dėlto prireikė“, - neapleido mintis jai sėdant į 
taksi ir važiuojant susitikti. Nepaisant visų jo įtikinėjimų, ji tebe- 
manė, kad čia slypi šis tas daugiau nei tik su juo vienu susijusi pa- 
slaptis. Johansonas ne tas žmogus, kuris išpasakotų paslaptis. Jam 
kuo puikiausiai sekėsi pasilaikyti jas sau, ypač jeigu tos paslaptys 
buvo susijusios su juo pačiu. 

Prieš kokį pusmetį jis liepė jai ir vis didėjančiam jos kolegų bū- 
riui pasiknaisioti po Palmės bylos tyrimą* ir pažiūrėti, ar nesuras 
ten ko nors, ko kiti nepastebėjo. 

Turint. omenyje neaprėpiamą surinktos medžiagos kiekį ir fak- 
tą, kad toks sumanymas nuo pat pradžių buvo pasmerktas žlugti, 
nutiko kai kas, ko nepavadintum niekaip kitaip kaip tik stebuklu. 
Jie iškapstė du anksčiau nežinotus, bet labai rimtus įtariamuosius. 


* Ulofas Palmė - Švedijos ministras pirmininkas, 1986 m. vasarį nušautas Stok- 
holmo centre, kai su žmona ėjo namo iš kino. 

Vienas išjų planavo nužudymą, kitas laikė ginklą. Pirmasis jau buvo 
miręs prieš daugelį metų, tačiau antrasis, panašu, dar gyvas. Viešu- 
mos, regis, vengė, todėl niekas net nenumanė, kur jo ieškoti. Tačiau 
jų komandai staiga gimė versija, kaip iš tiesų susiklostė įvykiai. 

Jie atkasė net keletą įdomių aplinkybių, kurios bylojo tų dviejų 
asmenų nenaudai. Netgi rado liudininkų ir formalių įrodymų, pa- 
tvirtinančių jų įtarimus. Galiausiai surado ir tą antrąjį vis dar gyvą 
įtariamąjį. Vos kelias valandas prieš tai, kai jie ruošėsi jį suimti, nuti- 
ko mįslinga nelaimė. Jachta, kuria jis plaukiojo šiaurės Maljorkoje, 
sprogo, o kartu su tuo, kas išjo liko, į vandenų gelmes nugrimzdo ir 
visi Holt bei jos kolegų darbo vaisiai. Ir jai, ir kolegoms, ir jų virši- 
ninkui teko susitaikyti su realybe - ministro pirmininko žmogžu- 
dystės tyrimas nuo šiol liks gulėti giliausiame stalčiaus kampe. 

Jei apie tai ruošėsi pasikalbėti Larsas Martinas Johansonas, tuo- 
met tai nebuvo tik jo paslaptis. Tai buvo teorija, jiems virtusi tiesa, 
kurios jau niekada nebus galima įrodyti netgi remiantis jų surink- 
tais įkalčiais. Ir netgi jei paaiškėtų, kad jie vis dėlto klydo, niekas 


apie tai niekada nesužinos. 


„Atskleisti paslaptį apie save, kurgi ne, kad mane kur“, - galvojo 


Ana Holt, lipdama iš taksi, atvežusio ją prie restorano durų. 


Jie susitiko netoli Johansono namų esančiame restorane. Nedide- 
liame itališkame restoranėlyje, vos už kelių kvartalų nuo jo namo 
Siodermalme. Puikus maistas, dar nuostabesnis vynas ir, kas be ko, 
Johansonas, malonus kaip niekada. Personalas aplink jį šokinėjo 
kaip apie karalių, - matyt, tokiu jį ir laikė, - o su ja elgėsi lyg su 
kilminga jo palydove. 

„Bus jiems iš anksto pranešęs, - nusprendė Holt. - Pasakė, kad 
atsives kolegę, o ne šiaip kokią vargšę meilužę. 

— Prieš tau atvažiuojant pasakiau, kad mes kartu dirbame, — 
šypsodamasis paaiškino Johansonas. - Kad neprisigalvotų kokių 
nors nesąmonių. 

— Aš būtent taip ir pamaniau, - savo ruožtu nusišypsojo Holc. 
„Vyriškis, kuris mato kiaurai“, - pagalvojo ji. 

— Taip, keista, ar ne, Holt? —- paklausė Johansonas. - Keista, 
kad aš matau kiaurai. 

— Netgi, sakyčiau, šiurpoka, - pripažino Holt. - Bet tiek jau to, 
šiuo metu puikiai leidžiu laiką, - pridūrė ji. „Be to, tau ne visada 
tai pavyksta. 

— Klajūnas aiškiaregys, - linktelėjo Johansonas. - Bet, žinai, 
man ne visada tai pavyksta. Kartais ir aš klystu. 

— Ar čia ir yra ta paslaptis, kurią man norėjai atskleisti ? 

— Aišku, kad ne, - įsižeidęs atšovė Johansonas. - Tokių daly- 
kų tau nieku gyvu nesakyčiau. Mano patikimo švedo šiauriečio 
įvaizdis tada išgaruotų kaip dūmas, - Johansonas vėl nusišypsojo 
ir pakėlė taurę. 

— Tu - puiki kompanija, Larsai. Kai esi štai tokios nuotaikos. 
Ber kadangi aš mirštu iš smalsumo... 

— Aš išeinu, — pertraukė ją Johansonas. - Po savaitės. Pareiški- 
mas jau paduotas ir įsigaliojęs. 

— Tikiuosi, nieko neatsitiko? - paklausė Holt. „Ką jis šįkart 


rezga? — spėlioji ji. - Ką jis čia šneka?“ 


Johansono teigimu, nieko blogo tikrai nenutiko. Nieko nenutiko, 
ir nieko jis nerezgė. Tiesiog šis tas jam paaiškėjo. Visiškai asmeni- 
nė įžvalga. 

— Savo darbą jau atlikau, - pareiškė jis. — Iš tiesų turėjau išeiti 
po aštuoniolikos mėnesių, bet kadangi savo darbą jau atlikau, pra- 
dirbęs beveik keturiasdešimt metų, jau nebenoriu būti policijos 
pareigūnu, ir nėra prasmės šiaip sau trainiotis stumiant laiką. 

— Kalbėjausi su žmona, - tęsė jis. - Ji sako, kad labai teisingai 
nusprendžiau. Kalbėjausi su vyriausybe ir generaliniu policijos 
komisaru. Bandė perkalbėti, kad atidirbčiau iki išėjimo į pensiją. 
Padėkojau už pasitikėjimą, bet mandagiai atsisakiau. Taip pat at- 
mečiau visus kitus darbo pasiūlymus ir projektus. 

— Kada planuoji pranešti visiems? - paklausė Holt. 

— Bus viešai paskelbta šį ketvirtadienį po vyriausybės posė- 
džio. 

— Tai ką dabar veiksi? 

— Auginsiu kopūstus ir bandysiu oriai pasenti, - atsakė Johan- 
sonas ir mąsliai linktelėjo. 

— Kodėl man pasakei? Anksčiau nei visiems kitiems? 

— Todėl, kad ir pats tau turiu klausimą, - paaiškino Johanso- 
nas. 

„Taip ir žinojau, - pamanė Holt. - Taip ir žinojau. 

— Bet kadangi tavo tokia veido išraiška, tai gal geriau pirma nu- 
raminsiu. Ne todėl čia tave pasikviečiau, kad norėčiau pasipiršti. 
Tikrai ne. Tiesa, kaip laikosi tavo kolega Janas Levinas? 

— Gerai, - atsakė Holt. - Kaip tavo brangi žmona Pija? 

— Klausi apie mano brangiausiąją? — staiga kuo rimčiausiu vei- 
du pasitikslino Johansonas. - Ji - auksinis žmogus. 

— Tai koks tas klausimas? —- priminė Holt. - Norėjai kažko pa- 
klausti. 

— Ak,taip, teisingai, - susizgribo Johansonas. - Pastaruoju metu 


smegenys kažko trumpina, nes vos tik pakeičiu temą, iškart... 

— Surimtėk nors minutei, Larsai. Pasistenk rimtai. 
— Ar norėtum būti Vakarų Stokholmo policijos viršininke? — 


paklausė Johansonas. 


Vakarų regiono policijos viršininke? Ji ir taip turi savas pareigas. Jai 
patinka jos darbas. Jai patinka kolegos, su vienu iš jų prieš mėnesį 
užmezgė santykius. „Tas paskutinis faktas nebent ir būtų vienin- 
telė priežastis keisti darbą, - pamanė Holt. - Tarnybiniai romanai 
neigiamai veikia santykius. Ir kitus dalykus, kai pagalvoji. 

Dvidešimčia tūkstančių didesnis atlyginimas per mėnesį. Pės- 
tute nuo namų pasiekiama nauja darbo vieta. Nepriekaištingai dir- 
banti struktūra. Viena iš geriausių visame lėne. Kartu ir iššūkis, ir 
galimybė vadovauti šimtams policininkų, tarp kurių dirba ir patys 
geriausi šalies pareigūnai. Bet paliekant visa tai nuošalyje, tebuvo 
viena vienintelė priežastis, kodėl Johansonas kreipėsi būtent į ją. 

— Tėra viena vienintelė priežastis, kodėl siūlau tau, - paaiškino 
Johansonas. - Vienintelė, - pakartojo, ištiesdamas savo ilgą smi- 
lių. 

— Ir kokia gi? 

— "Tu geriausia, - atsakė Johansonas. - Paprasta, kaip dukart 
du. 

— Turiu vieną techninį klausimą, - tarė Holt. - Ar tavo galioje 
siūlyti man tokias pareigas? Ar kartais ne tie, kurie sėdi Stokhol- 
mo policijoje, viską sprendžia? 

— Šiais laikais vyriausybė sprendžia, — atšovė Johansonas. — 
Bendradarbiaudama su Policijos valdyba ir, šiuo atveju, su polici- 
jos valdininkais Stokholme. Stokholmo lėno policijos viršininkė, 


tarp kitko, su tavimi susisieks. Absoliučiai nepriklausomai nuo to, 


ką tu man dabar atsakysi. Pagalvok. 

— Būtinai, — pažadėjo Holt. Ji žinojo esanti gera pareigūnė, 
ir skirtingai nei pernelyg daug kitų, nė kiek nesikuklino reikalui 
esant tai pasakyti. Bet kad ji geriausia? Ir dar išgirsti tai iš Johan- 
sono lūpų. „To jau per daug, ypač kai mes su juo šitiek riedavomės 
metai iš metų , - galvojo ji. 

— Gerai, - šyptelėjo Johansonas. - Na, gana apie tai, mes čia at- 
ėjom maloniai praleisti laiką. Kiek galima apie tą darbą. Grįžtam 
prie malonumų. Tu išrink pokalbio temą, Ana. 

— Tai pasakok, - tarė Holt. - Pasakok, kaip čia staiga nutarei 
nebebūti policijos pareigūnu. 

— Juk sakiau, - vis dar linksmu tonu paaiškino Johansonas. — 
Dabar mes maloniai leisim laiką. Gana apie tą darbą. Nebent, 
jeigu nori, galiu tau papasakoti, kodėl tapau policijos pareigūnu. 
Taip sakant, nuo ko viskas prasidėjo. 

— Kodėl tapai policijos pareigūnu? „Jis nė kiek nepasikeitė“, — 
pamanė Holt. 

— Nes man patinka ką nors išsiaiškinti, — atsakė Johansonas. — 
Tai visada buvo mano didžiausia aistra. Ir dar Pija, žinoma. Ne- 
išmatuojama laimė sutikti savo gyvenimo moterį, kai tavo laikas 


šioje žemėje jau gerokai įpusėjęs. 


„O dabar, kai jau žinai, kas nužudė ministrą pirmininką, to smagu- 
mo ką nors išsiaiškinti ir nebeliko, - pagalvojo Ana Holr. - Taigi 
belieka žmona, nes kad ir kaip būtų, tu vis dar ją myli“, - mintyse 


pridūrė ji. 

Po savaitės Stokholmo lėno policijos viršininkė paskambino Anai 
Holr ir paklausė, ar jos galėtų kartu papietauti. Pageidautina, kuo 
greičiau. 

— Būtų labai malonu, - atsakė Ana Holc. Mat jos abi priklausė 
vieno moterų policininkių tinklo valdybai, viena kitą mėgo, jautė 
viena kitai pagarbą ir be to, nebuvo nė menkiausios priežasties at- 
sisakyti. 

— Kada norėtum? - paklausė Holr. 

— Ar gali kitą penktadienį? — pasiteiravo apygardos policijos 
viršininkė: - Pamaniau, gal galėtume papietauti mano biure, kad 
smalsuoliai aplink nesitrainiotų. 

— Kuo puikiausiai tinka, - sutiko Holt. 

„Pagaliau žmogus kaip žmogus, nė iš tolo neprimena Johanso- 


no ,- pamanė ji, dėdama ragelį. 

Kitą penktadienį ji išgirdo tą patį klausimą. 

— Ar norėtum būti Vakarų regiono policijos viršininke? Labai 
apsidžiaugčiau, jei atsakytum „taip“. 

— Taip, - atsakė Holt ir linktelėjo. - Su mielu noru. 

— Tada sutarta, — tarė apygardos policijos viršininkė, regis, nė 


nesitikėjusi kito atsakymo. 


Apie naująsias Anos Holt pareigas buvo viešai paskelbta sausio 
pradžioje, o kovo trečiąją, pirmadienį, ji jau sėdėjo savo naujajame 
darbe. Biurokratiniai reikalai juda vėžlio greičiu, tačiau šįkart vis- 
kas buvo sutvarkyta greičiau nei įprasta. 

Žinant, kokias pareigas ji pasirinko, medaus mėnuo užtruko ir 
taip gerokai ilgiau, nei ji būtų galėjusi tikėtis. Praėjus šešioms sa- 
vaitėms, naujai iškepta vakarų Stokholmo policijos viršininkė dar 
kartą sulaukė apygardos policijos viršininkės skambučio. 

— Reikia susitikti, Ana, - pasakė ji. - Geriausia dabar pat. No- 
riu tavęs paprašyt paslaugos. 

„Kodėl man staiga toks jausmas, kad aš kalbuosi su Johanso- 


nu?“ - nusistebėjo Ana Holr. 


— Norėjai paprašyt paslaugos? — po poros valandų sėdėdama apy- 
gardos policijos viršininkės kabinete paklausė Ana Holt. 

— Taip, - atsakė ši, tarsi kauptų orą prieš nerdama į vandenį. 

— Tai rėžk, koks reikalas, - nusišypsojo Holt. 

— Evertas Bekstriomas, — išpyškino apygardos policijos virši- 
ninkė. 

— Evertas Bekstriomas, - atkartojo Ana Holt, net nebandyda- 


ma slėpti nuostabos. - Ar tas Evertas Bekstriomas, kuris šiuo metu 


151 


LEIF G. W. PERSSON 


dirba Stokholmo policijos radinių skyriuje? Taip sakant, tas Ever- 
tas Bekstriomas? 

— Deja, tas pats, - šypsodamasi patvirtino apygardos policijos 
viršininkė. Na, ji bent jau labai stengėsi išspausti šypseną. Tam 
prireikė nemažai pastangų. - Pas tave Vakarų regione yra laisvas 
vyresniojo inspektoriaus postas. Noriu įkišti ten Bekstriomą, — 
paaiškino ji. 

— Kadangi mes su tavim senos pažįstamos ir aš tave gerbiu... 

— Pagarba, kaip žinai, abipusė, - įsiterpė apygardos policijos 
viršininkė. 

— „tai man belieka manyti, kad turi tam labai svarbių priežas- 
čių. 

— Tikrai taip, - patikino Aną apygardos policijos viršinin- 
kė. - Kad tu žinotum. Iš pradžių tau paaiškinsiu, kas ir kaip: aš 
planuoju jį perkelti tik kuriam laikui, tai būtų laikinas paskyrimas, 
nes taip išvengtume bereikalingų formalumų ir turėtume laisvas 
rankas, jei paaiškėtų, kad sumanymas nepasiteisino. Dėl šito tau 
nereikėtų jaudintis. 

— Palauk, - pertraukė ją Ana Holt, ir lyg gindamasi atkišo del- 
nus. — Prieš ką nors darant pirmiausia gerai būtų išgirsti tavo ar- 
gumentus. „Vos mėnesis tepraėjo naujam darbe, - pamanė ji. — Ir 
še tau, kaip iš dangaus nukrenta Bekstriomas. Tiesiai man į glėbį. 
Kaip puolęs angelėlis, tiksliau, pusamžis nusipenėjęs angelas be 
sparnų. 

— Turiu keletą argumentų, jeigu tik turi kantrybės juos išklau- 
syti, — tarė apygardos policijos viršininkė, vėl kaupdama orą lyg 
ruoštųsi nerti. - Ar turi kantrybės? 

- Taip. Žinoma. Įdėmiai klausau, - atsakė Holt. 

Iš pradžių Bekstriomas ėjo viršesnes pareigas. Jis buvo vyresnysis 
inspektorius Valstybinei nusikaltimų tyrimo tarnybai priklausan- 
čiame žmogžudysčių skyriuje, iki kol jo aukščiausias vadovas išspy- 
rė jį lauk ir perkėlė atgal į Stokholmą dirbti eiliniu policininku. 

— Priežasčių aš niekada iki galo ir nesupratau, - prisipažino 
apygardos policijos viršininkė. — Juk kaip tyrėjas jis, kad ir kaip 
būtų, nėra prastas. Yra išaiškinęs nemažai rimtų nusikaltimų. 

— Hmm, - numykė Holt, kuriai buvo tekę su juo dirbti. - Jis 
blaškosi kaip dramblių banda ir niokoja viską, kas tik aplink pa- 
sipainioja. Paskui, kai dulkės nusėda, jo kolegoms dažniausiai 
pavyksta atkasti šį tą įdomaus. Gal ir sutikčiau su tavo nuomo- 
ne, jeigu nekreiprume dėmesio į jo darbo metodus. Kur pasirodo 
Bekstriomas, ten bent jau atrodo, kad reikalai juda. 

— Taip, jo energija, atrodo, niekada neišsenka, - apygardos po- 
licijos viršininkė, tai sakydama, giliai atsiduso. 

— Taip, absoliučiai nesuvokiama, matant jį patį ir žinant jo gy- 
venimo būdą, - sutiko Holc. 

— Jo perkėlimas į radinių skyrių buvo prastas sprendimas. Ne- 
sakau, kad jos dabartinė valdžia turi jam konkrečių priekaištų. Bet 
sklando daugybė visokių gandų. Tiesą sakant, aš manau, kad nie- 
kas labai ir nesistengė jam pagelbėti. Numetė darbą, kuris jo visai 
nedomina. Bekstriomas jaučiasi nepelnytai nuskriaustas. Deja, 
šiek tiek teisybės tame yra, ir policininkų asociacija man nuolat 
lipa dėl to ant galvos. Be to, jis turi gerų rekomendacijų. Netgi 
labai gerų, tiesą sakant. 

„Kur neturėsi, kai viršininkai bet ką padarytų, norėdami tavęs 
nusikratyti, - mintyse nusišaipė Holt. - Būta čia kuo stebėtis“, — 
pamanė ji, tačiau nieko nesakiusi tik linktelėjo. 

— Ana, - tarė apygardos policijos viršininkė ir vėl atsiduso. - Aš 
turiu nuojautą, kad tu vienintelė gali su juo susitvarkyti. O jeigu 
tau nepavyks, pažadu, atsiimsiu jį atgal. Gal netgi atleisiu, nors dėl 
to profsąjunga pareikalautų nukirsdinti man galvą. 

— Pabaik pasakoti, - tepasakė Holc. 

— Pastaruosius šešis mėnesius jis vis zyzdavo, kad susekė slaptą 
grupuotę, prisidėjusią prie Palmės nužudymo. O aš, kvailė, leidau 
jam apie tai pristatyti ataskaitą. Užtikrinu tave, Ana... 

- Žinau, - atsakė Ana Holt. - Pati girdėjau. 

— Akivaizdu, kad visa tai nesąmonė, o dar, tik pagalvok, vie- 
nas iš tų asmenų, jo įvardytų kaip grupuotės narių, staiga man pa- 
skambino ir paprašė padėti. Ne jam, o Bekstriomui. Įsivaizduok, 
įtakingas parlamento narys. Mano, kad Bekstriomas patiria paže- 
minimą darbe. Net kelis sykius man skambino. 

— Tai tu nori, kad Bekstriomas tai išmestų iš galvos ir imtųsi ko 
nors kito? — pasitikslino Holt. 

— Būtent, - patvirtino apygardos policijos viršininkė. - Man 
atrodo, jam galvoje tiktai sunkūs smurtiniai nusikaltimai. O tokių 
pas mus Vakarų regione tikrai netrūksta. 

— Gerai, - nusileido Ana Holt. - Pažadu, padarysiu, ką sugebė- 
siu, bet prieš tau atsakydama turiu pasikalbėti su žmogumi, kuris 
bus jo tiesioginis viršininkas, ir išgirsti jo nuomonę. Negaliu jo 
neatsiklausti. 

- Pasikalbėk, Ana, - nudžiugo apygardos policijos viršinin- 
kė. - Žinok, aš laikau kumščius, jei ką. 


— Bekstriomas? - apstulbo vyresnysis inspektorius Toivonenas, 
vakarų Stokholmo regiono kriminalinės policijos vadas. - Ar apie 


Evertą Bekstriomą kalbame? Kad aš būčiau jo viršininkas? 

— Taip, — patvirtino Holt. „Toivonenas, - pagalvojo ji. - Stok- 
holmo policijos legenda. Toivonenas, kuris niekada nesitraukia ir 
niekada nešvaisto laiko mandagybėms. Visada sako, ką jaučia ir ką 
galvoja. 

— Taip, - pakartojo Holt. - Suprantu, kad toks sumanymas tau 
ne prie širdies. 

— Gerai, — tepasakė Toivonenas ir patraukė pečiais. - Nematau 
problemos dėl Bekstriomo. Jeigu pridarys man rūpesčių, tai čia 
jam kils problemų. 

— Gerai? — pakartojo Holt. „Jis taip ir pasakė?“ - negalėjo pa- 
tikėti ji savo ausimis. 

— Gerai, dėl manęs prašom, - linktelėjo Toivonenas. - Kada jis 
čia pasirodys? 

„Pagaliau“, - galvojo Toivonenas, išėjęs iš viršininkės kabine- 
to. Prireikė dvidešimt penkerių metų, bet ta diena pagaliau išau- 
šo. Nors jau buvo beveik praradęs viltį, kad kada nors pasitaikys 
proga atsiteisti už praeities darbelius. „Na, palauk, storas šūdžiau, 
kad tave kur“, - mintyse nusikeikė Toivonenas. Jo keiksmai buvo 
skirti naujajam kolegai, vyresniajam inspektoriui tyrėjui Evertui 


Bekstriomui. 


Kalbėdamas su savo viršininke Ana Holt Toivonenas kai ką nuty- 
lėjo. Prieš daugiau kaip dvidešimt penkerius metus, kai jis dar buvo 
jaunas praktikantas, arba „lapiukas“, kaip juos tada vadindavo ir 
tebevadina Toivoneno kartos pareigūnai, jam teko tris mėnesius 
atlikti praktiką sunkių nusikaltimų skyriuje Stokholmo centrinėje 
policijos būstinėje. Jo vadovu buvo paskirtas inspektorius tyrėjas 
Evertas Bekstriomas. 

Užuot stengęsis išmokyti „smirdžių lapiuką“ šio bei to apie 
tyrėjo darbą, Bekstriomas pavertė jį asmeniniu vergu. Pamynęs 
Toivoneno kilmę, kuria jis taip didžiavosi (buvo Karelijos valstie- 
čių ir karžygių palikuonis), Bekstriomas elgėsi su juo kaip su rusų 
baudžiauninku. Liepdavo sutvarkyti ant stalo paliktą šiukšlyną, 
išnešti šiukšles, virti kavą, nupirkti pyragaičių, vežioti Bekstriomą 
po miestą tarnybiniu automobiliu visokiais paslaptingais reika- 
lais, kurie retai kada atrodydavo turį ką nors bendro su darbu, o 
pakeliui stabtelėti ir nupirkti dešrainių su bulvių koše, kai tik šis 
išalkdavo. Ir visada tekdavo sumokėti pačiam iš varganos prakti- 
kanto algelės, mat Bekstriomas visada būdavo piniginę pamiršęs 
kabinete. Kartą, kai jiems buvo pavesta saugoti ambasadą, Beks- 
triomas netgi liepė nušveisti jam batus, o ten nuvykus pristatė jį 
vietiniams apsaugininkams sakydamas: „ai, čia mano smirdžius 
lapiukas, suomio išpera: 

Toivonenas kelis kartus buvo tapęs Švedijos imtynių čempio- 
nu, tiek graikų-romėnų, tiek laisvojo stiliaus, ir būtų laisvai galėjęs 
sulaužyti Bekstriomo kaulelius net neištraukęs rankų iš kišenės. 
Ta mintis nuolat tūnojo jo galvoje, tačiau jis buvo nusprendęs tap- 
ti policijos pareigūnu, tikru policijos pareigūnu, o ne tokiu, kaip 
jo vadovas, todėl tik grieždavo dantimis nepasiduodamas tokiai 
pagundai. Kaip tikras Karelijos valstiečių ir karžygių palikuonis, 
kurio protėviai nuo neatmenamų laikų buvo pratę valgyti duoną 
su medžio žieve. Ir štai, po dvidešimt penkerių metų dangus pra- 


švito. Gerokai prašvito. 


Tą naktį Toivonenas sapnavo saldžiausią sapną. Iš pradžių jis ap- 
šildė tą mažą storą šiknių firminiu Lindeno užlaužimu, tada iš- 

mėgino paprastą ir dvigubą Nelsono judesį bei keletą kitų triukų, 
už kuriuos jo laikais imtynininkai būdavo diskvalifikuojami. Kai 
Bekstriomas jau pakankamai apšilo, atėjo laikas keliems iš eilės 
staigiems permetimams. Pabaigai pasiliko „žirkles“ apie jo riebų 
kaklą. Ir štai jis guli sau, po dvidešimt penkerių metų, pamėlyna- 
vusiu veidu, mosikuodamas storomis trumpomis rankytėmis, o 
Toivonenas tuo metu švokščia iš pasitenkinimo ir dar šiek tiek 


smarkiau užveržia jam kaklą. 


26 


Porą metų prieš tai, kai atsidūrė Solnos policijoje, vyresnysis ins- 
pektorius Evertas Bekstriomas buvo išstumtas iš savo gimtosios 
Valstybinės nusikaltimų tyrimo tarnybos į Stokholmo policijos 
dingusios nuosavybės paieškų skyrių. Kitaip tariant, į radinių 
krautuvėlę, kaip vadindavo visi normalūs policininkai, įskaitant 
ir patį Bekstriomą, mat čia nusėsdavo nuvaryti dviračiai, pamestos 
piniginės ir nesusitupėjusių policininkų sielos. 

Bekstriomas buvo tapęs piktavališkų machinacijų auka. Jo bu- 
vęs viršininkas Larsas Martinas Johansonas, tas šunsnukis iš La- 
plandijos, ėdantis pūdytą silkę ir slepiantis socialistines pažiūras, 
tiesiog nepajėgė susitaikyti, kad Bekstriomui puikiai sekasi kovo- 
ti su vis geriau organizuotu nusikalstamumu. Todėl jis šapelis po 
virvę ir užnėręs ją Bekstriomui ant kaklo pats asmeniškai dar iš- 
spyrė kėdę jam iš po kojų. 

Darbas radinių krautuvėlėje, savaime suprantama, buvo baus- 
mė. Tuos dvejus metus Bekstriomas buvo priverstas ieškoti pavog- 
tų dviračių, pradingusio vikšrinio ekskavatoriaus, jachtos, kuri, 
kaip vėliau paaiškėjo, nuskendo kažkur salyno pakraštyje, viso- 
kiausių aplinką teršiančių atliekų ir statinių su šūdais. Net patys 
stipriausieji būtų palūžę, tačiau Bekstriomas kažkaip prisitaikė. 
Jis išspaudė iš situacijos tiek, kiek galėjo. Susisiekė su vienu senu 
pažįstamu, garsiu meno dirbinių prekiautoju, iš jo gavo vertingos 
informacijos, surado pavogtą tapytą paveikslą, kuris buvo vertas 
penkiasdešimties milijonų, ir šiek tiek įsikišo sau į kišenę, o jo bu- 
kagalviai viršininkai sau pasiglemžė visą šlovę. Bekstriomui tai ne- 
buvo pirmas kartas, ir jis su tuo susitaikė. 

Pernai rudenį tas pats asmuo jam suteikė įdomios informacijos 
apie ministro pirmininko Ulofo Palmės žudikus, ir tuomet jis nė 
sekundei nesudvejojo. Gana greitai išaiškino ir nužudymui panau- 
dotą ginklą, ir keturių garbingų piliečių grupuotę. Visi jie, be abe- 
jonės, buvo prikišę nagus prie nužudymo. Nuo senų laikų palaikė 
tvirtus ryšius. Nuo pat septintojo dešimtmečio, kai visi kartu stu- 
dijavo Stokholmo universitete, o laisvalaikiu užsiimdavo įvairiais 
nešvariais darbeliais. Be kita ko, jie turėjo slaptą broliją, kurią buvo 
pavadinę „Šunsnukių draugija“. 

Bekstriomas jau ruošėsi apklausti vieną iš jų, kaip paaiškėjo, bu- 
vusį generalinį prokurorą, o dabar parlamento narį, atstovaujantį 
krikščionių demokratų partijai, tačiau tamsiosios jėgos, kurioms 
jis lipo ant kulnų, smogė atgal bandydamos jį sunaikinti. Mirtinas 
Bekstriomo priešas Larsas Martinas Johansonas, visą savo gyve- 
nimą padlaižiavęs galingiesiems, nusiuntė jį į Greitojo reagavimo 
būrį, tai yra, į profesionalių žudikų gretas. Tenykščiai kaip įmany- 

dami pasistengė Bekstriomo nusikratyti, vieną kartą netgi paleido 
elektrošoko granatą į galvą. Kai taip ir nepavyko pasiekti tikslo, 
uždarė jį į psichiatrinę ligoninę. 

Tačiau Bekstriomas atsistojo ant kojų, atsitiesė ir smogė atgal. 
Nepaisydamas visų sunkumų. Palenkė į savo pusę policininkų 
asociaciją, taip pat įtakingus žiniasklaidos asmenis ir, atrodo, dar 
vieną kitą nežinomą, bet reikšmingą figūrą, matyt, slapta besiža- 
vinčią jo kova už teisingumą. Vienišas karžygys retai kada iškovoja 
pergalę, tokia ta karti tiesa, tačiau Bekstriomas buvo ne kartą įro- 
dęs, kad jis už visus stipresnis. 

Vos po kelių mėnesių jis sugrįžo į darbą. Jo laukė tas pats šlamš- 
tas, bet netrūko ir progų šiek tiek padirbėti papildomai, pagelbs- 
tint tiems žmonėms, kurie buvo verti. Ambicijos pagaliau išaiškin- 
ti ministro pirmininko žmogžudystės bylą kol kas buvo atidėtos į 
šalį. Dėl savo pergalės Bekstriomui teko ir šį tą paaukoti, niekur 
nedingsi, tačiau jis turėjo puikią atmintį ir žinojo, kad anksčiau ar 
vėliau atsiims visas savo skolas. 

Atrodė, kad ir jo priešai po truputį traukėsi. Tas prakeiktas 
lapis, Johansonas, staiga padavė prašymą tą pačią minutę atsista- 
tydinti, kaip šiais laikais buvo vadinamas atleidimas iš darbo, o 
vos prieš mėnesį jį pasikvietė Stokholmo policijos personalo sky- 
riaus vadovas ir pasiūlė vyresniojo inspektoriaus pareigas vakarų 
Stokholmo kriminalinėje policijoje. Bekstriomas staiga vėl tapo 
pilnaverčiu policijos pajėgų nariu ir atgavo prieigą prie duomenų 
bazėse sukauptų gėrybių. Tai buvo proga pagelbėti vienam kitam 
į bėdą papuolusiam senam bičiuliui, be to, atsarga gėdos nedaro. 
Daugiau jokių statinių su šūdais ir pamestų piniginių, tik norma- 
lūs nusikaltimai: tas nurėžė žmonai galvą, anas kulkomis suvarpė 
auklę, dar kitas lindo prie nepilnametės kaimyno dukros. 

— Pažadu apie tai pagalvoti, - atsakė Bekstriomas personalo va- 
dovui, rimtai linktelėdamas galva. 

— Pagalvok, pagalvok, Bekstriomai, - tarė žmogėnas iš perso- 
nalo, nervingai sklaidydamas savo popierius. - Ilgai negaišk, nes 
žinai, jiems labai reikia. Toivonenas būtų tavo naujasis viršininkas, 
jis laukia tavęs kuo greičiau. 

„Toivonenas, - šmėstelėjo Bekstriomui. - Tas juokdarys iš 
Suomijos, jo „smirdžius lapiukas“, kurį prieš dvidešimt penkerius 
metus pats išmokė kelių gudrybių. Geriau nė nebūna“, - galvojo 


Bekstriomas. 


Buvo numatyta, kad Bekstriomas pradės dirbti sunkių nusikalti- 
mų tyrėju vakarų Stokholmo regiono policijoje nuo pirmadienio, 
gegužės dvyliktos dienos. Nuo tada įsigaliojo jo naujasis paskyri- 
mas. Tačiau Bekstriomas būtų ne Bekstriomas, jeigu nenuspręstų 
prieš tai dar šiek tiek atsipūsti. Jis paskambino į vakarų Stokholmo 
regiono policiją ir pranešė, kad tą dieną, deja, dar negalės atvykti. 
Viena byla iš jo senojo darbo, dėl neteisėto kenksmingų atliekų 
šalinimo, tą dieną turinti būti svarstoma teisme, ir Bekstriomas 
ten privaląs dalyvauti bei duoti parodymus. 

Kitą dieną jam taip pat neišeisią atvykti. Srokholmo policijos 
medikai jam paskyrę išsamią apžiūrą. Tyrimai užtruks visą dieną. 
Dėl šios priežasties jis į naująjį darbą galįs atvykti tiktai trečiadie- 
nį. Paskui, tos dienos išvakarėse, jis išgirdo naujienas, kurios vos jo 
nepribaigė - iš gydytojo, kuris pasirodė esąs šių laikų Mengelė*, — 
o gegužės keturioliktąją, trečiadienį, atkėblino į Solnos policijos 
nuovadą praktiškai leisgyvis. 

* Josifas Mengelė - Aušvico koncentracijos stovyklos gydytojas, pramintas „Mir- 
ties angelu“ ir pagarsėjęs šiurpiais eksperimentais. 

Dabar, praėjus dar tik savaitei, jis vėl grįžo į savo vėžes. 
„Būckstrom is back, as always“, - pamanė Bekstriomas, nes, 
kaip žinia, nepriekaištingai mokėjo angliškai. Be kita ko, dar buvo 


ir nuovokus bei ištikimas televizijos žiūrovas. 


Pirmadienį, gegužės dvyliktąją, Anos Holt medaus mėnuo darbe 
galutinai baigėsi, ir su Bekstriomu tai niekaip nebuvo susiję. 

Tą rytą du vagys sulaikė ir apiplėšė apsaugos automobilį, va- 
žiuojantį pro vartus link VIP įvažiavimo Bromos oro uoste. Kai 
užpuolikai jau buvo susikrovę grobį ir ruošėsi sprukti, vienas iš 
dviejų ten buvusių apsaugininkų, pasinaudojęs nuotolinio valdy- 
mo pulteliu, susprogdino pinigų maiše paslėptas dažų kapsules. 
Paskui situacija tapo nebevaldoma. Plėšikai staigiai apsuko savo 
automobilį ir partrenkė apsaugininką, bandžiusį nuo jų pabėgti. 
Vienas iš užpuolikų iššoko iš automobilio ir, paleidęs keletą šūvių 
iš automatinio ginklo, vieną apsaugininką nušovė, o kitą rimtai su- 
žeidė. Plėšikai paliko pinigus ir automobilį maždaug už kilometro 
nuo nusikaltimo vietos, o patys dingo be pėdsakų. 

Tai buvo dar tik pati Anos Holt košmaro pradžia. Tą patį vaka- 
rą pagarsėjęs veikėjas iš Suomijos buvo nušautas jam lipant į auto- 
mobilį prie savo draugės namų Bergshamroje. Kur ir ko jis važiavo, 
neaišku, bet rankoje laikė nedidelį lagaminą, kuriame buvo ne tik 
švarūs apatiniai ir dantų šepetėlis, bet ir dešimties milimetrų kali- 
bro pistoletas bei spyruoklinis peilis. Paklausti jau buvo per vėlu. 
Du šūviai į galvą, ir baigta. 

Toivonenas, vadovavęs Bromos oro uosto plėšikų paieškai, jau 


seniai buvo nustojęs tikėti panašaus pobūdžio sutapimais. Tie du 
* Bekstriomas grįžo, kaip visada (angl.). 

įvykiai jam atrodė susiję, ir jau kitą dieną jo teismo ekspertų ko- 
manda spėjimą patvirtino. Ant abiejų nušautojo vyro riešų buvo 
likę raudonų dažų pėdsakai. Dažų, kurie sunkiai plaudavosi ir ku- 
rių cheminė sudėtis iki paskutinės molekulės sutapo su dažais ap- 
saugos bendrovės naudojamose sprogstamosiose kapsulėse. Kad 
jis galimai buvo vienas iš oro uosto plėšikų rodė ir tai, jog riešai 
buvo ištepti būtent ties ta vieta, kur baigėsi pirštinės ir prasidėjo 
juodos striukės rankovė. 


„Kažkas ėmė kuopti jų privirtą košę“, - pagalvojo Toivonenas. 


Kai po dviejų dienų dar nukrito Bekstriomo „bomžų skerdynės“, 
Ana Holt net lengviau atsikvėpė. „Pagaliau normali byla, - pama- 
nėji. - Lyg dangaus dovana: Tačiau netrukus dėl pagrįstų priežas- 


čių jos nuomonei šiuo klausimu buvo lemta pasikeisti. 


7 


— Šūdas, ką mes dabar darysim? - burbtelėjo Bekstriomas, žvelg- 
damas čia į kolegę, čia į seifo stalčiuką. 

— Reikia iškart skambinti kuriam nors vyresniajam, kad mus 
pridengtų, - atsakė Anika Karlson. - Kad atvažiuotų čia ir už- 
plombuotų... 

— Uždaryk tą prakeiktą dėžę! — neištvėrė Bekstriomas, nebega- 
lėdamas ilgiau pakelti to vaizdo. Ir reikėjo čia atsitempti užuomi- 
nų nesuprantančią /esbę, kai likimas jam suteikė tokią progą prieiti 
prie paslėptų Ali Babos lobių. Be to, patalpoje nebuvo mobiliojo 
ryšio. || 

— Tokios saugyklos sienos tikriausiai labai storos, - pasakė Ani- 
ka Karlson. - Jei nori, galiu nubėgti į viršų ir iš ten paskambinti, — 
pridūrė, išsitrraukdama savo mobilųjį. 

— Dabar padarysim štai ką, - rodydamas į ją savo trumpu storu 
pirštu tarė Bekstriomas. - Tu lieki čia, nieko neliesk, o jei pasiro- 

dys koks šunsnukis, nušauk vietoje. Ir tik dėl Dievo meilės, nepra- 
ganyk tos prakeiktos dėžės. 

Išėjęs į pagrindines banko patalpas Bekstriomas paskambino 
Toivonenui. Keliais žodžiais nupasakojo susidariusią padėtį ir 
pasakė laukiantis tolimesnių nurodymų. „Kad mus pridengtų“, - 
ironiškai pagalvojo jis. Jei būtų bent kiek teisybės šiame pasaulyje, 
tai šiuo metu jis jau sėdėtų lėktuve į Rio. 

— Su kuo tu ten esi? —- paklausė Toivonenas, iš balso pernelyg 
nesusijaudinęs. 

— Su Inkare, Anika Karlson. 

— Pasiėmei su savim Inkarę, - pakartojo Toivonenas. - Apie 
kokią pinigų sumą mes kalbam? 

— Apie milijonus, - sunkiai atsiduso Bekstriomas. 

— Ir tu pasiėmei su savim Inkarę? 

— Taip, - patvirtino Bekstriomas. „Šūdas, jo balsas kažkoks 
baisiai keistas, - pamanė jis. - Negi girtas? Vidury dienos?“ 

— Gerai, supratau. Paprašyk, kad duotų paprastą popierinį mai- 
šelį, pasiimkit tą prakeiktą dėžę ir grįžkit į nuovadą, o aš pasikalbė- 
siu su Niemiu, tegu tvarkosi. „Inkarę jis, matai, pasiėmė, - pamanė 
Toivonenas. - Mirsiu iš juoko. 

— Bet reikia, kad mus pridengrų, - pasakė Bekstriomas. - Na, 

— Tu jau ir taip prisidengei, - pertraukė jį Toivonenas. - Inka- 
rė laikysis taisyklių iki paskutinio atodūsio, ji tiek pat sukalbama 
kiek susenęs kelių eismo reguliuotojas, tiesiog dorovės įsikūniji- 
mas. Žiūrėk, jau verčiau nieko neprisigalvok, nes pats pareisi su 


antrankiais. 

Padėjęs ragelį Bekstriomas banko tarnautojos paprašė maišelio, 
padėjęs ant kvito parašą pasiėmė dėžę ir visą kelią važiuojant atgal 
į policijos nuovadą laikė ją pasidėjęs ant kelių. Anika Karlson vai- 


ravo ir nepratarė nė žodžio. 


Vos tik padėjęs ragelį Toivonenas išlindo į koridorių, pasikvietė ar- 
timiausius ir patikimiausius kolegas į savo kabinetą ir paskui save 
uždarė duris. 

Tada keliais štrichais nupasakojo situaciją, pabaigai, kaip įpras- 
tai, pasilikdamas smagiausią dalį. 

— Kaip manot, ką iš mūsiškių tas storas šiknius pasiėmė su sa- 
vim? - paklausė jis, nenustygdamas vietoje iš pasitenkinimo. 

Kiti neryžtingai papurtė galvas. 

- Inkarę, Aniką Karlson, - paskelbė Toivonenas, išsišiepdamas 
nuo ausies lig ausies. 

— Vargšas asilas, - palingavo galva Peteris Niemis. - Reikės pa- 
imti iš jo tarnybinį ginklą, kad pats sau galo nepasidarytų. 


Po penkiolikos minučių Bekstriomas asmeniškai pristatė popieri- 
nį maišelį su pinigais ant Niemio stalo. Visą kelią nuo garažo iki 
Niemio kabineto Anika Karlson nesitraukė nuo jo nė per žingsnį. 
„Gal ta /esbė bando mane išgąsdinti? Eina šalia kaip kokia sušikta 
kultūristė“, - mintyse keikėsi Bekstriomas, degdamas noru į sku- 
telius sudraskyti ištreniruotą Anikos Karlson kūną. 

— Kaip manai, Bekstriomai, kiek čia bus pinigų? Negi keli mili- 
jonai? - nekalta veido išraiška pasiteiravo Niemis. 

— Tai tu mums pasakyk, - atšovė Bekstriomas. „Susirask kokį 


asilą, kuris moka skaičiuoti, ir atiduok man pinigus už tą sumautą 

dėžę. Aš noriu kuo greičiau dingti iš čia, - galvojo Bekstriomas. — 
Turiu kuo greičiau išsinešdinti iš šito pastato. Man reikia ko nors 


stipresnio. 


Po poros valandų jis sėdėjo šalia namų esančiame bare, su antra 
taure „ko nors stipresnio“ ir antru bokalu alaus. Tai nepadėjo, 
bent jau kol kas, ir juo labiau nepalengvėjo, kai paskambino Nie- 
mis norėdamas pranešti paskutines naujienas. 

—- Du milijonai devyni šimtai tūkstančių kronų, - pareiškė Nie- 
mis. - Dvidešimt devyni ryšulėliai po šimtą tūkstančių, o daugiau 
nieko. - Jo balsas skambėjo abejingai, lyg skaitytų priešais padėtą 
ataskaitą. — Nei pirštų atspaudų, nei jokių kitokių įkalčių, atsar- 
gus žmogus, nelietė pinigų plikomis rankomis. Bet kokiu atveju, 
sveikinu. 

— Ką? - nesuprato Bekstriomas. „Dar betrūko, kad tas apsiši- 
kėlis lapis iš manęs juoktųsi, - pamanė jis. 

— Sveikinu, kad suradai pinigus. Macyt, Danielsonas vis tik ne- 
buvo eilinis bom2žas, - padarė išvadą Niemis. - Ar dar kuo nors 
tau galiu būt naudingas? 

— Alio? Alio? Prastai tave girdžiu, — atsakė Bekstriomas ir, iš- 
jungęs mobilųjį, užsisakė dar vieną taurę. 

— Didelę, - paprašė jis. 

- Voine, voine, Bekstriomai, - atsakė suomė barmenė, šypsoda- 


masi ir linksėdama jam lyg mama. 

Kitą rytą įvyko dar vienas tyrėjų grupės susirinkimas. Jis buvo su- 
šauktas skubos tvarka, aštuntą valandą. Toivonenas norėjo žinoti 
visas naujienas. Bekstriomui teko keltis iš lovos per patį įmigį, kad 
spėtų atvykti laiku. Važiavo taksi, galva plyšo pusiau, pakeliui teko 
stabtelėti nusipirkti vandens ir pakelį gerklės pastilių bei išgerti 
porą tablečių nuo galvos skausmo. Po Danielsono žmogžudystės 
buvo praėjusi beveik savaitė. Bekstriomas jau būtų galėjęs sėdėti 
Kopakabanos paplūdimyje, su viskio taure rankoje ir dviem dai- 
liomis vietinėmis mergomis, po vieną ant kiekvieno kelio. „Jeigu 
ne ta /esbė“, - galvojo jis. 

Jam bėvažiuojant taksi, paskambino prokurorė ir pareiškė, kad 
jeigu po jų susirinkimo nebus pateikta „naujų įtikinamų įkalčių 
prieš Rolandą Stolhamarį , tuomet po pietų jis bus paleistas. 

— Supratau, supratau, - tarė Bekstriomas. - Man tik neduoda 
ramybės tai, kad jis gali turėti apvalią sumelę ir iškeliauti, vos tik 
ištrūks į laisvę. 

— Tokie žmonės kaip Srolhamaris nelabai moka slapstytis, — 
atkirto prokurorė. - Nuvažiuoja į kokį nors Tailandą, ir po mė- 
nesio kito savo noru sugrįžta namo. 

— Iš kur man žinoti, - savo ruožtu atšovė jai Bekstriomas. - Su 
tokiais kaip Stolhamaris aš nebendrauju. Bet jeigu jau taip sakai, 
tai galbūt. Ką dar norėjai pasakyti? - paklausė jis. 

— Daugiau nieko. Tarp kitko, manau, kad jūs su kolegomis ne- 
blogai padirbėjot, - paguodė prokurorė. 

„Lyg tu ką nors išmanai apie policijos darbą, kekše tu nelai- 
minga“, - mintyse nusikeikė jis, išjungdamas savo mobilųjį tele- 


foną. 


Lygiai aštuntą valandą į kabinetą įžengė Toivonenas, ir, kitaip nei 
aną kartą, atrodė puikios nuotaikos. 

— Kaip reikalai, Bekstriomai? — paklausė, plekšnodamas jam 
per petį. - Matau, nekantrauji, tikiuosi, gerai šiąnakt išsimiego- 
jai. 

„Suskis“, - pamanė Bekstriomas. 

— Gal tu norėtum pradėti, Nadja? — tarė jis, linktelėdamas gal- 
vajos pusėn. Negana to, kad prašiko beveik tris milijonus, tai dar 
ir pralošė rusei degtinės butelį. „Ir kaip dabar man reikės išsisuk- 


ti?“ — svarstė Bekstriomas. 


Nadja Hiogberg buvo apklaususi tas dvi moteris, prieš dvidešimt 
metų įkūrusias „Rašto namus“. Pirmas dalykas, ką jos padarė, tai 
įsigijo įmonės seifą Valhalos gatvėje esančiame banko padalinyje. 

— Abi dirbo netoliese įsikūrusioje reklamos agentūroje, - pa- 
aiškino Nadja, - taigi, tai buvo labai praktiška. Jos tenorėjo šiek 
tiek papildomai užsidirbti. 

Tačiau jų sumanymas nelabai pavyko. Klientų nuo pat pradžių 
buvo ne per daugiausia, o kai reklamos agentūros direktorius su- 
žinojo, kuo jos užsiima, ne itin apsidžiaugė. Joms buvo liepta arba 
išeiti iš darbo, arba nutraukti įmonės veiklą. 

Tuo metu penkiasdešimties tūkstančių kronų kapitalas jau buvo 
beveik išsekęs. Moterys kreipėsi į jų buhalteriją tvarkiusį Karlą Da- 
nielsoną prašydamos pagalbos. Danielsonas padėjo, pardavęs ben- 
drovę kitam savo klientui už vieną kroną. Kažkokiam žmogui, kurio 
jos niekad nebuvo akyse mačiusios ir net pavardės nežinojo. Daniel- 
sonas sutvarkė visus dokumentus. Beliko susitikti jo biure ir viską 
pasirašyti. Jos atsisakė ir tos vienos kronos. Reikalas buvo baigtas. 

— Bet jis, kaip supratau, vis tiek pasiūlė tą kroną, - pridūrė Na- 
dja. - Išsitraukė ir padėjo ant stalo. 

— Gražus gestas, — tarė Bekstriomas. - Kas dar, Nadja? 

— Daug kas, - atsakė Nadja. - Netgi neskaitant tų dviejų mili- 
jonų ir devynių šimtų tūkstančių kronų seife, aš manau, kad mes 
visiškai susivėlėm, darydami išvadas apie nužudytąjį, - išpyškino ji 
vaizdinga šnekamąja kalba, kaip kartais mėgdavo. 

— Kaip suprasti, neskaitant? - nesuprato Bekstriomas. „Du mi- 
lijonai devyni šimtai tūkstančių, aš dabar jau sėdėčiau Rio“, - pa- 
manė jis. 

— Kitoje jo kompanijoje, „Karlo Danielsono holdinge“, atrodo, 
sukaupta dar daugiau, - paaiškino Nadja Hiogberg. 

— Tas bo2žas turėjo dar daugiau šlamančių? Kiek dar? - nepati- 
kliai paklausė Bekstriomas. 

— Ketinau prie to kiek vėliau sugrįžti, - pasakė Nadja. - Iš pra- 
džių norėjau papasakoti, kiek pinigų jis galėjo pasiimti iš seifo nu- 
žudymo dieną. 

— Seifas mažiausio modelio, trisdešimt šešių centimetrų ilgio, 
dvidešimt septynių centimetrų pločio ir maždaug aštuonių centi- 
metrų gylio. Jo tūris - septyni tūkstančiai septyni šimtai septynias- 
dešimt šeši kubiniai centimetrai, arba beveik aštuoni litrai, - tęsė 
ji. — Įsivaizduokite, jeigu dėtumėt tūkstančio kronų banknotus, 
surištus pluošteliais po šimtą tūkstančių, tai jame, grubiai skai- 
čiuojant, tilptų maždaug aštuoni milijonai. 

— Aštuoni milijonai, tai bent skrudžas, - išsprūdo Bekstriomui. 
„Eina šikt, negaliu patikėti“, - pamanė jis. 

- Jeigu seife būtų buvę eurai stambiausiomis penkšimtinėmis 
kupiūromis, kurios gerokai mažesnės už mūsų tūkstantines, nors 
vertesnės už kronas beveik penkis kartus, tai iš viso ten būtų til- 
pę apie penkiasdešimt milijonų, - ironiškai šyptelėjo Nadja. - O 
jeigu ten būtų buvę didžiausio nominalo doleriai, tai yra, penkių 
tūkstančių dolerių banknotai, na tie, ant kurių pavaizduotas pre- 
zidentas Madisonas, man rodos, juos madisonais ir vadina, tai 
tada Danielsono banko seife būtų sukišta beveik pusė milijardo, 
skaičiuojant Švedijos kronomis, - Nadja plačiai nusišypsojo. 

— Šaipaisi iš mūsų, Nadja, - papurtė galvą Almas. - Tai kodėl 
tada bankų plėšikai išsitempia pilnus maišus? Kaip paaiškinsi? 

— Danielsonas turbūt buvo pats turtingiausias pasaulio alko- 
holikas, - užsimiršęs tarė Bekstriomas. „Na tikrai, argi ne taip? — 
mąstė jis. 

— Mažo nominalo kupiūros, - atsakė Nadja. - Daugiausiai, 
matyt, po šimtą. Jeigu į štai šią dėžę prikištume šimtinių, gal ir 
sutilptų joje milijonas. Bet jeigu kištume banknotus po dvidešimt 
kronų, kažin ar sutilprų bent trys šimtai tūkstančių. 

— Tai tas šiknius galėjo šitam sumautam banko seife turėti pusę 


milijardo? - nesusilaikęs leptelėjo Bekstriomas. 

— Man būtų sunku tuo patikėti, - papurtė galvą Nadja. - Aš 
manau, daugiausia aštuonis milijonus. Atsakant į tavo klausimą, 
Bekstriomai, tai nesakyčiau, kad jis buvo pats turtingiausias pa- 
saulio alkoholikas. Bet, kita vertus, tikrai žinau, kad daugelis pa- 
saulio turtingųjų yra alkoholikai. 

- Žodžiu, praeitą savaitę jis galėjo pasiimti apie penkis milijo- 
nus, - tarė Anika Karlson. „Ir parsinešti namo, - pamanė ji. - Par- 
sinešė sau lagaminėlyje ir pasidėjo svetainėje ant televizoriaus: 

- Jeigu jo lagaminas ar portfelis buvo standartinis, o iš apra- 
šymo aš supratau, kad būtent toks, tai jame nebūtų sutilpę penki 
milijonai tūkstančio kronų kupiūromis, - atsakė Nadja. - Aišku, 
visi šie skaičiavimai remiasi prielaidomis, - pridūrė ji. - Bet aš vis 
tik suskaičiavau, ir galiu pasakyti, jeigu jums įdomu. 

— Labai įdomu, - įsiterpė Toivonenas, ir patenkintas nusišyp- 
sojo. 

— Na, pirmiausia aš padariau prielaidą, kad į banką jis atėjo išsi- 
imti pinigų, - pradėjo Nadja. - Žinoma, galėjo pasiimti ir ką nors 
kita, pavyzdžiui, dokumentus ar dar ką, bet aš laikiausi prielaidos, 
kad būtent pinigus. Kita mano prielaida buvo ta, kad seife buvo 
tūkstančio kronų banknotai, ryšeliais po šimtą tūkstančių, taip 
kaip ir radome dėžėje. Ir aš spėju, kad susidėjo juos į paprasčiausią 
standartinio tipo lagaminėlį. 

— Tai kiek ten galėjo būti? - paklausė Toivonenas, ir išsišiepęs 
kažkodėl atsisuko į Bekstriomą. 

— Daugiausia trys milijonai, - tarė Nadja. - Ber ir tai būtų buvę 
nelengva šitiek sukišti į lagaminą, todėl, sakyčiau, mažiau. Gal tik 
kokie du milijonai, - gūžtelėjo ji pečiais. - Bet čia, kaip supranta- 
te, tik spėlionės. 

— Nepastebėjot, ar kartais Niemis nenusipirko naujos maši- 
nos? - rėžė Stigsonas, ir išsišiepęs nužvelgė kitus. 

— Atsargiau, vaikine, - rūsčiu žvilgsniu jį sadrausmino Toivo- 
nenas. - Kažką minėjai apie jo verslą, Nadja. Tai kiek dar jis turėjo 
užkalęs? 

— Sprendžiant iš kasmetinių ataskaitų, apmokestinamo kapi- 
talo suma siekia apie dvidešimt milijonų, - atsakė Nadja. - Pri- 
minsiu, kad tai yra akcinė bendrovė su mažiausiu leistinu akciniu 
kapitalu, šimtu tūkstančių kronų. Danielsonas nurodytas kaip 
vykdomasis direktorius, valdybos pirmininkas ir vienintelis savi- 
ninkas. Kitas valdybos narys yra jo senas bičiulis Marijas Grimal- 
dis, taip pat įtrauktas Rolandas Stolhamaris. 

— Matai kaip, - kreivai šyptelėjo Toivonenas. - Tai kiek ten tų 
realių pinigų? 

— Atkapsčiau dešimt milijonų, - pasakė Nadja. - Akcijomis, 
obligacijomis ir kitais vertybiniais popieriais SEB ir „Carnegie“ 
bankuose. Kiti dešimt milijonų turėtų būti užsienio sąskaitose, 
bet kadangi aš negavau iš prokurorės reikiamo dokumento, kuris 
man suteiktų teisę prašyti tokios informacijos, tai negaliu to pa- 
tvirtinti. Spėju, kad tiek iš tiesų ir yra. Tos kasmetinės ataskaitos, 
regis, pateiktos skrupulingai pagal visus įstatymus. Žodžiu, bėda 
visai ne ten. 

— O tai kur? - paklausė Toivonenas. 

— Jo buhalterijoje. Neturim jokių buhalterinių įrašų. Juos pri- 
valoma saugoti dešimt metų, bet mes neradome visiškai jokių do- 
kumentų, - tai pasakiusi Nadja patraukė pečiais. 

— Man atrodo, kad tai reikia perduoti Finansinių nusikaltimų 


tyrimo tarnybai, - tarė Toivonenas. 

— Man irgi taip atrodo, - sutiko Nadja. - Reikės perduoti, nes 
kitaip man kitiems darbams nebeliks laiko. 

— Gerai, taip ir padarysim. Surašyk trumpą ataskaitą ir aš tuo- 
jau pat sutvarkysiu šį reikalą, - pažadėjo Toivonenas. - Dar vienas 
klausimas. Nuo kada Danielsonas ėmė uždirbti tiek daug pinigų? 

— Per pastaruosius šešerius ar septynerius metus, - atsakė Na- 
dja. - Anksčiau jo bendrovė nelabai turėjo kuo pasigirti. Bet prieš 
šešerius ar septynerius metus reikalai ėmė vis gerėti ir gerėti. Įmo- 
nė kasmet uždirbdavo po porą milijonų iš įvairių investicijų, ak- 
cijų, obligacijų, pasirinkimo sandorių ir kitokių šaltinių, o augant 
palūkanoms ir palūkanoms nuo palūkanų, turtas didėjo kartu su 
akcijų rinkos pakilimu. 

— Kaip įdomu, - pakildamas nuo kėdės tarė Toivonenas. - At- 
rodo, kad Danielsonas anaiptol ne eilinis bomžas, - pridūrė jis. 


Paskui kažkodėl nusišypsojo ir linktelėjo Bekstriomui. 

— Daugiau ką nors turim? — niūriu žvilgsniu nulydėdamas išei- 
nantį Toivoneną paklausė Bekstriomas. 

— Tas reikalas, dėl kurio prašei pasidomėti, šefe, - mandagiai 
pakėlusi ranką tarė Felicija Peterson. - Sakei, kad kažkas ne taip 
su tuo laikraščių išnešiotoju, kuris rado lavoną. Septimu Akofe- 
skambučių sąrašą ir atradau, kad kai kas prieštarauja jo žodžiams 
per apklausą. 

„Ką tu sakai“, - pamanė Bekstriomas. Juoda pupytė, vadinasi, 
įsidrąsino. Nors dar pienas nuo lūpų jai nenudžiūvęs. 

— Nana, ir kas gi? — pasiteiravo jis, netverdamas noru nueiti į 
tualetą, išmaukti keletą litrų šalto vandens, išgerti dar porą parace- 
tamolio tablečių ir įsimesti į burną mėtinę gerklės pastilę. Galbūt 
jam pavyktų ištrūkti iš šio beprotnamio ir grįžti namo į savo jaukų 
būstą, kur jau laukė šaldytuve ir spintelėje sukrautos atsargos, kaip 


po senovei. 

— Akofelis telefone turėjo išankstinio mokėjimo kortelę, - atsa- 
kė Felicija Peterson. - Tokių kortelių naudotojų tapatybė nežino- 
ma. Gegužės penkioliktąją, ketvirtadienį, kai buvo rastas Daniel- 
sono lavonas, jis skambino telefonu dešimt kartų. Pirmas skam- 
butis buvo šešios minutės po šeštos valandos ryte, kai skambino į 
pagalbos tarnybą. Pokalbis truko maždaug tris minutes, tiksliau, 
šimtą devyniasdešimt dvi sekundes, - patikslino ji, galvos linktelė- 
jimu rodydama į popieriaus lapą, kurį laikė rankose. - Iškart po to, 
devynios minutės po šešių, jis skambino kitam išankstinio mokėji- 
mo kortelės naudotojui. Skambutis nutrauktas po penkiolikos se- 
kundžių, kai įsijungė automatinis atsakiklis. Tada jis vėl surinko tą 
patį numerį, ir po penkiolikos sekundžių vėl padėjo ragelį. Paskui, 
po minutės, skambino tam pačiam numeriui trečią kartą. Skam- 
butis nutrauktas po penkių sekundžių. Tiksliau sakant, vienuolika 
po šešių, ir būtent tai įdomiausia. 

— Kodėl? - papurtė galvą Bekstriomas. — Kas čia tokio įdo- 
maus? 

— Tas, kad tuomet mūsų patrulis įėjo į pastatą numeris vienas 
Lazdynų take. Man susidaro įspūdis, kad išgirdęs žingsnius Ako- 
felis padėjo ragelį ir paslėpė savo mobilųjį. 

— Gerai, o kaip dėl kirų skambučių? - paklausė Bekstriomas, 
stengdamasis atrodyti susikaupęs, kiek tik leido kamuojančios pa- 
girios. 

— Apie devintą valandą jis paskambino į darbovietę pranešti, 
kad vėluos, - tarė Peterson, ir klausiamai pažvelgė į Aniką Karl- 
son. 

— Prieš skambindamas manęs atsiklausė, ar galima, — galvos 


linktelėjimu patvirtino Karlson. 

— Vėliau jis dar kartą skambino į darbą. Prieš pat išeidamas iš 
to namo. 

„Pirmas skambutis į policiją, tada trys į kažkokią prakeiktą iš- 
ankstinio mokėjimo kortelę, paskui du į darbą. Vienas plius trys 
ir plius du, tai bus... ai, koks, po velnių, skirtumas?“ — susierzino 
Bekstriomas, nepajėgdamas susikaupti. 

— Septintą kartą skambinta iškart po pietų, - tęsė Felicija Pe- 
terson. — Jei tiksliau, buvo dvylika valandų trisdešimt viena minu- 
tė. Jis skambino vienai įmonei, kurjerių tarnybos, kurioje dirbo, 
klientei. Turėjo paimti iš tos įmonės siuntinį, bet durų kodas pa- 
sirodė ne tas. 

— Iš kur žinai? - paklausė Bekstriomas. 

— Nes klientas buvo išėjęs pietauti. Nekėlė ragelio. Todėl aštun- 
tas skambutis buvo į kurjerių tarnybą su prašymu paieškoti teisin- 
go durų kodo. 

— Tu jų pačių klausei? - įsiterpė Bekstriomas. - Kam tau reikė- 
jo? Ar tai svarbu? „Sunku su tais pienburniais“, - mintyse burnojo 
jis. 

— Manau, kad taip, - linktelėjo Felicija. - Bet apie tai vėliau. 

„Nieko sau duoda mažulė, - apstulbo Bekstriomas. - Reikės ir 
su tavim pakalbėt apie pagarbą ir autoritetą , - nutarė jis. 

— Devintą kartą jis skambina baigęs darbą, apie septintą valan- 
dą vakaro, o dešimtą ir paskutinį tą vakarą — po keturių valandų. 
Penkiolika po vienuolikos. Abu kartus tam pačiam išankstinio 
mokėjimo kortelės naudotojui, kuriam bandė ryte prisiskambinti. 
Niekas nekelia ragelio, abu skambučiai nutraukiami po septynių 
sekundžių, o tai rodo, kad telefonas išjungtas. Taigi iš dešimties 


tos dienos skambučių penki buvo skirti tam pačiam išankstinės 

mokėjimo kortelės numeriui, ir mes nė nenumanom, kas yra jo 
savininkas. 

— Tai dar nieko nereiškia, gal jis skambino kokiam nors drau- 
gui papasakoti naujienų, - piktai metė Bekstriomas, neslėpdamas 
susierzinimo. — Ar ne tokie tipai ir perka tas išankstinio mokėjimo 
korteles? Juk čia ir visa esmė, argi ne? Kad pagal jas neatseksi? 

— Taip, žinau. Pati turiu išankstinio mokėjimo kortelę. Tiesą 
sakant, labai praktiška, - žvelgdama Bekstriomui į akis ir, regis, nė 
kiek nesutrikusi tarė Felicija. 

— Na, gerai, - nusileido Bekstriomas, stengdamasis sušvelnin- 
ti balso toną, mat Anika Karlson žiūrėjo į jį net prisimerkusi. — 
Atsiprašau, Felicija, bet aš vis tiek nesuprantu, kas čia tau atrodo 
keista? 

— "Tas, kad jis pradingo, - atsakė Felicija Peterson. - Septimas 
Akotfelis dingęs. 

- Dingęs, - pakartojo Bekstriomas. „Čia dabar kas?“ 


— Dingęs, - linksėdama pakartojo ir Felicija. - Dingo be žinios, 
spėjama, nuo penktadienio. Tą rytą kaip įprastai išnešiojo laikraš- 
čius, bet savo darbe, kurjerių tarnyboje, visą dieną taip ir nepasiro- 
dė. Pirmas kartas, kai taip nutiko, nors ten jis išdirbo daugiau nei 
metus. Mobilusis telefonas taipogi išjungtas nuo penktadienio. 
Jokio signalo. Paskutinįkart iš jo mobiliojo skambinta ketvirtadie- 
nio vakarą po vienuolikos penkiolika, tam nežinomam išankstinio 
mokėjimo kortelės turėtojui, o nuo tada telefonas išjungtas. 

— Įdėmiai klausau, - galvos linktelėjimu paragino Bekstriomas. 
„Vadinasi, juočkis nukosėjo lagaminą“, - šmėstelėjo jam. 

— Penktadienį kelis kartus jam bandė prisiskambinti iš dar- 


bo, - toliau pasakojo Felicija. - Kai nepasirodė darbe ir pirma- 

dienį, vienas iš bendradarbių nuvyko pas jį į namus ir paskam- 
bino į duris. Jis gyvena Rinkebiu rajone, Fornbiu gatvėje, namo 
numeris septyniolika. Niekas neatidarė durų. Tada bendradarbis 
išėjo į lauką ir pažiūrėjo pro langą. Butas yra pirmame aukšte, 
o užuolaidos nebuvo visiškai užtrauktos. Pasak bendradarbio, 
neatrodė, kad viduje kas nors būtų buvęs. Arba tyčia slėpėsi, ne- 
norėdamas atidaryti durų, arba nebuvo namie. Vėliau tą dieną 
kurjerių įmonės vadovas pranešė apie jo dingimą, o kadangi gy- 
venamoji vieta priklauso mūsų komisariatui, tai mums ir perdavė 
pranešimą. Radau jį ieškodama informacijos, ir tada paskambi- 
nau į darbovietę. 

- Štai ir atsakiau į jūsų ankstesnį klausimą, šefe, - užbaigė Fe- 
licija Peterson, žvelgdama į Bekstriomą visiškai neutralia veido 
išraiška. 

— Nepatinka man tai, - papurtė galvą Bekstriomas. - Reikia 
pasistengti surasti tą... tą Akofelį. Ar gali tuo pasirūpinti, Anika? 
— Mes su Felicija pasirūpinsim, - linktelėjo Anika Karlson. 

— Gerai, - atsakė Bekstriomas, nerangiai stodamasis. - Praneš- 
kit, kai tik turėsit žinių. - Dar vienas dalykas, - stabtelėjęs tarp- 
duryje pridūrė ir akimis permetė kolegas, žvilgsniu apsistodamas 
ties Felicija Peterson. - Tie skambučiai į išankstinio mokėjimo 
kortelės numerį ir pats jo dingimo faktas akivaizdžiai nieko gero 
nežada. Turime prisikasti, kas už to slypi, tad labai gerai, kad su- 
žinojai, Felicija. Bet ne tai vis dėlto man labiausiai neduoda ra- 
mybės, - pareiškė jis ir papurtė galvą. - Kažkas dar man neduoda 
ramybės dėl to Akofelio, - pakartojo Bekstriomas. 

- Pavyzdžiui, kas? - paklausė Anika Karlson. 

— Nežinau, - tarė Bekstriomas. - Pats dar galvoju, - šypsoda- 
masis pasakė ir linktelėjo galva, nors ši tiesiog plyšo iš skausmo. 

„Turės apie ką pamąstyti“, - galvojo eidamas iš kabineto, mat iš tie- 
sų šią akimirką jam nedavė ramybės tik vienas dalykas - kur gauti 
didelį, pilnutėlį bokalą šalto kaip ledas čekiško šviesaus alaus. 


Tokie tipai kaip juočkis jam apskritai nerūpėjo. „Čia ir asilui aiš- 
ku, - galvojo jis. - Tokie tipai visokio šūdo prisigalvoja, ir gul- 
dau galvą, kad tai jis paėmė lagaminą. Na, dar nebent Niemis arba 
Hernandesas. Bet kuris gudresnis vaikiščias susivoktų, kad ne 
Stolhamaris. Anam turbūt užteko ir tiek, kiek nudžiovė iš nužu- 
dytojo piniginės. 

Stolhamaris negyvai uždaužo Danielsoną, apšvarina jo pinigi- 
nę ir paršlitiniuoja namo į Geležinkelio gatvę, nepagalvojęs apie 
lagaminą su milijonais. 

Akotfelis randa lavoną, apšniukštinėja Danielsono butą ir randa 
lagaminą. Paslepia jį. Vėliau tyliai ramiai atidaro. Supranta staiga 
tapęs milijonieriumi. Ir išsinešdina į Taitį. Viskas paprasta, kaip 
dukart du. O jeigu ne jis, tai tada nebent Niemis su savo draugeliu 
iš Čilės. 


„Gerai, pats laikas ko nors užkąsti“, - nusprendė Bekstriomas. 


30 


„Žaliųjų kurjerių“ biuras buvo įsikūręs Kungsholmene, Alstrio- 
merio gatvėje. Važiuodamos ten Anika Karlson ir Felicija Peter- 
son aptarinėjo šį naują posūkį bylos tyrime. Kalbėti apie ką nors 
kitą būtų buvę keista, netgi nederama į tarnybą rimtai žiūrinčiam 
policijos pareigūnui. 

— N3, ką manai, Felicija? - tarė Anika Karlson. 

— Viliuosi, kad klystu, — atsakė Felicija, — bet greičiausiai tiesa 
yra ta, kad Akofelis nukniaukė lagaminą, paslėpė jį kur nors neto- 
liese, ir tik tada paskambino į pagalbos tarnybą. Juk negalim paci- 
krinti, ar skambino iškart vos tik radęs negyvą Danielsoną, ar tik 
taip sakė. 

— Taip, bijau, kad tikrai taip galėjo būti. Na, bent jau labai ci- 
kėtina. 

— Ojeigu taip, Akofelio seniai nebėra Švedijoje, - padarė išva- 
dą Felicija. 

— Kalbėjau su prokurore, - pasakė Anika Karlson. - Kai tik 
apklausim kurjerius, galėsim važiuoti į Akofelio butą. 

— Reikės iš kažkur gauti to buto raktus, - pastebėjo Felicija Pe- 
terson. 

— Aš jau pakalbėjau su namą administruojančia įmone, - šyp- 
sodamasi atsakė Anika. - Kuo tu mane laikai? 

— Laikau žmogumi, kuris man patinka, - atsakė Felicija. - Pa- 


erzinau, ir tiek. 


„Žalieji kurjeriai“ buvo įsikūrę pirmame aukšte; virš durų kabojo 
lentelė su pavadinimu, o ant šaligatvio buvo išrikiuotas koks pus- 
tuzinis dviračių. 

— Jei važiuotum čia su vežimėliu, reikėtų lipti ant gatvės, - su- 
siraukė Anika Karlson. 

— Cool it babe“, - angliškai jai atsakė Felicija Peterson ir plačiai 
nusišypsojo. - Gal po to užsiminsim, po apklausos? 

— Galėsi tu kalbėti, - pasakė Karlson. - Čia tavo tyrimo ver- 


sija. 


Pirmiausia jos pasikalbėjo su Akofelio viršininku, kažkokiu Jensu 
Johansonu, pasiūliusiu jį vadinti „Jensiku, nes visi, kas čia dirba, 
mane taip vadina“. Jis atrodė tipiškas nuo kompiuterio neatsiplė- 
šiantis vyrukas, gerokai vyresnis už Akofelį. Regis, labai nerimavo. 
Tai buvo matyti iš jo akių net pro storus akinių stiklus. 

— Ponui Septintui tai nebūdinga, - tarė jis. - Tai yra, Septimui. 
Mes jį vadinam Septintu, nes tą reiškia jo vardas išvertus iš lotynų 


kalbos, - paaiškino, linguodamas galva lyg norėtų pabrėžti savo 
* „Nusiramink, mažutė“. 

žodžius. - Jis nėra praleidęs nė vienos dienos nuo tada, kai čia įsi- 
darbino, o tai buvo prieš aštuoniolika mėnesių. 

— Kas jis per žmogus? — paklausė Anika Karlson, pamiršusi 
prieš penkias minutes duotą pažadą. 

— Nuostabus vaikinas, - patikino Akofelio viršininkas. - Pui- 
kus dviratininkas, labai sportiškas, visada noriai imasi darbo, nors 
keliai čia panašūs į žiemos ralio trasą. Sąžiningas, padorus, malo- 
nus su klientais. Trykšta energija. Tausoja aplinką. Mūsų įmonei 
tai svarbu. Mes tuo labai rūpinamės. Visi, kas čia dirba, turi tau- 
soti aplinką. 

— Tai kaip manote, kas atsitiko? - pasiteiravo Felicija Peterson. 
„Čia aš uždavinėju klausimus“, - pamanė ji. 

— Tikriausiai kažkas dėl tos prakeiktos žmogžudystės. Gal pa- 
matė ką nors, ko nereikėjo. Blogiausiu atveju, kažkas galbūt norė- 
jo juo atsikratyti. Na, bent jau pas mus sklando tokios kalbos. 

— Ar ketvirtadienį, kai grįžo į biurą, jis atrodė nors kiek susi- 
rūpinęs? 

— Ne. Jis apskritai nenorėjo apie tai nieko kalbėti. Nors visi, Ži- 
noma, puolė jo klausinėti. Na, žinot, ar dažnai pasitaiko surasti tik 
ką nužudyto žmogaus lavoną? Bent jau man tai tikrai niekada ne- 
pasitaikė, - kalbėjo Jensikas, valydamas iš susijaudinimo aprasoju- 
sius akinius. —- Nė kitiems čia dirbantiems, ir apskritai, nė vienam 
mano pažįstamam. O paskui jis tiesiog prapuolė. Būtų pernelyg 
didelis sutapimas. Na, kad iškart po žmogžudystės... 

— Suprantu, suprantu, - tarė Felicija. - Kuris iš bendradarbių 
buvo geriausias jo draugas? 

— Šerifas, — atsakė Jensikas. - Nisė Munkas. Studentas, būsi- 
mas teisininkas. Jo tėvas, kiek žinau, prasimušęs advokatas. Tarp 
kitko, jis dabar čia. Sėdi rūsyje, blizgina savo lenktyninį dviratį. 

Jis dalyvauja dviračių lenktynėse. Aišku, jam dar toli iki „Tour de 
France“ ar „Giro d Italia“, tarp mūsų kalbant, - prislopintu balsu 
paaiškino Jensikas. - Ar norėtumėt su juo pasikalbėti? 

— Būtų gerai, - paprašė Felicija. - Jeigu tik teiksis nulipti nuo 


dviračio. 


Šerifas buvo neįtikėtinai panašus į savo viršininką, ir ne vien tik iš 
akinių, o jei ne ilgos, raumeningos kojos, nė nebūtum pamanęs, 
kad jis profesionalus dviratininkas. 

- Klausinėjau, o kaipgi, — patvirtino Šerifas. - Baudžiamoji 
teisė juk mano pašaukimas. Žadu tuo užsiimti, kai tik gausiu di- 
plomą. Kursiu įmonę, būsiu baudžiamųjų bylų advokatas, - pa- 
reiškė jis. 

— Ir ką jis tau atsakė? — paklausė Felicija Peterson. 

— Pasakė, kad nenori apie tai pasakoti, — tarė Šerifas. — Aš su- 
prantu. Nelabai smagu turbūt buvo. Ketvirtadienį vos tik grįžęs 
namo puoliau ieškoti internete - kiek supratau, vyko skerdynės 
kaip reikiant. Bent jau straipsnyje rašoma apie kirvį. 

— Berjūs nekalbėjote apie tai, ką jis matė? - pakartojo klausimą 
Anika Karlson. 

— Bandžiau, - atsakė Šerifas. - Ponas Septintas nenorėjo pasa- 
koti. Ir aš atstojau. Pilna darbų. Vis nauji užsakymai. O mes juk ne 
dviviečiais dviračiais čia važinėjamės, suprantat? 

— Ir daugiau nieko? - linktelėjo jam Anika Karlson. 

— Atrodo, ne. 

— Nieko daugiau nepasakė? Nieko neklausė? 

- Dabar, kai paminėjot, lyg ir prisiminiau, — tarė Šerifas. — Ti- 
krai klausė vieno dalyko. Prieš pat man išeinant namo. Labai keis- 


tas klausimas, bet čia visi manęs visąlaik klausinėja. 

— Ko, apie teisinius reikalus? - pasitikslino Felicija. 

- Taip, - linktelėjo galva Šerifas. - Nesibaigiančios konsulta- 
cijos už dyką. Daugiausia apie šeimyninius reikalus. Kas bus, jeigu 
pana mane išspirs lauk, o nuomos sutartyje mano vardas neįrašy- 
tas? O jeigu mes šaldytuvą pirkom per pusę? Maždaug taip. Nors 
aš vis kartoju jiems, kad mano specializacija yra baudžiamoji tei- 
sė. 

— Koks keistas klausimas? - priminė jam Felicija. 

- Jis klausė manęs apie teisę į būtinąją gintį, - atsakė Šerifas. — 
Domėjosi, kaip būna Švedijoje, jei tave užpuola, o tu bandai gin- 
tis. Žodžiu, kiek toli galima nueiti. 

- Ir ką tu atsakei? 

— Iš pradžių pasakiau, kad klausimas žiauriai keistas. Paskui pa- 
klausiau, gal jis kartais ir užmušė tą dieduką už tai, kad šis užsipuo- 
lė jį dėl ne to laikraščio ar dar dėl ko nors. Pasitaiko, kad kai ku- 
rie klientai peržengia ribą. Bet, pasirodo, ne. Septintas man liepė 
neprisigalvoti tokių nesąmonių. Sakė, kad nieko panašaus. Tikrai 
ne, - atkartojo Šerifas. 

— Ar prisimeni, kokie buvo jo tikslūs žodžiai? - neatlyžo Feli- 
cija. 

— Kiek toli žmogus turi teisę nueiti. Tuo atveju, jei kas nors 
bando jį nužudyti. Ar tai suteikia teisę nužudyti jį patį? Daugiau 
nieko. 

— Okątuįtaiatsakei? - pakartojo Anika Karlson. 

— Atsakiau, kad ir taip, ir ne. Jūs juk pačios žinot, ar ne? Žmo- 
gus turi teisę naudoti tiek jėgos, kiek pavojaus jam kelia pasikėsini- 
mas. Ir dar tiek, kiek reikia nuginkluoti užpuoliką. Pasakiau jam, 
kad daugiau apie nieką net negalvotų. Kad negalima, pavyzdžiui, 

šiaip sau spirti iš kojos, kai užpuolikas ir taip jau pargriautas ant 
žemės. 

— Ar tau susidarė įspūdis, kad Septintas to klausė dėl asmeni- 
nių priežasčių? Dėl to, kad jis kada nors buvo užpultas? - paklausė 
Anika. 

- Jūs gal juokaujat? — savo ruožtu paklausė Šerifas. - Septin- 
tas užaugo Somalyje. Kada nors užpultas? Internete pasižiūrėkit. 
Sveika nusileidus į Žemę, pareigūne. 

- Turėjau omenyje Švediją, - pasitaisė Anika Karlson. - Ar jis 
kada nors buvo užpultas čia, Švedijoje? 

— Aš jo klausiau, — patvirtino Šerifas. - Bet kaip jau sakiau, jis 
tai griežtai paneigė. Žinoma, nekalbu apie visokius rasistus, su ku- 
riais tenka taikstytis ne vien Septintui. Siųskit tokius atgal į šiaurę, 
tegu sau toliau ramiai urvuose gyvena, čia mano nuomonė. 

— Ar tau susidarė įspūdis, kad jis klausė kieno nors kito var- 
du? - paklausė Felicija Peterson. 

- Šito tai nepaklausiau, — atsakė Šerifas. — Po to, kas tą rytą jam 
buvo nutikę, turbūt nieko keista. Na, kad pagalvojau, jog jis kalba 
apie save. Juk nekeista, ar ne? 


— Ne, tikrai ne, - nusišypsojusi pritarė Felicija. 


Paskui jiedvi išėjo. Jensikas palydėjo jas iki pat gatvės, taip suteik- 
damas Anikai Karlson progą pateisinti savo pravardę, įgytą Solnos 
policijos nuovadoje. 
— Kalbant apie rūpinimąsi aplinka, - tarė Karlson. - Kaip ma- 
nai, kas būtų, jei bandytum čia pravažiuoti stumdamas vežimėlį ? 
— Supratau, supratau, bus sutvarkyta, - patikino Jensikas, ir lyg 


pasiduodamas kilstelėjo abi rankas. 

— Gerai, - atsakė Anika. - Tikiuosi, kad bus sutvarkyta, kai 


kitąkart čia atvažiuosim. 


— Na, kaip tai reikėtų interpretuoti? Tuos klausinėjimus apie bū- 
tinąją gintį? — paklausė Felicija. - Įtampa auga, inspektore tyrėja. 
Pars laikas apšviesti jaunesnę kolegę. 

— Faktą, kad Danielsonas mirė iš vakaro, prieš Akofeliui jį su- 
randant, tikrai žinom, - pasakė Anika Karlson. 

— Iš patologo anatomo, - pritariamai linktelėjo Felicija. 

— Ne tik, - pataisė ją Anika Karlson. - Aš ten buvau septintą 
valandą, o Niemis su Čiku atvyko tiktai dešimtą, tai pasinaudojau 
proga pati pačiupinėti. 

— Gėda pelėda, - Felicijos veidą nurvieskė plati šypsena. - Pirš- 
tais liesti negalima. Mano dėstytojas apie tai nuolat zyzdavo per 
teismo ekspertizės kursą. 

— Kažkaip pamiršau, - tarė Anika Karlson. - Be to, užsimo- 
viau pirštines. 

— Na, ir? 

— Kūnas buvo sustiręs kaip pagalys, - atsakė Anika. - Dėl to su 
mūsų medikais visiškai nesiginčiju. Bent jau šį kartą. Šiuo klausi- 
mu visiškai sutariam. 

— Tai gerai, - pasakė Felicija. - Ką manai, jei dabar šiek tiek 
užkąstumėm, o paskui trauktumėm į Rinkebiu? Solnos prekybos 
centre yra visai neblogas sušių baras. 

— Sutarta, - tarė Anika Karlson, kurios mintys jau buvo spėju- 
sios nuklysti kitur. „Kur čia šuo pakastas? — svarstė ji. - Kuo to- 


liau, tuo viskas keisčiau“ 

Kol kolegos tikriausiai lakstė tarsi viščiukai nukirstomis galvomis, 
Bekstriomas apsilankė Solnos centre įsikūrusiame nuošaliame res- 
toranėlyje. Suvalgė kiaulienos žlėgtainį su grybų ir grietinėlės pa- 
dažu bei bulvių kroketais ir užsigėrė alumi. Netgi išdrįso išmaukti 
porą taurelių, vis užmesdamas akį į restorano duris. Anoks stebu- 
klas, jei Toivonenas su Niemiu ir patys užsimanytų šio to gurkš- 
telėti darbo valandomis, o Bekstriomas visiškai nenorėjo, kad jį 
netikėtai užtiktų pora asilų iš Suomijos. 

Išgėręs puodelį kavos, suvalgęs Napoleono torto ir valandėlę 
kitą pamąstęs jis grįžo į nuovadą. Jausdamasis ir fiziškai, ir dva- 
siškai sustiprėjęs, Bekstriomas įėjo vidun pro garažą ir sutiko čia 
dirbantį savo gerą draugą. 

— Nori pasiskolint trobelę, pailsinti kojas šiek tiek? — pasitei- 
ravo bičiulis. 

— Na, jeigu neužimta, - atsakė Bekstriomas. 

— Imk drąsiai. Narkotikų grupės vaikinai per visą naktį dirbo, 


tai dabar namie, savo kiaulidėse, knarkia. 

— Pažadink po poros valandų, - paprašė Bekstriomas. - Aš jau 
beveik visą parą ant kojų, tai pats laikas būtų šiek tiek pailsėt. 


Po dviejų valandų jis sėdėjo savo kabinete. Galva buvo skaidri kaip 
krištolas, o liežuvis aštrus it pagaląstas, ir pirmajai tuo įsitikinti 
teko jų prokurorei, paskambinusiai pranešti, kad iš kardomojo ka- 
linimo paleido Rolandą Stolhamarį. 

Situacija, pasak jos, komplikavosi. Aiškėjo, kad Danielsonas 
buvo ne šiaip eilinis bo»2žas. Švelniai tariant. Ji džiaugtųsi, turėda- 
ma bent dešimtadalį jo pinigų. 

Tą patį buvo galima pasakyti ir apie Stolhamarį. Jis irgi nebeat- 
rodė eilinis bomžas. Be to, jie su Bekstriomu anksčiau buvo kole- 
gos, o turint omenyje paaiškėjusius naujus faktus apie auką, buvo 
visai įmanoma, kad ir žudikas, ir jo motyvai turėjo mažai ką ben- 
dro su dviem eiliniais bomžais ir jų eilinėmis muštynėmis. 

— Be abejo, - atsakė Bekstriomas. - Visiškai sutinku. Kad ir ką 
begalvotumėm apie tokius bomžus kaip Stolhamaris, turime nepa- 
miršti, kad didžioji dauguma bomžy išties nei patys ką užmuša, nei 
juos kas nors sumuša mirtinai. Tiesą sakant, ką nors užmušusių 
bomnžų yra praktiškai lygiai tiek, kiek ir tų, kuriuos pačius sumuša 
mirtinai. 

— Ką tu tuo nori man pasakyti? - įtariai pasitikslino prokurorė. 

— Kad Stolhamaris nėra eilinis bomžas, - atšovė Bekstriomas. 
„Štai, tegu palaužo galvelę, bus jai šioks toks intelekto testas“, 


pamanė jis, padėjęs ragelį. 


Tada išsitraukė rašiklį popieriaus ir dvi valandas užsirašinėjo vi- 
sas pagrindines bei šalutinės šios bylos tyrimo versijas. Paskiausiai 
sudarė darbų sąrašą savo kolegoms. „Tikiuosi, visi jau išmokę skai- 

tyti“, - mintyse nusišaipė jis ir žvilgtelėjo į laikrodį. Jau penkios, 
pats laikas namo, pagalvojo, bet sulig ta mintimi kažkas pabeldė į 
kabineto duris. 

— Prašom, - suniurzgė Bekstriomas. 

— Nepyk, kad trukdau, - atsiprašė Nadja Hiogberg. - Žinau, 
kad jau laikas namo, aš ir pati jau ruošiausi, bet prieš tai noriu kai 
ką tau paduoti, - pasakė ji, tiesdama plastikinį maišelį, kuriame, 
sprendžiant iš formos, buvo įdėtas didžiulis butelis. Ir ne šiaip 
koks, o visas litras degtinės, iš etiketės matyti - rusiškos. Pavadi- 
nimas Bekstriomui nebuvo žinomas, be to, nelabai ir galėjo jį per- 
skaityti. 

— Ir už ką gi nusipelniau tokios garbės? - linksmu veidu pasi- 
teiravo Bekstriomas. — Užeik, prisėsk, ir uždaryk duris, kad kiti 
nepradėtų liežuvauti. 

— Dėl tų mūsų lažybų, - atsakė Nadja. - Mane graužia sąžinė. 

— Maniau, kad tai aš tau likau skolingas butelį. Kaip tik galvo- 
jau, beeidamas namo stabtelsiu ir nupirksiu, - pamelavo Bekstrio- 
mas. — Sąžinė graužia? Kodėl taip sakai? 

— Dar prieš mums sukertant rankomis man buvo kilęs įtarimas, 
kad Danielsonas gali turėti krūvas pinigų, - paaiškino Nadja. — 
Ilgai rinkau informaciją apie jo verslo reikalus, tai ta mintis apie 
aukso puodą nebuvo visai iš piršto laužta. Taigi aš tau skolinga 
butelį, o ne tu man. 

— Tai gal po lašelį? - linktelėjęs pasiūlė jai Bekstriomas, regis, 
dar labiau pralinksmėjęs. - Po sunkios darbo dienos, pilnos iššū- 
kių ir išbandymų. - „Bet ir gudrūs tie rusai, taip paprastai nepa- 
imsi , —- pamanė jis. Sugalvojo, kalė, kaip apmulkinti mane per 
lažybas, o dėjosi lyg niekur nieko. Tik paskui susigraudino. Sąžinė 
paėmė viršų, užtai kitą dieną nusprendė atlyginti skriaudą. 

— Na, gal tik mažyti lašelį, - sutiko Nadja. - Čia pati geriausia 
degtinė, tarp kitko, geresnė ir už „Stolichnaya“, ir už „Kubanskaya“, 
ir už „Moskovskaya“. Vadinasi „Standart“, Švedijoje jos nenusipirk- 
si. Mano šeimyna vis atveža vieną kitą butelį. 

— Įdomu, koks gi skonis, - tarė žinovas Bekstriomas. Jis jau 
buvo ištraukęs dvi stiklines ir pakelį gerklės pastilių iš savo stal- 
čiaus. - Štai, prašom, stiklinės, o čia vietoj užkandos, - paaiškino, 
rodydamas į pastiles. 

- Šaldytuve turiu stiklainį raugintų agurkėlių, - abejodama 


nužvelgė mėtinius saldainius Nadja. - Gal geriau nueisiu atnešti. 


Kaip paaiškėjo, šaldytuve būta ne tik agurkėlių. Nadja grįžo su ke- 
palu duonos, rūkyta dešra ir kumpiu. 

„Maryrt, čia dėl tų pasaulinių karų, kuriuos jiems teko pergy- 
venti“, - nutarė Bekstriomas. Tikras rusas visada pasirūpins, kad 
po ranka būtų atsargų, tam atvejui, jei prasidėtų karas. 

— Į sveikatą, Nadja, - pasveikino Bekstriomas, kąsdamas didelį 
gabalą dešros ir pakeldamas stiklinę. 

— Na zdorovje, - atsakė Nadja, šypsodamasi visais savo auksi- 
niais dantimis, o paskui užvertė galvą ir nė nemirktelėjusi išmaukė 


savo stiklinę. 


„Eina šikt“, - mintyse nusikeikė Bekstriomas praėjus penkiolikai 
minučių, po dar vieno stiklo rusiškos karčiosios, agurkėlio ir pusės 
riekelės dešros. „Tie prakeikti rusai turi auksinę širdį. Tik reikia 
šiek tiek pasistengti pelnyti jų pasitikėjimą“, - galvojo jis. 

— Kas gali būti geriau, Nadja? - retoriškai paklausė jis, pilda- 
mas jiems po trečią stiklą. - Betrūksta nebent balalaikos, ir kad 
kazokai pašoktų ant stalo. 

— Tikrai gerai, - atsakė Nadja. - Kazokų tai ačiū, nenoriu, o 
balalaika gal būtų visai neblogai. 

— Papasakok apie save, Nadja, - paprašė Bekstriomas. - Kaipgi 
tu čia atsidūrei? Kaip patekai į motušės Švedijos glėbį atšiaurioje 
Arktyje? „Auksinės širdies žmonės, - vėl pamanė jis. — Ir skanes- 
nės degtinės gyvenime dar nesu gėręs. Reikės iš kur nors gauti visą 
dėžę“, - nutarė. 

— Tikrai nori žinoti? - paklausė jo Nadja. 

— Įdėmiai klausau, - atsakė Bekstriomas ir, atsilošęs kėdėje, kuo 


nuoširdžiausiai nusišypsojo. 


Taigi Nadja papasakojo jam savo istoriją. Apie tai, kaip ji, Nadež- 
da Ivanova, išvyko iš griūvančios Sovietų imperijos. Kaip atsidūrė 
Švedijoje, tapo Nadja Hiogberg, ir štai jau dešimt metų dirba civi- 
le tyrėja vakarų Stokholmo regiono kriminalinėje policijoje. 

Iš pradžių lengva nebuvo. Baigusi mokslus ji tapo rizikos ana- 
litike branduolinės energijos pramonėje, dirbo keliose atominėse 
elektrinėse Baltijos jūros regione. 

Pirmą kartą leidimo išvykti iš savo tėvynės ji paprašiusi 1991- 
aisiais, praėjus dviem metams po išsivadavimo. Tuo metu ji dirbusi 
Lietuvoje, atominėje elektrinėje, ne per toliausiai nuo Baltijos pa- 
jūrio. Atsakymo taip ir nesulaukė. Po savaitės ją išsikvietęs virši- 
ninkas pranešė, kad ji perkeliama dirbti į kitą atominę elektrinę už 
maždaug tūkstančio kilometrų į šiaurę, kiek šiauriau Murmansko. 
Kažkokie nekalbūs vyrai padėjo jai susipakuoti savo kuklią mantą 
ir nuvežė ją į naująją darbo vietą, per tas dvi dienas, kol truko ke- 
lionė, nesitraukdami nuo jos nė per žingsnį. 

Po poros metų ji jau nebeprašė leidimo. Padedama kelių turi- 
mų „kontaktų“ ji kirto sieną ir pabėgo į Suomiją. Ten ją pasitiko 

kiti kontaktai, ir jau kitą rytą ji atsibudo kažkur Švedijoje esančio- 
je kaimo sodyboje. 

— Tai įvyko 1993-ųjų rudenį, - kreivai šyptelėjusi tarė Nadja. — 
Prabuvau ten šešias savaites, kalbinama savo svetingų šeimininkų, 
tokį rūpestingumą patyriau pirmąkart savo gyvenime, o po metų, 
kai tik išmokau švedų kalbą, tapau Švedijos piliete ir gavau nuosa- 
vą butą bei darbą. 

„Karinė žvalgyba. Tikri šaunuoliai, ne taip kaip tie idiotai Sau- 
gumo policijoje“, - pamanė Bekstriomas, jusdamas, kaip širdį už- 
plūsta pasididžiavimas ir patriotiniai jausmai. 

— Kokį darbą gavai? - pasiteiravo jis. 

— Neprisimenu, — vėl kreivai šyptelėjo Nadja. - Po to gavau 
kitą, dirbau vertėja Stokholmo policijoje. Tada buvo 1995-ieji, 
šitą prisimenu. 

„Saugumo policija, — galvojo Bekstriomas, - tikri niekšai, iš 
kur jiems suprasti, kad dauguma rusų turi didelę širdį, jeigu moki 
su jais deramai elgtis: 

— O iš kur tokia pavardė? — paklausė Bekstriomas, nes jam 
buvo smalsu. 

— Čia jau visai kita istorija, - su šypsena atsakė Nadja. — Susi- 
pažinom internetu, o paskui aš su juo išsiskyriau. Buvo per daug 
panašus į rusą pagal mano skonį, jei supranti, ką turiu galvoje, - 
paaiškino ji, keldama savo stiklinę. - Na tai ką, į sveikatą, - dar 
kartą nusišypsojo ji. 

— Na zdorovje, - atsakė Bekstriomas. „Auksinė širdis, kaip 


Dievą myliu“, - pamanė jis. 


32 


Inspektorius tyrėjas Larsas Almas ir seržantas Janas O. Stigsonas 
beveik visą dieną užtruko apklausdami porą senų Danielsono bi- 
čiulių - Halvarą Siodermaną, pravarde Hallfis, ir Mariją Grimal- 
dį, draugų vadinamą Krikštatėviu. Almas vylėsi, kad kartu su juo 
apklausoje dalyvaus Anika Karlson, mat žinojo, ką Siodermanas 
padarė anam baro šeimininkui, tačiau šiai, regis, išpuolė kitų svar- 
besnių reikalų, tad turėjo užtekti ir Stigsono. 

Jie pradėjo nuo Halvaro Siodermano, gyvenančio Paukščių 
take, Solnos senamiestyje, už futbolo stadiono ir vos kelių šim- 
tų metrų nuo nusikaltimo vietos. Iš pradžių jam paskambino. Šis 
neatsiliepė. Tada nuvažiavo į jo namus ir paskambino į duris. Ke- 
lis kartus mygo skambutį veltui, kol staiga šeimininkas su įniršiu 
atlapojo duris, aiškiai norėdamas jomis trinktelėti Stigsonui per 
galvą. Almas šį triuką jau buvo matęs ir laiku nuspėjo pavojų. Vos 
išvydęs kažką žiūrint pro durų akutę, jis stumtelėjo Stigsoną į 
šoną, tvirtai sugriebė už durų krašto ir iš visų jėgų truktelėjo. Sio- 

dermanas išsitėškė ant užpakalio savo paties laiptinėje ir anaiptol 
neapsidžiaugė. 

— Oi, - užjaučiamai tarė Almas. — Galėjo baigtis blogiau. 

— Kokio bybio jums reikia, asilai nelaimingi? — subaubė Sio- 
dermanas. 

— Policija, - prisistatė Almas. - Norėtume pasikalbėti. Galim 
čia, arba galim tave nusivežti į nuovadą. Galim pradžiai ir paso- 


dinti, jeigu dar su mumis žaisi. 


Siodermanas nebuvo toks kvailas. Tik piktai nužvelgė juos, ir po 
poros minučių visi trys jau sėdėjo prie stalo jo nedideliame valgo- 
majame. 

— Tu man matytas, ne? - paklausė Siodermanas, įsmeigęs akis 
į Almą. —- Ar kartais ne Stokholmo sunkių nusikaltimų skyriuje 
dirbi? 

— Dirbau, - atsakė Almas. - Dabar dirbu čia, Solnoje. 

— Aa, tai būsit seni draugai su Roliu, - padarė išvadą Sioderma- 
nas. - Ar negali šnektelėti su tais asilais, kurie jį uždarė? 

— Prieš valandą jį paleido, - nesileisdamas į smulkmenas tarė 
Almas. 

— Paleido? Rimtai paleido? — išsišiepė šeimininkas. - Kuo ga- 
liu jus pavaišinti? 

— Nieko nereikia, dėkui, - atsakė Almas. - Ilgai neužsibūsim. 

— Bet puodelį kavos gal suspėsit išgerti? Aš tai pasidarysiu. Jau 
įjjungiau kavos aparatą. 

— Kava būtų visai neblogai, - sutiko Almas. 

— O tau? - klausiamai linktelėjo Siodermanas, atsisukęs į Stig- 
soną. — Tu tai turbūt norėtum banano? 


— Kava būtų visai neblogai, - pasakė ir Stigsonas. 

— Tai nuo kada persimetei? — Siodermanas vėl atsisuko į 
Almą. 

— Persimečiau? - pakartojo Almas. - Nesupratau? 

— Nuo aviganių prie šimpanzių, - vyptelėjęs paaiškino Sioder- 
manas. 


- Jau senokai, - atsakė Almas. 


Siodermanas ištraukė savo geriausius porcelianinius puodelius. 
Padėjo cukraus, pieno, grietinėlės, netgi degtinės, jei kartais kas 
nors užsinorėtų. Tik konjako, deja, nebeturėjo. Užtat spintelėje 
buvo šlakelis bananų likerio. 

— Kad turėčiau kuo moteris pavaišinti, - paaiškino jis, atsisukęs 
į Almą. - Ber galiu ir beždžionei įpilti, jei nori, - pridūrė, kreste- 
lėjęs galva Stigsono pusėn. - Jei šeimininkas leidžia, tai man ne- 
gaila. 

— Man paprastos juodos kavos, ačiū, - tarė Almas. - Beždžio- 
nei irgi juodos. 

— Taip, šiais laikais viskas juoda, - atsiduso Siodermanas. — 
Anądien ėjau apsipirkti į Solnos prekybcentrį ir skaičiavau įdo- 
mumo dėlei. Žinai, kiek sutikau jwočkiy? Nors nuo namų tiktai 
keturi šimtai metrų? 

— Dvidešimt septynis, - spėjo Almas. 

— Ne, - atsiduso Siodermanas, pildamas kavą. - Šimtą, paskui 
jau nebeskaičiavau. Žinai, kiek man buvo metų, kai pirmąkart pa- 
mačiau tikrą negrą? — pridūrė jis. 

— Ne, - atsakė Almas. 

— Aš trisdešimt šeštųjų metų gimimo, - ėmė skaičiuoti Sioder- 
manas. — Tai turbūt buvau septyniolikos, kai pirmąkart pamačiau 


negrą. Tai buvo penkiasdešimt trečiaisiais pačiam Solnos sena- 


196 


TAS, KURIS NUGALĖS DRAKONĄ 


miestyje, prie „Vilkiko“. Prisimeni, buvo toks baras. Tais metais 
kaip tik atsidarė. Visoj gatvėj tada buvo šventė, kai jį pamatė. Visi 
norėjo prieiti prie jo, patapšnoti per nugarą, pakalbinti angliškai — 
nors jo anglų kalba buvo žiauriai keista - ir paklausti, gal kartais 
pažįsta Luisą Armstrongą. Aš tada buvau su merga, tokia Sivona, 
Sivona Frisk, o ta tai per daug nesilaužydavo, žinai, ką turiu galvo- 
je. Šakės, žinok, būtų ant jo prie visų ir užlipusi, vos ne vos arplė- 
šiau. 

— Kiti laikai, - mandagiai tarė Almas. 

— Čia ir skirtumas, ar ne taip? — vėl atsiduso Siodermanas. — 
Vienas ar du, tai dar nieko. Ypač mums, augusiems tokiame rajo- 
ne. Nuo seno vien darbininkų klasė. Iš čia visi seni Solnos vaikinai, 
visa mano karta. Bet kas per daug, tai per daug. Vienas ar du, tai 
dar nieko, bet trijų jau per daug. 

— Čia jau kas kita, - atsakė Almas. 

— Nori žinot, ką veikiau vakare pracitą trečiadienį? — staiga 
nukirto Siodermanas. - Tą vakarą, kai kažkoks sušiktas psichas 
uždaužė Kalį? 

— Taip, - patvirtino Almas. - Ką tuo metu veikei? 

— Aš jau sakiau jūsiškiams, — atšovė Siodermanas. - Kažkoks 
nevisprotis man jau skambino iš mentimės, ausis išūžė. Kamantinė- 
jo, ką vakar, ką užvakar. Iš kur aš galiu prisimint? 

— Ką atsakei? - paklausė Almas, neišsiduodamas, kad būtent jis 
tąkart ir skambino. 

— Bandžiau išaiškinti, kad turiu alibi, bet jis nesiklausė. Todėl 
padėjau ragelį. Ir pasakiau, kad apsišiktų. 

— Tai tada pasakok, - paragino Almas. - Sakyk pavardes tų 
žmonių, kurie gali patvirtinti tavo alibi. 

— Aišku, galėčiau pasakyt, — tarė Siodermanas. - Bet nesaky- 
siu. 

— Kodėl ne? 

— Prieš dvi savaites turėjau skristi į Sundsvalį lankyt seno drau- 
go, prasti reikalai. Jam prostatos vėžys, visai suvargęs žmogelis. 
Stoviu sau eilėje prie vartų, jau praktiškai lėktuve, o ta mergaitė, 
kuri registruoja į skrydį, staiga užsimano, girdi, parodyk asmens 
dokumentą. Iškart sakau, kad buvau blaivas ir susitvarkęs, taigi 
tikrai ne dėl to. Padaviau jai savo bilietą, bet ji vis tiek neatstoja. 
Prašo asmens dokumento. Aiškinu jai, kad neturiu to prakeikto 
dokumento. Tavo draugeliai atėmė iš manęs teises prieš dešimt 
metų. Pasą buvau palikęs namie, stalčiuje. Kokio bybio man imti 
pasą, jeigu skrendu iki Sundsvalio? Bet aš susitvardžiau. Paaiški- 
nau, kad esu Švedijos pilietis jau apie septyniasdešimt metų. Kad 
keliauju po Švediją ir nieko nesu prisidirbęs, todėl neprivalau ro- 
dyti asmens dokumento. Juk Sundsvalis yra Švedijos teritorijoje ir 
aš skrendu vietinėmis oro linijomis. Taip nurodyta Konstitucijoje, 
sakau, pati pažiūrėk. Bet kur tau, papūsk į subinę, iškvietė tokius 
du, - jis galva mostelėjo į Stigsono pusę. - Nuplaukė mano kelio- 
nė į Sundsvalį. 

— Kaip gaila, - palingavo Almas. - Viskas per tuos teroristus. 

— Nesąmonė, - atšovė Halvaras Siodermanas. - Aš tau nors 
kiek panašus, po velnių, į Osamą bin Ladeną? 

— Nelabai, - šyptelėjo Almas. - Ber... 

- Štai tada ir nusprendžiau, — pertraukė jį Siodremanas, - kad 
lygiai taip pat galiu apsimest kvaileliu. Jeigu jūs su savo kolegomis 
būtumėt radę bent kokį nors įkaltį, kad aš negyvai sumušiau Kalį 
Danielsoną, tai nesėdėtumėt čia ir neklausinėtumėt apie mano ali- 


198 


TAS, KURIS NUGALĖS DRAKONĄ 


bi. Pats sėdėčiau pas kriminalistus, jei turėtumėt įkalčių. Ir būtų 
ne pirmas kartas, bet, aišku, ir patys žinot. 

— Iš ko nusprendei, kad jis negyvai sumuštas? - paklausė Al- 
mas. — Yra ir kitų būdų nužudyt žmogų. 

— Kiek girdėjau, kažkas su keptuvės dangčiu jam užtvojo per 
galvą, — atšovė Siodermanas. 

— Kas taip sakė? — atkakliai klausinėjo Almas. 

— Duosiu tau patarimą, - tarė Siodermanas. — Aš šitame rajone 
gyvenu visą gyvenimą. Trinuosi ir Valoje, ir Rosundoje, ir visuose 
vietiniuose baruose septynias dienas per savaitę, visą gyvenimą. 
Policininkai iš manęs pirko ir mašinas, ir televizorius, ir buitinę 
techniką. Esu ne vieną perkraustęs, kai žmona išmetė iš namų ar 
kai patys išbėgo paskui naują sijoną. Visada pritaikydavau nuolai- 
dą. Kaip tu galvoji, kiek mentų iš Solnos nuovados aš pažįstu? 

— Turbūt nemažai, - atsakė Almas. 

— Todėl, deja, čia ir baigsim. Aš neužmušiau Kalio. Kam man 
jį mušti? Visko tarp mūsų buvo, bet visiems pasitaiko, ar ne? O 
jeigu būčiau norėjęs pasiųst jį anapilin, tai jau tikrai ne dangčiu 
nuo kažkokios supistos keptuvės. Be to, aš turiu alibi, bet kadangi 
neprivalau apie jį pasakoti, tai ir nepasakosiu. Bet jeigu tu su saviš- 
kiais man sutvarkysi, kad skrendant į Sundsvalį nebeprašytų paso, 
tada prašom užsukt kitą kartą. Galėsim pasikalbėt kaip normalūs 


žmonės. 


Siodermanas tvirtai laikėsi savo. Almas pas jį prasėdėjo dar pusva- 
landį, bet nieko nepešė. Abiem sėdint automobilyje, pakeliui pas 
Grimaldį, Stigsonas neištvėręs prašneko. 

— Taigi čia policijos pareigūno įžeidimas, — pasakė jis. — Išva- 
dinti beždžione. 

- Šimpanze, - atsidusęs pataisė jį Almas. - Tai aš pasakiau žodį 
„beždžionė“. 

— Taip, bet mes juk kartu dirbam, - nustebęs pažvelgė į jį Stig- 
sonas. — Čia visai kitas dalykas. 

— "Tu niekada negalvojai pakeisti šukuoseną? — nei iš šio, nei iš 
to pasiteiravo Almas. 

— Reikėjo tą seną šunsnukį parsitempti į cypę ir išsukt jam ran- 
kas, — tarė Stigsonas, matyt, nė negirdėjęs. 

— Jeigu tikrai taip manai, tai siūlyčiau keisti darbą, - atsakė Al- 


mas. 


Grimaldis buvo visiška Siodermano priešingybė. Jis atsiliepė, kai 
Almas paskambino susitarti dėl susitikimo. Atidarė duris po antro 
skambučio, paspaudė abiem rankas ir pakvietė užeiti į savo tvar- 
kingus namus. 

Jie prisėdo ant svetainėje stovinčio minkštojo trijų dalių kom- 
plekto. Kaip ir pridera pagal profesiją, Grimaldis pasiūlė mine- 
ralinio vandens, limonado, itališkos kavos ir aperityvo. O gal jie 
norėtų taurės raudonojo vyno? Kaip tik buvo arkimšęs pietums 
vieną butelį ir nedaug tenugėrė, taigi mielai atneštų. 


— Dėkui, bet mes ilgai neužsibūsim, - atsisakė Almas. 


Ką veikė Grimaldis trečiadienį, praeitą savaitę, kai savo paties na- 
muose buvo nužudytas jo senas geras bičiulis Karlas Danielsonas? 
Vos už kilometro nuo Grimaldžio namų? 

— Neprisimenu, - atsakė Grimaldis. - Sakyčiau, kad gal buvau 
namuose. Pastaruoju metu praktiškai visą laiką prabūnu namie. 

— Neprisimeni? — pakartojo Almas. 

— Galiu paaiškinti, - tarė Grimaldis. 

—“" 


Prieš metus jam buvo nustatyta ankstyvoji Alzheimerio ligos sta- 
dija. Nuo tada jis vartojo vaistus, stabdančius ligos progresavimą. 
Nepaisant to, trumpalaikė atmintis per kelis pastaruosius mėne- 
sius buvo pastebimai suprastėjusi. Jei reikia, tai galįs patvirtinti 
jo gydytojas iš Solnos sveikatos centro. Tik gydytojo pavardės jis 
neprisimena. Tačiau turi receptą ir piliules. Guli vonios spintelėje, 
jei nori, jie gali nueiti ir pasižiūrėti. 

— Niekada negalvojai, kad reiktų pradėt vesti užrašus, tarkim, 
dienoraštį? - pakišo mintį Almas. 

Ne, jis nepagalvojęs. Jei kas nors tai būtų pasiūlęs, tai jis grei- 
čiausiai taip pat būtų pamiršęs. Paskui sėdėtų su popieriumi ir ra- 
šikliu rankoje, sukdamas galvą, kam jų prisireikė. 

— Tai neturi nieko iš artimųjų, kas žinotų tokius dalykus? - pa- 
klausė Almas. - Kas žinotų, ką tu veiki per dienas? - patikslino 
jis. 

— Visa laimė, kad neturiu, - šyptelėjęs atsakė Grimaldis. - Visa 
laimė, kad esu vienas kaip pirštas. Kas gi norėtų užkraut myli- 


miems žmonėms tokią naštą? 


Daugiau jie nieko nebepešė. Išeidami žvilgtelėjo į vonios spintelę 
ir užsirašė vaistų pavadinimus bei gydytojo pavardę, nurodytą ant 
recepto. 

— Nair Krikštatėvis, — tarė Stigsonas, kai abu jau važiavo atgal į 
policijos nuovadą. - Nepastebėjau, kad kas būtų blogai su to senio 
kūnu. Kuo ten vardu buvo tas mafijos bosas iš Niujorko? Tas, kuris 
irgi apsimetė, kad yra psichas? Koks ten buvo jo vardas? 


— Neprisimenu, - atsakė Almas. 

Kai Anika Karlson ir Felicija Peterson atvažiavo į Akofelio butą, 
Niemis su Hernandesu jau buvo ten. 

— Užeikit, užeikit. Mes kaip sykis baigėme, - pasakė Niemis. — 
Bandžiau skambinti tau į mobilųjį prieš kokią valandą, bet buvo 
išjungtas. Toivonenas mus čia atsiuntė. Jam nepatinka, kai žmog- 
žudystės tyrimuose iš panosės pradingsta svarbūs liudininkai. Ne- 
bent į senatvę bus sužmoniškėjęs ir jaudinasi dėl to vaikinuko. 

— Buvom išjungusios telefonus, - atsakė jam Anika. - Norėjo- 
me su Felicija ramiai pasikalbėti. 

- Žinot, mergaitiški plepalai, - pridūrė Felicija, žybtelėjusi aki- 
mis į Čiką Hernandesą. 

- Tikriausiai apie mane, - gūžtelėjo pečiais Čikas, droviai ir, 
regis, gana nuoširdžiai. 

— Apie žaviausią žmogų visoj policijos nuovadoj, - atsiduso Fe- 
licija. - Apie tavo seserį, Magdą. Tarp kitko, graži kepurė, Čikai. 

Ar tik nebūsi nukniaukęs prekybcentryje iš saldumynų skyriaus 


pardavėjo? 


Minėtoji kepurė buvo vienkartinė kepuraitė iš balto polietileno. Ją 
privalėjo nešioti kiekvienas į darbą rimtai žiūrintis teismo eksper- 
tas, nenorintis nusikaltimo vietoje pribarstyti savo paties plaukų 
ir pleiskanų. Bet kokiomis kitomis aplinkybėmis, pavyzdžiui, jei 
vakare eitum į barą ieškoti naujų pažinčių, arba vaidintumei ko- 
kiame nors baisiai populiariame televizijos seriale apie teismo eks- 
pertus, tokia kepuraitė tavęs nei papuoštų, nei praverstų. Iš baro 
pareitum namo nieko nepešęs, arba reitingai kristų perpus. 

— Ne kepurė svarbiausia, — iškalbingai patraukė pečiais Čikas, 
ir nuėjo toliau tyrinėti to, ką buvo aptikęs pas Akofelį šaldytuve. 


Vienas kambarys ir virtuvė, kampinis stalas joje, ankštas korido- 
rius ir, visų nuostabai, erdvi vonia, kurioje išsiteko tualetas, dušas, 
vonia, skalbyklė ir skalbinių džiovyklė. Buras buvo menkai apsta- 
tytas, bet prižiūrėtas. 

Vieninteliame kambaryje, ne didesniame už standartinį stu- 
dentų bendrabučio kambarį, buvo lova, tvarkingai apklota dry- 
žuotu užtiesalu iš „Ikea“, spinta, nedidelė sofa, televizorius ir 
DVD grotuvas, knygų lentyna su praktiškai vien tik studijų va- 
dovėliais, pora tuzinų knygų minkštais viršeliais, kompaktiniais ir 
DVD diskais, treniruočių suolelis, aptrauktas žalia plastikine dan- 
ga, štanga, keletas svarmenų ir į krūvelę sukrauti štangos svarsčiai. 
Tačiau nieko, kas liudytų afrikietišką Akofelio kilmę - nei kilimų, 
odos, gobelenų ir statulėlių, nei kaukių ar kitokių puošmenų. Ant 
sienų nebuvo jokių plakatų ar nuotraukų. 

Virtuvėje stovėjo stalas su dviem kėdėmis. Po juo ant grindų 
buvo pakištas spausdintuvas, bet nei nešiojamojo, nei stacionaraus 
kompiuterio nesimatė. Virtuvinis stalas greičiausiai atstojo jam 
darbo vietą, ir, turint omenyje, kad butas buvo pirmajame namo 
aukšte, būtų buvę labai kvaila palikti ant jo kompiuterį nesant na- 
mie. Langas į kiemo pusę buvo tokiame pat aukštyje kaip ir stalas. 
Vienintelė problema ta, kad kompiuterio šiame bute apskritai ne- 


buvo. 


Niekur nesimatė ir lagamino. Taip pat ir Akofelio mobiliojo tele- 
fono. Trūko visko, ką paprastai žmonės pasiima su savimi, pasku- 
bomis išeidami iš namų. Drabužių, batų, raktų nuo buto, grynųjų, 
asmens tapatybės ir banko kortelių. Tiktai vienintelis bute palik- 
tas pasas gadino jų pabėgimo teoriją. 

— Radau spintoje, užkištą už batų lentynos, - pasakė Niemis. — 
Jeigu jau laikė jį ten paslėpęs, vadinasi, buvo svarbių priežasčių. 

— Ar manai, kad jis dingo savo noru? - paklausė Anika Karl- 
son. 

— Dauguma įkalčių rodo, kad taip, - atsakė Peteris Niemis. — 
Jeigu kas nors ir nutiko, tai tik ne čia. Galiu lažintis iš Čiko kepu- 
rės, — pridūrė jis, plačiai išsišiepdamas. 

— O kaipgi pasas? Ir kompiuteris? 

— Dėl paso man ir pačiam neaišku, - pripažindamas linktelėjo 
galva Niemis. - Aišku, galbūt buvo kitas pasas, reikės patikrinti, ar 
jis tebeturi Somalyje išduotą pasą, bet švediškas pasas, jeigu pabė- 
go kur nors į Europą, yra šimtąkart būtinesnis. O dėl kompiuterio 
aš per daug nesuku sau galvos. Tikriausiai buvo nešiojamasis, ir jis 
paprasčiausiai pasiėmė jį su savimi. 

— Perduok linkėjimų Magdai, - viliokiškai žvelgdama į Čiką pasa- 
kė Felicija, jiedviem su Anika Karlson išeinant iš buto. - Paklausk, 
gal norėtų kurį vakarą pašėlti mieste su merginomis. 


Čikas be žodžių arkišo jai vidurinį pirštą. 


— Man rodos, tas Čikas truputį bukas, — tarė Felicija joms jau 
sėdint automobilyje ir važiuojant į nuovadą. - Toks jausmas, kad 
nesupranta net paprasčiausių užuominų. Nesusigaudo, kad aš su 
juo flirtuoju. Tikriausiai galvoja, kad aš /esbietė ir kabinu jo se- 
serį. 

— Kaip ir daugelis bičy, - nusišypsojo Anika Karlson. - Ir ne 
tik bičy, kai pagalvoji. 

— Kaip suprast? 

— Na, žinai, juk tokių žmonių per akis. Nesusipratėlių, tai pasa- 
kančių, tai padarančių nei šį, nei tą. Verčiau jau išvis nesikištų. 

— Aha, o kažin kas tuomet būtų jų čempionas? Ar kartais mes 
ne apie tą patį žmogų galvojam? — paklausė Felicija. 

- Žinau, žinau, apie ką tu kalbi, - gudriai šyptelėjo Anika Karl- 
son. 

— Man atrodo, kad jis tavęs prisibijo, - pareiškė Felicija. - Ma- 
tyt, ne toks kietas, kaip bando atrodyti. 

— Taip manai? 

— Užtenka tau mesti žvilgsnį, iškart įsitempia kaip styga, varg- 
šas storuliukas, -— atsakė Felicija. 

— Nepamiršk, kad kalbi apie savo šefą, - priminė Anika. 

— Kurgi ne, tegu džiaugiasi, - prunkštelėjo Felicija. - Nebūtų 
šefas, išgirstų apie save ko negirdėjęs. 

Kai Niemis grįžo į nuovadą, Bekstriomas jau buvo išėjęs namo. 
Tad jis nuėjo pas Toivoneną ir trumpai nupasakojo situaciją. 

— Vadinasi, radot jo pasą, - pakartojo Toivonenas. - O kom- 
piuterio, telefono ir viso kito nebuvo. Teisingai? 

— Taip, - patvirtino Niemis. - Ir nieko, kas būtų galėję būt 
pavogta iš Danielsono. 

— O kaip laikraščių krepšys? Arba vežimėlis, nežinau, kur jis ten 
susikrauna tuos laikraščius? Tam vaikigaliui kasdieną reikia išne- 
šioti šimtus laikraščių. Juk ne po pažastimi juos pasikišęs vaikšto? 

— Apie tai nė nepagalvojau, - vyptelėjo Niemis. - Bute nei 
jokio krepšio, nei vežimėlio nebuvo. Sandėliuke irgi, mes patikri- 
nom, visiškai tuščias. Savo dviračio, kaip supratau, neturėjo. Bet 
dabar, kai pasakei, prisiminiau, kad tą sykį Lazdynų gatvėje, kai 
jį kalbinau, šalia buvo pasidėjęs drobinį laikraščių krepšį, tokį su 
rankena per petį. Jo mes neradom. Tikriausiai išeidamas pasiėmė 
vietoj lagamino. Atrodo, daiktų turėjo nedaug. 

— O lagamino su ratukais tikrai niekur nebuvo? Ar kokio seno 

„vaikiško vežimėlio? Ar ko nors panašaus? 

— Ne, - papurtė galvą Niemis. 

— Nesuprantu, kokio velnio jam reiktų jį pasiimt su savim? — 
balsu svarstė Toivonenas. - Na, jeigu tikrai pabėgo į pietus. 


— Neturiu žalio supratimo, - atsakė jam Niemis. 

Kai Bekstriomas grįžo iš darbo namo, jau buvo aštuonios vakaro. 
Pro duris įžengė kuo puikiausios nuotaikos ir su puslitriu geriau- 
sios rusiškos degtinės rankoje. Kitą puslitrį jie su Nadja išgėrė pas 
jį kabinete, beieškodami gyvenimo prasmės, kuri randama tiktai 
butelio dugne. 

„Paieškos tęsiasi, - pamanė Bekstriomas, tiesiu taikymu nu- 
pėdinęs į virtuvę ir įsipylęs dar vieną stiklą, paskui išsitraukė iš 
šaldytuvo alaus ir susitepė sumuštinį, nepagailėdamas kepenėlių 
pašteto ir majonezo su kornišonais. Susikrovęs viską ant padėklo 
nusinešė ir pasistatė ant stalelio priešais televizorių. „Reikės pasa- 
kyti tai rusei, kad kitąsyk atsineštų į darbą alaus“, - pamanė jis. 

Paskui nusirengė ir nuėjęs į dušą nusiprausė, tada pasipurškė 
dezodorantu ir išsivalė dantis. Dažnai, valydamasis dantis, prisi- 
mindavo motiną. Taip nutiko ir šį kartą, tik jis niekada nesupras- 


davo, kodėl. „Ai, koks skirtumas“, - ramiai pagalvojo. Grįžęs sve- 

tainėn jis įsitaisė ant sofos, įsijungė žinias ir kramsnodamas savo 
kuklų valgį mėgavosi įvairiomis negandomis, užgriuvusiomis jo 
tėviškę ir visą pasaulį per pastarąsias dvidešimt keturias valandas. 

Po kurio laiko, matyt, užsnūdo, nes kai atsibudo, jau buvo an- 
tra valanda nakties ir kažkas skambino į duris. 

„Tikriausiai čia tas prakeiktas kaimynas, ištuštinęs visas atsar- 
gas, kurias iš manęs išviliojo aną savaitę“, - pamanė Bekstriomas. 
Jis jau žinojo, ką jam pasakys. Tegu net nesvajoja, kad gaus iš ma- 
nęs bent lašelį, o jei tik bandys kišti nagus prie mano rusiškos deg- 


tinės, tai gyvas iš čia neišeis. 


Už durų stovėjo kolegė Anika Karlson. Apsirengusi ir apie miegą 
akivaizdžiai nė negalvojanti. 

— Atsiprašau, jei pažadinau, Bekstriomai, — tarė ji. - Bet tavo 
mobilusis išjungtas, o namų numerio niekas iš bendradarbių neži- 
no, taigi nusprendžiau surizikuoti, gal rasiu tave namie. 

— Nieko tokio, - patikino Bekstriomas. — Aš ir šiaip jau žadė- 
jau keltis. Anksti rytą dažniausiai susiruošiu pabėgioti, - paaiški- 
no jis. „Bet tikriausiai ne mano numerio sužinoti čia atsivilkai?“ — 
mintyse spėliojo jis. 

— Tu tikriausiai galvoji, kodėl... 

— Gali nesakyti, — pertraukė ją Bekstriomas ir pakėlė ranką, 
kad nuskambėtų įtikinamiau. — Aš ne kvailas, - pridūrė jis. - Pa- 


lauk, apsirengsiu. 

Akselis Stenbergas buvo septyniolikos metų. Metro aštuoniasde- 
šimt penkių centimetrų ūgio, puikaus sudėjimo ir geros fizinės 
formos. Stipresnis už daugumą suaugusių vyrų, o guvesnio už jį 
būtų reikėję gerai paieškoti. Ypač gabus sportui, tik tingintis treni- 
ruotis, bet vis tiek vienas geriausių futbolininkų, ledo ritulininkų, 
gimnastų ir plaukikų savo mokykloje. Turėjo tam įgimtų savybių. 
Jo santykiai su kūno kultūros mokytoju buvo labai įtempti. Kodėl 
jis neišnaudoja tų fizinių pranašumų ir talento, kuriuo jį apdova- 
nojusi pati gamta? 

Akselis buvo šviesių banguotų plaukų ir mėlynų akių, o nuo 
veido nedingdavo akinamai balta šypsena. Jau nuo pradinės mo- 
kyklos laikų visos mergaitės siūlydavosi jam į paneles, ir vėliau ne- 
labai kas pasikeitė. Visi mokytojai, išskyrus fizinio lavinimo, žiū- 
rėjo į jį nelabai palankiai. Kaip galima šitaip apleisti mokslus? Juk 
gabumų šiam vaikiui tikrai netrūksta. 

Hana Brodin - taip pat sepryniolikmetė. Ji buvo metro septy- 
niasdešimt penkių, graži, puikios figūros ir geros fizinės formos. 
Ilgais tamsiais plaukais, rudomis akimis, akinamai balta plačia 
šypsena. Kadangi nuo pat pradinių klasių ji buvo pirmūnė, su mo- 
kytojais sutardavo kuo puikiausiai, nors berniukai taip pat siūly- 
davosi jai į vaikinus nuo mažumės. Ir kaip tik jie nesistengdavo. 

Dabar laimę bandyti panoro Akselis. Merginos mama buvo iš- 
vykusi į konferenciją su kolegomis iš savo naujos darbovietės, tad 
jiedu pirmąkart jos namuose liko vieni. Akselis, žinoma, ėmė jai 
meilintis, tačiau ji irgi nebuvo kvailutė. Žinodama, ko jis nori, ne- 
ketino taip greitai pasiduoti. 

O kadangi abu buvo labai atkaklūs, jų žaidimas užtruko labai 
ilgai. 

— Gal einam paplaukioti, kai sutems? —- pasiūlė Akselis. - Bus 
pirmas kartas šiais metais. 

— Ar dar ne per šalta? - paklausė Hana. - Be to, nežinau, kur 
mano maudymosi kostiumas. Mes su mama dar nespėjom visko 
išsipakuoti. 

— Aš turėjau galvoj, einam nuogi, - su šypsena atsakė Akselis. 

— Na, tokios progos tai jau nepraleisiu, - nusišypsojo ir Hana. — 


Bet jei bus per šalta, galėsi sau plaukioti vienas. 


Taigi Akselis ją nusivedė į savo mėgstamiausią vietelę paplaukio- 
ti. Tiksliau būtų sakyti, kad šią vietelę mėgo ne tik jis, bet ir jo 
draugai. Nuo namo paeiti reikėjo tik kokius porą šimtų metrų. Tai 
buvo didelė beveik puslankio formos pakrantė, kur uolos smigo 
stačiai į Ulvsundos įlankos vandenis. Ji buvo gerokai atokesnė nuo 
pašalinių akių ir nuošali, saulėtomis dienomis čia galėjai maudytis, 

o tarp uolų plyšiuose gausiai želiančių krūmų ir medžių nesunkiai 
surasti vietelę intymesniam pabendravimui. Ši vieta puikiai tiko 
nardyti, nes vandens gylis po pat uolomis buvo maždaug keturi 
metrai. 

Akselis laikėsi duoto pažado. Nusimetė visus drabužius ir nuo 
uolų galva žemyn nėrė į vandenį. 

Hana, prisėdusi ant uolos, jį stebėjo. Buvo vidurnaktis, bet pa- 
kako šviesos, kad šį tą įžiūrėtum, o visa kita galėjo užpildyti jos 
vaizduotė. 

„Lažinuosi, kad ne pirmą kartą taip daro, - galvojo Hana, bet 
vis dėlto reginys jai patiko. - Ko daugiau iš bernų norėti, - pama- 


nė ji. - Kartais jie pernelyg nuspėjami: 


Akselis taip buvo daręs daugybę kartų, ir visada ateidavo į tą pačią 
vietą. Čia, tarp aštrių uolų, esti per du metrus virš vandens iškilęs 
plynas pakankamo dydžio tarpelis, tad jis keliais žingsniais įsibė- 
gėja, iš visų jėgų atsispiria, įtempia raumenis ir ištiesęs rankas su- 
spaustais delnais neria žemyn. Pasigirsta tylus pūkštelėjimas, ir jis 
dingsta po vandeniu, tik paviršiuje suraibuliuoja bangelės. Tada 
smarkus mostas kojomis, išlenkus nugarą ir ištiesus rankas; viskas, 
tobulas šuolis į vandenį atliktas, belieka išnerti į viršų. 

Tik ne šį kartą, mat ranka kažką netikėtai užčiuopia. Kažką 
minkšto, stambaus, suvynioto į skudurą, o gal brezentą, tas kaž- 
kas plūduriuoja dugne, tik per tamsų vandenį nepavyksta įžvelgti. 
Akselis bando apčiuopti. Apgraibomis randa rankeną, paskui dar 
vieną, palietęs žemiau aptinka ratuką, vieną ir kitą. 

„Golfo krepšys“, - pamano Akselis, mat turi dėdę, kuris pagal 
profesiją yra odontologas, bet jei būtų jo valia, verčiau ištisą dieną 

praleistų golfo lauke. Savo sūnėną jis vesdavosi kartu būti patar- 
nautoju, po aštuonioliktos duobutės jam visada pasiūlydavo alaus, 
o atsisveikindamas įduodavo vieną kitą šimtinę, pamerkdavo akį ir 
liepdavo nieko nepasakoti mamai. Ir nešvaistyti pinigų visokioms 
nesąmonėms, pavyzdžiui, vadovėliams, ir apskritai jokioms kny- 
goms. 

Akselis visada ištesėdavo, ką pažadėjęs. Pasaulyje buvo nesu- 
skaičiuojama daugybė merginų, o štai pinigų, jeigu sugalvodavai 
ką nors smagaus, bet brangiai kainuojančio, ne visada užtekdavo. 
Koks asilas mestų į vandenį golfo krepšį? Jo dėdės krepšyje esan- 
čios golfo lazdos bendrai sudėjus kainavo tiek, už kiek būtum ga- 
lėjęs nupirkti dėvėtą automobilį. 

„Kokį velnią jis sugalvojo? —- suirzusi pamanė Hana. - Juk jau 
mažiausiai porą minučių panėręs po vandeniu“, - galvojo ji. Ji jau 
stojosi vilktis palaidinukę, kai jis išnėrė ir pamojavo. 

— Ką čia žaidi, po velnių?! — piktai metė Hana. 

— Kažkokie asilai čia paskandino golfo krepšį, - šūktelėjo Ak- 


selis. - Palauk, parodysiu, — tarė jis ir vėl dingo po vandeniu. 


Krepšys nebuvo įklimpęs. Kurgi įklimps, jeigu dugnas per dvide- 
šimt metrų nuo kranto tebuvo tiktai lygi uoliena? Sugriebęs už 
rankenų jis patraukė krepšį aukštyn, ir kai šis ėmė plūduriuoti 
vandens paviršiuje, nuplukdė dešimtį metrų į šoną, kur vanduo 
staigiai seklėjo. Nebereikėjo netgi išnerti įkvėpti oro. Hana jam 
padėjo ištraukti krepšį į krantą. Ir tik tuomet jis suvokė, koks sun- 
kus krepšys. 

— Koks tau čia golfo krepšys? - tarė Hana. - Sakyčiau, čia pana- 


vwvo V 

„Šūdas“, - mintyse nusikeikė Akselis. 

— Sveikinu, Akseli, - išsišiepusi tarė Hana. - Paveldėjai du šim- 
tus permirkusių „Dienos naujienų“. 

„Šūdas“, - pamanė Akselis. Šitiek tvardėsi, tikėjosi sekso šį va- 
karą, beveik neišsidavė, o galų gale tiktai apsikvailino. „Kur dėsiu 
tą vežimėlį? — galvojo jis. - Pažiūrėsiu, kas viduje, o paskui nu- 
tempsiu kur nors ir paliksiu krūmuose“ 

Iš pradžių jis atsegė krepšį ir atvertė medžiaginį viršų. Viduje 
buvo įgrūstas vos telpantis daiktas, įvyniotas į juodą polietileną. 
Akselis pirmiausia pačiupinėjo. Kietas, apvalios formos, tikrai ne 
golfo lazda ir net ne šūsnis laikraščių. Jis praplėšė polietileną, no- 
rėdamas pažiūrėti, kas tai. 

— Ar premiją už radinį duos? - pasiteiravo Hana, sėsdama ant 
uolos. „Kažkoks vaikų darželis“, - pamanė ji. 

— Šūdas! — riktelėjo Akselis, net atšokęs nuo krepšio. - Šūdas, 
šūdas, šūdas! - nepaliaudamas šaukė jis, paklaikusiai mosikuoda- 
mas rankomis. 

— Kas tau yra? - paklausė Hana, dabar jau kaip reikiant suirzu- 
si. - Oskarų ceremonijai repetuoji, ar ką? 

— Šūdas! — vėl šūktelėjo Akselis. - Ten viduje lavonas. - Jis nu- 


bėgo prie savo drabužių. „O aš vis dar nuogas“, - pamanė jis. 


— Šūdas, tai ką mums dabar daryt? - tarė Akselis, galvos mostu pa- 
rodęs į krepšį, tebegulintį prie vandens. Jis nebenorėjo daugiau eiti 
prie jo ir tikrinti, ar viduje tikrai lavonas. Geriausia būtų tiesiog 
dingti iš čia. Dabar jis bent jau nebuvo nuogas. Bet toks sušalęs, 
kad visas drebėjo. Jau nekalbant apie jo daikčiuką, kuris buvo toks 
susitraukęs, lyg visą žiemą išbuvęs lediniame vandenyje. 

— Dingstam, ir viskas, - pasiūlė Akselis. - Dingstam iš čia, — 
pakartojo. 
— Ką čia nusišneki? - atšovė Hana. - Aišku, kad reikia skam- 


binti į policiją, ar pats nematai? 


Taigi septyniolikmetė Hana Brodin, savo mobiliajame surinkusi 
numerį 112, paskambino į pagalbos tarnybą ir buvo sujungta su 
policijos dispečerine. Ja patikėjo iš karto, mat balsas nekėlė jokių 
abejonių, kad mergina tik ką rado skenduolio lavoną. 

— Ar jis plūduriuoja palei pat krantą? — paklausė dispečerė. 
„Vargšelė“, - užjausdama galvojo ji. Skenduolių lavonai ne pats 
maloniausias reikalas, tą ji žinojo iš asmeninės patirties. 

— Ne, jis krepšyje, - atsakė Hana. 

— Krepšyje plūduriuoja? — pasitikslino dispečerė. „Čia dabar 
kas“, - nesuprato ji. 

— Jis buvo po vandeniu. Tas krepšys. Bet mano vaikinas įšoko 
į vandenį panardyti ir surado. Tada mes ištraukėme jį į krantą ir 

— Viskas bus gerai, - nuramino ją dispečerė. - Laukite ten, kur 
dabar esate, ir tu, ir tavo vaikinas, nebelieskite krepšio, ir nepadėk 
ragelio, aš tuoj iškviesiu patrulių automobilį, kad atvažiuotų jums 
padėti, o kol jie atvažiuos mes su tavim galim kalbėtis. 

— Ačiū, — atsakė Hana. 

„Jos vaikinas“, — pamanė Akselis. Matyt, dar buvo šiokių tokių 
vilčių, nepaisant to, kas nutiko su jo daikčiuku, ir kad jam buvo 


taip šalta, jog visas drebėjo. 


Pirmasis į įvykio vietą atvyko vakarų Stokholmo regiono policijos 
patrulių ekipažas. Iš automobilio išlipo inspektorius Holmas ir 

seržantė Hernandes. Nei Hanai, nei Akseliui jiedu neliepė pakelti 
rankų, išskėsti kojų, ir jų neapieškojo. Holmas pašvietė į juos savo 
prožektoriumi, draugiškai linktelėjo ir prisistatė. 

— Aš esu Karstenas Holmas, - pasakė. — Čia mano kolegė, 


Magda Hernandes. 


"Tada Holmas nuėjo prie krepšio, pašvietė į jį prožektoriumi, link- 
telėjo pareigūnei Hernandes ir išsitraukė raciją. 

Hernandes nusivedė Haną ir Akselį į automobilį, ištraukė iš 
bagažinės pledą ir pasiūlė sėstis ant galinės sėdynės. 

— Čia bus šilčiau, — nusišypsojo jiems Magda. - Netrukus mes 
viską sutvarkysime ir parvešime jus namo, pažadu. 

„Jėzau, kokia mentė, - susižavėjęs galvojo Akselis. - Duodu 


vienuolika balų, tokios dar gyvenime nemačiau“, - pamanė jis. 


36 


Anika Karlson vairuodama nupasakojo situaciją: du septynioli- 
kmečiai, mergina ir vaikinas, gyvenantys Solnoje, Jungfrudanseno 
gatvėje, ant kalvos palei Ulvsundos įlanką, maždaug pusę dvylikos 
nakties išėjo paplaukioti. Maudynių vieta esanti vos per šimtą me- 
trų nuo jų namų. 

— Vaikinas, atrodo, įšoko į vandenį vienas, o jo mergina sėdėjo 
ant uolų ir tik žiūrėjo. Kiek supratau, jis panėrė ir iškart užkabino 
didelį krepšį, - kalbėjo Anika. - Tada parplukdė jį į krantą ir iš- 

— O iš kur mes žinom, kad ten Akofelio lavonas? - paklausė 
Bekstriomas. Vidurnaktis, tamsu kaip maiše, ir dar juočkis, įgrūs- 
tas į krepšį. Kodėl būtinai Akofelis? „Alio, juk šitam rajone knibž- 
dėte knibžda jwočkiy“, - pamanė Bekstriomas. 

— Pirmieji į įvykio vietą nuvyko Holmas su Hernandes, - paaiš- 
kino Anika Karlson. - Holmas tvirtai įsitikinęs, kad tai Akofelio 

kūnas. Sako, tas pats krepšys. Su juo Akofelis išvežiodavo laikraš- 
čius. Toks didelis, ant ratukų. 

— Holmas ir Hernandes. Jau antras kartas per šią savaitę. Man 
pradeda nepatikti, - prunkštelėjo Bekstriomas. - Ar tik nebūsim 
aptikę porelės serijinių žudikų patrulių automobilyje? 

— Kažin ar jau taip baisiai. Bet žinau, ką tu galvoji, - šyptelėju- 
si atsakė Anika Karlson. — Čia viskas dėl jų patruliavimo grafiko, 
bet juk ne patys jį sudarinėja. Kiekvieną šio mėnesio trečiadienį ir 
ketvirtadienį dirba naktimis. 

— Kodėl negalėtų surasti lavonų dieną, - burbtelėjo Bekstrio- 
mas. - Bent jau matytųsi, kad ten tikrai lavonas. 

— Atsiprašau, kad pažadinau, - tarė Anika Karlson. - Bet pa- 
maniau, kad geriausia būtų, jeigu pats nuo pradžių viską savo aki- 
mis pamatytum. 

— Labai protingai nusprendei, Anika, - atsakė Bekstriomas. „Ir 
dar turėjai progą išvysti, kaip gyvenu. Smalsumo dėlei“, - mintyse 
pridūrė jis. 

— Be to, juk vis tiek jau ruošeisi bėgioti, - gudriai šyptelėjo ji. — 
Aš, tiesą pasakius, netgi truputį nustebau. 

— Nustebai? 

— Nustebau, koks gražus tavo butas. Gražūs baldai, viskas taip 
sutvarkyta. Švaru. 

— Man patinka, kai viskas gražu ir sutvarkyta, - pamelavo Beks- 
triomas. „Voime, voine“, - galvojo jis, mat pats nepasiklodavo net 
savo lovos iš „Hastens“, ir namų tvarkymo paslaugos jam nemažai 
atsieidavo. 

— Beveik visi viengungiai policininkai, kuriuos pažįstu, gyvena 
kaip kiaulės, - pasakė Karlson. 

— Ot nevalos, - pasipiktino Bekstriomas. „Džiaukis, - pridūrė 
jis mintyse. - Kaip, po velnių, kas nors gali norėt tvarkytis, jeigu 
vis tiek atsivilks tokia kaip tu ir pavilios jo merginą?“ 

— Turi neatskleistų talentų, Bekstriomai, - atsisukusi į jį Anika 


Karlson nusišypsojo. 


Likusį kelią abu važiavo tylėdami. Pervažiavusi tiltą per Karlbergo 
kanalą Anika Karlson patraukė pakrante link Ulvsundos įlankos. 
Gerus du kilometrus važiavo siauru keliuku, vedančiu palei ežerą. 
Juo užvingiavo į stačią kalvą. Ten jau stovėjo policijos užtvaros, au- 
tomobiliai, mirgėjo prožektorių šviesos, ir netgi būriavosi pirmieji 
žiopliai, nors buvo gili naktis. 

— Štai, - tarė Anika Karlson, jiems lipant iš automobilio ir ei- 
nant prie kitų dispečerės atsiųstų pareigūnų. 

— Ar iš kitos pusės irgi toks pat atstumas? - paklausė Bekstrio- 
mas. — Važiuojant iš Huvudstos? 

- Taip, - linktelėjo Anika Karlson. - Žinau, ką galvoji. 

„Eiti žvyrkeliu ir lipti į kalvą kelis kilometrus pėsčiomis... Ne, 
žudikas turėjo turėti automobilį, - mintyse dėliojo Bekstriomas. — 


Į tokią vietą netemptumei maišo su lavonu“, - pamanė jis. 


3/ 


Bekstriomas pirmiausia nuėjo pasižiūrėti lavono. „Aha, tikrai, — 
mintyse tarė jis, savomis akimis įsitikinęs, kad ne šiaip koks kitas 
juočkis nukrito jam ant galvos. - Juočkis tikrai tas pats“, - nutarė 
jis. Atrodė dargi liūdnesnis negu tada, kai Bekstriomas jį matė sė- 
dintį laiptų aikštelėje greta Danielsono buto. 

Pastebėjęs netoliese stoviniuojantį Toivoneną, susikišusį rankas 
į kišenes ir nenuleidžiantį nuo jo akių, Bekstriomas nužingsniavo 
pas jį. Norėjo šiek tiek paerzinti. 

— Kaip, Toivonenai, galvoji? - priėjęs paklausė. - Žmogžudys- 
tė, savižudybė, nelaimingas atsitikimas? 

— Per daug mali šūdą, Bekstriomai, - atrėžė Toivonenas. - Gal 
verčiau padaryk bent kartą ką nors naudingo. Pasakyk man, kaip 
tas vaikinas čia atsidūrė, - jis rūsčiai nužvelgė pirma Bekstriomą, 
paskui krepšį su kūnu. 

— Man rodos, tu kažką painioji, Toivonenai, - draugiškai šyp- 


sodamas atsakė jam Bekstriomas. - Negi galvoji, kad šitas vargšas 

lavonas galėjo būt įsipainiojęs į kokį nors nešvarų reikalą, juo Ia- 
biau į nusikaltimą? 

— Ką manai? - tepasakė Toivonenas, kinktelėjęs galva į palei 
krantą gulintį krepšį. 

— Nėra jokio pagrindo, - papurtė galvą Bekstriomas. — Visi 
įkalčiai rodo, kad jwočkis Akofelis buvo darbštus padorus jaunuo- 
lis. Dirbo dviračių kurjerių įmonėje. Naktimis išnešiodavo laikraš- 
čius, kad papildomai užsidirbtų. Nepaisant visų jo baigtų mokslų. 
Man netgi susidaro įspūdis, kad jis turėjo polinkį į filantropiją. 
Akofelis galėjo pasiekti ką panorėjęs, - įsismaginęs porino jis. — 
Jei tik būtų galėjęs gyventi dar dvidešimt arba trisdešimt metų, ga- 
liu lažintis iš bet ko, kad būtų netgi nusipirkęs mopedą po miestą 
lakstyti. 

— Gal verčiau užsičiaupk, Bekstriomai, nes tuoj lėksi į vande- 
nį, - pagrasino Toivonenas. - Kažkas nužudė vaikiną, o tu stovi ir 
jį drabstai šūdais. 


— Na ką, pamatėm viską, ko mums reikėjo, - po penkiolikos mi- 
nučių pasakė Bekstriomas Anikai Karlson. - Ar parveši mane 
namo? 

- Žinoma, Bekstriomai. Turbūt jau nekantrauji išeit pabėgio- 


ti. 


Važiuodami atgal į jaukų Bekstriomo būstą jie kalbėjosi apie šį po- 
sūkį tyrime. 

— Tegu Niemis su Hernandesu dar kartą apžiūri vaikino butą, — 
paliepė Bekstriomas. - Liepk, kad šį kartą būtų atidesni. 

- Pritariu, — sutiko Karlson. — Tai dėl to, kad vaikiną sukišo į jo 
paties laikraščių krepšį, ar ne? 

— Tu labai nuovoki, Anika, — išsišiepė Bekstriomas. - Kažko- 
dėl netikiu, kad jis būtų tempęsis tą vežimėlį į kurjerių biurą. Grei- 
čiausiai prieš tai užsuko namo ir jį ten paliko. 

— Aš pagalvojau tą patį, - atsakė Anika. - Jis paprastai išnešio- 
davo laikraščius iki šešių. O kurjerio darbą pradėdavo tik devintą. 
Gal iki tol netgi suspėjo dar valandėlę kitą nusnūsti. 

— Ar nenorėtum manęs pasikviesti puodelio kavos? - sustojusi 
prie Bekstriomo namų paklausė Anika. - Ir šiaip noriu apie šį tą 
su tavim pasikalbėti. 

- Žinoma, - atsakė Bekstriomas. „Dėl manęs bobos eina iš pro- 
to“, - pamanė jis. Netgi tokia užkietėjusi /esbė kaip Anika Karlson 


bando laimę. 


365 


Kol Bekstriomas krapštėsi prie neseniai įsigyto itališko espreso 
kavos aparato virtuvėje, Anika Karlson pasiteiravo, ar negalėtų 
pasidairyti po butą. 

- Jauskis kaip namie, - leido Bekstriomas, neturėdamas ko bi- 
joti. Savaitgalį jo draugė barmenė iš Suomijos buvo pasiėmusi lais- 
vadienį ir pasinaudojusi proga praūžė pro Bekstriomo butą taip, 


kad tik šviesūs plaukai šmėžavo. — Aš tau aprodysiu. 


Iš pradžių jis parodė jai neseniai naujomis plytelėmis išklotą vo- 
nios kambarį ir naują dušo kabiną su garo pirties funkcija, radiju 
ir atlenkiama sėdyne, kad būtų galima prisėsti ir pamąstyti, kol 
srūvantis vanduo gaivina kūną ir sielą. 

— Štai čia galima nustatyti vandens spaudimą, — parodė Beks- 
triomas į valdymo skydelį su mygtukais. 

— Neblogai, - pasakė Anika Karlson, o akyse lyg ir šmėstelėjo 
pavydas. 

Tada jis nusivedė ją į neliečiamiausią šventovę - į savo meno 
studiją, kur dar visai neseniai, savaitgalį, iš peties paplušėjo savojo- 
je „Hastens“ fabriko pagamintoje lovoje, kad atsilygintų smarkuo- 
lei blondinei už tvarkymo paslaugas. 

— Lova iš „Hastens“, ar ne? —- paklausė Anika Karlson. - Jos 
baisiai brangios, — pridūrė ji ir lyg norėdama įsitikinti pamaigė 


čiužinį. 


— Tikrai gražiai įsikūrei, Bekstriomai, - atsiduso Anika, kai po 
penkių minučių abu prisėdo svetainėje pasimėgauti šviežiai išvirta 
kapučino kava ir saldžiais itališkais džiūvėsėliais. - Vien tik šis sta- 
las tikriausiai kainavo nežmoniškus pinigus, — tarė ji, braukdama 
delnu jo juodą paviršių. - Marmurinis, ar ne? 

— Iš Kolmardeno, - atsakė Bekstriomas. 

— Ber kaipgi tu įperki visuos tuos daiktus iš pareigūno atly- 
ginimo? — nusistebėjo Anika Karlson. - Ir lovą iš „Hastens“, ir 
plazminį televizorių, netgi du, ir odinę sofą, ir „Bang 8 Olufsen“ 
muzikos centrą. Ant grindų neblogi kilimai, ir dar tas tavo laikro- 
dis. Juk tikras roleksas, ar ne? Gavai didelį palikimą ar laimėjai 
loterijoje? 

— Na, jei dedi centą po cento, - atsakė Bekstriomas, nė neke- 
tindamas pasakoti apie kitus pajamų šaltinius, iš kurių prisidur- 
davo prie mėnesinio atlyginimo. Juo labiau tokiam žmogui kaip 
Anika Karlson. - Norėjai apie kažką pasikalbėti? — priminė jai, 
kad nukreiptų kalbą kitur. 

— Taip, sėdžiu ir bandau sukaupti drąsą tai pasakyti, - draugiš- 
kai nusišypsojusi jam atsakė Anika Karlson. — Pats žinai, ne apie 
viską lengva kalbėti. 

- Įdėmiai klausau, - padrąsino Bekstriomas, nutaisydamas kuo 
vyriškesnę šypseną. 

— Tavęs pasiklausius, lengvai susidaro įspūdis, kad esi persidir- 
bęs, viskam priešiškas pareigūnas. Na, žinai, daug kam iš mūsų, 
deja, taip nutinka šiame darbe. 

— Suprantu, suprantu, - tarė Bekstriomas, jau žinodamas, ko- 
kios taktikos griebsis. 

— Bet netikiu, kad būtent taip ir yra, - karštai papurtė savo 
trumpai kirptą galvą Anika. — Mačiau, kaip tu dirbi. Profesio- 
nalesnio už tave tyrėjo dar nesu sutikusi. Nors žodžių nesirenki. 
Tarkime, dėl to Akofelio. Tu vienintelis iš mūsiškių suvokei nuo 
pat pradžių, kad kažkas su juo visgi ne taip. O kai nuėjom į banko 
saugyklą ir atidarei seifą, tai išvis pagalvojau, kad esi beveik aiškia- 
regys. Ar tavo šeimoj buvo tokių, Bekstriomai ? 

— Gal, tiesą sakant, iš motinos pusės, - pamelavo Bekstriomas. 
„Šiaip ar taip, kitos tokios senos beprotės visame Siodermalme ne- 
būtum radęs“, - mintyse pridūrė jis. 

— Taip ir maniau, - linktelėjusi tarė Anika Karlson. - Taip ir 
maniau. 

— Be to, aš nuoširdžiai tikiu Dievą, - pasakė Bekstriomas ir at- 
siduso. — Aišku, nieko čia ypatingo. Paprasčiausiai tikiu, tarsi vai- 
kas, nešiojuosi širdyje tą tikėjimą nuo pat mažumės. 

— Taip ir žinojau, Bekstriomai, - Anika Karlson su jauduliu 
žvelgė į šių namų šeimininką ir savo šefą. - Taip ir žinojau. Štai iš 
kur tavo stiprybė. Štai kodėl tu toks tvirtas ir nepalaužiamas. 

— Vis dėlto ir tave suprantu, Anika, - Bekstriomas kilstelėjo 
ranką, tarsi maldaudamas, kad ji liautųsi. — ...tas mano požiūris 
į pasaulį, apie kurį tu kalbi. Liūdna, tačiau tiesa, kad anksčiau ar 
vėliau mus visus šitas darbas išsekina. Aš taip pat imu jausti jo pa- 

sekmes. Dėl to kartais, netgi, deja, per dažnai, pirma pasakau, o tik 
paskui pagalvoju. 

— Kaip džiaugiuosi, kad nepadariau paviršutiniškų išvadų, — 
liūdnai tarė Anika Karlson. 

— Kad jau palietėme jautrias temas, - pradėjo Bekstriomas, — 
noriu apie šį tą su tavim pasikalbėti. 

— Įdėmiai klausau, - atsakė Anika. 

— Man atrodo, kad nereikėtų tau būti tokiai griežtai mūsų jau- 
nėliui Stigsonui, - pasakė Bekstriomas. 

— "Taip, betgi pats girdėjai, kaip jis užsivedė, šitaip apkalbinėti 
moterį, tai yra, jos papus, - pareiškė Anika Karlson, aiškumo dėlei 
pirštu rodydama į savuosius. 

- Žinau, - sutiko Bekstriomas. - Gryniausia moterų diskrimi- 
nacija. Baisiau dar neteko girdėt, kiek tik dirbu policijoj. Bet ma- 
nau, nors ir kaip būtų liūdna, kad greičiausiai ne be priežasties. 

— Kaip tai? 

— Bijau, kad mūsų kolegą Stigsoną išnaudojo seksualiai. Krau- 
jomaiša nuo ankstyvos vaikystės, baisu. 

— Dieve mano, - išpūstomis akimis žvelgė į jį Anika. - Ar jis 
pats tau apie tai pasipasakojo? 

— Ne, - atsakė Bekstriomas. - Žinai, retas kuris apie tokius da- 
lykus pasakoja. Bet ženklai akivaizdūs, o kai dar savomis ausimis 
išgirdau jį bendraujant su Danielsono kaimyne, ta Anderson, ar 
kokia ji ten, tai esu praktiškai įsitikinęs, kad tai motina jį išnau- 
dojo. Nė kiek nenustebčiau, jei Stigsono mama pasirodytų esanti 
gyva mūsų liudininkės ponios Anderson kopija. 

— Ką mums dabar daryt? - paklausė Anika Karlson. 

— Nesikišti, - atsakė Bekstriomas. - Turėsime tai omenyje, bū- 


sim budrūs ir pasirengę padėti, tačiau nesikišime. 

„Iš kokios šiknos tokios išlenda? - svarstė Bekstriomas, išlydėjęs 
viešnią ir uždaręs duris. - Pamišusios bobos, viena už kitą didesnės 


beprotės“, - pamanė jis. 


Maždaug tuo pat metu, kai Bekstriomas atsisveikino su savo kole- 
ge Anika Karlson, Hana su Akseliu bandė nusiraminti vienas kito 
glėbyje ir galų gale atsidūrė jos lovoje. 

Vos tik įėjęs į ją Akselis baigė. Ne todėl, kad buvo pirmas kar- 
tas, ir ne todėl, kad Hana buvo mažų mažiausiai verta aštuonių 
balų. Akselis buvo peržengęs šį etapą dar būdamas trylikmetis. 
Reikalas buvo sudėtingesnis. Nors su Hana mylėjosi pirmąkart, 
jau kelias pastarąsias valandas Akselis tegalvojo apie jauną polici- 
jos pareigūnę, vardu Magda Hernandes. Gyvenime nebuvo matęs 
tokios, kuriai duotų vienuolika balų, nors dešimtbalėje skalėje tiek 


net nebuvo. 

Jis bandė suimti save į rankas ir pamėginti dar kartą, tačiau nuo 
minčių apie Magdą Hernandes ir Hanos artumo jis vėl pasijuto 
taip, lyg būtų paniręs į ledinį vandenį. 

— Nesuprantu, kas yra, - numykė Akselis. - Taip dar nėra 
buvę, - pridūrė, kone verkdamas ir tramdydamas norą sprukti. 

— Nieko tokio, - atsakė Hana, nagais braukdama per jo nuogą 
nugarą, išpiltą prakaito. - Tau tikriausiai dar šokas. „Vargšelis“, — 
pamanė, kadangi pačiai irgi nebuvo pirmas kartas. - Žinai ką? — 
pridūrė ji. - Dabar einam miegoti, o visa kita palauks iki ryto. Juk 
ne pasaulio pabaiga. „Kažin kiek merginų yra sakiusios šitą fra- 
zę , - mintyse svarstė Hana. 

Akselis tik apsimetė miegas, ir vos tik Hana užsnūdo, jis tyliai 
išlipo iš lovos, apsirengė ir išsliūkino pro duris. 

„Gal taip ir geriausia“, - pamanė Hana, išgirdusi, kaip trakšteli 
uždaromos durys. Gyvenimas tęsiasi, su Akseliu ar be jo, o vos už 
kelių valandų jau reikės keltis ir eiti į pamokas. 

„Kad nepamirščiau paskambinti Magdai, - pagalvojo ji prieš 


užmigdama. - Pakalbėti apie tą apklausą, į kurią prašė ateiti. 


4() 


Ketvirtadienio rytą, praėjus aštuonioms dienoms nuo Karlo Da- 
nielsono žmogžudystės, su vyresniuoju inspektoriumi Toivonenu, 
savo nuodėmklausiu, pasikalbėti panoro Larsas Dolmanderis, 
pravarde Skundikas. 

Skundikas pats pasirodė policijos nuovadoje ir pasakė daugiau 
nekalbėsiąs su niekuo, išskyrus tik „seną bičiulį Toivoneną . Jis 
norėjo pranešti svarbių naujienų dėl Bromoje įvykdyto ginkluoto 
apiplėšimo, ir Toivonenas buvo vienintelis pareigūnas visoje švedų 
policijoje, kuriuo jis pasitikėjo. 

Jau gerą dešimtį metų Skundikas, į duobę pamažu besiritantis 
narkomanas, prasimanydavo pinigų būdamas policijos informato- 
riumi. Visame vakarų Stokholmo regione nebūtum radęs nė vie- 
no kriminalinio pasaulio veikėjo, kurio jis nebūtų įskundęs bent 
porą kartų, ir būtent todėl buvo visa laimė, kad nuo pat pradžių 
Skundikas nusprendė su niekuo daugiau kaip tik Toivonenu ne- 
bendrausiąs. 

Skundikas jau buvo per daug nusivažiavęs, kad pragyventų iš 
savo paties nešvarių darbelių. Vos gavęs pašalpą, kitą dieną pinigų 
nebeturėdavo, tad norėdamas kaip nors ištempti iki kitos, turė- 
jo skųsti kitus žmones už pinigus. Visada teigdavo turįs naujienų, 
ir visada „svarbių , o kadangi retsykiais jos iš tiesų pasirodydavo 


esančios svarbios, Toivonenas juo vis dar pasitikėjo. 


— Neprastai atrodai, Skundike, - pasakė Toivonenas. Tatuiruotės 
ant viso kūno margavo lyg belgiškas kilimas. „Jam tik trisdešimt 
treji, bet kad vis dar gyvas, tai čia jau šioks toks stebuklas“, - pa- 
manė Toivonenas. 

— Rišau su narkotikais, - pareiškė Skundikas. - Jau kokius me- 
tus nevartoju, tik parūkau. Na, dar, aišku, išgeriu, bet čia tik gėly- 
tės palyginus su visu tuo, ko esu į save prisivaręs per tiek metų. 

— Matai kaip, - atsakė Toivonenas, vartojantis tiktai mėsą, vai- 
sius ir daržoves. Na, nebent retsykiais dar išeinantis su Niemiu ir 
kitais suomiais kavaleristais pasižmonėti ir įtvirtinti savo šaknų. 
„Tiesą sakant, jau neatsimenu, kada paskutinį kartą tai buvo, — 
pamanė jis. 

- Ilgai negaišinsiu, - pažadėjo Skundikas ir lyg koks verslinin- 
kas linktelėjo. - Žinai tą užpuolimą Bromoje? Praeitą pirmadienį, 
kai nukalė tuos du apsaugos vyrukus? 

— Aha, kažką girdėjau, - kreivai šyptelėjęs atsakė Toivonenas. 

- Tą patį vakarą Bergshamroje kažkas užlenkė Karį Virtaneną. 
Karį Pikčiurną, dar kartais jį Tokarevu vadindavo. Yra toks, žinai, 
rusų gamybos ginklas. Tokarevas, automatinis pistoletas, dešim- 
ties milimetrų kalibro, mėgdavo jis tokiu pamosikuoti. 

— Kaip pavadinsi, taip nepagadinsi, - tarė Toivonenas. 

- Tai va, - tęsė Skundikas, - Virtaneno nužudymas yra susijęs 
su užpuolimu Bromoje. 

— Aš ir pats tą girdėjau, - šyptelėjo Toivonenas. - Rimtai, 
Skundike, negi neturi man ką naujo papasakot? 

- Žodžiu, pasakysiu, kaip buvo, - nesutriko Skundikas. - Vir- 
tanenas dalyvavo Bromos apiplėšime. Kai vyrukai iš apsaugos 
įmonės susprogdino dažų kapsules, jis pasiuto. Liepė vairuotojui 
apsisukti ir nušovė apsauginius. Tada abu su vairuotoju dėjo į ko- 
jas, ir pinigus, ir mašiną paliko, kad raudoni banknotai jiems nesu- 
šiktų gyvenimo. Žaliūkai, kurie viską planavo, supyko ir atsikratė 
Tokarevo tą patį vakarą. Tas pats turbūt atsitiko vairuotojui, o aš, 
tavimi dėtas, atidžiai pakratyčiau tą negrą, kurį vakar Ulvsundos 
įlankoje sužvejojai. 

— Pasenusios tavo naujienos, Skundike, — kandžiai tarė jam 
Toivonenas. „Turbūt net nežino, kas toks buvo Akofelis“, - pa- 
manė jis. 

— Ir aš taip sakau, - neatlyžo Skundikas. - Bet dabar pereisiu 
prie esmės. 

— Mirštu iš nekantrumo, - atsiduso Toivonenas. 

- Žinai tą senį buhalterį iš Lazdynų tako? Danielsonas buvo jo 
pavardė, Karlas Danielsonas, kuriam užvažiavo su keptuve pracitą 
trečiadienį. Jo nužudymas susijęs su užpuolimu Bromoje. 

— Iš kur ištraukei? —- paklausė Toivonenas. - Ir išvis, iš kur pa- 
žįsti Danielsoną? 

— Valoje susipažinau, - atsakė Skundikas. - Jis trindavosi su 
Roliu Srolhamariu. Su tuo, žinai, Stoliu. Tavo buvusiu kolega. 

— Tai jūs pažįstami? — pasiteiravo Toivonenas. 

— O meškos miške krušasi? - piktai prunkštelėjo Skundikas. — 


Keturiolikos tebuvau, kai jisai mane pirmąkart suėmė. Trainiojuo- 

si aš sau Karolio gatvėje, vidury miesto. Staiga privažiuoja auto- 
mobilis. Iššoka iš jo vyrukas, platus kaip spinta. Sugriebia už ausies 
keturiolikinį Skundiką ir įgrūda į mašiną. Po dešimties minučių aš 
jau sėdėjau Stokholmo kriminalinės policijos skyriuje ir laukiau, 
kol ateis senė iš socialinės rūpybos ir mane išvaduos. Eina šikt, o 
juk Estermalme manęs laukė atrakintas automobilis. Tada, žinok, 
nuplaukė mano lauknešėlis, bet vėliau kam jau kam, o man tai ne- 
buvo sunku susitvarkyti. 

— Taigi Rolį Srolhamarį tu prisimeni? — pakartojo Toivone- 
nas. 

— Vienas iš padoriausių mentų, su kuriais man teko susidurti. 
Porąkart netgi buvo mane nusivedęs į bokso treniruotę, tada dar 
snarglius buvau. Bet, kas be ko, sušikau šitą reikalą, - gūžtelėjo 
pečiais Skundikas. 

— Taigi, Solvaloje sutikai Srolhamarį su Danielsonu, - priminė 
Toivonenas. 

— Tikrai taip, - patvirtino Skundikas. — Praeitą trečiadienį. 
Maždaug šeštą valandą ar panašiai. Vos kelias valandas prieš tai, 
kai neatpažintas objektas pritrenkė Danielsoną su jo paties keptu- 
vės dangčiu. Stolis tada pasakė, kad šūdinai atrodau. Taip prastai, 
sakė jis, kad net nenori manęs pažindinti su savo mokyklos laikų 
draugu. Tas draugas, žinoma, buvo Danielsonas. Bet jau tada akys 
žybčiojo, turiu galvoj, kad juokavo. Strolis sa Danielsonu atrodė 
gana linksmi, Danielsonas man ištiesė ranką ir prisistatė. Aš Kalis 
Danielsonas, taip ir pasakė senis, akivaizdžiai buvo matyti, kad jau 
išlenkęs vieną kitą taurelę. Jei tuo metu būčiau blaiviai gyvenęs, 
tai vien nuo jo kvapo būčiau iš kojų išvirtęs. Vyrukas buvo gerokai 
įkaušęs. 

— Ir ką tu jam atsakei? 

— Pasakiau, aš Skundikas, - atsakė Skundikas. - Ką daugiau, po 
velnių? Tu kitaip mano vietoje būtum atsakęs? 

— Nepyk, kvailas klausimas, - atsiprašė Toivonenas. - Bet kuo 
susiję ginkluotas apiplėšimas ir apsaugos autobusiukas? Kas sieja 
Danielsoną ir užpuolimą? 

— Tie vaikinukai, kurie organizavo. Turiu galvoje ne Tokarevą 
ir ne tą, kuris vairavo. Aš kalbu apie žaliūkus. Tuos, kurie jau atsi- 
kratė Tokarevo ir vairuotojo, už tai, kad tie sušiko reikalą. Ar bent 
numanai, kas jie tokie? 

— Taip, drįstu sakyt, kad visi turim savų versijų, kas jie galėtų 
būti, - atsakė Toivonenas. - Įdėmiai klausau. 

— Faršadas Ibrahimas, - tarė Skundikas. 

„Kurgi ne“, - pagalvojo Toivonenas. 

— Jo beprotis jaunesnysis brolis, Afsanas Ibrahimas. 

„Tikrai, kurgi ne“, - vėl pagalvojo Toivonenas. 

— Ir dar tas jų pusbrolis, šlykštynė kaip reta. Tikras šunsnukis, 
Hasanas Talibas, - pridūrė Skundikas. - Faršadas Ibrahimas, Af- 
sanas Ibrahimas, Hasanas Talibas, - darsyk išvardijo jis. 

„Paraikė tris iš trijų, - pamanė Toivonenas. 

— Iš ko nusprendei, kad jie organizavo apiplėšimą? - pasiteira- 
vo jis. 

— Kalbos sklinda, - pasakė Skundikas. - Kalbos sklinda, jeigu 
tik moki klausytis, — paaiškino jis, priglausdamas prie ausies del- 
ną. 

„Kalbos sklinda“, - mintyse pakartojo Toivonenas. Jis taip pat 
buvo girdėjęs panašių šnekų, o ir pats buvo nekvailas. 

— Vis tiek nesuprantu, kur čia nagus prikišęs Danielsonas, — 
tarė jis. | 


232 


TAS, KURIS NUGALĖS DRAKONĄ 


- Jie su Faršadu buvo pažįstami, - atsakė Skundikas. 

— Tu kabiniesi šiaudo, Skundike. Iš ko, po velnių, taip nu- 
sprendei? — nepatikėjo Toivonenas. „Kokį šūdą tas asilas man čia 
mala?“ — pamanė jis. 

- Tuoj papasakosiu, - pažadėjo Skundikas. - Žodžiu, kai Rolis 
su savo draugeliu Danielsonu atsisveikino po to mūsų susitikimo 
Valoje, aš staiga prisiminiau, kad tą dieną jį jau buvau matęs. Apie 
pietus. Ėjau sau Rosundos gatve, mąsčiau apie savo reikalus, galvo- 
jau, gal kur nors užkąsti picos. Ir spėk, ką pamačiau už trisdešim- 
ties metrų, stovintį sankryžoje ties Lazdynų taku ir besikalbantį su 
kažkokiu seniu? Gal per dvidešimt metrų nuo manęs? 

- Įdėmiai klausau. 

— Faršadą Ibrahimą, - pareiškė Skundikas. 

— Ir tu jį atpažinai? 

— Ar aš jį atpažinau! Mes kartu sėdėjome. Tam pačiam korido- 
riuje prieš dešimt metų. Jeigu netiki, gali susirasti kompiuteryje. 
Ten buvo tas pats Faršadas Ibrahimas, didesnio šūdžiaus už jį nie- 
kur nerasi. 

— Ir ką tu darei? 

— Apsisukau ant kulno, - atsakė Skundikas. - Faršadas toks, 
kad verčiau nužudys negu rizikuos, gal tąkart vėl buvo kokį nors 
šūdą užsukęs, tai pamaniau, kad geriau nesivelti, apsieisiu ir be 
savo picos. 

— Tu įsitikinęs, kad jis kalbėjosi būtent su Kaliu Danielsonu? 

— Šimtu dvidešimt procentų, - linktelėjo Skundikas. - Šimtu 
dvidešimt procentų, sakau tau. 


— Kodėl toks tikras? - neatlyžo Toivonenas. 


— Todėl, kad iš to gyvenu, - atsakė Skundikas. 

— Gerai, supratau, - nusileido Toivonenas. „Velnias, ir kaip aš 
nusikratysiu Bekstriomo, jei tai tiesa?“ — susimąstė jis. 

— Sukertam tūkstantį, tinka? - paklausė Skundikas. 

— Sukertam dvidešimt, tinka? - paklausė Toivonenas. 

— Tada kompromisas, - pasiūlė Skundikas, regis, nė kiek dėl to 
neįsižeidęs. 

— Tai bus du šimtai, - nukirto Toivonenas. 


— Kaip pasakysi, - sutiko Skundikas ir tik gūžtelėjo pečiais. 

Kol Toivonenas slapta šnekučiavosi su Skundiku, Bekstriomas 
sušaukė nenumatytą susirinkimą, norėdamas su savo tyrėjų grupe 
aptarti Septimo Akofelio nužudymą. 

Susirinkimą, kaip visuomet, pradėjo Niemis. Jis dalyvavo per- 
vežant kūną į Teismo medicinos institutą, o Čikas Hernandesas 
abu sėdėjo susirinkime. 

— Jis pasmaugtas, - paskelbė Niemis. — Vienintelė jo mirties 
priežastis. Daugiau jokių kūno sužalojimų. Tarp kitko, jis buvo 
visiškai nuogas. Pasmaugtas užveržus ant kaklo virvę iš nugaros, 
ant sprando matyti kilpos žymės. Sakyčiau, jei jums įdomu, kad jis 
buvo sąmoningas ir užkluptas netikėtai. 

— Kodėl taip manai? - paklausė Anika Karlson. 

— Ant pirštų yra žymių. Tokios lieka, kai bandoma atlaisvinti 
kilpą. Pavyzdžiui, lūžę keli nagai, nors jo nagai buvo labai trumpai 
nukirpti. 

— Kaip manai, kokia tai galėjo būti virvė? - paklausė Bekstrio- 
mas. 

— Kalbant apie virvę, kurios mes, suprantama, nesuradome, tai 
ji buvo gana plona. Galėjo būti bet kas, tiek tvirtas batraištis, tiek 
skalbinių virvė, galbūt paprastas elektros laidas ar netgi kokia nors 
žaliuzių virvelė. Aš asmeniškai sakyčiau, kad koks plonesnis elek- 
tros laidas. 

— Kodėl? - paklausė Anika Karlson. 

— Nes su juo patogiausia, - kreivai šyptelėjęs atsakė Niemis. — 
Lengviausia užveržti. Tiesiog suverži ir užmezgi mazgą, ir jis lai- 
kosi, viskas. 

— Nori pasakyti, kad profesionalo darbas? - paklausė Almas. 

— Nežinau, - savo plačiais pečiais truktelėjo Niemis. — Bet aš 
galvoju, kad ne. Ar daug mūsų šalyje profesionalių smaugikų? Tik 
komandosai, specialiosios pajėgos ir jugoslavai, nuniokoję Balka- 
nus. Na, bent jau jie patys taip sako, nors čia, regis, labai rankomis 
nesišvaisto. Užpuolikas buvo labai stiprus. Aukštesnis už Akofelį, 
tą tai tikrai galiu pasakyti, - pridūrė jis. 

— Kaip ir tas, kas nužudė Danielsoną, - tarė Bekstriomas. 

— Taip, aš pagalvojau tą patį, - sutiko Niemis. 

— Kaip dėl mirties laiko? - paklausė Bekstriomas. 

— Spėju, tą pačią dieną, kai jis pradingo, - atsakė Niemis. - Tai 
yra, mirė penktadienį, gegužės šešioliktąją, kažkada ryte, popiet 
arba vakare. 

— Kodėl taip sakai? - nustebo Bekstriomas. 

— Negaliu tvirtinti, nes neradom ant kūno jokių įkalčių, bet 
šiais laikais taip jau būna. Kai žmogus nebeatsiliepia, nepasirodo 
darbe, nesinaudoja banko kortelėmis, kai sulaužoma įprasta ruti- 

na, reiškia, tada kažkas ir nutiko. Praktiškai visada šitaip būna, — 
pabrėždamas savo žodžius linktelėjo Niemis. 

„Kaip matau, apsišikėlis suomis dar ne visai bukas“, - pamanė 
Bekstriomas, taikantis šią taisyklę jau trisdešimt metų. 

— Kūnas geros būklės, - tęsė Niemis. - Pasmaugė, nurengė, su- 
lenkė dvilinką, suvyniojo į juodą polietileną ir užklijavo paprasta 
lipnia juosta, o tada sugrūdo į tą patį krepšį, su kuriuo jis vežiojo 
laikraščius. Apvyniotas trimis paprasčiausiais šiukšlių maišais. Li- 
pni juosta standartinė, maždaug penkių centimetrų pločio. Ma- 
nau, viskas atlikta iškart. Lavonas dar nė nebuvo sustingęs. Į krepšį 
taip pat prikišta sunkumų. Keturi štangos svarmenys, sveriantys 
po penkis kilogramus, iš viso dvidešimt kilogramų, suklijuoti ta 
pačia lipnia juosta. Kadangi Akofelis svėrė apie penkiasdešimt 
kilogramų, svarmenys dvidešimt, o krepšys apie dešimt, - tikslų 
svorį jums pasakysiu, kai tik išdžius, - tai bendras svoris sudarė 
apytiksliai aštuoniasdešimt kilogramų. 

— O mašina? - įsiterpė Almas. - Lavoną iš nužudymo vietos į 
ten, kur jį rado, juk atvežė mašina. 

— Kitokia versija nelabai įmanoma, - sutiko Niemis. - Anądien 
skaičiau tokį įdomų straipsniuką, išspausdintą žurnale „Ieismo 
ekspertizė“, apie žudikus, išmetančius savo aukas kur nors lauke. 
Praktiškai niekas neneša arba nevelka kūno daugiau nei septynias- 
dešimt penkis metrus. 

- Ojeigu su vežimėliu arba karučiu? — paklausė Bekstriomas. 

— Daugių daugiausia kelis šimtus metrų, — atsakė Niemis. - Jei 
tenka toli važiuoti, tai vežasi ir karutį, ir lavoną automobilyje. 

— Gerai, o ką galite pasakyt apie nusikaltimo vietą? 

— Turi galvoje Akofelio butą Fornbiu gatvėje, seprynioliktame 


name? — pasitikslino Niemis, susižvalgydamas su Hernandesu. 

— Šį rytą buvome vėl tenai nuvažiavę, - prabilo Hernandesas. — 
Ir vėl nieko neradom, bet turint omenyje žmogžudystės pobūdį, 
vis dėlto galimas daiktas, kad ji įvykdyta būtent tame bute, nors 
įrodymų ir nėra. Be to, tokią prielaidą galima grįsti tam tikromis 
aplinkybėmis. 

— Pavyzdžiui? - paklausė Almas. 

— Pavyzdžiui, laikraščių vežimėlis, tikriausiai priklausęs au- 
kai, ir svarmenys, panaudoti balastui. Mes įsitikinę, kad jie irgi 
priklausė Akofeliui. Jis turėjo namie treniruočių suolelį, štangą ir 
keletą svarmenų. O štai ant štangos užmaunamų svarsčių įtartinai 
mažai. 

Bekstriomas linktelėjo. 

— Eik tu sau. 

- Jų turėjo būti daugiau, tą aš turėjau galvoj, - patikslino Her- 
nandesas. 

— Koks atstumas? - paklausė Bekstriomas. 

— Nuo aukos buto iki tos vietos, kur rastas lavonas, yra apie 
dešimt kilometrų, praktiškai iki pat jos galima privažiuoti. Iki pat 
tų pakrantės uolų ant kalvos viršūnės. Nuo ten iki kranto apačioje 
eina žvyrkelis, apie trisdešimt metrų. Staigus nuolydis. 

— Bet ten draudžiama važinėti, - tarė Anika Karlson. 

— Leidžiama tik policijai, kelininkams arba parko administra- 
cijai ir jų samdomiems darbininkams. Bet įvažiuojant iš pietryčių, 
tai yra, nuo Kungsholmeno pusės, automobiliu važiuoti leidžiama 
beveik visą kelią iki pat ten, kur buvo rastas lavonas. Išskyrus šimto 
metrų takelį. Nors jis ir kyla į kalną, bet vis tiek, - Hernandesas 
demonstratyviai gūžtelėjo pečiais. 

— O padangų paliktų žymių tenai radot? Virš tos vietos, kur jį 
surado? — paklausė Anika Karlson. 

— Kiek tik nori, - šyptelėjęs atsakė Čikas. - Šiuo klausimu ne- 
labai ką galim pasakyti. 

— Čikai, — tarė jam Bekstriomas. - Paaiškink man, bukagalviui, 
kaip, tavo manymu, viskas buvo. 

„Štai, pagalvok, kad gudrus, pasipūtęs tango šokėjau“, - pama- 
nė Bekstriomas, pritariamo kolegės Karlson linktelėjimo paska- 
tintas. 

Hernandesui sunkiai sekėsi nuslėpti nuostabą. 

— Nori, kad pasakyčiau, kaip, mano nuomone, viskas vyko? — 
atkartojo jis. 

— Taip, - patvirtino Bekstriomas, ir padrąsinamai nusišypsojo. 
„Bukas, kaip ir visi, amžinai nesupranta iš pirmo sykio“, - pamanė 
jis. 

— Na, gerai, - atsakė Hernandesas. - Tik su sąlyga, kad tai 
mano asmeninė nuomonė. Kalbant apie tai, kas vyko iš pat pra- 
džių, tai aš visiškai sutinku su Peteriu. Auka buvo užklupta ne- 
tikėtai, pasmaugta iš už nugaros, nurengta ir sulenkta dvilinkai, 
vaikinas sportiškas, tad esu tikras, kad laisvai galėjo pasiekti del- 
nais grindis nesulenkdamas kelių. Sulenkęs kūną dvilinkai žudi- 
kas apsuko lipnią juostą apie kulkšnis, skersai nugarą, per pečius 
ir darkart apie nugarą. Lipni juosta sutvirtinta ties ta vieta, kur 
pradėjo - palei kulkšnis. Paskui, perplėšęs keletą šiukšlių maišų, 
įvyniojo į juos lavoną ir sutvirtino ta pačia sidabrine lipnia juos- 
ta, galiausiai sugrūdo jį į laikraščių vežimėlį. Vežimėlis gana aukš- 
tas, su dviem ratukais ir dviem rankenomis, stačiakampio formos 
metaliniu rėmu. Prie jo pritvirtintas didelis maišas iš storo neper- 
šlampamo audinio, panašaus į brezentą. Maišas užtraukiamas ir 
atitraukiamas įsiūtais raišteliais. Iš tos pačios medžiagos pasiūtas 
viršus, užsegamas dirželiu. 

— Ir kiek visa tai galėjo užtrukti? - paklausė Bekstriomas. - Per 
kiek laiko galėjo sugrūsti į krepšį pasmaugtą auką? 

- Jei žmogus pakankamai stiprus ir vikrus, ir po ranka yra vis- 
kas, ko reikia, tai per pusvalandį, ne ilgiau, - atsakė Čikas. - Jei 
sukosi dviese ar net keliese, tuomet per penkiolika minučių. 

— Manai, kad žudikas buvo ne vienas? - pasitikslino Almas. 

— Negalime šito atmesti, - gūžtelėjęs pečiais tarė Hernande- 
sas. - Būtų užtekę ir vieno, o du apsisuktų dukart greičiau. Bet 
jeigu dar daugiau, tai tuomet jau tik painiotųsi vienas kitam po 
kojomis. Bet, aišku, galėjo būti daugiau negu vienas. 

„Tas kiekvienam aišku kaip dieną, bet tik ne senam kelmui“, — 
pamanė Bekstriomas, piktai pašnairavęs į Almą. 

— Kas toliau? - paklausė jis. 

— Tada lavoną vežimėlyje išgabeno iš buto. Tikriausiai liftu nu- 
sileido į pirmą aukštą. Gatvėje prie to namo automobiliai statomi 
už dešimties metrų. Įsėdi į mašiną ir dingsti su visu vežimėliu. Su- 
gaišta valanda ar maždaug tiek, bet kadangi tokiais kroviniais prak- 
tiškai visada atsikratoma naktį, o Akofelis turbūt nužudytas ryte — 
juk jis dingo nuo ryto, ar ne? - vadinasi, jie greičiausiai palaukė iki 
kol sutems, o tada įmetė į ežerą. Nužudė ir suvyniojo į maišą, kad 
būtų lengviau išvežti. Paskui arba išsivežė vežimėlį automobilyje ir 
palaukė, kol bus tamsu, arba sugrįžo tą patį vakarą išsivežti lavono. 
Bet abejoju, kad būtų palikę lavoną bute iki vakaro. 

— O kadajie tuomet išmetė jį į Ulvsundos įlanką? Tą pačią nak- 
tį, ar kaip? 

Bekstriomas klausiamai pažvelgė pirma į Hernandesą, kuris tik 
papurtė galvą, paskui į Niemį, kuris tik pakėlė akis. 

— Sunku pasakyti, - paaiškino Niemis. - Kūnas taip kruopščiai 
supakuotas, kad neįmanoma nustatyti. Jį galėjo įmesti į vandenį ir 

penktadienį, ir gerokai vėliau. Tiesa, šį rytą pasiuntėme ten narus 
apieškot ežero dugno. Jie nieko nerado. 

— Kas dar? - paklausė Bekstriomas. 

— Kol kas daugiau nieko, - papurtė galvą Niemis. - Pranešim, 
kai tik ką nors rasim. Arba nerasim, —- vos pastebimai šyptelėjęs 


pridūrė jis. 


— Gerai, - pareiškė Bekstriomas, tegalvodamas apie kavą ir sausai- 
nius. - Vadinasi, vėl eisime per kaimynus, šį kartą prioritetas yra 
Akofelis. Pastatas numeris vienas Lazdynų take ir Akofelio namas 
Fornbiu gatvėje. Mums reikia informacijos apie Akofelį, apie jo 
galimus ryšius su Danielsonu ir visa kita, kas mus galėtų sudomin- 
ti. Ar turim užtektinai žmonių? 

— Kolegos iš Tenstos policijos sakė padės, perims Fornbiu ga- 
tvę, - pasakė Anika Karlson. - Ten jų rajonas, galų gale, ir gerų 
ryšių tarp tenykščių gyventojų turi. Lazdynų take, atrodo, teks 
suktis patiems. Manau, kad pati galiu tuo pasirūpinti. 


— Puiku, - tarė Bekstriomas. 


Paskui jis paprašė Stigsono pasilikti, ir vos tik jie liko kabinete vie- 
ni, draugiškai jam paplekšnojo per ranką, o tada panaudojo vieną 
iš savo firminių triukų, kurį aną vakarą buvo pasufleravusi Anika 
Karlson. 

— Na, Edipai, - kreipėsi į jį Bekstriomas. — Šį kartą jokių glė- 
besčiavimųsi, gerai? 

— Tu apie tą su... - pasitikslino Stigsonas, vaizdžiai laikydamas 
saujose savo tariamas krūtis. 


- Apie tą su arbūzais, - patvirtino Bekstriomas. 

— Kalbėjausi apie tai su Inkare, — raustančiais skruostais prisi- 
pažino Stigsonas. 

— Tai puiku, - atsakė Bekstriomas. - Smalsumo dėlei, ar ji labai 
primena tavo motiną? 

— Kas? Inkarė? 

- Liudininkė Anderson, - tarė Bekstriomas. — Žinai, apie ką 
aš. Apie tą su didžiuliais arbūzais. 

— Nė kiek, - atsakė Stigsonas. - Mano mama, tiesą sakant, gan 
liekna. 

„Tipiška, - nusprendė Bekstriomas. - Pats akivaizdžiausias po- 


žymis. Neigti. Viską neigti. 

Tenstos ir Rinkebiu seniūnijos policija visais laikais skirdavo dau- 
giausia išteklių tam, kad būtų puoselėjami geri santykiai su vietos 
gyventojais. Devyniasdešimt procentų iš jų buvo imigrantai iš įvai- 
riausių bėdų prispaustų pasaulio kampelių. Dauguma pabėgėliai iš 
šalių, kur nebuvo leidžiama laisvai mąstyti ar netgi gyventi. Dirbti 
čia buvo nelengva, nė kiek nepadėjo ir faktas, kad devyniasdešimt 
procentų žmonių, dirbančių seniūnijos policijoje, buvo eiliniai 
švedai, čia gimusių protėvių palikuonys, arba antros ar trečios kar- 
tos imigrantai, įsilieję į švedų visuomenę ir Švedijoje įleidę šaknis. 

Kova su nusikalstamumu buvo keblus reikalas. Įprastinis poli- 
cijos darbas nuslydo į antrą planą. Čia buvo svarbiausia suvienyti 
žmones, megzti santykius, kurti pasitikėjimą. Svarbiausi buvo pa- 
tys paprasčiausi dalykai, pavyzdžiui, gebėjimas susikalbėti. 

— Susitvarkysime, —- pažadėjo seniūnijos policijos viršininkas, 
aptarinėdamas susiklosčiusią padėtį su Anika Karlson. — Mes čia 


vieni su kitais gerai sutariame. 

Paskui su kitais savo kolegomis dvi dienas kalbino Akofelio 
kaimynus. Iš viso apklausė šimtą žmonių. Visą kelią nuo jo namų 
Fornbiu gatvėje iki artimiausios metro stoties nukabinėjo plaka- 
tais su nuotrauka, tą patį padarė ir įstaigų vestibiuliuose, ant sie- 
nų, šviestuvų stulpų bei skelbimų lentų dideliu spinduliu aplink. 
Netgi įrengė specialias mobiliąsias nuovadas Rinkebiu ir Tenstos 
aikštėse, tarsi nužudytasis Septimas Akofelis būtų koks nors ypa- 
tingas savaitės pasiūlymas. 

Niekas nieko nematė, niekas nieko negirdėjo. Ta saujelė žmo- 
nių, kuri bent jau leidosi kalbinama, tiktai purtė galvas. Dauguma 


net nesuprato, ko gi iš jų nori. 


Palyginti su tuo, apklausti kaimynus iš pirmojo namo Lazdynų 
take sekėsi gana neblogai. Petersonas, Stigsonas su Anika Karlson 
priešakyje ir keliais uniformuotas pareigūnais iš Solnos policijos 
apklausė kiekvieną, gyvenantį tame pastate. Išskyrus du asmenis, 
nė vienas neatpažino Akofelio. Niekas nieko nematė ir negirdėjo. 
Kai kurie patys pradėjo klausinėti, kai kurie susirūpino. Ar apskri- 
tai saugu gyventi šiame name? 

Pirmoji iš tų dviejų asmenų buvo septyniasdešimt aštuonerių 
metų našlė Styna Holmberg. 

Styna Holmberg rytais keldavosi anksti. Tvirtai manė, kad tai 
dėl amžiaus. Kuo labiau sensti, tuo mažiau miego reikia. Kuo la- 
biau artinasi mirtis, tuo daugiau reikia išnaudoti tau likusį laiką. 
Per pastaruosius metus ji buvo ne kartą mačiusį ateinantį ir išei- 
nantį Akofelį. Tarp pusės šešių ir šeštos valandos ryte. Nebent nu- 
tikdavo kas nors nenumatyto, pavyzdžiui, netikėtai pridrėbdavo 


sniego arba neveikdavo metro. 

Vieną kartą ji netgi su juo kalbėjosi. Tai buvo kitą dieną po jos 
kaimyno nužudymo. 
— Mat nebegaudavau savo „Švedijos dienos“, - paaiškino ponia 


Holmberg. 


Prieš savaitę ponia Holmberg buvo atsisakiusi „Dienos naujienų“ 
prenumeratos ir užsisakiusi „Švedijos dieną“; jai pažadėjo, kad 
naująjį laikraštį gaus nuo kitos savaitės pirmadienio. Pirmas ke- 
turias dienas jai ir toliau nešė „Dienos naujienas“. Penktadienį ji 
atsikėlė anksčiau, norėdama pasikalbėti su laikraščių išnešiotoju. 
Aišku, ji galėjusi skambinti tiesiai į abiejų laikraščių prenumeratos 
skyrių, bet kadangi turėjo tik seną telefono aparatą be mygtukų, 
jai niekaip nepavykdavę prisiskambinti, tai galiausiai nė neban- 
džiusi. 

Akofelis jai pažadėjo padėti, nors atrodė šiek tiek įsitempęs. 
Pasakė pats pasikalbėsiąs su reikiamais žmonėmis. Tada davė jai 
„Švedijos dienos“ numerį, kaip pats sakė, „atliekamą“, o iš kur jį 
turįs nepaaiškino. 

— Nuo to laiko jokių problemų, - patikino ponia Holmberg. 

Tiesa, ji negavusi laikraščių visą savaitgalį, bet kažkas, matyt, 
buvo nutikę, nes kiti kaimynai taip pat savo laikraščių nesulau- 
kę, nors pastarosiomis dienomis viskas buvę gerai. Vienintelis 
priekaištas iš jos pusės būtų nebent dėl to, kad naujasis laikraščių 
išnešiotojas ateina pusvalandžiu vėliau negu tas, su kuriuo ji kal- 
bėjusi. 

— Anas buvo malonus, - pasakojo ponia Holmberg, linguoda- 
ma galva. - Na tas, juodaodis vaikinukas. Šiek tiek įsitempęs, kaip 


ir sakiau, bet ko gi norėti iš tokio darbo, o šiaip jis buvo mielas ir 

paslaugus. Nelabai tikiu, kad būtų galėjęs ką nors padaryti Daniel- 
sonui, - pridūrė ji. 

— Kodėl taip sakote, ponia Holmberg? — paklausė Stigsonas. — 
Kodėl sakote, kad jis galbūt ką nors padarė jūsų kaimynui? „Ji neži- 
no, kad Akofelis nužudytas“, - pamanė jis. 

— Na, o dėl ko daugiau jūs jo ieškotumėt? Čiagi ir vaikui aišku, — 
draugišku tonu atsakė ponia Holmberg ir paplekšnojo Stigsonui 
ranką. 


Kitas asmuo buvo dvidešimt devynerių metų Sepas Laurenas. 

— Čiatas, kur išnešioja laikraščius. Jis serga už „Hammarby“, - pa- 
sakė Sepas, atiduodamas seržantui Stigsonui Akofelio nuotrauką. 

— Iš kur tu žinai? - paklausė Stigsonas. „Vargšas žmogėnas, - pa- 
manė jis. — Visiškas silpnaprotis, nors atrodo visai normalus: 

— Aš buvau su „Stokholmo AIK“ marškinėliais, - tarė Sepas. 

— Su „Stokholmo AIK“ marškinėliais? 

- Žaidžiau kompiuterinį žaidimą. Eutbolą. Todėl buvau su marš- 
kinėliais. 

— Ėjau iki degalinės parsinešti ko nors a Dirba per sai | 

— Ir netyčia jį sutikai? 

— Taip, bet aš neužsisakęs laikraščių. Aš jų neskaitau. 

- Ar laiptinėje jį sutikai 

- Taip, — linktelėjo Sepas. - Mano kaimynas užsisakęs laikraštį. 

— Iš kur žinai, kad jis serga už „Hammarby“? - klausinėjo Srig- 
sonas. 

— Jis paklausė, ar aš sergu už „Stokholmo AIK“. Pamatė mano 
marškinėlius. 

— O tu atsakei, kad taip. Kad sergi už „Stokholmo AIK“. 

— Aš paklausiau, už ką jis serga. 

— Ir ką jis atsakė? 

— Kad serga už „Hammarby“, - atsakė Sepas ir nustebęs pažvel- 
gė į Stigsoną. - Juk jau sakiau. Už „Hammarby“ komandą. 

— Ar tik tą vieną kartą su juo bendravai? 

— Taip. 

— Ar prisimeni, kada tai buvo? 

— Ne, - papurtė galvą Sepas. - Bet sniego nebuvo. Tai ne žie- 
mą. 

— Tu įsitikinęs? 

— Būčiau tada apsivilkęs striukę. Juk neisi žiemą į lauką vien tik 
su futbolo marškinėliais, ar ne? 

— Ne, aišku, kad ne, - pritarė Stigsonas. - Aišku, kad neisi. 

— Tai va, nes kitaip peršalrum, - padarė išvadą Sepas. 

— O tiksliau neprisimeni? Neprisimeni, kada tai buvo? Kada 
ten su juo kalbėjai ? 

— Turbūt ne per seniausiai, nes mama guli ligoninėje. Kai būda- 
vo namie, neleisdavo tiek daug žaisti kompiuteriu. Ir maisto namie 
visada būdavo. 

— Mat kaip, - tarė Stigsonas. - O koks jis tau pasirodė? Tas lai- 
kraščių išnešiotojas. 


— Malonus buvo, - atsakė Sepas. 


Paskutinė to namo gyventoja, su kuria jie kalbėjosi, buvo ponia 
Anderson. Anika Karlson buvo pavedusi Stigsono priežiūrą Felici- 
jai Peterson, tad ši, viršydama lūkesčius, prieš paskambinant į duris 
jį įspėjo, kad šį kartą klausimus uždavinės ji. 

Ponia Anderson Akofelio nearpažino. Ji jo niekad nemačiusi, 
ir nieko čia keisto, kadangi dažniausiai keldavosi vėlai. 

— Anksčių anksčiausiai keliuosi aštuntą, - šypsodamasi paaiš- 
kino Brita Merė Anderson. - Paprastai išgeriu puodelį kavos ir 
ramiai paskaitau laikraštį, tada išvedu Širduką pasilakstyti. 

— "Tas įvykis tikras siaubas, - pridūrė ji. - Nebežinai žmogus, 


nei kas čia darosi, nei kiek dar užteks drąsos čia gyventi. 


Apie tai, kad kaimynas Karlas Danielsonas galėjęs turėti kokių 
nors „reikalų“ su laikraščių išnešiotoju Akofeliu, jos manymu, 
„nebuvo nė kalbos“. 

— Nesakau, kad labai gerai pažinojau Danielsoną, tikrai ne, ne 
per daugiausia bendravome, nors ir tiek man buvo per akis, bet 
kad jis būtų turėjęs kokių reikalų su tuo vaikinuku, kuris, kiek ži- 
nau, nužudytas, apie tai nėra nė kalbos. 

— Iš ko sprendžiate, ponia Anderson? - paklausė Felicija Pe- 
terson. 

— Na, todėl, kad Danielsonas buvo rasistas, - atsakė ponia An- 
derson. — Nereikėjo nė būti geru pažįstamu, buvo ir taip aišku. 

Daugiau ji neturėjo ko pridurti, ir niekas šįkart jos neapkabi- 
no. Pamačiusi, kaip jų liudininkė ištiesė Stigsonui ranką ir kiek 
palinko į priekį, atkišdama baltus dantis ir besikilojančią krūtinę, 
Felicija Peterson jį įspėjo žvilgsniu. 

— Ką gi, labai ačiū jums už pagalbą, ponia Anderson, — tarė 
Stigsonas ir paspaudė jai ranką. - Dar kartą ačiū. 

„Geras berniukas“, — jiedviem išeinant pamanė Felicija Peter- 


son. 

Kol dauguma kolegų vaikščiojo per žmones, inspektorius tyrėjas 
Almas sėdėjo savo kabinete nerimastingai galvodamas apie visus 
tuos senus erelius, staiga lyg iš dangaus pasirodžiusius žmogžu- 
dystės bylos tyrime. Jis skendėjo mintyse, dėl visa ko užsirakinęs 
duris. 

Išsitraukęs rašiklį ir popieriaus, nors tai jam buvo visai nebū- 
dinga, ėmė braižyti tariamų įvykių sekas, remdamasis prielaida, 
kad Danielsono žudikai buvo jo vaikystės draugai. Vienas, du arba 
keli, svarstė jis, nors giliai širdyje niekino tokius prasimanymus 
kaip profiliavimas ir motyvų analizė. 

Jo atliktos Siodermano ir Grimaldžio apklausos nedavė visiškai 
jokios naudos. Pirmasis tiesiog atsisakė atsakinėti į klausimus, o 
antrasis nė neprisiminė savo paties veiksmų. Visas jo pasiteisini- 
mas buvo sveikatos būklė, kurios praktiškai negalėjai patvirtinti 
arba paneigti. Bent jau Almas to negalėjo. 

Papasakojęs apie tai vienam vyresniam kolegai, kuris pažinojo 
Grimaldį, vietoj atsakymo Almas sulaukė tik šypsenos ir gudraus 
mirktelėjimo. 

— Mačiau jį prieš porą savaičių, kai su žmona važiavome į tą 
naują piceriją Frosundoje. Visi kalba, kad tas restoranas jo, nors 
oficialiuose dokumentuose Grimaldžio pavardė nefigūruoja. Ne- 
pastebėjau, kad būtų skundgęsis apetitu, jei supranti, ką tuo noriu 
pasakyti. 

— Ką nori pasakyti? - paklausė Almas. 

— Na, jis sėdėjo prie stalo ir laikė už rankos kažkokią blondinę, 
turbūt daug neperdėsiu pasakydamas, kad už save jaunesnę per- 
pus. 

„Mes, kurie Švediją savom rankom pastatėm!“ — pamanė Al- 
mas. - Taip, rodos, sako tie nusistekenę seniai, grasinantys iš- 
sprogdinti valdžią? Jeigu gali valdžią sprogdinti, tai turbūt gali ir 
seną draugą užmušti, kad ir ką ten bylotų kriminalinės statistikos 


skaičiai ,- galvojo jis. 


Šią lygtį apsunkino tik Akofelio nužudymas, todėl Almui ir prirei- 
kė popieriaus su rašikliu. 

Vienas iš senų Danielsono draugų pritalžo jį negyvai. Pasiima 
lagaminą su pinigais. Čia nereikėtų atmesti ir Rolio Stolhamario. 
Jo skystas alibi tepriklausė nuo vieno liudininko, kuris jo neken- 
tė ir kuris, jei tik žinotų tikrąją padėtį, nė nemirktelėjęs prisiektų, 
kad buvo visai kitaip. Padarytų viską savo triukšmingo kaimyno 
nelabui. 

Taip pat nereikėtų atmesti ir galimybės, kad žudiko būta ne 
vieno. Kalis Danielsonas, pavyzdžiui, galėjo tvarkyti juodąją Gri- 

maldžio buhalteriją. Gal ką susuko. Gal Grimaldis su draugeliu 
Halfiu Siodermanu pas jį apsilankė, pritalžė negyvai ir pasiėmė 
lagaminą su pinigais. 

Jei tik ne tas Akofelis. 

Akotfelis randa nužudytą Danielsoną. Seni draugeliai, kurie jį 
užtalžė, pamiršo lagaminą su pinigais. Paskui, prisiminę, sugrįžta, 
supranta, kad lagaminas pas Akofelį, važiuoja pas jį, pasmaugia ir 
išmeta jo lavoną Ulvsundos įlankoje. 

„Tikriausiai juokauji?“ — pats iš savęs pasišaipė Almas. Tada 
storu juodu brūkšniu užbraukė savo pastarąją hipotezę. 

Akofelis nužudo Danielsoną ir pasiima lagaminą su pinigais. 
Danielsono seni draugai tai sužino, važiuoja pas jį, nužudo ir, pa- 
siėmę pinigus, atsikrato lavono. 

„Kam? - mąstė Almas. - Kam Akofeliui žudyti Danielsoną? Ir 
kaip, po velnių, jo draugai sužinotų, kad tai Akofelio darbas?“ 

„Intriga auga“, - pamanė Almas ir, sunkiai atsidusęs, užbraukė 
dar vieną brūkšnį savo lape. 


Paskui patraukė namo pas mylimą žmoną. Avienos žlėgtainiai su 
česnakiniu sviestu, salotomis ir keptomis bulvėmis. Kadangi jau 
buvo beveik savaitgalis, tiksliau, jau ketvirtadienis, jiedu ramiai šią 


progą atšventė atsidarę butelį vyno. 

Kol naivesni kolegos buvo įnikę į juodus darbus ir šiuo metu vei- 
kiausiai pametę galvas davėsi po Lazdynų taką ir Rinkebiu rajoną, 
Bekstriomas kartu su vienintele savo vardo verta kolege, fizikos ir 
matematikos daktare Nadja Hiogberg, atsidėjo šiek tiek subtiles- 
nei protinei veiklai. Ji, kaip ir Bekstriomas, buvo degtinės žinovė. 
„Aplinkui vieni asilai, o čia - praktiškai lygiavertė pašnekovė, nors 
ir moteris“, - galvojo jis. 

Kai Bekstriomas po maistingų ir subalansuotų pietų grįžo į 
nuovadą, Nadja pabeldė į jo kabineto duris ir pasiteiravo, ar ne- 
galėtų užeiti aptarti Danielsono kišeninio darbo kalendoriaus tu- 
rinio. Patį kalendorių ji turėjo su savimi, įkištą į plastikinį maišelį 
kaip įkaltį, bet taupydama laiką parodė Bekstriomui išspausdintą 
versiją, kurioje visi užrašai buvo surikiuoti pagal datas. 

— Užrašai glausti ir tik jam tesuprantami, - apibendrino Na- 
dja. - Nuo sausio pirmos iki gegužės keturioliktos, tai yra, per 

devyniolika su puse savaitės, iš viso padarytas šimtas trisdešimt 
vienas įrašas. Vidutiniškai beveik po vieną įrašą kasdien. 

— Įdėmiai klausau, - paragino Bekstriomas, pasidėjęs ant stalo 
Nadjos duotus lapus, susinėręs rankas ant pilvo ir atsilošęs kėdėje. 
„Neblogą galvą nešiojasi ant pečių šita moteriškė“, - pamanė jis. 

— Pirmasis įrašas padarytas pirmąją naujų metų dieną, antra- 
dienį, sausio pirmąją, ir jis skamba taip: „džentelmenų vakarienė 
su vaikinukais, pas Mariją , citatos pabaiga. Sakyčiau, ankstyva va- 
karienė, nes nurodytas laikas yra antra valanda popiet. 

— Turbūt negalėjo išlaukti, - išsišiepė Bekstriomas. 

— Tikriausiai todėl. Labai nekantravo, - sutiko Nadja. - Prieš- 
paskutinis įrašas paliktas jo mirties dieną, gegužės keturioliktą, 
trečiadienį. „14.30 į banką“. Ir tai vienintelis kartas per visą tą lai- 
ką, kai jis pamini banką. 

- Turint omenyje, kokiomis sumomis ėmė pinigus, greičiausiai 
nebuvo poreikio vaikščioti ten kasdien, - pastebėjo Bekstriomas. 

— Vienas toks pat įrašas, - toliau pasakojo Nadja, - knygelėje 
pasikartoja trisdešimt septynis kartus. Praktiškai kiekvieną trečia- 
dienį ir sekmadienį nuo sausio iki gegužės jis pasižymėjęs „į Solva- 
lą“, „į Valą“ arba „į lenktynes“. Spėju, visi trys užrašai reiškia tą patį, 
tai yra, žirgų lenktynių lažybas. Jis eidavo praktiškai į kiekvienas 
hipodrome vykstančias lenktynes. Paskutinis įrašas paliktas irgi tą 
pačią dieną, kai mirė: „17.00 į Valą“. Daugiau nieko nebuvo su- 
planavęs nei kitą dieną, nei kitą savaitę, nei kitą mėnesį. Atrodo, 
gyvendavo šia diena. 

- Į kitur vykstančias lenktynes nevažiuodavo, tik į Solvalą? „Tai 
tik patvirtina, ką mes jau ir taip žinom“, - pamanė Bekstriomas. 

— Ne, arba bent jau to nesižymėdavo, - papurtė galvą Nadja. 

— Aišku, kokio velnio jam trenktis iki pat hipodromo Malmėje 
dėl kelių statymo kortelių? - samprotavo Bekstriomas. 

— Iš viso šešiasdešimt keturi įvairaus pobūdžio įrašai. Kaip ir 
sakiau, vienas vizitas į banką, du apsilankymai pas gydytoją ir dar 
keli panašūs užrašai, o toliau praktiškai vien tik senų draugų var- 
dai: Rolis, Gunaras, Jontė, Marijas, Halfis ir taip toliau. Po vieną, 
po du ar po keletą. Kelis kartus per savaitę. 

— Intensyvus socialinis gyvenimas, - nusikvatojo Bekstrio- 


mas. - O kas nors mums aktualaus yra? 


— O kas nors mums aktualaus yra? - pakartojo jis. 

— Man atrodo, yra, - atsakė Nadja. - Iš viso trisdešimt įrašų. 

„Štai ir vėl tas jos žvilgsnis, - pamanė Bekstriomas. - Šita rusė 
gudri kaip gyvatė. 

— Klausau ištempęs ausis. 

— Penki įrašai vis pasikartoja mėnesio pabaigoje. Ne visada ly- 
giai tą pačią dieną, bet visuomet paskutinę mėnesio savaitę, ir kas- 
kart ta pati pastaba: „R., 10 000“. 

— Kaip iššifruotum? 

— Raidė „R“ reiškia vardą arba pavardę, ir tas kažkas gauna iš 
Danielsono po dešimt tūkstančių kas mėnesį. 

— Meilužė, - Bekstriomui atmintyje šmėstelėjo prezervatyvai 
ir Viagyos tabletės, buvę nužudytojo namuose. „Pasidulkinti, jeigu 
ką, galima-ir nemokamai“, - kukliai pamanė jis, nors tai toli gražu 
nebuvo tiesa. 

— Ir aš taip manau, — šyptelėjo Nadja. - Taigi, spėju, kad „R“ 
yra moters vardo pirmoji raidė. 

— Nenumanai, kas tokia ji galėtų būti? - paklausė Bekstrio- 


mas. 

- Aiškinuosi. Dar tik pradėjau, - šypsodamasi atsakė Nadja. 

- Gerai, - patenkintas išsišiepė Bekstriomas. „Vadinasi, moters 
vardą turbūt sužinosiu dar šiandien“, - pamanė jis. 

— Dar vienas įrašas iš balandžio ketvirtosios, penktadienio: „S. 
L.,20 000“. 

— S. L., - pakartojo Bekstriomas ir papurtė galvą. — Jei būtų 
pirkęs mėnesinius Stokholmo miesto transporto bilietus už dvi- 
dešimt tūkstančių, tai būtų užtekę visiems draugams ir dar kaimy- 
nams. 

- Kažkoks asmuo su inicialais S. L. gavo dvidešimt tūkstančių 
vasario aštuntą, penktadienį. Šitai irgi jau aiškinuosi, - tarė Na- 
dja. 

„Ačiū Dievui, bent jau kažkas dirba“, - pagalvojo Bekstriomas. 
Jis ir pats jau beveik dvi savaites tvarkėsi su nesuvokiamu darbų 
kiekiu. 

— O toliau jau prasideda pats įdomumas, — pasakė Nadja. — 


Pats įdomumas, Bekstriomai, aš tau sakau. 
Pats įdomumas? 


— Maždaug kas savaitę, kokius keturias ar šešis sykius per mėne- 
sį, iš viso dvidešimt keturis kartus nuo naujųjų metų, pasikartoja 
trys santrumpos: „H., „AFS: ir „EI“, visuomet iš didžiųjų raidžių. 
Kartojasi daugmaž reguliariai, o po jų visada eina skaičius. Visuo- 
met tas pats skaičius po tos pačios santrumpos: „H. 5“, „AFS. 20“, 
„El. 50“. Įrašai kaskart identiški, yra tik viena išimtis. Po santrum- 
pos „E.“ vieną kartą prirašytas skaičius „100“, o paskui eina „bg“ 


su šauktuku: „FI. 100 bg"“. 

- Kaip iššifruotum? - paklausė Bekstriomas ir kaire ranka pa- 
sikasė putlią galvą, dėl visa ko žvelgdamas į išspausdintą medžiagą, 
kurią buvo gavęs. 

— Manau, kad H., AFS. ir EI. yra žmonių inicialai, - atsakė 
Nadja. - O penki, dvidešimt, penkiasdešimt ir šimtas nurodo iš- 
mokamą pinigų sumą. Kitaip sakant, savotiškas kodas. 

— Na, tada gan pigiai prasisuko tas mūsų dėdulė Danielsonas, — 
nusišaipė Bekstriomas. „Penkias kronas ir aš sukrapštyčiau, ir dvi- 
dešimt, ir penkiasdešimt, - pamanė jis. - Gal net ir šimtą galėčiau 
sau leisti, tik, žinoma, ne kaskart. Bet ir jis, kaip matau, ne kas 
kartą po tiek suplodavo. Tik vieną sykį“ 

— Nemanau, - papurtė galvą Nadja. - Manau, kad čia kartoti- 
niai, - paaiškino ji. 

— Kartotiniai? — apstulbo Bekstriomas. „Na zdorovje? Niet? 
Da? Kąji čia kalba?“ — nė velnio nesuprato jis. 

— Asmuo F.I. gauna penkiasdešimt, taigi, dešimt kartų daugiau 
nei asmuo H., kuris tegauna penkis. Išskyrus tik vieną sykį, kai jam 
atitenka šimtas, - kitaip tariant, dvidešimt kartų daugiau. 

— Teisingai, - suskubo Bekstriomas. - Akivaizdu. O tas AFS. 
kaskart gauna po dvidešimt, tai yra, keturiskart daugiau nei H., 
bet tik pusę to, ką gauna EL... 

— Tik keturiasdešimt procentų, išskyrus tą sykį, kai EI. gauna 
šimtą, — pataisė Nadja. 

— Teisingai, teisingai, kaip tik tą ir norėjau sakyti. O ką tada 
reiškia tas „Bėj.? Po kiekvieno mokėjimo prirašyta „Bėj“, - pa- 
klausė Bekstriomas, pirštu rodydamas į Nadjos arneštą sąrašą. — 
Pavyzdžiui, „EI. 50, Bėj: arba „H. 5, Bėj“. Kaip tu supranti? 

— Aš manau, kad čia kokio nors apmokėjimo kodas, - atsakė 


Nadja. — Tokie tipai kaip Danielsonas dažnai mėgsta visokias san- 

trumpas. Pavyzdžiui, „sm“ reikštų, kad sumokėta. „Bėj:“ galėtų 
reikšti konkrečią mokėtiną, tik jam vienam žinoma sumą. 

— Mar kaip, - nutęsė Bekstriomas, glostydamasis smakrą ir 
stengdamasis neišsiduoti esąs neišmanėlis. — Apie kokias pinigų 
sumas mes kalbam? 

— Apie kokias sumas? — pakartojo jis dėl visa ko, juk čia vyko 
tokie sudėtingi skaičiavimai. 

— Na, kol kas visa tai tik spėlionės, kaip tu ir pats, žinoma, su- 
pranti, - atsakė Nadja. 

— Įdėmiai klausau, - tarė Bekstriomas, dėdamas savo sąrašą į 
šalį ir atsilošdamas kėdėje. „Varyk, Nadja, - pamanė jis. - Juk prieš 
tave vienintelis visoje Švedijoje pareigūnas, kuris turi užtektinai 


smegenų suprasti, ką tu sakai. 


- Jeigu laikysimės prielaidos, kad savo mirties dieną jis išsiėmė du 
milijonus kronų, ir tokią pat sumą pasiėmė iš saugyklos beveik 
prieš pusmetį, kai pastarąjį kartą ten lankėsi, tai mano skaičiavimu, 
jis kas mėnesį sumokėdavo apie septyniolika tūkstančių asmeniui 
H., apie septyniasdešimt tūkstančių AFS. ir apie šimtą septynias- 
dešimt tūkstančių El. 

— Kitaip sakant, iš viso apie du šimtus penkiasdešimt tūkstančių 
kas mėnesį, - pridūrė ji. - Per pusmetį susidaro pusantro milijono. 
Jei pridėsime dar kitas išlaidas, kurių jis tikrai turėjo turėti užsiim- 
damas tokia veikla, ir tą šimtą septyniasdešimt tūkstančių, viena- 
syk sumokėtą asmeniui E.I., kaip rodo anas įrašas su raide „bg“ ir 
šauktuku, tai ir gausime apie du milijonus. Aišku, čia kalbame tik 
apytikrėmis sumomis, - užbaigė Nadja kuo suprantamesne kalba. 
Prisitaikyti ir kalbėti pašnekovui suprantama kalba ji puikiai mo- 
kėjo dar nuo tada, kai tapo teisėta Švedijos piliete. 

— Viskas aiškiau negu aišku, — tarė Bekstriomas, šiaip ne taip 
pagavęs esminius dalykus. „Jei būčiau koks nors sušiktas analitikas 
iš Kriminalinės žvalgybos, tai sutikus Nadją beliktų tik slėptis iš 
gėdos. 

— Tai ką toliau darysim? — paklausė jis. „Juk aš vis dėlto čia 
vadovauju“, - pridūrė pats sau mintyse. 

— Aš manau, kad reikėtų ir šį reikalą perduoti Kriminalinei 
žvalgybai, - atsakė Nadja. - Pažiūrėsim, gal kažkas iš tenykščių 
ką nors pasakys. 

— Puiku, perduok, - entuziastingai linktelėjo Bekstriomas. „Iš 
kur tie nevispročiai ką žinos, ne tas lygis“ - Jeigu ką, teks išsiaiš- 


kinti mums patiems, - pridūrė jis. 


Po pusvalandžio į Bekstriomo kabinetą įsiveržė vyresnysis ins- 
pektorius Toivonenas iš pykčio pamėlusiu veidu. Buvo ką tik iš- 
sispausdinęs iš Kriminalinės žvalgybos elektroniniu paštu gautą 
informaciją ir tuo lapu dabar mosikavo Bekstriomui panosėje. 

— Kokį velnią tu čia išsidirbinėji, Bekstriomai? - suurzgė jis. 

— Puikiai, - atsakė Bekstriomas. - Dėkui, kad teiraujiesi. O 
pats kaip laikaisi? „Smirdžiau lapiūkšti“, - mintyse pridūrė jis. 

—- H., AFS. ir EI, - vėl pamojavo lapu Toivonenas. - Kokį vel- 
nią išsidirbinėji, Bekstriomai ? 

— Turiu nuojautą, kad tu pats man papasakosi, - draugiškai 
vyptelėjo Bekstriomas. „Argi ne taip, apsišikęs suomi?“ — pasvars- 
tė jis. 

— H. - tai Hasanas Talibas, AFS. — tai Afsanas Ibrahimas. Ir 
F.I. - Faršadas Ibrahimas, - įsmeigęs į Bekstriomą rūstų žvilgsnį 


išvardijo Toivonenas. 

— Nieko nesako, - papurtė galvą Bekstriomas. — Tai kas jie per 
juokdariai ? 

— Nesi girdėjęs? - paklausė Toivonenas. - O aš maniau, kad 
apie juos žino net tie, kas dirba radinių skyriuje, kur pats prasėdė- 
jai kelis metus. Turbūt netgi kelių policija žino, kas jie tokie. O tu 
nežinai? 

— Jei būčiau žinojęs, tikriausiai nebūčiau kreipęsis į Krimina- 
linę žvalgybą, ar ne? — savo ruožtu paklausė Bekstriomas. „Iu 
bukas, ar ką? Štai tau vadinamasis retorinis klausimas. Pasuk gal- 
vą, tu mano vargšeli suomiškas juokdary“, - plačiai šypsodamasis 
mintyse keiksnojo Bekstriomas. 

— Žiūrėk tu man, atsargiau, Bekstriomai, - tepasakė Toivone- 


nas. 


Tai pasakęs išėjo. 

Prieš išeinant namo vyresniajam inspektoriui Toivonenui reikėjo 
užsukti pasikalbėti su policijos viršininke Ana Holt. Ji kvietė jį 
neoficialiam pokalbiui akis į akį, be jokių mineralinio vandens 
gurkštelėjimų, protokolų ir kitokių nereikalingų formalumų. 

Po susirėmimo su Bekstriomu jis buvo nuėjęs tiesiai pas Na- 
dją. Paaiškino jai situaciją ir paprašė atidžiai sekti bet kokią in- 
formaciją, kuri tik galėtų būti susijusi su ginkluotu apiplėšimu 
Bromoje. 

— Atsiprašau, - tarė Nadja. - Aš nežinojau, kad tarp mūsų by- 
los ir apiplėšimo galėtų būti koks nors ryšys. Jei būčiau žinojusi, 
būčiau tikrai pirmiausia atėjusi pas tave. 

— Gerai, - atsakė Toivonenas griežtesniu tonu negu norėjo. — 
Nuo rytojaus paspartinsime procesą prieš brolius Ibrahimus ir jų 
pusbrolį. Tikiuosi, kad niekas nenutekės į viešumą ir nepamaty- 
siu apie tai rašant laikraščiuose. 

— Dėl Bekstriomo nesijaudink, - Nadja paplekšnojo jam ran- 
ką. - Pažadu, nepaleisiu jo iš akių. 


— Dėl tavęs aš visada ramus, - pasakė Toivonenas. 


Tada išlėkė trumpam pasivaikščioti po Solną, mat prieš susitikimą 


su šefe norėjo sumažinti šoktelėjusį kraujospūdį. 


— Prisėsk, - tarė Ana Holt. - Ko nors norėsi? 

— Ne, dėkui, - sėsdamasis atsakė Toivonenas. 

— Pasakok, - paragino Holr. 

— Kario Virtaneno nužudymas susijęs su Bromoje įvykdytu 
apiplėšimu. Manau, kad ekspertai mums tą patvirtins, kai baigs 
tirti plėšikų autobusiuką. Virtanenas buvo tas, kuris šaudė į apsau- 
ginius. Tik dar nežinom, kas buvo kartu su juo ir vairavo. Turime 
keletą pavardžių, kaip ir pati turbūt supranti. Dirbame, aiškina- 
mės. 

— Tai kodėl jam reikėjo šaudyti ? 

— Todėl, kad tas vargšas žmogelis, kurį nupylė, susprogdino 
dažų kapsules. Dėl to Karis pasiuto, nes maiše išvis neturėjo būti 
jokių dažų. Pinigai atkeliavo iš Londono. Tai buvo Anglijoje ir 
Škotijoje iškeisti švediški, daniški ir norvegiški banknotai. Ir dar 
Anglijos svarai, kuriuos buvo užsakę Švedijos bankai ir valiutos 
keityklos. Pinigus atskraidino į Bromą iš Londono privačiu lėktu- 
vu su dviejų žmonių įgula ir keturiais keleiviais, britų verslininkais. 
Jie nė nežinojo mažame drobiniame maišelyje turėję nenumatytą 
vienuolikos milijonų kronų krovinį. Pastaruoju metu apsaugos 
įmonės vis dažniau šitaip daro. Jeigu kiekis nėra baisiai didelis, jos 
leidžia sau improvizuoti ir išsiunčia pinigus štai tokiais skrydžiais. 

Tokiuose maišeliuose dažų kapsulių negali būti dėl saugumo. Ma- 
tyt, dėl kintančio oro slėgio ir kitokių dalykų jos gali sprogti, o 
lėktuve tai sukeltų neprognozuojamų pasekmių. 


- Įsivaizduoju, - tarė Holr. 


— Profesinėms sąjungoms išsireikalavus, atvykusiems apsaugi- 
niams neleidžiama patiems atidaryti maišų, kad nebūtų pagrindo 
įtarinėti jų vagystėmis, tad pinigai dažniausiai sudedami į apsau- 
gos autobusiuką ir vežami į apsaugos įmonės saugyklą be dažų 
kapsulių. Autobusiukai būna be skiriamųjų ženklų, ir kadangi 
šiuo atveju saugykla buvo vos už penkiolikos minučių kelio nuo 
oro uosto, o pinigų suma tokia nedidelė, tik vienuolika milijonų, 
štai taip ir nutiko. 

— Nedidelė suma? Tai kokia suma yra didelė? - šyptelėjusi pa- 
klausė Holt. 

— Šimtai ir tūkstančiai milijonų, — savo ruožtu nusišypsojo ir 
Toivonenas. 

— Tai kas šį kartą nutiko ne pagal planą? 

— Nušautasis vyrukas, deja, buvo perdaug ambicingas. Neatsi- 
klausęs boso leidimo jis paėmė kitą maišelį, kuriame buvo dažų 
kapsulės, ir į jį įkišo iš Londono atkeliavusį maišą su pinigais. Kai 
tik plėšikai spruko su pinigais ir jis pamanė juos esant per saugų 
atstumą, tuomet susprogdino kapsules nuotolinio valdymo pul- 
teliu. Pultelis veikia maždaug pustrečio šimto metrų spinduliu, 
tačiau šį kartą žmogus buvo akivaizdžiai nekantrus, nes kapsulės 
sprogo jiems nuvažiavus vos penkiasdešimt metrų. 

— Bet ar to užteko? - įsiterpė Holt. - Negi banknotai nusida- 
žytų per du maišus? 

— Ne, - kreivai šyptelėjo Toivonenas. - Neužteko, ir tiems pi- 
nigams, kuriuos mes suradom paliktoje mašinoje, nebuvo nieko 
nutikę. O mašiną, beje, jie paliko prie pat „Pragaro angelų“ būsti- 
nės, už kokio kilometro nuo oro uosto. Tikriausiai norėjo, kad ir 
baikeriams atsirūgtų. 

— Visa bėda, kad Karis Virtanenas nežinojo, - padarė išvadą 
Holt. - Manė, kad pinigai sugadinti. 

— Tikrai taip, - linktelėjo Toivonenas. — Ir todėl pasiuto iš 
pykčio, ne be reikalo jis Karis Pikčiurna. Vairuotojas staigiai apsi- 
suko, Karis atsidarė langą ir ėmė šaudyti į bėgančius apsauginius. 
Tą, kuris bėgo iš vairuotojo pusės, partrenkė, taigi vairuotojas irgi 
nebuvo labai malonus žmogus. 

— Ką žinome apie ginklą? - paklausė Holt. 

— Automatinis UZI pistoletas, dvidešimt antras kalibras, - at- 
sakė Toivonenas. - Ginklų ekspertai dėl to praktiškai neabejoja. 
Mažiausioje dėtuvėje telpa šešiasdešimt kulkų, o nusikaltimo vie- 
toje rasta trisdešimt gilzių. Tam, kuris mirė, paleisti penki šūviai į 
nugarą, čia apsaugojo neperšaunama liemenė, ir trys šūviai į galvą, 
nuo kurių vietoje mirė. Kitam apsauginiui kliuvo dešimt šūvių, 
bet nė vienas nebuvo mirtinas. Dar dešimt šūvių veikiausiai buvo 
pro šalį, - išvardijo Toivonenas. 

— Panašu, kad saviškių darbas, - pasakė Holt. 

- Be jokios abejonės, - pritarė jai Toivonenas. - Mūsų kolegos 
britai ieško jo savo šalyje, o mes bandome aptikti pėdsakus savojo- 
je. Jei pasiseks, kažką išjudinsim, o kai randi vieną galą, tai netru- 
kus išlenda ir kitas. 

— Virtaneną nušovė apiplėšimo organizatoriai? — paklausė 


Holt. 

— Taip, ne jis vienas pasiuto dėl nesėkmės. 

— O vairuotojas? 

— Manau, sužinosime apie jį artimiausiu metu, - kreivai šypte- 
lėjęs pasakė Toivonenas. 

- Jei gerai supratau per vakarykštį susirinkimą, tai tu manai, 
kad už viso to slypi broliukai Ibrahimai su savo nevidonu pus- 
broliu? 

— Kalbų visuomet sklando visokių, - atsakė Toivonenas. — 
Tam suorganizuoti reikia daug darbo ir daug žmonių. Reikia pa- 
vogti automobilį, paskui numerius, kurie atitiktų markę, modelį, 
gauti vadinamųjų ežių, kurie išmetami sprunkant iš įvykio vietos. 
Kas nors visuomet prasitaria. Brolių Ibrahimų ir Hasano Talibo 
šansai šįkart buvo gan maži. O pinigus visuomet reikia statyti 
ant neabejotino favorito, - pridūrė jis. Toivonenas mėgo lankytis 
Solvalos hipodrome ne vien tik tarnybiniais reikalais. 

— O Danielsono ir to laikraščių išnešiotojo žmogžudystės su- 
sijusios ? 

— Na, žingsnis po žingsnio, vis daugiau aplinkybių rodo, kad 
Danielsono nužudymas bus susijęs su tuo berniuku, kur ištrau- 
kė iš Ulvsundos įlankos aną naktį. Kolega Niemis net pasiruošęs 
lažintis iš pinigų, kad juos abu bus nužudęs tas pats asmuo arba 
asmenys. Gal vienas, o gal du ar keli, - tarė Toivonenas. 

— Bet ar šios žmogžudystės kaip nors susijusios su apiplėši- 
mu? 

- Jeigu būtum paklaususi manęs dar šį rytą, būčiau atsakęs, 
kad ne. Bet dabar, man atrodo, apsigalvojau, - pasakė jis, tiesda- 
mas Anai Holt plastikinę įmautę. - Užmesk akį, - pridūrė jis. — 
Čia mano pokalbis su anoniminiu informatoriumi ir medžiaga, 

kurią Nadja Hiogberg surinko iš Danielsono kišeninės darbakny- 
gės, kartu su jos pačios išvadomis... 


— Gerai, - atsakė Holt. - Duok man penkias minutes. 


— Ką gi, aš su tavim sutinku, - tarė ji po keturių minučių. 

— Taip, dauguma mąstančių kaip tu ir aš, man atrodo, sutik- 
tų, - pasakė Toivonenas. - Dar reikia sudėti visus taškus ant „i“, 
bet, ko gero, jau galima būtų sakyti, kad Karlas Danielsonas dirbo 
asmeniniu Ibrahimų ir jų pusbrolio bankininku. 

— O šie, praėjus vos dviem dienoms po apiplėšimo, patyrė ne- 
menką dviejų milijonų vertės nuostolį, - užbaigė Holt. 

- Išsrėbti pačių privirtą košę brangiai kainuoja, - pridūrė Toi- 


vončnas. 

Po susitikimo su Toivonenu pėsčiomis eidama namo Ana Holt 
pakeliui stabtelėjo apsipirkti. Ji gyveno bute Jungfrudanseno ga- 
tvėje, vos už poros kilometrų nuo Solnos nuovados, kai tik ištai- 
kydavo, mėgdavo pasivaikščioti, ypač tokiomis dienomis kaip ši. 
Švietė saulė, žydrame danguje nebuvo nė debesėlio. Dvidešimt 
šeši laipsniai šilumos, pats vasaros įkarštis Švedijoje, nors gegužė 
dar tik ėjo į pabaigą. 

Nuo tada, kai tapo vakarų Stokholmo regiono policijos virši- 
ninke, ji vis dažniau pasijusdavo tarsi sėdėtų karaliaus, tiksliau — 
karalienės, soste, ir vis dažniau pagalvodavo, kaip svarbu būti 
geru, šviesaus proto valdovu, kuriam rūpi teisybė, dorovė ir čia 
gyvenantys žmonės. „Anos Holt grafystė“, - pamanė Holt, nes 
žmonės, greičiausiai, ją taip ir vadintų, jeigu Holt būtų šerifė kur 
nors centrinėje arba pietinėje JAV dalyje. 

Daugiau kaip trys šimtai penkiasdešimt kvadratinių kilome- 


trų sausumos ir vandens teritorijos, plytinčios nuo Melareno eže- 


266 


TAS, KURIS NUGALĖS DRAKONĄ 


ro vakaruose iki Edsvikeno įlankos ir Baltijos jūros rytuose, nuo 
senųjų centrinio Stokholmo užkardų pietuose iki Jakobsbergo 
ir atokiausių Melareno salelių šiaurėje. Šioje karalystėje gyveno 
maždaug trys šimtai tūkstančių gyventojų, iš jų pustuzinis mili- 
jardierių, keli šimtai milijonierių ir gal koks dešimt tūkstančių tų, 
kurie neužsidirba kasdienei duonai ir gyvena iš pašalpų. Visi kiti 
buvo paprasti vidutiniai žmonės. 

Šiose valdose dirbo penki šimtai policijos pareigūnų, iš kurių 
daugelį buvo galima pagrįstai vadinti vienais geriausių visoje ša- 
lyje. Čia dirbo ir vienas Bekstriomas. Visi kiti buvo paprasti, nor- 
malūs pareigūnai. 

O dabar į jos valdomą ir prižiūrimą karalystę ėmė kėsintis 
ugnimi besispjaudantis drakonas. Keturios žmogžudystės per vie- 
ną savaitę. Tiek, kiek šioje teritorijoje, kur nusikaltimų skaičius, 
manoma, bene didžiausias visoje šalyje, galėtum tikėtis nebent per 
metus. 

„Reikia riterio su baltais šarvais ant grynakraujo žirgo, kuris už 
mane nugalėtų drakoną, ne kitaip“, - pagalvojo Holc ir net suki- 
keno įsivaizdavusi, kas nutiktų, jei ji, moterų policininkių tinklo 
valdybos narė, apie tai garsiai pareikštų kitame jų susirinkime. 

„Tas, kuris nugalės drakoną, gaus princesę ir pusę karalystės, — 
šyptelėjusi vėl pagalvojo Holt. - Jeigu tik kuris nors iš mūsiškių 
ryžtųsi tokiam žygdarbiui, tai mūsų mažutė Magdalena Hernan- 
des būtų labai rimta pretendentė princesės vaidmeniui, - pama- 
nė ji. Juo labiau, jeigu vyriškos lyties pareigūnams būtų leista bal- 
suoti. 

„Man pačiai rudenį jau bus keturiasdešimt aštuoneri, per 


sena“, — atsiduso Holt. Be to, jos gyvenime jau ir taip buvo vy- 

riškis, kurio kompanija darėsi vis malonesnė. Jis jai labai patiko, 
galbūt netgi buvo įsimylėjusi, nors iki šiol stengdavosi apie tai ne- 
galvoti. „Užtektų ir to baltojo riterio, kuris nugalėtų drakoną“, - 
pamanė ji. 

„Tas, kuris nugalės drakoną, gaus princesę ir pusę karalystės, — 
nutarė Ana Holc ir pati sau pritariamai linktelėjo. - Ir būtų gerai, 


jeigu jis ilgai netemptų“, - mintyse pridūrė ji. 

Penktadienį inspektorius tyrėjas Larsas Almas tikėjosi paspruksiąs 
iš darbo kiek ankstėliau, juk vis tiek jau beveik savaitgalis. Jis pla- 
navo maloniai praleisti laiką su mylima žmona ir pora gerų drau- 
gų, kuriuos buvo pakvietęs užsukti pas juos vakarienės, be to, prieš 
jiems ateinant turėjo šį tą sutvarkyti. 

Tai atrodė natūralu. Jų tiriama byla, regis, įgavo stulbinamą pa- 
greitį ir be jo pastangų. Netikėta Akofelio mirtis, žinoma, įnešė 
painiavos, bet viską buvo įmanoma išsiaiškinti, jei tik kas duotų 
jam progą ramiai pamąstyti. Deja, visos viltys nuėjo šuniui ant 
uodegos, o jis net nebespėjo nupirkti vyno, kaip buvo pažadėjęs. 
Teko skambinti žmonai atsiprašyti, o ši, po ilgų ginčų, galiausiai 
nusileido ir viską padarė pati. 

Praėjus valandai po pietų, kai jau buvo daugmaž susiruošęs ir 
pasirengęs dingti pro pačias atkampiausias nuovados pastato du- 
ris, pas jį apsilankė nelauktas svečias. Kai Almas pagaliau grįžo 


269 


LEIF G. W. PERSSON 


namo, jo svečiai jau sėdėjo ir laukė svetainėje. Žmona žvangino 
indais ir taurėmis virtuvėje, o jos mestas žvilgsnis bylojo, kad gero 
nelauk. 

— Labas, brangioji, - pasisveikino Almas, ir pasilenkė ją pabu- 
čiuoti. „Gal bent į žandą leis“, - vylėsi jis. 

- Jei inspektorius tyrėjas teiktųsi pasirūpinti mūsų svečiais, aš 
pasirūpinčiau, kad jie gautų ko nors išgerti, - atsakė žmona, suk- 
dama veidą į šoną. 

— Aišku, brangioji, - tarė Almas. „Visa diena šuniui ant uode- 


gos“, - pagalvojo jis. 


— Tai kuo tau galiu padėti, Sepai? - Almas draugiškai linktelėjo 
Sepui Laurenui ir nevalingai dirstelėjo į savo laikrodį. Gal reikia 
iškart įsijungti diktofoną, pamanė jis, dėdamas šį daikčiuką ant 
stalo. Vaikinukas toli gražu nebuvo galvotas, tad ką gali žinoti. 

— Na, kuo tau galiu padėti, Sepai? - šypsodamasis pakartojo 


jis. 


— Dėl nuomos, - tarė Sepas. - Ką man daryt dėl nuomos? - jis 
ištiesė Almui mokėjimo pranešimą. 

— O kąvisada darai? - žiūrėdamas į lapelį maloniai pasiteiravo 
Almas. „Penki tūkstančiai kronų su trupučiu. Brangoka kaip už 
dviejų kambarių butą tokiame name“, - pamanė jis. 

— Mama daro, - atsakė Sepas. - Bet kadangi susirgo, tai ati- 
duodavau Kaliui. Bet dabar jį nužudė. Ką man dabar daryt? 

— Kalis Danielsonas tau padėdavo apmokėti nuomą? - pa- 
klausė Almas. - Nuo tada, kai mama susirgo? — pasitikslino jis. 
„Reikės pranešti kam nors iš socialinės rūpybos“, - pamanė Al- 
mas ir vėl dirstelėjo į laikrodį. 


270 


TAS, KURIS NUGALĖS DRAKONĄ 


— Taip, ir dar maistui gaudavau pinigų, - tarė Sepas. - Iš Kalio. 
Kai mama susirgo. 

— Labai gerai, kad Kalis tau padėdavo, - pasakė Almas. „Juk 
turėtų jis gauti kokią nors pašalpą ar invalidumo pensiją“, - min- 
tyse svarstė jis. 

— Nežinau, - gūžtelėjo pečiais Sepas. — Jis pykdavosi su 
mama. 

— Jis pykdavosi su tavo mama? 

— Taip, - patvirtino Sepas. - Iš pradžių pykosi. Paskui pastū- 
mė. Ji nukrito ir susitrenkė galvą. Į mūsų virtuvės stalą. 

- Jis pastūmė ją? - apstulbo Almas. - Jūsų namuose? Ir ji susi- 
trenkė galvą? „Ką tas vaikis čia šneka?“ 

— Taip, - pakartojo Sepas. 

— Bet kodėl jis taip elgėsi? 

— Ji paskui susirgo ir nualpo darbe, turėjo važiuoti į ligoninę. 
Su greitąja, - paaiškino Sepas ir kuo rimčiausiai linktelėjo galva. 

— O tu ką darei, kai Kalis pykosi su tavo mama? 

— Trenkiau, - atsakė Sepas. - Karatė ranka, paskui spyriau ka- 
ratė koja. Jam kraujas iš nosies pradėjo bėgti. Aš supykau. Aš retai 
kada supykstu. 

— O Kalis ką darė, kai jam trenkei? 

— Nuvedžiau iki lifto, - tarė Sepas. - Kad eitų namo. 

— Visa tai buvo prieš dieną, kai tavo mama susirgo ir turėjo 
gultis į ligoninę? 

— Taip. 

— O paskui? Kas buvo, kai mamą paguldė į ligoninę? 

— Aš gavau naują kompiuterį ir daug kompiuterinių žaidimų. 


— Nuo Kalio? 

— Taip. Ir jis atsiprašė. Mes paspaudėm rankas ir susitarėm, kad 
daugiau nebesimušim. Jis pažadėjo, kad man padės, kol mama pa- 
sveiks ir sugrįš namo. 

- Ir nuo to laiko tu nebesimušei ? 

— Na, - nutęsė Sepas, purtydamas galvą. - Esu trenkęs dar vie- 
ną kartą. 

— Dėl ko? - paklausė Almas. 

- Ji vis negrįžta, - atsakė Sepas. - Ji dar ligoninėje. Ji nenori su 
manimi kalbėtis, kai nueinu. 

„Kaip tai suprasti? - pamanė Almas. - Reikia pakviesti Aniką 


Karlson“ 

"Trys vardai, kuriuos sužinojo iš Toivoneno. Hasanas Talibas, Af- 
sanas Ibrahimas ir Faršadas Ibrahimas. Įvardyti inicialais H., AFS. 
ir FI. Karlo Danielsono kišeninėje darbaknygėje. „Taigi, beliko 
du“, - tarė sau Nadja Hiogberg, įjjungdama kompiuterį penktadie- 
nį, aštuntą ryto. Penkiomis valandomis anksčiau, nei jos kolega 
Larsas Almas savo kabinete sulaukė netikėto svečio. 

„S.L., vardas ir pavardė, ir R., tiktai vardas“, - galvojo ji. 

Pirmiausia Nadja susirado jų turimą sąrašą tų žmonių, kurie 
buvo vienaip ar kitaip susiję su Karlo Danielsono ir Septimo Ako- 
felio žmogžudystėmis. Į jį buvo įtraukti šeimos nariai, draugai ir 
pažįstami, bendradarbiai, kaimynai, liudytojai, įtariamieji ir dar 
pavardes ji surado tris atitikmenis: Siuzana Larson, aštuoniolikos 
metų, Sala Lučik, trisdešimt trejų metų, ir Sepas Laurenas, dvide- 
šimt devynerių. 

Siuzana Larson dirbo „Žaliajame kurjeryje“ su Akofeliu. Sala 
Lučik gyveno bute virš jo, ir policija ją turėjo apklausti, bet pri- 


273 


LEIF G. W. PERSSON 


sibelsti taip ir nepavyko, nes dvi savaites ji buvo suimta ir sėdėjo 
Solnoje dėl rimtų įtarimų prekiaujant narkotikais. Sepas Laure- 
nas buvo Danielsono kaimynas. Tas pats jaunuolis, kuriam, pasak 
Bekstriomo, „galvoje trūksta vieno varžto'. 

„Lengva patikrinti“, - pamanė Nadja Hiogberg, imdama Sepo 
Laureno bylą. Artimiausia jo giminaitė buvo keturiasdešimt de- 
vynerių metų Ritva Lauren, jau du mėnesius gulinti ligoninėje po 
insulto. „Tėvas nežinomas“, - perskaitė Nadja. 


„Ar ne per lengva?“ - po sekundėlės pamanė ji. 


„Greičiausiai taip ir bus“, - galvojo ji, kai po penkių minučių 
kompiuterio ekrane pasirodė Ritos Lauren paso nuotrauka. Fo- 
tografuota, kai jai buvo keturiasdešimt dveji. Šviesiaplaukė, graži 
moteris, droviai besišypsanti, kiek pasukusi galvą į šoną. Neatrodė 
nė trupučio vyresnė nei trisdešimt penkerių, kai paskutinį kartą 
fotografavosi prieš išduodant naująjį pasą. 

Tame pačiame bute Lazdynų take ji pragyveno beveik dvide- 
šimt devynerius metus. Įsikraustė dar nesulaukusi nė dvidešimties 
su savo trijų mėnesių sūnumi. Jos dvidešimčia metų vyresnis kai- 
mynas Karlas Danielsonas tame name gyveno jau penkerius me- 
tus. „Niekada netikėk sutapimais“, - pagalvojo Nadja Hiogberg. 

Beveik prieš keturis mėnesius, vasario aštuntąją, penktadienį, 
S.L. gavo dvidešimt tūkstančių kronų iš Karlo Danielsono. Dieną 
prieš, vasario septintąją, Sepo motiną Ritvą Lauren darbe rado be 
sąmonės gulinčią tualete, išvežė į Karolinskos ligoninės skubios 
pagalbos skyrių, ir nepraėjus nė dviem valandoms atliko operaci- 
ją neurochirurgijos skyriuje. Po mėnesio ją perkėlė į reabilitacijos 
centrą. Operacija ją išgelbėjo nuo mirties, bet tik tiek. 

Po penkių minučių Nadja jau kapstėsi po šūsnį kvitų, kuriuos 
teismo ekspertai buvo suradę per paiešką Danielsono bute. Vienas 
iš jų rodė jį pirkus kompiuterį su įvairiais priedais, programomis ir 
šešiais kompiuteriniais žaidimais, bendra suma siekė devyniolika 
tūkstančių aštuonis šimtus septyniasdešimt penkias kronas. Pir- 
kinys įsigytas Solnos prekybos centro kompiuterių parduotuvėje 
vasario aštuntą dieną, sumokėta grynaisiais. 

„Tėvas nežinomas, - šmėstelėjo Nadjai. - Visi vyrai kiaulės, — 
mintyse pridūrė ji. - Na, bent jau kai kurie tai tikrai“, - pataisė 
pati save daktarė Nadežda Ivanova. Šį kartą užtruko vos valandą, 
kol jį atkapstė. 


Likusią dienos dalį ji užsiėmė kitais reikalais. Daugiausia laiko pra- 
leido ieškodama tinkamos vietos, kur būtų galima slėpti dešimties 
metų senumo buhalterinius duomenis. „Šį kartą turbūt nesukišo 
į seifą“, - galvojo Nadja, nes tokie dokumentai turėjo užimti ke- 
lias dėžes. Jis turėjo laikyti juos kažkokioje išnuomotoje vietoje. 
Nei per arti, nei per toli. Danielsonas, atrodo, buvo ir praktiškas, 
ir tingus žmogus, toks, kuris neapsunkina sau gyvenimo. „Turėtų 
būti ne toliau, nei privažiuojama su taksi“, - nusprendė ji ir ėmė 


tarškinti kompiuterio klaviatūra. 


Prieš pat penkias į jos kabinetą uždusę įgriuvo Anika Karlson ir 
Larsas Almas. Per šią popietę jie apklausė Sepą Laureną ir paaiškė- 
jo šis tas naujo. Tai kėlė nerimą. 

- Įdėmiai klausau, - tarė Nadja Hiogberg ir atsilošusi kėdėje 
susinėrė rankas ant nedidelio apvalaus pilvuko. „Kažin, kur tą vel- 
nias nešioja?“ - pamanė ji, prisiminusi, kad Bekstriomo visą dieną 


nebuvo nė ženklo. 

- Jis prisipažino, kad yra trenkęs Danielsonui. Atrodo dėl to, 
kad, jo manymu, per Danielsoną motina atsidūrė ligoninėje. To 
vaikino santykiai su Danielsonu visai ne tokie, kaip mes anksčiau 
manėme. Jis nebuvo tiktai pasiuntinukas. Danielsonas, atrodo, 
mokėdavo už jų butą ir duodavo Sepui pinigų, kad pavalgytų. Ir 
ne tik. Sakyčiau, užuodžiu kerštą, - padarė išvadą Almas. 

- Jis dar nupirko kompiuterį, atsiėjusį nemažai tūkstančių, — 
pridūrė Karlson. 

— Turbūt nieko keisto, turint omenyje, kad jis buvo Sepo tė- 
vas, - pasakė Nadja. 

— Ką? - apstulbo Anika Karlson. 

— Po velnių, kaip suprasti? - apstulbo ir Almas. 


— Siūlau padaryti štai ką, - tarė Nadja, rankos mostu prašydama 
nepertraukinėti. - Anika, paimk iš Sepo mėginį, ir tuoj pat išsiaiš- 
kinsim dėl tėvystės. Juk Danielsono DNR mes jau turime. Atsaky- 
mas dėl Laureno iš Valstybinės teismo ekspertų laboratorijos grei- 
čiausiai ateis po dviejų savaičių, kaip visada, bet kai tik jį gausim, 
pažadu, viską smulkiai paaiškinsiu. Paskui jūs su Larsu galėtumėt 
"nuvažiuoti į Sepo butą ir išimti kietąjį diską iš jo kompiuterio, - 
pridūrė ji. 

— Kam tau jo reikia? - smalsiai pažvelgė į ją Almas. 

— Jei gerai prisimenu, tai per apklausą jis minėjo, kad visą va- 
karą ir visą naktį pražaidė kompiuterinius žaidimus, - tarė Nadja 
Hiogberg. „Tai asilai, argi aš, paprasta civilė, turiu perimti žmog- 


žudystės tyrimą“, - pamanė ji. 


Per pusantros valandos viskas buvo atlikta. Iš pradžių Nadja papa- 
sakojo, ką sužinojusi apie Karlą Danielsoną, Rirvą Lauren ir Sepą 

Laureną. Jai baigus kalbėti, Almas su Karlson tik susižvalgė, pas- 
kui atsisuko į Nadją ir galiausiai jai linktelėjo. Kad ir nenoromis. 

— Bet kodėl jis tiek metų neigė esąs tėvas? — spėliojo Anika 
Karlson. 

— Kad nereikėtų mokėt alimentų, - atsakė Nadja. - Karlas Da- 
nielsonas norėjo sutaupyti kelis šimtus tūkstančių kronų. 

— Bet kodėl netgi savo paties sūnui nesakė? Juk Sepas aiškiai nė 
nenumano, kad Danielsonas yra jo tėtis, - tarė Almas. 

— Gal jo gėdijosi. Tikriausiai per prastas buvo sūnus tokiam 
vyrui kaip Karlas Danielsonas, - nusprendė Nadja. „Kai kurie vy- 
rai — tikri kiaulės“, - pamanė ji. 


Paskui visi trys patraukė į Almo kabinetą. Ten sėdėjo ne kas kitas, 
kaip Sepas Laurenas, regis, smagiausiai sau leisdamas laiką su Feli- 
cija Peterson ir gerdamas kokakolą. 

Nadja prijungė jo kietąjį diską ir visi kartu išsiaiškino, ką Sepas 
veikė nuo gegužės keturioliktosios, trečiadienio, popietės, iki ge- 
gužės penkioliktosios, ketvirtadienio, ryto. Paaiškėjo, kad visą tą 
laiką, nuo trečiadienio iki ketvirtadienio, jis prasėdėjo prie savo 
kompiuterio, nuo penkiolikos po šešių vakaro iki penkiolikos po 
šešių ryto. Atsitraukęs tebuvo trečią ryte aštuonioms minutėms. 
Be šios pertraukėlės be atvangos pražaidė dvylika valandų. 

— Tada truputį išalkau, - paaiškino Sepas. - Nuėjau pasidaryt 
sumuštinį ir išgert pieno. 

— O paskui ką darei? Po to, kai baigei žaisti kompiuteriu? — pa- 
klausė Almas, vis nenorėdamas nuleisti rankų, nors Nadja jį buvo 
jau keletą kartų įspėjusi akimis. 

— Užmigau, - atsakė Sepas, su nuostaba žvelgdamas į Almą. — 


O ką, tu nebūtum? 


49 


Penktadienį Bekstriomas tiesiu taikymu nukeliavo pas savo šefę 
Aną Holt paprašyti pastiprinimo. Ant jo galvos staiga nukritusios 
net dvi žmogžudystės, o komanda nepastiprėjusi ir nuo pat pra- 
džių jau buvusi nepakankama. 

— Suprantu, suprantu, Bekstriomai, - atsakė jam Holt, vis la- 
biau panašėjanti į savo buvusį viršininką Larsą Martiną Johanso- 
ną. - Visa bėda, kad aš neturiu žmonių. Šiuo metu mes visi verčia- 
mės per galvas. 

— Toivonenas turi trisdešimt žmonių tirti apiplėšimą su viena 
mirtimi. Aš teturiu penkis dviem žmogžudystėms tirti. Šioje nuo- 
vadoje keisti prioritetai, - maloniai šypsodamasis papriekaištavo 
Bekstriomas. „Susimąstyk apie tai, perdžiūvus baidykle“, - min- 
tyse nusikeikė jis. 

— Aš paskirsčiau tokius prioritetus, - tarė Holt. - Tai jų ir lai- 
kysiuos. Jei paaiškės, kad apiplėšimą organizavę žmonės nužudė ir 

Danielsoną su Akofeliu, tuomet tave su kolegomis perkelsiu pa- 
dėti Toivonenui. 

— Kažin ar būtų protinga? —- pasvarstė Bekstriomas. „Ji ne tik 
perdžiūvusi“, - pamanė jis. 

— Kodėl ne? 

— Aš nelinkęs manyti, kad broliai Ibrahimai būtų nužudę žmo- 
gų, padėjus; jiems slėpti pinigus. Ir juo labiau nemanau, kad Da- 
nielsonas bandė juos apiplėšti. Jis gal ir bor2žas, bet gyventi, atro- 
do, norėjo. O žinai, kas man išvis neįtikėtina? 

— Ne, - nenoromis nusišypsojo Holt. - Kas? 

- Jeigu jie vis dėlto tai padarė, tai yra, nužudė Danielsoną, nes 
jis bandė pavogti jų pinigus, tuomet negi būtų pamiršę apie tuos 
pinigus, gulinčius Danielsono banko seife? 

- Žinai ką, Bekstriomai? Man susidarė įspūdis, kad visai ne- 
blogai perpratai reikalą. Gal netgi įtari ir žudiką, gal numanai, kas 
nužudė Danielsoną ir Akofelį ? 

— Taip, - atšovė Bekstriomas. - Tik duok man dar vieną savai- 
tę. 

— Na ką gi, tiesiog puiku, - nukirto Ana Holt. - Laukiu nesu- 
laukiu, kada išgirsiu daugiau. O dabar atsiprašysiu. Tiesą sakant, 
turiu daug darbo. 


„Kodėl gi nenušovus dviejų /esbi4 vienu šūviu“, - pagalvojo Beks- 
triomas ir patraukė tiesiai pas Aniką Karlson, norėdamas sužinoti, 
kaip vyksta darbai. 

— Šiuo metu ne kažin kaip, - atsiduso Karlson. - Apėjom kai- 
mynus, bet nieko. Teismo ekspertai tyli, jokių žinių nei iš Valsty- 
binės laboratorijos, nei iš medikų. O mes patys pritrūkom minčių 
ir naujų versijų. 

— Akofelis, - sumurmėjo Bekstriomas, linguodamas apvalainą 
galvą. - Kažkas ten ne taip. 

— Bet, man atrodo, Felicija jau išsiaiškino? — nustebusi į jį pa- 
žvelgė Anika Karlson. - Tiesą sakant, daugiausia tavo dėka, nes tu 
užvedei ją ant kelio. 

— Aš nekalbu apie jo skambučius, - papurtė galvą Bekstrio- 
mas. — Man kelia nerimą dar kažkas. 

— Bet nežinai, kas? - paklausė Anika Karlson. 

— Ne, nežinau, - atsakė Bekstriomas. - Kažkas čia yra, bet kas 
būtent, dar negaliu pasakyti. 

— Manai, kažkas svarbaus? 

— Svarbaus? — prunkštelėjo Bekstriomas. - Kai išsiaiškinsiu, 
kas, tai byla bus išgliaudyta. Paaiškės ir dėl Danielsono, ir dėl Ako- 
felio. 

— Eina šikt, - išpūtusi akis žvelgė į jį Anika Karlson. 

„Ačiū ir viso gero, - pamanė Bekstriomas. - Ar užteks to pro- 
telio?“ 

— Turi man padėti, Anika, - jis kuo rimčiausiai linktelėjo. — 
Turiu nuojautą, kad tik tu viena sugebėsi. 

— Pažadu, - tarė Anika Karlson. 

„Štai, pamąstyk, o aš einu švęsti savaitgalio“, - pamanė Beks- 


triomas. 


Paskui jis padarė tai, ką darydavo kiekvieną penktadienį. Telefono 
atsakiklyje paliko žinutę, kad yra išvykęs „darbo reikalais“. Išjungė 
savo mobilųjį. Išėjo iš nuovados. Įsėdęs į taksi nuvažiavo į saugią 
vietelę Kungsholmene, netoli namų, kur visai neblogai papietavo. 
Tada parpėdino į savo jaukų būstą užsitarnauto vidudienio po- 

ilsio, o galiausiai užbaigė penktadieninę rutiną apsilankymu pas 
naują masažuotoją. 

Nepaprastai rūpestinga ir atidi dvidešimt šešerių lenkė Elena 
teikė sveikatinimo paslaugas netoli jo namų, o Bekstriomas bū- 
davo jos paskutinis klientas kiekvieną penktadienį. Ji visuomet 
kruopščiai atlikdavo programą su laiminga pabaiga, nuteikdama 
jo aukščiausios rūšies saliamį artėjantiems savaitgalio malonu- 
mams. 

Vėliau vakare Bekstriomas ketino vakarieniauti su vienu senu 
pažįstamu, garsiu meno dirbinių prekiautoju Gustavu Gustavso- 
nu Heningu, kuriam Bekstriomas turėjo garbės ne kartą pasitar- 
nauti. Dabar jis norėjo pakviesti Bekstriomą vakarienės. 

— Gal susitikime pusę aštuonių pagrindinėje Karališkosios 


operos vyno rūsio salėje? - pasiūlė Heningas. 


Jis buvo turtingas, nepriekaištingai besirengiantis žilaplaukis, iš- 
garsėjęs po televizijos laidų apie antikvarinius daiktus ir įkopęs į 
aštuntą dešimtį. Tam tikruose sluoksniuose jis buvo žinomas kaip 
Gegura, ir visiškai nepriminė kadaise dar paauglystėje pagarsėju- 
sio bandito Juhos Valentino Andersono-Gražuoliuko, gimusio 
1937-aisiais, ir dingusio iš Stokholmo policijos archyvų prieš dau- 
gelį metų. 


— Gal geriau aštuntą? — tarė Bekstriomas, norėdamas pasilikti sau į 
valias laiko svarbiems kūniškiems ir dvasiškiems reikalams. 


— Aštuntą tai aštuntą, - sutiko Gegura. 


50 


Savajai apsaugininko nužudymo bylai tirti vyresnysis inspekto- 
rius Toivonenas turėjo ne trisdešimties žmonių grupę, kaip manė 
Bekstriomas. Penktadienio rytą atvyko pastiprinimas. Jam buvo 
duotas leidimas įtraukti žmones iš Valstybinės nusikaltimų tyri- 
mo tarnybos, iš greitojo reagavimo būrio ir iš riaušių malšinimo 
grupės, iš Stokholmo lėno kriminalinės policijos ir kitų jam pri- 
klausančių apylinkių. Netgi Skonės policija atsiuntė tris tyrėjus iš 
specialiosios paskirties ginkluotųjų apiplėšimų būrio. Šiuo metu 
jis vadovavo beveik sepryniasdešimčiai pareigūnų ir tyrėjų, taip 
pat ir savo paties skyriui, o panorėjęs būtų galėjęs gauti ir dar dau- 
giau. Šiomis dienomis Toivonenas gaudavo viską, ko paprašydavo, 
ir visą dieną su savo komandos lyderiais praleido planuodamas 
tinkamiausią strategiją. 

Operacija pamažu įgavo aiškius kontūrus. Sekti namus, aplin- 
ką, asmenis; klausyti laidinių ir mobiliųjų telefonų pokalbių, su- 
dėti „blakes“; daryti spaudimą, provokuoti, infiltruoti savus žmo- 

nes tarp asmenų, besitrinančių su brolių Ibrahimų ir jų pusbrolio 
Hasano Talibo gaujomis. Suimti, tardyti, stabdyti automobilius, 
apieškoti juos pačius kiekvienai progai pasitaikius, o reikalui 
esant — prilupti tuos šiknius, jei tik leptelės kokį žodį, padarys per 
staigų judesį ar apskritai bent krustelės. 

— Na ką, kimbam į darbus. Ibrahimai keliaus už grotų, - rūsčiu 


veidu tarė Toivonenas ir linktelėjo savo kolegoms. 


Tą vakarą, aštuoniolika nulis nulis, vyresnysis inspektorius Jorma 
Honkamekis su vyrukais iš greitojo reagavimo būrio ir Stokholmo 
policijos riaušių malšinimo grupės surengė iš viso dešimt reidų į 
butus ir kitas patalpas Hudingėje ir Botkyrkoje, Tenstoje bei Rin- 
kebiu ir šiaurinėje Jarvoje. Įsiverždavo neprašydami leidimo. Vi- 
sur be išimties patekdavo išspyrę duris. Visus butuose ar patalpose 
buvusius asmenis išvesdindavo su antrankiais. Į vidų suleisdavo 
narkotikų ir sprogmenų ieškančius šunis bei paprastus tarnybi- 
nius keturkojus, apversdavo aukštyn kojomis baldus ir interjero 
detales, kai kuriuose biuruose Flemingsberge netgi išgriovė sienas. 
Rado visko: pinigų, narkotikų, ginklų, šaudmenų, sprogmenų ir 
sprogstamųjų medžiagų, dūminių granatų, vadinamųjų ežių, ba- 
laklavų, kombinezonų, antrankių, automobilių numerių ir vogtų 
transporto priemonių. 

Iki kol gražiausioje pasaulio sostinėje išaušo naujas rytas, čia 
buvo suimti trisdešimt trys žmonės, ir tai dar tebuvo tiktai pra- 


džia. 


Valstybinės nusikaltimų tyrimo tarnybos sekimo skyriaus vyres- 
niajai inspektorei Lindai Martines, neseniai paskirtai į šį postą, 

Toivonenas buvo pavedęs vadovauti sekant Ibrahimus ir jų pus- 
brolį. Ji kruopščiai rinkosi savo komandą ir puikiai žinojo savo 
priešininkų silpnąsias vietas. 

— Nė vieno paprasto švedo, kiek akys užmato, - nužvelgdama 
savo pajėgas tarė Martines. - Vien tik juoda, ruda ir mėlyna, - pa- 


tenkinta nusišypsojo ji. 


Prieš išeidamas iš Solnos nuovados Toivonenas užsuko pas savo 
šefę Aną Holt pranešti naujausių žinių iš Kriminalinių tyrimų tar- 
nybos apie galimus Danielsono ir brolių Ibrahimų bei Hasano Ta- 
libo ryšius. Dabar, kai jie jau žinojo, ko ieškoti, tai ir surasti buvo 
gerokai lengviau. Buvo atkastas netgi devynerių metų senumo 
pranešimas, kuriame Karlas Danielsonas buvo kaltinamas pinigų 
plovimu po didžiulio ginkluoto apiplėšimo, įvykdyto Akaloje, 
Stokholmo šiaurėje. Įkalčių rasti taip ir nepavyko, todėl byla buvo 


atidėta į šalį ir ilgainiui pamiršta. 


1999-ųjų metų kovą, po devynerių metų, mažiausiai šeši ginkluoti 
vyrai su kaukėmis įsiveržė į transporto apsaugos kompanijos sau- 
gyklą Akaloje. Su penkiolikos tonų galios šakiniu keltuvu įvažia- 
vo kiaurai sieną. Personalui įsakė gultis ant žemės, o po penkių 
minučių dingo su maždaug šimtu milijonų kronų nepažymėtomis 
kupiūromis. 

- Tiksliau, su vienu milijonu šešiais šimtais dvylika tūkstančių 
kronų, - patikslino Toivonenas, užmetęs akį į užrašus, kad nepa- 
meluotų. 

— Va čia tai rimtas darbas, - tarė Holt. - Ne koks ten paprastas 
šūdinas apiplėšimas. 

— Taip, nors mums tai buvo tikra tragedija, - atsakė Toivone- 


nas. 


Policijai nepavyko atgauti nė vienos kronos. Nė vienas iš nusikal- 
tėlių neatsidūrė teisme, nors visi lyg ir numanė, kas jie tokie, ir 
kaip viskas buvo suplanuota. Vienintelė paguoda tokiomis aplin- 
kybėmis buvo ta, kad nė vienas iš darbuotojų nenukentėjo, bet už 
tai reikėjo dėkoti plėšikams, o ne policijos pareigūnams. 

Svarbiausia figūra šioje gaujoje buvo gerai žinomas marokie- 
čių kilmės banditas Abdulas Ben Kaderas, gimęs 1950 metais. 
Švedijoje jis gyveno daugiau kaip dvidešimt metų ir kriminalinio 
. pasaulio įvykiuose šmėžuodavo reguliariai. Pradedant nelegaliais 
lošimais ir alkoholiu, viešnamiais, organizuotomis vagių gaujomis 
ir prekyba vogtais daiktais, baigiant sukčiavimu siekiant neteisėtai 
pasisavinti draudimo išmokas ir ginkluotais apiplėšimais. 

Jis nuolat patekdavo tarp policijos įtariamųjų, buvo ne kartą 
suimtas ir net tris kartus įkalintas. Bet niekada nepripažintas kal- 
tu ir nė dienos nepraleidęs kaip nuteistasis švediškuose pataisos 
namuose. 

— Praėjus porai mėnesių po Akaloje įvykdyto apiplėšimo šuns- 
nukis išėjo į pensiją ir išvažiavo atgal į Maroką, - ironiškai šypte- 
lėjo Toivonenas. - Dabar, kiek žinau, turi kelis barus ir viešbutį, 
bent jau vieną tai tikrai. 

— O kur čia nagus prikišę Ibrahimai ir jų pusbrolis? - paklausė 
Holr. 


Visi trys dalyvavo tame apiplėšime. Toivonenas ir jo kolegos buvo 


tuo tvirtai įsitikinę. Faršadas, kuriam tuo metu buvo dvidešimt aš- 

tuoneri, vadovavo operacijai. Trimis metais jaunesnis jo pusbrolis 
vairavo krautuvą, o jaunėlis brolis Afsanas, tada vos dvidešimt tre- 
jų, prisiglemžė tiek pinigų, kiek tik pajėgė, nors vilkėjo kombine- 
zoną, pirštines ir tik akis atidengiančią kaukę. 

- Ben Kaderį galima vadinti savotišku Faršado ugdytoju. Šis 
buvo jo mylimiausias, nors kilęs ir ne iš Šiaurės Afrikos, o iš Ira- 
no. Beje, jie abu musulmonai ir visiškai negeria alkoholio, - ne- 
žinia kodėl pridūrė Toivonenas. - Faršadas atvyko į šalį su savo 
šeima kaip pabėgėlis, kai jam dar tebuvo treji. Jaunėlis brolis gimė 
jau Švedijoje. Ben Kaderis vaikų neturi, o Faršadas nuo mažumės 
buvo ne iš kelmo spirtas, matyt todėl jam ir patiko. Jie vis dar pa- 
laiko ryšį, nes vos prieš kelias savaites kolegos iš Prancūzijos per 
Interpolą mums pranešė, kad visai neseniai, kovo mėnesį, jiedu 
buvo susitikę Rivjeroje. 

— O kaip Danielsonas? - nekantravo Holr. 

— Ben Kaderis jį samdė kaip buhalterį, finansininką ir patarė- 
ją teisiniais klausimais. Be viso kito, jis dar turėjo ir maisto pre- 
kių krautuvę Solentunoje, o čia, Solnoje, tabako parduotuvėlę ir 
cheminę valyklą. Dabar jau aišku, kad greičiausiai ne vien tiktai 
jų buhalteriją Danielsonas tvarkė, bet kadangi jokių įrodymų ne- 
turėjome, tegalėjome jį apklausti. Kai Ben Kaderis išvažiavo atgal 
į Maroką, Faršadas perėmė maisto krautuvę su visu Danielsonu ir 
tebėra jos savininkas. O štai Danielsono pavardės dokumentuose 
nebeliko. 

— Akofelis, - toliau nekantravo Holr. - Kuo jis čia susijęs? Ka- 
žin ar važiavo plėšti Akalos būdamas tuo metu, kiek, šešiolikos? 

- Jei atvirai, neturiu žalio supratimo, - prisipažino Toivonenas 
ir papurtė galvą. - Nemanau, kad buvo kuo nors susijęs su Daniel- 

sonu ar Ibrahimais. Gal tiesiog ne laiku pasipainiojo netinkamoje 
vietoje, slystelėjo ant banano žievės. Kad jis būtų nužudęs Daniel- 
soną, manau, nėra nė kalbos. 

— O kaip tuomet broliai Ibrahimai ir Hasanas Talibas? Ar jie 
galėjo nužudyti Danielsoną ir Akofelį? 

— Neturiu supratimo, - atsakė Toivonenas ir atsiduso. 

— Gal kas paaiškės, - šypsodamasi tarė Holt. - Bekstriomas 
pažadėjo, kad greit išsiaiškins. Sakė, jam reikia tik dar vienos sa- 
vaitės. 


— Tiesiog spirgu iš nekantrumo, - prunkštelėjo Toivonenas. 


Po jų pokalbio Toivonenas patraukė namo, į savo vienbutį namą 
Spongoje. Kadangi žmona buvo išvykusi į Norlandą aplankyti pa- 
siligojusio tėvo, pats paruošė vakarienę dviem paaugliams sūnums. 
Pavalgę berniukai išlėkė pas draugus. Toivonenas įsipylė alaus, pa- 
vymui šlakelį viskio ir pradėjo savaitgalį priešais televizorių. Kai 
vienuoliktą valandą grįžo jaunėlis sūnus, jo tėtis, įjungęs sporto 
kanalą, gulėjo ant sofos ir snaudė. 

— Ar dar neini gulti, tėti? - paklausė sūnus. - Man atrodo, esi 


šiek tiek pavargęs. 


51 


Ponas Bekstriomas ir ponas Gegura susitiko pagrindinėje Kara- 
liškosios operos vyno rūsio salėje šiek tiek po aštuntos valandos 
vakaro, ir nepaprastai paslaugus vyriausiasis padavėjas juos paso- 
dino prie nuošalaus stalelio terasoje. Priėmęs gėrimų užsakymą jis 
darsyk nusilenkė ir nuskubėjo šalin. Gegura, kaip įprastai, pasakė 
apmokėsiąs sąskaitą. 

— Džiugu macyt, vyresnysis inspektoriau, — tarė jis, keldamas 
taurę sauso martinio, ir paėmęs nuo šalimais pastatytos lėkštelės 
alyvuogę atsargiai krimstelėjo. 

— Smagu ir man, - savo ruožtu atsakė Bekstriomas ir pakėlė 
savąją dvigubą atšaldytos degtinės. „Nors tu kasdien vis labiau pa- 


našėji į pyderg“, - pamanė jis. 


Paskui jiedu užsisakė maistą. Bekstriomas rinkosi pirmas, ir netgi 
pyderas Gegura pritarė jo normaliam žmoniškam pasirinkimui. 


Na, bent jau daugmaž. 


288 


TAS, KURIS NUGALĖS DRAKONĄ 


— Man, prašom, Skageno salotų su sūdyta lašiša ir Rydbergo 
kepsnį su dviem kiaušinio tryniais. Gersiu alaus ir degtinės, o visa 
kita išsirinksiu vėliau, - pareiškė Bekstriomas. 

— O kokios degtinės monsieur le directeur* pageidautumėt? — 
pasiteiravo vyriausiasis padavėjas, dar labiau pasvirdamas į šoną. 

— Čekiško šviesaus alaus, rusiškos degtinės. Gal turite „Stan- 
dart“? - „Koks dar direktorius?“ —- nesuprato Bekstriomas. 

— Bijau, kad neturime, - apgailestaudamas atsakė vyriausiasis 
padavėjas. - Bet turime „Stolichnaya“ — ir krištolinės, ir auksi- 
nės. 

— Reikia tarti „Sraličnaja“, - pataisė Bekstriomas, neseniai šį tą 
pramokęs rusiškai. - Ką gi, tada prie salotų atneškite auksinės, o 
prie kepsnio - krištolinės, - lyg tikras žinovas pareiškė jis. 

— Viengubą ar dvigubą? 

„Jis turbūt išsidirbinėja? - pamanė Bekstriomas. - Čia kokia 
nors degustacija, ar ką?“ 


— Dvigubą, pilną, - atsakė jis. - Visą vakarą. Jokių viengubų. 


Gegura paprašė to paties ir pagyrė Bekstriomo pasirinkimą. Su- 
silaikė tiktai nuo sūdytos lašišos ir užsisakė vieną kiaušinio trynį 
vietoj dviejų, pasitenkino vienguba degtinės prie užkandžio, o 
prie pagrindinio patiekalo pasakė gersiąs raudonojo vyno. 

— Gal turite kokio gero „Cabernet Sauvignon“ taurėmis? 

Be abejonės, užtikrino jį vyriausiasis padavėjas. Jie turintys 
gero amerikietiško, 2003-iųjų metų derliaus vyno iš Sonomos slė- 
nio, pagaminto iš devyniasdešimties procentų vynuogių „Caber- 


net Sauvignon“. 


* „Mielas pone“ (pranc..). 

— Su vos juntamu „Petit Verdot“ vynuogių dvelksmu pakiles- 
niam skoniui. 

„Iškrypėliai, - pasibaisėjo Bekstriomas. — Iš kokios subinės jie 
traukia tokius pasakymus? Dve/ksmas. Man dvelkia nebent pyde- 


. « 
VA<IS. 


Visgi vakarą jie leido maloniai. Gegura buvo nusiteikęs plepėti. 
Padėkojo Bekstriomui už pastarąjį kartą suteiktą pagalbą, kai 
šis maloniai įspėjo jį apie policijos turimą informaciją dėl vienos 
stambios meno kūrinio vagystės, kurią policija tyrė visą Žiemą. 
Puskvailiai Bekstriomo kolegos, žinoma, vėl viską sudirbo, bet 
Gegura šįkart netgi nefigūravo pirminiame tyrime. 

Tai buvo paskutinė Bekstriomo paslaugėlė, kol dar dirbo radi- 
nių skyriuje. Kadangi pačiam tokia informacija nebuvo prieina- 
ma, jis prisijungė, kaip daugelį kartų jau buvo daręs, iš vieno nevis- 
pročio bendradarbio kompiuterio. Šis buvo kadaise dirbęs teismo 
ekspertu, bet turėjo susimažinti darbo laiką iki pusės etato po to, 
kai pabandė nunuodyti žmoną. Bekstriomas anuomet įsirašė duo- 
menis į du diskus. Vieną Gegurai ir vieną sau - dėl viso pikto. 

— Menkniekis, - kukliai priėmė padėką Bekstriomas. 

— O mūsų nauja apmokėjimo tvarka veikia? — nežinia kodėl 
pasiteiravo Gegura. - Tikiuosi, ji tave tenkina, mielas mano? 

— Viskas puiku, - užtikrino Bekstriomas, nes nepaisant visų jo 
tragiškų nukrypimų, Gegura bent jau buvo labai dosnus pyderas. 
„Kas tiesa, tai tiesa , - mintyse pripažino jis. 

— Tiesa, noriu paklaust ne į temą, kad jau turiu laimės tave pa- 
matyti, — tarė Gegura. — Per televiziją pasakojo apie tą siaubin- 
g3 ginkluotą apiplėšimą Bromos oro uoste, - pradėjo jis. - Kai 

sušaudė vargšus apsauginius. Tie plėšikai atrodo visai sužvėrėję. 
Tikriausiai profesionalų darbas, tiesa? Iš to, ką mačiau per televi- 
zorių, praktiškai susidarė įspūdis, kad pasidarbavo koks nors ko- 
mandosų dalinys. 

— Tai jau tikrai ne kokie homofobai mušeikos, - sutiko Beks- 
triomas, prisiminęs tą patį kadaise Stokholmo parkuose ir alėjose 
siautėjusį Juhą Valentiną. 

— Kalbėjausi su geru bičiuliu, čia, miesto centre, turinčiu daug 
parduotuvių. Jo darbuotojai kasdien nešioja į banką nemažas su- 
mas grynųjų. Mano draugas labai išsigandęs, - pasakė Gegura. 

— Džiunglių įstatymai, - sutiko Bekstriomas. - Yra ko bijoti, 
tiesa. 

— Gal kartais pats jam galėtum pagelbėti? Peržvelgti, kaip jie 
dirba, šį tą patarti? Esu tikras, jis tau kaip reikiant atsidėkotų. 

— Ar jis moka laikyt liežuvį už dantų? - paklausė Bekstrio- 
mas. — Čia subtilus reikalas, tikriausiai ir pats supranti. 

- Žinoma, žinoma, - nuramino Gegura, pakėlęs mėlynomis 
gyslomis išvagotą ranką. - Jis labai diskretiškas žmogus. 

— Gali bet kada duoti jam mano numerį, - leido Bekstriomas. 
Jis buvo jau suplanavęs prieš vasarą atnaujinti savo garderobą. 

- Ir dar be galo dosnus, - pridūrė Gegura, keldamas savo taurę 


į Bekstriomo sveikatą. 


Kai atėjo eilė desertams, jiedu sulaukė netikėtos kompanijos. Ge- 
gura, pateisindamas savo iškrypėlišką reputaciją, paprašė šviežių 
uogų, o Bekstriomui užteko ir gero konjako. Minėtoji kompanija 
buvo Geguros „sena brangi bičiulė“, kaip ir jis besisukiojanti meno 
versle. 

„Sena, kurgi ne, - pagalvojo Bekstriomas. - Daugių daugiau- 
siai trisdešimt penkerių, o papai kokie, eina šikt, - būtų čia Stigso- 
nas, neatlaikytų“, - mintyse nusišaipė jis. 

Seni pažįstami pabučiavo vienas kitam į skruostą, tada Gegura 
juos supažindino. 

— Mano brangus draugas Evertas Bekstriomas, — pristatė jis, — 
o čia mano žavingiausioji draugė Tatjana Turen. Mano vieno seno 
verslo partnerio, ne visada pasižyminčio išmintingais sprendimais, 
buvusi žmona, - patikslino Gegura. 

„Kam tau tokios moters kompanija?“, - pamanė Bekstriomas. 
Ištiesęs ranką jis vyriškai pasisveikino ir nusišypsojo jai it Klintas 
Istvudas. 


- Jūs taip pat domitės meno kūriniais, Evertai? — pasiteiravo Tat- 
jana Turen, savo dailiu užpakaliuku prisėdusi ant Geguros pa- 
slaugiai atitrauktos kėdės taip, kad jos nekukli iškirptė atsidurtų 
tinkamame aukštyje, ir Bekstriomas ja galėtų grožėtis pačiu tinka- 
miausiu rakursu. 

— Aš esu policijos pareigūnas, - griežtai linktelėjo Bekstrio- 
mas. 

— Policijos pareigūnas, Dieve, kaip įdomu, - atsakė Tatjana, iš- 
plėtusi dideles tamsias akis. - O kokia jūsų darbo sritis? 

- Žmogžudystės, sunkūs nusikaltimai, esu vyresnysis inspekto- 
rius, — tarė Bekstriomas. - Kitokiais dalykais neužsiimu. „Klintui 


Istvudui iki manęs toli“, - pamanė jis. 


Visi trys šnekučiavosi, kol Tatjana kiek apmalšino alkį paprastu 
sumuštiniu su lašiša ir taure šampano, praktiškai visą dėmesį skir- 


dama Bekstriomui. 

— Dieve, kaip įdomu, - pakartojo ji, šypsodamasi raudonomis 
lūpomis ir rodydama savo baltus dantis. - Dar niekada nebuvau 
sutikusi tikro žmogžudysčių tyrėjo. Tik mačiau per televizorių. 

Bekstriomas kaip įprastai papasakojo jai keletą didvyriškiausių 
žygdarbių, įvykdytų per savo dinamišką legendomis apipinto po- 
licininko kasdienybę. Jo puikusis saliamis jau buvo pradėjęs ne- 


rimti, o kai ledai pajudėjo, tai pajudėjo. 


Gegura apgailestaudamas atsisveikino iškart, vos tik apmokėjo 
sąskaitą. Tokio amžiaus žmogui, esą, reikia gerai išsimiegoti. Tat- 
jana su Bekstriomu užsuko į šalia restorano esantį naktinį klubą 
„Cafė Opera“ ir išgėrė dar vieną kitą taurę apšilimui. „Nors kam 
man jų reikia, - galvojo Bekstriomas, mat jo saliamis jau buvo vi- 
sai prabudęs. - Gerai, kad nestoviu čia nuogas su kokia nors šūdi- 
na beisbolo kepuraite, - pamanė jis, atsiremdamas į barą. - Iš šono 
atrodyčiau kaip kokia sušikta „F“. - Jis kiek galėdamas įtraukė pil- 
vą ir atstatė plačią krūtinę. 

— Oho, vyresnysis inspektoriau, - tarė Tatjana, delnu slysdama 
per jo marškinius. - Čia ne šiaip koks eilinis ištreniruotas pilvu- 


kas, ar ne? 


Tarjana gyveno Ostermalme, nedideliame dviejų kambarių bute 
Mergelės gatvėje. „Mergina turi humoro jausmą, gyventi tokioje 
gatvėje“, - pamanė Bekstriomas. Vos tik įžengus pro buto duris, 
kelnės liko koridoriuje, o likusius drabužius jis nusimetė pake- 
liui į miegamąjį. Kai parvertė ją ant plačios lovos, buvo jau kuo 
puikiausiai pasirengęs. Ant šios lovos, lyg darbo tvarkos paisantis 
pirmas į įvykio vietą atvykęs patrulis, Bekstriomas ją kaip reikiant 

patvarkė. Jis dejavo ir švokštė, o Tatjana garsiai aimanavo. Paskui 
Bekstriomas pakeitė pozą ir leido jai jodinėti ant savo saliamio tol, 
kol nujojo mažų mažiausiai apie kilometrą ir dar sykį priartėjo pa- 
baiga. 

Tada jis užmigo, o kai vėl prabudo, saulė jau ridinėjosi aukštai 
žydrame danguje virš Mergelės gatvės. Tatjana paruošė pusryčius 
ir davusi jam savo telefono numerį liepė pasižadėti, kad jiedu vėl 


pasimatys vos tik jai grįžus iš atostogų Graikijoje. 

Penktadienio popietę, baigęs tirti nužudymo bylą, iš Ostergotlan- 
do grįžo Valstybinio žmogžudysčių tyrimo skyriaus vyresnysis ins- 
pektorius tyrėjas Janas Levinas. Parvažiavo tiesiai namo pas savo 
mylimąją Aną Holc ir atrakino jos buto duris, o ši jau stovėjo ko- 
ridoriuje ir laukė. 

— Kaip gerai, kad grįžai, Janai, - imdama jį už rankos pasakė 
Holt. 


„Mylimoji ir atsidavusi policijos viršininkė“, - galvojo Janas, sė- 
dėdamas ant sofos ir sklaidydamas šūsnį jos įbruktų dokumentų. 
Žmogžudystė, pasikėsinimas nužudyti, ginkluotas apiplėšimas, 
vieno iš įtariamųjų nužudymas, taip pat seno alkoholiko žmogžu- 
bendro tai turi su Ana ir manimi?“ — svarstė jis. 

— Ką manai, Janai? - pasislinkdama arčiau jo paklausė Holt. 

— Ką apie tai sako Toivonenas? - pasmalsavo Levinas. 

— Neturi žalio supratimo, - sukikeno Ana Holt. 

— Tada, matyt, jis teisus, - nusišypsojo jai Levinas. — Aš irgi 
neturiu supratimo. 

— Atrodo, tau nelabai įdomu, - pasakė Holt, imdama iš jo po- 
pierius ir dėdama ant kavos stalelio. 

— Mano mintys dabar kitur, - atsakė Janas Levinas. 

— Tavo mintys dabar kitur? 

— Na, aš grįžau namo pas gražiausią pasaulio moterį prieš kokį 
pusvalandį, - tikrumo dėlei Levinas dirstelėjo į savo laikrodį. - Ji 
mane pabučiavo, apkabino ir įdavė didelę šūsnį popierių. Mes da- 
bar sėdime ant vienos sofos, aš skaitau, ji mane stebi. Suprantama, 
kad mano mintys kitur, - Janas linktelėjo jai, patvirtindamas savo 
žodžius. 

— Ir apie ką gi galvoji? 


— Kad noriu atsegti tavo marškinukus, - atsakė Janas Levinas. 

Tą patį vakarą lygiai vienuoliktą Faršadas su savo broliu Afsanu 
išėjo iš didelio nuosavo namo Solentunoje, kur gyveno su savo tė- 
vais, trimis seserimis ir jauniausiuoju broliu Nasiru, kuriam buvo 
dvidešimt penkeri. Tiesa, šiuo metu jaunėlis, atrodo, buvo kažkur 
pradingęs. Visą savaitę jo nebuvo nė kvapo, ir Toivonenas jau ėmė 
numanyti, kodėl. 

Broliai įsėdo į juodą Faršado leksusą, ir geriau būti nė negalėjo, 
kadangi šis jau buvo paruoštas sekimui. Prieš kelias valandas Far- 
šadas jį buvo aplaidžiai palikęs automobilių aikštelėje prie „NK“ 
universalinės parduotuvės, kol pats su Talibu apsipirkinėjo kuli- 
narijos krautuvėlėje. Užsuko ten tik penkioms minutėms, nupirkti 
ko nors gardaus mylimai mamai. Kas gi čia tokio? 

Lindos Martines kolegoms teprireikė vos minutės, kad prie au- 
tomobilio pritvirtintų GPS siųstuvą, tad dabar jie galėjo ramiau- 
siai stebėti objektą „Alfa-1“ — raudoną strėlytę su vienetu - savo 


specialiai įrengto autobusiuko kompiuterio ekrane. 

Afsanas vairavo, o Faršadas daugiausia kalbėjosi telefonu. Val- 
dovų gatvėje jiedu stabtelėjo ties libanietišku restoranu paimti 
Hasano Talibo, kuris irgi elgėsi aplaidžiai. Prieš įsėsdamas į lek- 
susą jis atidarė šviesiai pilko palei šaligatvį stovinčio mersedeso 
bagažinę, ir, išsitraukęs iš jos mobilųjį telefoną, įsikišo jį į priekinę 
savo striukės kišenę. 

Paskui leksusą važiuojančiame automobilyje tučtuojau įsijun- 
gė kameros, fiksuodamos vaizdą iš už nugaros. 

- Bingo, - šūktelėjo Linda Martines, mat jie tik ką atrado dar 
vieną automobilį, apie kurį anksčiau nežinojo, o kai po penkių 
minučių pati pritvirtino prie jo siųstuvą, jautėsi pakylėta. „Al- 
fa-3“, - nutarė ji, žymėdama mersedesą savo elektroninėje užra- 
šinėje. 

„Štai kur gyvenimas, - pamanė. - Argi darbas biure galėtų pri- 
lygti gatvei?“ Nors būtent biure, ko gero, ji ir turėjo būti. „Kokio 
velnio tapau vyresniąja inspektore?“ — klausė savęs Linda. Jeigu 
jos viršininkas Larsas Martinas Johansonas nebūtų išėjęs į pensi- 
ją, ji būtų atkišusi jam vidurinį pirštą, kadangi tai jis taip pasiūlė. 

Jos kolegos antrajame automobilyje sekė taikinį. Atsekę jį iki 
klubo „Cafė Opera“ Karališkajame miesto parke stebėjo, kaip 
Afsanas sustoja dvidešimt metrų nuo įėjimo, užstatydamas kitą 
automobilį, ir su abiem savo bendrakeleiviais išlipa. Paskui drau- 
giškai sveikinasi su apsaugininkais, ir, paplekšnoję vieni kitiems 


per nugaras, dingsta naktiniame klube. 


„Atsirado mat, ajatolos, pakarsiu už kiaušų aš tuos kupranugarių 
raitelius“, — pamanė trisdešimtmetis pareigūnas Frankas Motoe- 
lis, laikydamas dūzgiančią kamerą. 

— Frankas nevirškina musulmonų, - dvidešimt septynerių 
metų Sandra Kovač paaiškino Magdai Hernandes, kuri buvo iš- 
zyzusi, kad jai leistų sėdėti priekinėje keleivio sėdynėje. Ją buvo 
perkėlę iš patrulių į Lindos Martines komandą pačios Lindos pa- 
sirinkimu. 

— Frankas, nors ir juodukas, bet tikras rasistas, - linktelėjusi 
Magdai patikino Kovač. - Šitas dičkis juodaodis, žinok, nekenčia 
visų, tai todėl ir atrodo toks piktas. 

— Išskyrus tave, Magda, - šyptelėjo Frankas. - Jei nusimesi 
tuos savo raudonus marškinėlius, aš tau parodysiu, kaip tu man 
patinki. 

- Jis dar ir seksistas, - pridūrė Kovač. - Nesakiau? Ir daikčiu- 
kas jo miniatiūrinis. Mažiausias visoj Afrikoj. 

— Gal tu pabūk mašinoj, Sandra, ir baik šūdą malti, o mes su 
Magda tuos tris paseksim, - nusprendė Motoelis. Jis neturėjo jo- 
kio noro klausytis tokių paistalų, mat jo kolegė Kovač apie šiuos 
reikalus sužinojo per kalėdinį darbo vakarėlį, vykusį prieš pusan- 
trų metų. 


Iš patirties Linda Martines žinojo, kad joks pareigūnas nebūtų 
patekęs į madingiausią klubą vien pamojavęs apsauginiams tarny- 
biniu ženkleliu. Ji buvo suradusi kirų būdų, tačiau Magdai Her- 
nandes jos pagalbos neprireikė. Ji tiesiog nusišypsojo savo akina- 
mai balta šypsena ir su savo raudonais marškinėliais bei trumpu 
sijonėliu prasmuko vidun be eilės. 

O štai Franką Motoelį prie įėjimo sustabdė. Toliau viskas klos- 
tėsi kaip įprastai. 

— Atsiprašau, — papurtė galvą apsauginis. - Šiomis valandomis 
įleidžiami tiktai nuolatiniai lankytojai. „Metro devyniasdešimt, 

šimtas kilogramų raumenų, o akys tokios, kad, ačiū Dievui, tokių 
dar nesu matęs. Beveik garantuoju, kad iškels sceną, kaip visada, 
nors aš tiktai dirbu savo darbą, - pamanė jis. - Milijoną atiduo- 
čiau, jei mano pana būtų kaip to »igerio. Tokia galėtų išeiti su piža- 
ma ir šlepetėmis, o visi prasčiokai, apspitę ratu, jai lankstytųsi. 

— Aš svečių sąraše, — atsakė jam Motoelis, galvos mostu ro- 
dydamas į popieriaus lapą antrojo apsauginio rankose. - Moto- 
elis, — prisistatė jis. „Kada nors, vieną labai šaltą ir niūrią dieną, 
kai lietus čaižys Kronobergo kalėjimo langus, mes būtinai ir vėl 
susitiksim“, - mintyse pridūrė, nes nepaisant grėsmingos išvaizdos 
jis laisvalaikiu dažniausiai rašydavo eiles. 

— Yra, — greit žvilgtelėjęs į sąrašą patvirtino antrasis apsaugi- 
nis. 

— Taip ir maniau, kad kažkur matytas, - pasakė pirmasis ir 
stengdamasis išspausti šypseną pasitraukė šalin. 

— Šį kartą tiek to, - tarė Motoelis, verdamas jį žvilgsniu. „Vieną 
dieną mes su tavim susitiksim, - pamanė jis. - O iki tol sutiksiu 


dar daug tokių kaip tu: 


„Jėzau, koks baisuoklis“, - pagalvojo apsaugininkas, žiūrėdamas 
jam įkandin. 

— Tu matei to 2igerio paną? 

— Garantuoju, jinai iš tų, kurios savo patinus gyvus suėda, - pa- 


reiškė jo kolega ir papurtė galvą. 


Surasti brolius Ibrahimus ir jų pusbrolį nebuvo labai sunku. Mil- 
žiniška plikai skusta Talibo galva sausakimšame klube švietė lyg 
Švyturys. 

— Išsiskirstom, — pasakė Frankas, šypsodamasis, lyg omenyje 
būtų turėjęs visai ką kita. 

Magda Hernandes jam irgi nusišypsojo ir pakreipė galvą į šoną. 
Erzindama jį kyštelėjo liežuvio galiuką. 

„Aš tave galėčiau suvalgyt“, - galvojo Motoelis, lydėdamas ją 
žvilgsniu. „Panele Magda, gal kartais norėtumėt nuo manęs vai- 


ko?“ - pamanė jis. 


Praėjus penkioms minutėms ji grįžo. Dabar buvo užsidėjusi dide- 
lius saulės akinius, nors klube tvyrojo prieblanda. 

— Labukas, Frankai, - pasisveikino ji glostydama jo ranką, ka- 
dangi visi aplink stovintys vyrai laidė žvilgsnius čia į raudoną jos 
palaidinę, čia į raudonas lūpas, čia į baltus dantis. - Man rodos, 
turim problemą, - pridūrė ir apkabinusi jo kaklą kažką pašnibž- 
dėjo į ausį. 

— Gerai, — tarė Frankas. - Pasikeiskit su Sandra. Papasakok 
Lindai ir pažiūrėk, ar kas nors galėtų čia normaliai patotografuo- 
ti. 

— Tai pasimatysim vėliau, branguti, - atsakė ji ir pasistiebusi 


ant savo grakščių kojų švelniai pabučiavo į skruostą. 

Sandra Kovač buvo dvidešimt septynerių metų, gimusi imigrantų 
šeimoje ir užaugusi Tenstoje. Jos tėtis, kilęs iš Serbijos, matyt, jau- 
tėsi pernelyg didelis patinas ir paliko žmoną, kai Sandrai tebuvo 
dveji, o jo pavardė po septyniolikos metų tik pridarė dukrai pro- 
blemų stojant į Solnos policijos akademiją. 

— Tu tikriausiai žinai, kad Sandra Kovač yra Janko Kovačo duk- 
tė, - nervingai šyptelėjusi tarė viena priėmimo komisijos darbuo- 
toja, žvelgdama į komiteto pirmininkę. 

— Nemanau, kad šeimos nuodėmės paveldimos, - atšovė jai pir- 
mininkė:- Tarp kitko, o kas buvo tavo tėvas? - pridūrė ji, smalsiai 
žiūrėdama į kolegę. 

— Jis buvo kaimo klebonas, - atsakė priėmimo komisijos dar- 
buotoja. 


— Tikrai? - pernelyg nenustebo pirmininkė. 

Tą pačią dieną, kai Sandra Kovač baigė policijos akademiją, į jos 
kambario duris studentų bendrabutyje Bergshamroje pasibeldė 
sportiškas maždaug keturiasdešimties metų vyriškis. „Kolega, — 
pamanė Sandra. - Tiksliau, būsimas kolega“, - mintyse pasitaisė, 
nes tai buvo svarbi detalė. Ji tevilkėjo chalatą - ruošėsi į absolven- 
tų vakarėlį, tačiau atidarė duris. 

— Kuo galiu padėti? — pasiteiravo Sandra Kovač, stipriau verž- 
dama chalato diržą, kad neparodytų, ko nereikia. 

— Tikiuosi, kad daug kuo, - draugiškai nusišypsojo jai spor- 
tiškas vyrukas, rodydamas savo pažymėjimą. - Mano pavardė 
Viklanderis, - prisistatė jis. - Aš iš Saugumo policijos. Vyresnysis 
inspektorius, jeigu ką. 

— Tai bent staigmena, - atsakė jam Sandra Kovač. 


Po savaitės ji ėmė dirbti Saugumo policijoje. Po penkerių metų su 
savo viršininku perėjo į Valstybinę nusikaltimų tyrimo tarnybą, 
kadangi jų abiejų vadovas buvo paaukštintas pareigose ir tapo at- 
sakingas už kriminalistų komandą, greitojo reagavimo būrį, sraig- 
tasparnius, užsienio žvalgybą ir visa kita nuo įslaptintų iki viešų 
Saugumo policijos reikalų. 

- Viklanderi, tu pereini su manimi, - pareiškė Larsas Martinas 
Johansonas dieną prieš tai, kai buvo paskelbta apie jo naująjį pos- 
tą. Kaip kirviu nukirto. 

— Ar galiu pasiimti Sandrą? - tepaklausė Viklanderis. 

— Janko dukterį? - pasitikslino Johansonas. 

— Taip. 

— Geriau nesugalvosi, - tarė Johansonas, nes buvo tas, kuris 


matė kiaurai. 

Magdalena Hernandes buvo dvidešimt penkerių, imigrantų iš 
Čilės duktė. Jos tėvai pabėgo tą naktį, kai Pinočetas užgrobė 
valdžią ir diktatūros šalininkams įsakė nužudyti išrinktąjį šalies 
prezidentą Salvadorą Aljendę. Ilga jų kelionė iki Argentinos sie- 
nos, prasidėjusi pėsčiomis, pagaliau baigėsi čia, taip toli šiaurėje, 
kaip tik įmanoma nusigauti iš Čilės Valparaiso miesto gyvento- 
jams. 

Magda gimė ir augo Švedijoje. Po to, kai atšventė dvyliktąjį 
gimtadienį, nė vienas vyras nebežiūrėdavo jai į akis, bet spokso- 
davo į krūtinę. „Nuo septynmečio iki septyniasdešimtmečio“, 
manydavo ji, o septyneriais metais vyresnis jos brolis dėl šios 
priežasties kasdien įsiveldavo į muštynes. | 

Per savo penkioliktąjį gimtadienį Magda su juo pasikalbėjo. 

— Susimažinsiu, Čikai, — pasakė ji. —- Pažadu. 

— Net nebandyk, - atsakė Čikas ir kuo rimčiausiai jai linkte- 
lėjo. - Suprask pagaliau, Magda, - pridūrė jis. - Mums, vyrams, 
esi Dievo dovana, ir joks žmogus neturi teisės taisyti to, kuo jis 
apdovanojo. 


— Ką gi, gerai, - tarė Magda. 


Po dešimties metų ji susipažino su Franku Motoeliu, kuriam 
buvo trisdešimt. Jos pamaina baigėsi šeštą ryto, ir nors norėjosi 
išsimiegoti savoje lovoje, vis dėlto nuvažiavo pas jį. 

— Panele Magda, gal kartais norėtumėt nuo manęs vaiko? — 
paklausė jis, sodindamas Magdą ant lovos, kad galėtų žiūrėti jai į 
akis iš apačios, o ne pasilenkęs. 

— Labai, - tarė Magda. - Jei pažadi manim rūpintis. 

— Pažadu, - atsakė Frankas Motoelis. - Niekada tavęs nepalik- 
siu, - patikino jis. „Nes visoje Šiaurėje nerasi karštesnės liepsnos 


už manąją , - mintyse pridūrė. 


Frankas Motoelis augo Kenijoje, vaikų namuose. Tėvai jo gyveni- 
me atsirado prieš dvidešimt penkerius metus. Tėtis Gunaras, dai- 
lidė iš Borlengės, atvyko į Keniją dirbti viename „Skanska“ kom- 
panijos statomame viešbutyje, ir su savo žmona Ula šioje šalyje 
pragyveno dvejus metus. Franką jiedu pasiėmė iš vaikų namų tik 
likus savaitei iki grįžimo atgal į Švediją. 

— O kaipgi visi dokumentai? - dvejojo tuomet Ula. - Ar mums 
nereiktų pirmiausia jų susitvarkyti ? 

— Viskas bus gerai, - patikino vyras. Paskui tik gūžtelėjo pla- 
čiais pečiais ir išsivežė žmoną su sūnumi namo. 

Arlandos oro uoste teko pralaukti dvidešimt keturias valandas, 
bet galiausiai visi formalumai buvo išspręsti, ir šeimai leista grįžti 
namo į Burlengę. 

— Tas baltas daiktas už lango vadinasi sniegas, - paaiškino Gu- 
naras Andersonas, rodydamas pro išnuomoto automobilio lan- 
gą. - Snow, - pridūrė angliškai. 

— Smow, - linksėdamas pakartojo Frankas. „Toks pat kaip ant 
Kilimandžaro viršūnių, - pamanė jis, mat viena maloni teta vai- 
kų namuose jam jau buvo pasakojusi. Netgi rodė nuotraukų, taigi 
jis bemat atpažino, nors tebuvo tik penkerių. „Atrodo kaip daug 
daug vanilinių ledų, - galvojo Frankas. 


Per aštuonioliktąjį gimtadienį Frankas Andersonas pasikalbėjo su 
savo tėčiu Gunaru. Paaiškino jam norįs susigrąžinti tikrąją pavar- 
dę. Iš Andersono vėl tapti Motoeliu. 

- Jeigu tu nieko prieš, - tarė Frankas. 

— Tikrai ne, - atsakė Gunaras. - Išsižadėti savo kilmės yra tas 
pats, kas išsižadėti savęs. 

— Tai galiu? - pasitikslino Frankas, norėdamas būti visiškai ti- 
kras. 


- Jei tik nepamirši, kad aš tavo tėtis, - pasakė Gunaras. 


— Tu dulkinaisi su Franku, ar ne? - paklausė Sandra Kovač kitą 
rytą, kai jos stovėjo garaže laukdamos buvusio vaikų namų auklė- 
tinio iš Nairobio, vėluojančio į savo pamainą jau penkiolika mi- 
nučių. 

— Taip, - linktelėjusi atsakė Magda. 

— Tai bent, - atsiduso Sandra. - Na, nesijaudink, - pridūrė 
ji. - Vienas kartas nesiskaito, - paaiškino, mat vis dėlto buvo Jan- 
ko Kovačo duktė ir nuo Magdos Hernandes, ko gero, skyrėsi kaip 
diena ir naktis. 

- Jis nori su manimi vaiko, - tarė Magda. 

— O aš maniau, kad tu pereini dirbti pas mus, į sekimo sky- 
rių? — pasitikslino Kovač. - Bent jau Linda minėjo, kai su ja kal- 
bėjomės. 

— Na, tai jo žodžiai, - paaiškino Magda. - Jis man taip sakė. 

— Jeigu sakė, tai turbūt tikrai nori, - nusileido Sandra. „Su 
manim tai jis nenorėjo jokių prakeiktų vaikų“, - apmaudžiai pa- 
manė ji.“ 

— Aš jam sakiau, kad viskam savas laikas, - pasakė Magda. 

- Ir kaip jis sureagavo? 

— Kaip ir visi romantikai, — šyptelėjo Magda. - Ir seksistai, 
pridūrė ji, dar plačiau nusišypsodama. 


- Štai kaip, — teatsakė Sandra. 

Šeštadienio rytą trisdešimt šešerių metų vyriškis, pasivadinęs Gris- 
lundu, išliejo širdį vyresniajam inspektoriui Jormai Honkamekiui, 
keturiasdešimt dvejų metų Stokholmo policijos riaušių malšinimo 
būrio vadui, dabar vadovaujančiam Toivoneno sekimo komandai. 

Vyriškis jau nebeturėjo ko slėpti, kadangi prieš tris dienas buvo 
ir taip viską išklojęs senam draugui Frederikui Okarei, penkiasde- 
šimt vienus atšventusiam Solnos „Pragaro angelų“ vadeivai. Okarė 
išdygo pas Grislundą garaže toks įniršęs, kad jam, vargšui autome- 
chanikui ir dviejų vaikų tėvui, tiesiog nebebuvo kur dėtis. 

— Grislundai, arba tu pasakai, kur tas velnio Nasiras, arba tuo- 
jau pat paspringsi savo šitais tepalais, - pagrasino Okarė ir paspy- 
ręs alyvos rinktuvę ištaškė jos turinį ant švariai nušveistų Grislun- 


do dirbtuvių grindų, kad įrodytų, jog nė kiek nejuokauja. 


Grislundas viską išpasakojo. Net ir nebūdamas itin gudrus jis su- 


prato, kad pats laikas pasirinkti, kieno pusėn stos. Kaip žinia, jo 

tikroji pavardė buvo ne Grislundas - kas gi vadintųsi „kiauliadar- 
žiu“? Iš tiesų jis buvo kilęs iš puikios šeimos. Tėvo garbei jį pavadi- 
no Stigu, o kadangi mama po vedybų persivadinti į ponią Nilson 
atsisakė, tai iš motinos jis paveldėjo žavingą senovinę Svinhutvu- 
do pavardę, reiškiančią „kiaulės galvą“. Jos pasididžiavimas virto 
sūnaus nelaime, o ji pati, nepaisant garbingos kilmės, deja, neturė- 
jo nė skatiko, ir ištverti jam šios kankynės nė kiek nepadėjo. 

Draugai praminė jį Grislundu dar nuo darželio laikų; vieninte- 
lė paguoda buvo tik ta, kad visą gyvenimą galėjo valgyti nesureikš- 
mindamas etiketo ir gana greit savo pavardę pateisino. Kai paau- 
go, tėvas vadindavo jį Stigliuku, o mama liovėsi su juo bendrauti 
tada, kai sužinojo apie ketinimus su draugu atidaryti automobilių 
remonto dirbtuvę šiaurinėje Jarvoje. Tėtis dar ir dabar tebevadin- 
davo jį Stigliuku. Galbūt dėl to, kad nieko geresnio nesugalvojo, 
arba norėjo paerzinti žmoną. „Greičiausiai labiau dėl mamos“, - 
manydavo Grislundas; jis buvo ką tik atšventęs septynioliktąjį 
gimtadienį ir baigęs mechanikų kursus Solnoje. 

Automobilių remonto verslas ėjosi puikiai, o jo seni draugai 
pagelbėjo, kiek galėjo. Daugiausiai padėjo Faršadas Ibrahimas, su 
kuriuo susipažino lankydamas vidurinę mokyklą Solentunoje, taip 
pat ir visi kiti, kuriuos jau tada Faršadas laikydavo patikėtiniais. 

Su Okare susipažino gerokai vėliau. Vieną dieną jis tiesiog at- 
važiavo su sunkvežimiu, išvertė iš jo seną autobusiuką ir liepė sure- 
montuoti tą griozdą iki sutemstant. Grislundas padarė kaip lieptas 
ir taip įgijo dar vieną klientą. 

Viskas, kaip sakoma, ėjosi kaip per sviestą. Retkarčiais jį šiek 
tiek išgąsdindavo paniurę mentai, sugalvoję pašniukštinėti po 
dirbtuves, bet su tuo buvo galima taikstytis. Iki vakar vakaro sep- 


tintos valandos, kai užvirė tikras pragaras. 


308 


TAS, KURIS NUGALĖS DRAKONĄ 


Jis ramiai sau tysojo po numylėtuoju 1956-ųjų metų „Chev- 
rolet Bel Air“, priveržinėdamas senas veržles, galima sakyti, savo 
malonumui. Staiga su trenksmu atsilapojo garažo durys, ir jam nė 
nespėjus pasukti galvos į tą pusę, kažkas čiupo jį už kojų ir ištįsė iš 
po automobilio. Grislundas tik per stebuklą neprasiskėlė galvos į 
„Chevrolet“ kėbulą. 

— Grislundai, - tarė Jorma Honkamekis, šelmiškai žvelgdamas 
į jį savo siauromis akimis. - Skambink savo bobai, kad nebepliky- 


tų arbatos, šiandien Solnos cypėje gausi dešrelių su koše. 


Palyginus su Okare, Honkamekis elgėsi pakenčiamai, o kadangi 
šiek tiek atsargos gėdos nedaro, tai Grislundas dar sykį išsikalbė- 
jo. 

Tiesa, prieš tai Honkamekiui reikėjo užvesti vaikiną ant kelio. 
Paaiškinti, kad policija rado šiokių tokių daiktų, plieninės vielos, 
lydmetalio, visų reikiamų įrankių, tuziną vadinamųjų ežių, ku- 
riuos jis greitosiomis buvo sukalęs ir jau pamiršęs, taip pat keletą 
senų numerių, kurių visada pravartu turėti atsargoje. Šiaip, aišku, 
nedaug, jeigu tai būtų buvę viskas. 

Jei tik Nasiras, praeitą pirmadienį užbėgęs pasiimti šūsnies va- 
dinamųjų ežių, nebūtų paprašęs pasaugoti to šimto gramų maiše- 
lio. 

- Tik iki vakaro, - patikino jis. - Šiandien turiu vieną darbą, 
reikės pavairuoti, taigi paliksiu, maža kas, - jis iškalbingai gūžte- 
lėjo liaunais pečiais. 

— Gerai, - neprieštaravo Grislundas, mat buvo geras ir malonus 
žmogus, ir kaip galėdamas stengėsi pasitarnauti klientams. Ypač 
turintiems vyresnįjį brolį vardu Faršadas Ibrahimas. Be to, Nasiras 
juk pažadėjo, kad tą patį vakarą jį pasiims. Atlikęs darbą ketino 

su mergina traukti į Kopenhagą atšvęsti. Planavo ten susitikti su 
vienu draugu, Grislundo pažįstamu. Norėjo pašėlti ir iš širdies pa- 
silinksminti. 

— O ką, aš gi negeriu alkoholio kaip tu ir visi kiti švedai, - pa- 


aiškino Nasiras. 


- Šimtas gramų kokso, — tarė Honkamekis. - Kaip žinia, po ke- 
turiolika parų už gramą, Grislundai, o ant maišelio tavo pirštų 
antspaudai, kažin kodėl man atrodo, kad tau staiga smegenys iš- 
silydė? 

„Ketveri metai“, - šmėstelėjo Grislundui, nes jis kuo puikiau- 
siai mokėjo skaičiuoti. Pats laikas atverti širdį. 

— Nesikarščiuok, Jorma, - pasakė jis. - Aš tesu paprastas pėsti- 
ninkas didelėje organizuoto nusikalstamumo armijoje. Iš kur dau- 
giau toks žmogelis kaip aš gautų tokių pinigų? 

„Ir viskas per tą sušiktą spanielį , - mintyse keikėsi Grislundas. 
Iš pradžių jis tiesiog šmirinėjo aplink, kaip ir visi ankstesni mentų 
šunys. Paskui staiga stabtelėjo ties didele garaže stovinčia alyvos 
rinktuve ir ėmė skalyti kaip pašėlęs. Net pats Okarė nepultų to- 
kios spardyti. Juo labiau jos trankyti lazda, kaip nė akimirkos ne- 


sudvejojęs padarė spanielio šeimininkas. 


Taigi Grislundas dar sykį viską išpasakojo ir paaiškino, kas ir kaip. 
Palyginus su Okare, Honkamekis bent jau elgėsi daugmaž žmo- 
niškai. Jis negriebė jo už kaklo ir nekankino įbrukęs į nosį pirštą. 


Nasiras ir Tokarevas po šaudynių Bromoje spruko. Nuvažiavo 


penkis šimtus metrų. Paliko autobusiuką už dvidešimt metrų nuo 

„Pragaro angelų“ šventovės. Prie pat jų klubo pastato, įsikūrusio 
oro uosto kaimynystėje. 

Kodėl - nežinia. Gal kad pro šoninį langą tebevirto laukan 
raudoni dūmai? Norėjo pridaryti bėdų savo priešams? Ar tiesiog 
rado tuščią stovėjimo vietą? Tik kvailys Nasiras besprukdamas nu- 
sitraukė nuo veido kaukę vos už kelių skersgatvių ir lyg tyčia prasi- 
lenkė su vienu iš daugybės Okarės kompanionų, kai už jo nugaros 
jau buvo ėmusios kaukti sirenos. 

— Nasiras, - užbaigė Grislundas. - Vairuoja kaip velnio lenk- 
tynininkas. 

— Jaunėlis Nasiras, - tarė Honkamekis. „Kažin kiek pinigų jo 
piktasis didysis brolis turėjo sukišti šį kartą, kad parūpintų jam 
saugią vietelę?“ - pamanė jis. 

- Sušiktas vaikigalis, - nusikeikė Grislundas. - Žinai, ką tas 
suskis man sako, kai susirenka savo prakeiktus spyglius ir išzyzia, 
kad pasaugočiau tą prakeiktą koks4? Žinai, ką tas šiknius man sako 
išeidamas? 

— Ne. 

— Kriu kriu. 

— Nelengva tau, Grislundai, - išsišiepė Honkamekis. 

— Nelengyva, - sutiko Grislundas. „O kas sakė, kad gyvent len- 
gva? - pamanė jis. 

— Ar dar kam nors apie tai pasakojai? - paklausė Honkame- 
kis. 

— Ne, - papurtė galvą Grislundas. „Viskam yra ribos“, - pagal- 
vojo jis. 

— Paukštelis man pačiulbėjo, kad Okarė buvo užsukęs, - nutęsė 


Honkamekis taip, lyg balsu galvotų. 

- Tikrai ne, - išsigynė Grislundas. „Kokio velnio jam dar rei- 
kia?“ —- mintyse svarstė jis. 

— Vis tiek paaiškės, - tarė Honkamekis. 

— Kaip dėl pirštų atspaudų? —- paklausė Grislundas. - Ant to 
sušikto maišelio. Su Nasiro koksu, — patikslino jis. 

— Kokių dar atspaudų? — purtydamas galvą atsakė Honkame- 
kis. - Nesuprantu, apie ką čia kalbi. 


Grislundas pats pasiprašė į cypę. Bent jau iki pirmadienio, kad ne- 
pasklistų nereikalingų gandų. 


- Jauskis kaip namie, Grislundai, - tarė Honkamekis. 


Paskui paskambino Toivonenui ir viską papasakojo. 

— Ko tam suskiui prisireikė į Kopenhagą? - nusistebėjo šis. „Ar 
kartais „Pragaro angelai“ ten nesėdi savivaldybės taryboje?“ - pri- 
dūrė mintyse. 

— Aš jau kalbėjau su mūsų kolegomis iš Danijos, - pranešė 
Honkamekis. - Jie pažadėjo, kad paieškos. Jei pasiseks, rasim dar 
gyvą. 

„O jeigu ne, tai bus dar blogiau“, - pagalvojo Toivonenas. 

Maždaug tuo pat metu, kai Grislundas liejo širdį Honkamekiui, 
inspektorius Almas apsipirkinėjo Solnos centre. Vienos valstybei 
priklausančios alkoholio krautuvės tarpduryje jis kaktomuša su- 
sidūrė su baisiai įpykusiu Roliu Stolhamariu ir nepaisydamas jo 
rūstaus žvilgsnio surizikavo užduoti paprastą klausimą. 

— Kaip einasi, Roli? 

— O kaip tau atrodo, ką? - atsakė Stolhamaris. 

— Norėjau paklaust apie Sepą, - tarė Almas. - Sepą Laureną. 
Natą, žinai, vaikinuką, kuris buvo Kaliui Danielsonui už pasiun- 
tinuką, - patikslino jis. 

- Einšteiną, - pasakė Stolhamaris. 

— Einšteiną? —- „Kaip suprast?“ — sutriko jis. 

— Mes taip jį vadindavom, - paaiškino Stolhamaris. - Geras 
vaikas, tik šiek tiek pasimetęs, ne kaip visi normalūs žmonės. Kalis 
jį kartais vesdavosi kartu į Valą, kai būdavo geros nuotaikos. Jis 

už mus subėgiodavo ir pastatydavo pinigus, o mes sau galėdavom 
ramiai sėdėti ir gurkšnoti alutį. 

— Ir kaip jam sekdavosi? - paklausė Almas. 

— Kuo puikiausiai, - atsakė Stolhamaris. - Jokių problemų. 
Skaičiuoja kaip velnias tas vaikis. Tik kalba ne taip gerai. 

— Skaičiuoja kaip velnias, - pakartojo Almas. „Stolhamaris, 
matyt, girtas , - pamanė jis. 

— Prisimenu, vieną kartą Kalis atsitempė Sepą prieš praside- 
dant didžiosioms Elito ristūnų taurės lenktynėms. Dar buvo vi- 
sai mažas. Prieš vienas lenktynes pasakiau, kad jos visiškai nepro- 
gnozuojamos. Laimėti turėjo šansų visi. Iš dešimties arklių vienas 
favoritas, du antrieji favoritai. Šansai laimėti nuo vieno iš dviejų 
iki vieno iš penkių. Kitų septynių šansai dar mažesni nei vienas iš 
dvidešimt. O sėkmės atveju galėjai laimėti net šimtąkart daugiau 
už pastatytą sumą. 

— Matai kaip, - numykė Almas. „Tikrai girtas“, - nutarė jis. 

— Taigi vaikėzas, nors buvo tada kokių dešimties, ne daugiau, 
paprašė Kalio paskolinti septynis šimtus kronų. Kalis buvo geros 
nuotaikos, kiek įkaušęs. Ankstesnėse lenktynėse jis laimėjo pasta- 
tęs už autsaiderį. Taigi, ištiesė Sepui tūkstančio kronų banknotą. 
Sepas manęs paprašė, kad pastatyčiau po šimtą keturiasdešimt dvi 
kronas ir aštuoniasdešimt šešias eres už kiekvieną iš tų septynių 
žirgų su mažiausiais šansais laimėti. Pats tada buvo per jaunas sta- 
tyti. Net kasos langelio dar nepasiekdavo. Aš jam paaiškinau, kad 
negalima statyti dviejų kronų ir aštuoniasdešimt šešių erių. „Tada 
po šimtą keturiasdešimt“, - neatlyžo jis. Na ir aš padariau, kaip jis 
prašė. Laimėjo vienas iš to sepryneto. Nakties Bėgikas, toks buvo 
to Žirgo vardas. Pastatyta suma atsipirko aštuoniasdešimt šešis 


kartus. Žinai, ką jis tada man pasakė? 

— Ne, - atsakė Almas. „Kam visa tai pasakoti?“ — negalėjo su- 
prasti jis. 

— „Duok man dvylika tūkstančių keturiasdešimt kronų“, - pa- 
sakė jis. 

— Aš nelabai suprantu, ką tu man nori pasakyt, - tarė Almas. 

— Todėl, kad neturi smegenų. O Sepas turi. Jis kitoks. Nors ir 
kalba kaip >2apetas, ir iš išvaizdos panašus, bet smegenų turi. Ir 
išvis, kažin ko man staiga taip panižo tau užvažiuoti per snukį? — 
paklausė Stolhameris. 

— Kaip manai, ar Kalis nebuvo šio to užmezgęs su jo motina? — 
savo ruožtu paklausė Almas, manydamas, kad pars laikas pakeisti 
pokalbio temą. 

— Dėl šito tai nežinaaau, — išsišiepęs numykė Stolhamaris. — 
Gal jos ir paklausk? Jeigu buvo tarp jų kas nors, tai, manyčiau, ti- 
krai prisimins. 

„Vadinasi, tai tiesa, ar ne?“ - mintyse nutarė Almas. 

— Kaip manai, ar Kalis galėjo būti Sepo tėvas? 

— Tai galtujo ir paklausk? - vėl nusvaipė Stolhamaris. - Tik ne 
vaikėzo, nes jis mažai kalba. Verčiau jūs su Bekstriomu pabandykit 
paklausti Kalio. Susitarkit su kokiu nors mediumu iš televizijos, 
ten gi pilna tų psichų, kurie gali susikalbėti su anuo pasauliu. Tai 
paprašykit, kad jie pakviestų Kalį, ir paklauskit. Gal net pavyks 
nesumokėtus alimentus išmušti. 

„Vadinasi, tai tiesa“, - pagalvojo Almas, tačiau už pokalbį padė- 
koti Stolhamariui taip ir nespėjo, mat šis staiga apsisuko ant kulno 


ir nudrožė savo keliais. 

Ankstų pirmadienio rytą Linda Martines papasakojo Toivonenui, 
kaip sekėsi sekti brolius Ibrahimus ir jų pusbrolį Hasaną Talibą. 

Viskas ėjosi pagal planą, netgi geriau, nei tikėtasi. Prie trijų Ibra- 
himų šeimai priklausančių automobilių jau buvo pritvirtinti siųs- 
tuvai. Jų komanda aptiko mersedesą, apie kurį anksčiau nežinojo, ir 
manė jį esant Hasano Talibo. O jei viską matantys dievai bus palan- 
kūs, pasak Martines, greičiausiai dar šiandien pavyks nulaužti du 
telefono numerius. 

- Jie išvažiavo skirtingomis kryptimis. Talibas klube užkalbino 
vieną merginą ir išvažiavo pas ją su taksi. Ji gyvena Flemingsber- 
ge. Faršadas ir Afsanas išėjo iš klubo netrukus po jo ir grįžo namo 
į Solentuną. Talibas, išlipęs iš taksi prie merginos namų, kažkam 
skambino, o po kelių sekundžių, Faršadui stovint prie savo namų, 
ėmė skambėti jo mobilusis. Vaikinai jau tikrina ryšio bokštus, o ka- 
dangi jie žino ir tikslią buvimo vietą, ir tikslų laiką, tai mano, kad 
viskas pavyks. 

— Aišku, kad pavyks, — pasakė Toivonenas. „Jei jau pradėjom 
karą, tai turi pavykti , - pamanė jis. - Kas dar? 

— Ko gero, yra viena problema, - atsakė Linda Martines. - Pa- 
sižiūrėk į šias nuotraukas, ir pats suprasi, apie ką aš kalbu, - tarė ji, 
tiesdama aplanką su slapta darytomis nuotraukomis. 

Užteko tik žvilgtelėti į viršutinę nuotrauką. „Nudėsiu tą mažą 
tešlių, - mintyse pagrasino Toivonenas. 


— Pasakok, - paliepė jis. 


Faršadas su Afsanu išėjo iš namų Solentunoje vienuoliktą valandą. 
Po dvidešimties minučių sustojo paimti Talibo Valdovų gatvėje. 
"Tada visi trys nuvažiavo į klubą „Cafė Opera“. 

— Lygiai pusę dvylikos jie pradingsta klube, - pasakojo Linda 
Martines. - Du maniškiai nuseka paskui juos. Viduje vienas iš jų 
pamato mūsų kolegą Bekstriomą, stovintį prie baro su mergina. Bro- 
liai Ibrahimai su Talibu stovi kiek tolėliau, ir, pasak vieno iš mano 
vyrukų, Franko Motoelio, akivaizdžiai stebi Bekstriomą. Motoelio 
teigimu, jam susidarė įspūdis, kad Faršadas stengėsi užmegzti akių 
kontaktą su Bekstriomo kompanione. Iš visko sprendžiant, su pačiu 
Bekstriomu jie nekontaktavo. Šis, atrodo, į nieką daugiau nekreipė 


dėmesio kaip tik į savo kompanionę. 


Padarytas koks pustuzinis nuotraukų, kuriose užfiksuotas Bekstrio- 
mas su savo drauge. Dar daugiau kadrų su trimis sekamaisiais. Dvie- 
jose nuotraukose Bekstriomas su mergina matomi tolumoje, o pir- 
mame plane, atsukęs nugarą į fotokamerą, stovi Faršadas Ibrahimas. 
Toliau Bekstriomas, atsirėmęs į barą. Šypsosi ir ekstravagantiškai 
gestikuliuoja, žiūrėdamas į šalia stovinčią gražią moterį. Ši plačiai 
šypsosi, juokiasi, regis, absoliučiai įsitraukusi į jų bendravimą. 

— Ar mes žinom, kas ji tokia? — paklausė Toivonenas. 

— Taip, - atsakė Martines. - Sandra Kovač vos tik įėjusi ją at- 
pažino, nes pažinojo dar nuo tada, kai dirbo Saugumo policijoje. 
Jos pavardė Tatjana Turen. Kilusi iš Lenkijos, dabar Švedijos pilietė, 
buvo ištekėjusi už Tureno, bet paskui išsiskyrė. Išlaikoma meilužė. 
Sako, viena iš brangiausių. Nuo dešimties iki dvidešimties tūkstan- 
čių už naktį. Turi butą Mergelės gatvėje Ostermalme. Klientų ten 
nesivedžioja. Dažniausiai vežasi į viešbučius. 

— Ir kaip viskas vyko toliau? 

— Netrukus Turen su Bekstriomu išvažiavo iš klubo. Gatvėje su- 
sirado taksi, nuvažiavo į Turen butą ir ten prabuvo per naktį. Beks- 
triomas išėjo tiktai dešimtą valandą ryto. Iškart po to, kai Bekstrio- 
mas su Turen išėjo iš klubo, tą patį padarė ir broliai Ibrahimai. Pa- 
traukė tiesiai namo į Solentuną. Važiavo Faršado automobiliu, juo- 
du leksusu. Vairavo, kaip visada, Afsanas. Net nebandė sekti paskui 
Bekstriomą. Talibas išėjo po pusvalandžio, lydimas jaunos moters. 
Įsėdę į taksi nuvažiavo pas ją, kaip jau sakiau. Sužinojau, kas ji tokia: 
dvidešimt trejų metų Josefina Vėber, dirba vienoje džinsų parduo- 
tuvėje Karalienės gatvėje. Eilinė mergina. Rodos, mėgsta trainiotis 
baruose ir bendrauti su tokiais kaip Talibas. Būtų gerai, jei pavyktų 
gauti jos numerį. Turiu nuojautą, kad nebūtų labai sudėtinga. 

— Ir kaip tu paaiškintum visą šį reikalą? - paklausė Turenas. 

— Manau, jie nuvažiavo į klubą pašniukštinėti Bekstriomo. Pir- 
miausia Turen jį užkalbino ir pasakė kitiems, kur jiedu yra. Man pa- 
našu į tipišką bandymą užverbuoti, ir, sakyčiau, mūsų vadinamasis 
kolega Evertas Bekstriomas jau užkibo. Vargu ar gali būti tik sutapi- 
mas, kad išsirinko būtent jį. Tikrai ne, žinant jo reputaciją. 

— Aš linkęs manyti tą patį, - atsakė Toivonenas. „Nudėsiu tą 


neūžaugą tešlių, - pamanė jis. 

Kadangi Bekstriomas nė nenumanė, kas buvo kalbama Toivone- 
no kabinete, darbe pasirodė puikios nuotaikos. Be to, atvažiavo 
kaip niekad anksti, mat tą dieną kaip tik buvo susitaręs pagaliau 
atsiimti savo tarnybinį ginklą. Ginklą, kurį galingos prieš jį susi- 
mokiusios jėgos taip stengėsi atimti, kad būtų mažiau vargo pa- 
siųsti jį anapilin. 

Bekstriomas praktiškai niekada nesinešiodavo su savimi tarny- 
binio ginklo. Kai turi tokį saliamį, ar bereikia, kad be pimpalo 
dar kas kabotų, be to, dėklas su rankena baisiai trindavo, kad ir 
kur jį nešiotum — po kairiąja pažastimi ar prie juosmens. Pakeisti 
nuomonę privertė tiktai greitojo reagavimo būrio pasikėsinimas 
jį nužudyti per vadinamąjį reidą prieš pusmetį. Jis tuo metu lan- 
kėsi parlamento rūmuose, norėjo apklausti vieną iš parlamento 
narių, kuris buvo glaudžiai susijęs su ministro pirmininko Ulofo 
Palmės žmogžudyste, tačiau buvo apkaltintas, kad bandė paimti 
jį įkaitu. 

Bekstriomas buvo nekalras kilnus riteris, jis neketino į Švedijos 
parlamentą ateiti su ginklu ir įžengė ten savo šarvais net nepri- 
dengęs veido, priešingai, negu jo klastingi priešai. Kai užpuolė jį 
svaidydami savo bombas ir granatas, tegalėjo gintis plikomis ran- 
komis. 

Kai pagaliau jam buvo leista išeiti iš Hudingės ligoninės, Beks- 
triomas tučtuojau paprašė grąžinti tarnybinį ginklą, kurį apsukrūs 
priešai jau buvo suspėję atimti šiam gulint ligos patale. Taip pat 
pareikalavo leidimo nešiotis tarnybinį ginklą ne darbo metu, ir šį 
prašymą puikiai pagrindė. 

Tačiau tesulaukė griežto atsakymo, pagrįsto keistais formalu- 
mais. Darbdaviams svarstant jo pateiktą prašymą paaiškėjo, kad 
Bekstriomas nėra laikęs kasmetinio šaudymo įgūdžių testo, pri- 
valomo norint turėti tarnybinį ginklą, nuo tada, kai prieš trejus 
metus paliko postą Valstybiniame žmogžudysčių tyrimo skyriuje. 
Ten dirbdamas kiekvienais metais juos išlaikydavo, ir nors iš tiesų 
viską jam sutvarkydavo senas bičiulis inspektorius tyrėjas Roger- 
sonas, darbdaviui tai neturėjo rūpėti. Tai buvo jo ir Rogersono pa- 
slaptis, o kalbant apie įvairius patikrinimus, tai ir taip buvo aišku, 
kur viršininkai juos galintys susikišti. 

Žodžiu, Bekstriomui teko iš naujo pasitikrinti šaudymo įgū- 
džius. Išlaikė tik iš trečio karto, prieš pat pereidamas į Vakarų re- 
giono policiją. Viršininkai ir tuomet bandė vilkinti, o nusileido 
tik po skambučio profsąjungai. Pranešimas, kad Bekstriomas vėl 
yra visateisis policijos pajėgų narys ir turi teisę nešiotis ginklą, o 
reikalui esant netgi ką nors nužudyti, atėjo praeitą savaitę, ir jis 
nedelsė nė sekundės. Tučtuojau paskambino susitarti, kada gali 
ateiti paimti savojo ginklo, ir štai tas laikas atėjo. 

Šiai akimirkai jis netgi pasiruošė. Iš ginklų prekeivio už savus 
pinigus įsigijo prie kulkšnies segamą dėklą, tokį kaip jo kolega Po- 
pajus turėjo klasikiniame amerikietiškame filme apie policininkus 
„Prancūzų ryšininkas“. Paskui pasisiūdino šaunų lininį kostiumą: 
laisvai krintantį švarką ir kelnes plačiomis klešnėmis. Šortai būtų 
niekais pavertę visą sumanymą, o kadangi vasarą prognozavo sau- 
lėtą ir šiltą, prakaituoti taip pat nesinorėjo. 

Apsivilkęs dailiai pasiūtą geltoną lininį kostiumą ir prie kai- 
riosios kulkšnies jau prisisegęs dėklą jis pasirodė Vakarų regiono 
ginklų išdavimo skyriuje. 

— Tarnybinis pistoletas „Sig Sauer“, devynių milimetrų kalibro, 
standartinė penkiolikos šovinių dėtuvė, viena dėžutė tarnybinių 
šaudmenų, dvidešimt šovinių, — išvardijo tenykštis darbuotojas, 
rikiuodamas viską ant stalo. - Pasirašyk čia, — pridūrė, pastūmęs 
jam išdavimo kvitą. 

— Pala pala, - paprieštaravo Bekstriomas. - Dvidešimt šovinių? 
Kas čia per nesąmonė? 

— Standartinis komplektas, - atsakė darbuotojas. - Jeigu nori 
daugiau, atsinešk raštišką policijos viršininko leidimą. 

— Tiek to, - tarė Bekstriomas. - O šitą šūdą gali pasilikti, — 
pasakė, grąžindamas dėklą atgal. Pistoletą, dėtuvę ir šaudmenis 
susikišo į švarko kišenę, mat nenorėjo atskleisti, kur laikys savo 
ginklą. 

„Tas Bekstriomas iš tikrųjų nestabilios psichikos“, - pamanė 
darbuotojas, žvelgdamas geltonam švarkui įkandin. „Ir dar ren- 
giasi kaip koks sušiktas mafijozas. Gal reiktų paskambinti greitojo 


reagavimo būriui ir juos įspėti?“ — svarstė jis. 

Vos tik uždaręs savo kabineto duris Bekstriomas nutarė pasitreni- 
ruoti. Įkišęs pistoletą į dėklą jis pasitaisė kelnes, kad laisvai kristų, 
tada greitai priklaupė ant dešiniojo kelio, kairiąja ranka mikliai 
pakėlė kairiąją kelnių klešnę, o tiksliu dešinės rankos judesiu išsi- 
traukė ginklą, nusitaikė ir šovė. 

„Štai taip, šūdžiai“, - pagalvojo Bekstriomas. 

Meistriškumas ateina treniruojantis, nusprendė jis, ir pakarto- 
jo viską iš naujo. Štai jis mikliai priklaupia ant vieno kelio, sutrikę 
priešininkai šaudo ir nepataiko, o Bekstriomas išsitraukia ginklą, 
atidžiai nusitaiko ir meta jiems paniekinamą šypseną. 

— Come on punk! Make my day, Toivonen“, - išrėžė Bekstrio- 
mas. 

— Jėzau, Bekstriomai, ko čia gąsdini, - pro duris eidama tarė 


Nadja Hiogberg, nešina šūsnimi popierių. 


— Treniravausi truputį, - vyriškai šyptelėjo jai Bekstriomas. - Kuo 
galiu tau padėt, Nadja? 

— Atnešiau popierius, kurių prašei, - atsakė Nadja, kraudama 
visą šūsnį ant jo stalo. - Apie brolius Ibrahimus ir jų pusbrolį Ha- 
saną Talibą. Ir, kaip pažadėjau, primenu, kad po penkiolikos mi- 
nučių prasideda komandos susirinkimas. 

— Aha; gerai, - tarė Bekstriomas. Užkėlęs kairiąją koją ant stalo 
jis įsikišo pistoletą į dėklą. 

Nadja susilaikė ir tik uždariusi jo kabineto duris palingavo gal- 
va. „Iikri vaikai, - pagalvojo ji. 


* „Eikš čia, niekšeli! Pralinksmink mane, Toivonenai“ (angl.) - užuomina į Klin- 
to Istvudo personažą iš ūlmo „Purvinasis Haris“. 

Prieš eidamas į susirinkimą Bekstriomas užtaisė dėtuvę. Penkiolika 
šovinių, vienas į lizdą. Likusius keturis pasiliko dešinėje kišenėje, o 
progai pasitaikius ketino nusipirkti visą dėžutę ir pasidėti namie. 
Praeidamas pro užvertas Toivoneno kabineto duris jis vos atsi- 
laikė jų neatlapojęs ir nepradėjęs šaudyti tam asilui į lubas. „Kulka 
į galvą tikriausiai jau būtų per daug, bet keletas šūvių į lubas bent 
jau priverstų tą apsišikusį suomį užčiaupti srėbtuvę, nieko daugiau 


jis ir nenusipelnė“, - pagalvojo Bekstriomas. 

— Sveiki susirinkę, — pasisveikino Bekstriomas, rikiuodamas savo 
karius į vietas, ir kuo maloniausiai šypsodamasis prisėdo gale stalo. 

Nuotaika tebebuvo tokia pat puiki, o dabar dar ir ginklą turėjo. 
„Slaptą ginklą“, - pamanė Bekstriomas, kadangi nė vienas iš čia su- 
sirinkusių puspročių nė nenumanė, ką jis nešiojasi po tomis dailiai 
pasiūtomis geltonomis kelnėmis. 

— Pagalvojau, kad iš pradžių galime pasidalyti idėjomis, — pa- 
reiškė Bekstriomas. O kad susirinkimas nenueitų velniop vos tik 
prasidėjęs, jis pats pamėtėjo jiems vieną užuominą. 

- Sąsajos, — tarė jis. - Ar yra kokių sąsajų tarp Karlo Danielsono 
ir Septimo Akofelio žmogžudysčių? 

— Aišku, kad yra, - atsiliepė Nadja Hiogberg. - Karlo Danielso- 
no nužudymas nulėmė ir Akofelio mirtį, — tarė ji. 

Inkarė, gražioji juodukė ir atsilikėlis Klumpakojis pritariamai 
linktelėjo. Nuosavas šios kompanijos kelmas kažko neryžtingai 
muistėsi. 

— "Tu kažko abejoji, Almai? - paklausė Bekstriomas. - Įdėmiai 


klausau. 


Almas vis dar kamavosi su Sepu Laurenu. Jis, kaip ne kaip, prisi- 
pažino, kad du kartus yra užvažiavęs Danielsonui. Be to, jie galėjo 
būti sūnus ir tėvas, ir dar nereikėjo pamiršti smurtinių Danielsono 
nužudymo aplinkybių. 

— Užpuolikas iš jo praktiškai paliko košę, - priminė Almas. — 
Lyg būtų norėjęs, kad jo nebeliktų nė pėdsako. Man atrodo, Sepas 
gana neblogai tinka šiam vaidmeniui, ypač jeigu galvojo, kad jo 
mama atsidūrė ligoninėje dėl Danielsono kaltės. Sakyčiau, tipiš- 
kas tėvažudystės atvejis. 

— O kas paskui? — klastingai šyptelėjo Bekstriomas. - Kaip 
toliau viskas klostėsi? — „Jeigu būtum genys, laisvai supainiorum 
Almą su medžio uoksu“, - pamanė jis. 

— Na, aš laikausi pačios paprasčiausios versijos, - atsakė Al- 
mas. - Akofelis pašniukštinėjo po Danielsono butą, rado lagami- 
ną, prikimštą pinigų, parsinešė jį namo ir gavo galą. Dabar tikriau- 
siai paklausi, kas jį nužudė? 

— Taip, tikrai taip, - draugiškai nusišypsojo Bekstriomas. - Kas 
jį nužudė? „Įlendi sau į drevę ir kaleni visą dieną, - mintyse toliau 
šaipėsi jis. 

— Manau, kad nereikia kapstyti labai giliai, - tarė Almas. - Pats 
paprasčiausias paaiškinimas, turint omenyje jo gyvenamą vietą, 
kur nusikaltėlių iš tiesų netrūksta, ir dar tuos bandymus kažkam 
skambinti, mano galva, yra tas, kad čia būta bendrininko. Jie susi- 
tiko pas Akofelį pasidalyti grobio, susiginčijo, ėmė muštis, ir Ako- 
felį nužudė, o kūną paslėpė. 


325 


LEIF G. W. PERSSON 


— Mat kaip, - tepasakė Bekstriomas. Inkarė, gražioji juodukė 
ir nelaimingas mamos tvirkintas bernas iš kaimo abejodami pasi- 
muistė, o Nadja Hiogberg tik užvertė akis į lubas ir aiškumo dėlei 
dar atiduso. - Atrodo, tu nelabai pritari, Nadja? 

„Rusaitė tuojau nukirs tą medinę galvą“, - džiūgavo Bekstrio- 
mas. 

— Man susidaro įspūdis, kad Akofelis užpultas labai netikėtai, 
iš nugaros. Be to, Sepas negalėjo nužudyti Danielsono, nes jis turi 
alibi. Sėdėjo prie savo kompiuterio, kai buvo įvykdyta žmogžudys- 
tė. Tai vadinama alibi. Lotyniškas žodis, jis reiškia „kitur“, kitaip 
sakant, Sepas Laurenas buvo prie savo kompiuterio jų su mama 
bute, viršutiniame namo aukšte. Vadinasi, ne pirmame aukšte pas 
Danielsoną. 

— Apie tokį vadinamąjį alibi aš, jei atvirai, nekokios nuomo- 
nės, - atšovė Almas. - Iš kur mums žinoti, kad ten tikrai buvo jis? 
Mes tik žinome, kad kažkas tuo metu sėdėjo prie jo kompiuterio. 
Bet nebūtinai tai buvo Laurenas. 

— O kas dar galėjo būti? - paklausė Nadja. „Almas turbūt visiš- 
kas idiotas, o tai retas atvejis netgi šioje nuovadoje“, - pamanė ji. 

— Bet kuris jo pažįstamas, - atsakė Almas. - Jis suplanavo viską 
iš anksto, susirado draugelį, kuris suteiks jam alibi, ir aš visai neat- 
mesčiau, kad Akofelis galėjo būti jo pagalbininkas. 

— Jiedu kalbėjosi, kai Akofelis nešiojo laikraščius, - pertraukė 
Nadja. 

— Jo teigimu, taip, - nenusileido Almas. - Jeigu rastume žmo- 
gų, kuris tuo metu sėdėjo prie Sepo kompiuterio, viskas būtų iš- 
spręsta, - užbaigė jis. 

- Dabar aš noriu rimtai pasisakyti, - tarė Nadja ir giliai įkvėpė, 
kad nepratrūktų. 

— Įdėmiai klausau, - paragino Bekstriomas. „Viskas, šakės, ge- 
niukai paliks be drevės“, - pamanė jis. 

— Prie Sepo kompiuterio galėjo sėdėti tik jis pats. Apie tai, kad 
ten buvo ne jis, o kažkas kitas, nėra nė kalbos. 

— Kodėl taip manai, Nadja? - pasiteiravo Bekstriomas. 

— Todėl, kad Sepas yra unikalus, - atsakė Nadja. - Ko gero, 
visame pasaulyje tokių daugiau nėra. 

„Ką ji čia kliedi? - nustebo Bekstriomas. - Dieve brangus, juk 
tas vaikinukas nevisprotis: 

— "Tą naktį jis sprendė sudoku, turbūt žinote tuos japoniškus 
skaičių galvosūkius, kurių pilna kiekviename laikraštyje. Skirtu- 
mas tiktai tas, kad kompiuteryje jis sprendė trimates jų versijas, 
sakykime, panašias į Rubiko kubą. Iš kompiuterio duomenų aš ži- 
nau, kokius būtent galvosūkius jis tada sprendė ir kaip tai darė. Jo 
sprendimo metodai ir greičiai tokie, kad man rodos, vaikinas yra 
unikalaus intelekto. Visame pasaulyje tikriausiai tėra vienas toks 
Sepas. 

— Bet juk vargšas be vieno varžto, - įsiterpė Bekstriomas. 

— Ne, - paprieštaravo Nadja. - Aš ne gydytoja, bet drįstu spėti, 
kad jis serga tam tikra autizmo forma ir jo kalba prastai išsivysčiu- 
si. Mums atrodo, kad jis šneka kaip vaikas. Iš tiesų jis pasako tik 
tiek, kiek būtina susikalbėti. Panašiai kalba maži vaikai, kol tėvai 
jų nespėja išmokyti daugybės nereikalingų žodžių, ironijos, sar- 
kazmo ir melo. 

— Tai ką, tas vaikėzas genijus? „Ką ji čia, po velnių, paisto?“ — 
nesuprato Bekstriomas. 

— Matematikos genijus tai tikrai, - patvirtino Nadja. - Ar soci- 
aliai neįgalus? Jeigu lyginsime pagal save, tuomet, žinoma. Pirmą 
kartą jis smogė Danielsonui į veidą, kaip pars sakė, iš pykčio, už tai, 

kad šis pastūmė jo motiną. Kitą sykį vėl trenkė dėl to, kad motina 
nenorėjo su juo kalbėtis. Ar įmanoma pasakyti dar tiesmukiau? 
Sepas sako po pirmojo karto nuvedęs Danielsoną iki lifto, o šis 
įlipęs vidun ir važiavęs namo. Nesako, kad jis paspaudė mygtuką 
važiuoti žemyn ar kad išlipo pirmame aukšte, kur gyvena, ir kad 
įėjęs į savo butą uždarė duris. Nesako nieko, ką paprasti suaugusie- 
ji pasakytų net iš tiesų nežinodami. Paskaityk savo paties apklau- 
są, Larsai. Paskaityk, - paragino ji. 

— Tu tuo visiškai įsitikinusi, Nadja? Tikra dėl šių savo išvadų? — 
paklausė Anika Karlson. 

— Visiškai tikra, — patvirtino Nadja. - Šį rytą jam nusiunčiau 
vieną trimatį sudoku, kurį bandžiau spręsti kokias tris savaites, kai 
neturėjau ką veikti. Ir iškart gavau atgal išspręstą. Jis man netgi 
paaiškino, ką reikėjo daryti. Savo vaikiška elementaria kalba. 


— Gerai, — tarė Bekstriomas. - Apie tai, manau, daugiau nebėra ką 
diskutuoti. Be to, turim daug darbo. 

— Įdėmiai klausom, - pasakė Anika, palinkusi prie savo užra- 
šinės. 

— Turėsime trečią kartą pereiti per kaimynus Lazdynų take, — 
pareiškė Bekstriomas. - Reikia parodyti jiems kokybiškas brolių 
Ibrahimų ir Hasano Talibo nuotraukas, gal kas nors juos bus ten 
pastebėjęs. Jeigu kas nors pasakytų juos matęs bendraujant su Da- 
nielsonu, būtų išvis įdomu. 

— Tu manai, kad abi mūsų žmogžudystės galėtų būti kaip nors 
susijusios su Toivoneno tyrimu? - paklausė Anika Karlson. 

— Nežinau, - atsakė Bekstriomas. - Bet Toivonenas, regis, 
mano, kad taip, - pridūrė jis. - O aš visada buvau geras ir paslau- 


gus kolega, tai pamaniau, kad reikėtų pasidomėti. 


328 


TAS, KURIS NUGALĖS DRAKONĄ 


— Gerai, tada pasidomėsime, - tarė Anika ir nedelsdama pakilo 
eiti. 

— Manau, kad šį kartą aš prisijungsiu padėti, - pasakė Beks- 
triomas, mat jau keletą valandų prie savęs laikė mirtinai pavojingą 
ginklą ir nekantravo ištrūkti į džiungles kitapus policijos nuova- 


dos durų. 


— Galiu prisėst? — pasiteiravo Nadja, užsukusi į Bekstriomo kabi- 
netą iškart po susirinkimo. 

— Tai aišku, Nadja, - kuo draugiškiausiai nusišypsojo jai Beks- 
triomas. — Žinok, kad mano durys tau visada atviros. „Kažin kaip 
ten su ta degtine, juk sakė, galės parūpinti?“ - prisiminė jis. - Kuo 
galiu tau padėt? 

— Gali man padėti dėl šito, - atsakė Nadja, tiesdama jam juodą- 
ją Karlo Danielsono darbaknygę. 

— Maniau, kad šį klausimą jau išsprendėm... - nesuprato Beks- 
triomas. 

— Jau nebesu tuo tikra, - prisipažino Nadja. 

— Pasakok, - paragino Bekstriomas, įsitaisydamas savo mėgs- 
tama poza ir dėl visa ko užsikeldamas kojas ant stalo, kad viešnia 
pastebėtų bent mažą kraštelį jo sigučio*. 

— Kažkas čia ne taip, — tarė Nadja. 

— Neteisingai apskaičiavai sumas, kurias pervedinėjo? — pasi- 
tikslino Bekstriomas. 

— Ne, - atsakė Nadja. - Šioje vietoje, jeigu tik prielaidos teisin- 
gos, viskas gerai, o aš esu visiškai įsitikinusi, kad reikalas susijęs su 
pinigais. 

* Policininkų žargonu taip vadinamas „Sig Sauer“ pistoletas. 

— Įdėmiai klausau, - vėl paragino Bekstriomas. „Gudri kaip gy- 
vatė ,- pamanė jis. 

— Psichologinės žinios prieštarauja mano įsivaizduojamo Da- 
nielsono paveikslui, - pareiškė Nadja. - Jeigu jis iš tiesų beveik kas 
savaitę pervesdavo pinigų Faršadui Ibrahimui, Afsanui Ibrahimui 
ir Hasanui Talibui, kitaip sakant, inicialams EI., AFS. ir H., tai 
negaliu suprasti, kam dar reikėjo taip rizikuoti ir užsirašinėti tai 
darbo knygoje. 

— Gal norėjo palikti mums mažą užuominą, jeigu kas būtų nu- 
tikę, - spėliojo Bekstriomas. - Savotiškai apsidrausti. 

— Aširgi turėjau šią versiją, - tarė Nadja. - Bet jei taip, tai kodėl 
tada neparašė tikslių sumų? Kam jam rašyti, kad Faršadas gauna 
dešimt kartų daugiau už Hasaną, vieną kartą net dvidešimt kartų 
daugiau, o Afsanui išmokama keturiskart daugiau nei Hasanui? 

— Na, čia suprantama. Faršadas juk lyderis, Afsadas jo jaunes- 
nysis brolis, o štai Hasanas tiktai pusbrolis iš kaimo, kuriam lei- 
džiama susirinkti trupinius. 

— Esminė prielaida, regis, yra ta, kad tie pinigai pagrobti per 
Akalos apiplėšimą, įvykdytą prieš devynerius metus, tąkart jie 
pasiglemžė praktiškai visą saugyklą, - svarstė Nadja. - Faršadas 
vadovavo operacijai, Hasanas atliko juodą darbą ir sunkvežimiu 
kiaurai pramušė sieną, o jaunėlis Afsanas kišo pinigus į maišus. Aš 
gal ir patikėčiau, kad Faršadas iš to uždirbo daugiausiai, bet ar Ben 
Kaderis neturėjo Hasanui Talibui atseikėti kiek daugiau nei Afsa- 
nui Ibrahimui? 

— Gal jie tiesiog savo finansininkui Danielsonui patikėjo tiek, 
kiek kas norėjo? - gudriai šypsodamasis žvelgė į savo kolegę Beks- 


triomas. 

— Galbūt, - gūžtelėjo pečiais Nadja. - O gali būti ir taip, kad 
mes išvis šaudom pro šalį, nepaisydami Toivoneno turimos infor- 
macijos. 

— Kaip tai? 

— Gal raidės EI., AFS. ir H. reiškia visai ne tai, gal tai kiti žmo- 
nės, o gal net ne žmonės, bet apskritai kažkas kita, - pasakė Nadja 
ir vėl gūžtelėjo pečiais, pabrėždama savo dvejonę. 

— Ber juk pinigai pervedami tik žmonėms, kam daugiau? - pa- 
klausė Bekstriomas. — Tu pati sakei, kad reikalas tikrai susijęs su 
pinigais, o inicialai sutampa su jų pavardėmis. Be to, pavardės irgi 
ne iš populiariųjų. Man rodos, be reikalo suki galvą, - nuramino 
jis. 

— Aš kartais klystu, - atsakė Nadja ir atsistojo. 

— Mes viską išsiaiškinsim, — tarė Bekstriomas ir galvos linktelė- 
jimu padrąsino vienintelę kolegės vardo vertą būtybę, kuri, regis, 
šiek tiek palūžo. 

— Taip, net neabejoju, - atsakė jam Nadja. 

Prieš palikdamas tvirtovę Bekstriomas nutarė paskaitinėti tą šūsnį 
Nadjos atneštų popierių. 

„Ką gi, berniukai tikrai ne bažnyčios chore giedoję“, - pagalvo- 
jo, kai baigė skaityti. 


Faršadui Ibrahimui buvo trisdešimt septyneri, į Švediją jis atvyko 
būdamas ketverių. Kartu su tėčiu, mama, dviem vyresnėmis sese- 
rimis ir senyva močiute. Šešių asmenų šeima, politiniai pabėgėliai 
iš Irano. 

Švedijoje ši šeima pasipildė dar dviem Faršado broliais. Af- 
sanui dabar buvo trisdešimt dveji, o jaunėliui Nasirui dvidešimt 
penkeri. Močiutė mirė praėjus metams po to, kai atvyko į Švediją. 
Dvi vyriausios seserys ištekėjo ir išsikraustė. Šiuo metu prabangia- 
me šeimos name Solentunoje gyveno penki asmenys: trys broliai 
Ibrahimai ir jų tėvai, o tikroji šeimos galva buvo pats Faršadas, nes 


jo tėvas prieš trejus metus patyrė stiprų insultą. 

Iš etinės pusės žiūrint, jis buvo labai abejotinas lyderis. Būda- 
mas dar penkiolikmetis Faršadas mokykloje smogė peiliu vienam 
savo bendraamžiui, ir šis mirė. Jį pripažino kaltu ir perdavė so- 
cialinėms tarnyboms. "Tai, regis, visai neišėjo į gera. Nebent tik 
išmokė jį elgtis gudriau, mat į kalėjimą jis pirmąkart pateko tik 
po dešimties metų. Buvo pasodintas ketveriems metams už apiplė- 
šimą sunkinančiomis aplinkybėmis, ir didžiąją dalį bausmės laiko 
praleido ten pat, kur buvo patekęs ir pats uoliausias Toivoneno 
informatorius. 

Kai sėdėti tebuvo likę keli mėnesiai, Faršadą perkėlė į paprastus 
pataisos namus, kad pradėtų ruoštis gyvenimui laisvėje. Tačiau pa- 
aiškėjo, kad tai irgi buvo labai didelė klaida. 

Vos po savaitės vienas iš kartu su Faršadu sėdėjusių kalinių 
buvo rastas skalbyklos patalpose pasmaugtas skalbinių virve. Vis- 
kas rodė, kad Faršadas surado progą atsikratyti skundiko. Viskas, 
išskyrus tvirtus įkalčius, o pats Faršadas tylėjo tarsi uola. 

Kai pagaliau jį išleido, iškart buvo pareikšti įtarimai dėl stam- 
baus masto apiplėšimo Akalos saugykloje. Suimtas trims mėne- 
siams jis ir vėl atkakliai tylėjo, ir neturint svarių įrodymų teko 
paleisti. Taip Faršadas užsitarnavo reputaciją. Ben Kaderis jį pa- 
sirinko įpėdiniu, nors pats buvo marokietis, o Faršadas — iš Irano. 
Musulmonas, abstinentas, kaip manoma, nevartojąs narkotikų. 
Nesiveliantis į trumpalaikius santykius su moterimis, tiesą sakant, 
išvis neieškantis jų draugijos, neskaitant tik motinos ir seserų. Be 
viso to dar ir nebaustas nei už ne vietoje pastatytą automobilį, nei 
už viršytą greitį, nei už chuliganizmą. Pavojingas tylenis, pasiti- 
kintis tik trimis žmonėmis, ir tik su jais tepalaikantis santykius: 
su Afsanu ir Nasiru, dviem jaunesniaisiais broliais, ir pusbroliu 


Hasanu Talibu. 

Jaunesnieji broliai, sprendžiant iš susidūrimų su teisėsauga, sekė 
Faršado pėdomis, arba bent jau stengėsi sekti, nors ne itin sekėsi. 
Visuomenės akyse šeimos gėda, ko gero, atrodė jaunėlis Nasiras, 
mat per ketverių metų laikotarpį kalėjime sėdėjo netgi keturis kar- 
tus, o jam tebuvo tik dvidešimt penkeri. Sunkus kūno sužalojimas, 
išprievartavimas, apiplėšimas. Kaip rodė policijos turimi įrašai, 
jam buvo nesvetimas nei seksas, nei narkotikai pačiomis įvairiau- 
siomis formomis. Bet alkoholio taip pat nevartojo. Šiuo požiūriu 
buvo klusnus musulmonas. Ne koks eilinis švedas, prisigeriantis ir 
liežuvaujantis apie viską visiems, kas tik turi noro klausyti. 

Per visus tuos metus policija buvo tardžiusi Nasirą daugiau kaip 
šimtą kartų. Pirmuosius kartus - dalyvaujant ir motinai, ir dar- 
buotojams iš socialinių tarnybų. Nasiras tylėdavo kaip akmuo. 

— Aš esu Nasiras Ibrahimas, - sakydavo Nasiras, o paskui išpyš- 
kindavo savo asmens kodą. - Daugiau neturiu ką pasakyti. 

— Tu toks pat kaip ir tavo vyresnis brolis Faršadas, - savo ruož- 
tu atsakydavo jam vis kitas pareigūnas. 

— Faršadas yra mano vyriausias brolis. Pagarbiau, kai apie jį kal- 
bi. 

- Žinoma, - neprieštaraudavo pareigūnas. - Nuo to ir pradė- 
kim, pasikalbėkim apie tavo vyriausią brolį, Faršadą Ibrahimą. Jis 
tuo ir garsėja, kad pagarbiai elgiasi su kitais žmonėmis. 

— Aš esu Nasiras Ibrahimas, aštuoni trys, nulis du, nulis šeši... 

Daugiau nepratardavo nei žodžio policijos pareigūnų akivaiz- 
doje. O mieste būdavo visai kita kalba. Tai liudijo užfiksuotos 
nuotraukos, pasiklausymo aparatais įrašyti pokalbiai ir nenoromis 
prabilę liudininkai. Netgi pats Faršadas buvo keletą kartų privers- 
tas jį sudrausminti kaip kokiame Senajame Testamente, nors jiedu 


abu buvo musulmonai. 

Hasanas Talibas buvo pusbrolis iš kaimo tiek perkeltine, tiek 
tiesiogine to žodžio reikšme. Į Švediją jis atvyko su savo šeima ke- 
liais metais vėliau už Ibrahimus. Pirmuosius metus savo naujojoje 
tėvynėje jis praleido su artimais giminaičiais tame pačiame name 
Solentunoje. Jam buvo trisdešimt šešeri, trisdešimt trys iš jų pragy- 
venti Švedijoje. Teistas už žmogžudystę, sunkų kūno sužalojimą, 
apiplėšimą, neteisėtus grasinimus, turto prievartavimą. Pareikšti 
įtarimai dėl žmogžudystės, kelių ginkluotų apiplėšimų, dar vienos 
žmogžudystės ir pasikėsinimo nužudyti. Tris kartus nuteistas ka- 
lėti, bendras bausmės laikas - dešimt metų, iš jų atsėdėti aštuone- 
ri. Faršado asmens sargybinis, raumenų kalnas ir dešinioji ranka. 
Grėsmingo sudėjimo, dviejų metrų ūgio, šimto trisdešimties kilo- 
gramų svorio skustagalvis su tamsiomis įdubusiomis akimis, apžė- 
lęs šeriais ir be paliovos griežiantis dantimis lyg kažką kramtytų. 

„Neblogas veikėjas, mielai savo šautuvuku jam ant galvos pa- 
daryčiau sklastymą“, — tarė sau Bekstriomas. Tada staigiai pašoko 
nuo kėdės ir papurtė geltoną gražiai pasiūtų kelnių klešnę. 

— Come on punks, come on all of you, make my day! - narsiai 


sušuko vyresnysis inspektorius tyrėjas Evertas Bekstriomas. 

Lazdynų takas. Trečias apsilankymas pas kaimynus, gyvenančius 
pirmuoju numeriu pažymėtame name. Šį kartą paklausinėti, ar kas 
ką žino apie Faršadą Ibrahimą, jo brolį ir pusbrolį bei galimus jų 
ir Karlo Danielsono ryšius. Pareigūnai turėjo kokybiškų, neseniai 
darytų įtariamųjų nuotraukų, o dėl tvarkos dar atsinešė ir kelias 
fotografijas su keliais panašiais į juos, nors niekuo nesusijusiais, as- 
menis. Tai buvo ištikimieji Lindos Martines kolegos. Ji pasirinko 
tuos, kurių oda buvo rusva, bet ne per tamsi, tad pasisiūlęs padėti 


Frankas Motoelis tarp jų nepateko. 


Sepas Laurenas neturėjo ką pasakyti, nors Almas visaip kaip sten- 
gėsi jį užvesti ant kelio. 

— Aš jų nesu matęs, - pasakė Sepas, kratydamas galvą. 

— Pasižiūrėk dar kartą, dėl visa ko, - įkalbinėjo Almas. - Mus 
domina kitataučiai, arba, pavadinkime, imigrantai. 

— Aš tavęs nesuprantu, - pasakė Sepas, kratydamas galvą. 
„Mažasis genijus, kurgi ne“, - pamanė Almas ir atsidusęs pasi- 


ėmė savo nuotraukas. 


— Betgi šiose nuotraukose vien kitataučiai, ar imigrantai, kaip šiais 
laikais turbūt reikia vadinti, - tarė ponia Styna Holmberg. 

— O jūs nė vieno neatpažįstate, ponia Holmberg? - paklausė 
Janas O. Stigsonas. 

— Pas mus Solnoje beveik visi imigrantai, - atsakė ponia Holm- 
berg, draugiškai linktelėdama Felicijai Peterson. - Nieko blogo 


nenoriu tuo pasakyti, - pridūrė ji. 


Dauguma kaimynų nė vieno iš jiems parodytų asmenų neatpaži- 
no. 

Tačiau vienas irakietis iš trečio aukšto, dirbantis metro bilietų 
kontrolieriumi, išreiškė susižavėjimą policija dėl gerai atliekamo 
darbo. 

— Aš manau, kad jūs teisingame kelyje, - pasakė jis, linktelėda- 
mas Anikai Karlson. 

— Kodėl taip manote? - paklausė Anika. 

— Juk čia iraniečiai, aišku kaip dieną, - sukrizeno bilietų kon- 
trolierius. — Jie bepročiai, jie gali padaryti bet ką. 


Bekstriomas prisijungė gerokai vėliau ir prieš tai dar persimetė vie- 
nu kitu žodžiu su kolege Karlson. 
— Manau, bus geriausia, jei mes su tavim eisim pas tą moteriškę 
Anderson, - tarė jis. - Pati supranti, dėl Stigsono, - paaiškino jis. 
— Suprantu kuo puikiausiai, - sutiko su juo Anika Karlson. 

Iš tiesų Bekstriomas nė negalvojo apie jų jaunąjį kolegą Stig- 
soną. Jis ketino atlikti asmeninį tyrimą. Po pažinties su Tatjana 
Turen, kuri neišvengiamai turėjo peraugti į ilgalaikį romaną, ka- 
dangi ši moteris, regis, visai pametė dėl jo galvą, reikėjo suskubti 
atlikti palyginamąją analizę, kad neįsiveltų į galimas problemas 
ateityje. 

„Pagyvenusioms moterims su metais viskas taip šūdinai nuką- 


ra“, - galvojo jis. 


Ponia Brita Merė Anderson jo analizei pasirodė esanti tikras auk- 
so grynuolis. Tiksliau, ji turėjo du grynuolius. 

„Velnias, gal ten įdėta kokia nors metalinė konstrukcija?“ — 
spėliojo Bekstriomas, kai po pusvalandžio su kolege Karlson 
sėdėjo ant sofos pas Britą Merę Anderson ir rodė jai atsineštas 
nuotraukas. Nors jų galima liudininkė buvo tokių pat įspūdingų 
apimčių kaip ir perpus jaunesnė už ją Tatjana, biustas dar buvo 
išlaikęs pakilią formą. 

„O kai viską nusisega, kas tada? - nesiliovė spėliojęs Bekstrio- 


mas. - Ant nugaros pirma atsigula, ar ką?“ 


- Šitą atpažįstu, — susijaudinusi pasakė ponia Anderson, rodyda- 
ma į Faršado Ibrahimo nuotrauką. Dėl visa ko ji pasilenkė arčiau 
Bekstriomo ir bakstelėjo savo raudonu nagu. 

„Neįtikėtina“, - pamanė Bekstriomas, vos pajėgdamas atplėšti 
akis ir žiūrėti ten, kur rodė jos pirštas. 

- Jūs tvirtai įsitikinusi? - paklausė Anika Karlson. 

— Tvirtai, - atsakė ponia Anderson ir atsisukusi į Bekstriomą 


linktelėjo. 

— Kada paskutinį kartą jį matėte? - pasiteiravo Bekstriomas. 

— Tą dieną, kai Danielsonas buvo nužudytas, - pasakė mote- 
ris. — Atrodo, ryte, kai išvedžiau Širduką į lauką. Jie stovėjo ant 
gatvės kalbėdamiesi. Prie par laiptinės durų. 

- Jūs tvirtai įsitikinusi? - pakartojo Anika Karlson, mesdama 
iškalbingą žvilgsnį į Bekstriomą, kuriam pagaliau buvo pavykę 
suimti save į rankas ir atsilošti į sofos atkaltę kuo toliau nuo pa- 
gundos. Tik susikelti koją ant kojos jis negalėjo, nes pamačiusi 
bent akies krašteliu šautuvuką, ta senė tikrai būtų seksualiai su- 
sijaudinusi. 

— Šitą irgi, - ponia Anderson pirštu bakstelėjo į Hasaną Tali- 
bą. - Jis labai stambus vyras, ar ne? 

— Dviejų metrų ūgio, - patvirtino Bekstriomas. 

— Tada tikrai jis. Stovėjo atsirėmęs į mašiną kitoj gatvės pusėj, 
stebėjo Danielsoną ir tą kitą, su kuriuo jis kalbėjosi. 

— Ar matėte, kokia tai buvo mašina? - paklausė Karlson. 

— Juoda, spalvą tikrai prisimenu. Viena iš tų brangesnių, že- 
mesnių. Gal mersedesas, o gal BMW. 

— Ar galėjo ten būti leksusas? - pasufleravo Karlson. 

— Nežinau, - tarė ponia Anderson. - Nelabai skiriu mašinas. 
Vairuotojo pažymėjimą turiu, bet jau daug metų nebeturiu maši- 
nos. 

— Bet prisimenate, kad prie jos stovėjo stambus vyras? — pasi- 
tikslino Bekstriomas. 

— Dėl to esu visiškai tikra, - patikino ponia Anderson. - Jis 
stovėjo ir į mane spoksojo, atvirai kalbant. Kai netyčia į jį atsisu- 
kau, jis... na, jis man kai ką parodė. Na, suprantate, liežuviu, - pa- 


aiškino ponia Anderson. Jos skruostai buvo pradėję rausti. 

— Tai buvo nepadorus gestas? — paslaugiai, kaip visada, pasufle- 
ravo Anika Karlson. - Nešvankus gestas? 

— Taip, - šnopuodama iš susijaudinimo patvirtino ponia An- 
derson. - Tikrai nemaloniai pasijaučiau ir iškart parėjau namo. 

„Štai, prašom, — pamanė Bekstriomas. - Nukaršusi, bet, matyt, 
turi gerą atmintį. 

— Kodėl apie tai nepranešėte? - paklausė Karlson. 

— Nepranešiau? Dėl ko? Dėl to, ką jis parodė liežuviu? 

— Dėl seksualinio priekabiavimo, - paaiškino Anika Karlson. 

— Ne, - pareiškė ponia Anderson. - Kiek skaičiau laikraščiuo- 
se, nėra prasmės. 

„Viskas, viskas, gana“, - mintyse meldė Bekstriomas. 

— Ką gi, tikrai labai ačiū jums už pagalbą, ponia Anderson, — 
padėkojo jis. 


— Gali būti rami, Nadja, - po pusvalandžio sugrįžęs į nuovadą pa- 
reiškė Bekstriomas. - Turiu galvoje tą darbaknygę. Yra liudininkė, 
kuri atpažino Faršadą ir Talibą. Sako mačiusi juos besikalbančius 
su Danielsonu prie jo laiptinės tą pačią dieną, kai jį nužudė. 

— Gerai, gerai, Bekstriomai, - teatsakė Nadja Hiogberg. 

„Gal vis dėlto ji ir nėra tokia įžvalgi“, - nusprendė Bekstriomas, 


dėl visa ko krestelėdamas kelnių klešnę. 

Prieš eidamas namo Bekstriomas kyštelėjo nosį į Toivoneno kabi- 
netą, norėdamas jam pasakyti, ką matė ponia Anderson. „Jis juk 
iš Suomijos, reikia padėti vargšeliui, turbūt nelabai pats ką suge- 
ba“, - manė Bekstriomas. Be to, negražu būtų savo buvusį mokinį 
palikti likimo valiai. 

Toivonenas kažkodėl nė kiek nesusidomėjo. 

— Senos naujienos, — atsakė jis. - Bet vis tiek ačiū. 

— Jei reikės kokios nors pagalbos, sakyk, - tarė Bekstriomas, 
šypsodamasis taip maloniai, kaip tik mokėjo. - Per pietus girdė- 
jau, kad turi šimto žmonių komandą, bet nelabai sekasi pasistū- 
mėti iš vietos. 

— Žmonės dažnai šūdą mala, - atšovė Toivonenas. - Kol kas 
susitvarkom, tad gali nesijaudinti dėl Ibrahimų ir jų pusbroliuko. 
Kaip pačiam einasi? 

— Duok man savaitę, - pasakė Bekstriomas. 

— Laukiu nesulaukiu, - tarė Toivonenas. - Kas žino, Bekstrio- 


mai, gal tau medalį įteiks? 

„Kažin ko iš tikrųjų tam tešliui reikėjo? — spėliojo Toivonenas, 
kai Bekstriomas išsinešdino. - Reikia pasikalbėti su Linda Marti- 


« T 
nes“, - nusprendė jis. 


„Įleisk suomį bažnyčion, tai būtinai ant altoriaus užlips“, - galvojo 
Bekstriomas, išėjęs iš Toivoneno kabineto. Bet šį kartą jis to neke- 


tino leisti. „Kažin, ką tas šiknius rezga?“ — svarstė jis. 


Nekreipdama dėmesio nei į Toivoneno informatorių, nei į Beks- 
triomo liudininkę iš Lazdynų tako, Nadja Hiogberg vis negalėjo 
išmesti iš galvos Karlo Danielsono darbaknygės. Maža to, jai kilo 
viena mintis. 

„Pinigai mokami ne vien tik žmonėms, - mąstė Nadja. - Juk 
mokama ir už prekes, ir už paslaugas. Ir dažniausiai net negalvo- 
jant apie gamintoją ar tiekėją. 

„Pabandyti verta“, - nutarė ji. Į Bekstriomo kabineto duris ji 
dėl visa ko pasibeldė, gal kartais šis vėl žaidžia policininkus ir plė- 
šikus pats su savimi. Kabinete nieko nebuvo, o mobilusis išjung- 
tas, kaip visada. 

„Reikės pabandyti su juo šnektelėti rytoj iš pat ryto, - pamanė 
Nadja. - Kai tik ateis, iškart ir pasikalbėsiu: 


Iš tiesų tokia proga jai pasitaikė tik po kokios savaitės. Tą vakarą 
Kungsholmene, jaukioje Bekstriomo buveinėje nutikę įvykiai su- 
krėtė visą tautą, o apie vyresnįjį inspektorių tyrėją Bekstriomą ėmė 
kalbėti visi be išimties. Šie įvykiai vos nekainavo vyriausiajam ins- 
pektoriui Toivonenui gyvybės, mat net ir būdamas kuo puikiau- 


sios formos jis vos nepatyrė insulto ir širdies smūgio vienu metu. 

Šį kartą, juodam leksusui išvažiavus iš Solentunoje stovinčio namo 
kiemo aštuntą valandą vakare, Hasanas Talibas jame jau sėdėjo. 
Įtariamuosius sekantis automobilis, atsilikdamas per porą kvar- 
talų, važiavo lygiagrečiai einančia gatve: taikinys buvo stebimas 
kompiuterio ekrane, tad rizikuoti nebuvo reikalo. 

Tik pravažiavus senąsias užkardas, artėjant link miesto centro, 
sekimo komandai reikėjo šiek tiek priartėti. Eismas buvo judrus, o 
prie vairo sėdinti Sandra Kovač, pamačiusi, kaip Svėjų gatvės gale 
juodas leksusas suka į kairę, tučtuojau viską suprato. „Didžiausia 
daugiaaukštė automobilių aikštelė Stokholmo centre“, - pamanė 
ji. Keli korpusai, trys aukštai po žeme. Keturi išvažiavimai auto- 
mobiliams ir daugybė išėjimų pėstiesiems. 

- Šūdas, - nusikeikė Sandra. - Sprunka, šunsnukiai. 

Magda Hernandes pačiupo radijo stotelę, iššoko iš automobi- 
lio ir atsistojo prie įvažiavimo, jei kartais jie viduje staiga apsisuktų 


ir pro ten pat išvažiuotų atgal. 

Kovač su Motoeliu įvažiavo į vidų ieškoti juodojo leksuso, ir 
galiausiai surado tuščią, pastatytą pačiame apatiniame aukšte, gre- 
ta vieno iš daugelio išėjimų. Tuo metu Kovač jau buvo susisiekusi 
su Linda Martines ir kalbėjosi per specialų koduotą radijo ryšio 
kanalą. 

— Sandra, ramiai, - tarė Martines. — Pasitaiko. Ne pasaulio 
pabaiga. Pavažinėkite aplink, pasižiūrėkite, ar nėra kitų jiems pri- 
klausančių automobilių. 

— Na, kaip tai interpretuosime? — po pusvalandžio paklausė 
Toivonenas. - Sugalvojo važiuoti į užsienį, pasišildyti saulėje? 

— Nemanau, - atsakė Martines. - Visą dieną buvo ramu, į tuos 
du nulaužtus mobiliuosius skambučių nepadaugėjo. Nuo tada, kai 
išėjo iš to garažo, išvis jokių skambučių, o tai turbūt reiškia, kad 
jie tebėra kartu ir nėra reikalo skambinėti. Bet faktas, kad kažką 
rezga. Klausimas, ką? 

— Oro uostai, keltai, lėktuvai? - paklausė Toivonenas. 

- Jau sutvarkyta, - patikino Martines. - Tenykščiai kolegos jau 
įspėti, pažadėjo padėti, kiek tik galės. 

— Velnias, — išsprūdo Toivonenui, mat į galvą staiga šovė min- 
tis. - Taigi Bekstriomas, tas tešlius, mums reikia patikrinti... 

— Toivonenai, tikriausiai laikai mane višta, - pertraukė Marti- 
nes. — Mes jį akylai stebime jau keturias valandas, vos tik išėjo iš 
nuovados, prieš keturias valandas ir trisdešimt dvi minutes, jeigu 
tiksliai. | 

— Ir kuo jis užsiima? 

— Namo parėjo be septyniolikos penkios. Ką veikia savo bute, 
neaišku, bet sprendžiant iš triukšmo, tikriausiai kaip reikiant nu- 
migo. Prieš pusantros valandos pasirodė vietos bare ir vis dar ten 
sėdi. 

— Ką ten veikia? - paklausė Toivonenas. 

— Geria bokalą po bokalo, kemša nesuvokiamą porciją daržo- 
vių košės su kiaulės koja ir dar Airtuoja su padavėja. Daili blondi- 
nė, vardu Saila, tavo tėvynainė, jei įdomu. 


„Kokia neteisybė“, - pamanė Toivonenas. 


Tą naktį maždaug pusę dvyliktos trumpuoju numeriu 112 Stok- 
holmo policija sulaukė skambučio. Tai buvo vienas iš kelių tūks- 
tančių per paskutinę parą gautų skambučių, ir, deja, nelabai kuo 
skyrėsi nuo daugelio kitų. 

— Sveiki, atsiprašau, kad drumsčiu jūsų ramų vakarą, - pasakė 
balsas ragelyje. 

— Prisistatykite, kuo jums galiu padėti? - paklausė dispečeris. 
„Girtas“, - pamanė jis. 

— Aš Hasė Arenas, - prisistatė balsas. - Direktorius Hasė Are- 
nas, buvęs TV3 vadovas, - paaiškino jis. 

— Ir kuo jums galiu padėti? „Gatavas“, - vėl pagalvojo dispeče- 
ris. 

— Kažkoks beprotis šaudo mano kaimyno bute, - pasakė Are- 
nas. 

— Kokia jūsų kaimyno pavardė? 

- Bekstriomas. Toks mažas tešlius, dirba kažkur policijoje. Pila 
diena iš dienos, tai nenustebčiau, ponas policininke, jeigu pats ten 


ir šaudytų. 

Bekstriomui kaip Švedijos policijos pareigūnui turėti ginklą at- 
rodė nediskutuotina žmogaus teisė, nors ketinimai jį susigrąžinti 
buvo sužlugdyti net tris kartus. 

Pirmą kartą jam net nepavyko paleisti nė vieno šūvio. 

Į šaudyklą pietiniame miesto pakraštyje Bekstriomas nuva- 
žiavo taksi. Ten susitiko su savo šaudymo instruktoriumi, tipišku 
plikiu, į kurį žvelgdamas nelabai suprasi, kur baigiasi suraukta 
kakta ir prasideda skustas pakaušis. Gavęs ginklą Bekstriomas 
įstatė dėtuvę, užtaisė ir atsisuko paklausti, kurį taikinį suvarpyti 
kiaurai. 

Instruktorius, išbalęs kaip aspirinas, staiga metėsi į šoną ir rik- 
telėjo tuojau pat padėti ginklą. Bekstriomas padarė kaip lieptas. 

— Būčiau dėkingas, Bekstriomai, jeigu nemosikuotumei man 
užtaisytu ginklu palei bambą, nuspaudęs saugos sklendę. Žinok, 
būčiau labai labai laimingas, - kažko įsitempęs pasakė instrukto- 


rius. 

Tada čiupo ginklą, spragtelėjo saugos mechanizmą, išėmė šovinį 
iš lizdo, ištraukė dėtuvę ir pirštu patikrino, prieš įsidėdamas ginklą 
į kišenę. 

— Tik žiūrėk, neapsišik, - kaip galėdamas mandagiau tarė Beks- 
triomas. 

Tai nepadėjo. Šaudyti jam neleido. Instruktorius tik papurtė gal- 


vą ir nuėjo sau. 


Antrą kartą jam pasitaikė instruktorė moteris, ir vos tik ją pamatęs 
Bekstriomas jau žinojo, ką rezga jo priešai. Ta kalė netgi vilkėjo ne- 
peršaunamą liemenę bei šalmą, ir visą laiką stovėjo už nugaros, kol 
aiškino, ką daryti. Bekstriomas jos nė nesiklausė. Nelabai ir būtų ga- 
lėjęs, kadangi jos paliepimu jau buvo užsimaukšlinęs ausines. Jis tie- 
siog stengėsi susikaupti ties užduotimi, taigi pakėlęs ginklą kruopš- 
čiai nusitaikė, užmerkė kairiąją akį, netgi dešiniąją šiek tiek primerkė, 
ir paleido taiklių šūvių seriją į kartoninę iškarpą, pastatytą priešais. 

„Nerealiai“, - pamanė Bekstriomas, po minutės apžiūrinėdamas 
rezultatus. Bent pusė šūvių pataikė į taikinį, ir netgi nebūdamas me- 
dikas jis iškart pamatė, kad dauguma jų būtų baigęsi mirtimi. 

— Tai kur man atsiimti savo tarnybinį ginklą? — pasiteiravo Beks- 
triomas. 

Instruktorė iš pradžių tik papurtė galvą, išbalusi kaip ir jos kole- 
ga prieš tai, o paskui, kai pagaliau prabilo, net ir balsas virpėjo labai 
panašiai. 

— Švedijos policijos pareigūnas užpuolimo atveju, kai gresia 
rimtas pavojus, kitaip tariant, jam atsidūrus vadinamojoje ekstre- 
malioje situacijoje, turėtų taikytis į užpuoliko kojas. Žemiau kelio, 
kadangi net šūvis į šlaunį yra pavojingas ir gali baigtis mirtimi, — 
paaiškino ji. 

— Ar aš teisingai supratau? — pasitikslino Bekstriomas. - Jeigu 
koks beprotis puola mane su peiliu ir kėsinasi papjauti, reikia šauti 
tam suskiui į kelį ? 

— Žemiau kelio, - pataisė instruktorė. - Taip, būtent, nes taip 
nurodyta šaunamųjų ginklų įstatyme. 

— Aš asmeniškai dar paklausčiau, ar jis nenorėtų, kad pabu- 
čiuočiau ir pamyluočiau, - kreivai šyptelėjo Bekstriomas. Paskui 
tik palingavo galva ir nuėjo. Vos tik įsėdo į taksi, paskambino savo 
pusbroliui, dirbančiam policijos pareigūnų profsąjungoje. 

— Tai sakai, darbdavys vis dar neduoda tau teisės priglaust šau- 
tuvuko? — pasiteiravo pusbrolis kraugerišku balsu, atliepiančiu 
Bekstriomo savijautą. 

— Būtent, - atsakė Bekstriomas. - Darysi ką nors, po velnių, ar 


ne? 


Pusbrolis patikino padarysiąs viską, ko reikia. Pavyzdžiui, pasi- 
kalbės su senu patikimu kolega, kuris kadaise buvo profsąjungos 
įgaliotasis kontrolierius, o dabar dirbo šaudymo instruktoriumi 
Policijos akademijoje ir galėjo pasirašyti visas reikiamas pažymas. 
— Pakalbėsiu su juo ir paprašysiu, kad tau paskambintų susitarti 
dėl laiko, - pažadėjo pusbrolis. 
— O iš mano pusės ko nors reikės? - paklausė Bekstriomas. 


— Nusinešk butelį, - atsakė pusbrolis. 


Taupydamas laiką Bekstriomas atkišo butelį savo geriausio salykli- 
nio viskio vos tik įžengęs pro Policijos akademijos šaudyklos du- 
ris. 

- Labai ačiū, tikrai, - padėkojo patikimasis kolega, apsilaižęs lū- 
pas. — Na ką, laikas priglaust šautuvuką, - tarė jis, tiesdamas Beks- 

triomui savo paties „Sig Sauer“. - Jauti? — pridūrė jis ir žiūrėdamas, 
kaip Bekstriomas gniaužia jį rankoje, pritariamai linkčiojo galva. 

— Kąjaučiu? - nesuprato Bekstriomas. 

— Kai laikai rankose šautuvuką, va tada tai tikrai stovi, - paaiš- 
kino instruktorius, toks pat patenkintas, koks buvo ir prieš minu- 
tę, paėmęs iš Bekstriomo dovaną. 

„Tikriausiai nesveikas“, - pamanė Bekstriomas, apsižiūrėdamas, 
ar instruktorius kartais nestovi už nugaros su kitu ginklu, kurį laikė 
kur nors paslėpęs. 

Paskui atidžiai nusitaikė, dėl visa ko užmerkė kairiąją akį, deši- 
niąją šiek tiek primerkė, ir paleido kaip įprastai taiklų šūvį, parai- 
kydamas ten, kur visada. 

— Eina šikt, — tarė instruktorius, sunkiai trramdydamas susižavė- 


jimą. - Dabar tai tu jį nukenksminai. 


Prieš Bekstriomui išeinant su pasirašyta pažyma kišenėje, naujasis 
jo draugas nepagailėjo kelių patarimų. 

— Bekstriomai, žinai, man čia dingtelėjo... 

— Kas? 

— Nors tu žemai taikaisi, bet kliudai šiek tiek per aukštai, jei 
taip galima pasakyti. 

— Supratau, - atsakė Bekstriomas. 

— Gal pabandyk taikytis į žemę palei kojas? - pasiūlė instruk- 
torius. - Na, supranti, kad tos senos bobų iš drausmės kontrolės 
neprisikabintų. 

„Nenusišnekėk, skystakiauši, - pamanė Bekstriomas. Dabar 
jis ir vėl buvo pilnavertis pilietis ir policijos pareigūnas. „Jeigu kas 
nors prieš mane bent ranką pakels, aš jam galvą nunešiu“, - galvojo 


jis. 

Iš savo pamėgto baro Bekstriomas išėjo prieš pat vidurnaktį. 
Siautulingoji blondinė iš Juveskiulės šį kartą jo neparlydėjo, mat 
netikėtai pas ją į barą užsuko kitas, daugmaž nuolatinis kompa- 
nionas. Be to, jis piktai šnairavo į Bekstriomą. Taigi, šis parlinga- 
vo namo, atsirakino savo jaukios buveinės duris ir saldžiai nusi- 
žiovavęs įžengė vidun. 

„Kur tas mano šautuvukas?“ - šmėstelėjo Bekstriomui, kai tik 
suprato namie turintis neprašytų svečių. 

— Sveikas sugrįžęs namo, vyresnysis inspektoriau, - draugiškai 
šypsodamasis namų šeimininkui tarė Faršadas Inbrahimas. 

Jo milžinas pusbrolis nepasakė nieko. Jis tik žvelgė į Bekstrio- 
mą juodomis įdubusiomis akimis. Jeigu ne tas hipnotizuojantis 


griežimas dantimis, veidas atrodytų lyg iš akmens iškaltas. 


— Ir kuo gi galiu jums padėti, ponai? - pasiteiravo Bekstriomas. 


„Šūdas, ką man daryt?“ - karštligiškai svarstė jis. - Gal galėčiau 

įpilti jums po šlakelį? — pasiūlė, galva rodydamas virtuvės pu- 
sėn. 

— Mes negeriam, - purtydamas galvą atsakė Ibrahimas. Jis 
buvo patogiai įsitaisęs Bekstriomo mėgstamiausiame fotelyje, 
tuo metu pusbrolis stovėjo kambario viduryje ir tebespoksojo iš 
padilbų. - Nesijaudink, vyresnysis inspektoriau, - pridūrė jis. — 
Mes atėjome su taikiais tikslais ir norėtume tau pasiūlyti vieną 
verslo sandorį. 

— Įdėmiai klausau, - tarė Bekstriomas, bandydamas nepaste- 
bimai krestelėti savo geltonas linines kelnes, kurios, regis, staiga 
spėjo permirkti nuo prakaito, o kojos pačios pradėjo keistai dre- 
bėti. 

— Mus domina tavo kolegų užmačios, - paaiškino jam Farša- 
das, — ir, mano manymu, išeitys čia tėra dvi, - tęsė jis, tarsi garsiai 
mąstytų. 

"Tada įkišo ranką į kišenę, ištraukė iš jos pluoštelį banknotų 
po tūkstantį kronų ir padėjo ant marmurinio Bekstriomo stale- 
lio. Šis pluoštelis buvo stebėtinai panašus į tuos, kuriuos Beks- 
triomas buvo radęs tame nelaimingame aukso puode. Paskui 
Faršadas kažkodėl iš savo vidinės kišenės išsitraukė spyruoklinį 


dviašmenį peilį, atlenkė geležtę ir ėmė rakinėti nagus. 


„Iebūnie dvigubas spektaklis“, - nusprendė Bekstriomas. O ka- 
dangi pasirinkimo nebuvo, šiam vaidmeniui jis susitelkė savo 
visa esybe. 

— Pasigailėkit, pasigailėkit! - šūktelėjo jis, perkreipęs savo ap- 
valų veidą ir pakėlęs į viršų sunertas rankas, tarsi melstų gailes- 
tingumo. Paskui suklupo ant vieno kelio priešais milžiną Talibą 
lyg norėdamas jam pasipiršti. 

Talibo žandikaulis tučtuojau liovėsi krutėti, o jis pats žengtelė- 
jo atgal, su užuojauta žvelgdamas į maldaujantį Bekstriomą, pritū- 
pusį ant vieno kelio. Paskui milžinas gūžtelėjo pečiais ir atsisuko į 
savo viršininką. Mavyt, buvo sutrikęs, ar bent jau taip atrodė. 

— Elkis kaip vyras, Bekstriomai, nebūk boba, - griežtu tonu 
įspėjo Faršadas, papurtė galvą ir nukreipė į jį peilį. 

Kaip tik tą akimirką Bekstriomas pasiryžo pulti. 

Maždaug tuo pat metu, kai Stokholme, Kungsholmeno rajone, 
Bekstriomas buvo nuėjęs į savo mėgstamą barą, Kopenhagos po- 
licija gavo pranešimą. Trumpuoju numeriu jiems paskambino vie- 
nas Danijos pilietis, iš balso sprendžiant, vidutinio amžiaus vyriš- 
kis, bet prisistatyti jis nepanoro. 

Fazanų tako pabaigoje esančioje didelėje automobilių aikš- 
telėje, už poros šimtų metrų nuo buvusio „SAS“ viešbučio ir už 
penkių minučių kelio nuo miesto centro, stovėjo konteineris. Į jį 
kažkas buvo įmetęs lavoną, įsuktą į paprastą drobinį maišą nuo 
kombinuotojo kiaulių parašo. Žmogus maiše į konteinerį akivaiz- 
džiai neįsiropštė pats, o kad policijai būtų lengviau surasti, jį ten 
įkišę asmenys paliko kyšoti basas pėdas. 

— "Tai tiek ir norėjau pranešti, - prieš padėdamas ragelį pasakė 
policijai anonimas, kaip ir dauguma jų, paskambinęs iš mobiliojo 
telefono su išankstinio mokėjimo kortele, kurios neįmanoma at- 


sekti. 

Po trijų minučių į įvykio vietą atvyko pirmasis patrulių auto- 
mobilis, o pusvalandžio šie du uniformuoti policijos pareigūnai 
jau buvo sulaukę didžiulio būrio kolegų iš Kopenhagos krimina- 
linės policijos ir teismo ekspertų skyriaus. 

Maždaug tuo pat metu, kai Bekstriomas užsisakė dvigubą 
puodelį espreso ir vieną taurelę pavymui, policijos pareigūnai jau 
buvo atrišę maišą ir apžiūrinėjo išrengto žmogaus kūną jo viduje. 
Ant jam po kaklu parištos virvutės kabojo tvarkinga kortelė su 
užrašu: „Nasiras Ibrahimas, prašom perduoti Stokholmo polici- 
jai“. Į gerklę negyvėliui kažkas buvo sugrūdęs parkavimo bilietą, 
o sprendžiant iš sužalojimų, jis mirė ilga ir skausminga mirtimi. 

Pamoka musulmonui plėšikui, privirusiam košės, paspruku- 
siam ir numetusiam automobilį, vargu ar galėjo būti aiškesnė, 
o kadangi policija Kopenhagoje buvo įspėta iš anksto, jie iškart 
pranešė savo kolegai iš Švedijos, Stokholmo riaušių malšinimo 
būryje dirbančiam vyresniajam inspektoriui Jormai Honkame- 
kiui. Šis atsiliepė į skambutį stovėdamas gatvėje prie Bekstriomo 
namo, kur kolegos ir medikai tvarkėsi su dramatiškų įvykių pa- 
sekmėmis. 

Vyriausiąjį Nasiro brolį Faršadą kaip tik kėlė į greitosios pa- 
galbos automobilį. Du medikai atnešė jį neštuvuose, medicinos 
sesuo laikė lašelinę, o Faršadas gulėjo numautomis kelnėmis, 
visas kruvinas, ir kažką aimanavo Honkamekiui nesuprantama 
kalba. 

Jo pusbrolį Hasaną Talibą tik ką buvo išvežę kitu greitosios 
pagalbos automobiliu. Be sąmonės ir su kaklo įtvaru. Jį iš pasta- 
to išnešė trys medikai, o dabar gydytojas su slauge kovojo už jo 
gyvybę: 

Mažiausiai kliuvo, regis, kitam Nasiro broliui Afsanui. Nosis, 
tiesa, buvo lūžusi, drabužiai ir veidas kruvinas, rankos surakintos 
antrankiais už nugaros, o vedamas baisiai priešinosi, bet nepai- 
sant to atrodė beveik kaip visada. 

— Supisti mentai, aš jus visus padarysiu per subinę, - rėkė Af- 
sanas, kol du Honkamekio kolegos jį grūdo į riaušių malšinimo 


būrio autobusiuką. 


„Kas čia per šūdas?“ - papurtė galvą negalėdamas atsitokėti Hon- 
kamekis. 

— Kas čia per šūdas? - po minutėlės paklausė ir vyresnysis ins- 
pektorius Toivonenas, išlipdamas iš automobilio ir eidamas prie 


Honkamekio. 

Vos tik Talibas - toks milžinas, o suskystėjęs kaip boba, - aiškiai 
sutrikęs nusigręžė, Bekstriomas ryžosi atakuoti. Jis žaibo greičiu 
čiupo jam už kulkšnių ir iš visų jėgų truktelėjo. 

„Ialibas virto aukštielninkas lyg nupjauta eglutė, nors eglučių 
jo šalyje lyg ir nebuvo“, - nusistebėjo Bekstriomas. Tik rankomis 
sumosikavo ir tėškėsi tiesia nugara aukštielninkas, sprandu ir pa- 
kaušiu trenkdamasis į Bekstriomo kavos stalelį, netgi įskėlė stalvir- 
šį iš geriausio Kolmordeno marmuro. 

Tada Bekstriomas akimirksniu išsitraukė šautuvuką, pašoko 
ant kojų - tiesa, šiek tiek nerangiai, - dėl visa ko užmerkė kairiąją 
akį ir atidžiai nusitaikė. 

Faršadas taip pat atsistojo, pakėlė rankas, rodydamas, kad pasi- 
duoda, ir numetė savo peilį smaigaliu žemyn ant Bekstriomo pra- 
bangaus kilimo. 

— Ramiai, vyresnysis inspektoriau, - tarė Faršadas, mosikuoda- 


mas iškeltomis rankomis. 

— Make my day, punk! - užriko Bekstriomas ir paleido griaus- 
mingą salvę, nė nemanydamas taikytis į savo naujai iškloto parke- 


to grindis. 

Bekstriomo kaimynui iš tiesų net nereikėjo skambinti į pagalbos 
tarnybą, nes policija jau ir taip buvo pašonėje. 

Tą vakarą, kiek po vienuolikos, Sandros Kovač kompiuterio 
ekrane staiga ėmė judėti baltasis mersedesas, arba „Alfa-3“. Dar 
prieš kelias valandas jis ramiai stovėjo viršutiniame tos pačios dau- 
giaaukštės aikštelės aukšte, kur buvo paliktas ir leksusas. 

Kovač, Hernandes ir Motoelis kaip tik buvo netoliese, todėl 
vos po kelių minučių jie jau sekė mersedesą per kelių šimtų me- 
trų atstumą, o šis traukė tiesiai į Kungsholmeną. Afsanas vairavo, 
Faršadas sėdėjo priekyje, o Hasanas Talibas buvo išsikėtojęs ant 
galinės sėdynės. 

Kovač pranešė tai Lindai Martines radijo ryšiu. Martines krei- 
pėsi į kitą ekipažą, kuris kiek anksčiau tą vakarą sekė Bekstriomą, 
o dabar užkandžiavo „McDonald's“ restorane už kelių kvartalų 


nuo Bekstriomo pamėgtojo baro. 

Inspektorius tyrėjas Tomas Singas, įsivaikintas iš Malaizijos, ir 
kolega seržantas tyrėjas Gustavas Halbergas, nors ir su švediška 
pavarde, tačiau įvaikintas iš Pietų Afrikos, nedelsdami šoko į au- 
tomobilį ir grįžo prie baro, kuriame buvo palikę Bekstriomą prieš 
ketvirtį valandos, apsikabinusį didelę taurę konjako. Jis tebebuvo 
ten. O štai konjako nebe, nes priešais jį pastatyta taurė jau buvo 
tuščia. 

— Ką darom? - paklausė Halbergas. 

— Laukiam, - atsakė Singas. 


Praėjus penkioms minutėms Bekstriomas pasišaukė šviesiaplaukę 
barmenę, atsistojo, išsitraukė iš savo kišenės nemažą krūvelę ban- 
knotų, suglamžė sąskaitą, iš krūvelės išlupo penkių šimtų kronų 
kupiūrą ir papurtė galvą, kai barmenė, matyt, bandė jam atiduoti 
grąžą. 

— Kolega Bekstriomas, kaip matau, nesiskundžia nepritekliu- 
mi, - pastebėjo seržantas Halbergas. 

— O kaip tau atrodo, kurių velnių mes čia sėdim? - atšovė ins- 
pektorius tyrėjas Singas. Jis penkeriais metais ilgiau dirbo šį darbą 
ir buvo jau užsigrūdinęs vaikinukas. 


Kai Bekstriomas stojosi užmokėti, per dvidešimt metrų nuo jo 
laiptinės durų sustojo baltas mersedesas. Faršadas su Talibu išlipo 
lauk ir įėjo į namo laiptinę, o Afsanas pastatė automobilį, išjungė 
šviesas ir liko laukti. Kovač stabtelėjo kiek atokiau, per penkiasde- 
šimt metrų nuo jo. Užgesino variklį, šviesas, ir automobilis, šiek 
tiek pariedėjęs, sustojo. 

— Ką darom? - paklausė Magda Hernandes. 

— Bekstriomas, rodos, pareina, - atsakė Kovač, girdėdama kole- 
gą Singą per savo ausinę. - Tomas su Gustavu seka jį pėsčiomis, — 
tarė ji ir atsisukusi į Hernandes linktelėjo. 

— Kažkas čia ne taip, - papurtė galvą Motoelis. 

— Kaip suprasti „ne taip“? - sukluso Hernandes. 

— Kažkokia nuojauta, - paaiškino Motoelis. — Jaučiu, kad 
Bekstriomas nežino turėsiąs svečių. 

— Dirty Cop*, - piktai prunkštelėjo Sandra. - Žino, kur neži- 
nos. 

— Bekstriomo mobilusis išjungtas jau nuo pietų, - paprieštara- 
vo Motoelis. 

— Na ir kas, arba turi kitą mobilųjį, arba kitaip susitarė, kada 


susitiks, — tarė Kovač. 


Po keturių minučių Bekstriomas pasirodė prie savo namo ir dingo 
laiptinėje. 

— Net nesvajok, kad įsėlinsi ir paklausysi pro durų plyšį paštui 
įmesti, - Kovač metė įspėjamą žvilgsnį į Motoelį. - Mes be reikalo 
nerizikuosim. 

- Šūdas, kaip čia karšta. Ar nepyksi, jeigu atsidarysiu langą, ma- 
myte? — pasiteiravo Motoelis, nuleisdamas galinį langą žemyn. 

— Aš maniau, mėgsti karštį iš prigimties? — atsikirto Kovač. — 
Tik neperšalk, Frankai. 

— Tai sakai, „susitarė“? — metė jai Motoelis, tolumoje išgirdęs 
kažką dusliai pokštelint. Kai iššoko iš automobilio ir pasileido 


bėgti gatve, jau poškėjo be paliovos. Tai buvo duslus, prislopintas 


* „Parsidavęs faras“ (angl.). 

garsas, toks pat, kokį girdėjo tūkstantį kartų šaudykloje, kai su au- 


sinėmis treniruodavosi šaudyti iš tarnybinio ginklo. 


Afsanas Ibrahimas nieko nei matė, nei girdėjo. Jis klausėsi muzi- 
kos per savo „iPod“, niūniavo į taktą ir mėgavosi užmerkęs akis, 
kai staiga ėmė dėtis prasti dalykai, mat kažkas netikėtai atplėšė 
automobilio duris ir griebė jam už gerklės. Afsanas instinktyviai 
pačiupo tarp sėdynių padėtą peilį. Po akimirkos jis jau gulėjo ant 
grindinio pilvu į žemę, o kažkas, nuspyręs į šalį iškritusį peilį, pri- 
mynė jam ranką ir smarkiai spyrė į šoną, kai šis pabandė stotis. 
Paskui sugriebė už plaukų, atlenkė galvą ir užvožė kumščiu taip, 
kad net nosis trakštelėjo, o akyse sumirgėjo žvaigždutės. Paskui 
vožtelėjo dar ir dar kartą, kol jis nugrimzdo į tamsą ir nebegirdėjo 
nieko aplink. 

— Baik, Frankai! — riktelėjo Sandra Kovač. — Ar nori jį užmuš- 
ti? — ji nustūmė savo kolegą į šoną, apsižergė Afsaną per juosmenį 
ir užlaužusi jo rankas už nugaros surakino antrankiais, pirma deši- 
nę, paskui kairę. - Jėzus Marija, tu beprotis, - pakartojo ji. 

— Arabo išpera bandė mane nudurti, - pasakė Motoelis, galva 
rodydamas į peilį, nuskriejusį palei kanalizacijos angą kitapus ga- 
tvės. 

— Nurimk, Frankai, - tarė Kovač. - Jis nebeturėjo peilio, kai tu 
puolei talžyti. 


Frankas Motoelis, regis, jos nesiklausė. Jis tik truktelėjo pečiais, 


išsitraukė ginklą ir dingo Bekstriomo namo laiptinėje. 

Faršadas po pirmojo šūvio susmuko lyg maišas. Atrodo, kulka 
kliudė kairę koją, nors Bekstriomas niekada gyvenime nė nebūtų 
pamanęs ten taikytis. 

Jis paleido dar keletą šūvių, dėl viso pikto, kur tik pakliuvo, 
paskui viskas nurimo. Talibas gulėjo ant nugaros ir nejudėjo, akys 
buvo pusiau pramerktos, bet apsiblaususios, žandikaulis jau ne- 
krutėjo, iš nosies ir ausų lašėjo kraujas, o kojos keistai trūkčiojo. 
Pasilenkęs prie jo Bekstriomas ištraukė už diržo užkištą juodą pis- 
toletą ir įsikišo už savojo. 

Tada nužingsniavo prie Faršado, gulinčio ir dejuojančio ant 
grindų, susiėmusio kairiąją koją abiem rankomis. Jis kraujavo kaip 
šviežiai paskersta kiaulė, gadindamas brangų Bekstriomo kilimą, 
ir balsu apraudojo savo likimą. 

-— Tuoj užsičiaupsi, verksny nelaimingas, - pasakė Bekstriomas, 
ir, kad jau ėjo pro šalį, smagiai spyrė jam į tą pačią koją, kurią buvo 
jau kliudęs šautuvukas. 

Faršadas tik užvertė akis ir neteko sąmonės. Bekstriomas su- 
sikišo kišenėn banknotus ir mintyse nužvelgė situaciją. „Pagaliau 
nors truputis ramybės“, - pamanė jis, bet kaip tik tą akimirką sus- 
kar.bo telefonas. 

— Bekstriomas, - burbtelėjo į ragelį jis, žvilgsniu klaidžiodamas 
po betvarkę namuose. 

- Kokia situacija, Bekstriomai? — paklausė moters balsas. - Čia 
Kovač iš sekimo komandos, - prisistatė ji. 

— Normali, - atsakė Bekstriomas. 

— Aš stoviu ant laiptų prie tavo buto su savo kolegomis ir galvo- 
ju, gal kartais norėtum mus įsileisti vidun, - tarė Kovač. 

— Asilų iš greitojo reagavimo būrio su jumis nėra? - paklausė 
Bekstriomas. Jis neketino dar kartą lipti ant to paties grėblio. 

— Tik normalūs kolegos, - patikino Kovač. 

— Gerai, - tarė Bekstriomas. - Minutėlę. 

Tada nunešė pinigus į savo slaptą vietelę, šliūkštelėjo sau viskio 
ir užsikišo šautuvuką už diržo, nors ten jau buvo mažoka vietos. 

„Tikriausiai viskas, - pamanė Bekstriomas, ir dar kartą nužvel- 
gė visą šią betvarkę. - Mažą ką“, — tarė sau jis. 

Paskui atidarė duris ir įleido vidun kolegas, o pats atsisėdo ant 
sofos gurkšnoti stipriojo gėrimo. Dėl viso pikto šliūkštelėjo dar. 
„Kur, po velnių, ritasi mūsų policija?“ - liūdnai svarstė Bekstrio- 
mas. Štai jis mažiausiai ketvirtį valandos buvo mirtiname pavo- 
juje, kol galų gale vienas pats pajėgė atstatyti tvarką ir sugrąžinti 
harmoniją. Jo darbdavys tegalėjo pasiūlyti penketą apsisnarglė- 
jusių vaikų, pasirodžiusių tik po laiko. Dvi moteris, du negrus ir 
dar vieną vargšelį, kuris tik pusiau negras, tad tikriausiai kolegos jį 
laiko užguję. „Kas, po velnių, darosi su Švedijos policija?“ - mąstė 


Bekstriomas. 

Po pusvalandžio atvažiavęs Peteris Niemis tik stabtelėjo tarpdu- 
ryje ir giliai atsiduso. „Kadaise čia buvo nusikaltimo vieta, — pa- 
galvojo jis. - Teoriškai dar tebėra, nors čia bus praėję jau kokie 
penkiasdešimt žmonių, medikų ir policijos pareigūnų, iškilnoju- 
sių viską, ką tik galėjo pakelti, ir pridėliojusių pirštų atspaudų ant 
visko, ko nepakėlė. 

— Gerai, - tarė Niemis. - Paprašysiu visų dingti iš buto, kad 
mes su kolega galėtume imtis darbo. 

— Nenusišnekėk, Niemi, - atsakė Bekstriomas. - Aš čia gyve- 
nu. 

— Bekstriomai, Bekstriomai, - palingavo galva Niemis. „Ma- 
tyt, šokas“, - pamanė jis. 

- Štai tau Talibo pistoletas, - tarė Bekstriomas, dėdamas jį ant 
apgailėtinos griuvenos, kuri kadaise vadinosi jo kavos staleliu su 
dailiu stalviršiu iš Kolmordeno marmuro. - O čia maniškis, - pri- 
dūrė jis. 

— Otas peilis ant grindų? - galvos mostu parodė Niemis. 

— Faršado Ibrahimo, - atsakė Bekstriomas. - Imk ir neškis, ne- 
sivaržyk. 

— O kulkų skylės? - kamantinėjo Niemis. 

— Kas vyko, tas vyko čia, - tarė Bekstriomas. — Tie suskiai ma- 
tyt atrakino spyną ir laukė, kol grįšiu. O tada jau užvirė velnia- 
va, — gūžtelėjo jis pečiais. „Visa kita pats išsiaiškink“, - pridūrė 
mintyse. 

- Ar be tavęs dar kas nors šaudė, Bekstriomai? - paklausė Či- 
kas Hernandesas. 

— Neturiu supratimo, - pamelavo Bekstriomas. - Velnias, vis- 
kas įvyko taip greit, taip susijaukė, jeigu galima taip pasakyti. O 

dabar, ponai, atsiprašysiu, - pridūrė jis. - Jauskitės kaip namie. 
Man reikia truputį prigulti. 
Tai pasakęs jis nukulniavo į miegamąjį ir užsidarė duris. Nie- 


mis su Hernandesu tik susižvalgė ir gūžtelėjo pečiais. 


Po valandos pas Bekstriomą atvažiavo Ana Holt ir jo kolegė Ani- 
ka Karlson. 

— Kaip jautiesi, Bekstriomai? — pasiteiravo Holt. 

— Kuo puikiausiai, - atsakė jis, nors savijauta buvo ne per ge- 
riausia. Be to, viskas plaukė tarsi per miglą. Tarsi ne jam visa tai 
būtų nutikę. 

— Ar galiu tau kuo nors padėti? - paklausė Holt. - Tave apžiū- 
rės medikai, bus aptarimas, ir, beje, užsakiau tau kambarį viešbu- 
tyje. 

— Pamiršk, - atsakė Bekstriomas, tvirtai purtydamas galvą. 

— Ar nesupyksi, jeigu pasiliksiu tave prižiūrėti? - paklausė Ani- 
ka Karlson. - O paskui galėsiu šiek tiek aprvarkyti svetainę. Kal- 
bėjau su Niemiu, jis nieko prieš, - įkalbinėjo ji. 

— Kaip nori, - nustebęs atsakė Bekstriomas. „Lesbė man siūlosi 
sutvarkyt svetainę. Man! Kur, po velniais, mes ritamės?“ — pama- 
nė jis. 

— Miegosiu ant sofos, pažadu, - šyptelėjo Anika Karlson. 

— Gerai, - sutiko Bekstriomas. „Ką ji čia nusišneka? — nesu- 
prato jis. 

— Gatvėje jau koks penkiasdešimt žurnalistų, - įsiterpė Holt. 
Tu tikriausiai neprieštarausi, jeigu prie durų paliksiu kelis parei- 
gūnus? 

— Nė kiek, - gūžtelėjo pečiais Bekstriomas. 

— Pasikalbėsim rytoj, - tarė Holc. - Jei norėsi, paskambink. 

Bekstriomas palindo po dušu. Stovėjo ir leido vandeniu tekėti jo 
kūnu. Paskui nusišluostė, apsisiautė chalatu, pasiėmė vieną rudą ir 
vieną mėlyną piliulę iš buteliukų, kuriuos jam buvo išrašęs gydy- 
tojas Mengelė, ir nuėjo į lovą. Užmigo iškart, vos tik padėjęs gal- 
vą ant pagalvės, o kai atsibudo, pirmiausia užuodė šviežiai išvirtą 


kavą ir bandeles su sūriu ir sviestu. 


— Labas rytas, Bekstriomai, - plačiai nusišypsojo jam Anika Karl- 
son. - Atnešti į lovą, ar pusryčiausi virtuvėje? 
— Virtuvėje, - atsakė Bekstriomas. „Verčiau nerizikuosiu“, - pa- 


manė jis. 


/0 


Antradienio rytą Ana Holt su Toivonenu apžvelgė situaciją. 


Karolinskos ligoninės neurochirurgijos skyriuje Hasanui Talibui 
tą naktį buvo atliktos dvi operacijos. Po sunkios traumos kraujavo 
smegenys, intensyviosios terapijos skyriuje gydytojai kovojo už jo 
gyvybę. 

Hasanas Talibas buvo dviejų metrų ūgio ir šimto trisdešimties 
kilogramų raumenų kalnas, varantis baimę visam Stokholmo nu- 
sikaltėlių pasauliui, netgi tokiems pat kaip jis, bet štai parvirto 
aukštielninkas ir susitrenkė galvą į kavos stalelį. Jei būtų buvęs ei- 
linis niekšelis iš kokio nors filmo, greičiausiai būtų pakėlęs galvą, 
pasipurtęs, atsistojęs ir pritalžęs Bekstriomą kaip obuolį. O tikro- 
vėje buvo neaišku, ar išgyvens. 

Faršadas Ibrahimas taip pat naktį praleido operacinėje, nors 
vienintelė jam kliuvusi kulka pataikė kaip tik ten, kur reikalavo 


policijos darbo taisyklės, žemiau kairiojo kelio. Pirmiausia, kaip 


367 


LEIF G. W. PERSSON 


ir reikėjo tikėtis, kulka sutrupino abu kojos kaulus, blauzdikaulį 
ir šeivikaulį, tiksliai pagal planą. Bet paskui nutiko šis tas nepla- 
nuoto. Kulka buvo naujoviška, išsiplečianti pataikius į taikinį, mat 
taip, nors ir padaroma didesnė skylė pašauto žmogaus kūne, bet 
esti mažesnė rizika, kad kulka perskros kiaurai arba atšoks. Šį kartą 
atskilusi kulkos apvalkalo skeveldra perskrodė šlaunikaulį ir pažei- 
dė šlaunies arteriją. Kol Faršadą nuvežė į ligoninę, jis buvo netekęs 
trijų litrų kraujo. Greitosios pagalbos automobilyje dukart buvo 
sustojusi jo širdis. Po dešimties valandų jis gulėjo intensyviosios te- 
rapijos skyriuje, ateities prognozės buvo neaiškios. 

Jaunesniajam broliui sužalojimai buvo nustacyti čia pat gatvėje, 
prie Bekstriomo namo. Lūžusi nosis, galimai lūžę dešinės rankos 
pirštai ir plaštakos kaulai. Nieko tokio, kuo negalėtų pasirūpinti 
kalėjimo medikai. Kelias iki centrinės policijos būstinės buvo ne- 
ilgas, tačiau vežamas riaušių malšinimo autobusu jis nualpo ir su- 
smuko ant grindų. Iš pradžių pareigūnai manė, kad apsimetinėja, 
paskui vis dėlto nutarė vežti į Karolinskos ligoninę, ir, nepraėjus nei 
valandai, Afsanas taip pat atsidūrė ant operacinės stalo. Keli lūžę 
dešinės pusės šonkauliai, subliuškęs pradurtas plautis, bet būklė vis 
vien geresnė nei brolio ir pusbrolio. 

— Tikrai išgyvens, - patvirtino Honkamekiui chirurgas. - Ne- 
bent, žinoma, atsitiks kažkas nenumatyto, - pridūrė jis, kaip gydy- 
tojai paprastai mėgsta. 

Nasiras Ibrahimas buvo negyvas, nukankintas, atrodo, pačiu 
paprasčiausiu lituokliu. Kaukolė suknežinta klasikiniu buku daik- 
tu, nors konkrečiai neaišku kokiu. Tikrumo dėlei jis dar buvo pa- 
smaugtas laidu, ant kurio po kaklu kabojo kortelė su užrašu. Kūną 
turėjo atvežti į Solnos teismo medikų laboratoriją tą pačią dieną, 
jei kartais Švedijos paralogai anatomai norėtų dar kartą patikrinti 

tai, ką jau išsiaiškino jų kolegos danai iš Kopenhagos universiteto 


ligoninės teismo medicinos skyriaus. 


Saugumo dėlei prieš keletą valandų įtariamiesiems Faršadui Ibrahi- 
mui, Afsanui Ibrahimui ir Hasanui Talibui buvo išduoti arešto or- 
deriai dėl pasikėsinimų nužudyti vyresnįjį inspektorių tyrėją Evertą 
Bekstriomą ir inspektorių tyrėją Franką Motoelį bei dėl nelegalių 
ginklų laikymo. Daugiau aplinkybių turėjo paaiškėti netrukus. 
Daug daugiau. 

Nors nė vienas iš tų trijų įtariamųjų negalėjo nei pajudėti, nei 
pakilti iš savo ligoninės lovų, juos saugojo įspūdingas skaičius poli- 
cininkų. Dvidešimt uniformuotų pareigūnų iš greitojo reagavimo 
ir riaušių malšinimo būrio bei paprastų policijos pajėgų. Taip pat ir 
pustuzinis tyrėjų, kuriems staiga nebereikėjo skubėti. 


Vyriausiasis inspektorius Toivonenas tuo nebuvo patenkintas. 

— Paaiškink man, kaip tas mažas tešliukas keliais šūviais sugebėjo 
paleisti velniop visą policijos darbą, - paklausė savo viršininkės, niū- 
riai spoksodamas raudonomis akimis. - Čia Švedija ar ne Švedija? 

— Na, - nutęsė Ana Holt. - Kol kas Švedija, bet ne viskas taip 
paprasta, kaip sakai. 

— Nasirą nužudė, Faršadas su Talibu ir Afsanu guli intensyvio- 
sios terapijos skyriuje, - priminė Toivonenas, demonstratyviai skai- 
čiuodamas juos ant pirštų. 

— Na, - pakartojo Holt, - visų pirma, kolega Bekstriomas prie 
Nasiro nužudymo savo nagų neprikišo. Dėl to tau reikėtų kreiptis į 
poną Okarę ir jo draugelius, - pasiūlė ji. 

„Ji ką, iš manęs tyčiojasi?“ —- pamanė Toivonenas. Per savo ilgą 
karjerą policijoje jis buvo jau nežinia kiek kartų beprasmiškai kalbi- 

nęs Frederiką Okarę ir jo bičiulius iš „Pragaro angelų“. Po paskuti- 
nio pokalbio Okarė, prieš nueidamas su savo glotniai susišukavu- 
siu advokatu, netgi paplekšnojo jam per petį. 

— Tu juk prakeiktas suomis, Toivonenai? - pasitikslino Okarė. 

— Kuo čia dėta Suomija? — savo ruožtu paklausė Toivonenas, 
bandydamas atlaikyti žvilgsniu jo pašaipią šypseną. 

- Tikriausiai pažįsti mūsų buvusį vadą, - paaiškino Okarė. - Jis 
irgi prakeiktas suomis. Tarp kitko, tau siunčia linkėjimų. Jei norėsi 
pasilakstyt ir išgert alaus, paskambink. 

Toivonenas jam nepaskambino. Dabar neturėjo kur dėtis, ir tai 


jo nė kiek nedžiugino. 


— Niemis sako, - toliau tęsė Toivonenas, nė neketindamas taip 
lengvai pasiduoti, - kad Faršadas kišenėje turėjo raktą nuo Beks- 
triomo buto. 

— Jei gerai supratau, neseniai pagamintą dublikatą, - tarė Holc. 
Ji taip pat jau buvo šnektelėjusi su Niemiu. 

— Vis tiek labai keista, kad būtent nuo Bekstriomo buto, - at- 
kakliai laikėsi savo Toivonenas. 

- Suprantu, kur suki, ir žinau Bekstriomo reputaciją, bet jeigu 
jie tik norėjo jam duoti kyšį, tai būtų tiesiog pasibeldę. O jei vis tik 
to ir atėjo, tuomet derybos, atrodo, ne itin nusisekė. Man labai ne- 
sinori tuo patikėti, - pasakė Holt, garbinga policijos pareigūnė. 

— Gal jie atsinešė per mažai pinigų, - spėliojo Toivonenas. — 
Niemis sako, kad Faršadas su savimi neturėjo nė skatiko. 

— Taip, taip, - nesileido į spėliones Holt. - Gal nespėliokime 
ir nenukrypkime nuo esmės. Sprendžiant iš visko, ką mes kol kas 
žinome, Faršadas su Talibu įsigavo į Bekstriomo butą be jo žinios 
ir užklupo jį netikėtai. Galbūt norėjo jį nužudyti, pagąsdinti, šan- 

tažuoti, priversti talkinti. O gal bandė papirkti. Mes to nežinom. 
Atrodo, kad Bekstriomas pagrįstai gynėsi. Ir šovė Faršadui į koją 
pagal visas taisykles. 

— O kaip tuomet kitos penkios kulkos? Kurias Niemis iškrapš- 
tė iš sienų ir lubų? 

— Matyt, buvo didelė sumaištis. Bekstriomas sako, kad jiedu 
puolė jį vos tik įėjus į butą. Talibas su pistoletu rankoje, Faršadas 
su peiliu. Bekstriomas spėjo išsitraukti ginklą, pradėjo šaudyti. 
Kas tau čia nepatinka? 

— Pataisyk, jeigu klystu, - tarė Toivonenas ir giliai įkvėpė, kad 
nesprogtų galva. „Aš ramus“, - tikino pats save. - Žodžiu, Beks- 
triomas pargriovė Talibą ant žemės, nuginklavo ir pritrenkė iki są- 
Kai Talibas jau nebekėlė grėsmės, jis pašovė Faršadą į koją, labai 
taikliai, šiek tiek žemiau kelio. Nors Faršadas tuo metu puolė jį su 
peiliu. Ar gerai supratau? — pasiteiravo Toivonenas. 

— Daugmaž, - gūžtelėjo pečiais Holt. - Pasak mūsų kolegės 
Karlson, kuri su Bekstriomu šįryt pusryčiavo, jis teigia parbloškęs 
Talibą kažkokiu keistu triuku, nes vaikystėje lankė dziudo. Atseit, 
jam gerai sekėsi treniruotis. O Talibas, nelaimei, griuvo aukštiel- 
ninkas ir atsitrenkė galva į Bekstriomo kavos stalelį, bet tokiomis 
aplinkybėmis mes gi negalime kaltinti Bekstriomo. Paskui, kai 
Faršadas šoko prie jo su peiliu, Bekstriomas peršovė jam kelį. 

— Tai yra, taip jis pats sako. 

— Aš kalbėjausi ir su Niemiu, ir su Hernandesu. Per teismo eks- 
pertų apžiūrą jie nerado nieko, kas prieštarautų Bekstriomo ver- 
sijai. Dėl Talibo abu netgi nekelia klausimo. Į lubas, pagal viską, 
taip pat negalėjo būt šaudoma stovint ramiai. Tai lyg ir sutampa su 


Bekstriomo žodžiais. 

— Teismo ekspertų apžiūra, kurgi ne, - piktai prunkštelėjo Toi- 
vonenas. - Pati matei, kaip ji vyko. Tame bute maklinėjo mažiau- 
siai kokie penkiasdešimt žmonių. 

— Mes su tavim irgi, kaip ir visi kiti kolegos. Čia irgi ne Beks- 
triomo kaltė. 

— Ne ne, gink Dieve, - pasakė Toivonenas. - Duokim tam teš- 
liui medalį ir pridėkime prie atlyginimo. Tarp kitko, ar pastebėjai, 
kokie baldai pas tą teš... 

— Pala, pala, Toivonenai, - nutraukė jį Holt. 

— Ką? Įdėmiai klausau, - atsakė šis. „Aš ramus, visai ramus“, — 
tikino save mintyse. 

— Aš jau imu manyti, kad tu pavydi mūsų brangiam Bekstrio- 
mui, — šyptelėjusi tarė Holt. „Vaikai, visai kaip vaikai“, - pamanė 


ji, akimis nulydėdama iš kabineto žygiuojantį Toivoneną. 


Netgi vakaro žiniose Bekstriomą pateikė kaip naują tautos didvy- 
rį. Kai kurie jo kolegos tik purtė galvas, spėliodami, kaip, po galais, 
taip galėjo nutikti. Galiausiai beveik visi nutarė patylėti ir susitai- 


kyti. Tik vienas kitas išreiškė abejones. 


Vienas iš jų buvo Jorma Honkamekis. Karolinskos ligoninės tarp- 
duryje jis kaktomuša susidūrė su Franku Motoeliu. 

- Kas ten per velnias nutiko? Žinok, niekaip nesuprantu, rim- 
tai, — atsiduso Honkamekis. 

— Apie ką tu? - paklausė jo Motoelis, o jo akys staiga tapo juo- 
dos lyg dangus virš savanos gūdžią žiemos naktį. 

— Apie tą mažą tešlių, - paaiškino Honkamekis. 

— Galvok, ką šneki, - atšovė jam Motoelis, nudelbęs akis. - Juk 
jis didvyris. Kalbėk pagarbiau. 


/1 


Bekstriomas su Anika Karlson išsėlino iš namų pro vidinį kiemą. 
Iš gatvės pusės prie namo buvo tikras chaosas, ir uniformuoti pa- 
reigūnai turėjo darbo per akis. Būriavosi žurnalistai ir smalsūs pra- 
civiai, keletas asmenų bandė patekti į vidų ir įsitikinti, kad Beks- 
triomas ten tikrai gyvena. Prie pastato žmonės nešė laiškus, gėles ir 
dovanėles, išaugo savotiškas memorialinis sodas su transparantais 
ir žvakėmis, nors lauke tvyrojo vasariška šiluma. 

— Du dalykai, - pasakė Anika, kai tik jiedu įlipo į automobi- 
lį. - Tau reikia dalyvauti aptarime ir pasikalbėti su kolegomis iš 
vidaus tyrimų skyriaus. 

— Ar būtina? - paniuro Bekstriomas. 

— Kuo greičiau, tuo geriau, ir bus baigta, - nukirto Anika Karl- 
son. - Ką pirma renkiesi? 

— Pati ir nuspręsk, kad jau taip, - atšovė Bekstriomas. 

— Labai protingas sprendimas, - atsakė Anika Karlson, tada 


paplekšnojo jam ranką ir šyptelėjo. 

—" 


Aptarimas praėjo greitai. Jam buvo paskirtas Bekstriomo buvęs ko- 
lega iš Valstybinės nusikaltimų tyrimo tarnybos, pats spėjęs patirti 
pervargimą darbe ir asmenybės krizę, paskui vėl acsiskleisti ir rasti 
sau naują vaidmenį nuolat kintančioje policijos organizacijoje. 

- Kaip jautiesi, Bekstriomai? - pasiteiravo jo buvęs bendradar- 
bis, palenkęs galvą į šoną. 

— Puikiai, - atsakė Bekstriomas. - Kaip niekada. O kaip tu? 
Girdėjau, buvai liepto galą priėjęs? „Žmogeli tu niekam tikęs“, — 
mintyse nusišaipė jis. 

Bekstriomas su juo neužtruko net penkių minučių. 

— Bet ką man rašyti ataskaitoje? — paklausė kolega. 


— Pasitelk vaizduotę, - patarė Bekstriomas. 


Apsilankymas Stokholmo policijos vidaus tyrimų skyriuje užtru- 
ko net valandą. Bekstriomui ir anksčiau buvo tekę keletą kartų ten 
apsilankyti. Visi ginčijosi ir atvirai keitėsi nuomonėmis pakeltu 
tonu, kaip kolegoms ir dera, todėl viskas truko gerokai ilgiau. Šį 
kartą jie iš pradžių maloniai pasiūlė kavos, o pats vyresnysis ins- 
pektorius, vadovaujantis Skundikų skyriui, asmeniškai jį pasitiko 
ir dar patikino, kad niekas, esą, jo niekuo neįtarinėja. Tai išgirdęs 
Bekstriomas tik susižvalgė su Anika Karlson, atlydėjusia jį, jeigu 
kartais prireiktų liudininkės, be to, ji buvo policininkų profsąjun- 
gos atstovė Vakarų regione. 

Viskas, kas iki šiol buvo paaiškėję, neabejotinai patvirtino 
Bekstriomo įvykių versiją. Teismo ekspertų komanda, tai yra, Pe- 
teris Niemis ir Chorchė Hernandesas, rado gausybę tai liudijančių 
įkalčių. Pirmieji į įvykio vietą atvykę policijos pareigūnai, tai yra 

Sandra Kovač, Frankas Motoelis, Magda Hernandes, Tomas Sin- 
gas ir Gustavas Halbergas, vienbalsiai paliudijo jo naudai. 

— Su Motoeliu kalbėjome vos prieš valandą. Jis, kaip žinia, 
atbėgo į butą pirmasis, ir kiek pasakojo, reikalai buvo išties pras- 
ti. Sakė, kad viskas atrodė kaip po karo, ir kad likai gyvas tik per 
stebuklą, Bekstriomai. Pats, tikriausiai, taip pat jau girdėjai, kad 
vienas iš užpuolikų mėgino nudurti Motoelį lauke, prieš pat jiems 
atskubant į vidų tau padėti. 

— Siaubas, - pasakė Bekstriomas. - Vargšas jaunuolis. Tarp kit- 
ko, kaip jis dabar? „Ką reiškia padėti? Tai snargliai“, - pamanė jis. 

— Gerai, kaip tokiomis aplinkybėmis, - nesileisdamas į smul- 
kmenas atsakė tyrėjas. - Ką gi, išties turime tiktai keturis klausi- 
mus, — tarė jis. 

— Įdėmiai klausau, - pasakė Bekstriomas, o Anika Karlson iš- 


kart prisimerkė, net buvo smagu žiūrėti. 


Grįždamas į savo butą pusę dvyliktos nakties Bekstriomas su savi- 


mi turėjo tarnybinį pistoletą. Kam? 


— Buvau tarnyboje, - atsakė Bekstriomas. - Turint omenyje da- 
bartinę padėtį, mes su kolegomis ginklus nešiojamės visuomet, kai 
paliekame nuovadą. Grįžau namo persirengti ir truputį užkąsti 
prieš grįžtant atgal į Solnos policijos nuovadą. 

— Mes šiuo metu galima sakyti ištisą parą dirbame, - įsiterpė 
Anika Karlson. - Tiriame dvi dvigubas žmogžudystes, ir jos abi, 
rodos, susijusios su ginkluotu apiplėšimu Bromoje. Mums tragiš- 
kai trūksta žmonių. Du žmogžudysčių tyrimai, o pareigūnai tik 
šeši. 

„Šakės, - apstulbo Bekstriomas. - Ji gal tikrai mane įsižiūrėjo, 
ar ką?“ 
— Taip, tragiška, — sutiko tyrėjas ir palingavo savo žila galva. — 


Šiuo metu mums visiems striuka. 


Faršadas Ibrahimas turėjo raktą nuo Bekstriomo buto. Ar Beks- 


triomas bent numano, iš kur jis galėjęs jį gauti ? 


— Tai jau tikrai ne iš manęs, - atsakė Bekstriomas. - Akyse ne- 
buvau matęs Ibrahimo, kol jis neužpuolė manęs įsibrovęs į butą. 
Turiu du raktus, vieną laikau darbe, stalčiuje, antrą nešiojuosi su 
visais kitais raktais. Na, dar namo ūkvedys turi dublikarą. 

— Nenumanai, kaip Ibrahimas gavo tą raktą? 

— Ne, - pamelavo Bekstriomas. Jis jau buvo supratęs, kur čia 
šuo pakastas, bet ketino pats išsiaiškinti su Gegura ir Tatjana Tu- 
ren. - Aš nepamečiau rakto, jei to tu klausi. Jeigu būčiau pametęs, 
būčiau iškart spyną pakeitęs. 

— O ūkvedys? - iškėlė prielaidą tyrėjas. 

— Kad nelabai jį pažįstu, - atsakė Bekstriomas. 

— O tas antras raktas, kur guli darbe, stalčiuje. Ar tą stalčių lai- 
kai užrakintą? 

— Pala, pala, - paprieštaravo Bekstriomas. - Tu rimtai man sa- 
kai, kad kas nors iš kolegų galėjo perduoti mano namų raktą to- 
kiam tipui kaip Ibrahimas arba Talibas? 

— Gal kas iš valytojų? — neatlyžo tyrėjas. 

— Man rodos, toliau diskutuoti neverta, - įsiterpė Anika Karl- 


son. - Be to, kaip čia pasakius, ne mes turime rūpintis tokiais rei- 


kalais. 

— Ne, žinoma ne, - sutiko tyrėjas. 
„Reikės nepamiršti padėti į stalčių raktą, - galvojo Bekstrio- 
mas. — Dėl viso pikto. Bet iš kur dabar gauti panašų, tik ne nuo 


mano buto?“ 
Bekstriomas savo bute gėrė alkoholį. Kodėl? 


— Išgėriau viskio, - paaiškino Bekstriomas. - Širdis nesveikai dau- 
žėsi, tai norėjau nusiraminti. Jau žinojau, kad tąnakt nebevažiuo- 
siu į darbą, ir savo ginklą buvau atidavęs Niemiui iškart, kai tik jis 
pasirodė. 

Tyrėjas ir tai kuo puikiausiai suprato, gal netgi juo dėtas pats 
būtų padaręs tą patį. 


„Kokia laimė“, - mintyse nusišaipė Bekstriomas. 


Iš viso Bekstriomas paleido šešis šūvius. Vienas iš jų kliudė Faršadą 


Ibrahimą. Ar jis galėtų pasakyti, kuris? 


— Pats paskutinis, - atsakė Bekstriomas. - Dabar, kai turėjau laiko 
gerai pagalvoti, esu tuo beveik įsitikinęs. 

Pirmiausia jį puolė milžinas Talibas, laikydamas rankoje gin- 
klą. Bekstriomas gindamasis išsitraukė savąjį. Keletą šūvių paleido 
galynėdamasis su Talibu, prieš pargriaudamas jį ant žemės ir nu- 
ginkluodamas plikomis rankomis. 

— Paskui mane puolė tas kitas, norėjo padurti peiliu, - aiškino 
Bekstriomas. - Taigi aš nusitaikiau ir šoviau į kairę koją, kuo že- 
miau. 

— Taip, — atsiduso tyrėjas. - Na ką gi, matyt, viskas. Kartais 
tikrai, rodos, pats likimas globoja mus, policijos pareigūnus. 

— Ką toliau nori veikt, Bekstriomai? — pasiteiravo Anika Karl- 
son. - Nori važiuot namo ir pailsėt valandėlę kitą? Ir užkąsti, ti- 
kriausiai, reikėtų? 

— Į nuovadą. Bus gerai ir mėsainis kur nors pakeliui, - atsakė 
Bekstriomas. - Juk bylos tyrimas laukia. 

— Kaip pasakysi, Bekstriomai, - tarė Karlson. 


/2 


Nadja jį apkabino ir pakuždėjo šį tą į ausį. 

— Į tavo stalčių įdėjau maišelį. 

Bekstriomas kone susigraudino. Kaip visada, kai kas nors jam 
paglostydavo širdį. 

— Dėkui, Nadja, - pasakė jis. „Ak tie rusai, sentimentalūs, žal- 


čiai, - pridūrė mintyse. 


Jaunasis Stigsonas atsistojo ir atidavė pagarbą, nors net nevilkėjo 
uniformos. 

— Sveikas sugrįžęs, šefe, - pasveikino jis. - Džiaugiuosi maty- 
damas. 

— Ačiū, - padėkojo Bekstriomas, plekšnodamas jam per petį. 


„Kažin, gal ir tėvas vaikystėje prie jo lindo?“ - spėliojo jis. 


— Gerai, kad viskas gerai baigėsi, - pasidžiaugė Almas. 
— Dėkui, - atsakė Bekstriomas. „Pataikūne tu nelaimingas. Ne- 
gana to, kad psichas, tai dar į šikną lendi“, - pamanė jis. 

— Kaip džiaugiuos, kad tu gyvas, - pasakė Felicija Peterson ir sti- 
priai jį apkabino. Tiesiog apglėbė rankomis kaklą ir tvirtai spus- 
telėjo. 

— Na jau, na, - numykė Bekstriomas. „Bobos pametusios dėl 


manęs galvą“, - nusprendė jis. 


— Grįžtam prie reikalų, - galiausiai paskelbė Bekstriomas. - Ko- 
kių turit naujienų? 

Viskas ėjosi pagal planą. Na, bent jau daugmaž. Tik gyventojų 
apklausos Rinkebiu vargiai stūmėjosi, kad ir kaip būtų gaila. Jo- 
kios įdomios informacijos, nors tenykščiai kolegos stengėsi išsi- 
juosę, kaip tikino Anika Karlson. 

Planai apklausti visą Danielsono pažįstamų ratą taip pat šiek 
tiek strigo. Dauguma jo senų draugų ne itin norėjo ką nors pasa- 
koti, o keli iš jų Almui kėlė vis daugiau dvejonių. 

— Mūsų buvęs kolega Stolhamaris išties nelabai malonus žmo- 
gus. Gaila, bet visai nebe tas žmogus. 

— Dabar jau kitaip užgiedojai, - pasakė Bekstriomas ir nutaisė 
itin draugišką šypseną. 

— Nežinau, ar kitaip, - atsakė Almas. - Aš visą laiką turėjau 
dvejonių. 

Nadja Hiogberg tebeieškojo Danielsono buhalterinių doku- 
mentų. Ji buvo radusi ir patikrinusi kelias įmones, sandėliavimo 
paslaugų teikėjas. Iki šiol nepavyko aptikti jokių pėdsakų. 

Kol nebuvo Bekstriomo, Toivonenas jos klausinėjo, kaip sekasi 
ieškant sąsajų tarp Faršado ir Danielsono. Netgi siūlė pagelbėti, 
jeigu reikia. Sakė galintis perleisti porą žmonių iš ginkluoto api- 

plėšimo tyrėjų grupės. Nadja paaiškinusi, kad, jos manymu, viskas 
ir taip išsispręs sugrįžus jos viršininkui. Be to, ne jai priiminėti to- 
kius sprendimus. 

— Ką jis norėjo atsiųsti? — pasiteiravo Bekstriomas. - Kokius 
žmones norėjo įbrukti ? 

— Liuftą iš Valstybinės nusikaltimų tyrimo tarnybos ir Asfą iš 
Stokholmo centrinės nuovados, - atsiduso Nadja. 

„Tuščiagalvis ir Bukaprotis“, - pamanė Bekstriomas. Jis juos 
abu pažinojo. „Jau ir taip turiu nuosavą kelmą“, - mintyse nusi- 
šaipė. 

- Susitvarkysim ir be jų, - pareiškė Bekstriomas. „Ne, rim- 
tai, ką daugiau aš galiu pasakyti? - niršo mintyse. - Man bando 
smegenis ištaškyti, o tie iškart puola į mano tyrimą kaišioti saviš- 
kius: — Kas dar? - paklausė jis. 

— Na, man rodos, kad sužinojau kai ką įdomaus, - tarė Felicija 
Peterson. 


— Įdėmiai klausau, - paragino Bekstriomas. 


Felicija Peterson prisikasė iki Akofelio skambučių. Ji paprašė 
smulkių išklotinių, kam jis skambino per pastaruosius tris mėne- 
sius. Tas numeris, kurį rinko penkis kartus prieš pradingdamas, 
šmėžavo beveik kasdien. 

— Atrodo, jis tuo numeriu skambindavo beveik kiekvieną die- 
ną, - pasakė Felicija Peterson. - Dažniausiai anksti ryte. Tarp pu- 
sės šešių ir šešių, išnešiodamas laikraščius. Daugiau niekam jis taip 
dažnai neskambindavo. 

— Bet mes vis tiek nežinom, kas tas žmogus? - tarė Bekstrio- 


mas. 

— Ne. Ber tikrai ne koks bendradarbis, aš išklausinėjau. Niekas 
iš jo šeimos irgi nežino. Draugai taip pat. Tiesą sakant, jis ne per 
daugiausia jų ir turėjo. Daugiausiai bendraudavo su bendradar- 
biais iš kurjerių tarnybos arba su pažįstamais iš universiteto laikų, 
dar su pora mokyklos draugų ir vienu kaimynu. Nė vienas iš šių 
asmenų nežinojo, kieno šis numeris. 

— Tai kas juo naudojasi? Kokia jo buvimo vieta? — paklausė 
Bekstriomas. 

— Solna, - atsakė Felicija. - Solna, Sundbybergas. Visada tie 
patys ryšio bokštai. 

— O ar patikrinai policijos duomenų bazėse? 

- Žinoma, - tarė Felicija. - Numeris neįtrauktas į sekamų tele- 
fono numerių sąrašą. Dabar jau įtrauktas, nes aš jį ten įrašiau. 

— Gerai, - glostydamas smakrą numykė Bekstriomas. - Kažkas 
ne taip su tuo... Akofeliu. 

— Vis dar nežinai, kas tau neduoda ramybės, šefe? — pasiteiravo 
Felicija. 

— Senstu, - atsakė Bekstriomas. - Jei nusišypsos sėkmė, anks- 
čiau ar vėliau yla išlįs iš maišo. Laikykimės savo plano. Anksčiau ar 
vėliau įminsim mįslę. Nenuleisk rankų dėl Akofelio, Felicija. Nuo- 
jauta man kažką kužda. Norėčiau ką nors pasakyti tiksliau, bet kol 


kas tai tik nuojauta. 


„Štai, prašom, turėsite ką pamąstyti , - pamanė Bekstriomas. Jis 
jautė, kaip pamažu grįžta į savo vėžes. „Ne, rimtai, kokia dar nuo- 
jauta? Ir kaip, po velnių, atsikratyt pareigūnės Karlson, kad galė- 


čiau ramiai atsigert alaus?“ — suko galvą jis. 


r 


Tą popietę lėno policijos viršininkė sušaukė neeilinį savo koman- 
dos susirinkimą. Žiniasklaidos spaudimas darėsi nebepakeliamas. 
Žmonės reikalavo parodyti jų didvyrį, vyresnįjį inspektorių tyrėją 
Evertą Bekstriomą. Ji pati, tiesą sakant, neprisiminė tokio sujudi- 
mo dar nuo tada, kai buvo nužudyta Ana Lind*, bet tąsyk reporte- 
riai persekiojo ne ją, o tuometinį lėno policijos viršininką. Dabar 
jis ėjo kitas, mažiau visuomenei matomas pareigas, tačiau prireikė 
nemažai laiko ir pastangų atsikratyti to įkyraus žiniasklaidos dė- 
mesio. 

Naujasis žmogiškųjų išteklių skyriaus vadovas pradėjo idėjų 
paiešką nuo įdomaus pasiūlymo. Jis buvo dirbęs Nuosaikiųjų par- 
tijos politinėje komisijoje ir kartą ėjęs ministro pirmininko spau- 
dos atstovo pareigas. Kaip sykis prieš mėnesį dalyvavo Gimo dvare 
* Ana Lind (Anna Lindh) - Švedijos užsienio reikalų ministrė, 2003 m. užpulta 


vieno Stokholmo prekybos centro moteriškų drabužių parduotuvėje ir subadyta 
peiliu. 

vykusioje konfidencialioje, be galo įdomioje savaitgalio konferen- 
cijoje ir dabar manė, kad nebus nieko blogo atskleisti kelias pa- 
slaptis šiame uždarame rate. 

Žmonių tuštybė ir noras pasipuikuoti buvo neišmatuojami. 
Daugybė atliekamų apklausų tai patvirtino. Vadinamasis „savitai- 
gos koeficientas“ per tuos trisdešimt metų, kai pradėtos vykdyti 
panašios apklausos, tiesą sakant, niekada nebuvo toks aukštas kaip 
dabar, ir ši tendencija nenumaldomai augo. 

Kariuomenė ir policija, net paprasti muitinės pareigūnai, pa- 
krantės sargybiniai ir gaisrininkai norėjo aiškesnio skirstymo pagal 
laipsnį ir rangą, daugiau titulų, antpečių, ordinų, apdovanojimų 
ir medalių. Paprasti žmonės norėjo, kad karališkoji šeima švedų 
visuomenei taptų dar matomesnė, norėjo atkurti garbės apdova- 
nojimų sistemą, ir dauguma reikalavo juos teikti ne tik generolams 
ir kultūros veikėjams, bet ir paprastiems piliečiams, tokiems kaip 
jie. 

Taigi ministras pirmininkas, dalyvavęs diskusijoje paskutinę 
šios konferencijos dieną, pateikė vieną be galo įdomų pasiūlymą. 
Tai buvo išties drąsus ir išmintingo politiko vertas pasiūlymas, 
netgi vienas iš labiausiai skatinančių susimąstyti, kokį tik žmogiš- 
kųjų išteklių skyriaus vadovui yra tekę girdėti. 

— Tai kas per idėja? - paklausė lėno policijos viršininkė. 

— Kilnumas. Ministras pirmininkas siūlė apsvarstyti idėją, kad 
reiktų atkurti apdovanojimą už kilnumą. Maryt, finansų ministe- 
rija jau apskaičiavo, kiek milijardų galėtume sutaupyti nuo atly- 
ginimų, premijų ir išeitinių pašalpų. Šiais laikais žmonės vaikosi 
savo svajonių. Penkiolika minučių šlovės, ar galimybė parodyti 
užpakalį per realybės šou, patys palyginkite, - kalbėjo žmogiškųjų 
išteklių skyriaus vadovas. 

— Tai ką tu mums konkrečiai siūlai? - paklausė lėno policijos 
viršininkės vyriausioji patarėja. Ji buvo smulkaus sudėjimo, tokio 
pat amžiaus kaip viršininkė, ir labai palankiai vertino jų marketin- 
go maestro nuo pat jo pirmųjų dienų šitame darbe. 

— Policijos garbės aukso medalį, - paskelbė žmogiškųjų išteklių 


skyriaus vadovas. - Prestižiškiausią policijos pareigūnų apdovano- 


jimą, apie kurį buvom seniai pamiršę. 


Paskutinį kartą jį teikti svarstyta beveik prieš trisdešimt penkerius 
metus, po viename Normalmo aikštėje esančiame banke įvykusios 
dramos, kai du inspektoriai tyrėjai Jonis Jonsonas ir Gunvaldas 
Larsonas, vėliau pakrikštyti „Normalmo aikštės didvyriais“, išva- 
davo saugykloje uždarytą įkaitą ir išvilko iš banko nusikaltėlius, 
surakintus antrankiais, - kaip tik laiku, kad spėtų patekti į laikraš- 
čius prieš atiduodant spaudai ir sumirgėti visose vakaro žiniose, 
apsupti miško mikrofonų ir akinančių blyksčių. 

Tačiau tą kartą nepavyko. Tuometiniam policijos viršininkui, 
senyvam Liaudies partijos kandidatui, gavusiam postą tik iš bė- 
dos, tiesiog neužteko drąsos šiam sumanymui įgyvendinti. 

— Rinkimų kampanija buvo įpusėjusi, vyriausybei vadovavo 
socialdemokratai ir taip toliau, Palmė ėjo iš proto, taigi policijos 
viršininkas pabijojo. Neturėjo kiaušų, kaip sakant, - vaizdžiai pa- 
aiškino žmogiškųjų išteklių skyriaus vadovas. 

Paskutinį kartą šis medalis buvo įteiktas beveik prieš šešias- 
dešimt metų. Jį anuomet gavo Stokholmo policijos inspektorius 
Vikingas Ornas, nusipelnęs tokios garbės už lemiamą savo indėlį 
1948-ųjų lapkritį vykusiose vadinamosiose Margarino riaušėse. 

— Policijos garbės aukso medalis, - pakartojo lėno policijos vir- 


šininkė, tarsi tikrindama, ar pavadinimas malonus ausiai. Ji pati 

turėjo visiškai kitokį sumanymą, bet nusprendė jį pasilaikyti sau. 
Na, bent jau kol kas. - Kaip manai, ar galėtum tuo pasidomėt, 
Margareta? — pasiteiravo ji patarėjos. - Užsirašyk, ką surasi, o ryt 
iš pat ryto dar kartą aptarsim. 

— Mielai pasidomėsiu, — atsakė jai patarėja ir kažkodėl šiltai 
nusišypsojo naujajam žmogiškųjų išteklių skyriaus vadovui. - Su 


mielu noru, - pridūrė ji. 
Tiktai kas buvo tas Vikingas Ornas? 


Ir kas tos Margarino riaušės? 


/4 


Kas buvo tasai Vikingas Ornas? 


Vikingas Ornas gimė 1905 metais Klipano miestelyje, Skonėje. 
Jis buvo malūnininko Toro Balderio Orno ir Fidelijos Josefinos, 
mergautine pavarde Markov, sūnus. Policininkas ir legendinis 
imtynininkas, 1936 metų Berlyno olimpinėse žaidynėse laimėjęs 
graikų-romėnų imtynių aukso medalį sunkiasvorių kategorijoje. 
Žmonės kalbėjo, kad heraklišką jėgą jis įgijo dar būdamas jaunas 
berniokas, laiptais aukštyn ir žemyn tampydamas po devyniasde- 
šimt kilogramų sveriančius miltų maišus savo tėvo malūne gimta- 
jame Klipane. 

Kai Vikingą Orną 1926-aisiais priėmė į Stokholmo policiją, 
sielvartavo ir Klipanas, ir visa Skonė. Klipanas buvo Švedijos im- 
tynių lopšys. Vikingas Ornas jau buvo laimėjęs ne vieną titulą savo 
klubui, o dabar ketino išvykti į Stokholmą ir skinti laurus tenykš- 


tei bendruomenei. 

1936-aisiais Berlyne, per legendinį olimpinių žaidynių imty- 
nių finalą Berlyno sporto halėje, jis įveikė garsųjį Trečiojo reicho 
didvyrį, imtynių karalių Klausą Nikolajusą fon Habeniksą. Vos 
per minutę Ornas partiesė Habeniksą ant kilimo, sugriebė opo- 
nentą atvirkštinio užrakto judesiu ir atsistojo, savo milžiniškomis 
letenomis laikydamas jį galva žemyn, o tada galingai užriaumojo, 


žengė atbulas ir nušveitė fon Habeniksą į pirmą žiūrovų eilę. 


Po dvylikos metų šį švedą apdovanojo Policijos garbės aukso me- 
daliu. 


Vikingas Ornas tuomet buvo inspektorius ir vadovavo Stokhol- 
mo policijos riaušių malšinimo būriui. Prieš penkiolika metų, kai 
tik būrys buvo įkurtas, pirmasis jo viršininkas apibūdino jį kaip 
švediškąją Vokietijos smogikų padalinio versiją. Pokario metais jo 
paskirtis pasikeitė ir keliamos užduotys iš esmės buvo dvi: pervež- 
ti itin pavojingus kalinius iš vieno šalies kalėjimo ar kitos institu- 
cijos į kitą bei saugoti svarbius „pastatus, įstaigas ir kitas vertybes“ 
Karališkojoje sostinėje. 

Šiam būriui taip pat priklausė pirmasis specialus policijos pa- 
jėgų transportas. Tai buvo juodas didelis „Plymouth“ su aštuonių 
cilindrų „V“ formos varikliu, kuriame, neskaitant vairuotojo, su- 
tilpdavo dar dešimt pareigūnų. Visi buvo stambaus sudėjimo, mat 
Ornas sau žmones rinkdavosi, galima sakyti, vien tik iš Srokhol- 
mo policijos imtynininkų klubo. Jų autobusiukas liaudyje buvo 
vadinamas „Juodąja Marija““, o jo įgula dėl ausų formos praminta 


„Kalafiorų brigada“. 


* Black Maria - anglų kalboje žargonu taip vadinamas kalėjimo automobilis. 

Trečiąją Margarino riaušių dieną, tą kritišką akimirką tautos 
istorijoje, kai viskas kybojo ant plauko, Vikingas Ornas pagaliau 
užbaigė nelemtus įvykius ir išgelbėjo šalį nuo galimos tragedijos. 


Už tai jis buvo apdovanotas Policijos garbės aukso medaliu. 
Kas per daiktas tos Margarino riaušės? 


Margarino riaušės ilgą laiką buvo pamirštas puslapis Švedijos vi- 
suomenės istorijoje. Tik gerokai vėliau istorikė Maja Lundgren 
savo disertacijoje apie normavimo politiką, kurią Švedijos valdžia 
taikė po Antrojo pasaulinio karo, šį įvykį kruopščiai išnagrinėjo 
(Storuliai tėvai - sulysusios motinos, „Bonnier Fakta“, 2007). 

Riaušės kilo 1948-ųjų lapkričio ketvirtąją. Demonstracijos 
dalyviai piktinosi, kad šalies valdžia vis dar normuoja margariną, 
nors nuo karo pabaigos 1945-ųjų gegužę jau buvo praėję puske- 
tvirtų metų. Tarp demonstrantų buvo daugiausia namų šeimi- 
ninkės iš darbininkų klasės, o pats protestas iš pradžių buvo gana 
kuklus. Susirinko apie penkiasdešimt moterų, kelios iš jų nešėsi 
plakatus. 

Dėl iš pradžių nesuprantamų priežasčių moterys nutarė pro- 
testuoti ne prie vyriausybės rūmų senamiestyje, o priešais prekybi- 
ninkų konfederacijos valdybą Šiaurinės stoties aikštėje. Ministras 
pirmininkas Tagė Erlanderis ir pats ministras Gustavas Mioleris 
tąsyk lengvai išsisuko, mat protestuotojų pyktis nukrypo į preky- 
bininkų konfederacijos pirmininką ir jo dešiniąją ranką, konfede- 
racijos iždininką Gestą Eriksoną. 

Pirmą kartą Švedijos istorijoje Darbininkų partijos atstovai 
sudarė daugumą parlamente. Bet kuris sveiko proto socialdemo- 

kratas puikiai suvokė, kad vyriausybė šoka pagal prekybininkų 
konfederacijos dūdelę. Dėl to protestuojančios moterys ir būria- 
vosi prie prekybininkų konfederacijos rūmų, o ne prie vyriausybės 
pastato. 

Maždaug penkios dešimtys ten susirinkusių moterų perdavė 
reikalavimų sąrašą konfederacijos atstovui, tačiau joms buvo liep- 
ta išsakyti savo priekaištus vyriausybei. Moterys iš esmės nieko ne- 
darė, tik stoviniavo. 

Antrą dieną šių moterų tonas tapo griežtesnis, O protestuoto- 
jų padaugėjo. Keli šimtai moterų reikalavo „margarino ant duo- 
nos darbininkų vaikams“, piktinosi, kad „turtuoliams sviestas, o 
mums - daviniai“, garsiai šūkavo ir skandavo. Trečią protesto die- 
ną, lapkričio šeštąją, situacija tapo kritiška. Atsirado ir užgaulių 
plakatų, pavyzdžiui, viename iš jų buvo pavaizduotas Strandas ir 
Erlanderis su taurėmis rankose, o šūkis greta skelbė: „Storuliai tė- 
vai - sulysusios motinos“. 

Toks protestas savaitgalio išvakarėse, ir dar per didžiojo karve- 
džio bei karaliaus Gustavo II Adolfo mirties metines, buvo išties 
prastas sumanymas. 

Darbininkų klasės moterys traukiniais plūdo iš visų Melareno 
apylinkių, protestuotojų skaičius tą rytą perkopė penkis šimtus. 
Stokholmo Klaros rajono policija kreipėsi į policijos viršininką 
Henriką Tamą pagalbos, nes vietos policijos pajėgos jau nebepa- 
jėgė užtikrinti viešosios tvarkos ir saugumo. Tamas išsiuntė riau- 
šių malšinimo būrį, vadovaujamą legendinio Vikingo Orno, ir šis 
pats asmeniškai ten nuvažiavo „Juodąja Marija“, lydimas dar kelių 
paprastų patrulių automobilių. Prasiskynęs kelią pro įsisiautėjusią 
minią jis užlipo konfederacijos pastato laiptais, ir apsuptas įspū- 

dingo stoto kolegų imtynininkų atsistojo ant viršutinės pakopos. 
Niekam net nereikėjo parodyti ginklo. 

— Eikit namo, senos bobos, kitaip gausit lupti, - užriko Ornas, 
grūmodamas dešine ranka, kuri dydžiu prilygo kumpiui, patiekia- 
mam per Kalėdas ant karaliaus stalo. 

Ir kadangi tai buvo seni gūdūs laikai, kai praktiškai visos mote- 
rys savo vyrams paklusdavo, protestuotojos išsiskirstė. Dauguma 
jų prisiminė turinčios prižiūrėti vaikus, be to, buvo lapkritis, ir 


pradėjo pliaupti šaltas rudens lietus. 


Per vieną naktį Vikingas Ornas tapo valdančiosios viduriniosios 
klasės herojumi ir buvo apdovanotas Policijos garbės aukso meda- 
liu, išgirtas policijos viršininko ir išliaupsintas visose dešiniosios 
pakraipos laikraščių redaktorių skilryse. Deja, jis taip pat leptelėjo 
keletą komentarų, kurie po šešiasdešimties metų, nupūtus istorijos 
dulkes, atrodo gana abejotinai. 

Viename interviu radijui jis netgi nuginčijo jam priskirtus 
nuopelnus. Esą, tai tik triukšmas dėl nieko, užgožiantis visiškai 
kitą problemą. Kaip vyrai gali būti tokie skystablauzdžiai, kad ne- 
pajėgia užčiaupti pulkelio isterikuojančių moterų ir neliepia joms 
užsiimti savais reikalais, tai yra, eiti virti, šluoti, skalbti ir prižiūrėti 
vaikų, užuot laksčius gatvėmis ir kėlus rūpesčių jam, jo būriui, ir 
apskritai visiems padoriems žmonėms? Jis pats, esą, tai tikrai netu- 
rįs problemų dėl drausmės namuose. 

Tarp visos karingai nusiteikusios žiniasklaidos buvo girdėti tik 
vienas tam prieštaraujantis balsas. Žurnalistė pavarde Bang tiesiai 
šviesiai pareiškė, kad Vikingas Ornas esąs tikras „Kalafiorų bri- 
gados“ lyderis iš prigimties, ir jei jo nebūtų, tuomet jie turėtų jį 
išgalvoti. 

Lėno policijos viršininkė perskaitė šią patarėjos surinktą informa- 
ciją tylomis. Sekundėlei jai dingtelėjo, kad Evertas Bekstriomas 
tiesiog sutvertas tokiam apdovanojimui, bet po akimirkos ji atsi- 
kvošėjo. 

Žmogiškųjų išteklių skyriaus vadovas, kaip visad, pabandė gel- 
bėti savo uodegą. 

— O kas dar yra gavęs tą aukso medalį? — pasiteiravo jis. - Negi 
visi buvo tokie kaip Ornas? 

— Žinoma, ne, - neįprastai lipšniu balseliu atsakė jam patarė- 
ja. - Šitas medalis buvo įteiktas visame pasaulyje garsioms asme- 
nybėms. 

— Tikrai? — nudžiugo žmogiškųjų išteklių skyriaus vadovas. Jis 


buvo nepataisomas optimistas, tad ir dabar neprarado vilties. 


Garsiausia iš šių visų asmenybių buvo Vokietijos SS generolas 
Reinhartas Heidrichas. 1939-aisiais švedų iniciatyva jis buvo pa- 
skirtas Interpolo prezidentu. Po metų jam buvo įteiktas Policijos 
garbės aukso medalis už „pavyzdinį indėlį palaikant teisėtvarką 
karo negandų smarkiai draskomoje Čekoslovakijoje“. 

— Ar norėtum daugiau pavyzdžių? - maloniai šypsodamasi pa- 


siteiravo patarėja. 


„Elgsimės kaip visada“, - skubėdama į kitą susirinkimą pamanė 
lėno policijos viršininkė. Išvengti spaudos konferencijos su ta 
vaikščiojančia stora nelaime, deja, nepavyks. Beliko tikėtis, kad 
Ana Holt sugebės suvaldyti situaciją. Pati lėno policijos viršinin- 
kė žinojo bent vieną žmogų, kuris toje konferencijoje nieku gyvu 


nedalyvaus. 

Tą pačią dieną Bekstriomas ir jo vadovė policijos viršininkė Ana 
Holt surengė spaudos konferenciją. Greta jų ant pakylos taip pat 
sėdėjo tiesioginis Bekstriomo viršininkas, vyresnysis inspektorius 
"Toivonenas ir lėno policijos viršininkės atstovas spaudai. Buvo 
tikimasi didelės minios žurnalistų, tad lėno policijos viršininkė 
paskyrė jiems Kungsholmene esančios Policijos valdybos renginių 
salę. 

Ji pati, deja, spaudos konferencijoje dalyvauti negalėjo, nes lau- 
kė keli itin svarbūs susirinkimai. Bent taip ji pasakė Anai Holt, o 
tikrovėje, kur nelabai ką nuslėpsi nuo smalsių akių ir ausų, ji sė- 
dėjo viena savo kabinete ir viską stebėjo per tiesioginę TV4 trans- 
liaciją. 

Ana Holt pradėjo spaudos konferenciją trumpa įvykių santrau- 
ka. Klausimų jai niekas beveik neturėjo, nors salė buvo sausakimša 
žurnalistų. 

Tada Toivonenas papasakojo apie ginkluoto apiplėšimo Bro- 
moje tyrimo eigą ir leido aiškiai suprasti, kad pagrindiniai įtaria- 
mieji jau sulaikyti. Kiek vėliau prokuroras turėjo patvirtinti ofi- 
cialų Faršado Ibrahimo, Afsano Ibrahimo bei Hasano Talibo areš- 
tą ir pateikti kaltinimus dėl žmogžudystės, pasikėsinimo nužudyti 
ir apiplėšimo sunkinančiomis aplinkybėmis. 

Apie du ginkluotą apiplėšimą įvykdžiusius asmenis Toivonenas 
beveik nekalbėjo. Susiklosčiusi situacija buvo itin sudėtinga, todėl 
jis nenorėjo komentuoti. Žurnalistai, regis, su tokiu jo požiūriu 
nesutiko, nes beveik visi klausimai sukosi būtent apie tai. Be to, 


daugumą šios bylos detalių jie jau ir patys, atrodo, žinojo. 


Karis Virtanenas, Nasiras Ibrahimas? Ką apie juos Toivonenas ga- 


lis pasakyti? 
Jokių komentarų. 


Karis Virtanenas nušautas prie savo merginos namų Bergshamro- 
je. Jį nužudė ginkluoto apiplėšimo organizatoriai, keršydami už 


privirtą košę ir nušautus apsaugininkus, tiesa? 
Jokių komentarų. 


Nasiras Ibrahimas vairavo automobilį, kuriuo jie spruko iš Bromos 
oro uosto, ir numetė jį greta „Pragaro angelų“ klubo, už penkių 
šimtų metrų nuo nusikaltimo vietos. Paskui Nasiras rastas nužu- 


dytas Kopenhagoje. Ar tai „Pragaro angelų“ kerštas? 


Jokių komentarų. 

FP 


Maždaug tada spaudos atstovas nutraukė žurnalistų klausimus ir 
pasiūlė suteikti žodį vyresniajam inspektoriui Bekstriomui. Prieš- 
taraujančių nebuvo. 

Ar Bekstriomas negalėtų papasakoti, kas įvyko pirmadienio 
naktį jo bute? 

Salėje staiga stojo mirtina tyla. Žurnalistai netgi pritildė Beks- 


triomą paveiksluojančius fotografus. 


Šis nustebino visus, kas tik jį pažinojo. Kalbėjo santūriai, glaustai, 
kone atžariai. Tais retais kartais, kai veide sušmėžuodavo kažkas 
panašaus į šypseną, Bekstriomas netgi atrodydavo panašus į Endį 
Sipovičių, herojų iš televizijos serialo „Niujorko policija“. Tai ne- 
prasprūdo pro akis nei reporteriams, nei spaudos žurnalistams. 
Nors visgi buvo sunku apsispręsti tarp Endžio Sipovičiaus ir Klin- 
to Istvudo suvaidinto Purvinojo Hario. 

— Nelabai ką yra pasakoti, - tarė Bekstriomas. - Jie įsiveržė į 
mano butą ir vos tik įžengiau pro duris puolė, norėdami nužudy- 
ti. 


Tiek tepasakęs jis linktelėjo ir kreivai šyptelėjo. 


Susirinkusi publika tai priėmė kaip dramatišką pauzę ir laukė, kas 
bus toliau. Bet Bekstriomas tiktai gūžtelėjo pečiais ir dar kartą 
linktelėjo, tarsi jam būtų vis vien. 


— Na, tiesą sakant, ir viskas, - pakartojo jis. 


Publika taip nemanė. Pasipylė klausimų lavina, tad spaudos atsto- 
vas pirmiausia turėjo visų paprašyti laikytis tvarkos, o tada pakvie- 
tė kalbėti reporterę iš didžiausio televizijos kanalo. 

— Ką jūs tuomet darėte? - šūktelėjo ji, iškeldama mikrofoną, 
nors Bekstriomas sėdėjo nuo jos per penkis metrus su prie atlapo 
prisegtu savo paties mikrofonu. 

— O ką man beliko daryti? - savo ruožtu paklausė Bekstrio- 
mas. - Vienas iš jų puolė su pistoletu ir bandė mane nušauti. Ki- 
tas bandė padurti peiliu. Taigi, aš gyniausi, kad išsaugočiau savo 
kailį. 

— Tai ką darėte? - riktelėjo kitas, nacionalinio radijo ir televizi- 
jos reporteris, nenorėdamas antrą kartą likti nuošalyje. 

— Padariau taip, kaip esu mokytas, - atsakė Bekstriomas. - Nu- 
ginklavau tą, kuris puolė su pistoletu, kad nekeltų pavojaus. Kitas 
bandė mane padurti, todėl pašoviau jam koją. Žemiau kelio, — 


kažkodėl patikslino jis. 


— Hasanas Talibas, - vos atgaudamas kvapą išbėrė reporteris iš 
„Ekspreso“. — Vienas iš grėsmingiausių piktadarių visoje šalyje, 
pagarsėjęs galvažudys. Jis bandė jus nušauti, o jūs, kaip pats sakė- 
te, jį nuginklavote, kad nekeltų pavojaus. Iš Karolinskos ligoninės 
gavome informacijos, kad Talibui skilusi kaukolė, jis guli intensy- 
viosios terapijos skyriuje, vis dar kritinės būklės. 

— Pirmiausia nuginklavau, nes jis taikėsi mane nušauti, tada 
pargrioviau vienu dziudo judesiu, kurį moku nuo paauglystės. Ne- 
laimei, jis trenkėsi galva į stalą, dėl to aš labai apgailestauju. 

- Jūs jį nuginklavote ir pargriovėte... 

— Aš manau, kad čia ne vien mano kaltė, - pertraukė Bekstrio- 
mas. - Ką, jūsų manymu, man reikėjo daryti? Šilrai apkabinti ir 


pabučiuoti ? 

Niekas iš salėje esančių, regis, taip nemanė: pasigirdo pritarimo 
šūksniai, plojimai ir begalinės liaupsės Bekstriomui; visa tai aiškiai 
būtų užsitęsę iki išnaktų, jeigu jis pats po dešimties minučių nebū- 
tų sutramdęs įsišėlusios publikos. 

— Jums leidus atsiprašysiu, - stodamasis pasakė jis. - Manęs 
laukia darbas. Be viso kito, turiu ištirti dvigubą žmogžudystę. 

— Paskutinis klausimas, - maldaujamai šūktelėjo viena TV3 
žurnalistė, o kadangi buvo geriau žinoma dėl savo šviesių plaukų 
ir didelės krūtinės nei dėl profesinių pasiekimų, Bekstriomas vėl 
nutaisė Sipovičiaus antrininko išraišką ir geranoriškai linktelėjo. 

— Kaip manote, kodėl jie norėjo jus nužudyti? - paklausė ji. 

— Gal manęs jie bijojo labiau nei kirų mano kolegų, - gūžtelė- 
jęs pečiais tarė Bekstriomas. Po šių žodžių nusisegė mikrofoną ir 
patraukė link durų. Pro Toivoneną jis praėjo tokia veido išraiška, 


kokios tiesiog negalėjai nepastebėti. 


„Jeigu gerai Bekstriomui, tai gerai ir visai policijai, ir man, - nu- 
tarė lėno policijos viršininkė, išjungdama televizorių. - Bent jau 


kol kas“ 


/6 


Šis neįprastai santūrus herojus, kitaip nei Endis Sipovičius ir Pur- 
vinasis Haris, egzistavo tikrovėje, o kadangi pats nekalbėjo, tai 
apie jį pasakoti turėjo kiti. „Vakaro žiniose“ pasirodė ilgas ir itin 
poetiškas interviu su Bekstriomo šaudymo instruktoriumi. 

„Pats geriausias iš mano visų mokinių... vienas geriausių šaulių 
policijoje... visų laikų... tiesiog fenomenalus... ypač ekstremaliose 
situacijose... visiškai šaltakraujiškas.. 

Prabilo ir keletas pareigūnų, tik dauguma nenorėjo, kad būtų 
paviešintos pavardės, mat Bekstriomas, esą, visada buvo „labai 
prieštaringai vertinama asmenybė policijos valdybos akyse“. 

Visi vienbalsiai sutarė ir žarstė vien teigiamus atsiliepimus. 

„Legendinis žmogžudysčių tyrėjas..“ 

„Jis niekada neklysta... 

„Jis visada stoja ginti kolegų...“ 

„Bebaimis, niekada nesiliauja kovojęs, niekada nenumoja ran- 


ka..“ 

„Kai ko nors imasi, tai niekas jo nesustabdys.." 


Ir taip toliau, ir taip toliau... 


Du pareigūnai sutiko nurodyti savo pavardes. Vienas iš jų buvo 
senas bičiulis ir kolega inspektorius tyrėjas Rogersonas, irgi „le- 
gendinis žmogžudysčių tyrėjas“, tepasakęs, kad „Bekstriomas yra 
velniškai geras vyrukas“. Kitas - buvęs viršininkas Larsas Marti- 
nas Johansonas, šiuo metu jau išėjęs į pensiją, o kadaise išmetęs jį iš 
Valstybinės nusikaltimų tyrimo tarnybos. 

— Klausiate mano nuomonės apie Evertą Bekstriomą? — pasi- 
tikslino Johansonas. 

— Taip, ką apie jį manote? - pakartojo „Dienos naujienų“ repor- 
teris, nors apie Johansono ir Bekstriomo tarpusavio santykius jau 
buvo pasidomėjęs. 

— Evertas Bekstriomas yra visiška tragedija, - atsakė Johansonas. 

— Ar galiu pacituoti šiuos jūsų žodžius? 

— Be abejo, - tarė Johansonas. - Jei tik daugiau nebeskambinė- 


site. 
Johansono atsiliepimas laikraštyje kažkodėl taip ir nepasirodė. 


Vos tik spaudos konferencija baigėsi, Holt pakvietė artimiausius 
kolegas neištaigingų pietų. Bekstriomas gavo padėką: krištolinę 
vazą su išgraviruota jo pavarde ir nuopelnus policijai liudijančia 
emblema bei senovišką policininko ženklelį, kaip sakoma, priklau- 
siusį Vikingui Ornui. 

Vos grįžęs namo Bekstriomas pasibeldė į savo prasigėrusio kai- 
myno, buvusio televizijos prodiuserio, buto duris ir įteikė jam šią 


vazą. 

— Kokio bybio ji man reikalinga? — pasakė kaimynas, nepati- 
kliai į jį spoksodamas. 

— Kad prisprogtum joje, žiurke tu nelaiminga, - atrėžė Beks- 
triomas. Per apsilankymą vidaus tyrimų skyriuje jam pasitaikė 


proga pasiklausyti pagalbos tarnybos priimto skambučio įrašo. 


Likusį vakarą jis praleido skaitydamas gautus laiškus ir elektroninį 
paštą, į kai kuriuos, daugiau žadančius, netgi atsakė. Išpakavo visas 
dovanas ir lauknešėlius, išlenkė kelias taureles. 

„Geriausia degtinė pasaulyje, - galvojo Bekstriomas, keldamas 
nedidukę taurelę, kurią rado Nadjos maišelyje kartu su degtinės 


buteliu. - Ta moteris turi didelę širdį: 


"Trečiadienį, praėjus dviem savaitėms po Karlo Danielsono nu- 
žudymo, nutiko dar kai kas reikšmingo. Iš „policijos įžymybės“ 
Bekstriomas virto „tautos įžymybe“. 

Didžiausias Stokholmo policijos kriminalinis tyrimas nuo 
užsienio reikalų ministrės Anos Lind žmogžudystės laikų virto 
griuvėsiais ir pelenais, ir nors dėl to buvo galima kaltinti tik pa- 
čius nusikaltėlius, Toivoneno juokas anaiptol neėmė. Jam ir ko- 
mandai dabar reikėjo išsrėbti privirtą košę, o tai neatrodė labai 
lengvas darbas. 

Apklausti Hasaną Talibą buvo neįmanoma. Gydytojai tik 
purtė galvas. Jeigu jų pacientas ir išgyventų, jis net ateityje ne- 
labai galės būti naudingas. Smarkiai pažeistos smegenys. Visam 
laikui. 

— Patarčiau nebedėti į tai jokių vilčių, vyresnysis inspekto- 
riau, - kalbėdamasis su Toivonenu palingavo galva gydytojas. 

Faršadas ir Afsanas, laimei, galėjo kalbėti. Visa bėda buvo ta, kad 
nei vienas iš jų nenorėjo bendrauti su policija. 

Frederikas Okarė jau buvo apklaustas. Jis bendravo noriai, kaip 
visuomet atsivedė advokatą, tačiau visiškai nesuprato, ko iš jo nori 
policija. Jis su draugais neva nužudęs Nasirą Ibrahimą? Žmogų, 
kurio Okarė gyvenime nebuvo sutikęs ir nė neketino? Ir dar Ko- 
penhagoje? Paskutinį kartą į Danijos sostinę jis buvo nuvykęs lan- 
kyti senų draugų ir pažįstamų prieš kokius metus. 

— Kartais aš netgi nerimauju dėl tavęs, Toivonenai, - šyptelėjo 


Okarė. - Pradėjai gerti, ar ką? 


Peteris Niemis pateikė naujas teismo ekspertų išvadas, kurios 
įprastu atveju būtų laikomos proveržiu tyrime. 

— Pistoletas, kurį Bekstriomas paėmė iš Hasano Talibo, atitinka 
kulkas, ištrauktas iš Kario Virtaneno kaukolės, - pasakė Niemis. — 
Tik velnias žino, kas mums dabar iš to. 

Toivonenas tik balsu atsiduso. „Supistas mažas tešlius“, - pa- 
manė jis. 

— Ką darom? - paklausė Niemis. 

— Perduok tai prokurorei, kad paskaitytų, - atsakė Toivone- 
nas. - Kol Bekstriomas nesurengė dar vienos spaudos konferen- 
cijos. 

- Suprantu, suprantu, — tarė Niemis. — Pats nori, ar man 
reiks? — pridūrė jis. 

— Ką? 

— Pasmaugti tą šiknių plikom rankom, - išsišiepė Niemis. 

Nadja Hiogberg nedalyvavo spaudos konferencijoje ir mandagiai 
atsisakė kvietimo pietų, nors pats Bekstriomas prašė atvykti. Ji 
buvo labai užsiėmusi, nes tą rytą atrado kompanijai „Shuregard“ 
priklausantį sandėlį vos už puskilometrio nuo Solnos policijos 
nuovados. Ji buvo užmetusi meškeres, kur galėjo, ir štai viena 
draugiška kolegė surado siūlo galą. Ji palygino įmonės nuominin- 
kų sąrašą su tuo, kurį buvo gavusi iš Solnos policijos kriminalinio 
skyriaus, ir aptiko, kad nedidelė sandėlio dalis išnuomota bendro- 
vei „Žaibo elektrikai“. 

Nadja, pasikvietusi jaunąjį Stigsoną, išvažiavo apsižvalgyti. 
Nuomojamame sandėlyje buvo dešimt dėžių su Karlo Danielso- 
no bendrovės dokumentais. Tačiau „Žaibo elektrikų“ pavadinimo 
juose nė kvapo. 

Apatinėje dėžėje ji surado ir dvidešimt devynerių metų senumo 
testamentą, sudarytą 1979-aisiais per Kūčias, užrašytą ranka ir pa- 


sirašytą liudininkų. Štai kas jame buvo. 

Viršuje, vidury lapo, išplėšto iš paprasčiausio liniuoto blokno- 


to, tušinuku užrašytas vienintelis žodis. 
Testamentas. 
Po juo dvigubas tarpas, toliau tekstas. 


Aš, Karlas Danielsonas, būdamas sveiko kūno ir proto, ir velniškai 
geros nuotaikos po skanių šiandienos pietų, pareiškiu savo paskutinę 
valią ir šiuo testamentu po mirties visą turtą palieku Ritvai Lauren 


ir savo pirmagimiui sūnui Šepui. 
1979 m. gruodžio 24 d., Solna. 


Testamentą stambia rašysena pasirašęs pats Karlas Danielsonas ir 
du liudininkai: Rolis Srolhamaris bei Halfis Siodermanas. 

„Tikriausiai buvo girti“, - atsiduso Nadja, kurios požiūris į to- 
kius reikalus buvo senamadiškas. 

Jiedu su Stigsonu susirinko dėžes ir kartu su testamentu parsi- 
vežė į policijos nuovadą. 

Pirmąsias kelias valandas ji knaisiojosi po buhalterinius doku- 
mentus. Daugiausia tai buvo įvairių sandorių išrašai su akcijomis 
ir įvairiausiomis pažymomis, stori pluoštai kvitų, patvirtinančių 
įmonės patirtas išlaidas, daugiausiai pramogoms ir kelionėms. 

Viską peržiūrėjusi ji suprato, kaip pinigus uždirbdavo Karlo 
Danielsono bendrovė. Jos savininkas nebuvo genialus investuoto- 
jas, tiesiog kažkas, matyt, jam patikėdavo dideles sumas, uždirbtas 
juodojoje rinkoje, o šis plaudavo pinigus įvairiomis finansinėmis 
machinacijomis. 

Prieš aštuonetą metų beveik nė skatiko neturinti įmonė gavo 
itin dosnią penkių milijonų kronų paskolą iš vienos užsienio pa- 
skolų bendrovės. Vienintelis skolintojui suteiktas garantas buvo 
asmeninis Karlo Danielsono laidavimas, o jo pajamos tuo metu 
tesiekė vos du šimtus tūkstančių kronų per metus. Viską išspren- 
dė pasaulio akcijų rinkų svyravimai. Paskola, regis, buvo grąžinta 
per tris metus, o deklaracijoje nurodytas bendrovės turtas jau siekė 
daugiau kaip dvidešimt milijonų, nors tikroji vertė buvo dar ke- 
liais milijonais didesnė. 

Atsidususi Nadja paskambino į Finansinių nusikaltimų tyrimo 
tarnybą ir priminė jiems apie pažadą perimti tyrimą, kai tik pa- 
aiškės pakankamai informacijos. Šie ir vėl pažadėjo, kad susisieks. 
Dabar buvo darbų iki kaklo, bet kitą savaitę, esą, situacija turinti 
pagerėti. 

Nadja žvilgtelėjo į laikrodį. Pats laikas traukti namo ir paruošti 
pietus, kuriuos paprastai valgydavo viena pati, žiūrėdama televi- 
zorių. 

Užuot tai padariusi, ji surinko Rolando Stolhamario telefono 
numerį, prisistatė, kas tokia esanti, ir pasiteiravo, ar jis nenorėtų 
kartu užkąsti. Pasakė turinti jam keletą klausimų. 

Stolhamaris iš pradžių nerodė didelio noro. Manė, kad policija 
jau užtektinai privedžiojo už nosies ir jį, ir draugus. Esą, nei gy- 
viems, nei mirusiems nedavė ramybės. 

— Aš tavęs nežadu vedžioti už nosies, - patikino Nadja. - No- 
riu paklausti apie seną Danielsono testamentą. Be to, žinok, aš 
gera virėja. 

— Niekada negaliu atsispirti tokioms moterims, - sutiko Srol- 


hamaris. 


405 


LEIF G. W. PERSSON 


Po poros valandų Stolhamaris jau stovėjo prie jos buto durų Žie- 
mos gatvėje, Solnoje, ir spaudė skambutį. Orkaitėje kepė pyragė- 
liai, ant viryklės garavo burokėlių sriuba, o ant stalo virtuvėje jau 
stovėjo rusiška marinuota silkė, alus, vanduo ir geriausia pasaulio 
degtinė. 

Pati Nadja buvo net įraudusi nuo tokio triūso, o Rolis Stolha- 
maris jai pirmiausia kyštelėjo puokštelę gėlių. Be kita ko, jis vilkė- 
jo dailų švarką, dvelkė losjonu po skutimosi ir atrodė absoliučiai 
blaivus. 

— Tu velniškai gera virėja, Nadja, - pareiškė jis po valandos, 
kai abu jau sėdėjo svetainėje gerdami kavą ir net paragavo šlakelį 
armėniško konjako. — Atsiprašau, jei telefonu pasirodžiau neman- 


dagus. 


Rolis Stolhamaris kuo puikiausiai prisiminė Kalio Danielsono 
testamentą. 

— Mūsų buvo koks šešetas vaikinukų, nusprendėme švęsti kartu 
Kalėdas, o Marijas buvo atsakingas už maistą. Visi žinojome apie 
Sepą, žinojome, kad jis Ritvos ir Kalio sūnus. Aišku, tada vaikui 
tebuvo keli mėnesiai. Taigi mes matyt ėmėm erzinti Kalį ir klau- 
sinėti, kas jį išlaikys - mes ar jis pats. Tais laikais Kaliui tai sekėsi, 
tai nesisekė, o per tas Kalėdas, jei gerai prisimenu, jis neturėjo nė 
grašio. O kaip ten buvo po jo mirties, tu tikriausiai žinai geriau už 
mane. Tikriausiai liko keli daiktai, kuriuos būtų galima parduo- 
ti, bet nemanau, kad tas vaikinukas galėtų tikėtis milijonų. O dėl 
motinos irgi prasti reikalai. 

— Ojeigu aš pasakyčiau, kad Kalis Danielsonas prieš mirdamas 
buvo sukaupęs mažiausiai dvidešimt penkis milijonus, ką tu į tai? 

— Atsakyčiau, kad panašiai svaičiodavo ir Kalis, kai prieš ke- 
lis metus ėmė gerti, - kreivai šyptelėjo Srolhamaris ir palingavo 
galva. - Kalis buvo meniškos sielos, gyveno bohemiškai, — tęsė 
jis. — Jei turėdavo pinigų kišenėje, būdavo net per daug dosnus. 
Na, gerai, jų niekada lyg ir nepritrūkdavo. Iš dalies todėl, kad gau- 
davo kelias pensijas, dar buvo šį tą investavęs, bet nemažai išleis- 
davo Valoje. Šiais metais mums, tiesą sakant, visai neblogai sekėsi. 
Kartu dažnai lošdavom, kaip ir pati žinai. Šį pavasarį per „V65“ 
netgi pastatėm ant vieno žirgo, kuris atsipirko mums beveik šimtą 
kartų. 

— O kaip buvo prieš dešimt metų? 

— Tai sekėsi, tai nesisekė, - atsakė Stolhamaris, gūžtelėjęs pla- 
čiais pečiais. - Tai kiek jis ten buvo prikaupęs? - jis smalsiai pa- 
žvelgė į ją, sukiodamas tarp sugrubusių pirštų savo taurę su kon- 
jaku. 

— Dvidešimt penkis milijonus, - pakartojo Nadja. 

— Tu įsitikinusi? — Stolhamariui sunkiai sekėsi slėpti nuosta- 
bą. - Kalis gerai sukdavosi su buhalterija, na, žinai. Prisimenu, 
„Žaibo elektrikų“ verslas vienu metu buvo jau ant ribos, bet Kalis 
viską sutvarkė. Tereikėjo nueiti į banką ir išpešti nemažą paskolą, o 
visą kitą sutvarkė. Grašis prie grašio, štai ir auksinas, kaip sakydavo 
Kalis. 

— Dvidešimt penki milijonai — tai jau ne grašiai, - tarė Nadja. 


- Šakės, — apstulbęs papurtė galvą Stolhamaris. 

Almas niekaip negalėjo išmesti iš galvos Sepo Laureno ir tėvažu- 
dystės versijos. Jis pasikalbėjo su bičiuliu iš Valstybinės nusikal- 
timų tyrimo tarnybos, gerai išmanančiu apie kompiuterius; šio 
teigimu, buvo keletas būdų sukurti netikrą alibi pasinaudojant 
kompiuteriu. Tiesiog reikia, kad kas kitas prie jo pasėdėtų vietoj 
tavęs. Jei viską gudriai susuksi, tai tam žmogui net nereikės fiziškai 
būti ten. 

— Galima prisijungti iš kito kompiuterio, ir kartais tikrai sudė- 
tinga atsekti tokius dalykus, - pasakė ekspertas. 

— Tikrai? — paklausė Almas, kuris tiesiog patrankydavo savo 
kompiuterį, kai šis neklausydavo. 

- Šiais laikais yra programinė įranga, kuri tai padaro. Gali eiti 
ir veikti ką nori, kompiuteris pats susitvarko, darydamas tai, ką 
jam liepia programinė įranga. 

— Pavyzdžiui, žaisdamas už tave žaidimus? 


— Taip, gali būti ir taip. 

Almas perpasakojo Nadjai, ką sužinojo iš vieno „gudriausių kom- 
piuterijos moksliukų“ visoje policijoje, tačiau šiai visa tai nepadarė 
didžiulio įspūdžio. 

— Gerai, gerai, Almai, — tepasakė ji. - Problema ne tai. 

— Kaip tai? - nesuprato Almas. 

— Sepui patinka kompiuteriniai žaidimai, - paaiškino Nadja. — 
Tai vos ne vienintelis jam patinkantis užsiėmimas. Tai kam jam 
reikėtų, kad kažkokia programa tai darytų už jį? Jau nekalbu apie 
tai, kad tokią programą tikriausiai galėtų sukurti ir pats. 

— Taip, na štai, prašom, - suskubo Almas. - Nadja, tu juk pati 
ką tik pasakei. 

— Pamiršk Sepą, - nukirto Nadja. - Danielsono jis nenužudė. 

— Kodėl taip sakai? Iš kur tu gali žinoti? 

— Sepas nemeluoja, — atsakė Nadja. - Tokie žmonės nemoka 
meluoti. Jeigu jis būtų nužudęs Danielsoną, būtų tau taip ir pasa- 
kęs. Lygiai taip par, kaip atsakė ir į visus kitus klausimus, kuriuos 


mes jam uždavėm. 


„Na ir asilas“, - pagalvojo Nadja, kai Almas išėjo. 
„Ne tik kompiuterių ekspertė, bet, kaip matau, dar ir psichia- 
trė“, - pagalvojo Almas, uždarydamas paskui save duris. 


Jis nepasidavė, ir kitą dieną jam pagaliau buvo atlyginta. Balan- 
džio devintą dieną, trečiadienį, maždaug mėnesį prieš nužudymą, 
Karlas Danielsonas buvo atvežtas į Karolinskos ligoninės skubio- 
sios pagalbos skyrių. Tą vakarą, apie vienuoliktą valandą, kažkas iš 
kaimynų jį rado be sąmonės gulintį prie laiptinės ir iškvietė grei- 
tąją pagalbą. 

Jokių išorinių žaizdų nesimatė, tad greitosios pagalbos medikai 
pagalvojo, kad jis patyrė širdies smūgį arba insultą, bet vėliau, kai 
nurengė, jį apžiūrėdamas gydytojas aptiko kitų sužalojimų. Kar- 
las Danielsonas buvo pargriautas ant žemės iš nugaros. Didžiulės 
kraujosruvos ant kūno bylojo apie smūgius į pakinklius, į nugarą 
ir į sprandą. Jis patyrė nestiprų smegenų sukrėtimą ir neteko s3- 
monės. 

Skubiosios pagalbos skyriuje jis atsigavo. Gydytojas paklausė, 
ar atsimena, kas nutiko. Karlas Danielsonas atsakė, kad veikiausiai 
nugriuvo nuo laiptų. 

- Betjūs tuo nepatikėjote? - kalbėdamasis su gydytoju paklau- 
sė Almas. 

— Ne, - atsakė gydytojas. - Apie tai nėra nė kalbos. Kažkas jį 
užpuolė iš nugaros. Greičiausiai pirma trenkė per kelio linkį, ir jis 
griuvo kniūbsčias. Paskui sumušė jį gulintį ant žemės. 

— Gal bent numanote, kuo užpuolikas jį talžė? — pasiteiravo 


Almas. 


Gydytojo nuomonė šiuo klausimu buvo gana aiški. Jis netgi buvo 
tai pažymėjęs savo pastabose. 

— Beisbolo arba kita panašia lazda. Pacientas atrodė lyg nuken- 
tėjęs nuo futbolo chuliganų. O tą vakarą iš tiesų vyko rungtynės 
Rosundoje. „Srokholmo AIK“ žaidė su „Djurgardeno IF“, jei ge- 
rai prisimenu. 

— Tikrai prisimenate? Jūs tuo tikras? - paklausė Almas. 

- Ir jūs prisimintumėt, jeigu būtumėte budėjęs tą naktį, - krei- 


vai šyptelėjo gydytojas. - Pasijutau kaip karo lauko ligoninėje. 

Paskui Almas pasikalbėjo su Sepo kaimyne iš gretimo buto. Labai 
įspūdinga moterimi su dailia ir gerai išlaikyta figūra, nors iš pažiū- 
ros ji jau seniai buvo atšventusi penkiasdešimtmetį, manė Almas, 
kuriam prieš kelis mėnesius buvo suėję šešiasdešimt. 

— Gaila to vargšo vaikino, ką bepridursi, - pasakė Brita Merė 
Anderson. - Juk jis, kaip čia pasakius, protiškai atsilikęs. 

— Ponia Anderson, gal bent numanote, kokie buvo jo santykiai 
su Karlu Danielsonu? - paklausė Almas. 

— Turite galvoje, išskyrus tai, kad jis buvo jo sūnus? — vos paste- 
bimai šyptelėjusi perklausė Brita Merė Anderson. 

— Tai jūs žinote? 

— Tikriausiai žino beveik visi, kas čia seniai gyvena. Tik neži- 
nau, ar pats vaikinukas tai žino. Jo mama... 

— Taip? —- padrąsindamas ją įsiterpė Almas. 

— Na, nors ji ir ligoninėje, - sučiaupusi lūpas sekundėlę nutilo 
ponia Anderson. - Sepo mama buvo labai jaunutė. Ji nė kiek ne- 
slėpė, kad su Danielsonu buvo pora, nors jis už ją buvo mažiausiai 
kokiais dvidešimt penkeriais metais vyresnis. Bet nesu tikra, ar Se- 
pas žinojo. 

— Tai kaip jis sutardavo su Karlu Danielsonu? - priminė savo 
klausimą Almas. 

- Jis iš esmės būdavo Danielsono pasiuntinukas. Liepdavo jam 
tai tą, tai aną. Tikriausiai Sepas ir padarydavo, ko paprašytas. Bet 
kartais jie pykdavosi kaip šuo su kate, o pastaraisiais metais, kaip 
čia pasakius, išvis nesuprasi. 

— Ar galėtumėte pateikti pavyzdį, ponia Anderson? 

— Na, buvo toks įvykis praeitą žiemą, kai grįžau namo ir norėjau 
išvesti savo mažiuką su reikaliukais. Prie laiptinės durų išgirdau 

didelį triukšmą. Danielsonas buvo girtas, jis rėkė ir keikėsi, o Sepas 
staiga puolė prie jo ir pradėjo smaugti. Siaubas, - prisiminusi net 
papurtė galvą ponia Anderson. - Aš užrikau jiems, kad liautųsi, ir 
jie iš tiesų aprimo. 

— Bet prieš tai Sepas bandė pasmaugti Danielsoną? - pasitiks- 
lino Almas. 

— Taip, jei nebūčiau išskyrusi, nežinia, kuo tai galėjo baigtis, 
atsiduso ponia Anderson, o jos krūtinė kilnojosi iš susijaudini- 
mo. 


„Hmm“, - pagalvojo Almas ir nieko nepasakęs linktelėjo. 


„Metas čiupti jautį už ragų, - nutarė jis, kai tik atsisveikino su po- 
nia Anderson, ir paskambinęs Stigsonui į mobilųjį liepė tuoj pat 
atvažiuoti į Lazdynų taką. Stigsonas atlėkė per penkiolika minu- 
čių. Teko skambinti į duris apie porą minučių, kol pagaliau Sepas 
jas atidarė. 

— Aš žaidžiu kompiuteriu, — tarė jis. 

- Turėsi šiek tiek atsitraukti. Mums reikia su tavim pasikalbė- 
ti, — paaiškino Almas, stengdamasis, kad jo balso tonas tuo pat 
metu būtų ir draugiškas, ir įsakmus. 

— Gerai, - gūžtelėjo pečiais Sepas. 


Ar Sepas prisimena, kai antrąkart trenkė Karlui Danielsonui? Ku- 
rią dieną tai buvo? 

— Neprisimenu, — papurtė galvą Sepas. 

— Ojei pasakysiu, kad tą pačią dieną AIK žaidė su „Djurgarden 
IF“? Ar dabar prisimeni? 

— Balandžio devintą, - džiugiai linktelėjo Sepas. - Dabar prisi- 
menu. Buvo trečiadienis. 

— Netgi tai prisimeni? — nustebo Stigsonas. - Prisimeni, kad 
buvo trečiadienis? Iš kur gali prisiminti? 

— Nes šiandien irgi trečiadienis, - atsakė Sepas. — Trečiadienis, 
gegužės dvidešimt aštunta. Balandis turi trisdešimt dienų, - paaiš- 
kino, tiesdamas ranką su laikrodžiu Stigsonui, kad šis suprastų. 

„Tas vaikis visiškai be galvos“, - pamanė Almas ir nutarė keisti 
temą. 

— Ar prisimeni, kaip jam trenkei? - paklausė jis. 

— Taip, - linktelėjo Sepas. 

— Karatė smūgiu? - toliau klausinėjo Almas. 

— Ne, - atsakė Sepas. - Trenkiau su savo beisbolo lazda. 

— Sepai, tai labai rimtas reikalas, - paaiškino Almas. - Anks- 
čiau man sakei, kad pirmą kartą trenkei Karlui karatė smūgiu, o 
šįkart jau su beisbolo lazda? Kodėl taip padarei? 

— Ašjau sakiau, - tarė Sepas. - Buvau labai supykęs. 


Almas paskambino prokurorei ir pusbalsiu kažką pakalbėjo. Pas- 
kui jie su Stigsonu paėmė beisbolo lazdą, tačiau Sepo kartu neiš- 
sivežė. 

— Tikriausiai rytoj mums reikės dar kartą su tavim pasikalbė- 
ti, - pasakė Almas. — Taigi niekur neišeik. 

— Tai gerai, - atsakė Sepas. — Aš ir taip niekur neinu. 

Kitą dieną po surengtos spaudos konferencijos Bekstriomas su- 
kaupė valią dar vienam tyrėjų grupės susirinkimui. Almas tiesiog 
nenustygo vietoje iš didelio noro pasisakyti, taigi Bekstriomas 
neskubėdamas pirma atliko visus formalumus, o paskui paprašė 
Nadjos papasakoti apie savo radinį, Danielsono sąskaitas su tes- 
tamentu. 

Nadja papasakojo irgi nė kiek neskubėdama. 

— Tai tu nori mums pasakyti, kad Danielsonas buvo sukaupęs 
dvidešimt penkis milijonus? - pasitikslino Bekstriomas. - Papras- 
tas alkoholikas? „Kur ritasi Švedija, po velnių?“ 

— Daugmaž, - linktelėjo Nadja. - Kadangi paveldimo turto 
mokesčio nebėra, maždaug tiek ir dalysis Sepas su motina. 

— O kaip mokesčių inspekcija? - paklausė Bekstriomas. - Juk 
jie irgi bandys pasiimt vieną kitą kroną. 

— Nelabai tikiu, kad pavyks, — tarė Nadja. - Jie suvargs, kol ką 
nors iškapstys tokioje buhalterijoje. 

— O tai tik patvirtina mano teorijas, - nebeištvėręs įsiterpė Al- 
mas. — Čia ne vien tiktai neapykanta tėvui. Vaikinas turėjo rimtų 
finansinių motyvų nužudyti Danielsoną. Manau, kad pats laikas 
mums būtų rimtai šnektelėti su prokurore, kad galėtume atsivesti 
tą vaikėzą čia ir oficialiai paskelbti įtariamuoju. Ir gerai apieškoti 
jo butą. Ir paprašyti, kad teismo ekspertai ištirtų tą beisbolo lazdą, 
kurią vakar iš jo paėmėm. 

Šiek tiek nuleidęs garą Almas nežinia ko įsispoksojo į Nadją ir 
Bekstriomą. 

— Gal nenukrypkime, - draugiškai šyptelėjęs pasakė Bekstrio- 


mas. - Kaip sekasi tikrinti tuos skambučius, Felicija? 


Felicijos Peterson teigimu, viskas ėjosi puikiai. Vakar ji buvo ga- 
vusi to numerio, kuriam Akofelis skambindavo praktiškai kasdien 
kelis mėnesius prieš savo mirtį, išklotines. Būtent tam numeriui jis 
penkiskart skambino ir parą prieš tai, kai dingo. 

— Ta išankstinio mokėjimo kortelė aktyvi dar tik pusmetį, — 
pasakė Felicija. - Atrodo, naudojama praktiškai tik acsiliepti į 
skambučius. 

— Akofelio skambučius, - pasitikslino Bekstriomas. 

— Daugiausia Akofelio. Radau dar vieną išankstinio mokėjimo 
numerį, bet jo savininkas paskambindavo tik kartą per savaitę, ne 
dažniau, o kortelė naudojama jau kelerius metus. 

— Ir ką žinome apie tą kitą numerį? - paklausė Bekstriomas. 

— Viską, - patenkinta savimi šyptelėjo Felicija. - Bent jau aš 
drįstu sakyti, kad žinome viską. 

- Viską? —- pakartojo Bekstriomas. „Ką ji čia paisto?“ — nesu- 
prato jis. 

— "To antrojo numerio išklotinę gavau irgi tik vakar, todėl dar 
tik pradėjau ją tikrinti. Bet jau žinau, kam priklausė tas numeris. 
— Ir kam gi? — paragino Bekstriomas. 


— Karlui Danielsonui, - tarė Felicija. 


— Ką čia šneki? — apstulbo Bekstriomas. 
— Šakės, - išsprūdo Stigsonui. 
— Iš kur žinai? - paklausė Anika Karlson. 
— Kaip įdomu, - tarė Nadja. 
„Kas čia per velnias?“ - pamanė Almas. Jis vienintelis nieko 


nepasakė. 


— Nebuvo labai sunku išsiaiškinti, - pasakė Felicija. - Kaip jau 


minėjau, tai jūs, šefe, mane nukreipėte teisingu keliu. 
— Įdėmiai klausau, - tarė Besktriomas. 


- Šis numeris buvo nuolat naudojamas iki tos dienos, kai įvykdyta 
Karlo Danielsono žmogžudystė, - pasakojo Felicija. - Nuo tada 
stojo tyla. Tris paskutinius kartus skambinta apie septintą valan- 
dą vakaro, likus vos keletui valandų iki žmogžudystės. Pirmiausia 
skambinta ir trumpai kalbėta su numeriu, priklausančiu Rolandui 
Stolhamariui. Tikriausiai Danielsonas norėjo paklausti, ar šis jau 
pakeliui pas jį. Paskui kiek ilgiau kalbėta su Gunaru Gustavsonu, 
arba Gunaru Žokėjumi. Gal norėjo jam padėkoti už patarimą, už 
kurį arklį statyti. Galiausiai trečias skambutis, į kurį neatsiliepta, 
tik įsijungusi balso pašto paslauga. Tikriausiai todėl, kad Sepas 
Laurenas žaidė kompiuteriu ir nenorėjo nuo jo atsitraukti. Tiesą 

sakant, yra dar daugybė ankstesnių skambučių visokiems Daniel- 
sono draugams ir pažįstamiems. Aš tik ką pradėjau darbuotis, tad 
išsamų sąrašą turėsiu tik po kelių dienų. 

— Pažiūrėkim, - pradėjo Bekstriomas. — Vadinasi, yra trys nu- 
meriai. Visi išankstinio mokėjimo kortelių. Pirma Akofelio, antra 
Danielsono, ir jie abu skambina į tą trečią, kuri naudojama tik at- 
siliepti į skambučius, o savininkas kol kas nežinomas. Ir Danielso- 
no, ir Akofelio telefonai pradingę iškart po nužudymo. 

— Taip, - patvirtino Felicija Peterson. 

— Tuomet kitas klausimas, - tarė Bekstriomas. - Ar jie... 

— Ne, - pertraukė jį Felicija ir papurtė galvą. - Danielsonas su 
Akofeliu niekad vienas kitam neskambino, jei to norėjote klausti, 
šefe. 

— Turi gudrią galvą, Felicija, ar ne? - pagyrė Bekstriomas. 

— Dėkui, šefe, - pasakė Felicija. - Jeigu jums įdomu, aš ma- 
nau... 

— Žinoma, įdomu, - suskubo Bekstriomas. 

— „„kad užbaigsim šią bylą, kai tik surasim tą trečiojo numerio 
savininką. 

— Be abejonės, — pritarė Bekstriomas. „Nematydamas jos tur- 
būt pagalvotum, kad mažulė Peterson turi rusiško kraujo“, - pa- 
manė jis. 

— Palaukit, palaukit, - prabilo Almas. - Kas sieja Danielsoną ir 
Akofelį? Išskyrus tai, kad abu nužudyti ir kad abu skambindavo į 
tą patį numerį? 

— Negi to neužtenka? - atšovė Nadja. „Reikia būti visišku idio- 
tu“, - pagalvojo ji. 

— Jie abu pažįsta žudiką, bet nepažįsta vienas kito. Bent jau aš 

— O kas jis galėtų būti? - paklausė Almas. Staiga jam toptelė- 
jo viena mintis. - Vienintelis žmogus, prisipažinęs, kad abu juos 
pažįsta, yra Sepas Laurenas. Aš, pavyzdžiui, visiškai nenustebčiau, 
jeigu Sepas turėtų dar vieną mobilųjį telefoną su išankstinio mo- 
kėjimo kortele. 

— Na, kaip pasakius dėl to „prisipažinimo“, - patraukė pečiais 
Bekstriomas, - kiek man teko susidurt su žudikais, visa bėda, kad 
dažniausiai jie nieko nelinkę prisipažinti. 

— Negaliu patikėti, - visas išraudęs pratarė Almas. - Atsakyk 
man tiesiai. Ką darysim su Laurenu? 

— Eik ir pasikalbėk su juo, - pasiūlė Besktriomas. - Paklausk, 
ar tai jis užmušė Danielsoną ir pasmaugė Akotfelį. 

— Dėl Danielsono aš jau klausiau, - priminė Almas. 

- Ir ką jis atsakė? 

— Gynėsi to nedaręs, - tarė Almas. 

— Na štai, prašom, - išsišiepė Bekstriomas. - Gerai, man atro- 
do, sėdėdami ir kalbėdami nieko daugiau nepešim. Grįžkime prie 
darbų. Bent jau aš taip ir padarysiu. 


„Ber tiktai po to, kai pavalgysiu visaverčius pietus, - mintyse pri- 


dūrė jis. - Net ir gyvai legendai reikia skaniai užkąsti“ 

Po pietų Bekstriomas leido laiką duodamas išskirtinius interviu, 
o žurnalistai, kuriems teko tokia garbė, turėjo progą išgirsti keletą 
išminties perlų. 

Vienai žurnalistei iš krikščioniško dienraščio „Diena“ jis išpaži- 
no su vaikišku nuoširdumu tikįs Dievą. 

— Kai buvau negailestingai parblokštas ant žemės, man buvo 
suteikta stiprybės pakilti ir kirsti atgal, - pasakojo Bekstriomas su 
dievobaimingu žvilgsniu akyse. 

Dviem vakaro laikraščių žurnalistams jis savo ruožtu atskleidė 
jau seniai manantis, kad policija nepagrįstai vengia dalytis turima 
informacija. Ypač su vakariniais laikraščiais. 

— Kaipgi kitaip tu pasieksi geriausius seklius - mūsų visuome- 
nę? Juk be jūsų ir jūsų kolegų mes būtume žlugę, - atsiduso Beks- 
triomas, linkčiodamas galva reporteriui iš „Ekspreso“. 

— Visuomenės interesai, - po pusvalandžio jis kalbėjo „Vakaro 
žinių žurnalistui. - Iš tikrųjų, policijos pareiga yra informuoti ži- 

niasklaidą, kad jie, savo ruožtu, papasakotų mūsų piliečiams, kaip 
viskas klostosi. 

Duodamas interviu „Švedijos dienai“ Bekstriomas išreiškė su- 
sirūpinimą dėl įvairių spragų šalies teisėsaugos sistemoje. 

— Mūsų kova su nusikalstamumu turėtų būti vykdoma atvirai, — 
pasakė jis, mąsliai žvelgdamas į šio laikraščio atstovą. - Pernelyg 
daug mano kolegų pareigūnų labai aplaidžiai tesilaiko įstatymų. 

Galiausiai, kalbėdamas su „Dienos naujienomis“, jis tiesiog pri- 
tariamai linkčiojo atsakydamas į visus pagrindinius jam užduotus 
klausimus. 

— Visiškai su jumis sutinku, - šimtąjį kartą kartojo Bekstrio- 
mas. — Geriau nė pats nebūčiau pasakęs. Tai tiesiog siaubinga. Na, 


kurgi ritasi mūsų konstitucinė valstybė? 


Eidamas namo Bekstriomas užsuko pas Gegurą, norėdamas atvi- 
rai pasikalbėti su juo akis į akį. Gegura ne tik apstulbo, bet buvo 
visiškai pasibaisėjęs, kai tik suprato, kaip į tų niekšų rankas pateko 
Bekstriomo buto raktas. 

- Galiu užtikrinti, mano mielas Bekstriomai, - tarė Gegura. — 
Ta moteris apgavo ne tik tave, bet ir mane. Kai ji paskambino man 
ir pasiūlė pavakarieniauti kartu, aš pasakiau, kad jau esu susitaręs. 
Sakiau, kad vakarieniausiu Karališkosios Operos vyno rūsyje su 
geru bičiuliu, kuris dirba policijoje. Net neįtariau, kad ji atėjo pas 
mus turėdama blogų ketinimų. Man atrodė, kad ji tiesiog šiaip su- 
sižavėjo tavimi. 

„Kurgi ne“, - pamanė Bekstriomas. 

— Tai ką darysim dėl mano kavos stalelio, kilimo ir kulkų skylių 


sienose? — paklausė Bekstriomas. 


420 


TAS, KURIS NUGALĖS DRAKONĄ 


Dėl šito, esą, jam visai nereikėtų jaudintis. Gegura turėjo užtekti- 
nai pažįstamų ir viso kito, ko reikia tam sutvarkyti. Žinoma, tuo- 
jau pat. 

— Prašau patikėti tai man, Bekstriomai, - tarė Gegura. - Neži- 
nojimas neatleidžia manęs nuo įsipareigojimų nė per nago juody- 
mą. Juk aš, galų gale, kad ir prieš savo valią, bet pastūmėjau tave į 
mirtiną pavojų. 

— Tai kavos stalelis, kilimas, sienos, - pakartojo Bekstriomas, 
neleisdamas užliūliuoti savęs tokiomis gražbylystėmis. 

- Žinoma, mano mielas drauge, - atsakė Gegura. — Tarp kitko, 
o kaip tau patinka štai šitas kavos stalelis? — paklausė jis, moste- 
lėjęs ranka į čia pat jo kabinete pastatytą stalelį. - Antikvarinis, 
kiniška politūra, spalvos idealiai tiktų prie tavo sofos, - įtikinėjo 
Gegura. 

— Gražus kilimas, - pagyrė Bekstriomas, galvos mostu rodyda- 
mas į kilimą, ant kurio buvo pastatytas stalelis. 

— Taip pat antikvarinis, iš Kinijos, - tarė Gegura. - Puikus pa- 
sirinkimas, jeigu galiu įterpti savo nuomonę. 


Pareigūnus, saugančius Bekstriomo butą, buvo pakeitę du samdo- 
mi apsaugininkai iš įmonės „Securitas“. Jie ir padėjo Bekstriomui 
užsinešti kavos stalelį, kilimą ir dar vieną kitą dėžę, kurias jam pri- 
statė tą dieną. 


Bekstriomas pasiruošė užkąsti iš to, ką aptiko šaldytuve. Paskui 


atidarė siuntinius, išpakavo dovanas. Jos buvo pačios įvairiausios: 


nuo megztos vištos — arbatinuko apdangalo - ir ranka parašyto 

laiško su pridėtu šimto kronų banknotu iki gerokai didesnės su- 
mos, kurį neprisistatęs geradarys pervedė į jo banko sąskaitą. 

Arbatinuko apdangalą jis išmetė į šiukšliadėžę. 

Laišką perskaitė. Kažkoks Gustavas Lansas, aštuoniasdešimt 
trejų metų pensininkas, buvęs banko direktorius, jam parašė: 7ė- 
saugo jus Dievas, vyresnysis inspektoriau. Ačiū už tai, kad taip sun- 
kiai dirbate. 

„Ir tau ačiū, senas šykštuoli“, - pagalvojo Bekstriomas. Jis įsiki- 
šo šimtinę į piniginę, o laišką išmetė. 

Vos tik baigė šiuos einamuosius darbus, pasigirdo beldimas į 
duris. 

— Labas, Bekstriomai, - šypsodamasi pasisveikino Anika Karl- 


[PAL 


son. - Pagalvojau, užsuksiu pasižiūrėt, kaip laikaisi, kol dar neat- 
sigulei. 
„Labas, labas“, - pamanė Bekstriomas. 


— Gal kavos? - pasiteiravo jis. 


Anika Karlson susižavėjo naujuoju kavos staleliu ir kilimu. Kulkų 
paliktomis skylėmis sienose irgi. 

— Aš tavo vietoje jas palikčiau, - pareiškė Anika Karlson. — 
Kietai atrodo, rimtai. Tik pagalvok, kaip reaguos merginos, kurios 
pas tave turbūt virtinėmis vaikšto. Oho, pas jį sienose skylės nuo 
kulkų, - pamėgdžiojo Anika. - Tai bent, aš net... 

— Klausyk, Anika, - pertraukė Bekstriomas. — Galiu asmeninį 
klausimą? 

— Aišku, - nusišypsojo Anika. - Varyk. Aš klausau. 

— O pažadi, kad neįsižeisi? „Mažą ką, dar sulaužys žandikaulį 
man prieš miegą, kam reikia“, - pamanė jis. Užtektinai pasilinks- 
mino su Talibu ir tuo kitu vargšeliu, gana. 

— Spėlioji, ar aš /esbė? - mėgaudamasi jo smalsumu paklausė 
Anika. 

— Taip, - prisipažino Bekstriomas. 

— Tiek daug kalbų sklando, - pasakė ji, truktelėdama savo 
plačiais pečiais. - Paskutinį kartą draugavau su viena pareigūne 
iš miesto buitinių nusikaltimų tyrimo skyriaus. Bet prieš pusmetį 
išsiskyrėm. O paskutinis seksas, jei nori žinoti, tai buvo su vyru, 
neskaitant, žinoma, tų kartų su savimi. Ir jis net nebuvo policinin- 
kas. Kažkoks pardavėjas. Pakabinau jį bare. 

— Ir kaip? - pasiteiravo Bekstriomas. 

— Nieko gero, - papurtė galvą Anika. - Liežuviu malė, bet ma- 
žai darė. Iš tikro, beveik vien tik liežuviu malė. 

„Moteris, o taip šneka. Kurgi mes ritamės?“ — pamanė Beks- 
triomas, bet nutylėjo, tik linktelėjo. 

— Stengiuosi būti viskam atvira. Nenoriu, kaip čia pasakius, ri- 
boti pasirinkimo, - patikslino Anika Karlson. - Ar norėjai dar ko 
nors konkrečiai paklausti, Bekstriomai? 

— Tiesą sakant, galvojau jau eiti į lovą, - atsakė Bekstriomas. 
„Kas, po velnių, darosi Švedijai? - apgailestavo jis. - Kas bus su 
manim ir kitais normaliais, padoriais, sunkiai dirbančiais vyrais? 


Kas su mumis bus?“ 

Penktadienį iš pat ryto Bekstriomas nutarė išsklaidyti paskutinius 
debesis savo žydroje padangėje. Jis patraukė tiesiai į Toivoneno ka- 
binetą ir paprašė naujo tarnybinio ginklo, kadangi senasis, matyt, 
buvo užstrigęs pas teismo ekspertus, kol tinginiai iš vidaus tyrimų 
skyriaus teiksis bent pirštą pajudinti. 

— Kam tau jo reikia? — niūriai pažvelgė į jį Toivonenas. 

„Ne tavo sušiktas reikalas“, - pagalvojo Bekstriomas, bet susi- 
laikė. Kai tenka bendrauti su tokiais asilais kaip Toivonenas, ge- 
riausia laikytis dalykinio etiketo. 

— Aš policijos pareigūnas, - atsakė jis. — Turiu teisę į savo tar- 
nybinį ginklą. Tavo pareiga užtikrinti, kad jį gaučiau. 

— Ką sugalvojai nušauti šį kartą, Bekstriomai? — pasiteiravo 
Toivonenas, aiškiai šiek tiek pralinksmėjęs. 

— Jis man reikalingas dėl asmeninio saugumo tarnybos metu 
ir dėl kitų tarnybinių priežasčių, - paaiškino Bekstriomas. Jis jau 


žinojo, kuo baigsis jų pokalbis. 

— Net nesvajok, Bekstriomai, - papurtė galvą Toivonenas. — 
Kam čia slėpti? Juk tau patinka lakstyti su ginklu ir šaudyt į žmo- 
nes. 

— Man reikia naujo ginklo, — tvirtai pakartojo Bekstriomas 
plieniniu balsu. 

— Bekstriomai, paklausyk, - draugiškai šyptelėjo Toivonenas. — 
Pasakysiu tau tiesiai šviesiai. Kuo paprasčiau, kad net ir tau būtų 
aišku. Naujo tarnybinio ginklo aš tau neduosiu. Net jeigu tu pa- 
prašysi, kad pats asmeniškai jį tau sukiščiau į storą subinę. 

— Tada gausi raštišką prašymą, -— tarė Bekstriomas. - Vieną ko- 
piją nusiųsiu valdybai, kad išsisaugotų, o kitą policininkų profsą- 
jungai. 

- Pirmyn, - atšovė Toivonenas. - Jeigu valdyba tau leis pasiimti 
ginklą, tai jų reikalas. O aš nebenoriu teisintis dėl pralieto kraujo. 

Daugiau jiedu nebeturėjo apie ką kalbėti. 


Tą vakarą Toivonenas, Niemis, Honkamekis, Alakoskis, Aroma, 
Salonenas ir keli kiti broliai suomiai iš Solnos policijos susirinko 
„Karelijos“ restorane. Net vyresniajam inspektoriui Somarlundui 
buvo leista prie jų prisijungti, nors teoriškai jis buvo ne iš Suomijos, 
o iš švediškai kalbančių Alandų salų. Vyrai, įleidę šaknis Suomijos 
žemėje, žinantys, kas yra kas, linkintys tiktai gero, - Somarlun- 
das neabejojo, kad Suomijos žemė galėjo laisvai būti ir jo gimtinė. 
Bet kartu su jais švęsti pergales ir apraudoti pralaimėjimus? Koks 
skirtumas, argi būna netinkamų priežasčių, o ir šį kartą ketinimai 
buvo tik kuo geriausi. 

Jie valgė rūkytą elnio snukį, lašišą su kiaušiniais tešloje, avienos 
su virtomis ropėmis. Gėrė alaus ir degtinės, traukė „Kotkos rožę“ 


po pirmo, antro ir trečio bokalo. 

„Kotkan Ruusu, - užsisvajojo Somarlundas. - Tikriausiai buvo 


velniškai ugninga moteris. 


Bekstriomas griebė jautį už ragų ir nuėjo į pasimatymą su pačia at- 
kakliausia savo naująja gerbėja, atsiuntusia jam elektroninį laišką 
su pridėtomis nuotraukomis. Iš jų sprendžiant buvo tikrai verta 
nueiti, o kadangi ta moteris gyveno miesto centre, buvo galima 
bet kada iš ten dingti, jei kartais paaiškėtų, kad ji jau visai nebe- 
tinkama naudoti. 

„Turbūt nuotraukos ne naujausios“, - po valandos nusprendė 
Bekstriomas, bet prieš jos meilikavimą neatsilaikė. Saliamis pasi- 
darbavo kaip visuomet, o kai taksi pagaliau parvežė Bekstriomą į 
namus, buvo išaušusi dar viena saulėta diena. Bekstriomas laiptais 
užlipo į antrą aukštą, nes kažkuris iš tingių kaimynų, matyt, buvo 
pamiršęs parsiųsti liftą žemyn, o kol stovėjo laiptų aikštelėje ap- 


graibomis ieškodamas raktų, virš savo galvos išgirdo žingsnius. 


Kiek anksčiau tą penktadienį su inspektore tyrėja Anika Karlson 
susisiekė vienas liudininkas. 

— Čia Šerifas, — prisistatė jis. - Nežinau, ar prisimenate. Aš tas, 
iš „Žaliųjų kurjerių“. Akofelio bendradarbis. 

— Prisimenu. Kuo galiu tau padėti? — pasiteiravo Anika Karl- 
son. „Kažin, ar jie susirinko tuos dviračius nuo šaligatvio, kaip lie- 
piau anąkart?“ - pasvarstė ji. 

- Noriu papildyti savo parodymus, — pasakė Šerifas. 

— Kur esi? - paklausė Anika. Jai labiau patikdavo su žmonėmis 
kalbėti akis į akį. 

— Visai netoli, - atsakė Šerifas. - Kaip tik atvežiau siuntinį į 


jūsų nuovadą. Tam karingajam šauliui Bekstriomui. Kažkoks pa- 

mišęs klientas užsimanė nusiųsti jam dovanų čekį. Kaip teisinin- 
kas pasakyčiau, kad rizikinga, bet... 
— Tuoj pas tave nusileisiu, - nutraukė jį Anika, ir po penkių 


minučių Šerifas jau sėdėjo jos kabinete. 


Anądien Šerifui šis tas toptelėjo. Kai kas, ką jis buvo pamiršęs, kai 
Anika su kolege lankėsi biure. 

— Prisimenate, kad Akofelis klausė manęs apie teisę į būtinąją 
gintį? Domėjosi, kiek toli galima eiti, ir taip toliau? 

— Prisimenu, - patvirtino Anika. Ji jau buvo suradusi jo paro- 
dymus. 

- Aš jums kai ką pamiršau pasakyti, — tarė Šerifas. — Visai iš 
galvos išgaravo. 

— Kas? - paklausė Anika. 

— Jis manęs prašė pateikti pavyzdį, koks smurtavimas būtų pa- 
teisinamas kaip būtinoji gintis. Aš jam tada išvardijau visokiausius 
šiurkščius veiksmus, net pasikėsinimą nužudyti. Taip pat užsimi- 
niau apie jus mecessitatis, tai yra, teisę padėti kitam. 

- Žinau, - tarė Anika. - Ką pamiršai mums pasakyti? 

— Ponas Septintas, tai yra, Septimas, man uždavė dar vieną kon- 
kretų klausimą. Lyg ir tarp kitko, kaip man tada pasirodė, turint 
omenyje mūsų pokalbio kontekstą. 

— Kojjis paklausė? 

- Jis norėjo žinoti, kaip dėl išprievartavimo, - pasakė Šerifas. — 
Jei kas nors bando tave išprievartauti, ar galima gintis taip pat, 
kaip ir tuo atveju, kai kėsinasi į gyvybę. 

— Ir ką tu tada atsakei? - paklausė Anika Karlson. 

— Gal kiek grubokai, — atsakė Šerifas. — Paklausiau, ar kuris 


nors mūsų psichas klientas prie jo bandė lįsti. 

— Ojjis ką į tai? 

— Tik patraukė pečiais, - tarė Šerifas. - Nenorėjo kalbėti. 

„Neigimas“, - pamanė Anika Karlson. Kaip tik apie tai suži- 
nojo šį rudenį, per mokymus apie seksualinio pobūdžio nusikal- 
timus. „Aukos viską neigia“, - galvojo ji. Tačiau Bekstriomas jau 
buvo baigęs darbą, nebuvo su kuo pasitarti. 


„Pasakysiu rytoj iš pat ryto, kai tik pas jį užsuksiu“, - nutarė ji. 


Žingsniai laiptinėje. „Šautuvukas guli pas tinginius teismo eks- 
pertus, taigi belieka firminis Bekstriomo triukas“, - pamanė jis, 
ir žengė į priekį, pakeldamas kairę ranką, o dešinę kišdamas po 
skvernu. 

— Stok ir kad man nė iš vietos, kitaip galvą nunešiu, - pasakė 
jis. 

— Raminkis, ko čia psichuoji, - atsakė laikraščių išnešiotojas, 
mojuodamas jam po nosimi „Švedijos dienos“ egzemplioriumi, 
kurį prenumeravo pats Bekstriomas. 

„Laikraščių išnešiotojas“, - suvokė Bekstriomas, imdamas lai- 
kraštį. 

— Ko nevažiuoji liftu? — tarė jis. - Ko čia šliaužioji laiptais, gąs- 


dini kaip nesveikas? 


— Nemaniau, kad tu toks baikštus, vyresnysis inspektoriau, — išsi- 
šiepė laikraščių išnešiotojas. — Beje, neblogai padirbėjai. Mačiau 
tave per teliką aną vakarą. 

— Yra liftas, - pakartojo Bekstriomas. 

- Žinau, - atšovė laikraščių išnešiotojas. — Bet aš darau kaip 
visi. Tai yra, kaip visi laikraščių išnešiotojai. Užvažiuoju į viršutinį 
aukštą, tada leidžiuosi laiptais. 

— Kodėl argal nevažiuoji liftu? - neatlyžo Bekstriomas. - Ne- 
reikėtų pačiam lipti. 
galvok. Kiek reiktų laipioti į tą liftą pirmyn atgal, jeigu leisčiausi 
po vieną aukštą. Iki vakaro savo laikraščio lauktum. 


Kai Bekstriomas pagaliau buvo namie ir uždarė duris, jam staiga 
toptelėjo viena mintis, tarsi žaibas perskrodė, nušviesdamas jo 
apvalainą galvą. 

„Akofelis“, - pamanė Bekstriomas. Pirmasis namas Lazdynų 
take, penkių aukštų pastatas su liftu. „Kokio velnio, žmogau, ne- 


važiavai juo į viršų?“ — galvojo jis. 

— Ateinu su šviežiom bandelėm, taikiais ketinimais ir karštomis 
naujienomis, - išpyškino Anika Karlson, mojuodama maišeliu iš 
kepyklos. 

— Užeik, - burbtelėjo Bekstriomas. Jis buvo nedaug tenumigęs, 
nes prieš griūdamas į savo lovą dar valandėlę kitą skendėjo apmąs- 
tymuose. - Kiek dabar apskritai valandų? 

— Dešimt, - atsakė Anika Karlson. - Taip ir maniau, kad iš 
vakaro būsi gerai paūžęs su kuria nors iš minios gerbėjų, tai labai 
anksti ir nėjau. 

— Kokia tu gera, - ironiškai šyptelėjo Bekstriomas. „Atvira vi- 
siems pageidaujantiems“, —- mintyse pridūrė jis. Bet vis dėlto mie- 
la. 

— Tai va, jei paskubėsi į dušą, geroji teta Anika tau paruoš pus- 
ryčius. 

- Blynų bus? Arba šoninės? - pasiūlė Bekstriomas. 


— Net nesvajok, - prunkštelėjo Anika. 

— Ką manai, Bekstriomai? — pasiteiravo ji po pusvalandžio, kai 
perpasakojo Šerifo žodžius. 

— Dėl ko? - paklausė Bekstriomas. Jo mintys sukosi apie visai 
ką kita. 

— Kaip manai, ar Kalis Danielsonas būtų bandęs jį išprievartau- 
ti? Visai atitinka tokių nusikaltėlių tipažą. Senyvo amžiaus, alko- 
holikas, visi draugai praktiškai vien tik vyrai, kas be ko, seksualiai 
aktyvus, nes turėjo Viagros ir prezervatyvų. O Akofelis jaunas, 
juodukas, perpus smulkesnis. Tikriausiai visai patrauklus tokiam 
tipui kaip Danielsonas, ypač šiek tiek išgėrus, kai sunku susitvar- 
dyti. 

— Be šansų, - papurtė galvą Bekstriomas. - Danielsonas ne 
toks. 

— Kaip suprasti, ne toks? - nustebo Anika. 

— Ne toks, kad dulkintųsi per subinę, - paaiškino Bekstrio- 
mas. 

— Kaip suprasti? — vis tiek nesutiko Anika. - Tu ir pats paban- 
dytum, jei tik kas leistų. 

— Tik ne vyrišką subinę, - patikslino Bekstriomas. „Atvira vi- 
siems pageidaujantiems“, — vėl prisiminė jis. 

— Na,jeigu jau taip sakai, - nusileido Anika Karlson ir atsainiai 
gūžtelėjo pečiais. 

— Verčiau paklausyk, - pradėjo Besktriomas. - Vakar naktį, kai 
grįžau namo, staiga supratau, kas man neduoda ramybės dėl Ako- 


felio. Prisimeni, vis sakydavau, kad kažkas ne taip. 


— Na, gerai, - po penkiolikos minučių pasakė Anika Karlson. — 
Užlipo laiptais, užuot pakilęs liftu. Na ir kas? Gal norėjo šiek tiek 

pasportuoti. Aš ir pati dažnai laipioju laiptais. Labai sveika, jei 
ką. 

— Gerai, štai ką mes padarysim, - pasakė Bekstriomas. 

— Gerai, - tarė Anika, jau pasiruošusi savo juodąją užrašinę. 

— Noriu žinot viską apie tą laikraščių išnešiojimą, - pareiškė 
Bekstriomas. - Koks būdavo Akofelio maršrutas, nuo kurio namo 
pradėdavo, kuriame baigdavo, kiek laikraščių išnešiodavo per die- 
ną, kiek atnešdavo į Lazdynų taką, ir kokia tvarka juos palikdavo. 
Aišku? 

— Gerai, - linktelėjo Anika Karlson. - O kur man tave rast, kai 
žinosiu? 


— Darbe, - atsakė Bekstriomas. - Tik apsirengsiu. 

Nors buvo šeštadienis, Bekstriomas sėdėjo darbe ir įtemptai mąs- 
tė. Taip įtemptai, kad net pietūs jam iš galvos išgaravo. 

— Tai va kur tu, - tarė jam Anika Karlson. - O aš ieškojau tavęs 
valgykloje. 

— Galvoju, - atsakė Bekstriomas. 

— Tu buvai teisus, - pasakė Anika. - Akofelis tikrai keistai išne- 
šiodavo savo laikraščius. 

„Tai bent staigmena“, - pamanė Bekstriomas. Jis jau tarėsi per- 
kandęs, kur čia šuo pakastas. 

— Pasakok, - paragino jis. 


Kasdien nuo trijų ryto Akofelis su kitais tame rajone dirbančiais 
išnešiotojais pasiimdavo laikraščius iš spaudos platinimo bendro- 
vės paskirstymo punkto Rosundos gatvėje. Akofelis gaudavo virš 
dviejų šimtų „Dienos naujienų“ bei „Švedijos dienos“ egzemplio- 


rių ir dar keletą „Verslo žinių“. Tada išnešiodavo juos pagal nusta- 


433 


LEIF G. W. PERSSON 


tytą maršrutą, kurį spaudos platinimo įmonė buvo sudariusi spe- 
cialiai taip, kad būtų kuo patogiau ir greičiau. 

- Jis, galima sakyti, apeidavo kvartalą iš šiaurės vakarų pusės, 
o po Lazdynų tako pirmojo namo jo maršrute telikdavo tiktai du 
namai. Viską apeiti reikėdavo per dvi su puse arba tris valandas, 
kad visi gautų laikraščius vėlų vėliausiai šeštą ryto. 

— Kokie tie du paskutiniai namai? - paklausė Bekstriomas. 

— O čia ir prasideda keisti dalykai, - atsakė Anika Karlson. — 
Paskutinis namas jo maršrute yra Lazdynų takas numeris keturi, o 
priešpaskutinis - Lazdynų takas numeris du. Numeris keturi stovi 
prie sankryžos su Rosundos gatve, ja šiek tiek paėjėjus yra metro 
stotelė, iš kurios Akofelis parvažiuodavo namo iki Rinkebiu. Bet 
užuot pasirinkęs trumpiausią maršrutą, jis, atrodo, kiek perdėlio- 
jo paskutinius taškus. Pro Lazdynų tako pirmąjį namą pracida- 
vo neužnešęs laikraščių, o keliaudavo tiesiai iki ketvirtojo, kuris 
turėtų būti jo maršrute paskutinis, ir išnešiodavo laikraščius ten. 
Tada grįždavo atgal iki antrojo namo, priešpaskutiniojo įprastame 
maršrute. Paskui pereidavo į kitą gatvės pusę nunešti laikraščių į 
pirmąjį namą Lazdynų take. 

— Padarydavo kelių šimtų metrų lankstą, - tarė Bekstriomas. 
Jis jau žinojo geografinius to kvartalo ypatumus. 

— Tiesą sakant, prisidėdavo daugiau nei trys šimtai metrų, — 
patikslino Anika, prieš kelias valandas pati patikrinusi visus ats- 
tumus. — Visiškai bereikalingas lankstas, dėl kurio jis sugaišdavo 
dar mažiausiai penkias minutes, - pridūrė ji. - Šiek tiek keista, nes 
logiškai mąstant, jis juk turėjo norėti greičiau grįžti namo į Rinke- 
biu, numesti šalin vežimėlį ir kelias valandas pamiegoti prieš vėl 
išvažiuodamas dirbti į kurjerių tarnybą. 

— Tai kas toliau? - paklausė Bekstriomas. - Užeidavo į pirmą 
Lazdynų tako namą, ir? 
— Čia prasideda dar keistesni dalykai. 


Pirmajame Lazdynų tako name rytinius laikraščius prenumeruo- 
davo vienuolika jo gyventojų, šeši „Dienos naujienas“, penki „Šve- 
dijos dieną“. Po Karlo Danielsono žmogžudystės beliko tik de- 
šimt, ir kadangi ponia Holmberg pradėjo prenumeruoti „Dienos 
naujienas“ vietoj „Švedijos dienos“, abu leidiniai buvo pasiskirstę 
jėgas po lygiai. 

- Penkios „Dienos naujienos“, penkios „Švedijos dienos“, - su- 
skaičiavo Anika Karlson. 

„Ir kas iš to?“ — nesuprato Bekstriomas. 

— Įdėmiai klausau, - paragino jis. 

— Pirmoji laikraštį gaudavo ponia Holmberg, gyvenanti pirma- 
me aukšte. Nieko keisto, nes jos durys šiaip ar taip yra pakeliui 
iki lifto. Tada Akofelis turėdavo kilti liftu iki viršutiniojo aukš- 
to, o paskui lipti žemyn ir išnešioti dešimt likusių egzempliorių. 
Vadinasi, paskutinis laikraštį gauti turėdavo nužudytasis Karlas 
Danielsonas, kadangi gyvena antrajame aukšte ir vienintelis iš to 
aukšto prenumeruoja laikraštį. 

— Bet ne tą rytą? - įsiterpė Bekstriomas. 

— Ne, - patvirtino Anika Karlson. - Kaip tu pats ir sakei vos 
atvykęs į įvykio vietą, Akofelis vis dar turėjo laikraščių savo krep- 
šyje. Pagal Niemio ir Hernandeso padarytą nusikaltimo vietos 
inventorizaciją, tame krepšyje buvo devyni laikraščių egzemplio- 
riai. O jie abu dirba labai skrupulingai. Vienuolika minus vienas, 


kurį jau paliko poniai Holmberg, ir dar minus vienas, kurį ketino 

palikti Karlui Danielsonui, bet pamatė pravertas duris ir lavoną 
koridoriuje. | 

— Tą laikraštį jis padėjo ant žemės palei duris, - pasakė Beks- 
triomas. 

— Būtent, - pasakė Anika Karlson. 

— Arjis visada taip darydavo? 

— Atrodo, kad bent jau kurį laiką tai tikrai, - atsakė Anika. — 
Aš bent jau taip manau. 

— Iš ko sprendi? —- paklausė Bekstriomas. 

— Atvažiavau į įvykio vietą prieš pat septynias ir susitariau su 
Niemiu, kad apieškosiu pastatą, kol jie darbuosis Danielsono bute. 
Pirmame aukšte yra patalpa, skirta dviračiams ir vežimėliams. 
Apytuštė, nes daugiausia tame name gyvena pensininkai, bet vie- 
nas vežimėlis ir keli dviračiai vis dėlto ten stovėjo. Ir dar Akofelio 
laikraščių vežimėlis. Pažymėjau tai darydama inventorizaciją, nors 
tuo metu man nepasirodė keista. 

— Kodėl nepaliko jo prie laiptinės? - paklausė Bekstriomas. — 
Taip būrų buvę lengviausia. 

- Ir aš taip manau, nors tada nė nepagalvojau. Ką darysi, tu juk 
už mane gudresnis, - nusišypsojo jam Anika Karlson. 

— Na... - kaip įmanydamas kukliau nusišypsojo ir Bekstrio- 
mas. 

— Žodžiu, kol aš ten stovėjau, viena namo gyventoja nusileido 
paimti dviračio, - toliau pasakojo Anika. 

— Baisiai sunerimusi, - įsiterpė Bekstriomas. 

— Taip, ji manęs klausinėjo, kas darosi, kadangi tada pastate 
buvo mažiausiai dešimt mūsiškių, visi zujo po pastatą. Aš daug ne- 
aiškinau. Pasakiau, kad atvažiavome, nes buvo gautas pranešimas. 

Paklausiau, kas ji tokia ir ką veikia dviračių sandėliuke. Ji pasakė 
savo pavardę, netgi parodė asmens tapatybės kortelę man dar ne- 
spėjus nė paprašyti. Paaiškino, kad čia gyvena ir važiuoja į darbą, 
visada mina dviračiu, kai tik orai geri. Sakė dirbanti administrato- 
re viešbutyje „Scandic“, šalia greitkelio į Arlandos oro uostą. Maž- 
daug penki kilometrai kelio, o jos darbas prasideda nuo aštuonių. 

— O laikraščių vežimėlis? 

— Man nereikėjo nė klausti. Ji sakė, kad vežimėlis ten nuolat 
stovi. Jau kelis mėnesius tai tikrai. Sakė, ją erzindavo, nes visada 
būdavo užstatytas jos dviratis. Ji netgi norėjusi jam palikti raštelį. 
neprenumeravo. Galėdavo juos nemokamai paskaityti darbe. 

— Taigi ji nestebėdavo Akofelio apsilankymų laiko? 

— Ne, - tarė Anika Karlson. - Ji manė, kad paprasčiausiai su 
juo prasilenkdavo. O aš, kaip sakiau, irgi nieko neįtariau. Bent jau 
tada tai tikrai ne. 

— Ar kol kas neprasitarei kaimynams? — paklausė Bekstrio- 
mas. 

— Kuo tu mane laikai? - įsižeidė Anika. - Kaip atrodytų? 

— Išmintinga kolegė yra aukso vertės, - tarė Bekstriomas. 

— Akofelis pas kažką iš to namo lankydavosi, - pasakė Anika 
Karlson. 

— Be abejonės, - pritarė Bekstriomas. — Aš visą laiką tai įta- 


riau. 

Tą rytą Ana Holt nubudo apie septintą. Per miegus regėjo mi- 
glotą erotinį sapną, visai malonų, o pakėlusi galvą pamatė šalia 
gulintį Janą Leviną. Jis žiūrėjo į ją, pasirėmęs viena ranką galvą, o 
kita žaidė su jos dešiniosios krūties speneliu. 

— Nebemiegi, - sumurmėjo Holt. 

— Dar ir kaip nebemiegu, - patikino Janas Levinas ir šyptelėjęs 
galvos mostu parodė po antklode. 

— Vaje, - tarė Holt, pakišusi ranką pačiupinėti. - Man rodos, 
mes turim nemažą problemą. 

— Ir ką mes dabar su ja darysim? - paklausė Janas Levinas, ap- 
kabindamas ją per kaklą. 

— Spręsim, - atsakė Holt ir nutraukusi antklodę jį apsižergė. 


„Rytais geriausia, - po pusvalandžio galvojo Holt. Ji jautė ener- 
gijos antplūdį, kaip visada po to. Janas, rodos, kaip tik atsipalai- 

davo, beveik snūduriavo. „Tipiška“, - nutarė ji ir tuomet sučirškė 
jos mobilusis. 

- Koks mulkis neduoda ramybės šeštadienį, tokiu laiku? — 
vangiai burbtelėjo Janas. 

— Numanau, - tarė Holt, keldama ragelį. „Lėno policijos vir- 
šininkė“, - pamanė ji. 

— Tikiuos, nepažadinau, Ana? - paklausė lėno policijos virši- 
ninkė. Iš balso buvo tokia pat žvali kaip ir Holt, tik gerokai įpy- 
kusi. 

— Jau atsikėliau, - atsakė Holt. Kodėl, neketino aiškintis, tik 
nutaisiusi linksmą mimiką atsisuko į Janą. 

— Skaitei laikraščius? - pasiteiravo lėno policijos viršininkė. 

— Ne, - atsakė Holt. - Kurį būtent? 

— Visus, — tarė viršininkė. - Bekstriomas, - paaiškino ji. - At- 
rodo, jis jau visiems davė interviu. Net tam krikščioniškam lai- 
kraštpalaikiui nepatingėjo pasisakyt, kaip tvirtai tiki Dievą. 

— Šnektelėsiu su juo, - pažadėjo Holt. „Sakyk, ką nori, bet 
Bekstriomas vis dėlto ne kvailys“, - pagalvojo ji. 

— Ačiū, - padėkojo lėno policijos viršininkė ir padėjo ragelį. 

— Atsirado svarbus reikalas, - tarė Janui Ana Holt. - O tu pa- 
miegok, jeigu nori. 

— Galiu padaryt pusryčių, - pasisiūlė Janas, atsisėdamas lovo- 
je. 

— Tikriausiai galvoji, kas... 

— Ne, - papurtė galvą Janas. — Aš irgi policininkas, ar nemi- 
nėjau? Jau ir pats numanau, kas per reikalas. „Bekstriomas, kas 


daugiau“, - pagalvojo jis. 

Ana Holc atsisėdo prie savo kompiuterio ir ėmė skaityti rytinių 
laikraščių naujienas internete. Jos baimės pasitvirtino. Paskui ji 
paskambino Bekstriomui į mobilųjį. Šis nekėlė, kaip visada. Tuo- 
met ji šnektelėjo su Anika Karlson. 

„Jeigu ji gali, tai ir aš galiu“, - pagalvojo Ana Holt, turėdama 
omenyje lėno policijos viršininkę, o tada surinko Toivoneno nu- 
metį. 

— Toivonenas, - užkimusiu balsu burbtelėjo į ragelį šis. 

- Čia Holt, - prisistatė ji. 

— Klausau, šefe, — tarė Toivonenas. - Vakar vėlai grįžau, - pa- 
aiškino jis. 

— Dėl Bekstriomo, - tiesiai prie reikalo perėjo Holt ir per porą 
minučių paaiškino, koks reikalas. 

— Tokiu atveju siūlau palaukti iki pirmadienio, - atsakė Toivo- 
nenas. - Kadangi savaitgalis, o Bekstriomas, na, pati supranti, — 
patikslino jis. 

— Bet jis šiandien darbe, - pranešė Holt. - Tik ką kalbėjau su 
Anika Karlson. Sakė, kad jis šiandien nuovadoje nuo pat ryto. 

— Nebent tik todėl, kad mane sugalvojo paerzinti, - tarė Toi- 


vončnas. 

— Ką darom? - paklausė Anika Karlson. 

— Neskubam ir susikaupiam, - atsakė Bekstriomas. - Kad per 
skubėjimą visko nesugadintume. 

— Įdėmiai klausau, - tarė Karlson. 

— Almas sudarė kažkokį Danielsono pažįstamų sąrašą, -— pri- 
siminė Bekstriomas. — Būtų gerai jį peržiūrėti. Paskambink jam, 
tegu tuoj pat atvažiuoja ir duoda man tą sąrašą. 

— O kam? - paklausė Karlson. - Imk mano. Pasidariau kopiją. 

— Tai gaila, - pasakė Bekstriomas. - Taip norėjau pasinaudot 


proga paerzinti tą idiotą. 


„Senoji šurvė iš Solnos ir Sundbybergo“, - pagalvojo Bekstriomas, 


Karlo Danielsono pažįstamų suvestinę. Halfis, Žaibas ir Gunaras 


Žokėjus. Krikštatėvis Grimaldis ir buvęs kolega Rolis Stolhama- 

ris. Seni geri bičiuliai, neišsiblaivantys jau kokius penkiasdešimt 
metų. 


Tada jis vienam iš šios šutvės paskambino. 


— Vyresnysis inspektorius Bekstriomas, tautos didvyris? — pasi- 
tikslino Halfis Siodermanas. - Už ką man, paprastam žmogeliui, 
tokia garbė? 

— Reikia pasikalbėti, Siodermanai, - pasakė Bekstriomas. „Jau 
spėjo prilakti, o aš džiūstu prie darbo stalo, blaivas, pražilusia galva 
ir su maža alga“, - pamanė jis. 

— Mano durys tau visada atviros, - patikino Halfis. - Garbė 
man ir mano kukliems namams. Ar vyresnysis inspektorius turi 
kokių konkrečių pageidavimų dėl gėrimų? 

— Tiks ir kava, - atžariai tarė Bekstriomas. - Juoda, be cu- 
kraus. 

Paskui jis nuėjo į Nadjos kabinetą, pasiėmė juodąją Karlo Da- 
nielsono darbaknygę ir išsikvietė taksi. 


— Tikrai nenorėsi šlakelio? - paklausė Siodermanas, žvilgsniu ro- 
dydamas į konjako butelį, stovintį ant virtuvės stalo prieš juos. 

— Dėkui, ne, - atsakė Bekstriomas. 

— Tai tu ne tik pirmas prie ginklo, - pareiškė Siodermanas, - 
bet dar ir tvirtą charakterį turi, Bekstriomai, - pridūrė, gausiai 
šliūkštelėdamas į savo kavą konjako. - Mm, geras daiktas, - net 
atsiduso iš malonumo jis. - Ir naudingas. Milijonas alkoholikų juk 
negali klysti. 

„Kai kurie, matyt, klysta“, - pamanė Bekstriomas. 

— Norėjau užduot tau kelis klausimus, - pasakė jis, traukdamas 
iš kišenės juodąją Danielsono darbaknygę. 

— Kaip tau, Bekstriomai, atsakysiu, - tarė Halfis. - Bet jei būtų 
atėję tie tavo vadinamieji kolegos, jau būčiau pradėjęs snukius tal- 
Žyti. 

— Karlo Danielsono kišeninė darbaknygė, - parodė Bekstrio- 
mas. - Čia radome keletą įrašų, dėl kurių niekaip galva neišneša. 

— Įsivaizduoju, — išsišiepė Siodermanas. - Kalis buvo gudrus 
šunsnukis. 

— Kai kurie įrašai vis pasikartoja. Mes manom, kad jis išmokė- 
davo pinigus trims asmenims. 

— Ko gero, - sutiko Siodermanas. - Nenoriu žmogaus apkal- 
bėti. Kas jie tokie? 

— Parašytos tik pirmosios raidės, - atsakė Bekstriomas. - Mūsų 
manymu, pavardžių inicialai. Šalia jų nurodytos sumos. Inicialai 
yra H., AES. ir E.I., didžiosiomis raidėmis, gali pažiūrėti, — tai sa- 
kydamas Bekstriomas ištiesė Siodermanui darbaknygę. 

— Ir ką jie galėtų reikšti? Kas per inicialai? Kokie jų vardai? 

— Hasanas Talibas, Afsanas Ibrahimas ir Faršadas Ibrahimas. 

— Čiagi tie šūdžiai, kurie tave bandė nudėti, Bekstriomai, — tarė 
Siodermanas, sklaidydamas Danielsono darbaknygę. 

— Taip, - patvirtino Bekstriomas. - Gal prisimeni, ar Danielso- 
nas kada nors apie juos užsimindavo? 

— Apie tokius reikalus jis niekada nekalbėdavo. Net ir visiškai 
nusitašęs. Ta prasme, kad plaudavo pinigus tokiems veikėjams? 
Nenustebčiau, kad taip būtų daręs, bet nebuvo toks kvailas, kad 
pasakotų. 

— Ne? - paklausė Bekstriomas. 

— Ne, - užjaučiamai tarė Siodermanas. - Bijau, kad kažką būsi 
ne taip supratęs, vyresnysis inspektoriau. Žinok, jei galėčiau, tai 
mielu noru padėčiau įkišti už grotų tuos kupranugarių raitelius, 

kad supūtų. Bet, deja, teks tave nuvilti, nes greičiausiai jie čia nie- 
kuo dėti. 

— Tikrai? - tepaklausė Bekstriomas. 

— Kalis Danielsonas buvo šmaikštus pimpagalvis, - paaiškino 
Halfis. - Čia parašyta visai ne tai, ką tu galvoji, ir tie atsilikėliai iš 
kažkokio ten Sušiktastano tikrai nesusiję. 

— Pasakok, - tarė Bekstriomas. 

— Smagi istorija, - pasakė Halfis Siodermanas, linguodamas 
galva, ir patenkintas nusišypsojo svečiui. - Ar patogiai sėdi, Beks- 
triomai? — pasiteiravo jis. 

— Taip, - atsakė Bekstriomas. 

— Tai tuoj papasakosiu, - tarė Halfis. - Tik žiūrėk, kad ausys 


neužlinktų. 


$/ 


— Ką veikei, Bekstriomai? — paklausė Anika Karlson, kai šis grįžo 
į nuovadą po trijų valandų. 

— Pavalgiau visaverčius pietus ir baigiau tirti dvigubą žmogžu- 
dystę, - atsakė Bekstriomas. „O grįždamas dar nusipirkau gerklės 
pastilių“, - pridūrė pats sau mintyse. - O tu ką veikei? - paklausė 
jis. 

— Parikrinau, ko prašei, - tarė Anika. - Kol kas viskas atitin- 
ka. Radau tą išnuomotą automobilį, kaip ir prašei. Išnuomotas iš 
bendrovės „OK“ filialo Sundbyberge gegužės seprynioliktą dieną, 
šeštadienį. Kitą dieną grąžintas. 

— Rimtai? - tepasakė Bekstriomas. — Ir kas tuomet negerai? 

— Toivonenas, - pranešė Karlson. - Bijau, kad tau teks su juo 
pasikalbėti. 

— Jeigu nori kalbėtis, tai pats žino, kur mane rasti, - atšovė 
Bekstriomas. 

— Bekstriomai, duosiu tau patarimą, - pasakė Anika Karlson. — 
"Tavo vietoje eičiau pas jį ir pasikalbėčiau, per daug nedraskydama 
akių. Tik vieną kartą jį temačiau tokį, žinok, nieko gero. 

— Rimtai? - atsakė Bekstriomas. „Mat kaip, smirdžius lapiūkš- 


tis vaizduoja viršininką“, - pagalvojo jis. 


Toivonenas bent jau neatrodė įsiutęs. Net priešingai. Bekstriomui 
pasirodžius kabinete jis tik draugiškai linktelėjo ir pasiūlė prisės- 
ti. 

— Gerai, kad užsukai, Bekstriomai, — tarė jis. - Turiu keletą gra- 
žių nuotraukų, pamaniau, parodysiu. 

„Ką jis čia svaičioja?“ — nesuprato Bekstriomas. 

— Gal nuo šitų pradėkim, - pasakė Toivonenas ir ištiesė jam 
pluoštelį sekimo komandos darytų nuotraukų. — Čia iš praeito 
penktadienio, kai buvai išėjęs į miestą ir susitikai su Tatjana Turen. 
Prieš tai, kiek žinau, vakarieniavote su Juha Valentinu Andersonu, 
Gražuoliuku, arba Gustavu Gustavsonu Heningu, kaip dabar jis 
pasivadinęs. Spėju, jis jus ir supažindino. 

— Kas čia per velnias? — užstaugė Bekstriomas. - Aš vykdau 
tyrimą, kurį mes vos pavelkam, nes neužtenka galvų. O tu įkinkei 
sekimo komandą, kad galėtum pašantažuoti savo paties kolegą? 
Tikiuosi, gali pasiaiškinti. 

— Tu kaip visada perdedi, Bekstriomai, - atsakė Toivonenas. - 
Sekimo komanda stebėjo brolius Ibrahimus ir Talibą. Nusekė pas- 
kui juos į „Cafė Opera“, o jau ten netikėtai išdygote jūs su miela 
panele Turen. Kadangi Faršadas atrodė tavim itin susidomėjęs, 
nusprendėme, kad ir šitą tyrimo versiją reikia patyrinėti. 

— Niekada nebuvau sutikęs to asilo. Iki tol, kol neatėjo į mano 


namus manęs nudėti, - pasakė Bekstriomas. 

— Ar girdi, ką kalbi? - paklausė Toivonenas. - Iš dalies aš tavim 
tikiu. Manau, kad jie buvo atėję tikėdamiesi tave papirkti. Iš ko 
nors sužinojo, kaip vyksta ginkluoto apiplėšimo tyrimas. Tikriau- 
siai pajuto, kad padai svyla. Faršadas yra suktas niekšelis, jam pini- 
gų aiškiai netrūksta. O Turen tikriausiai parūpino jiems tavo buto 
raktus. Kaip matau, daug nereikėjo, kad nusimautum kelnes. 

— Aš nedaviau jai jokių raktų. 

— Nedavei, - sutiko Toivonenas. - Bet kai tik atsijungei, ji pa- 
darė dublikarą. Tarp kitko, ji prostitutė. Viena iš brangesnių. 

— Tu sakai, tu žinai, Toivonenai, - gūžtelėjo pečiais Bekstrio- 
mas. - Man nereikėjo mokėti nė grašio. O kiek iš tavęs paėmė? 
Penkis šimtus suomiškų markių, ar kiek? 

— Gali nesijaudinti, Bekstriomai, - nuramino Toivonenas. — 
Nežadu skųsti tavęs už įstatymo pažeidimą perkant nelegalias sek- 
sualines paslaugas. Daug blogiau, - tęsė jis. - Štai šitas nuotraukas 
padarėm tą vakarą, kai siautėjai su ginklu savo bute. Štai, čia tu 
sėdi ir išgėrinėji bare prie namų. Alus ir didelė taurė viskio prieš at- 
nešant maistą, dar bokalas ir kelios taurelės bevalgant, kava ir kon- 
jako taurė pavalgius. Policijos pareigūnas, kuris laisvu nuo darbo 
metu eina į barą, prisilaka ir nešiojasi su savimi tarnybinį pistoletą. 
Puikiai suprantu, kodėl tu laikei rankoje taurę, kai pagaliau teikei- 
si įleisti mūsiškius vidun. Tarp kitko, kaip tau šios nuotraukos? 
Velniškai geros kokybės, ar sutinki? 

— Nesuprantu, apie ką tu kalbi, - tarė Bekstriomas, imdamas 
vieną nuotrauką. — Štai čia aš sėdžiu su bokalu nestipraus alaus, 
šalia stovi stiklinė su obuolių sultimis. Tarp kitko, skanu, paban- 
dyk. 

— Aišku, - išsišiepė Toivonenas. - O paskui dar užsisakei van- 
dens taurelėse, ir dar vieną bokalą savo silpno alaus. Ir pabaigai 


447 


LEIF G. W. PERSSON 


dar vieną obuolių sulčių. Šį kartą konjako taurėje. Juokingas tu, 
Bekstriomai. Jei neturėčiau sąskaitos kopijos iš to baro, tikriausiai 
nuleisčiau rankas. 

— Ko tau iš manęs reikia? - tepaklausė Bekstriomas. 

— Turiu šiokį tokį pasiūlymą, - pasakė Toivonenas. 

— Įdėmiai klausau, - tarė Bekstriomas. 

— Man vienodai rodo tie mūsų vadinamieji kolegos iš vidaus ty- 
rimų, - pradėjo Toivonenas. - Aš ne toks, kad norėčiau išėsti ko- 
legą. Jeigu kažkas man pridaro bėdų, tai su juo ir aiškinuosi. Viską 
aiškinamės nuovadoje. Čia, Solnoje, mes taip pratę nuo seno. 

— Koks pasiūlymas? - priminė Bekstriomas. - Sakei, kad turi 
pasiūlymą. 

— Daug ką jau pradeda užpisti tos tavo blevyzgos žiniasklaidai. 
Dėl viso kito iš reikalo dar kaip nors pakentėsim. Jeigu nori toliau 
šikti mums ant galvų laikraščiuose, tai verčiau keisk darbą. Gal, 
pavyzdžiui, įsidarbink nusikaltimų reporteriu, arba eik dirbti vie- 
toj to nusenusio profesoriaus iš Nacionalinės policijos tarnybos, to 
Persono, ar kaip jis ten, kurį rodo per „Ieškomus“ kiekvieną ketvir- 
tadienį. Žodžiu, jei nutilsi, tai ir mes parylėsim. Bet jeigu toliau 
laidysi gerklę, tai, bijau, kad ir nuotraukos, ir sąskaita iš baro, ir vis- 
kas, ką turim sukaupę stalčiuje, netikėtai pateks į rankas kokiam 
nors aršiam laikraštukui. Tarp kitko, ar kartais ne to ir norėjai? 
Didesnio policijos atvirumo žiniasklaidai ? 

— Supratau, supratau, — tepasakė Bekstriomas. 

— Tai gerai, - tarė Toivonenas. - Kaip matau, smegenų turi, tai 
drįstu manyti, kad susitarėm. Tiesa, kaip einasi tavo tyrimas? 

— Puikiai, - atsakė Bekstriomas. - Tikiuosi, pirmadienį jau bus 
baigtas kriukis. 

— Įdėmiai klausau, - susidomėjo Toivonenas. 

— Tada ir pašnekėsim, - atšovė Bekstriomas ir atsistojo. 

— Laukiu nesulaukiu, - išsišiepė Toivonenas. 

„Susitiksim spaudos konferencijoje“, - pamanė Bekstriomas ir 


atžariai linktelėjęs išėjo. 

— Kaip sekėsi? — pasiteiravo Anika Karlson. - Aš jau buvau pra- 
dėjusi nerimauti. 

— Normaliai, - atsakė Bekstriomas. 

— "Tai ko jis norėjo? Atlėkė pas mane visas perpykęs. Jau buvau 
pradėjusi nerimauti. 

— Mano senas smirdžius lapiukas, - atšovė Bekstriomas. - Jam 
tik reikėjo pagalbos ir seno mokytojo patarimo. 

— Džiugu girdėt, - ironiškai šyptelėjo Anika Karlson. - O ką 
darysim su mūsų byla? 

— Ką ir visad, - tarė Bekstriomas. - Medžiosim įtariamąjį, sek- 
sim jo telefono pokalbius ir visa kita, būsim tylūs, nematomi kaip 
šešėliai. Paskambink Nadjai, kad ir ji prisijungtų. Pasirašysiu jai 
viršvalandžius. Be jaunimo, manau, išsiversim, ir Almas taip pat 
mums nebūtinas. 

— Atrodo, neturim to numerio, - pasakė Anika. - Bent jau aš 


niekur nerandu. 

— Yra, štai, radau, - pranešė Bekstriomas. - Tas numeris, į kurį 
skambindavo ir Danielsonas, ir Akofelis. Naudojamas, kiek mes 
žinom, tik atsiliepti į skambučius. Duok Dieve, gal dar naudoja- 
mas. Namų telefonas irgi turėtų būti. 

— Jau pradėjau jo paieškas, - patvirtino Anika Karlson. 

— Na ką gi, - gudriai šyptelėjo Bekstriomas. - Pirmadienį, aš 


manau, jau galėsim paruošti antrankius. 

Ankstyvą sekmadienio rytą vėl prasidėjo kraujavimas Hasano Ta- 
libo smegenyse. Gydytojui, išgelbėjusiam jo gyvybę beveik prieš 
savaitę, ir vėl teko dėti visas pastangas. Šį kartą jos buvo ne itin 
sėkmingos. Operacija buvo nutraukta vos po ketvirčio valandos. 
Pusę šešių ryto neurochirurginiame Karolinskos ligoninės skyriu- 
je gydytojai konstatavo Talibo mirtį. 

Tokių asmenų mirtys nežadėdavo nieko gero. Per daug buvo 
į jį panašių veikėjų, kurie galėjo prisigalvoti velniai žino ko. Per 
penkias minutes vyresnysis inspektorius apsisprendė sustiprinti 
saugumą ir pasikalbėjo su Toivonenu bei Linda Martines. Toivo- 
nenas ėmėsi oficialių veiksmų ir paskyrė dar šešis pareigūnus pasti- 
prinimui bei šešis į sekimo komandą. 

Uniformuoti pareigūnai turėjo sustiprinti ligoninės apsaugą. 
Sekimo komandai buvo duota užduotis nuolat sukiotis ligoninės 
teritorijoje ir laiku pastebėti įtartiną transporto priemonę, asmenį 


ar bet ką, kas tik atrodys neįprastai. 

Tą rytą devintą valandą ortopedinės chirurgijos skyriuje pasi- 
rodė Frankas Motoelis. Jis pasisveikino su kolegomis, stovinčiais 
prie įėjimo, ir pakilo liftu į septintą aukštą, kur rakinamoje vien- 
vietėje palatoje gulėjo Faršadas Ibrahimas, nuo pat kulkšnies iki 
tarpkojo sugipsuota kairiąja koja. 

— Kokia situacija? - paklausė Motoelis, linktelėjęs pareigūnui, 
sėdinčiam prie palatos durų, už kurių buvo slaugomas Faršadas 
Ibrahimas. 

— Viskas gerai, - šyptelėjo pareigūnas. - Pacientas miega. Ne 
per seniausiai šnekėjausi su slauge. Sako, jis kenčia didžiulį skaus- 
mą, gydytojai nuolat pumpuoja nuskausminamuosius, tad nelabai 
ką tepešim. Beveik visą laiką miega. Jeigu nori pakalbinti jo jaunė- 
lį brolį, tai jis krūtinės chirurgijos skyriuje. Šįkart be peilio. 

— Gal ir nueisiu žvilgtelėti, - atsakė Motoelis. 

— Prašom, — tarė jam kolega. - Aš tuo metu sulakstysiu į rūko- 
mąjį. Baigiu išprotėti. Ta prakeikta nikotininė kramtomoji guma 
yra visiška nesąmonė. 

„Kažkas čia ne taip“, - šmėstelėjo Motoeliui dar nė nespėjus 
praverti Faršado palatos durų. 

Atsargumo dėlei jis stumtelėjo duris koja, laikydamas ranką ant 
pistoleto. Palata buvo tuščia, lova pristumta prie atverto lango, o 
prie jos kojų kažkas buvo pririšęs virvę. 

Nuo septinto aukšto iki žemės buvo dvidešimt metrų. Apačioje 
jau kažkas stovėjo ir laukė vyruko, kuris bandė leistis žemyn virve, 
nepaisydamas sugipsuotos kojos. Kai Frankas iškišo galvą pro lan- 
gą, vyrukas tebuvo pasistūmėjęs keletą metrų. 

Motoelis griebė už virvės ir ėmė traukti vidun. Tokiam šimtą 
kilogramų sveriančiam raumenų kalnui tai buvo vieni juokai, o 

Faršadas, pakibęs ant virvės, tesvėrė daugiausiai septyniasdešimt. 
Maža to, Faršadas padarė klaidą. Užuot kiek atleidęs virvę ir čiuo- 
žęs žemyn, jis tik dar tvirčiau įsikibo. Motoelis jau buvo pakėlęs 
per kokį metrą, kai susiprato ir virvę paleido. Tuo pat metu Far- 
šadas ją irgi paleido ir lyg maišas nudribo žemyn. Jis tėškėsi ant 
nugaros iš beveik dvidešimties metrų aukščio ir mirė vietoje. Tik 
tada Motoelis suvokė, kad Faršado sėbras apačioje turi ginklą ir į 
jį šaudo. 

Tačiau jis buvo prastas šaulys. O štai Motoelis nesikarščiavo. Jis 
išsitraukė ginklą, pritūpė prie palangės, nusitaikė į koją, kuo aukš- 
čiau, suėmė abiem rankom ginklą ir neprimerkęs akies nusitaikė. 
Viską padarė pagal taisykles, vildamasis, kad pasiseks kliudyti 
šlaunies arteriją. Apačioje šaudęs vyras suklupo, paleido iš rankų 
ginklą ir griebėsi už šlaunies, plūsdamasis savo kalba, tik Motoelis 
jos nesuprato. 

Atsikvošėjęs Motoelis įsikišo ginklą atgal į dėklą ir nuskubėjo 
į koridorių ieškoti kolegų. Jis jau girdėjo kažką lakstant ir rėkiant 
kitapus palatos durų. 


Nepraėjus nė pusvalandžiui vyresnysis inspektorius Honkamekis 
paskambino Toivonenui ir trumpai nupasakojo situaciją. Kaž- 
kas padėjo Faršadui atidaryti palatos langą. Tas pats asmuo jam 
parūpino ir paprastą laipiojimui skirtą virvę su mazgais įsikibti. 
Maždaug dvidešimties metrų ilgio. Motoelis bandė jį įtraukti at- 
gal į vidų. Faršadas neišsilaikė ir krito, trenkėsi nugara ant žemės 
iš dvidešimties metrų aukščio. Vienas iš sėbrų pradėjo šaudyti į 
Motoelį. Paleido kelis šūvius. Motoelis ėmė šaudyti atgal. Paleido 
vieną šūvį. Pataikė į viršutinę kojos dalį ir taip nuginklavo. Sėbras 
suimtas, išsiaiškinus tapatybę jis nugabentas į skubiosios pagalbos 

skyrių, esantį vos už šimto metrų nuo ortopedinės chirurgijos sky- 
riaus. Buvo pagrįstų įtarimų, kas galėjo atnešti Faršadui virvę ir 
atidaryti langą. 

— Užbėgdamas už akių pasakysiu, kad ieškome vienos slaugės, 
iranietės. Ji dingo maždaug prieš valandą, vidury pamainos, - pra- 
nešė Honkamekis. 

— O kokioj subinėj jūs buvot? - niršo Toivonenas. 

— Dirbome pagal visas taisykles, - atsakė jam Honkamekis. — 
Manai, pats būtum geriau susitvarkęs? 

— Ar bent jaunėlis brolis dar gyvas? - paklausė Toivonenas. 

— Gyvas, gyvas. Bet suprantu, kodėl klausi, - kreivai šyptelėjęs 
atsakė Honkamekis. 

— Vežkit jį į kalėjimą, - paliepė Toivonenas. - Mums reikia 
spręst problemas su apsauga. 

— Jau norėjau, - paaiškino Honkamekis. - Bet tenykščiai ne- 
priima. Sako, neturi reikiamos medicininės įrangos. 

— Tada vežkit į Hudingės ligoninę, - tarė Toivonenas. 

— Į Hudingę? - nustebo Honkamekis. - O ko ten? 

— Kad dingtų iš mano rajono, - atsakė Toivonenas. - Kol mano 
pareigūnų saugomi žmonės krenta kaip musės, tol ačiū, gana. 

— Gerai, - pakluso Honkamekis. 

— Otas Motoelis... 

— Jau sutvarkyta, - patikino Honkamekis. - Teismo ekspertai 
jau čia, vidaus tyrimų skyriaus žmonės jau pakeliui. Mums tikriau- 


siai betrūksta tik Bekstriomo, - nesusilaikęs nusijuokė jis. 


„Šakės. Trys nulis krikščionių naudai, - pamanė Bekstriomas, įsi- 
jungęs ryto žinias. - Blynai ir šoninė, pagaliau“, - apsidžiaugė jis, 
mat jo sargybinė šiandien turėjo kitų reikalų. 

— Motoeli, žinau, kad tau šokas, - pasakė jam vienas vidaus tyrimų 
skyriaus tyrėjas. 

— Ne, - papurtė galvą Motoelis. - Man visai ne šokas. Viskas 
buvo atlikta pagal darbo tvarkos taisykles. „Pagarbiau“, - pamanė 
jis ir nudelbė akis. 


90 


Pirmadienį po pietų Bekstriomas buvo pasiruošęs smogti. Iš pra- 
džių jis šnektelėjo su Anika Karlson ir paaiškino jai visas smul- 
kmenas. 

— Bekstriomai, Bekstriomai, - palingavo galva Anika. - Su gu- 
dresniu pareigūnu man dar tikriausiai nėra tekę dirbti. Jau net ne- 
galiu suskaičiuoti, kiek įkalčių tu planuoji gauti per vieną pokalbį 
su ta baisia žmogysta. 

— Aš irgi, - atsakė Bekstriomas. - Tai padarysi, ko paprašiau? 

— Aišku, šefe. O ką mes darysime su Felicija ir Stigsonu? 

— Bus kaip pastiprinimas, - tarė Bekstriomas. — Stigsono tai 
tikrai nesivesim, o dėl Felicijos irgi nenoriu turėt problemų, juk 
nežinia, kaip viskas klostysis. 

— Logiška, - sutiko Anika. 

— Tegu dėl visa ko laukia mašinoje, kol pakviesim, - nusprendė 
Bekstriomas. 

Dviem automobiliais be skiriamųjų ženklų jie išvažiavo į pirmąjį 
Lazdynų tako namą. Stigsonas ir Felicija Peterson laukė prie laip- 
tinės. Bekstriomas su Anika Karlson pakilo liftu. Anika pasislėpė, 
kad jos nematytų, o Bekstriomas paskambino į duris. Kadangi ryte 
jau buvo sutaręs dėl apsilankymo, tai jam atidarė iš antro karto. 

— Prašom užeiti, vyresnysis inspektoriau, - pakvietė Brita Merė 
Anderson ir plačiai nusišypsojo, parodydama savo akinamai bal- 
tus dantis, o ranka lyg netyčia perbraukė per laukan virstantį tarp- 
krūtį. - Kuo galiu pavaišinti, vyresnysis inspektoriau? 

— Neatsisakyčiau puodelio kavos, - tarė Bekstriomas. - Tiesą 
sakant, jei jūs ne prieš, ar galėčiau pasinaudoti jūsų tualetu? 

- Žinoma, - atsakė Brita Merė Anderson. Ji pakreipė galvą į 
šoną ir visu kūnu pasviro į priekį, kad būtų geriau matyti. - Aps- 
kritai, kam tas oficialumas? Aš Brita Merė, - pasakė ji, tiesdama 
savo įdegusią ranką. 

— Bekstriomas, - tarė šis, ne itin nuoširdžiai vaidindamas Pur- 
vinąjį Harį. 

— Bekstriomai, Bekstriomai, koks vis dėlto tu senamadiškas, 
bet šaunus vyrukas, - šypsodamasi palingavo galva Brita Merė 
Anderson. - Jauskis kaip namie, o aš einu atnešiu kavos. 

Bekstriomas dingo tualete. Kai tik išgirdo ją kuičiantis virtu- 
vėje, nutykino ir atrakino lauko duris. Jis nenorėjo, kad jo kole- 
goms reikėtų laužtis vidun, jei situacija kartais taptų nevaldoma. 
Tai padaręs nuleido vandenį, grasiai trinktelėjo tualeto durimis ir 
nupėdinęs į svetainę prisėdo ant gėlėtosios šeimininkės sofos. 

Brita Merė Anderson nukrovė pilną padėklą. Ji netgi paliepė 
savo tarakoniūkščiui pabūti geru Širduku ir eiti gulti į mažą gėlėrą 

pintinę. Tada atsisėdo į rožinį fotelį ir prisitraukė jį tiek, kad pi- 
lant kavą įdegę keliai beveik lietėsi prie Bekstriomo dailių geltonų 
kelnių. 

— Atrodo, geri juodą, - pasakė Brita Merė ir palaimingai atsi- 
duso. 

— Taip, - patvirtino Bekstriomas. 

— Kaip ir visi tikri vyrai, - vėl atsiduso Brita Merė. 

„Tik kai geriu espreso, tada dar pagardinu šlakeliu šilro pie- 
no“, - pamanė Bekstriomas. 

— Juodos, ačiū, - pasakė jis. 

— O gal sugundyčiau lašeliu konjako? Arba viskio? - paklausė 
ji, žvilgsniu rodydama į butelius ant padėklo. - Aš ir pati ketinau 
įsipilti lašelį konjako, - įtikinėjo ji. - Nedaug, tik truputėlį. 

— Prašom, prašom, — paragino Bekstriomas. - Gal ir visai ne- 
bloga mintis, - pridūrė jis, nors nepaaiškino, kodėl. 

— Na, tai pasakok, — tarė Brita Merė ir vėl pakreipė galvą. - Aš 
kone mirštu iš smalsumo. Telefonu užsiminei, kad norėsi užsukti 
man už kažką padėkoti. 

— Taip, teisingai, - patikino Bekstriomas. — Būtent taip ir sa- 
kiau. 

— Atsiprašau, kad pertrauksiu, — įsiterpė Brita Merė, atsargiai 
siurbtelėjusi kavos atkištomis lūpomis, - bet negaliu nepagirti tavo 
drabužių. Geltonas lininis kostiumas ir šviesiai rudi marškiniai, ir 
kaklaraištis priderintas, ir tamsiai rudi batai - itališki, odiniai ir 
rankų darbo, ne kitaip. Kiek esu mačiusi pareigūnų, jie visuomet 
atrodydavo lyg būtų nakvoję kur nors ant suoliuko parke, o paskui 
atėję tiesiai į darbą. 

— Iš drabužių vyrą pažinsi, - atsakė Bekstriomas. - Na, ačiū už 
komplimentą, o aš iš tiesų atėjau padėkoti. 

— Oaš, štai, nė nenutuokiu, kuo gi galėjau pagelbėti! - prisipa- 
žino Brita Merė Anderson. 

— Aš irgi, - pasakė Bekstriomas. - Bet žinau, kad iš pradžių tu 
pakišai mums buvusį mūsų kolegą, Rolį Srolhamarį. Tik pamiršai 
paminėti vieną dalyką, kad prieš kokius keturiasdešimt metų jūs 
su juo buvot pora ir dulkindavotės kaip triušiai. O kai paaiškė- 
jo, kad mums jis netinka, tada vėl pasistengei padėti atpažindama 
brolius Ibrahimus su baisiuoju pusbroliu. 

— Tiesa, - tęsė Bekstriomas. - Dėl vieno dalyko tikrai tikiu. 
Esu tikras, kad tu juos matei bendraujančius su Kaliu Danielsonu, 
ir neabejoju, kad tas drimbla, stovėdamas prie mašinos, parodė tau 
nepadorų gestą. Bet kai mums ir to neužteko, tu sugebėjai įtikinti 
mano kvailiausią kolegą ta savo istorija apie Sepą Laureną, kuris 
neva buvo baisiai agresyvus jaunuolis jau metų metus. Maža to, 
nekentė Karlo Danielsono, savo tėvo. Tiesą sakant, per tave mano 
pareigūnai šias dvi savaites lakstė kaip koks vištelių pulkas. Bet 
vieną dalyką tu mums pamiršai pasakyti. 

— Kažin kokį? — pasakė Brita Merė Anderson. Dabar ji sėdėjo 
tiesiai, šypsena buvo dingusi, o ranka, jai pilantis dar konjako, nė 
nevirptelėjo. 

— Kad tai tu užmušei Karlą Danielsoną tą trečiadienio naktį su 
jo paties prikaistuvio dangčiu, ir dėl visa ko dar pasmaugei kakla- 
raiščiu. O paskui paėmei lagaminą su pinigais, kuriuos jis, kvailys, 
tau buvo prieš tai parodęs. O penktadienio rytą, vos po trisdešim- 
ties valandų, dar pasmaugei ir savo jauną meilužį Septimą Akofelį. 
Kadangi jis, rodos, daugmaž iš karto suprato, kad tai tavo darbas, 
tik netrukus jau buvo įtikintas, kad tai Danielsonas tave norėjo 
išprievartauti, 0 tu nuo jo gyneisi. Matyt, jau anksčiau jam buvai 

pasakojusi apie Kalį Danielsoną. Turbūt prikalbėjai, kad Daniel- 
sonas bandė tave išdulkinti prieš tavo valią. O kai penktadienį su 
Akofeliu susitikote, jis prašė tavęs eiti į policiją ir paaiškinti, kaip 
viskas buvo. Kad tai tu, o ne Danielsonas, buvai auka. 

— Akofelį pasmaugei čia, miegamajame, - tęsė Bekstriomas, 
galvos mostu rodydamas į miegamojo duris. - Pirma gerai pasi- 
dulkinot, kad jis būtų ramus, o paskui pasisiūlei jam padaryt nu- 
garos masažą, prieš abiem einant į nuovadą visko papasakoti. 

— Tokios fantastiškos istorijos dar gyvenime negirdėjau, - tarė 
Brita Merė Anderson. - Bet kadangi jos turinys mane baisiai įžei- 
džiantis, tikiuosi, daugiau niekam nepasakojai, vyresnysis inspek- 
toriau. Nes tokiu atveju būčiau priversta tave apskųsti už šmeižtą. 
Už mano vardo diskreditavimą, kaip šiais laikais sakoma. Ką žmo- 
nės pagalvotų? 

— Nesijaudink. Visa tai tik tarp mūsų, - pamelavo Bekstrio- 
mas. - Niekam daugiau nė nešnipštelėjau. 

— Ak, kaip malonu, - pasakė Brita Merė Anderson, jau be- 
pradedanti vėl šypsotis. - Man staiga toptelėjo, kad mes su tavim 
rasim sprendimą. Kaip sakoma, toks tokį pažino, ar ne, Bekstrio- 
mai? —- paklausė ji, pildama sau trečią taurę konjako. 

— Aną dieną susipažinau su tavo buvusio vyro broliu, - atsakė į 
tai Bekstriomas. - Labai įdomus veikėjas. 

— Kurgi ne, - piktai prunkštelėjo Brita Merė. - Kaip prasigėrė 
žmogus prieš penkiasdešimt metų, tai tik meluot ir tesugeba. 

— Vis tiek pasakysiu, ką jis man pasakojo, - neatlyžo Bekstrio- 


mas. - Tavo vietoje paklausyčiau labai atidžiai. 

— Kai pamačiau tuos užrašus Kalio darbaknygėje, pagalvojau, kad 
nori manęs paklausinėti apie Bėją, - tarė Halfis, šliūkštelėdamas 
gėrimo į savo kavos puodelį. - O tu nei iš šio, nei iš to užsivedei 
apie kažkokius musulmonus, kurie čia niekuo dėti. Čia tau ne rug- 
sėjo vienuoliktoji. 

— Kas ta Bėja? - paklausė Bekstriomas. - Pasakok. 

— Mano buvusi brolienė, Brita Merė Anderson. Vietinė merga 
iš Solnos, didesnių papų nebūtum visoj Solnoj suradęs, o geresnės 
kekšės turbūt ir visoj Stokholmo šiaurėj. Kalbu apie tuos laikus, 
kai dar vyrai buvo kaip vyrai. Paskui viską užvaldė pyderai, o ką 
gavom mes? Krūvas /esbiečių, va ką. 

— Vis tiek nesuprantu. 

— Bėja, Brita Merė Anderson. Bėja buvo jos pravardė. Turėjo 
savo grožio saloną, jis vadinosi „Bėj A“, su didžiąja „A“. Tas salonas 
buvo Sundbyberge. Darydavo cheminius visokioms senėms, o kas 

ateidavo vakare po darbo arba rezervuodavo laiką iš anksto, kam- 
bariuke su ja neblogai pasidroždavo. Mano brolis su ja taip ir susi- 
pažino. Rolis juos suvedė. Pats Rolis, jei ką, niekada nemokėdavo. 
Gink Dieve. Jis buvo Švedijos čempionas, būsimas Ingemaras Jo- 
hansonas, kaip pakrikštijo laikraščiai. Pamatytum tu jo pimpalą, 
Bekstriomai. Jei per kokias rungtynes jis būtų nusimovęs kelnes ir 
pamataravęs subinę, tai būtų išvertęs tą Ingemarą iš ringo. 

— Bet vis dėlto ji ištekėjo už tavo brolio? 

— Taip, jis buvo pametęs dėl jos galvą. Tuo metu Rolis jau darėsi 
nebe toks kietas, beveik vien tik boksas rūpėjo, ir Bėja sumąstė te- 
kėti už mano brolio. Įsikalė sau į galvą, kad mano broliukas, Peras 
Adolfas, yra turčius. Galvojo, kad protingiau bus gyventi su juo, 
nei su Roliu Stolhamariu, kuris po truputį ritosi ir nusigyveno. 

— Ir kas buvo toliau? - paklausė Bekstriomas. — Kiek žinau, 
tavo brolis mirė prieš dešimt metų? 

— Taip, ir, jei atvirai, visiems velniškai palengvėjo. Mes su vai- 
kinais jau buvom pasiuntę jį po velnių. Vieną vakarą, kai visi buvo 
subėgę pas Mariją, jis išvadino jį jįwočkiu. Dėl to mes jį praminėm 
Hicleriu iš Rosundos ir pasakėm, kad atsipistų. Na, supranti, juk 
jo vardas buvo Peras Adolfas, ir dar ūsus nešiojo kaip mulkis. Taigi 
brolis susituokė su Bėja ir išsikėlė į gražų namą prie Rostos eže- 
ro. Įklimpo į paskolas iki ausų, tiktai Bėja to nežinojo, ir po kelių 
metų, kai jį sugalvojo išėsti, tikėjosi, kad paveldės didelį turtą. Bet 
kadangi mano brolis buvo plikas basas, jai teko kraustytis į Lazdy- 
nų taką. Taip ir iškeitė jį į Kalį Danielsoną, mūsų Buhalterį. 

- "Tai jis turėjo daugiau pinigų? 

— Reikalai tuo metu visai neblogai klostėsi, - linktelėjęs atsakė 


Halfs ir įsipylė ketvirtą taurelę. 

— Ir kaip sekėsi Kaliui Danielsonui? Tai yra, jiems su Bėja? — 
pasiteiravo Bekstriomas. 

— Jis pametė galvą dėl jos lygiai taip pat, kaip ir brolis, - atsakė 
Halfis. - Paliko ir Ritvą, ir sūnų. Jam terūpėjo dulkintis su Bėja, 
daugiau nieko. Tai jam turėjo atsieiti kelis milijonus per šitiek 
metų. Juk skaitei jo darbaknygę? 

- Vis tiek nesuprantu. 

— H., AES., EI., - priminė Halfis. - Aš jau imu galvoti, ar tik 
nebūsi ir tu besmegenis, Bekstriomai, - susirūpino jis. 

— Man jau galva sukasi, - atšovė Bekstriomas. — Tau ką, gaila 
pagelbėt? 

— H., „hepiendas“, - paaiškino Hallfis, vaizdžiai rodydamas, 
kad groja įsivaizduojama gitara sau ties tarpkoju. - AFS., Ander- 
son eitos solo, - pridūrė jis, atkišdamas lūpas. - Ir, aišku, E.L., fizi- 
nė intervencija, kai dulkiniesi kaip visi paprasti žmonės, - užbaigė 
Halfis. - Kalis užsirašinėdavo, kiek ir kada dulkindavosi su Bėja. 
Negi čia taip sunku suprasti? Penki šimtai už paprastą pasmauky- 
mą, du tūkstančiai už pačiulpimą. Penki tūkstančiai už senama- 
dišką pasidulkinimą. Čia netgi parašyta, kad vieną kartą suplojo 
dešimt tūkstančių vien už tai, kad pamiršo gumytę ir įgrūdo be 
jos. Jam tuomet, matyt, smegenys suskystėjo. Dešimt tūkstančių 
už tą pasidulkinimą. 

— Pamiršk tuos arabus, Bekstriomai, - pasakė Halfis, išmau- 
kęs savo puodelį vienu gurkšniu. — Čia surašyta, kaip Kalis Da- 
nielsonas dulkino mano buvusią brolienę Britų Merę Anderson. 
Ji susigrąžino mergautinę pavardę, kai suprato, kad brolis neturi 
nė grašio. Dešimt metų vadinosi ponia Sioderman, o kai vėl tapo 
Anderson, aš šokinėjau iš laimės. 

— Pala, pala, - susimąstė Bekstriomas. - Fleita? Niekas taip ne- 
vadina. Kas per nesąmonė? 

— Nebūtų jis Kalis, - išsišiepė Halfis. - Toks jau jis buvo. Mo- 
kėdavo pašmaikšrauti. O Brita Merė amžinai stengdavosi vaizduo- 
ti geresnę, negu yra, jeigu galima taip sakyti. Ji ne šiaip čiulpdavo, 
kaip eilinės panos. O ne, ji surengdavo Anderson fleitos solo, AFS. 
Sakyčiau, tipiškas Kalio juokelis. 

— Mat kaip, - tepasakė Bekstriomas, dėl visa ko pasitikrinęs, ar 


neužlinko ausys. 


" 


- Fleitos solo, - arkišdamas lūpas pakartojo Bekstriomas, atpasa- 
kojęs savo pokalbį su buvusio Britos Merės Anderson vyro bro- 
liu. 

- Žinai ką, Bekstriomai, — tarė Brita Merė Anderson, pasi- 
lenkdama, kad parodytų savo gamtos dovanas, ir dėdama įdegusią 
ranką Bekstriomui ant šlaunies. - Aš jau imu manyti, kad tau ir 
pačiam norėtųsi, - pasakė ji, braukdama delnu aukštyn jo dailiai 
pasiūtomis geltonomis kelnėmis. 

„Koji neskambina, po velnių? - pamanė Bekstriomas, dirstelė- 
damas į laikrodį. - Prakeikta /esbė“, - keikėsi jis mintyse, ir kaip tik 
tą akimirką kažkur kambaryje ėmė pypsėti mobilusis. 

— Čia tavo ar mano? - paklausė Bekstriomas, išsitraukdamas 
telefoną pasižiūrėti dėl visa ko. - Ne mano, - pranešė jis ir papur- 
tęs galvą jį įsikišo atgal į kišenę. 

— Tikriausiai ne ten pataikė, - pasakė Brita Merė Anderson, 
nors sekundėlę jos akys prisimerkė taip par, kaip ir Anikos Karl- 

son. Bekstriomo kolegės, kuri tik ką ir paskambino į tą trečią pa- 
slaptingąjį numerį, naudojamą tik atsiliepti į Karlo Danielsono ir 
Septimo Akofelio skambučius. Minutė į minutę, kaip buvo prisa- 
kęs Bekstriomas. 

- Žinai ką, Bekstriomai, - tarė Brita Merė, staiga atsidūrusi jam 
ant kelių ir dešine ranka glostydama jo krūtinę bei marškinių apy- 
kaklę. — Aš pagalvojau, kad mums su tavim reiktų veikti išvien. 

— Papasakok, - paprašė Bekstriomas. Jis visai nesibaimino, 
nors ir juto, kaip jos ranka slysta kaklaraiščiu. „Atsarga gėdos ne- 
daro“, - pamanė jis. 

— Mes bendraamžiai, - pasakė Brita Merė Anderson. - Su ma- 
nim pamatysi tai, ko nematęs, ko nepatyręs, ir ne apie paprastas 
keliones aš kalbu, o apie seksą. Galėsim pasidalyti Danielsono pi- 
nigus. Tuos, kuriuos pavogė iš visokių sukčių, kaip tie baidyklės 
arabai, kurie bandė tave nudėti. Galėsim... 

— Apie kokią sumą mes kalbam? - nutraukė ją Bekstriomas, 
ramus kaip belgas, nors ant kelių jam sėdinti moteris jau glostė ka- 
klaraištį abiem rankomis. Įdegusiomis, tvirtomis rankomis, netgi 
per didelėmis kaip moteriai, per vyriškomis. - Šiaip smalsu, - pa- 
sitaisė jis. 

— Beveik milijoną kronų, - atsakė Brita Merė Anderson, te- 
beglostydama mėlyną Bekstriomo kaklaraištį su geltonomis leli- 
jomis. 

— Tu neklysti? - paklausė Bekstriomas. - Šį rytą šnektelėjau su 
prokurore, o mano kolegos prieš keletą valandų užmetė akį į tavo 
seifą „SEB“ banko skyriuje, Solnos prekybos centre. Ten rado Kar- 
lo Danielsono lagaminą, o viduje du milijonus. Tūkstančio kronų 
banknotais, supakuotais po šimtą tūkstančių. 

— Tarp kitko, dėl to skambučio, - tęsė jis. - Prieš porą minučių, 
kai tavo rankinėje suskambėjo telefonas, žinok, skambino mano 
viena kolegė. Šituo numeriu skambindavo Danielsonas ir Akofe- 
lis. Danielsonas norėdavo pasidulkinti už pinigus, o Akofelis ti- 
kriausiai tave buvo įsimylėjęs. 

— Žinai ką, Brita Mere Anderson? - pridūrė vyresnysis inspek- 
torius Evertas Bekstriomas. - Aš jau imu manyti, kad prieš mane 
sėdi labai neeilinė persona, nors darbe prisižiūriu visko. 

- Ir kokia gi? - paklausė Brita Merė Anderson, dar labiau pri- 
simerkusi negu Anika Karlson tada, kai norėjo užvožti jaunajam 
Stigsonui už visas tas moterį žeminančias kalbas, adresuotas ne 
kam kitam, o tai pačiai Britai Merei Anderson. 

— Dviejų žmonių žudikė, - atsakė Bekstriomas. — Šiuo metu 
nėra nė vienos moters, kuri būtų už tai pasodinta iki gyvos gal- 
vos, - pridūrė jis. - Tiesą sakant, nebuvo jau keturiasdešimt metų. 
Paskutinį kartą už tai nuteisė vieną prostitutę iš Suomijos. O da- 
bar atsirado ir švedė. 

Sulig tais žodžiais ji puolė. Greičiausiai iš pykčio, instinktyviai 
reaguodama į tai, ką išgirdo, ir veikiausiai supratusi, kad žaidimas 
baigtas. Ji sugriebė už kaklaraiščio mazgo, truktelėjo iš visų jėgų, 
norėdama jį užveržti, ir nusirito aukštielninka ant grindų su mažu 
plastikiniu kaklaraiščio segtuku, likusiu jos rankoje. 

„Netikras policininko kaklaraištis, klasika“, - pagalvojo jis, 
nors suplojo už jį kokį dešimt kartų daugiau nei kadaise už tokį 
patį mokėjo jo prasigėręs tėvas. Jis visada nešiodavo tą savo netikrą 
mėlyną kaklaraištį tarnybos metu, kad visokie niekšeliai jo nepa- 
smaugtų, kai jis įsprausdavo juos į kampą ir užrakindavo toje seno- 
joje policijos būdelėje, kuri kadaise stovėdavo buvusioje Marijos 

parapijoje. Savaitgaliais įsisegdavo jį ir namie, nes buvo pamiršęs, 
kaip rišamas tikras kaklaraištis. 

— Gerai, Bėja, - tarė Bekstriomas, išsitraukdamas iš kišenės 
antrankius ir sugriebdamas ją už riešų. - Tik svarbiausia, ramiai, 
nespurdėk. 

Tačiau ji anaiptol nenurimo. Ji apsisuko, gulėdama ant grin- 
dų, spyrė į kojas, pargriovė, apsižergė jį ir sugriebė už pliko kaklo. 
Tada ėmė smaugti tomis didelėmis rankomis, kuriose buvo dau- 
giau jėgos, nei pas jį. 

Jos šunpalaikis irgi išsiropštė iš savo krepšio ir atskubėjęs pa- 
gelbėti šeimininkei urgzdamas įsikibo į prabangias geltonas Beks- 
triomo kelnes. Tada Brita Merė Anderson, per šešiasdešimtmetį 
perkopusi moteriškė, mažiausiai tikėtina nusikaltėlė, žiūrint iš 
statistinės kriminologinės perspektyvos, čiupo nuo stalo konjako 
butelį ir vožė jam per veidą. 

- Šūdas! Anika! - užstaugė Bekstriomas, kai akyse sužaibavo, 
o po sekundės aptemo. Jis buvo pasiryžęs verčiau mirti, nei šauktis 


pagalbos, nors jį ir kėsinosi nužudyti moteris. 


Inspektorė tyrėja Anika Karlson įpuolė į kambarį lyg sviedinys iš 
senovinės patrankos. Ji nuspyrė Širduką į kitą kambario kraštą ir 
užkūrė pirtį jo šeimininkei su savo tarnybine teleskopine lazda, 
dukart tvojusi per pečius ir dukart per rankas. Tada surakino Bri- 
tos Merės rankas antrankiais, sugriebė už plaukų, atlaužė galvą ir 
kaip moteris moteriai tarė: 

— Arba apsiramink, kale, arba užmušiu, - paaiškino ji, o balso 


tonas nuskambėjo nei lyg sesers, nei lyg policijos pareigūnės. 

Paskui Anika rūpestingai palinko virš savo viršininko, vyresniojo 
inspektoriaus Everto Bekstriomo. 

— Bijau, kad ta kekšė sulaužė tau nosį, Bekstriomai, — tarė ji, kai 
Felicija Peterson su Janu O. Stigsonu vedė lauk antrankiais sura- 
kintą buto šeimininkę. 

— Nieko tokio, - sušnarpštė Bekstriomas. Iš abiejų šnervių plū- 
do kraujas. Jis apgraibomis susirado po marškiniais pakištą dikto- 
foną, kurį buvo lipnia juosta prilipdęs prie pilvo ir pridengęs dai- 
liai pasiūtu geltonu švarku. - Nieko tokio, jeigu tik diktofonas dar 
veikia, - patikino jis. - Tik atnešk man pleistrą ir galim važiuoti į 


nuovadą, - paprašė, suspausdamas nosį savo putliais pirštais. 


"* 


Bekstriomas buvo tik spėjęs užsiklijuoti sulaužytą nosį ir grįžti į savo 
kabinetą, kai į vidų įpuolė Niemis. 

— Kas buvo, Bekstriomai? — paklausė. - Ar traktorius pervažiavo? 

— Nekreipk dėmesio, - atsakė Bekstriomas. - Kuo galiu padėt? 

— Proveržis tyrime, - pranešė Niemis. - Kolegos iš Valstybinės 
teismo ekspertų laboratorijos tik ką skambino pasakyti, kad ant tų 
pirštinių, kurias lenkaitis surado konteineryje, aptiko DNR pėdsa- 
kų. Moters DNR, - patikslino jis. 

— Danielsono valytojos? — pasufleravo Bekstriomas. Jis pats jau 
kelias dienas žinojo, kaip yra iš tikrųjų. 

— Aš irgi taip pagalvojau, - tarė Niemis. 

„Vargšas suomis, matyt, jau visai trenktas, - pamanė Bekstrio- 
mas. - Juk tiek laiko krapštėsi Danielsono bute, ar jam panašu, kad 
tas būtų turėjęs valytoją?“ 

— Bet paskui radom tą patį DNR Akofelio panagėse, - pridūrė 
Niemis. - Tik bėda ta, kad duomenų bazėse niekaip nerandam, kie- 


no jis. Nežinom, kas ji tokia. 

— Vakarykštės naujienos, Niemi, - tarė Bekstriomas, išdidžiai 
atsilošdamas kėdėje, nors ir velniškai skaudėjo nosį. - Mes ją jau 
suėmėm, - pareiškė jis. - Gerai, kad atėjai. Gal galėtum nubėgti į 
apačią ir paimti iš jos mėginį. Paskui būtų gerai, kad su savo par- 
tneriu iš Pietų Amerikos nuvažiuotum ištirti jos buto. Nes ten ji 
nužudė Akofelį. O po to, jeigu liks laiko, dar užmeskite akį į tą 
automobilį, kuriuo ji atsikratė lavono. Jis apačioj, garaže. 

— K3 tu čia tauziji, Bekstriomai? - apstulbo Niemis. 

— Ašesu policijos pareigūnas, - atkirto šis. - Jau prieš dvi savai- 


tes viską perpratau. 


Paskui atsivilko Toivonenas. 

— Sveikinu, Bekstriomai, — tarė jis. - Jau imu manyti, kad jei 
prilaikysi liežuvį, mums gal ir pavyks civilizuotai bendrauti. 

- Dėkui, - atsakė Bekstriomas. - Žinok, paglostei senam krie- 
nui širdį, - pridūrė jis. 

— Baik tu, - išsišiepė Toivonenas ir apsisukęs išėjo. 

„Užmušiu kurią dieną, apsišikęs lapiuk“, - pagalvojo Bekstrio- 


mas. 


Tada paskambino prokurorė. 

— Sveikas, Bekstriomai, - pasisveikino ji. - Tik ką išgirdau, kad 
susėmei žudiką. 

— Taip, — patvirtino Bekstriomas. 

— Po to šnektelėjau su Niemiu, - toliau aiškino ji. - Pamaniau, 
reiktų paspartinti procedūrą ir skirti formalų areštą ryt iš pat ryto. 
Dabar jau turim pakankamą pagrindą. 

— Kaip jums gerai, — atšovė Bekstriomas ir padėjo ragelį. 


472 


TAS, KURIS NUGALĖS DRAKONĄ 


P 


Net pati Ana Holt užsuko į jo kabinetą. 

— Sveikinu, Bekstriomai, — šypsodamasi linktelėjo ji. - Tu už 
mane nugalėjai drakoną. 

— Dėkui, - tarė Bekstriomas. - Spaudos konferencija bus? 

— Manau, nereikia, - atsakė Ana Holt, kratydama tamsiaplaukę 
trumpai kirptą galvą. - Pastaruoju metu ir taip gavom per daug dė- 
mesio. Manau, kad užteks ir paprasto pranešimo spaudai. Paskelb- 
sim rytoj, kai paskirs jai formalų areštą. 

„Kurgi ne, - pagalvojo Bekstriomas. - Pirmiausia iš manęs at- 
ėmei garbę, paskui pasiglemži šlovę. Man teliko į skutelius sudras- 
kytos kelnės, suskaldytas kavos stalelis, krauju permirkęs kilimas ir 
kulkų skylės sienose ir lubose, kur kadaise buvo namai. O jūs man 
atsidėkojate krištoline vaza, kurios net prasigėręs kaimynas neima, 
ir senu ženkleliu, kuris neva buvo kažkokio pamišusio pydero, net 
neturėjusio kiaušų prisipažinti, tik sugebėjusio galynėtis su tokiais 
pat kaip ir jis triko apsitempusiais troliais“ 

— Ką manai, Bekstriomai? - pasiteiravo Ana Holt. 

— Man tas pats, - atsakė ir nulydėjo ją pro duris Sipovičiaus verta 


išraiška. „Dink greičiau, perkarusi nelaime“, - keiksnojo mintyse. 


— Ar mes, po velnių, darysim ką nors su Sepu Laurenu? - paklausė 
Almas. Jis, visas raudonas, išdygo kabinete vos tik išėjo Holr. 

— Gerai, kad atėjai, Almai, - atsakė jam Bekstriomas. — Štai ką 
mes padarysim. Atidžiai klausykis. 

— Klausau, - tarė Almas. 

— Pirmiausia surink viską, ką prisirašei apie Sepuką. Paskui vis- 
ką susuk į ritinėlį ir apvyniok elastiniu bintu. O tada susikišk sau į 
subinę. 

„Ne tik smegenų neturi, - galvojo Bekstriomas, žiūrėdamas Al- 


mui įkandin, - bet dar ir humoro jausmo, tai asilas: 


— Pagarba, šefe, - pasakė Frankas Motoelis ir linktelėjo, žiūrėda- 
mas į Bekstriomą iš padilbų. 

— Dėkui, - atsakė Bekstriomas. - Labai malonu girdėti. „Jeigu 
turėčiau tokį žvilgsnį, nebereikėtų nei šautuvuko, - pamanė jis. — 
Užtektų tik pažiūrėti ir pultų visi melst atleidimo: 

— Vienas beliko, - pridūrė Motoelis ir vėl nudelbė akis. - Afsa- 
no imsimės po teismo. Kalėjimuose turiu draugų. Ir vienoj, ir kitoj 
pusėj. Bus lengva. 

— Supratau, - numykė Bekstriomas. „Vienas beliko? Kas čia 
per velnias?“ - apstulbęs galvojo jis. 

— Pagarba, - pakartojo Motoelis. - Jei turėtume daugiau tokių 
žmonių kaip tu, šefe, jau būtume viską sutvarkę. 

— Sėkmės, Frankai, - palinkėjo Bekstriomas. „Sveikinu, Ever- 
tai, — pats sau tarė jis. - Didžiausias monstras, kokio mūsiškė poli- 


cija dar nematė, tik ką tapo tavo draugu: 


— Tai sėdi čia sau paniuręs, ar ne, Bekstriomai? -— tarė jam Anika 
Karlson. - Tarp kitko, kaip nosis? 

— Normaliai, - atsakė Bekstriomas, atsargiai čiupinėdamas 
pleistrą. | 

— Gal einam išgerti alaus? Aš vaišinu, gal bent jau taip pralinks- 
mėsi. 


— Gerai, - sutiko Bekstriomas. 


94 


"Tai pasakęs jis nusivedė kolegę Aniką Karlson į savo mėgstamą 
barą. Gerai, kad jo ugningoji blondinė kaip tik buvo išvažiavusi 
aplankyti šeimos į Juveskiulę ir pasiėmusi savo piktąjį draugą su 
savimi. 

„Joks normalus vyras nerizikuos netekti kasmėnesinio namų 
tvarkymo ir kassavaitinio pasidulkinimo dėl paprastos /esbės, - pa- 
manė Bekstriomas. - Nesvarbu, ar ji atvira visiems pageidaujan- 
tiems, ar ne. 

Nepaisant visko, iki pat vakaro pabaigos reikalai klostėsi kuo 
puikiausiai. 

— Bekstriomai, žinai ką? — tada tarė Anika Karlson. - Aš nieka- 
da nesidulkinau „Hastens“ lovoje, rimtai. Ką manai? 

Ir netikėtai griebusi jį už rankos suspaudė savo ilgais gyslotais 
pirštais. Kaip metaliniu gnybtu suveržė. 

— Negali būt, - atsakė Bekstriomas, kadangi vis vien taip skau- 


dėjo sulaužytą nosį, kad jau nebebuvo skirtumo, jei sugrįš dar ir 

su sulaužytu žandikauliu ir neteks sąmonės lovoje, savo paties na- 
muose. Tiksliau, tame kulkų suvarpytame bute, kuris taip kadaise 
vadinosi. - Na, jeigu jau kalbame visiškai atvirai... - numykė jis. 

— Varyk, - paragino jį kolegė Anika Karlson. 

— Nors užmušk, žinok, nežinau, ar išdrįsčiau, - išpyškino jis. 
„Štai, pasakiau, ir kol kas dar žandikaulis sveikas“, — šmėstelėjo 
jam viltis. 

— Kaip ir sakiau, Bekstriomai, sekso reikaluose stengiuosi būti 
viskam atvira, - pasakė Karlson. - Jeigu nori, galiu būti labai švel- 
ni. Bet jei kartais apsigalvotum ir panorėtum kažko naujo, tada 
būčiau baisiai bloga. 

— Leisk pagalvoti, - paprašė Bekstriomas, jusdamas po geltonu 
švarku nugara žliaugiantį prakaitą. „Moteris, o taip kalba. Siau- 
bas“, - pasibaisėjo jis. 

— Puiku, pagalvok, - gūžtelėjo plačiais pečiais Anika Karl- 
son. - Tik apsispręsk prieš išeinant. Viskas gerai, Bekstriomai, — 
patikino ji, nagais braukdama jam per ranką. - Bet kokiu atveju aš 
vaišinu, juk sakiau. 

Sulig šiais žodžiais ji kyštelėjo ranką kišenėn ir išsitraukė iš jos 
tūkstantinę. Tokią pat, kaip iš tos krūvelės, į kurią jiedu varvino 
seilę dar prieš savaitę, stovėdami Valhalos gatvėje esančio „Han- 
delsbanken“ filialo saugykloje. 

„Tai vis dėlto šit kaip? —- pamanė Bekstriomas. Jo tikėjimas 


žmonija buvo žlugęs daugiau kaip prieš penkiasdešimt metų. 


— Kaip išsinešei iš saugyklos? — paklausė Bekstriomas. 
— Paprastai, kaip merginos darydavo per amžių amžius, - šyp- 
sodamasi atsakė jam Anika Karlson. - Be to, tu mielai sutikai bėg- 


ti viršun ir paskambinti Toivonenui, tad buvo lengva. Paėmiau iš 

krūvos vieną pluoštelį, jį susukau, įvyniojau į guminę pirštinę ir 
įkišau ten kur reikia. 

— Tarp kojų? - paklausė Bekstriomas, nors jau žinojo atsaky- 
mą. 

— Prieš tai, jeigu ką, paseilėjau, - patikslino Anika Karlson. — 
Seniai buvau girdėjusi tokį patarimą. Prieš įstodama į Policijos 
akademiją dirbau moterų pataisos namuose. Tu net neįsivaizduo- 
ji, ko rasdavau kalinėms tarp kojų ten dirbdama. Tiesa, buvo ti- 
kras košmaras, kai ėjom pas Niemį, - pridūrė Anika. - Pas mane 
ten, apačioje, gana ankšta, tai labai trynėsi, - paaiškino ji. - Tai ką 
manai, Bekstriomai? Manęs neapleidžia mintis, kad mes būtume 
tobula pora, - tai pasakiusi ji vėl nagais perbraukė jam per ranką, 
lyg pabrėždama savo žodžius. 

— Man reikia pagalvoti, - atsakė Bekstriomas. „Kur ritasi žmo- 
nija? Kur ritasi Švedija? Į kokį šūdą klimpsta policija?“ — piktai 
mąstė jis. 


„Ir kur pasidėjo ta sušikta princesė su savo puse karalystės? — 


apmaudžiai pamanė. 

